
APROBACIJA. 


Broj 1333. 


Prečastni gospodine! 


Vaš rukopis „Homilije ili tumačenje evangjelja,“ 
što ste ga ovamo predložili na uvid i odobrenje, ne- 
sađržaje u sebi ništa, što bi se protivilo nauci svete 
crkve katoličke o vjeri i ćudoredju; a sudeć po jasnoći 
i temeljitosti, kojom je to djelo napisano, te po shod¬ 
nom tumačenju sv. evangjelja, može se predpostaviti, 
da će to djelo na liepu pripomoć biti dušobrižnomu 
svećenstvu te hasnovito djelovati na moralni uzgoj 
viernikah. Zato ovaj kapitularni vikarijat privoljuje 
na to, da spomenuti rukopis izdadete tiskom. 

Dano iz sjednice kapitularnoga vikarijata nad¬ 
biskupije zagrebačke, držane dne 10. travnja godine 
spasa 1891. 

Franjo Gašparić, 

kapit. Vikar. 


PREDGOVOR. 


Nema dvojbe, da su Homilije, koje su 
sv. otci skoro izključivo držali, a kasnije se za¬ 
pustile, ponajuspješniji način, kako treba pro- 
poviedati rieč Božja osobito prostome puku. 
S toga se i sve vise lztice, kako su konstne 
Homilije, pa se i u novije doba s velikim plo¬ 
dom opet počele uvadjati, a preporučuju ih i 
»Constitutiones synodales ecclesiae Zagrabien- 
sis« na strani 210. veleći: »Serventur conciones 
aut homiliae ad captum populi«. 

Buduć pak da mi Hrvati nemamo Homilija 
osim Konigsđorferovih, što ih je pohrvatio Ši- 
mun Starčević, a i tih nije moguće više dobiti, 
ja sam pregao takve napisati, koje evo objelo¬ 
danjujem. 

U sastavljanju ovih Homilija upotrebljavao 
sam ova djela: »I vangeli delle domeniche spie- 
gati in forma d’ omelie« od Ivana Montei- 
sina; »Das Leben unseres Herm Jesu Christi« 
od M. Meschlera; »Libro di istruzione e di 


devozione cristiana« od Andrije Goffinea; 
»Hrana evangelskih naukov« od Antona Slom- 
šeka, a ponajviše »Katholische Homilien« od 
Martina Konigsdorfera. 

Po želji mnogih svećenika navodim radi 
lakše porabe pred svakom Homilijom diljem 
dotično evangjelje. 

Nadju li ove Homilije u častnom svećen¬ 
stvu odziva, kao što su našla druga moja djela, 
ja ću ako Bog dade zdravlja, do godine izdati 
i »Propoviedi« za sve nedjelje i blagdane, a za 
tim »Prigodne propoviedi«, da tako bude u 
tom nekakva cjelina. U to ime Bože pomozi! 

U Zagrebu na dan sv. Alojsija 1891. 

Dr, Martin Štiglić. 


Na prvu nedjelju adventa. 

»Nebo i zemlja proći će, a rieei moje ne će proći.« Luk. 21, 33. 

Evangjelje sv. Luke 21, 25 — 

U ono vrieme reče Isus učenikom svojim: 
Bit će znaci u suncu i mjesecu i zviezdah, i 
na zemlji medju narodi tjeskoba radi silovite 
huke mora i valova; i ljudi će pogibati od 
straha i čekanja, što će doći na svu zemlju; 
jer će se sile nebeske pokrenuti. I tada će vidjeti 
sina čovječjega gdje ide u oblaku sa moću 
velikom i slavom. A kad se počne ovo zbivati, 
gledajte i podignite glave svoje, jer se pribli- 
žuje odkup vaš. I kaza im priču: Gledajte 
smokvu i sva drveta. Kad donose već iz sebe 
rod, znate, da je blizu ljeto. Tako i vi, kad vidite 
da se ovo zbiva, znajte, da je blizu kraljevstvo 
Božje. Zaisto vam kažem, da ovaj naraštaj ne 
će proći, dok se sve ne zbude. Nebo i zemlja 
proći će, a rieči moje ne će proći. 

Današnja nedjelja zove se prva nedjelja adventa 
ili dolazka Gospodnjega, jer sv. mati crkva hoće da 
se već danas počimamo pripravljati na dolazak Isusov, 
da što pobožnije dočekamo i proslavimo njegovo 
narodjenje ili ti Božić. Današnjom nedjeljom počima 
se takodjer crkvena godina. Odredila je crkva, da se 

na današnju nedjelju čita evangjelje o posljednjem 
sudu, neka bismo se, slaveći prvi Isusov dolazak na 
ovu zemlju da odkupi sviet, sjetili ujedno i na drugi 
njegov dolazak na koncu svieta, kad će doći da sudi 
svim ljudem. 

I prošle nedjelje bilo je evangjelje o posljednjem 
sudu. Sveta mati crkva o p r e di el ii a je, da se na 
prvu i zadnju nedjelju crkvene godine čita evangjelje 
o posljednjem sudu, e da bismo imali uviek pred 
očima ovu strašnu istinu, te bismo se tako ostavili 
grieha i činili pokornička djela. I zaista, nema jačega 
sredstva, koje bi nas moglo tako očuvati od grieha 
i potaknuti na pokoru, kao što je pomisao na po¬ 
sljednji sud, kad će nebeski sudac suditi svim ljudem 
dobrim i zlim. Da si pak tu znamenitu istinu, dragi 
kršćani, duboko utisnete u pamet, te se okoristite na 
spasenje duše svoje, čujte kako će po svjedočanstvu 
Isusovu taj sud biti: 

I. Strašan za grešnike; 

II. Utješan za pravednike. 

I. 

Posljednji sud bit će strašan za grešnike: i. zbog 
užasnih znakova na nebu; 2. zbog velike tjes¬ 
kobe na zemlji; 3. zbog sjajnog dolazka bo¬ 
žanskoga sudca. 

1. Najprije veli Isus u današnjem sv. evangjelju: 
»Bit će znaci u suncu i mjesecu i zviezdah .« Kakovi 
će biti ovi znaci, govori Isus pobliže kod sv. Mateja, 
veleći: »Sunce će pomrčati, i mjesec ne će dati svjet¬ 
losti svoje, i zviezde će s neba pasti.« Jedni sv. otci 
uzimaju te rieči doslovno, dočim drugi tumače to 

ovako: Na sudnjem danu pojavit će se u zraku strašna 
ognjevita tjelesa poput repatica, koja će padati na 
ovu zemlju, te će se ljudem činiti kao da zviezde pa¬ 
daju s neba. Od tih ognjevitih tjelesa upalit će se 
zemlja, te se od silnoga dima ne će vidjeti ni sunce 
ni mjesec. Od tolikog dima nastat će gusta tmina, 
kao što je u vrieme kad pomrčaju sunce i mjesec. 
Drugi opet sv. otci vele, da će to pomrčanje nebes¬ 
kih tjelesa nastati s dolazka vječnoga sunca, Isusa 
Krista. Kako god što svieća ne svietli po danu, jer 
njezinu svjetlost prevlada svjetlo sunčano, isto tako, 
kad na sudnji dan dodje Isus u svoj svojoj slavi i 
veličanstvu, da sudi svim ljudem, izgubit će sunce 
svoju svjetlost, kao da je pomrčalo, a izgledat će tako 
i mjesec, jer on dobiva svoju svjetlost od sunca. Me- 
djutim bilo kako mu drago, ovimi riečmi hotio je 
Isus pokazati, kako će strašni znaci ići izpred sud¬ 
njega dana. 

I pravo je, da tada ova nebeska tjelesa pomr- 
č aj u, pošto već ne će imati svrhe, za koju bijahu stvo¬ 
rena. Kad jednom izgori zemlja i s nje nestane čovjeka, 
čemu da još svietle, kad je prestala zadaća njihova? 
Sve je to kazan za grieh. Grieha radi već je često- 
puta pomrčalo sunce. Tako je pomrčalo sunce nad 
Misirci poradi njihovih grieha za vrieme Mojsijevo, 
nad Židovi pomrča sunce, kad razpeše Isusa; a po- 
mrčat će i na koncu svieta, kad dodje Isus, da cielome 
svietu očituje sve griehe njegove. Kako će užasno 
biti za grešnika tada ovo pomrčanje nebeskih tjelesa 1 
Bog je stvorio sunce, da nas grije i da nam svietli 
danju; mjesec je postavio, da na.11 svietli noću, a 
nebo je posuo zviezdami, da nas razblažuju svojim 
titranjem. Sve je to, evo, stvorio Bog za nas, pa ipak 

koliko se grieha počinja na dogledu njihovu i danju 
i noću! Koliki ljudi kod tolike svjetlosti nebeskih tje- 
lesa tumaraju u tminah bludnja i opačina! Da li je po 
tom čudo, ako ti stvorovi na sudnji dan od žalosti 
prestanu svietliti, kad će Isus, sunce vječne pravde, 
odkriti sve griehe cieloga svieta! Nego upravo time, 
što će ti stvorovi pomrčati, odat će grešnike i ugnat 
će ih u strah i trepet. Sunce svojom tugom objelo¬ 
danit će tolike njihove griehe, što ih učiniše danju; 
mjesec svojom žalošću, i zviezde, pokrenute sa svojih 
osi, izniet će na vidjelo tolike njihove opačine, što ih 
počiniše noću. 

Dragi kršćani! Vi sada s veseljem gledate danju 
ovo žarko sunce, kako svoje zlatne trakove spušta na 
zemlju; divite se mjesecu, koji vam se noću podsmieva 
i čudite se titranju zviezda. Nu znajte, da će na sud¬ 
njem danu nestati sve njihove svjetlosti. Kadgod da¬ 
kle pogledate na sunce, mjesec i zviezde, sjetite se 
na sudnji dan, pak se čuvajte, da ne učinite ni danju 
ni noću ništa takova, česa biste se morali sramiti ili 
bojati na dan onoga velikoga suda! 

2. Ali osim toga, što će se tada na nebu vidjeti 
strašni znaci, spopast će grešnike na zemlji velika 
tjeskoba. Isus veli dalje: »/ bit će na zemlji medju 
narodi tjeskoba radi silovite huke mora i valova; i 
ljudi će pogibati od straha i Čekanja, što će doći na 
svu zemlju .« S nebeskimi tjelesi pokrenut će se i ze¬ 
maljska tjelesa. Od silnih potresa pećine će popucati, 
brdine se sniziti, a doline uzvisiti. Morski valovi tako 
će se od vjetrova razbješnjeti, da će se prelievati 
preko obala. Zemlja će se tako tresti, a more tako 
bješnjeti, da će ljudi strveni od straha tražiti špilje, da 
se u njima posakriju. Strašan će to biti dan za ne¬ 


voljne grešnike, dan srdjbe Božje. Predvidio je taj 
dan već Isaija (13, 6.) u svom proročkom duhu, pak 
viče: »Jaučite, jer je blizu dan Gospodnji.« O kako 
strašno će tada jaukati grešnici, kad vide, kako se na 
užasan način svršava sve, što su u životu toliko lju¬ 
bili! Salomon veli, da će tada Bog oboružati stvo¬ 
rove, da se osvete na njegovim neprijateljima (Mudr. 
5- 18.) A buđuć da se grešnici svimi stvorovi na zlo 
služe, zato će ih tada svi stvorovi mučiti, to više, 
što su im se više podali u životu. Sv. Grgur Vel. 
kaže: »Buđuć da smo u svemu sagriešili, u svemu 
bit ćemo kažnjeni.« 

3. Nego najužasniji za grešnike bit će dolazak 
božanskoga sudca. Isus veli: » Sile će se nebeske po¬ 
krenuti .« Sv. Dionisij razumieva ovdje pod nebeskimi 
si lami angjele, koji će na sudnjem danu pratiti Isusa. 
Kako god zemaljskoga vladara, kad kamo putuje, 
prati čitavo dvoranstvo, da vrše jedni ovu, a drugi 
onu zapoviest njegovu, isto tako pratit će i Isusa an- 
gjeli, kad dodje suditi sve ljude: jedni da pokupe 
razbacana po svietu ljudska tjelesa, i da ih združe 
s đušami, a drugi će doći da razluče dobre od zlih; 
jedni će izpratiti Isusa, da budu svjedoci njegova 
suda, a drugi će izvršivati njegovu odluku, zatvorivši 
zle u pakao na vječne muke, a dobre povedavši na 
nebo u vječno blaženstvo. Jao si ga tada jadnim greš- 
nikom, kad s nagrdjenimi tjelesi ustanu iz grobova! 

»Tada će vidjeti sina čovječjega gdje ide u oblake 
sa moću velikom i slavom.«. Dakle poslie tako užas¬ 
nih znakova na nebu i na zemlji pokazat će se Isus, 
strogi sudac, sa svom svojom moću i veličanstvom, 
da sudi svim Ijudem. Tko će opisati strah, što će tada 
spopasti grešnike, kad vide razjarenoga sudca, koga 

su oni niekali, progonili, prezirali, psovali, kako sada 
dolazi, da im sudi za sva njihova djela, rieči, misli?! 
Ako su se tri kralja, videći Isusa kao nejako dje¬ 
tešce u jaslih, prignuli pred njim do zemlje; ako su 
tri apostola, videći ga na Taboru preobražena, one- 
sviestivši se pali na tle; ako su se oboružani vojnici 
u vrtu Getsemanu na jednu samo njegovu rieč : »ja 
sam!« od straha srušili na zemlju, što će tek biti na 
sudnjem danu od grešnika, kad ga vide razjarena na 
priestolu, gdje sjedi, da im sudi o cielom njihovom 
životu?! To će biti tolika muka, tolika zdvojnost, da 
će, kako veli sv. Ivan ap., zvati gore i pećine: pad- 
nite na nas, i sakrijte nas od lica onoga, što sjedi na 
priestolu, i od gnjeva jagnjetova. Jer dodje veliki dan 
gnjeva njegova i tko može ostati? (Apok. 6, 16. I 7 -) 
Da, tako će prizivati nebo i zemlju, ali ne će biti usli¬ 
šani, već će morati gledati razjarenog sudca i slušati 
njegov strašan sud i još strašniju ođsudu: »Odlazite 
od mene, prokleti, u oganj vječni, koji je pripravljen 
djavolu i angjelom njegovim.« (Mat. 25, 41.) 

Pred ovoga sudca doći ćeš i ti bogohulče, koji 
si na najpogrdniji način psovao Boga, Isusa, križ 
njegov, majku njegovu, angjele, svete. Pred ovoga 
sudca doći ćeš i ti bludniče, pa ćeš mu morati dati 
račun za sve svoje nečiste misli, bezsramne želje, gadne 
razgovore, mrzke čine. Pred ovoga sudca doći ćeš i 
ti nepravedniče, da mu dadeš račun za sve svoje 
kradje, prievare, nepravde, otimačine. Pred njega doći 
ćeš i ti osvetljivče, da ti sudi za sve tvoje mržnje, 
osvete, ogovore, potvore. Pred ovoga sudca doći ćeš 
i ti proždrljivče i pijanče, koji si prekršio tolike po¬ 
stove i tako se opijao, da si izgubio i porabu razuma. 
Pred njega doći ćeš i ti bezbožniče, koji si prezirao 


Boga, crkvu, sv. sakramente. Da, pred njega doći 
ćemo svi, da nas za sve, pa i za svaku praznu rieč 
strogo sudi, tako da mu ne ćemo moći ništa sakriti, 
niti se obraniti. »Joj!. žalostna li mene — viče sv. 
Bernardo — što će biti tada od mene nevoljnoga 
grešnika, kad mi vječni sudac predoči sve moje 
krivnje!« Sv. Jerolim, čineć najstrožu pokoru u betle¬ 
hemskoj špilji, kad bi samo pomislio na ^ovaj sud 
počeo je plakati i kamenom se tući u prsi. Častni pak 
Ludovik Da Ponte, kad bi mu došao na pamet sudnji 
dan, tako se od straha tresao, da mu se prevrnula 
postelja, na kojoj je bolestan ležao. Ako su se tako 
bojali sveti, koji su cieli svoj život sproveli u službi 
Božjoj i u krepostih, što će biti od nas, koji smo samo 
griešili, a dobra malo ili ništa ne učinili! Dragi kršćani! 
Buduć da će po ovom sudnji dan biti za grešnike 
tako strašan, čuvajte se grieha, a za učinjene griehe 
činite dostojno pokoru, da na sudnji dan ne dodjete 
medju prokletnike. 

Nu kako god će posljedni sud biti strašan za 
grešnike, tako će naproti biti utješan za pra¬ 
vednike. 

II. 

Posljedni sud bit će utješan za pravednike: 1. jer 
se približio njihov od kup, 2. jer će nastupiti 
kraljevstvo Božje. 

1. Čujte, što o odkupu pravednika veli Isus: ,,A 
kad se počne ovo zbivati, gledajte i podignite glave svoje, 
jer sepribližuje odknp vaš.“ Da, odkupom tješi Isus 
svoje sluge, da im pokaže, kako je ovaj zemaljski 
život pravo sužanjstvo. Ta koliko moramo trpjeti 
ovdje od nas samih i od drugih ljudi! Razum naš po- 

tamnio je od bludnja, volja je naša obuzeta od ne¬ 
urednih strasti, tielo naše izvrženo je bolestim i smrti. 
Jači nas tlače, jednaki preziru, a manji nam se rugaju. 
Što je dakle ovaj naš život, nego sužanjstvo? Ali doći 
će dan, kad će svemu tomu biti konac. Smrt će nas 
izbaviti toga sužanjstva. No i pravednici mogu poslie 
smrti doći u čistilište. Kad pak dodje sudnji dan, pre¬ 
stat će za njih i te muke, te će na taj dan nastupiti 
za sve pravednike posvemašnji odkup. S toga, po¬ 
božne duše, kad na sudnji dan opazite one strašne 
znakove na nebu i na zemlji, nemojte se bojati, već 
otvorite srdca vaša radosti i veselju, i pogledajte na 
Spasitelja svoga, koji vas je oslobodio svih zala i 
donio vam vječno blaženstvo. O kako će zapanjeni 
tada gledati na vas prokleti, i govorit će uzdišući: 
»Evo onih, kojima smo se njekoč podsmievali i rugali. 
Mi ludjaci držali smo život njihov za ludost, a svršetak 
njihov bez časti; a evo sad su pribrojeni k sinovom 
Božjim, i medju svetimi je baština njihova.« (Mudr. 

5 , 3 — 50- 

2. Nu vi biste rada znati, kad će to biti? Na to 
čujte priču, što ju kaza Isus: „Gledajte smokvu i sva 
drveta. Kad donose već iz sebe rod, znate, daje blizu 
ljeto. Tako i vi kad vidite, da se ovo zbiva, znajte, da 
je blizu kraljevstvo Božje. 11 Isus mjesto da kaže kad 
će biti sudnji dan, tješi nas time, da opazivši strašne 
znakove, koji će ići izpred sudnjega dana, ufamo u 
skoro kraljevstvo Božje, kao što se iza proljet¬ 
noga cvieta nadamo ljetu. Dakle tek poslie sudnjeg 
dana nastat će pravo kraljevstvo Božje. Tada će svi 
ljudi spoznati Boga i Krista, koga je on poslao. Tada 
će Isus nad proldetimi izvršiti kraljevstvo svoje pra¬ 
vednosti, kad ne htjedoše primiti kraljevstvo njegova 

milosrdja. Kraljevstvo pak Božje, koje Isus baštini od 
svoga nebeskoga Otca ne će samo sebi pridržati, već 
će ga podieliti s pravednici, pozivljuć ih: »Dodjite 
blagosloveni Otca mojega, posjedujte kraljevstvo, koje 
vam je pripravljeno od postanka svieta.« (Mat. 25, 34.). 
Tko dakle da ne žive život pravednika, kad će pra¬ 
vednici biti na sudnjem danu tako nagradjeni! Da, 
„ovaj naraštaj ne će proći, dok se sve ne zbude,“ t. j. 
rod ljudski ne će izumrieti, dok grešnici ne budu 
kažnjeni, a pravednici ne dobiju svoje plaće. Jer što 
Isus jednom reče, to se već nikada ne mienja; s toga 
i veli: „Nebo i zemlja proći će, a rieči moje ne će 
proći.“ 

Sudnji će dakle dan sigurno doći. Izpred njega 
ići će strašni znaci na nebu i na zemlji. Kad pak dodje 
vječni sudac, da sudi svim ljudem, ovi će se tada 
naći pred njim, a naći ćemo se i mi. Hoćemo li pak 
biti njemu na desnoj strani medju pravednici, ili na 
lievoj medju grešnici? Hoće li nas k sebi pozvati u 
vječni život, ili će nas odsuditi na vječnu smrt ? Toga 
ne znamo. Samo to znamo, da nas čeka jedno ili 
drugo. Trsimo se dakle, da dodjemo medju praved¬ 
nike; a to možemo lako postići, samo ako budemo uviek 
ovaj sud imali pred očima, i ako budemo na nj uviek 
pripravni. Sv. Jerolim veli: »Samo na onaj sud budi 
pripravan, kad će se svršiti slava svieta.« A sv. Grgur 
Vel. kaže: »Nema dobra, nema kreposti, koje ne bi 
čovjek vršio; a nema zla, koje ne bi bježao i čuvao 
ga se, kad pomisli, da će na posljednjem sudu morati 
dati Bogu strog račun za svaku i najmanju stvar.« 
Sv. pako Augustin veli: »Tko želi krepostno živjeti 
neka se samo sjeti na sudnji dan.« Blago nam, ako 
to budemo imali uviek pred očima i uviek tako radili! 

Đr. M. Štiglić , Homilije. 2 

Tada se možemo sigurno nadati, da će nas nebeski 
sudac na dan suda pozvati k sebi u kraljevstvo svoje. 
Jer sam reče: „Nebo i zemlja proći će, a rieči moje 
ne će proći. 11 Amen. 

Na drugu nedjelju adventa. 

»Jesi li ti onaj što će doći, ili drugoga da čekamo?« 

(Mat. n, 3 .) 

Evangjelje sv. Mateja u, 2 — 10. 

U ono vrieme Ivan čuvši u tamnici djela 
Kristova posla dvojicu učenika svojih i reče 
mu: Jesi li ti onaj što će doći, ili drugoga da 
čekamo ? A Isus odgovarajući reče im: Idite 
i kažite Ivanu, što ste čuli i vidjeli: sliepi pro¬ 
gledaju, hromi hode, gubavi se čiste, gluhi 
čuju, mrtvi ustaju, siromašnim se propovieda 
evangjelje: i blago onomu, koji se ne sablazni 
o mene! A Kad oni otidoše, poče Isus govoriti 
narodu o Ivanu: Što ste izišli u pustinju gledat? 
trsku, koju ljulja vjetar? Ili što ste izišli gledat? 
čovjeka u meke haljine obučena? Eto, koji 
meke haljine nose, u kucah su kraljevskih. Ili 
što ste izišli gledat ? proroka ? Da, kažem vam, 
i više od proroka. Jer je ovaj, za kojega je 
pisano: Eto, ja šaljem angjela svojega pred licem 
tvojim, koji će pripraviti put tvoj pred tobom. 

Današnje sv. evangjelje govori, kako je sv. Ivan 
Krstitelj, predteča Isusov, poslao iz tamnice dva svoja 
učenika k Isusu, da ga pitaju: da li je on Mesija, ili 
treba da drugoga čekaju? Za tim pripovieda sv. evan- 

gjelje, što im je odgovorio Isus i kako je pohvalio 
sv. Ivana. 

Sv. Ivan bio je najsvetiji od svih ljudi, što ih je 
žena rodila. Već u utrobi svoje matere bi posvećen. 
Za mlada povuče se u pustinju, i tu u samotinji naj¬ 
strože živi, moleći se i posteći, Propoviedajući slavu 
Božju i nastojeći oko spasenja ljudi, prikupio si je 
mnoge učenike, koji su ga sliedili u njegovu nauku. 
Neustrašivo govorio je istinu, ne gledeći ni na koga. 
Žigosa književnike, Fariseje i Sadukeje poradi lice¬ 
mjerja njihova i oholosti, a nije propustio da prekori 
i carinike zbog njihovih prievara i lakomosti. Ni sa¬ 
mome kralju Herodu nije praštao, nego ga prekoravao, 
a navlastito za to, što je uzeo ženu brata svojega 
Filipa. Poradi toga dopao je mržnje svojih neprijatelja, 
a kralj Herod baci ga u tamnicu, gdje mu na po- 
sljedku dade odrubiti glavu. Mnogo puta dogadja se 
tako na svietu, da onoga progone, koji istinu ljubi i 
° njoj govori, kao što to kaže i naša rieč: Ko istinu 
gudi, gudalom ga po prstima biju. Tako biše i ubiše 
proroke: Miheja, Isaiju, Amosa; za istinu mučeni su 
apostoli, a smaknuta bi i sama istina: Isus Krist. 
Zgadja li se možda i vama, dragi kršćani, da vas oni 
mrze, kojima vi govorite istinu za njihovo dobro, 
nemojte za to klonuti duhom, nego se veselite i 
radujte, što možete i vi s Isusom pretrpjeti štogod 
istine radi. 

Premda bijaše sv. Ivan u tamnici, srce i pamet 
sveudilj bi upravljao na Mesiju. Iz objave je već Božje 
znao, tko je Isus; pa se s toga branjaše da ga krsti, 
govoreći: »Ja treba da budem od tebe kršten, a ti 
dolaziš k meni ?« Ko je Isus, upozna sv. Ivan još bolje, 
kad se nad njim, pošto ga krsti, raztvorilo nebo i 

Duh sveti side na nj i ču se glas s neba: »Ovo je 
sin moj ljubazni, koji je po mojoj volji.« (Mat. 3, 
14—17.). Da je Isus sin Božji, posvjedočio je sv. Ivan 
javno pred narodom, kad mu ga pokaza, govoreći: 
»Evo, jagnje Božje, evo koji uzima grieh svieta. . . . 
Ja vidjeh i posvjedočih, da je ovo sin Božji.« (Iv. 1, 
29, 34.). Kad je dakle znao sv. Ivan ko je Isus, zašto 
šalje učenike svoje k Isusu, da ga pitaju: je li on 
Mesija? Sv. Ivan ne šalje svojih učenika, da uvjeri 
sebe o mesijstvu Isusovu, nego šalje svoje učenike 
k Isusu, da čuju iz njegovih usta i da se uvjere, da 
je on zbilja Mesija obećani, te uzvjeruju u nj, a preko 
njih da ga spozna i sav narod, i tako se spasu. Sv. 
Ivan upravo je težio za tim, da sav Israel spozna Isusa 
za Mesiju, i sad mu se pružila zgoda, da ga tako 
rekuć prisili, da se očituje. 

Dragi župljani! I vi ste moji učenici. A buduć 
da sam i ja dužan brinuti se za vaše dušno spasenje, 
kao što se brinuo i sv. Ivan za spasenje svojih uče¬ 
nika i domorodaca, pozivam vas, da idete duhom 
pameti svoje k Isusu s ona dva Ivanova učenika, te 
prisluhnete, što govori Isus njima: 

I. O sebi; 

II. O s v. Ivan u. 

I. 

Učenici Ivanovi pitaju Isusa ovako: „Jesi li ti 
onaj što će doći, ili drugoga da čekamo?" t. j. jesi li 
ti Mesija, Spasitelj svieta, kojega je Bog obećao 
otcevom našim, ili možda još nisi ti taj ? 

1. Isus, mjesto da im odgovori: Jesam! stade im 
kazivati i tumačiti proročka mjesta u -sv. pismu, koja 
govore o Mesiji. A da to čuje i onaj narod, koji se 


zgrnuo oko Isusa, i onaj koji se okupio oko sv. Ivana, 
reče učenikom Ivanovim: „Idite i kažite Ivanu što ste 
čuli i vidjeli: sliepi progledaju, hromi, hode, gubavi se 
čiste, gluhi čuju, mrtvi ustaju." Isus na pitanje Iva¬ 
novih učenika odgovara više činima, nego riečima: 
pozivajući se na svoja djela, što ih je pred njihovim 
očima tvorio, jer ona svjedoče za nj, budući da su to 
taka djela, koja može izvoditi samo Bog. Kad pak i 
Isus tvori takova djela iliti čudesa, koja može samo 
Bog tvoriti, onda je i Isus pravi Bog. A pošto su 
proroci kazali, da će sve ovo činiti Mesija, morali su 
u Isusu priznati pravoga obećanog Mesiju. Šest stotina 
godina prije Isusova rodjenja reče već prorok Isaija 
o Mesiji: »Bog će sam doći i spasti vas. Tad će se 
otvoriti oči sliepima, i uši gluhima otvorit će se. Tada 
će hromac skakati kao jelen, i jezik niemoga pjevat 
će.« (Isa. 35, 4—6.). 

Isus se poziva na svoja čudesa, da pokaže svoje 
mesijstvo; ali kako čedno! On ne veli: Ja dajem slie¬ 
pima vid, hromima hod i t. đ., već: Sliepi progledaju, 
gluhi čuju i t. d. 

a) „Sliepi progledaju." Ovako je po pravu mogao 
govoriti samo Isus, Spasitelj svieta; jer on je prava 
svjetlost, koja ne daje samo tjelesno sliepima vid, 
nego i duševnim sliepcem, koji čame u tminah ne¬ 
znanja i bludnje. Kao što ima tielo dva oka, koja ga 
ravnaju u svih njegovih djelih i svietle mu poput 
svieća, da ne zabasa u tminah, isto tako i duša ima 
dva ojra, a to su dvie njezine glavne moći: razum i 
volja. Bog je dao čovjeku razum, da traži i nalazi 
shodna sredstva, koja ga vode k cilju, a volju mu je 
dao, da upotrebljava ova sredstva, te si tako pribavi 
potrebite kreposti. Razum zasljepljuje bludnja i ne- 

znanje, a volju pritežu pohote i strasti. Isus je došao 
da oboje izlieči: razum svojim božanskim naukom, a 
volju svojom milošću. I zaista, na njegove propoviedi 
ljudem se zabistri razum, te prigrliše njegov nauk i 
vjerovaše u nj; a volja pregne da ostavi zlo i radi 
dobra djela. — Kamo sreće, kad bi već jednom pro¬ 
gledali svi duševno sliepi! Jer duševna je sljepoća 
kud i kamo gora od sljepoće tjelesne. 

b) „Hromi hode.“ Isus svojom svemožnošću ne 
izpravi samo tjelesne noge hromima da hode, nego 
svraća duševno hrome s krivih puteva, na koje ih je 
odvelo neznanje, pa ih privodi na put istine i pravde. 

Kao što čovjeku trebaju noge, da hodi, tako treba i ) 

duša nogu, da se uzmogne kretati u dobru, a noge 
duši jesu: ljubav k Bogu i bližnjemu. Čovjek bez 
ljubavi ne može da se miče u dobru, s toga pre¬ 
vladaju njim neuredne strasti, pa tako luta po stran- 
puticah, dočim mu Isus kaže svojim naukom pravi put, ij 

a milošću ga svojom kriepi, da ojačan ljubavlju k Bogu 11 

i k bližnjemu hodi putem Božjih zapoviesti. — Na 
ove dvie noge osovite se i vi, dragi kršćani, jer je¬ 
dino tada moći ćete hoditi putem spasenja i tako 
omiljeti Bogu. 

c) „Gubavi se čiste." Gadna je i strašna gubava 
bolest, jer od take bolesti postaje cielo tielo ružno i 
smrdljivo; ali još je ružniji i užasniji grieh, koji na- 
grdjuje dušu. Grieh je prava guba duši. Isus, u svojoj 
dobroti, liečio je ljude od tjelesne gube, te su njihova 
tjelesa postajala opet zdrava i liepa; ali mnogo je 
više ozdravljao ljude od duševne gube, grieha, te su 
njihove duše opet zasjale božanskom slikom. Krist 
nije samo opraštao griehe, nego je ustanovio i svete 
sakramente, kojima će se duše čistiti od grieha do 


konca svieta. — Blago vama, kršćani dragi, ako budete 
i vi često čistili dušu svetimi sakramenti, da je se ne 
prihvati guba, grieh. 

d) „Gluhi čuju.“ Moć Isusova nije vezana samo 
na tielo, da vraća gluhim sluh; nego se njegova moć 
proteže i na gluhoću duše. Uha duši jesu: vjera i 
posluh. Duša samo onda pravo čuje, kad vjeruje u 
Boga i kad živi po nauku Božjemu. Dobri Isus 
ozdravlja gluhoću duše, zatvarajući njezine uši blud- 
njam i otvarajući ih vjeri propoviedanjem rieči Božje. 
Tako ozdravljeni trčahu ljudi za njim, da čuju njegov 
božanski nauk, vjerujući u nj i priznavajući ga za 
Mesiju. — O, kolikim su bolestne duševne uši, te ih 
treba ozdraviti! Koliko ih ima, koji su si sami krivi, 
što su tako oglušili, da ne čuju rieči Božje, koja se 
sveudilj propovieda! Vi pak, ljubazna braćo, slušajte 
uviek rado rieč Božju, da ne padnete u duševnu glu¬ 
hoću i po tom u vječnu propast. 

e) „Mrtvi ustaju Isus je put i istina, a takodjer 
i život; jer je gospodar života i smrti, te podiže mrtve 
i uskrisuje ih. Ovu svoju božansku moć pokazao je 
za cielo i pred učenicima Ivanovim; jer im drugčije 
ne bi mogao kazati: „Idite i kažite Ivanu, što ste 
čuli i vidjeli Nu mnogo je više Isus uskrisio du¬ 
hovno mrtvih svojom milošću, obrativši ih od grieha 
na pokoru. Tako je uskrisio i još uskrisuje nebrojeno 
množtvo ljudi kroz sve viekove. Koliki se, ojačani 
njegovom milošću, vratiše s krivoga puta, ostaviše se 
grieha i dadoše se na djela pokornička! — Blago i 
vama, grešnici, ako ustanete od smrti grieha, da uz- 
mognete s Isusom živjeti u vieke. 

2. Nadalje veli Isus učenikom Ivanovim: „Siro¬ 
mašnim se pripovieda evangjelje Time hotio je Isus 


24 


Homilij a 


pokazati Ivanovim poslanikom, da je on obećani Me- 
sija, pošto su Židovi znali iz proročtva, da će Mesija, 
kad dodje, siromašnim propoviedati evangjelje. Kod 
Isaije proroka (61, i.) čitamo: »Gospod pomaza me, 
da javljam evangjelje krotkima.« Evangjelje znači 
dobar glas ili veselu viest. Nikad se pak nije čula 
veselija viest od viesti, što ju propoviedaše Isus. 
Obično su ga slušali siromašni ljudi, pa ih s toga i 
zove blaženimi. Odatle što je Isus propoviedao siro¬ 
masima, morali su zaključiti Ivanovi učenici, da je Isus 
Mesija. Krist je i drugom jednom zgodom javno iz- 
povjedio, da se ove rieči protežu na nj. Kad mu u 
Nazaretskoj sinagogi dodaše Isaijinu knjigu, pročitavši 
ove rieči kaza izriekom da se to proročtvo na njem 
izvršilo. (Luk. 4, 18—21.) 

Siromasi su Isusa najradje slušali, a ti ga jedini 
većinom slušaju i danas. Bogatašem, koji su zakopani 
u dobrih i slastih ovoga svieta, ne da se slušati evan¬ 
gjelje, jer ono govori o samozataji i skrbi za vječno 
spasenje. Dakako da je bilo medju Isusovimi slušaoci 
i bogataša, kao što su bili: Matej, Zahej, Josip iz Ari- 
mateje, Nikodem i drugi; ali ovi se ili odrekoše bogat¬ 
stva, a svakako ne bijaše im srce priliepljeno k njemu, 
te su tako u istinu bili siromašni duhom, kakovi treba 
da smo svi, ako se želimo spasiti. Isus u svom veli¬ 
čanstvenom govoru o blaženstvih spominje na prvom 
mjestu siromašne duhom, veleći: »Blaženi siromašni 
duhom, jer je njihovo kraljevstvo nebesko.« (Mat. 5, 3.) 
Budite i vi, dragi kršćani, siromašni duhom, slušajte 
rado rieč Božju i živite po njoj, da dodjete u nebo. 

3. Napokon doda Isus: „Blago onome, koji se 
ne sablazni o mene.“ Premda učenici Ivanovi vidješe 
tolika čudesa Isusova, još kao da kolebaju, bili ga 

priznali Mesijom ili ga ne bi priznali. Mogli su si lako 
misliti: Ako si ti očekivani Mesija, zašto dopuštaš, da 
tvoj predteča čami u tamnici ? Ako si ti Spasitelj, za¬ 
što ne izbaviš Židova iz jarma rimskoga? Ako si ti 
kralj kraljeva, zašto živiš tako oskudno? Da ih Isus 
ogradi protiv takovih napasti, reče im: neka ne gle¬ 
daju na njega kao na čovjeka, jer bi se mogli sa¬ 
blazniti, već neka paze na njegove rieči i njegova 
čudesa, da tako čvrsti u vjeri ostanu učenici Ivanovi, 
te ga s njim zajedno priznaju za Mesiju. Ove rieči 
rekao je Isus za sva vremena. Zaisto, tko motri u 
Isusu samo čovjeka, jednostavna i siromašna tesara, 
koji je kao zločinac razpet na križu, takav se može 
lako sablazniti 0 njega, da ga ne prizna za Boga. 
Nu mi treba da motrimo, u Isusu njegov nevin život 
njegove uzvišene kreposti, njegov božanski nauk, pro¬ 
ročtva i čudesa njegova, pa se ne ćemo sablazniti o 
njega, nego ćemo ga priznati za Boga, koji je od 
ljubavi k nama postao čovjekom, da za nas trpi i 
bude progonjen. 

No nisu Isusa progonili samo onda, dok je živio 
na zemlji, već ga progone i sada u njegovoj crkvi. 
Crkvu mu napadaju, službenike preziru, vjernike zlo¬ 
stavljaju, krepost kude, a bezbožtvo uzvisuju. Gdje je 
tvoja moć, Bože, da se osveti nad zloćom? Gdje je 
tvoja desnica, da zaštiti vjernu djecu tvoju? Tako bi 
mogao tkogod podvojiti o Božjoj moći i pravednosti, 
kad vidi toliko zla na svietu. No on veli: „Blago 
onomu, koji se ne sablazni 0 mene !“ Blago onomu, 
koji je čvrst u vjeri i po njoj živi. Ako je crkva i 
ljuljana od vjetrova bludnja i drmana od valovja opa¬ 
čina, ipak će ona krepostnika zdrava i čila privesti u 
luku vječnoga spasenja. Medjutim će i zločince stignuti 

zaslužena kazan, ali u svoje vrieme, jer Bog ne plaća 
svake subote. — Čuli ste, što kaza Isus o sebi; sad pak 
čujte, što govori o sv. Ivanu. 

II. 

Kad Ivanovi poslanici otidoše, poče Isus govoriti 
narodu o Ivanu, i to tako pohvalno, kako se još 
nikad ni o kome nije čulo. Odatle se učite, dragi 
kršćani, da o odsutnih uviek govorite dobro, a nikada 
zlo. Čujte kako Isus hvali sv. Ivana, pak se odatle 
naučite mnogomu dobru. 

i. Najprije veli Isus: „Što ste izišli u pustinju 
gledat? trsku, koju ljulja vjetar?“ Ovim riečima hotio 
je Isus pokazati stalnost sv. Ivana. Trska je znak ne¬ 
stalnosti, jer njom svaki vjetar ljulja. Nije takov sv. 
Ivan, koji bi se gibao od svakoga vjetra, već je u 
navieštanju istine nepomičan kao pećina. Njega ne 
može ni jedna dvojba smutiti, nijedna nesreća razža- 
lostiti, nijedno progonstvo svladati. On se ne boji ni 
vojnika ni gradjana, ni kralja ni podložnika, ni tamnice 
ni smrti. On otvoreno svim propovieda njihove duž¬ 
nosti; uviek je i svagdje vriedan predteča Isusov, bio 
u pustinji ili u tamnici, medju svojimi milimi učenici, 
ili medju razjarenimi progonitelji. Da, on ljubi istinu 
i neustrašivo ju brani, makar morao zbog nje i umrieti. 
S toga se nije žacao i samomu kralju Herodu pred¬ 
bacivati negov zločin: »Ne smiješ imati žene brata 
svojega.« (Mark. 6, 18.). On je tako jak, da ga nikakva 
prietnja ili sila slomiti ne može. — Dragi kršćani! 
Molite se Bogu, da dade svojoj crkvi uviek takovih 
propovjednika, učitelja i poglavara, kao što bijaše sv. 
Ivan; koji se ne će bojati istinu kazati bilo bogatim 


ili siromašnim, poglavarom ili podložnikom; a sliedite 
i vi sv. Ivana u stalnosti, kad god treba braniti vjeru, 
opomenuti grešnika, pa makar za to morali i trpjeti. 
Ne budite kao trska, da se bojite kazati istinu, kad 
to od vas zahtieva čast Božja i spasenje bližnjega. 

2. Nadalje veli Isus: „Ili što ste izišli gledati? 
čovjeka u meke haljine obučena? Eto, koji meke haljine 
nose, u kucah su kraljevskih Isus hoće time da reče: 
Ivan nije od onih dvoranika, koji žive usried razkoši; 
već je čovjek, koji u pustinji čini najstrožu pokoru, 
pa tako prezire svaku udobnost ovoga svieta, navla¬ 
stito odjeću i jelo. »On je obučen u kamilju dlaku, 
oko sebe ima kožan pojas, i jede skakavce i divlji 
med« (Mark. i, 6.). I Isus i apostoli i svi svetci bijahu 
neprijatelji svakomu razkošju, zadovoljivši se jedno¬ 
stavnim jelom i odielom. Nego, kako je vidjeti, za 
vrieme Isusovo razkoš u jelu i nošnji vladala je samo 
u kraljevskim palačama. S toga i veli Isus kod sv. 
Luke (7, 25.): »Koji gospodske haljine nose i u sla¬ 
stima žive, po kraljevskim su dvorovima.« Sa žalošću 
pak mora se kazati, da dan danas oholija u nošnji i 
razkošan život ne vlada samo u kraljevskih palačah 
i gospodskih kućah, već svuda, i to ne samo u gradu 
već i na selu; ne samo kod bogatih, već i kod siro¬ 
mašnih ljudi. S toga je i zavladalo toliko siromaštvo 
i tolika skupoća, da već novac gotovo nema nikakve 
ciene. O kako se to sve protivi onomu obećanju, što 
ga zadasmo na sv. krstu, kad se javno odrekosmo 
gizdosti! A ogrešuje se o to osobito ženski spol, koji 
bi morao uviek imati na pameti ono, što u tom po¬ 
gledu veli sv. Petar apostol (I. 3, 3—5.) ženam: »Vaše 
rešenje da ne bude u pletenju kose, obšivenju zlata 
i oblačivanju haljina; nego u tajnome čovječjem srcu. 

u mirnom i krotkom duhu koji ne gine i koji je pred 
Bogom mnogocjen. Jer se tako nekad ukrašavahu i 
svete žene, koje se uzdavahu u Boga i pokoravahu 
se svojim muževima.« 

3. Napokon kaže Isus: „Ili što ste izišli gledat? 
'proroka? Da, kažem vam, i više od proroka. Jer je 
ovaj, za kojega je pisano: Eto, ja šaljem angjela svo¬ 
jega pred licem tvojim, koji će pripraviti put tvoj pred 
tobom.“ Sv. Ivan bio je zaista prorok, jer je živio 
strogo i sveto, kao što su živjeli stari proroci, i na¬ 
dahnućem Božjim navieštao je buduće stvari. S toga 
su i Židovi držali sv. Ivana za proroka. Nego Isus 
nazivlje ga i više nego prorokom, a to zato, jer je 
on Spasitelja svieta, o kojemu su drugi proroci pro¬ 
ricali samo iz daleka i kao u mraku, svojim vlastitim 
očima vidio, prstom pokazao i krstio ga. On je sav 
svoj život sproveo u pustinji, živući poput angjela 
Božjega. On je predteča Mesijin, jer ga je Bog kao 
glasnika poslao pred Mesiju, da ga ljudem naviesti i 
prokrči mu put. Poravnjivao je pak sv. Ivan Mesiji 
put propoviedanjem pokore, da se ljudi ostave grieha 
i obrate k Bogu, te tako postanu vriedni Spasiteljeve 
milosti. 

Buđuć dakle da Isus sv. Ivana zove predtečom 
r Mesijinim, a Ivan javno oglasi, da je Isus onaj, koji 
za njim ima doći, to je Isus pravi Mesija; pa buduć 
da ćemo skoro slaviti uspomenu na njegov dolazak 
t. j. njegovo narodjenje, pripravimo mu i mi pokorom 
put u naša srca, da se može u njih nastaniti svojom 
milošću. Budimo poput sv. Ivana stalni u vjeri, vršimo 
svoje dužnosti točno i činimo djela pokornička, da 
tako i mi zavriedimo, da budemo odlikovani u ne¬ 
beskom kraljevstvu. Amen. 

Na treću nedjelju adventa. 

»Ovo bi u Betaniji preko Jordana, gdje Ivan kršćavaše.« Iv. 1 , 28 . 

Evangjelje sv. Ivana 1, ig — 28. 

U ono vrieme poslaše Židovi iz Jerusalema 
svećenike i levite k Ivanu, da ga zapitaju: tko 
si ti? I on prizna, i ne zataja, i prizna: Ja 
nisam Krist. I zapitaše ga: Tko si dakle? Jesi 
li Ilija? I reče: Nisam. Jesi li prorok? I odgo¬ 
vori: Nisam. A oni mu rekoše: Tko si? da 
možemo kazati onim, koji su nas poslali. Što 
kažeš za sebe ? Reče: Ja sam glas vičućega u 
pustinji: poravnite put Gospodnji, kao što kaza 
Isaija prorok. I bijahu poslanici od fariseja. I 
zapitaše ga govoreći mu: Zašto dakle kršćavaš, 
kad ti nisi Krist ni Ilija ni prorok ? Odgovori 
im Ivan govoreći: Ja kršćavam vodom, a medju 
vami stoji, koga vi ne znate. On je onaj, što će 
doći za mnom, koji bješe preda mnom, kojemu 
ja nisam dostojan odriešiti remena na obući 
njegovoj. Ovo bi u Betaniji preko Jordana, 
gdje Ivan kršćavaše. 

Ovo, što nam pripovieđa današnje sv. evangjelje, 
dogodi se mnogo prije od onoga, što ste čuli prije 
osam dana. Tada bijaše već sv. Ivan Krstitelj u tam¬ 
nici i skoro za tim bi pogubljen, dočim ono, što ste 
čuli iz malo prije pročitanog evangjelja, dogodi se 
dok je još sv. Ivan bio slobodan, i to u neznatnom 
mjestancu Betaniji, na obali Jordanskoj, gdje Ivan 
propoviedaše pokoru i kršćavaše Židove. 

Sv. Ivan svojim vanredno strogim življenjem, 
svojim gorljivim propoviedanjem i kršćavanjem obra¬ 
tio je na sebe pažnju ciele židovske zemlje, tako da 
su mnogi počeli misliti, nije li možda on obećani Me¬ 
sija, to više, što su tada Židovi očekivali, da će se 
pojaviti Mesija. Glas o sv. Ivanu dopre i u glavni 
grad Jerusalem, odakle najugledniji Židovi šalju 
k njemu poslanstvo najučenijih ljudi, na ime svećenike 
i levite, da ga pitaju, tko je on i što znači njegovo 
djelovanje? Nego ovi lukavi Židovi nisu radili spra¬ 
vom i čistom nakanom. Oni, vješti sv. pismu, dobro 
su znali da Ivan nije Mesija, pošto se Mesija imao ro¬ 
diti od koljena Judina u Betlehemu, a sv. Ivan rodi 
se od koljena Levijeva na brežuljcih Judejinih. Bilo 
je njima poznato, da će Mesija činiti velika čudesa; 
dočim sv. Ivan, koliko god bijaše svet, ne učini ni 
jednoga čuda. Kad bi bili iskreno htjeli doznati istinu, 
mogli su se obratiti na Isusa, koji je samo šest mje¬ 
seci bio mladji od sv. Ivana, i već propoviedao i ču¬ 
desa činio. Nego oni su htjeli s oholosti napastovati 
sv. Ivana, ne bi li se možda proglasio Mesijom i tako 
pokazao svietu Isusa kao varalicu. Kolika zloba! Tada 
se medju žiđovskimi poslanici i sv. Ivanom razprede 
vrlo zanimljiv razgovor, iz kojega ćete razabrati: 

I. Što drže Židovi o sv. Ivanu; 

II. Što drži sv. Ivan o sebi. 

I. 

i. Najprije zapitaše Židovi Ivana: ,,Tko si ti? I 
on prizna, i ne zataja, i prizna: Ja nisam Krist.“ 
»Tko si ti?« Ti, koji propoviedaš narodu i kršćavaš, 
znaš li da tebe drže ljudi za Mesiju? Pa i naši gla¬ 
vari, a i mi sami držimo, da ti to i zbilja jesi; nu da 


se nitko ne prevari u tako znamenitoj stvari, došli 
smo, da iz tvojih ustiju čujemo: tko si ti, jesi li ti 
Krist? Pitanje je to jednostavno, ali vrlo lukavo i 
zlobno. Kolika to bijaše napast za sv. Ivana! Nije 
malenkost biti proglašen Mesijom, a već su ga kao 
takova uzvisivali i slavili. Kako će tu napast svladati 
sv. Ivan, kako li odgovoriti Onome svečanome po¬ 
slanstvu? Eto najjednostavnijega i najmudrijega od¬ 
govora. ,,I on prizna, i ne zataja, i prizna: Ja nisam 
Krist. u Divnoga li primjera poniznosti i iskrenosti! 
Koliki bi se ljudi poslužili takvom liepom zgodom, 
da budu za veće držani nego što zbilja jesu! I zaista, 
svuda se nalazi laž i prievara. 

Neznalice hvastaju se učenošću; zločinci hine 
krepost; kod bogataša naći ćeš siromaštvo i nevolju. 
A s toga je već i došlo do toga, da otac ne vjeruje 
sinu, susjed susjedu, prijatelj prijatelju. Zašto se dan 
danas u sastavljanju ugovora, pođpisivanju mjenica, 
posuđjivanju, prodavanju i t. d. upotrebljavaju tolike 
opreznosti, zovu svjedoci itd. ? Za to se sve to čini, 
jer medju ljudima nema iskrenosti i pravičnosti, već 
jedan hoće da prevari drugoga, samo ako može, a to 
i brat brata, pa i na samom svečanom sudu. Čovjek 
bi skoro rekao, da ljudsko družtvo stoji na prievari. 
Ono je iz vana rumena jabuka, a iz nutra gnjila; liepo 
tielo zastrto koprenom, koje iz nutra grize rana i iz¬ 
jeda sušica. Kanimo se takve dvoličnosti i varavosti, 
pak budimo rađje priprosti i iskreni, kako to želi i 
sam Isus, kad veli: »Budite mudri kao zmije, i beza¬ 
zleni kao golubovi.« (Mat. io, 16.) 

2. Nadalje pitaju Židovi sv. Ivana: „Tko si dakle? 
Jesi li Ilija? I reče: Nisam.“ Ilija bijaše najglasovitiji 
prorok staroga zavjeta, čovjek pun duha Božjega, 

preko kojega činjaše Bog velika čudesa. On nije umro 
kao što umiru drugi ljudi, već ga Bog u ognjenih 
kolih uze u nebo (IV. Kralj. 2 , II.) Malahija prorok 
(4, 5.) veli, da će se Ilija opet pojaviti na ovom svietu 
prije drugoga dolazka Kristova. Buduć pak da su Zi¬ 
dovi miešali prvi i drugi dolazak Kristov, a znali su 
da je Ivan, što se tiče strogosti života, sličan Iliji, 
pitaju ga: nije li on Ilija? Na što im odgovori Ivan: 

„Nisam I tako sv. Ivan opet kaza istinu, jer on ne 
bijaše Ilija, premda ga Isus zove Ilijom jMat. 11, 14.) 
pogledom na njegovu revnost i zvanje. Sto više, sv. 
Ivan bijaše već ono, što Ilija ima tek biti. Sveti Ivan 
bijaše predteča Kristov u prvom dolazku, dočim Ilija 
bit će tek u drugom. Sveti Ivan pripravio je Židove 
na prvi Isusov dolazak, a Ilija će ih obratiti na koncu 
svieta, kad dodje Isus suditi svim ljudem, živim 1 

mrtvim. ^ 

Dragi kršćani! Kad sveti Ivan propoviedase po¬ 
koru, nas ne bijaše živih, a ne će nas biti ni kad Ilija 
pred sudnjim danom dodje. Nego, što kaza sv.^Ivan 
Židovom, to bi i nam kazao Ilija, kad bismo doživjeli 
njegov dolazak: »Rodite rod dostojan pokore.« (Mat. 
3 8) Ako smo dakle dosele služili griehom tielu 1 
nečistome duhu, odsele služimo krepostnim životom 
Bogu i svome spasenju. Tako ćemo najbolje ovršiti 
ono, što u svoje doba propoviedaše sv. Ivan, 1 sto će 
pred sudnjim danom propoviedati Ilija. 

3. Napokon zapitaše Židovi svetog Ivana: „Jest Li 
prorok? I odgovori: Nisam." U evangjelju, sto ste 
o-a čuli prije osam dana, rekao je Isus. da je s\. Kan 
prorok, i još više od proroka. Kako to, da sada tako 
svet i iskren čovjek na pitanje: Jesi li prorok? od¬ 
govara: „Nisam" ? Židovi su znali iz sv. pisma, da ce 


Bog poslati velikoga proroka, koji će spasiti sviet 
(V. Moj. 18, 15.), pak pomiešavši toga proroka sa sv. 
Ivanom, pitaju ga, je li on taj prorok, koga je Bog 
obećao njihovim otcem t. j. Mesija? Na to im on od¬ 
govori : „Nisam." Pošto je dakle sam Krist onaj ve¬ 
liki prorok, za koga pitahu Židovi, sv. im Ivan pravo 
reče, da on nije prorok, kao što im je i malo prije 
odgovorio : „Ja nisam Krist." 

Odatle se vidi, koliko su Židovi držali do svetog 
Ivana, kad su ga htjeli učiniti Mesijom, ili Ilijom, ili 
velikim prorokom. Kad bi bio sv. Ivan ohol ili slavi- 
čan, eto mu liepe zgode, da si kod Židova pribavi 
najviši ugled, ili da si barem utvara ono, zbog česa 
ga slaviše. Nu on u svojoj poniznost odbija od sebe 
svaku krivu hvalu, te prizna, i ne zataja, i prizna, da 
nije ni Krist, ni Ilija, ni prorok. Odatle učimo se da 
o sebi uviek ponizno mislimo, pa bili kako pobožni i 
sveti. Pa ako nas drugi za to hvale, a mi ono nismo 
radi česa nas hvale, odgovorimo uviek odrešito : Ja 
to nisam. Imajmo uviek pred očima svoje slaboće, pak 
nam ne će nikada pasti na um, da si utvaramo kakvu 
pobožnost ili svetost, ili prisvajamo ono česa nemamo. 

Čuli smo iz ustiju samoga sv. Ivana što on nije; 
sad pak čujmo što on veli o sebi da jest. 

II. 

I- „A oni mu rekoše: Tko si ? da možemo kazati 
onim , koji su nas poslali. Što kažeš za sebe ? Reče : 
ja sam glas vičnćegci u pustinji: poravnite put Go¬ 
spodnji, kao što kaza Isaija prorok." Divan odgovor, 
dostojan sv. Ivana! Taj odgovor mogli su poslanici 
lako razumjeti, jer bijahu Fariseji, i kao takvi vješti 
Ai, Štiglić, Homilije , o 

sv. pismu. Iz proročtva Isaijina (4O) 3 # ) znadijahu, da 
će pred Mesijom doći glasnik ili predteča, koji će 
svojim glasom u pustinji naviestiti njegov dolazak. 
Kad dakle sv. Ivan govori o sebi, da je glas viču- 
ćega u pustinji, time jasno pokazuje, da je predteča 
Isusov. Nego u tom si ne prisvaja nikakve slave, već 
svu slavu daje Isusu. Imenuje se glasom, a što je 
manje od glasa, koji se čuje i za čas se izgubi? No 
taj glas mnogo vriedi kod Boga i kod ljudi, jei viče. 
„Poranite put Gospodnji Da, sv. Ivan nastojao je 
svojim glasom, svojimi propoviedmi, svojim svetim : 
strogim životom predobiti srca ljudska za Boga, Go¬ 
spodina svoga, da mu priprave put. 

Odatle se učite, dragi kršćani, da i vi budete 
glas, da odsudite zloću i hvalite krepost, da opome- 
nete i podučite bližnjega svoga. Osobito vi roditelji 
i glavari budite glas vičući, da svoju djecu i svoje 
podložnike putite na dobro i odvraćate oda zla. No 
sve to činite Boga radi, da mu pripravite put u nji¬ 
hova srca. Da, svi mi budimo glas vičući, da se i 
drugi u nas ugledaju, te živu pobožno. 

2. Nadalje rekoše poslanici svetom Ivanu: „Zašto 
dakle kršćavaš, kad ti nisi Krist, ni Ilija ni prorok ? 
Odgovori im Ivan govoreći: Ja kršcavam vodom, a 
medju vami stoji, koga vi ne znate. On je onaj, što 
će doći za mnom, koji bješe preda mnom, kojemu ja 
nisam dostojan odriešiti remena na obući njegovoj 
Kad sv. Ivan svojimi mudrimi odgovori osramoti lu¬ 
kavost onih Fariseja, spočituju mu, kako se dakle usu- 
djuje krstiti, kad nije ni Mesija ni Ilija ni prorok, pošto, 
kako oni mišljahu, samo Mesiji pristoji da krsti. Na 
što im sv. Ivan odgovori posve mirno i dostojno: „Ja 
kršćavam vodom“ t. j. moj krst služi samo kao pri¬ 


prava na krštenje Mesijino. Moj krst je. samo slika 
Mesijina krsta. »Ja vas krstim vodom ... on će vas 
krstiti Duhom svetim i ognjem« (Luk. 3, 15.) t. j. moj 
krst ne pere griehe, već vas samo opominje na po¬ 
koru, da se ostavite grieha i k Bogu se obratite, da 
tako dostojno primite njegov krst, koji će opraštati 
griehe, jer će krštenikom uliti u dušu milost Duha 
svetoga, koja će ih posvetiti i užgati srca njihova 
ognjem ljubavi, koja će ih ojačiti. Moj krst pere samo 
tielo, a njegov čisti dušu. Moj krst je zemaljski, a 
njegov je nebeski. Moj krst je čovječji, a njegov je 
Božji. — O kad biste vi iskreno tražili Mesiju, koji 
će takav krst narediti, ja bih vam ga pokazao. On 
medju vama stoji, a vi ga ne znate: t. j. Mesija, koga 
ja navieštam, već je medju vama; ja sam ga prije 
malo vremena krstio ovdje na Jordanu, no v.i ga ili 
ne poznate, ili hinite, da ga ne poznate. 

O koliki i koliki ne poznaju ni danas Isusa, a 
ne će da ga poznaju ni isti kršćani. Medju nami je, 
kod nas stanuje svojom moću, stanuje s nama u presv. 
oltarskom sakramentu svojim tielom i svojom dušom, 
s božanstvom svojim i čovječanstvom, a mi ne ma¬ 
rimo za nj, ne mislimo na nj. Na sve više mislimo, 
nego na njega. Živimo, kao da ga nije. A koliki ga 
još upravo progone, nieču! 

„On je onaj, što će doći za mnom,“ t. j. kao 
čovjek, pošto se rodi šest mjeseci kasnije od mene 
i poslie mene poče propoviedati. „Koji bješe preda 
mnomj t. j. kao Bog, pošto kao takav jest od vieka. 
Time je dakle hotio sv. Ivan kazati, da je Isus pravi 
Bog i pravi čovjek ; pa da pokaže, kako on nije prema 
njemu ništa, veli, da mu nije dostojan odriešiti remena 
na obući njegovoj. Židovi su običavali privezivati si 

obuću remenjem; odriešiti pak remenje na obući bio 
je posao slugi. Kad dakle sv. Ivan veli, da nije do¬ 
stojan odriešiti Isusu remena na obući, hoće da kaže, 
da nije vriedan biti njegov sluga. I zaista, premda je 
sv. Ivan bio tako svet, kao ni jedan čovjek, a to ipak, 
ako seuzporedi s Isusom, nije upravo ništa. Isus je 
od njega neizmjerno veći po rodjenju, jer je začet 
po Duhu svetom od prečiste Djevice; po svetosti, jer 
je Sin Božji, i kao takav sama svetost; po moći, jer 
je svemogući Bog. Pravo dakle reče Ivan, da mu nije 
dostojan odriešiti remena na obući. 

Sliedite i vi, dragi kršćani, sv. Ivana u poniznosti. 
Kolik svetac bješe on, pa kako ponizan! Poniznost 
je temelj svim krepostim. To je jedna od najmilijih 
kreposti Bogu. Ako hoćete da se hvalite, a vi se 
hvalite svojom slaboćom, bez koje nema ni jednoga 
čovjeka. 

Dragi kršćani! Kako se svršilo ovo poslanstvo, 
o kojem sam vam danas govorio: dali su oni sveće¬ 
nici i levite vjerovali sv. Ivanu i pripoznali Isusa za 
Mesiju, to nam sveto evangjelje ne kaže. Moguće da 
su se obratili, jer sv. Luka pripovieda, da su se po- 
slie Isusova uzašašća na nebo mn'ogi svećenici po¬ 
korili Isusovoj vjeri (Dj. ap. 6, 7.) Jesu li to baš oni, 
o kojih govori današnje sv. evangjelje, tada je sveti 
Ivan bio početak njihovu obraćenju, i oni će mu biti 
za cielo i sada u nebu zahvalni za njegov liepi nauk. 
Medjutim, bilo kako mu drago, barem vi, dragi moji 
župljani, okoristite se naukom, što ste ga danas čuli. 
Budite iskreni i ponizni i nemojte si nikada prisvajati 
i umišljati onoga, što niste i česa ne zaslužujete. Po¬ 
nizite se ovdje na zemlji, da vas Bog uzvisi u nebe¬ 
skoj slavi. Amen. 

Na četvrtu nedjelju adventa. 

»Dodje u svu okolinu Jordansku propoviedajući krštenje pokore 
za oproštenje grieha.« Luk. 3 , 3 . 

Evangjelje sv. Luke 3, 1 -— 6. 

U petnaestoj godini vladanja Tiberija ce- 
sara, kad bješe Poncij Pilat upravitelj u Judeji 
i Herod četverovlastnik u Galileji, a Filip brat 
njegov četverovlastnik u Itureji i Trahonitskoj, 
i Lisanija četverovlastnik u Abileni, za pogla¬ 
vara svećeničkih Ane i Kajfe, dodje rieč Gos¬ 
podnja Ivanu sinu Zaharijinu u pustinji. I dodje 
u svu okolinu jordansku propoviedajući krštenje 
pokore za oproštenje grieha, kao što je napisano 
u knjizi rieči Isaije proroka: Glas vičućega u 
pustinji: pripravite put Gospodnji, poravnite 
staze njegove! Sve doline neka se izpune, i sve 
gore i bregovi neka se slegnu; i što je krivo 
neka bude ravno, i hrapavi putovi neka budu 
gladki. I svako će tielo vidjeti spasenje Božje. 

Danas je četvrta nedjelja adventska i zadnja pred 
Božićem. U današnjem sv. evangjelju pripovieda sv. 
Luka, kako je sv. Ivan Krstitelj pripravljao Židove za 
Mesiju; pak s toga hoće sv. mati crkva, da se u ne¬ 
djelju pred Božićem čita ovo evangjelje, da se tako 
i kršćani priprave za narodjenje nadošlog jurve Me- 
s iju t. j. na Božić. Sv. Ivan nastojao je Židove pri¬ 
praviti na dolazak Mesijin pokorom, propoviedajući 
krštenje pokore za odpuštenje grieha; isto tako treba 
da i ja vas, dragi kršćani, današnjim evangjeljem po- 

taknem, da se dostojnom pokorom pripravite na svet¬ 
kovanje tako uzvišenoga blagdana: narodjenja Kri¬ 
stova. Da se pak na to odlučite, pokazat ću vam: 

I. Zašto imate pred Božićem činiti pokoru; 

II. Kako treba da pred Božićem činite pokoru. 

I. 

Činiti pokoru znači kajati se za učinjene griehe 
i ne griešiti više. Da ovakvu pokoru imamo činiti po¬ 
glavito pred Božićem, zahtieva: i. svetost vre¬ 
mena; 2. volja Božja; 3. primjer sv. Ivana 
Krstitelj a. 

1. ,,U petnaestoj godini vladanja Tiberija cesara, 
kad bješe Poncij Pilat upravitelj u Judeji i Herod če- 
tverovlastnik u Galileji, a Filip brat njegov četvero- 
vlastnik u Itureji i Trahonitskoj, i Lisanija četvero- 
vlastnik u Abileni za poglavara svećeničkih Ane i 
Kajfe.“ Zašto opisuje sv. Luka tako točno vrieme, i 

kad je sv. Ivan predteča Isusov počeo propoviedati 
pokoru, imenovavši sve i državne i crkvene glavare, 
koji tada vladahu u židovskoj zemlji? Kad god po- 
vjestničari pripoviedaju kakav znamenit dogadjaj, 
uviek spominju za čijega se vladanja to dogodilo. 

Buduć pak da je došašće Mesijino najznamenitiji do¬ 
gadjaj na svietu, zato sv. Luka točno naznačuje tko 
je vladao u židovskih pokrajinah, kad sv. Ivan poče 
navieštati Mesijin dolazak. Opisujući sv. evangjelist 
točno sve tadašnje vladare, hotio je pokazati i to, da 
su se izpunila proročtva o došašću Mesijinom, i na- 
došlo ono sveto i presretno doba, u koje se ima oči¬ 
tovati svietu. Još tisuću osam sto godina pred naro- 
djenjem Isusovim proreče patrijarha Jakov, da se 


ne će odvojiti žezlo od Jude, dok ne dodje onaj koga 
očekuju narodi (1. Moj. 49, 10.) I gle, kad sv. Ivan 
poče javno propoviedati došašće Mesijino, već je kra¬ 
ljevsko žezlo bilo uzeto od koljena Judina, i inostranci 
vladaju u obećanoj zemlji. Židovska zemlja podvržena 
je rimskome cesaru Tiberiju; njom upravlja Poncij 
Pilat Rimljanin; Herod vladar Galileje i brat njegov 
Filip vladar Itureje (sinovi onoga Heroda pod kojim 
se rodi Isus) bijahu rodom iz Iđumeje; a i Lisanija 
vladar Abilene bijaše takodjer tudjinac. Po proročtvu 
dakle Jakova patriarhe sada se upravo izpunilo vrieme, 
u koje se morao javiti Mesija, a taj nije nitko drugi 
nego Isus, koga je sv. Ivan navieštao. Po tom Židovi, 
hoće, ne će, moraju priznati, da je došao Mesija, i 
to u osobi Isusa, i da drugoga Mesiju badava čekaju. 
Vrieme je Isusova došašća n aj s vetij e, jer Isus do¬ 
dje da odkupi sve ljude od vječnoga prokletstva i 
učini ih baštinici neba. Uspomenu pak na njegovo 
došašće štujemo evo sada. Za koji dan slavit ćemo 
narodjenje Isusovo. Svetost ovoga vremena zahtieva 
da činimo pokoru, i tako dostojno primimo Isusa. 
Ta zašto je Isus došao na ovaj sviet, ako ne zato, 
da uništi grieh? Ničim dakle ne ćemo ni mi bolje po¬ 
svetiti ovo vrieme i proslaviti Božić, koliko time ako 
dostojnom pokorom uništimo u nama grieh. To će 
biti najveće veselje i najveća čast, koju možemo iz- 
kazati malomu Isusu. 

2. Kraj toga i Božj a j e volj a, da sada činimo 
pokoru. Isus sprovedavši trideset godina u najvećoj 
skromnosti u Nazaretu, i četrdeset dana u pustinji u 
molitvi i postu, onda tek hotio se javno pokazati 
svietu kao obećani Mesija. Tada „dodje- rieč Gospod¬ 
nja Ivanu sinu Zaharijinu u pustinji Kad god sv. 

pismo govori o prorocih, uviek kaže da im je Bog 
govorio t. j. da im je Bog udahnuo i naložio što će 
govoriti. Tako je Bog odabrao i sv. Ivana Krstitelja 
i zapovjedio mu, da pripravi narod na došašće Isu¬ 
sovo. Sv. pak Ivan započe svoje poslanstvo propovie- 
danjem pokore, jer pokorom se najbolje krči put k 
Spasitelju. Pa buduć da i ja moram vas, dragi moji 
župljani, pripraviti na skoro došašće Isusovo t. j. na 
njegovo narodjenje, a Bog ništa toliko ne želi, koliko 
da se grieh uništi, za cielo je volja Božja, da Vam 
danas, kao na zadnju nedjelju pred Božićem govorim 
o pokori, pošto se njome možete najbolje pripraviti 
na svetkovanje Božića. Došašću Isusovu ništa se to¬ 
liko ne protivi koliko grieh, i nijedan nas nije bez 
njega; a možda se tkogod od nas nalazi i u smrtnom 
griehu. Buduć da je pak volja Božja, da svi dostojno 
proslavimo Božić, Bog hoće, da se na taj dan pripra¬ 
vimo pokorom t. j. da se pokajemo za grieh i njega 
se odrečemo za- uviek. 

A pamtimo i to, da je Bog sv. Ivanu govorio u 
pustinji. Tamo mu je povjerio uzvišenu zadaću, da 
propoviedanjem pokore pripravi Židove na dolazak 
Mesijin. Tako se Bog u samoći prikaza Mojsiju, Isaiji 
i drugim prorokom. Bog najrađje govori duši u sa¬ 
moći, jer to je najzgodnije mjesto, da razmišlja o 
Bogu i o svom spasenju. Po tom treba da se i mi 
uklonimo svietu i njegovim razkošam. Duša, koja je 
utopljena u zemaljskih brigah, ne može čuti Božjega 
glasa, koji ju zove k sebi. Srce, koje teži za svjet¬ 
skim užitkom, ne može ćutiti nebeske slasti i duševne 
radosti. A buduć da je ovo najsvetije vrieme, u koje 
treba da Isusu otvorimo srce, crkva zabranjuje sve 
bučne svjetske zabave, da možemo Isusa, kad dodje, 


primiti u srca naša. Pripravimo mu dakle dostojan 
stan u srcih naših, a to ćemo postići, ako u samoći 
na nj mislimo i na njegov se dolazak pripravimo po- 
korničkimi djeli. 

3. Na pokoru potiče nas napokon i primjer sv. 
Ivana Krstitelja. O njem veli današnje sv. evan- 
gjelje: „I dodje u svu okolinu Jordansku propovieda- 
juči krštenje pokore za oproštenje grieha.“ Sv. Ivan 
ne samo da se sam pokorom pripravljao na dolazak 
Isusov, nego je i druge na nj pripravljao propovieda¬ 
njem pokore. On je sav svoj život sproveo u pokori. 
Za mlada se povukao u pustinju. Cio svoj život bješe 
obučen u kamilju dlaku i opasan kožom, a hranio se 
skakavci i divljim medom. On bijaše živ primjer po¬ 
kore. S toga su njegove propoviedi imale tolik uspjeh, 
te se njegov glas čuo po cieloj Jordanskoj okolici, i 
narod je hrlio sa svih strana k njemu. Sv. Marko 
evangjelist (1, 5.) veli, da je k njemu izlazila sva ži¬ 
dovska zemlja, i svi Jerusalemci. Mnogim je razbistrio 
pamet, te su upoznali svoje grešno stanje, i taknuo 
ih u srce, da su se za svoje griehe pokajali. Svi ti 
izpoviedahu griehe svoje, i on ih kršćavaše u rieci 
Jordanu. Ali njegov krst nije opraštao griehe, već je 
samo pripravljao ljude na pokoru, kako će ostavivši 
se grieha i obrativši se k Bogu, dobiti oprost grieha 
po vjeri u Isusa Krista primivši njegov krst. S toga 
se i zove Ivanov krst, krst pokore, dočim krst Isusov 
nazivlje sv. crkva krstom za oproštenje grieha. 

Pa zašto je sv. Ivan činio tako strogu pokoru, i 
na nju toliko nagovarao svoje slušaoce? Sv. Ivan či¬ 
nio je zato tako strogu pokoru, da nam svojim pri¬ 
mjerom pokaže, kako treba da i mi činimo pokoru, a 
nagovarao je na nju sve: i carinike i vojnike; i Fari- 

seje i svećenike; i podložnike i poglavara, pa i sa¬ 
moga kralja Heroda; jer jedino po njoj mogu greš- 
nici dobiti oprost grieha i spasiti dušu. Pokoru kao 
nuždnu za spasenje propoviedahu proroci staroga za¬ 
vjeta (Is. i, 18.) i apostoli (Dj. ap. 2, 38.), a propovie- 
đaše ju i Isus, veleći: »Ako ne činite pokore, svi ćete 
tako poginuti« (Luk. 13, 5.) Sv. Ivan znao je dobro, 
da se Zidovi jedino pokorom mogu pripraviti na mi¬ 
lost, koju će im donieti Isus, s toga im je i najviše 
propoviedao pokoru. Krštenje pak, što im ga podje¬ 
ljivaše, bilo je samo znak, da se podvrgavaju pokori, 
kao što su se u starom zavjetu i u prva vremena krš¬ 
ćanstva grešnici u znak pokore oblačili u vreću i po- 
sipavali pepelom. 

Pokorom se sv. Ivan i njegovi slušaoci priprav¬ 
ljahu na dolazak Isusov, a njom treba da se pripra¬ 
vimo i mi na skoro njegovo došašće t. j. Božić. 
S toga nam sv. mati crkva nalaže u ovo sveto vrieme 
tolike postove, i zabranjuje svjetske zabave, da se 
tako ostavimo grieha i što dostojnije proslavimo na- 
rodjenje Isusovo. Čuli smo, zašto moramo pred Boži- 
ćem činiti pokoru. Sad pak čujmo, kako treba da 
pred Božićem činimo pokoru. 

II. 

Današnje sv. evangjelje kaže, da je sv. Ivan pro¬ 
poviedao krštenje pokore za oproštenje grieha „kao 
što je pisano u knjizi rieči Isaije proroka: Glas vi- 
čućega u pustinji Svi četiri evangjelisti pod glasom 
vičućega u pustinji razumievaju sv. Ivana Krstitelja, 
koji je u pustinji propoviedao pokoru. Pa kako je god 
nekoč prorok Isaija propoviedao Israelcem pokoru, 
da zavriedi ođkup iz Babilonskoga sužanjstva, isto tako 


propoviedao je i sv. Ivan Židovom pokoru, da po¬ 
stanu dionici odkupa Mesijina. Tu istu pokoru pro- 
povieda i sv. mati crkva svake godine svim kršća- 
nom pred Božićem, da po njoj dobiju milosti, koje 
novorodjeni Isus donosi s neba. 

1. Nu kako da činimo tu pokoru? Sv. evangjelje 
kaže: „Pripravite put Gospodnji, poravnite staze nje- 
gove.“ Pod putem razumievaju se naša djela, a pod 
stazami naše misli, želje, nakane. Kako god što se, 
kad zemaljski vladar dolazi u koju pokrajinu, po¬ 
pravljaju svi zli putovi, kojimi će prolaziti i uredjuju 
što ljepše za njegov dolazak, isto tako treba da i mi 
pripravimo put i poravnimo staze Isusu, koji dolazi u 
srce naše. Pripravit ćemo mu pak put, ako očistimo 
dušu svoju od grieha i točno vršimo Božje zapoviedi. 
Poravnit ćemo pak njegove staze, ako sve činimo na 
veću slavu Božju i nastojimo oko toga, da mu omi- 
lirno. Da, svi dobri kršćani nastojat će, da se sv. iz- 
poviedju očiste od grieha, da tako đolazećemu Isusu 
priprave dostojan stan u srcu svome. To je najbolji 
način, kako treba da se pripravimo na dolazak Isusov. 

2. No to još nije dosta. Sv. evangjelje veli nada¬ 
lje: „Sve doline neka se izpime, i sve gore i bregovi 
neka se slegnu; i što je krivo neka bude ravno, i hra¬ 
pavi putovi neka budu gladki.“ Pod dolinami razumieva 
se ona velika praznina u životu tolikih kršćana, koji 
ne mareći za spasenje duše svoje zaboravljaju na 
molitvu, ne polaze crkve, ne primaju sv. sakramenata, 
ne pomažu siromaha i t. d., već teže samo za dobri 
i slastmi ovoga svieta. Život je takvih ljudi, što se tiče 
dobrih djela, prazan, oni leže u duhovnoj lienosti kao 
blato u dolinah. Te doline treba izpuniti dobrimi 
djeli, da se uzdignu do one visine, koja je potrebita 


44 


Homilij a 


da put bude ravan, jer samo takvim putem hoće 
Isus da dodje u srdca naša. Koji su se dakle do 
sada valjali u kalu tjelesnih naslada i grešnih zabava, 
treba da se pomoću Božjom dignu iz toga ponora 
i izpune tu dubljinu dobrimi djeli. 

3. ,,I sve gore i bregovi neka se slegnu.“ Pod 
gorami i bregovi razumievaju se ljudi oholi i po¬ 
nositi, koji u svojoj nadutosti odbijaju od sebe svaku 
duševnu ljekariju. Sin Božji rodi se u najvećoj po¬ 
niznosti: od ponizne Djevice, u štalici, u jaslicah. Po¬ 
niznost je onaj pravi put, koji nas k njemu vodi; 
s toga se i očitova najprije poniznim pastirom. Ako 
dakle želimo da Isus dodje u srca naša, treba da 
snizimo gore i bregove naše oholosti i nadutosti, da 
tako izravnamo put; jer ponizni Isus hoće samo ravnim 
putem da k nam dodje, i samo u poniznih srcih hoće 
da se nastani. A čime da se i oholimo i hvastamo, 
kad od sebe nemamo ništa dobra, već samo zlo i 
grieh? Ako se Isus ponizio do nejaka djetešca, do 
štalice, do jaslica, a što se ti hvališ prašino i pepeo? 
Kako će se ponizni Isus nastaniti u tvom srcu, ako je 
puno oholosti i slavohleplja? Ne znaš li, da se Bog 
protivi oholim, i poniznim samo daje svoju milost? 
Snizi dakle bregove tvoje oholosti i ponizi se, da uz- 
mogneš novorodjenomu kralju pripraviti dostojan stan 
u srcu svome. 

4. ,,I što je krivo neka bude ravno. “ To su oni 
ljudi, koji su zgrčeni od pohlepe za bogatstvom i na 
nedopušteni način prisvojiše si tudje dobro. Sad treba 
da se izravnaju t. j. da prestanu težiti za bogatstvom, 
a što su komu skrivili neka nadomjeste i ukradeno 
povrate, jer jedino tada mogu se nadati, da će se 
dolazeći pravedni Isus svratiti i k njima. 

5. ,,I hrapavi putovi neka budu gladki,“ t. j. sve 
što je grešno mora se izpraviti. Nečistoće, osvete, 
srditosti, zavisti, proždrlosti, pijanstva i t. d. moraju 
prestati, a mjesto njih treba da nastupi čistoća, bla¬ 
gost, strpljivost, trieznost. Neprijatelji moraju se po¬ 
miriti i oprostiti od srca jedan drugomu. Da, svačije 
srce treba da se očisti od grieha i napuni krotkošću 
i ljubavlju, jer Isus, koji je donio ljudem mir i odnesao 
griehe svieta, hoće da se nastani samo u čistom i 
krotkom srcu. Izgladimo dakle sve naše hrapave grešne 
putove, da možemo dostojno primiti Isusa na stan. 

6. ,,I svako će tielo vidjeti spasenje Božje,“ t. j. 
svaki čovjek moći će vidjeti kraljevstvo Mesije, svoga 
Spasitelja, i postati njegovim udom, ako bude hotio 
na rečeni način pripraviti svoju dušu. Premda se to 
već izpunilo, pošto se Spasitelj Isus javio svim ljudem, 
i njegovo se evangjelje po apostolih i njihovih na- 
sljednicih razširilo po svem svietu, ipak treba da se 
to spasenje svake godine ponovi pred Božićem, kao 
pred uspomenom đolazka Gospodnjega. Nastojmo 
dakle, da se i nad nami izpuni ono, što na koncu 
veli današnje sv. evangjelje, da vidimo spasenje Božje. 
\idjet ćemo pak spasenje Božje, ako se pripravimo 
pravom pokorom na došašće Isusovo t. j. na njegovo 
narodjenje. Pripravimo dakle Isusu dostojnom pokorom 
put u srce naše, da se može, kad dodje, u njem na¬ 
staniti svojom milošću i nikada ga više ne ostavi. 
Milost Gospodina našega Isusa Krista budi vazda s 
vami i neka vas prati po svih putovih vaših, te vas 
dovede u vječne rajske dvorove, da gledate gore 
Boga od lica u lice i veselite se s njime po sve 
vieke viekova. Amen. 

Na nedjelju medju osminom Božića. 

»Josip i Marija mati Isusova čuđjahu se tomu, što se govoraše 
za njega.« Luk. 2 , 33 . 

Evangjelje sv. Luke 2, 33 — 40. 

U ono vrieme Josip i Marija mati Isusova 
čudjahu se tomu, što se govoraše za njega. I 
blagoslovi ih Simeon i reče Mariji materi nje¬ 
govoj : Gle, postavljen je ovaj na propast i na 
ustanak mnogim u Israelu, i na znak, proti 
kojemu će se govoriti; a i tebi samoj probost 
će mač dušu, da se odkriju misli mnogih sr¬ 
daca. I bješe Ana proročica kći Fanuelova od 
plemena Aserova; ona je veoma ostarjela, a 
sedam je godina živjela s mužem od djevojač- 
tva svojega, i ona udova oko osamdeset i četiri 
godine, koja ne odlažaše od crkve, postom i 
molitvom služeći Bogu dan i noć. I ona u taj 
isti čas dodje, i hvaljaše Gospodina i govoraše 
za njega svim, koji čekahu odkup Israelov. I 
kad svršiše sve po zakonu Gospodnjem, vratiše 
se u Galileju u grad svoj Nazaret. A dječak 
rastijaše i jačaše pun mudrosti; i milost Božja 
bješe na njem. 

Čim se Isus rodio, zbivaju se čudnovati doga- 
djaji. Angjeli u najvećoj svjetlosti navieštaju njegovo 
narodjenje i pjevaju slavu Bogu na visini i mir ljudem 
na zemlji, koji su dobre volje; pobožni pastiri ostav¬ 
ljaju noću svoja stada i trče u Betlehem, da se po¬ 
klone novorođjenomu kralju u jaslicah; tri kralja. 


vodjeni čudnovatom zviezđom, dolaze k njemu s istoka 
i darivaju ga zlatom, tamjanom i smirnom, priznavajući 
ga tako za Boga, čovjeka i kralja. I još prije nego 
se Isus narodio, dok je još bio u materinjoj utrobi, 
priznaše ga za Mesiju Zaharija, Elisabeta i sv. Ivan 
Krstitelj. To su takvi dogadjaji, koji napuniše čudom 
i veseljem sv. Josipa i njegovu djevičansku zaručnicu. 
Premda za njih ne bijaše to ništa vanređna, pošto im 
već naprvo bijaše angjeo javio, da će Isus biti sin 
Svevišnjega i Spasitelj svieta, to se ipak čudjahu 
providnosti Božjoj, kako se udostojao proslaviti svoga 
Sina, rodjena u najvećem siromaštvu i poniznosti, te 
su mu se i ista nebesa razveselila i naviestila ga, i 
ljudi mu se došli pokloniti kao svome Bogu i Spasi¬ 
telju. A obradovao je Mariju i Josipa, kako nam pri- 
povieda današnje sv. evangjelje, i sv. Simeon, koji ih 
zbog njihove sreće nazvao blaženimi. Nego buduć da 
nema radosti bez tuge, sv. Simeon proreče o Isusu i 
takve stvari, koje su morale obojici raztužiti srce; 
dočim ih je proročica Ana opet razveselila. 

Sv. Simeon i Ana jesu dvie glavne osobe, što 
ih spominje današnje sv. evangjelje. Te dvie osobe 
bit će predmet našega današnjega razmatranja i to: 

I. Sv. Simeon; 

II. Ana proročica. 

I. 

Sv. Simeon, o kom govori današnje sv. evan- 
gjelje, jest onaj isti, koji razsvietljen Duhom svetim 
dodje u Jerusalemski hram, kad Marija i Josip do- 
nesoše tamo Isusa, da ga prikažu Gospodinu. O tom 
sv. starcu pripovieda sv. evangjelje na svjećnicu, da 
»bješe čovjek pravedan i pobožan, koji čekaše utjehu 

Israelovu, i Duh sveti bijaše u njem. I njemu bješe 
Duh sveti kazao, da ne će vidjeti smrti, dok ne vidi 
Krista Gospodnjega ... I on ga uze na ruke svoje i 
hvaljaše Boga.« Ovom istom zgodom dogodi se ono, 
što pripovieda današnje evangjelje. 

1. Najprije veli sv. evangjelje: ,,I blagoslovi ih 
Si-meon,“ t. j. sv. Simeon radovao se Mariji i Josipu 
i blažene ih nazvao, što im je Bog udielio toliku 
sreću: Mariji se raduje, što je postala materom Isu¬ 
sovom, a Josipu, što ga je Bog odabrao, da bude 
Isusu hraniteljem i skrbnikom. —- Radujmo se i mi, 
pak zahvalimo Mariji, što nam je rodila Spasitelja 
svieta, a Josipu što nam ga je čuvao i odgojio. 

2. Čim ih sv. Simeon blagoslovi, okrene se prema 
prečistoj Djevici, i poče joj proricati o Isusu, veleći: 
,,Gle, postavljen je ovaj na propast i na ustanak 
mnogim u Ismelu,“ kao da bi htio reći: Znaj Marijo, 
da će došašće ovoga tvoga sina biti mnogim zgoda 
da grieše i da se na vieke izgube, jer ne će htjeti 
vjerovati u nj. Nu znaj takodjer, da će on u isto 
vrieme biti mnogim uzrok sreće, jer će vjerovati u 
njega i sliediti njegove zapoviesti, pa se tako na vieke 

■ spasiti. Što je ovdje prorekao sv. Simeon o Židovih, 
to im se i dogodi. Mnogi Židovi ogriešili su se na 
Isusu, i tako svojom krivnjom propađoše na vieke; 
dočim su mnogi drugi, vjerujući u njega, našli vječno 
spasenje. Tako su zbog Isusa propali apostol Juda, 
koji ga je izdao, i toliki drugi, koji ga iz mržnje od- 
šudiše na smrt; dočim se drugi, sliedeći njegov nauk, 
spasiše. No ne bijaše Isus samo tadašnjim Židovom 
na propast i ustanak, već je on to i sada svim ljudem, 
i bit će do konca svieta. On je došao da odkupi sve 
ljude, i hoće da se svi ljudi spase. Jedni ga prizna- 


na nedjelju medju osminom Božića 


49 


vaju i drže njegove zapoviesti, dočim drugi za nj ne 
mare, niti živu po njegovoj volji. Onim je uzrok bla¬ 
ženstva, a ovim uzrok propasti. — On je svjetlost, 
koja razsvjetljuje sve ljude. Koji ovu svjetlost gledaju 
i sliede, spase se; dočim koji pred njom zatvaraju 
oči, propadaju. Prvim je uzrok sreće, a drugim uzrok 
nesreće. — On je liek proti našim slaboćam i bole¬ 
štinu Jedni taj liek uzimaju i ozdrave; dočim ga drugi 
odbacuju i poginu. I tako je opet Isus jednim uzrok 
ustanka, a drugim uzrok propasti. — On je put, istina 
i život. Jedni ga sliede, a drugi od njega bježe. Prvim 
je uzrok života, a drugim uzrok smrti. — On je kamen 
na kojem čvrsto stoje svi, koji vjeruju u njegov nauk; 
dočim one, koji u njega ne vjeruju, taj kamen obara 
i mrvi. I tako je Isus svim ljudem uzrok propasti ili 
ustanku. No koji propadnu, propadnu svojom krivnjom, 
jer ne će da ga slušaju i sliede. — Vi se, dragi 
kršćani, trsite, da Isusa sve više poznate i vršite nje¬ 
govu svetu volju, da vam tako bude na uskrsnuće 
života, a ne na vječnu propast. 

3. Nadalje veli sv. Simeon Mariji, da je Isus po¬ 
stavljen: »i na znak, proti kojemu će se govoriti.“ Isus 
i njegov nauk jesu znakovi spasenja. Tko njih sliedi, 
za cielo će se spasiti. Nu Isus i njegov sveti nauk 
imali su uviek protivnika. Kao što se tmina protivi 
svjetlosti, bludnja istini, opačina kreposti, isto tako su 
se i neprijatelji Isusovi uviek protivili njemu i njegovu 
nauku. Otvorimo samo kršćansku poviest, pa ćemo 
se o tom osvjedočiti kroz sve viekove. Već Židovi 
protivljahu se Isusu i njegovu nauku spočitujući mu, 
da nije od Boga, da je njegovo svjedočanstvo lažno 
i t. d. Sto više! oni prigovarahu i njegovu svetom ži¬ 
votu, da je izjelica i pijanica, i prijatelj grešnika, pa 

ga i kao najvećega zločinca odsudiše na najpogrdniju 
smrt križa. A koliko mu se ne protiviše pogani, koji 
kroz tri stoljeća na najokrutniji način rnučiše njegove 
sljedbenike radi vjere u njega, te je njihova krv tekla 
na potoke! A tko bi izbrojio sve one Ebionite, Arijance 
Nestorijance, Luterane i druge krivovjerce, koji se 
oprieše njemu i njegovu nauku; kao i one razkolnike, 
koji se zasliepljeni ohološću razdružiše od jedinstva 
njegove crkve i tumaraju kao ovce bez pastira?! A 
gdje su oni toliki mudroznanci i slobodoumnici da¬ 
našnjega vieka, koji nieču svaku objavu Božju, i 
kršćansku vjeru objedjuju, da je neprijateljica čovje¬ 
čanstva, slobode i napređka, te hoće da joj pod svaki 
način grob izkopaju i svaki kršćanski biljeg sa zemlje 
izbrišu?! Ali nisu ti sami, koji se protive Isusu; pro¬ 
tive mu se i toliki zli kršćani. Da, i mi se svojom 
ohološću protivimo njegovoj poniznosti, svojom lako- 
mošću njegovu siromaštvu, svojom nečistoćom njegovoj 
nevinosti, svojom mržnjom njegovoj ljubavi, svojom 
proždrlošću njegovu postu, svojini jadom njegovoj 
strpljivosti, svojom lienošću njegovoj revnosti. Krista 
izpoviedamo ustima, a djelima ga tajimo. Ali što velim, 
da ga izpoviedamo? Današnji ga kršćani psuju na 
najsramotniji način. Oni govore tako ružno proti Isusu, 
kako ne bi smjeli govoriti proti najzadnjem čovjeku. 
Takvi ga kršćani manje počituju nego mnogi krivo¬ 
vjerci ili pogani. Nije li to upravo progoniti Isusa? 
A kad ćete već jednom vi, o bogohulci, prestati tako 
sramotno ružiti i psovati Isusa ? 

4. Sv. Simeon veli Mariji dalje: ,,A tebi samoj 
probost će mač dušu.“ Neboga majka! Tek što se 
razveselila nad narođjenjem sinka svoga, već joj starac 
Simeon proriče muke, koje će zbog njega trpjeti. No 

pazite što joj veli sv. Simeon, da će maČ probosti 
njezinu dušu; dakle ne tielo, već dušu. Kad god 
dakle vidite kip ili sliku Marijinu, i u njezino srce 
zaboden mač, nemojte misliti, daje mač probo njezino 
srce, već se domislite na ono, što joj naprvo reče 
sv. Simeon u današnjem sv. evangjelju, da će njezinu 
dušu probosti mač: kao da bi htio reći: Ti ćeš, Ma¬ 
rijo, čuti i vidjeti, kako će se ljudi ovome tvome sinku 
protiviti, njega zlostavljati i mučiti, i ti ćeš tada u 
duši oćutiti toliku bol, kao da bi ti bilo srce oštrim 
nožem probodeno. To se dogodi navlastito onda, kad 
vidje, kako joj dragoga sinka oštrimi čavli pribijaju 
na križ, kad ga vidje gdje umire na križu, kad vidje 
kako mu mrtvomu jedan vojnik prosječe srce. Da, 
Marija je tada ćutila toliku žalost, da ju crkva punim 
pravom nazivlje kraljicom mučenika. — Požalimo ju 
i mi, pak joj se preporučimo, da se moli sinku 
svomu za nas, da nam njegova muka i smrt bude 
na spasenje. 

5. Napokon kaže sv. Simeon, da će se sve to 
zbiti „da se odkriju misli mnogih srdaca.“ Ovaj zadnji 
dio Simeonova proročtva vrlo je znamenit. Time je 
hotio sv. starac kazati Mariji, da će Isus svojim naukom, 
životom i smrću dati Ijudem prigodu, da se očituju 
kakvi su: jesu li mu prijatelji ili neprijatelji, dobri ili 
zli kršćani, pravednici ili grešnici. I zaisto, tek što se 
Isus rodi, pokazuju se dvie protivne struje ljudi: jedni 
ga priznavaju za Mesiju, a drugi ga odbijaju. Pobožnj 
pastiri i sveta tri kralja klanjaju mu se kao svome 
Gospodinu; dočim mu Herod, književnici i Fariseji 
rade o glavi. Kad pak Isus poče javno učiti i čudesa 
činiti, jedni mu se dive i slušaju ga, dočim mu se 
drugi rugaju i potvaraju ga; jedni mu od veselja 

vicu Ho sanna! i proglašuju ga Mesijom, đočim mu 
drugi vele da je varalica i buntovnik. Kod smrti pak 
njegove jedni se kaju, tuku se u prsi i izpovieđaju 
ga kao pravoga Boga, dočim ga drugi psuju kao zlo¬ 
činca i svakojako mu se rugaju. Narođjenje dakle 
Isusovo, život njegov, nauk i smrt njegova odkriše 
misli mnogih srdaca, i pokaza se tko ga ljubi, a tko 
ga mrzi. 


No nije se to pokazalo samo onda, dok je živio 
Isus na ovoj zemlji, već se to opaža i kasnije. Isus 
progonjen od pogana uskrisuje mučenike i odmetnike- 
tajen u svom nauku očituje ohole krivovjerce i neu¬ 
strašive branitelje vjere; preziran u svojih zapoviestih 
ođkriva zrnje i pljevu, svjetlost i tminu, biser i blato 
Hoho se Isus postaviti tako za znak, da ga dobri 
spoznaju i ljube, a zle da zastidi i osramoti. Dobrim 
neka bude na slavu, a zlim na propast. 

. A ne d °g ad Ja li se to možda i danas, da se- 
misli mnogih srdaca ođkrivaju osobito onda, kad imadu 
štogod trpjeti ? O, koliki kršćani pokazuju slabu vjeru 
rrhko ufanje, mlitavu ljubav, kad im je što god trpjeti 
za Boga, vjeru, krepost, pak nije ni čudo, da se takvi 
lako dadu zavesti, i u napasti duboko padnu. Dočim 
drugi,, koji su čvrsti u vjeri, stalni u ufanju, jaki u 
ljubavi, bivaju usheđ progonstva i suprotivština još jači, 
te^ su pripravni rađje sve pretrpjeti, pa i isto muče- 
mctvo pođmeti, nego da Boga uvriede. Zlato se u 
vatri kusa. Molite se dakle Bogu, dragi kršćani, da 
umnoži u vas pravu vjeru, da vas sve više ojači u 
ufanju, i uzge u srcih vaših onu svetu ljubav, koja se 

miran -n 1 J 


Toliko o proročtvu sv. Simeona, sad pak čujte 
sto veli današnje sv. evangjelje o proročici Ani. 

II. 

i. Ova Ana, o kojoj govori današnje sv. evan- 
gjelje, nije majka prečiste Djevice Marije, koja se 
takođjer zvala Ana, već druga, za koju veli sv. evan- 
gjelje, da „ bješe proročica, kći Fanuelova od plemena. 
Aserova.“ Ali i ova Ana bijaše vrlo sveta žena, u 
koju treba da se ugledaju sve žene. Ona je uzor 
kreposti za djevojke, udate i udovice. Čujte samo što 
0 n i°j pripovieda dalje sv. Luka evangjelist: „Ona je 
veoma ostarjela, a sedam je godina živjela s mužem 
od djevojačtva svojega i udova oko osamdeset i Četiri 
godine, koja ne odlažase od crkve, postom i molitvom 
služeći Bogu dan i noć.“ Hoćete li, dragi kršćani, 
ljepše^ pohvale za tu svetu ženu? Ova je Ana uzor 
pobožne žene, slava pobožnoga ženskoga spola. Ona 
je kao djevojka sačuvala čisto djevojačtvo svoje, kao 
supruga bila je vjerna svome mužu, a kao udovica 
služila je Bogu, a ne puti i nečistome duhu. U nju 
neka se ugledaju sve djevojke, sve supruge i sve 
udovice, te .se od nje uče, kako imadu dužnosti svoga 
staleža spajati sa svakiđanjom pobožnosti. Čistoća, 
post, molitva, pohađjanje crkve, primanje sv. sakra¬ 
menata, to je pravi ures za ženski spol, a ne ples, 
posielo, kazalište, gizdost i t. d. Sliedite ju dakle u 
tih liepih krepostih. 

2. Sv. Ana svojom uztrajnošću u dobru doživi tu 
riedku sreću od Boga, da je, kao i pravedni Simeon, 
zavrieđila vidjeti Spasitelja svieta i držati ga u svom 
naručaju. Sv. evangjelje kaže o njoj dalje: ,,I ona u 
taj isti čas dodje,“ t. j. u hram ili ti crkvu. Da se ova 
sv- žena nije nalazila onaj čas u hramu, kad donesoše 

tamo Isusa, ne bi ga bila vidjela. No ona je marljivo 
polazila službu Božju, dugo je ostajala moleći se u 
crkvi, pak je i dočekala onaj presretni čas, kad Marija 
i Josip đonesoše tamo Isusa. Ona je čula sve, što je 
sv. Simeon prorekao o njemu, i Bogom razsvietljena 
spoznala je u Isusu obećanoga Mesiju. Dragi kršćani! 
Dolazite i vi često u crkvu i rado se u njoj- molite. 
Može doći dan ili sat, kad će vam Bog u crkvi udieliti 
osobitu koju milost. Koliki su se ljudi na jednu pro- 
povied k Bogu obratili i posvetili! A kolike je greš- 
nike Bog upravo u crkvi nadahnuo, da se izpovjede 
i za uviek ostave grieha! 

3. Napokon veli sv. evangjelje 0 Ani: ,,I Uvaljaše 
Gospodina i govoraše za njega svim, koji čekahu odkup 
Israelov.“ Ona dakle hvaljaše Gospodinu Bogu, što 
je doživjela tu sreću, da je vidjela Spasitelja svieta, 
a što vidje i ču ne zadrža samo za sebe, već to sa- 
obćivaše i drugim. Starica dakle od osamdeset i četiri 
godine preuzima službu apostola i evangjelista, pak 
vesela trči po cielom gradu Jerusalemu, da pobožnim 
Židovom i Židovkinjam naviesti Spasitelja svieta, koga 
vidje i spozna. Da, ona ljubljaše Isusa, pak je rado 
o njem govorila svim, i nastojala da ga i drugi spo¬ 
znaju i uzljube. Što tko ljubi, o tom rado i govori. 
Ako i vi, dragi kršćani, ljubite novorodjenoga Spasi¬ 
telja, za cielo ćete i vi osobito sada, kad slavimo 
uspomenu njegova narodjenja, rado o njem govoriti 
i nastojati da ga i drugi, a navlastito vaša djeca i 
vaši podložnici, ne samo spoznaju nego i uzljube. 

Sretne li župe, gdje imade takvih pobožnih žena 
poput svete Ane, koje revno služe Bogu, marljivo 
dolaze u crkvu, često primaju sv. sakramente! A takvih 
pobožnih žena ima, hvala Bogu, više manje u svakoj 

župi. To su biser crkve; duše Bogu najmilije. Pa ako 
je Bog bio pripravan zbog samih pet pravednika 
oprostiti Sodomi i Gomori, da ih ne uništi, kolikimi 
će tek blagoslovi i milostmi obsipati ona mjesta i one 
kuće, gdje imade više takvih pobožnih osoba, premda 
im se možda sviet rad njihove pobožnosti ruga i iz- 
smjehiva ih. O kamo sreće, kad bi i u mojoj župi 
bilo takvih duša mnogo — mnogo — te se tako svi 
moji župljani mogli u njih ugledati i hvaliti Otca na¬ 
šega, koji je na nebesih! 

4. Na koncu čujte što veli današnje sv. evan¬ 
gjelje o svetoj obitelji: Mariji, Josipu i Isusu: „Ikad 
svršiše sve po zakomi Gospodnjem, vratiše se u Ga¬ 
lileju u grad svoj Nazaret. A dječak rastijaše i jačaše 
pun milosti; i milost Božja bješe u njem." Što se 
ovdje govori o Isusu, to isto pripovieđa i evangjelje 
na prvu nedjelju po Bogojavljenju; pa da ne budem 
danas predug, protumačit ću to danas četrnaest dana. 
Ostalo pak što se ovdje kaže o Mariji i Josipu upo- 
ravljam na vas, dragi roditelji: otci i matere. O Mariji 
i Josipu veli se, da u hramu svršiše sve po zakonu 
Gospodnjem. Od njih se i vi učite pobožnosti, pak 
marljivo polazite službu Božju, osobito u nedjelju i 
blagdan. Time ne ćete ništa zanemariti, nego ćete 
mnogo dobiti za dušu. Marija i Josip čim su obavili 
pobožnost svoju u Jerusalemu, vratiše se kući. Kad 
dakle i vi svršite svoju pobožnost u crkvi, nemojte 
se klatiti po mjestu ili oblietati krčme, već idite 
k svojim kućam i nastojte oko svojega kućnoga go¬ 
spodarstva, a osobito oko uzgoja djece, da kako vam 
djeca rastu dobom tako i napreduju u kreposti i milosti 
Božjoj. Blago vam, ako to učinite! Bit ćete i vi i 
djeca vaša Bogu mili i dragi, i naći ćete Isusa, ne 


56 


Homilija 


na nedjelju medju mlad. godinom i Bogojav. 


57 


kao što ga nađjoše Simeon i Ana u hramu kao ne¬ 
jako jošte djetešce smrti podvrženo, već proslavljena 
u rajskih vječnih dvorovih. Amen. 

Na nedjelju medju mladom godinom i Bogo- 
javljenjem. 

»Ustani i uzmi dječaka i mater njegovu, i idi u zemlju Israel- 
sku.« Mat. 2, 20. 

Evangjelje sv. Mateja 2, ig — 23. 

U ono vrieme po smrti Herodovoj, gle, 
angjel Gospodnji u snu javi se Josipu u Misiru 
(Egiptu) i reče: Ustani i uzmi dječaka i mater 
njegovu, i idi u zemlju Israelsku; jer su umrli 
koji su tražili dušu đječakovu. I on ustavši uze 
dječaka i mater njegovu, i dodje u zemlju 
Israelsku. Ali čuvši, da Arhelaj vlada u Judeji 
mjesto Herođa otca svojega, poboja se onamo 
ići;, nego primivši u snu zapovied, otide u 
krajeve Galilejske. I došavši onamo, namjesti 
se u gradu, koji se zove Nazaret, da se zbude, 
što su kazali proroci, da će se Nazarejin zvati. 

Evangjelje što ste ga malo prije čuli, čita se u 
oči ili na predvečerje Bogojavljenja. Ovo predvečerje 
pada većinom na koji djelatni dan, a samo kadkađa 
padne na nedjelju po mladom ljetu, kao što pada i 
ove godine. Pa buduć da današnja nedjelja nema 
svoga posebnoga evangjelja, zato se čita danas ono 
evangjelje, koje je propisano za predvečerje Bogo¬ 
javljenja. Cielo pak ovo evangjelje govori o svetoj 
obitelji t. j. o Isusu, Mariji i Josipu, pripovieda nam 


njihov povratak iz Misira ili ti Egipta, kamo 'bijahu 
pobjegli, kad Herod htjede pogubiti Isusa. Početak i 
konac toga njihova putovanja iz Misira u zemlju 
Israelsku jesu za nas osobito poučni. I to će biti dva 
diela našega današnjega razmatranja. 

I. U prvom dielu pokazat ću vam, što se imamo 
učiti od povratka sv. obitelji iz Misira. 

II. U drugom dielu govorit ću, što se imamo 
učiti od njezina došašća u Israelsku zemlju. 

Počimljem u ime i na slavu sv. obitelji, a vi 
me, molim vas, pozorno slušajte, da se okoristite za 
dušu. 

I. 

1. Današnje sv. evangjelje počinje se ovako: „Po 
smrti Herodovoj, gle cmgjel Gospodnji u snu javi se 
Josipu u Misiru i reče: Ustani i uzmi dječaka i mater 
njegovu, i idi u zemlju Israelsku; jer su umrli koji 
su tražili dušu dječakovu.“ U ovih riečih morate, dragi 
kršćani, paziti na dvoje, i to prvo: na vrieme, kad 
se sveta obitelj povratila iz Misira; a drugo: na za¬ 
povied zašto se povratila. 

a) Vrieme, kad nebeski Otac pozva Sina svoga 
iz Misira, jest dan smrti Herodove. To je onaj Herod, 
koji je zbog Isusa u Betlehemu i u svih krajevih 
njegovih pomorio svu mužku djecu počevši od tek 
rodjenih, pak sve do onih kojim bijahu dvie go¬ 
dine. Koliku je nedužnu djecu pomorio ovaj krvolok, 
samo da može smaknuti Isusa! A kad tamo, Herod 
umrie, a Isus osta živ. Nu kako je umro taj krvnik? 
Bog ga je kaznio strašnom nutarnjom bolešću, tako 
da su mu se u živom tielu zalegli crvi i izjedali ga. 
Svaki čas si je želio smrt, ali nije bio uslišan. Na- 

pokon ne mogavši više trpjeti tolikih muka, pograbi 
nož, da si njim sam učini konac životu; ali mu nož 
iztrgnuše iz ruku, i on preminu zdvojan u najvećih 
mukah. Tako kazni Bog krvoloke. Pravo se veli, da 
okrutnici nikada dobro ne svrše. Faraona, progonitelja 
Israelaca, poklopiše morski valovi; Abimeleha, ubojicu 
sedamdeset Gedeonovih sinova, smrvi mlinski kamen; 
Saul, progonitelj Davidov, sam se ubi; Ahaba, pro¬ 
gonitelja proroka i ubojicu pravednoga Nabota, ustrie- 
liše u ratu; Antioh, ubojica tolikih hrabrih Židova, 
živ sagnji. Nero, taj nečuveni krvnik svoga učitelja 
Seneke, polubrata si Britanika, svojih dviju žena Okta- 
vije i Popeje, pa i iste rodjene si majke Agripine, 
kao i tolikih kršćana, kad u zdvojnosti pribjegne 
k svomu nekadašnjemu robu, pusti radje da ga ovaj 
probode, nego da živ padne u šake svojim neprijateljem. 
A tko bi izbrojio, kako sve poginuše okrutnici i krvo¬ 
pije? Nam pak neka svi ovi budu primjerom, da se 
čuvamo tlačenja ubogih, proganjanja nedužnih, čedo¬ 
morstva i ubojstva, jer to su griesi u nebo vapeći, 
koje Bog obično već na ovom svietu najstrože kazni. 
A ne dao Bog, da bi na kojemu od nas morao kaz¬ 
niti takav grieh. 

b) Po smrti Herodovoj zapovjedi angjel Go¬ 
spodnji Josipu, da se vrati u zemlju Israelsku. Dakle 
angjel Božji mu to zapovjedi, i to onaj isti angjel, 
koji mu se bio prije u snu javio i rekao: »Ustani i 
uzmi dječaka i mater njegovu pa bježi u Misir, i budi 
ondje, dok ti ne kažem.« (Mat. 2, 13.) A kako mu to 
sada zapovieda? Veli mu: „ Ustani i uzmi dječaka i 
mater njegovu.“ Ne kaže mu: Uzmi svojega dječaka, 
već uzmi „dječaka,“ jer Josip ne bijaše pravi otac 
Isusu, već samo hranitelj, dočim mu Marija bijaše 

prava mati, pak s toga i veli angjel Josipu: „i mater 
njegovu,“ jer ona ga zače po Duhu svetom. A zašto 
da se vrate u zemlju Israelsku? Angjel navede tomu 
i razlog: „Jer su umrli koji su tražili dušu dječakovu.“ 
Israelska zemlja je ona, što ju Bog obeća sinovom 
Abrahamovim, i zvala se Kanaan ili Palestina. Tu se 
zače i rodi Isus, Abrahamov potomak po krvi. U toj 
zemlji vladao je okrutni kralj Herod, koji je radio 
Isusu o glavi, a s njim, kako je vidjeti, radiše mu o 
glavi i drugi imenito Herodovi savjetnici i dvoranici. 
Sad pak kad je Herod umro, i s njim kao najglavnijim 
ubojicom nestalo i drugih Isusovih krvopija, može se 
sv. obitelj bez straha za život Isusov vratiti iz Misma 
u svoju domovinu. 

Eto, kako Bog svoje miljenike nikad ne zapušta. 
Ako ih kada i kuša, za to im i pomaže, da se te 
kušnje oslobode. Bieg u Misir bijaše za sv. obitelj 
velika muka, ali ta obitelj doživi i veliku radost, da 
ju je angjel Božji, koji joj bijaše zapovjedio, da bježi 
u Misir, pozvao opet kući. — Ako i vas kada, dragi 
kršćani, tišti kakva nevolja, nemojte duhom klonuti i 
zdvajati, već se radje ufajte u Boga, koji će vam za 
cielo pomoći, i vašu žalost obratiti u radost. 

2. Nadalje veli sv. evangjelje o sv. Josipu: „Ion 
ustavši uze dječaka i mater njegovu,, i dodje u zemlju 
Israelsku. 11 Kolika poslušnost! Sv. Josip vjeruje angjelu 
i odmah ga sluša. Ustaje, uzme diete i mater mu, i 
ide u zemlju Israelsku. Ne plaši se ni tamne noći, ni 
daljine puta, ni težkoće i pogibelji putovanja, samo 
da izvrši volju Božju, kako mu angjel zapovjedi. 

I mi, dragi kršćani, imademo angjela čuvara, koga 
nam je Bog dao, da nas uči, opominje i vodi po putu 
spasenja. Slušajmo ga dakle i sliedimo, kako ga je 

slušao i sliedio sv. Josip, jer jedino tada vršit ćemo 
volju Božju. Svakomu od nas veli Bog, što jednom 
kaza puku Israelskomu: »Evo ja šaljem angjela svo- 
jega, da ide pred tobom, i da te čuva na putu, i da 
te odvede na mjesto, koje sam pripravio. Pazi na nj 
i slušaj glas njegov, i ne misli da ga smiješ prezreti; 
jer kad zgriešiš, ne će oprostiti, i moje je ime u njem.« 
(II. Moj. 23, 20. 21.) 

To je, što treba da se naučimo od povratka sv. 
obitelji iz Misira, na ime odanost u volju Božju i posluh; 
sad pak čujmo, što se imademo naučiti od njezina 
došašća u Israelsku zemlju. 

II. 

1. Kad sv. Josip dodje s Marijom i s Isusom u 
Israelsku zemlju, veli o njem sv. evangjelje ovo: „Ali 
čuvši, da Arhelaj vlada u Judeji mjesto Heroda otca 
svojega, poboja se onamo ići; nego primivši u snu- 
zapovied, oticle u krajeve Galilejske Angjel kaza Jo¬ 
sipu samo to, da se vrati u Israelsku zemlju, ali u 
koje mjesto da se vrati, toga mu nije rekao. Samo 
prvo mu dakle zapovjedi, a drugo ostavi mu na volju. 
No pošto je sv. Josip bio rodom iz Betlehema u Ju¬ 
deji, mislio si je da će biti najbolje, ako se s Isusom 
i Marijom tamo nastani. Nego, kako se poboja, kad 
doču, da tamo vlada Arhelaj, sin Herodov! Arhelaj 
bijaše čovjek žestoke naravi i okrutna srca, kao i 
otac mu Herod. Mislio si je dakle Josip, ako idem u 
u Judeju, Arhelaj bi mogao lako doznati, da diete, 
koje je njegov otac hotio pogubiti, jošte živi, pak bi 
ga mogao ubiti. S toga se boji ići onamo, da ne iz- 
vrgne Isusa pogibelji života. Eto, kako se boji onaj 

koji ljubi. Sv. Josip ljubio je Isusa, pak se boji za 
njegov život. S toga izbjegava svaku pogibelj. U toj 
stisci neznajući Josip na što da se odluči, molitvom 
se uteče k Bogu i tvrdo se ufa u njega, da će ga 
razsvietliti kao i do sada. Ova opreznost, ovo ufanje 
svidje se Bogu, pak mu u snu zapovieda, da ide u 
kiajeve Galilejske. Eto, kako Bog usliši i tješi svakoga, 
koji se k njemu s pouzdanjem utječe. 

Odatle se učite, dragi kršćani, kako treba da i 
vi budete oprezni, i kako treba da se u težkih i za¬ 
mršenih okolnostih i dvojbah utječete k Bogu s molitvom 
da vas razsvietli. Navlastito pak vi, o roditelji i go¬ 
spodari, učite se odatle, kako treba da se brinete za 
svoju djecu i služinčad, da im se šta zla ne dogodi, 
a osobito da ne đodju u kakvu grešnu pogibelj, gdje 
bi mogli izgubiti dušu. Nemate li djece i služinčadi, 
a vi se brinite barem za svoje vlastito dušno spasenje 
i čuvajte se svega, sto bi vas u tom moglo priečiti. 

2. Napokon kaže sv. evangjelje: ,,Idošavši onamo , 
namjesti se u gradu, koji se zove Nazaret, da se zbude, 
sto su kazali proroci, da će se Nazarejin zvati.“ Grad 
je Nazaret u Galileji, blizu gore Taborske. Tu je sta¬ 
novala bi. dj. Marija, tu ju pohodi arhangjel Gabriel, 
tu po Duhu svetom zače Sina Božjega. Tu dakle, u 
postojbini bi. dj. Marije, imala se nastaniti sv. obitelj 
poslie svoga povratka iz Misira, a ne u Betlehemu, 
rodnom mjestu Josipovu i Isusovu. U Nazaretu sproveo 
je Isus svoj daljnji život sve do tridesete godine; 
odakle se i zove Nazarenac, a buduć da je Na¬ 
zaret bio u Galileji, zvao se i Galilejac. Sv. Matej 
evangjelist veli, da se Isus zato nastanio u Nazaretu, 
da se izpune proročtva, koja o njem vele, da će se 
Nazarenac zvati. 

No to se može i ovako razumjeti. U starom 
su se zavjetu neki ljudi Bogu zavjetovali, da će do 
smrti sveto i krepostno živjeti, a ti ljudi zvali su se 
Nazareji. Svi pak proroci rekoše napried o Mesiji, da 
će biti svet, pravedan, čudotvorac i t. d. Kad dakle 
sv. Matej zove Isusa Nazarencem, to je toliko, 
koliko da bi ga nazvao svetim, i time pokazuje, daje 
Isus pravi obećani Mesija. 

I mi svi, dragi kršćani, treba da budemo Naza- 
renci t. j. sveti. Svi bijasmo na sv. krstu Bogu po¬ 
svećeni. A posvetio nas Duh sveti svojom posveću- 
jućom milošću. Tada se svečano odrekosmo vraga, i 
svih njegovih djela, i sve njegove gizđosti, te obećasmo 
da ćemo živjeti sveto i pobožno. Nu mnogi su zadano 
obećanje prekršili, i posvećujuću milost izgubili, te 
mjesto da živu život svet, kaljaju ga griesima. Ako 
smo dosele bili Isusu na sramotu, budimo mu barem 
odsele na čast i radost. Ugledajmo se u njega, Naza- 
renca, pak si usvojimo njegove kreposti i živimo 
onako, kao što dolikuje njegovim sljedbenikom; inače 
nam ni sv. krst, ni sv. vjera, ni kršćansko ime ne će 
n a sudnjem danu ništa koristiti, nego će nam to sve 
biti još na veću sramotu i zdvojnost, od česa neka 
nas svemogući Bog očuva. Amen. 


Na prvu nedjelju po Bogojavljenju. 

:>Kad bi Isusu dvanaest godina, podjoše roditelji njegovi u 
Jerusalem.« Luk. 2, 42. 

Evangjelje sv. Luke 2, 42 — $2. 

Kad bi Isusu dvanaest godina, podjoše oni 
u Jerusalem po običaju praznika; i kad dane 

provedoše i oni se vratiše, osta dječak Isus u 
Jerusalemu, i ne znadoše roditelji njegovi. A 
misleći da je s družtvom, otidoše dan hoda, i 
stadoše ga tražiti medju rodjaci i znanci. I ne 
našavši ga vratiše se u Jerusalem, da ga traže. 

I poslie tri dana nadjoše ga u hramu gdje sjedi 
medju učitelji i sluša ih i pita ih. I svi koji su 
ga slušali, divljahu se njegovu razumu i od¬ 
govorom. I vidjevši ga, začudiše se; i mati 
njegova reče mu: Sine, šta učini nam tako? 
Evo otac tvoj i ja žalostni smo te tražili. I 
reče im: Zašto ste me tražili ? Zar ne znate, 
da meni treba u onom biti, stoje Otca mojega? 
I oni ne razumješe rieči, što im reče. I sidje 
s njimi i dodje u Nazaret, i bijaše im poslušan. 
I mati njegova čuvaše sve rieči ove u srcu 
svojem. I Isus napredovaše u mudrosti i dobi 
i milosti kod Boga i ljudi. 

Tek prije nekoliko dana slavili smo narodjenje 
Isusovo, a danas nam ga već sv. crkva predstavlja 
kao dvanaestgodišnjega dječaka. Nu nemojte se tomu 
nimalo čuditi, dragi kršćani. Isus je na ovoj zemlji 
proživio trideset i tri godine. U to vrieme učini toga 
toliko, što kad bi se redom popisalo, ni u sam sviet, 
kako veli sv. Ivan evangjelist (21, 25.), ne bi mogle 
stati napisane knjige. S toga nije moguće, da se u 
godinu dana sav njegov život, nauk i čudesa pro¬ 
tumače. Sv. mati crkva daje nam na razmatranje samo 
neke glavnije zgode iz njegova života. 

Takva zgoda je i njegovo dvanaestgodišnje doba, 
kad s Marijom i s Josipom pođje u hram, jer tada 
poče ljudem odkrivati svoje poslanstvo: svojimi mu- 

drimi pitanji i odgovori zadivi naučitelje; sa svojom 
majkom govori ne kao njezin sin, već kao sin ne¬ 
beskog Otca; napreduje u mudrosti i milosti kod 
Boga i ljudi. 

Sve to pripovieda nam današnje sv. evangjelje. 
A kako svako evangjelje sadržaje poseban kakav 
nauk, tako je i današnje sv. evangjelje puno takovoga 
nauka za svaku kršćansku obitelj: roditelje i djecu. 

I. Sto se iz današnjega sv. evangjelja imadu od 
Marije i Josipa učiti roditelji, to ću vam kazati u 
prvom dielu. 

II. Što se od dvanaestgodišnjega Isusa imadu 
učiti djeca, to ćete čuti u drugom dielu. 

Počimam u ime i na slavu svete obitelji: Isusa, 
Marije i Josipa. 

I. 

Svaki umjetnik, kad hoće da izvede kakvo umjetno 
djelo, služi se najboljimi uzorci ili primjeri. I vi se, 
dragi roditelji, bavite jednom umjetnošću, i to uzgojem 
svoje djece. Ovo je najveća umjetnost na ovoj zemlji. 
Treba dakle da si i vi u toj svojoj umjetnosti, kako 
ćete dobro odgojiti svoju djecu, odaberete najbolje i 
najizvrstnije roditelje za uzor. Nije pak bilo niti će 
biti boljih i izvrstnijih roditelja nego što bijaše Marija, 
majka Isusova, i sv. Josip, njegov hranitelj. U ovu 
dvojicu ugledajte se, kako ćete uzgajati svoju djecu. 
Imenito od njih valja da se iz današnjega sv. evan¬ 
gjelja naučite, kako treba da djeci svojoj: i. pred¬ 
njačite dobrim primjerom, 2. na nju pazite. 

I. Čujte što najprije veli današnje sv. evangjelje 
o Mariji i Josipu: „Kad bi Isusu dvanaest godina, 
podjose oni u Jerusalem po običaju praznika; i kad 

dane provedoše i oni se vratiše.“ Po Mojsijevu za¬ 
konu morali su svi Židovi putovati tri puta na go¬ 
dinu, i to o najvećih blagdanih, u Jerusalem, i tamo 
u hramu žrtvovati Bogu žrtve. Ti blagdani bijahu: 
pasha ili vazam, na uspomenu prielaza Israelaca iz 
Misira preko crvenoga mora u obećanu zemlju; 
blagdan šatora na uspomenu njihova boravka u pu¬ 
stinji kroz četrdeset godina, i petdesetnica na uspo¬ 
menu što im je Bog preko Mojsija dao svojih deset 
zapoviedi na gori Sinaju. Najveći blagdan bio je 
vazam, kojega je svečanost trajala više dana. Sv. 
Josip točno je vršio taj zakon, i svake je godine u 
opredieljene dane putovao u Jerusalem. Žena nije 
vezao taj zakon, nu mnoge pobožne žene išle su na 
tu svečanost, a išla je i Marija sa sv. Josipom, jer je to 
dobro djelo. I upravo time zaslužila je Marija da je 
postala materom Božjom, jer bijaše pobožna službenica 
Božja; a sv. Josipu zato je Bog povjerio svoga sina, 
jer bijaše čovjek dobar i pravedan. Dječaci počimali 
su ići u Jerusalemski hram s navršenom dvanaestom 
godinom, jer tada ih je počeo vezati Mojsijev zakon. 
Kad dakle navrši Isus dvanaest godina, povedoše ga 
Marija i Josip o vazmu sa sobom u Jerusalem. Dakle 
ne poslaše ga sama, već i oni podjoše s njim. U Ma¬ 
riju i Josipa ugledajte se, dragi roditelji, pak se od 
njih učite djeci svojoj prednjačiti dobrim pri¬ 
mjerom. Od Josipa i Marije učite se, kako treba 
posvećivati nedjelju i blagdan pobožnimi djeli. Od 
njih se učite da marljivo polazite crkvu Božju, pobožno 
slušate sv. misu osobito u nedjelju i blagdan, često 
primate sv. sakramente, navlastito pak o uskrsu, da 
tako Bogu omilite. Otci! Budite dobri i pravedni, kao 
što bijaše sv. Josip, a vi matere budite pobožne služ- 

benice Božje, kao što bijaše Marija, pak će i vas Bog 
blagosloviti dobrom djecom. U vas treba da se djeca 
ugledaju, jer kakvi ste vi, takva će vam biti i djeca. 
S toga nije čudo, da su dan danas tolika djeca tako 
zločesta, kad im roditelji nisu bolji. Naša poslovica 
veli: Kakav otac, takav sin; kakva mati, takva kći. 

Nego nije dosta, dragi kršćani, da djeci svojim 
životom pokažete kako im je živjeti, već treba da ih 
i sami na to upućujete i ravnate. Nije dosta, da ša¬ 
ljete djecu svoju u crkvu, već treba da i sami s njom 
idete, kao što su išli Marija i Josip s Isusom, te s njom 
marljivo pribivate službi Božjoj do konca, kao što 
ostadoše do konca Marija i Josip s Isusom, te se nisu 
kući vratili prije, nego se svečanost svršila. Kamo 
sreće kad bi svi roditelji ovako sporazumno dobrim 
primjerom prednjačili svojoj djeci! O, koliko bi tada 
bilo dobre djece! Sv. Mariji Magdaleni de Pazzis po¬ 
stavi temelj svetosti njezina pobožna majka time, što 
ju je malenu vodila u crkvu i njezinu glavicu pri¬ 
slanjala na svoje materinske grudi, kad god bi se pri- 
češćala. Kamo sreće, kad bi se sve kršćanske majke 
ugledale u tako li ep primjer! Ali riedki su dan danas 
tako pobožni roditelji; s toga i nije čudo, da u riedko 
kojoj obitelji imade tako dobre i pobožne djece. 

2. Drugo, što su roditelji dužni svojoj djeci, jest, 
da na nju paze. Sv. evangjelje govori dalje: „Osta 
dječak Isus u Jerusalemu, i ne znadoše roditelji nje¬ 
govi. A misleći da je s društvom, otidoše dan hoda , 
i stadoše ga tražiti medju rodjaci i znanci. I ne na¬ 
šavši ga vratiše se u Jerusalem, da ga traše.“ Kako 
skrbni bijahu Marija i Josip za Isusa! Daje Isus ostao 
U Jerusalemu, to se dogodilo bez njihova znanja. A 
nije ni čudo, što to doznaše tek u večer nakon jedno-: 

•dnevnog hoda. Mužkarci išli su odruženi od žena, a 
djeca išla su ili s otcem ili s majkom ili s drugom 
rodbinom. Po tom Marija je mislila da je Isus s Josipom, 
•a Josip je mislio da je s Marijom, ili s drugom rod¬ 
binom. No kad se u večer saštadoše Marija i Josip* 
kako se prepadoše, kad Isusa ne nadjoše! Sve onako 
u noći stadoše ga tražiti medju rodjaci i znanci. Pa 
kad ga ne nadjoše, zabrinuti vratiše se odmah natrag 
da ga potraže. Marija i Josip ne ljutiše se jedan na 
drugoga, kao što bi se to medju mnogimi današnjimi 
roditelji dogodilo, niti idu, premda trudni, na počinak, 
•kako bi to mnogi nemarni roditelji učinili, već oba 
jednako žalostni vraćaju se još one iste noći natrag 
u Jerusalem da potraže svoga izgubljenog miljenika. 
Tri dana ga tražiše, ali ta tri dana bijahu za Mariju 
■od tolike žalosti, da se broje medju onih sedam ma¬ 
jeva, koji probođoše njezino materinsko Srce. A da li 
se vi, dragi roditelji, tako brinete za djecu svoju? Može 
■li se u tom otac uviek stalno osloniti na majku, a 
majka na otca? Pazite li na svoju djecu, da bez nužde 
ne izlaze iz kuće, i kad izlaze, da se samo s dobrimi 
■druže? A pazite li na nju osobito noću. To je vrieme 
za mladež najpogibeljnije. Nevini golubovi i mile pti- 
-čice počivaju noću u svojih gniezdih, đočim divlji ćuci 
i gadni šišmiši oblietaju po noćnih tminah. Pazite, da 
vaša djeca ne budu takvi noćni ldateži i ako opazite, 
da koga od njih nema na doba kod kuće, potražite 
ga i dovedite kući. Da vam kakvog živinčeta u večer 
nema kući, vi biste ga za cielo potražili, kako ne ćete 
potražiti svoje čedo! Osobito čuvajte djecu svoju od 
■posiela, jer tu je već mnoga duša zaglavila! 

Jedina utjeha za Mariju i Josipa bijaše ta, što 
su izgubili Isusa bez svoje krivnje. A kolikoj su djeci 

krivi njihovi vlastiti roditelji, da pođj'u po zlom putu,, 
jer nisu na nju pazili. Je li onda čudo, da takvi rodi¬ 
telji i njihova djeca i samoga Boga izgube? Tko pak. 
izgubi Boga, izgubi strpljivost u nezgodah, jakost u 
suprotivštinah, pobjedu u napastih, utočište u pogibelji;: 
izgubi milost Božju, vječno blaženstvo. 

Kad Marija i Josip poslie tri dana.nadjoše Isusa 
u hramu, reče mu majka: „Sine, šta učini nama takoT 
Evo otac tvoj i ja žalostni srno te tražili Marija ovimi 
riečmi ne kori Isusa, koga je uviek kao Boga svoga 
štovala, već mu samo očituje tugu i žalost, koju bijahu: 
oćutili i ona i Josip, videći gdje su iznenada bez njega- 
Nu koliko puta vaša djeca, dragi roditelji, zaslužuju, 
ne samo ukor, već i strožu kazan. Kaznite svoju djecu 
kad treba; jer gdje nema kazne, nema ni straha, nema 
posluha; a gdje posluha nema, tu nema reda, tu se 
ne može vladati. Sv. pismo veli: »Tko šibi prašta,, 
mrzi sina svoga.« (Prič. 13, 24.) No kad kaznite djecu, 
svoju, kaznite ih uviek ozbiljno i umjereno, i to iz. 
ljubavi k njima, da se poboljšaju, a nikada ih ne kaznite, 
samo za to, da svome jadu zadovoljite. 

Djeco, mladeži! nemojte se na mene srditi za to, 
što nagovaram vaše roditelje, da vas kazne kad to 
zaslužujete, jer to je za vaše dobro. Budite dobri, 
kao što bijaše Isus, pak vas ne će kazniti. 

To je, što se imadu učiti roditelji od Marije I 
Josipa; sad pak čujte vi djeco, što se vi imate učiti 
od dvanaestgodišnjeg Isusa. 

II. 

Dvanaestgodišnji Isus služi svoj djeci za primjer- 
Od njega treba da se djeca uče vršiti svoje dužnosti 
prema Bogu, roditeljem i samoj sebi. 


1. Kad bi Isusu dvanaest godina podje s Josipom 
i majkom svojom iz Nazareta u Jerusalemski hram ili 
crkvu. To putovanje trajalo je više dana, nu on, premda 
malen, ide rado, samo da proslavi svoga ne¬ 
beskoga Otca u njegovoj kući. Tu sprovede 
s majkom svojom i sa sv. Josipom vazmenu svečanost, 
pa kad se oni vratiše kući, Isus još osta u Jerusalemu 
više dana. A gdje je to vrieme boravio? što je radio? 
Čujte što veli sv. evangjelje: ,,I poslie tri dana na- 
djoše ga u hramu, gdje sjedi medju učitelji i sluša ih 
i pita ih. I svi koji su ga slušali, divljahu se njegovu 
■razumu i odgovorom. I vidjevši ga začudiše se.“ Dakle 
ne nadjoše ga na ulici ili u krčmi, ni u zabavah ili 
u igri, već u crkvi medju učitelji, gdje sluša rieč 
Božju, pita ih i odgovara im, ali tako mudro, da su 
mu se svi čudili i divili. 

Čujte nadalje što odgovori Isus majci svojoj, kad 
mu se potuži, da ga je sa sv. Josipom žalostna tra¬ 
žila: „Zašto ste me tražili? Zar ne znate, da meni 
treba u onom biti, što je Otca mojega?“ Time je Isus 
prvi put očitovao da je Bog njegov otac, i on daje 
sin Božji. Nu time je jasno pokazao i to, da svi, koji 
hoće biti djeca Božja, treba da rado polaze crkvu ) 
pobožno se mole, i pažljivo slušaju rieč Božju, jer 
sve to spada k službi Božjoj. Ako dakle i vi, draga 
djeco, hoćete da Bogu omilite, treba da marljivo po¬ 
lazite crkvu i pobožno se vladate kod službe Božje. 

2. Drugo što se imate, draga djeco, učiti od 
Isusa, jest to, da budete poslušna svojim rodi¬ 
telj em. Čujte što o Isusu veli sv. evangjelje: ,,I sidje 
■s njimi i dodje u Nazaret i bijaše im poslušan.“ Dakle 
iz crkve ide ravno u kuću svojih roditelja, da vam 
pokaže, kako ni vi ne smijete biti nigdje radje nego 

u crkvi i kod svoje kuće. Nego Isus se ne vlada samo- 
u crkvi kao dobar dječak, već i kod kuće. U crkvi 
služi Bogu, a kod kuće služi svojim roditeljem. Bio- 
im je podložan i poslušan u svem, što god su mu 
rekli. Mariju je slušao u kućnom poslu, a sv. Josipa 
u svem, što se tiče tesarskog zanata. Oni ga štuju, 
kao Boga, a on im je podložan i sluša ih, jer ih ljubi., 
On je mogao odmah ići u sviet, pak učiti ljude i ču¬ 
desa činiti, ali nije hotio. Volio je biti podložan Mariji 
i Josipu i slušati ih, da pokaže djeci, kako podložna, 
i poslušna imadu biti svojim roditeljem. Pa kako dugo- 
ih je tako slušao? Sve do tridesete godine. U njega, 
ugledajte se, draga djeco, pak slušajte svoje roditelje,, 
jer Bog tako zapovieda u četvrtoj svojoj zapoviedi.. 
a roditelji vam za cielo ne će zapoviedati ništa zla. 

3. Napokon čujte, kako svršava današnje sv 
evangjelje: ,,I Isus napredovaše u mudrosti i dobi i 
milosti kod Boga i ljudi.« Isus kao Bog nije napre¬ 
dovao u mudrosti, dobi i milosti, pošto je kao Bog ne¬ 
promjenljiv. A kao čovjek napredovao je samo u dobi„ 
a ne u mudrosti i milosti, jer je u samom začeću na¬ 
punjen mudrošću i milošću. Nego tu svoju mudrost i 
milost pokazivao je malo po malo, te se Ijuđem činilo,, 
da napreduje u mudrosti i milosti, kao što napreduju 
i drugi ljudi. Veli se pak, da je napredovao mudrošću 
1 milošću kod Boga, jer prva i najveća zadaća bijaše, 
mu slaviti Boga; a kod ljudi, jer im je uviek i u svem. 
davao najbolji primjer krepostnog i svetog života. I 
to je napisano za vas, draga djeco, Isus se medju 
ljudima hotio vladati kao diete, da se vi od njega 
učite, kako treba da se vladate pred Bogom, kao šta 
se on vladao. Vi treba da napredujete u mudrosti,, 
dobi i milosti kod Boga i ljudi. Po tom, kao što ste. 

svaki dan stariji, tako treba da budete svaki dan i 
mudriji i krepostniji. Ni jedan dan ne smijete pro¬ 
pustiti, a da ne biste što god dobra naučili i uradili. 
Svaki dan treba da budete bolji. Tako ćete najbolje 
napredovati u mudrosti i milosti kod Boga i ljudi. Bog 
i ljudi imat će vas rado. Bit ćete sretni na ovom 
svietu i blaženi u vječnosti. Amen. 

Na drugu nedjelju po Bogojavljenj u. 

»Bi svadba u Kani Galilejskoj.« Iv. 2, 1. 

Evangjelje sv. Ivana 2, 1 —//. 

U ono vrieme bi svadba u Kani Galilej¬ 
skoj ; i ondje bijaše mati Isusova. A pozvan 
bješe i Isus i učenici njegovi na svadbu. I kad 
nesta vina, reče mati Isusova njemu: Vina ne¬ 
maju. Isus joj reče: Što je meni do tebe, ženo? 
Još nije došao moj čas. Reče mati njegova 
slugani: Što god vam reče, činite. A ondje 
bijaše šest vodenih sudova od kamena za čiš¬ 
ćenje običajno Židovom, koji (sudovi) uzimahu 
po dva ili po tri vedra. Reče im Isus: Napunite 
sudove vode. I napuniše ih do vrha. I reče 
im: Zahvatite sad i nosite kumu. I odnesoše. 
A kad kum okusi vina, koje je postalo od vode, 
i ne znadijaše od kuda je, a sluge znadijahu, 
koje su zahvatile vodu, zovnu kum ženika, i 
reče mu: Svaki čovjek najprije dobro vino iz¬ 
nosi, a kad se napiju, onda rdjavije; a ti si 
čuvao dobro vino dosele. Ovo učini Isus po¬ 
četak čudesam u Kani Galilejskoj; i pokaza 
slavu svoju, i vjerovaše u nj učenici njegovi. 

Evangjelje, što ste ga sada čuli, dragi kršćani, 
baš je prikladno za ovo pokladno vrieme. Jer veli sv. 
evangjelje: „Bi svadba u Kani Galilejskoj.“ I u ovoj 
našoj župi bit će mnoge svadbe u ovo pokladno 
doba. Već se prijaviše mnogi pošteni mladići i po¬ 
božne djevojke, da se žele združiti sakramentom že¬ 
nidbe. Njih se navlastito tiče današnje sv. evangjelje, 
pak držim, da će me osobito oni danas rado po¬ 
slušati. 

,,I ondje bijaše mati Isusova. A pozvan bješe i 
Isus i učenici njegovi na svadbu. 11 Odatle znajte, dragi 
kršćani, da ženidba nije zla stvar, već dobra i sveta, 
pošto su na svadbu došli Marija, Isus i njegovi uče¬ 
nici. Dogodi se to u malom jednom Galilejskom gra¬ 
diću, imenom Kani, blizu Nazareta, boravišta Bogo- 
rodičina. Tu je Marija jamačno imala koga od rodbine 
ili poznanstva, pak ju prigodom svoje ženidbe pozovu 
na svadbu; a zbog nje pozovu joj i sina Isusa, a 
s ovim i njegove učenike, koje si već bješe odabrao 
na ime: Andriju, Simona, Petra, Filipa i Natanaela. 
Sve sami sveti svatovi, koji su išli na svadbu jedino 
iz ljubavi i prijateljstva, a ne za to da samo jedu i 
piju, kako se to mnogo puta dogadja dan današnji. 
Takve svatove treba da i vi, zaručnici, pozovete na 
svadbu: Mariju, Isusa i njegove učenike. A doći će 
k vama u svatove Isus i Marija, i svi sveti apostoli, 
ako se za ženidbu pripravite molitvom, čistim životom 
i svetimi sakramenti, te svadbu svoju obavite u du¬ 
ševnoj radosti, triezno i čedno. Tada će vam biti že¬ 
nidba blagoslovena, i to će vam više vriediti, nego 
da vam cielo selo dodje na svadbu, da pijančuje i 
da halabuči. Pazite dakle da ne izključite Isusa iz svoje 
svadbe kakvim velikim griehom, jer to bi bila nesreća 


za vas, i mjesto blagoslova Božjega mogli biste na 
sebe navući prokletstvo. 

Nego na svadbi, o kojoj govori današnje sv. 
evangjelje, dogodi se nešto osobita: 

I. Nestade vina; 

II. Isus pretvori vodu u vino. 

To će biti dva diela našega današnjega razma- 
matranja, a vi, molim vas, slušajte me pomnjivo. 

I. 

I. „I kad nesta vina, reče mati Isusova njemu: 
Vina nemaju.“ Kako se uzbuniše i razžalostiše za¬ 
ručnici i njihovi roditelji, kad im usried svadbe nesta 
■vina! Jedan je zapanjen gledao na drugoga, jedan 
drugomu kazivao raznimi znamenji, što im se dogodilo. 
Svatovi toga ne vide i ne znadu, ali zna i vidi Isus, 
koji ipak toga ni čim ne odaje. A zna to i Marija, 
mati njegova, pak da pred gostovi odkloni od do¬ 
maćih svaku neugodnost i sramotu, ustaje od stola, 
ide k sinku svomu, pak da ne bi čuli gostovi, materin¬ 
skim zaufanjem reče mu: Sinko! „vina nemaju. 11 To 
bijaše dosta. Isus razumje majku svoju, a znala je i 
ona, što će joj učiniti sinak. Sad motrite, dragi kršćani, 
kako je Marija d.obra srca, i kako se znade smilovati. 
Nitko ju za pomoć ne pita, a ona se već skrbi, kako 
će u nuždi pomoći zaručnikom. Ako se dakle Marija 
toliko brine za one, koji ju ni za kakovu pomoć ne 
prose, koliko će se više skrbiti za nas, ako joj se 
“utečemo i u pomoć ju zazovemo! U svakoj dakle 
pogibelji i nevolji k njoj se utecimo, nju u pomoć 
.zovimo, ona će nam pomoći i utješit će nas, jer je 
mati milosrdna. 

Veleći Marija Isusu: „Vinci nemaju,“ očituje mu,, 
česa trebaju zaručnici, i ne sumnja ni malo, da ne 
će biti uslišana, jer je znala, da je Isus Bog sve¬ 
mogući. Znala je to od onoga časa, kad ga je začela,, 
a u tom znanju bijaše utvrdjena riečmi pobožnih pa¬ 
stira i poklonstvom svetih mudraca, kad je Isus još: 
kao malo djetešce ležao u siromašnih jaslicah. Još- 
više bijaše u tom utvrdjena riečmi i proročtvom sv.. 
Simeona i proročice Ane, kao i vlastitim njegovim 
držanjem, kad ga izgubljena nadje u hramu. A premda, 
je takodjer Marija znala, da je on i sveznajući, ipak,, 
videći, kako usried svadbe nestalo vina, veli mu: „Vina 
nemaju,“ ne da ga upozori na stvar, za koju je on i 
onako znao, već da ga moli, neka u ovoj neprilici 
zaručnikom priteče u pomoć svojim svemogućstvom, 
i tako ođldoni od njih sramotu. Odtud se vidi, koliko 
je Mariji bilo do časti one obitelji, i kako se skrbila,, 
da joj i u svjetovnih stvarih pomogne. Odatle se učite,, 
dragi kršćani, koliko će se više Marija skrbiti za vaše 
dušno spasenje, ako se k njoj utečete s poniznom 
molitvom i s tvrdim zaufanjem. 

2. „Isits joj reče: Sto je meni do tebe ženo? Još 
nije došao moj čas.“ Ne* mislite, dragi kršćani, da je 
Isus ovimi riečmi hotio pokazati proti svojoj majci 
kakvu oštrinu ili neštovanje. On je s njom govorio 
u židovskom jeziku. U židovskom pak jeziku »žena« 
znači toliko, koliko »gospođja.« Kad joj dakle reče 
Isus: „Sto je meni do tebe ženo?“ isto je kao da bi. 
joj rekao: Gospodjo! ne treba da mi tu stvar prepo- 
ručaš. Sto želiš ti, to želim i ja. I ja znam što zaruč¬ 
nikom treba, pak mi ih je milo. No „još nije došao • 
moj čas t. j. po Božjoj odluci, kad ti ne bi molila, 
još ne bi bilo vrieme da tvorim čudo, no kad ti za to 

moliš, vrieme je ovdje. Neki sv. otci vele, da je Isus 
za to rekao: „još nije došao moj čas,“ jer je hotio 
počekati, dok svatovi i ono malo vina, što ga još 
imahu u čašah, popiju, da ne bi tko god od njih po¬ 
sumnjao o čudu, što će ga učiniti, pak s toga htjede, 
da se sve prije izpije, te se svi prisutni osvjedoče, 
da više zbilja nema vina. 

Medjutim poznavajući Marija svoga sinka, kako- 
je dobra srca, i tvrdo držeći, da to čudo može i hoće 
učiniti, ode k slugam i reče im: „Što god vam reče,. 
činite.“ To su najutješnije rieči za nas, kojimi se na- 
punjuje srce naše neograničenim zaufanjem k majci 
Božjoj. Isus, premda ju zove ženom a ne majkom;; 
ve ^i j°ji da još nije došlo njegovo vrieme, kad ima 
činiti čudesa, ipak ona dobiva ono što hoće; njoj za 
ljubav tvori prvo čudo i odkriva svoje božanstvo, 
koje je do onda držao sakrito. Eto, koliko može Marija.. 
Po njoj možemo dobiti sve što hoćemo. Za koga se. 
ona zauzme, tomu će Bog za cielo pomoći. Svetci 
Božji vele, da nam Bog sve svoje darove dieli preko 
njezinih ruku. A sv. Bernardo kaže: »Ako se dignu 
proti tebi vjetrovi kušnje; ako nabasaš na litice na¬ 
pasti; ako ljuljaju tobom talasi oholosti; ako si napa¬ 
stovan od ljudske slave, jada, skuposti; ako te savjest 
grize zbog počinjenih grieha; ako se bojiš; hoćeš da 
zdvojiš, uteći se k Mariji, nju u pomoć zazovi, ona 
će te utješiti i izprositi pomoć od sinka svoga Isusa.« 
Marijino je utočište najsigurnije sredstvo, kojim mo¬ 
žemo steći Božje milosti. Ako je Bog Mojsiju, kad 
ga moljaše, da bi prostio otvrdnutome narodu Israel- 
skomu, odgovorio: »Pusti me,« pokazujuć time silu, 
koju mu je molitvom svojom nanosio taj vjerni sluga 
i zakonodavac, što ne će učiniti Isus majci svojoj za 

volju, kad ga za što zaprosi? No da uzmognemo po 
Marijinoj zaštiti dobiti Božju milost, treba da činimo 
ono što nam Isus veli, t. j. da vjerujemo u njegov 
nauk i po njem živimo. Marija je utočište grešnika, 
nu samo onih grešnika, koji imadu tvrdu volju da se 
spase. — Toliko rieči o tom, kako je na današnjoj evan- 
gjeoskoj svadbi nestalo vina; sad pak čujte, kako je 
Isus pretvorio vodu u vino. 

II. 

i. ,,A ondje bijaše šest vodenih sudova od kamena 
za čišćenje običajno Židovom, koji (sudovi) uzimahu 
j>o dva ili po tri vedra. Reče im Isus: Napunite su¬ 
dove vode. I napuniše ih do vrha. I reče im: Zahvatite 
sad i nosite kumu. I odnesoše. A kad kum okusi vino, 
.koje je postalo od vode, i ne znadijaše od kuda je, a 
sluge znadijaliu, koje su zahvatile vodu, zovnu kum 
ženika i reče mu: Svaki . čovjek najprije dobro vino 
iznosi, a kad se napiju onda rdjavije; a ti si Čuvao 
dobro vino dosele.“ Da ne bi tko god posumnjao 
o ovom čudu, valja znati: i. da su oni sudovi bili 
opredieljeni izključivo za vodu, kojom su se Židovi 
prali, tako da u njih nije nikada bilo vina; 2. sudove 
napuniše vodom sluge, koji služabu kod stola, a ne 
Isus ili koji od njegovih učenika; 3. sudovi su bili sa 
vodom napunjeni do vrha, tako da nije bilo moguće 
još šta u njih uliti; 4. Isus nije se ni taknuo sudova, 
pošto je uviek ostao na svom mjestu; 5. u sudove 
zahvatiše one iste sluge, koji ih napuniše vodom, i 
odnesoše kumu da kuša;'6. vino okusi kum, koji je 
javno zasvjedočio, da bijaše izvrstno vino, a on je 
za cielo znao kakvo vino pije; 7. kasnije uz druge 
.svatove jamačno su i one sluge pili to vino, koji su 


u sudove ulili vodu; napokon 8. ovo čudo tako je 
djelovalo na Isusove učenike, da su u nj vjerovali, 
Pomislite si, dragi kršćani, kako je s ovoga čuda 
morala biti Marija uzhićena i zadovoljna, učenici pre¬ 
senećeni, a siromašni zaručnici i njihovi rodjaci veseli 
i zadovoljni. Da ta svadba bijaše kod siromašnih ljudi,, 
vidi se odtale, što im je usried svadbe nestalo vina. 
Sad pak Isus bez svake muke i umjetnosti samo- 
svojom svemogućom voljom obrati toliko vode u tako 
izvrstno vino, da utješi i okriepi one siromašne sva¬ 
tove. Ne znam čemu da se više čudim: njegovu sve- 
možtvu ili njegovoj dobroti! 

Pita se ovdje, zašto je j š zapovjedio Isus u 
današnjem sv. evangjelju slugani, da napune sudove, 
vodom; ta i bez njihove pomoći mogao je učiniti čudo ? 
Naredio je to Isus prvo, da sluge budu svjedoci uči- 
njenoga čuda, a drugo i za to, da nam pokaže, kako 
treba da i mi u njegovih činih s njime radimo. I spa¬ 
senje duše naše poglavito je njegovo djelo, ali i mi 
moramo u tom raditi s njim, ako se hoćemo spasiti. 
Sv. Augustin veli: »Koji te stvori bez tebe, ne će te 
spasiti bez tebe.« A zašto je još zapovjedio Isus slugam, 
da najprije zahvate, onda nose kumu da kuša, a na¬ 
pokon da piju ostali svatovi? To je učinio Isus za to 
da se svi osvjedoče o čudu i da svi upoznaju nje¬ 
gova dobročinstva. Zašto je pak Gospodin hotio 
učiniti ovo čudo? Bila je namjera Kristu Gospodinu, 
da očituje ljudem svoje božanstvo, da svoje učenike 
učvrsti u vjeri, i da ženidbu posveti. 

Odatle učite se, dragi kršćani, visoko štovati 
ženidbu kao stvar svetu i uzvišenu. Kako je god Bog 
u početku svieta medju ljudima najprije ustanovio 
ženidbu, isto tako je i Isus na početku svoga javnoga 

djelovanja najprije uzveličao, blagoslovio i posvetio 
ženidbu svojim prvim čudom. Ženidbu dakle kao stvar 
svetu treba sveto tražiti i sveto držati. Na nju treba 
se pripravljati pokorom i đobrimi dieli 7 J 
.0 do b ,.„ OS o bit „ vi , 

piti U sveti zenidbeni stalež. Molite se vruće Bovu 

" raZST,e , ,li ! P°“e P i u vašoj nakani. Očistio 
dušu svoju sakramentom pokore i okriepite se Isu 

ŽT-I ™ “ presvetom »Harskom sakramentu da 
tako Ctstt . svet, uzmogne,e primiti sakrament' že 

“ bi ‘ “,e sretni i zadovoljni u £ 

obečaje L P Ik B °^ tk ° «nidbu 

traži i, . mr2tlh razgovora ili u pijanstvu; tko ju 
tras, na grešnom posielu ili »a razdražljivom ples, 

ono L De T J0S_ Prije SkI °P 1 J“ e ženidbe pogazij 
no sto ovakomu čovjeku ima biti najsvetije tomu će 

j mjestl'i'j™'j' 1 P. 0 * 13 ' će ,lm “Usnosljivim bremenom, 

Msi tL Mi - naĆ1 “ " " j0j »bov i gorčinu. 
Nisu takvi bU zarucnic, u današnjem sv. evangjelju. 

niiu da '""V=vangjelist veli, kad se svatovi™. 

?r„zS I ? ° ada d ° neSe - smije 

e uzeti, da su vee svatovi u današnjem sv. evanđelju 

bdi pijani te trnje trebalo donieti slabije vino £ 

ae ne može pojmiti, kako bi se svatovi Igli „ u 

cbuztvu s Isusom, majkom njegovom i s učSL? v* 

“ X ^a b^' ,Je,, ' 'Ž kat0 “ dM > 3 P* dobroga 

dobro a b r Se donesl ° slabije. Tako bi bilo 

da se tako'i ”* POSVl,da ’ osobito »a naših svadbah, 

ulili i i' 6 P,je ' Aimt "i drugo znatne- 
trovanje. Sviet svojtm sljedbenikom obećale i oruža 

bajprge slasti , razkoši, a onda im dajdgorS 

a na k “"V"''" Isus “ ,|C r >ajprije križ i progonstva 
a na koncu daje nam vječno blaženstvo. 

2. Napokon zaključuje sv. evangjelje: „Ovo učini 
Isus početak čudesam -u Kani Galilejskoj; i pokaza 
■slavu svoju, i vjerovaše u nj učenici njegovi.“ To je 
dakle prvo čudo, što ga učini Isus. Dosele je Isus 
živio u Nazaretu, u kući svoje majke, kao jednostavan 
■čovjek. U Kani pak Galilejskoj na očigled mnogim 
očituje se kao Sin Božji. Pretvorivši vodu u vino, po¬ 
kazuje, da je on Gospodar naravi, i da ima vlast nad 
■svimi, pa i nećutljivimi stvorovi. Ovo čudo tako dje¬ 
lovaše na njegove učenike, da su od onda vjerovali 
u Isusa, t. j. još se više utvrdili u vjeri, da je on 
Spasitelj svieta. Učvrstite se i vi, dragi kršćani, u vjeri) 
čuvši ovo čudo. Nu nije dosta, da se samo učvrstite 
u vjeri, već treba da i po vjeri živite, bili oženjeni 
ili ne bili, jer jedino tada možete se nadati, da ćete 
biti pozvani jednom u vječnosti na onu svadbu, koju 
će slaviti Jagnje Božje, Isus Krist sa svojom crkvom 
0 kojoj govori sv. Ivan u svom ođkrivenju (19, 7.). 
Jer vblaženi oni, koji su pozvani na svadbenu gostbu 
Jagnjetovu.« (r. 9.) Amen. 

Na treću nedjelju po Bogojavljenju. 

»Kad sidje Isus s gore idjaše za njim mnogo svieta.« Mat. 8, 1. 

Evangjelje sv. Mateja 8, 1 —77. 

U ono vrieme kad sidje Isus s gore, idjaše 
za njim mnogo svieta; i gle, čovjek gubav do- 
dje i klanjaše mu se govoreći: Gospodine: ako 
hoćeš, možeš me očistiti. I pruživši ruku Isus, 
dohvati ga se govoreći: Hoću, očisti se! I 
odmah očisti se od gube. I reče mu Isus: Gle- 
daj, nikomu ne kazuj ; nego idi, pokaži se sve- 

ćeniku, i prinesi dar, koji je zapovjedio Mojsij,, 
radi svjedočanstva njim. A kad udje u Kafar- 
naum, pristupi k njemu satnik moleći ga i go¬ 
voreći: Gospodine! sluga moj leži doma uzet 
(gutom udaren), i muči se vrlo. I reče mu Isus: 
Ja ću doći i izliečit ću ga. I satnik odgovori i 
reče: Gospodine! nisam dostojan, da udješ pod 
krov moj, nego samo reci neč, i ozdravit će 
sluga moj. Jer i ja sam čovjek pod vlasti, i 
imam pod sobom vojnike, pa rečem jednomu: 
idi, i ide; i drugomu: dodji, i dodje; i sluzi 
mojemu: učini to, i učini. A kad ču Isus, udivi 
se i reče onim, koji idjahu za njim: Zaisto vam 
kažem, ne nadjoh tolike vjere u Israelu. A 
kažem vam, da će mnogi od istoka i zapada, 
doći, i sjesti će za stol s Abrahamom i Isakom 
i Jakovom u kraljevstvu nebeskom, a sinovi 
kraljevstva izagnat će se u tamu najkrajnju; 
ondje će biti plač i škrgut zuba. I reče Isus- 
satniku: Idi, i kako si vjerovao, neka ti bude. 
I ozdravi sluga u taj čas. 

Gospodin Isus uzadje jednom na brdo, kamo 
ga je sliedila sila naroda. Tu im je držao svoj naj- 
veličanstveniji govor o osam blaženstvih. Govoraše' 
im posve nove istine, kakve se dosele još nikad ni 
od koga nisu čule. A slušali su ga siromašni i ponizni 
ljudi, jer ljudi bogati i oholi ne slušaju rado rieči 
Božje, koja im pripovieda o siromaštvu, samozataji i 
preziranju ovoga svieta. Kako su utješeni bili siro¬ 
mašni i ponizni ljudi, kad su čuli iz Isusovih ustijut 
Blago siromašnima duhom; blago krotkim; blago onim 
koji se žaloste; blago onim koji gladuju i žedjaju 


pravdu; blago onim koji progonstvo trpe radi pravde, 
jer je njihovo kraljevstvo nebesko. Ove rieči bile su 
najsladji melem za ove ljude, te ih se nisu mogli 
dosta naslušati; pa kad je Isus svršio, svi ga obkole. 
da ga se nagledaju, diveći se silno njegovu nauku. 
Isus hoće da sidje s brda; ali ga slušaoci njegovi ni 
tada ne ostavljaju. Svi idu za njim, a on im i putem 
propovieda svoj božanski nauk, da ih učvrsti u vjeri 
te im pokaže, kako im treba živjeti, da se spase. 
Nego Isus nije ostao samo kod rieči, već ide i na 
čine. Nije se zadovoljio time, da narod čuje samo 
njegov nauk, već hoće da vidi i njegova čudesa. Nije 
dosta, što im je um razsvietlio istinami, već hoće da 
im i srce razpali čudesima. Čim dakle sidje Isus s gore, 
učini dva čuda: 

I. Očisti čovjeka gubava; 

II. Ozdravi slugu satnikova. 

Ta dva čuda bit će dva diela našega današnjega 
razmatranja, a vi me, molim vas, pozorno slušajte. 

I. 

i. ,,I gle, čovjek gubciv dodje i klanjaše mu se 
govoreći: Gospodine! ako hoćeš, možeš me očistiti.“ 
U ono doba haraše u Palestini guba, koju još nekada 
donesoše Israelci sa sobom iz Misira. To bijaše vrlo 
gadna bolest. Gubavcu bijaše tielo natečeno, puno 
rana i čirova. Iz očiju mu tekla neka ružna tekućina; 
glas mu bio hrapav, dah smrdljiv i nepodnošljiv, a 
vlasi i nokti mu odpadali. Cielo tielo počelo je malo 
po malo gnjiti i razpadati se. To bijaše i užasna bo¬ 
lest. Gubavca trzalo je strašno po svih udih, i nije 
mogao dihati. A bijaše to i sramotna bolest, jer se 

držalo, da su takvi bolestnici i na duši nečisti t. j. 
grešnici, pa ih zato stiglo prokletstvo i kazan. Budući 
da ta bolest bijaše i priljepčiva, tako da se lako 
mogao okužiti i umrieti koji bi s gubavcem obćio ili 
ga se dotaknuo, zato su gubavci morali stanovati 
izvan mjesta na samu odieljeni od drugih ljudi. Da 
ih pak svako može već iz daleka prepoznati i uklanjati 
im se, imali su uviek biti gologlavi, zamotane brade 
i obučeni u posebno (otvoreno) odielo. Po hranu bi 
došli na dotično mjesto, gdje bi im se nastavljala kao 
kakvoj divljoj zvjeradi. Doista žalostno bijaše njihovo 
stanje. Napokon bijaše to i neizlječiva bolest. Samo 
bi u vrlo riedkom slučaju tko ozdravio. I tada bi se 
morao pokazati svećeniku i prinesti dar. Ako bi se 
svećenik osvjedočio, da je dotičnik zbilja ozdravio, 
proglasio bi ga.čistim i dopustio mu, da smije sta¬ 
novati s drugimi ljudmi. 

Takav jedan gubavac nalazio se izvan grada 
Kafarnauma, kad Isus sadje s gore. Sv. Luka evan- 
gjelist (5, 12.) kaže o njem, da je bio sav u gubi. 
Dakle i glava, i ruke, i noge, i cielo tielo bijaše mu 
gubavo. Zaisto, nevoljan bijaše taj čovjek. Pa tko bi 
mislio, da u tako gadnom tielu stanuje tako liepa i 
plemenita duša! Taj je gubavac čuo već mnogo go¬ 
voriti o Isusu, kako je dobar i moguć; pa kad ga iz 
daleka opazi, pun vjere i zaufanja potrči k njemu, 
baci se pred njega na obraz i vruće ga zamoli: „Go¬ 
spodine! ako hoćeš, možeš ine očistiti. “ Divnih li rieči! 
Kaže mu: „Gospodine!“ jer ga priznaje za Boga. Veli 
mu: „Ako hoćeš, možeš me očistiti,“ dakle on ni 
malo ne sumnja, nego je čvrsto uvjeren, da ga Isus 
može očistiti. Ali to ipak njemu prepušta na volju, 
veleći mu: „Ako hočeš.“ 

To vam je slika čovjeka grešnika. Svaki je 
grešnik gubav na duši, jer je svaki grieh, kako veli 
Origen, guba duše. A koliko grieha imademo mi! 
grieha počinjenih mišlju,„riečju, činom; grieha vlastitih 
i tudjih, javnih i tajnih! Potrčimo dakle i mi poput 
onoga gubavca k Isusu, bacimo mu se pred noge i 
zaprosimo ga, da nas očisti. »Gospodine! ako hoćeš 
možeš me očistiti.« Trebamo mi to više, jer duševna 
je guba kud i kamo veća i užasnija od tjelesne gube! 

2. ,,I pruživši ruku Isus, dohvati ga se govoreći: 
Hoću, očisti se! I odmah očisti se od gube.“ Kako je 
dobar i milosrdan Isus! Drugim se ljudem gadi gu¬ 
bavac, boje se i pogledati mu u lice; bježe od njega, 
da se ne okuže; a Isus ne samo da ga milo gleda, 
već ga se i dotiče. Pa pošto mu gubavac reče: „Ako 
hoćeš, možeš me očistiti,“ i Isus mu isto tako odgovara: 
„Hoću, očisti se!" I u onaj čas očisti se od gube. Ti- 
canje čudnovato, rieči svemoguće, viče Tertulijan, koje 
odaju nježnu ljubav Isusovu ka gubavcu! To ticanje 
i te rieči, veli sv. Ivan Zlatousti, pokazuju, da Isus 
nije podložan zakonu, već gospodar zakona. Kad god 
su proroci ili apostoli na čudnovat način ozdravljali 
kojega bolestnika, uviek ih je to stalo nekakve muke; 
molili su se prije i postili, pa i u samomu činu sazivali 
su ime Božje u pomoć; dočim se Isus samo dotiče gu¬ 
bavca i naprosto mu veli: „Hoću, očisti se!" i on se 
odmah očisti od gube. Tko da se ne divi tu svemo- 
gućstvu Isusovu i ne upozna njegovo božanstvo! 
Kako god Bog u početku svieta reče: »Neka bude 
svjetlost!« i bi svjetlost, isto tako kaže sada Isus 
gubavcu: „Hoću, očisti se!" i on se odmah očisti. 

Kako je to utješljivo za grešnika! Ako ga zbog 
počinjena zločina ostave svi ljudi, preziru ga i bježe 

od njega, Isus ga ne ostavlja već mu je pripravam 
sve oprostiti i očistiti ga, samo ako se skrušeno po¬ 
kaje za griehe svoje i tvrdo odluči, da ne će više 
griešiti. Tko da se po tom ne uteče k njemu i ne 
prosi ga za oprost ? 

3. ,,I reče mu Isus: Gledaj, nikomu ne kazuj; 
nego idi, pokaži se svećeniku, i prinesi dar, koji je- 
zapovjedio Mojsij, radi svjedočanstva njim.“ Isus očistivši 
gubavca dade mu dvie opomene .-jednu, da ne kazuje 
nikomu dobivene milosti, a drugu, da se pokaže sve¬ 
ćeniku i prinese dar. Prvom opomenom, veli sv. Hi- 
larij, hotio nas je Isus podučiti, da čineći dobro ne 
tražimo ljudske slave, kao što je ni on nikad nije- 
tražio; a drugom nas opominje, da štujemo svećenike- 
i da im budemo pokorni. Kraj toga u ovoj drugoj 
opomeni sakrivena je još jedna velika istina novoga 
zavjeta. U starom zavjetu su svećenici mogli samo* 
svjedočiti, da je tko očišćen od tjelesne gube; dočim 
u novom zavjetu imadu svećenici vlast čistiti od du¬ 
ševne gube t. j. opraštati griehe. Premda je Isus nad 
onim očišćenim gubavcem mogao i sam izreći da je 
očišćen, ipak ga šalje k svećeniku, da ga pregleda i 
izreče sud, jer to je spadalo na svećeničko pravo f. 
dužnost; isto tako, premda Isus može i sam opraštati 
griehe, ipak zapovieda grešnikom, da idu k svećenikom, 
i da im ovi oproste griehe, pošto je njima predao tu 
vlast. U starom zavjetu morao je gubavac za očišćenje 
žrtvovati ptice, jaganjce, melju i ulje, dočim u novom, 
zavjetu grešnik, ako hoće dobiti oprost od grieha,. 
mora se za svoje griehe skrušeno pokajati, iskreno- 
ih izpovjediti i naloženu pokoru ovršiti. O kako veseli 
bijahu gubavci, kad ih svećenik proglasi očišćenimi!' 
Koliko više moraju se sretnimi scieniti grešnici, kad 


im svećenik oprosti griehe! O kako radostno trčahu 
•očišćeni gubavci k svećeniku staroga zakona, da ih 
proglasi očišćenimi, dočim mnogi i premnogi grešnici 
ne će da se pokažu svećeniku novoga zavjeta, da ih 
očisti od duševne gube, već godine i godine čame u 
griehu, dok napokon mnogi u njem umru i na vieke 
se izgube. Molimo Boga, da nas očuva od te najveće 
nesreće. 

Napokon sv. Matej evangjelist veli, da je Isus 
onoga očišćenoga gubavca poslao svećeniku i „radi 
■svjedočanstva njima“ t. j. da, osvjedočivši se svećenici, 
i kako je onaj gubavac od Isusa očišćen, priznaju Isusa 

za Mesiju, pošto su proroci proricali o Mesiji, da će 
•čistiti gubave. Ako ga možda oni svećenici i nisu 
htjeli priznati za Mesiju, priznajmo ga barem mi, koji 
znamo za tolika njegova čudesa. 

Sad predjimo na drugo čudo, kako je Isus 
, 'Ozdravio slugu satnikov a. 

II. 

1. ,,A kad udje u Kafarnaum, pristupi k njemu 
■satnik moleći ga i govoreći: Gospodine! sluga moj 
■leži doma uzet, i muči se vrlo. I reče mu Isus: J a 
cu doći i izliečit ću ga.“ Čovjek vojnik, k tomu po¬ 
ganin, pa kako je bio ponizna i milostiva srca! Ljubio 
Je slugu kao sina, pa kad oboli, skrbi se za nj i čini 
sve moguće, da ozdravi. On je čuo, a možda i vidio 
Isusova čudesa, kako je tolike bolestnike na čudno¬ 
vati način ozdravio, pak ga moli, da bi i njegovu 
nevoljnom sluzi pomogao i ozdravio ga. Liep je ovo 
-zaista primjer za sve gospodare i gospodarice, kako 
treba da se brinu za svoju služinčad, navlastito kad 
‘Obole. Ta ljubav satnikova k svomu sluzi tako se 

svidje Isusu, te se s mjesta smilova na njegova slugu: 
i veli mu: „Ja ću doći i izliečit ću ga.“ Kolika ljubav,, 
kolika se dobrota Isusova zrcali u ovih riečih! O kako 
sladke, kako utješne su te rieči za sve, koji se u_ 
tugah i nevoljah s pouzdanjem utječu k Isusu! 

2. Zapanjen satnik s tolike dobrote i poniznosti 
Isusove drhtavim glasom reče mu \ „Gospodine! nisam 
dostojan, da udješ pod krov moj, nego samo reci rieč,. 
i ozdravit će sluga moj. Jer i ja sam čovjek pod 
vlasti, i imam pod sobom vojnike, pa rečem jednomu: 
idi, i ide; i sluzi mojemu: ličini to, i učini." Kolika 
vjera i koliko ufanje bijaše u ovoga satnika! To je 
onaj satnik, o kom veli sv. Luka evangjelist (7, 5.), 
da je Židovom u Kafarnaumu sazidao sinagogu ili ti 
zbornicu. Kako pobožan bijaše dakle taj čovjek! Da,, 
on priznaje i Isusa Bogom, pak se scieni nevriednim,. 
da dodje u njegovu kuću. Tvrdo je uvjeren, da su. 
mu svi stvorovi podložni, kao što su sluge podložni 
svojim poglavarom, te ga sve mora slušati, pa i ista 
bolest i smrt, kao što su sluge dužni slušati svoje 
gospodare. Pa ako ja, govori satnik, koji sam takodjer 
drugim podložan, mogu zapoviedati svojim vojnikom 
i slugam, i oni me slušaju, koliko će više tebe slušati 
bolesti. S toga „samo reci rieč, i ozdravit će sluga 
moj." Te divne rieči jednoga poganina prihvata crkva, 
te ih preko svećenika izgovara nad vjernicima, kad 
god hoće da se pričeste. A i zaslužuju ove uzvišene 
rieči toliku čast. Pohvala, što ju satnik izreče nad 
svojimi vojnici i slugami, mora da zasrami mnoge 
kršćanske podložnike i služinčad, koji ne će da slušaju 
svojih poglavara. No nisu li može biti tomu kadkada 
krivi i sami poglavari, nalažući svojim podložnikom, 
ono. česa im ne bi smjeli nalagati. Satnik u današnjem 


sv. evangjelju bio je dobar gospodar, pak su i nje¬ 
govi vojnici i sluge bili dobri i poslušni. 

3. ,,A kad ću Isus, udivi se i reče onim, koji 
idjahu za njim: Zaisto vam kažem, ne nadjoh tolike 
vjere u Israelu. A kažem vam, da će mnogi od istoka 
i zapada doći, i sjesti će za stol s Abraliarnorn i 
Isakom i Jakovom u kraljevstvu nebeskom, a sinovi 
kraljevstva izagnat će se u tamu najkranju; ondje 
će biti plač i škrgut zuba." Isus se čudi satnikovoj 
vjeri, ne kao da ne bi znao što satnik u srcu misli, 
već da pokaže, kako mu je milo, što pred Židovi 
pokazuje toliko svoje zaufanje u Mesiju. Židovi su 
se hvastali, da samo oni imadu pravu vjeru, a kad 
tamo, čovjek poganin, vojnik nadkriljuje vjerom u 
Mesiju i iste njihove svećenike. S toga nije čudo, da 
će Židovi, premda narod odabrani i sinovi kraljevstva, 
biti zbog svojega nevjerstva odbačeni u pakao, đočim 
će se mnogi pogani obratiti k Isusovoj vjeri i tako 
sjesti za nebesku gostbu s Abrahamom i drugimi pro¬ 
roci. To su nedokučivi sudovi Božji, kojih treba da 
se i mi bojimo. I mi smo sinovi Božji, članovi prave 
Isusove crkve, pozvani na uživanje vječnoga blažen¬ 
stva. Pazimo, da ne bismo i mi, kao i oni otvrdnuti 
Židovi, zbog slabe naše vjere i grešnog života iz- 
ključeni bili iz nebeskoga kraljevstva i odsuđjeni na 
vječne paklene muke; dočim će se mnogi nevjernici 
obratiti i s apostoli veseliti se u nebu. Kolika bi to 
bila sramota za nas! Pa ipak po Isusovu svjedočanstvu 
stlgnut će ta sramota mnoge pozvanike, jer ili ne 
vjeruju u Isusov nauk, ili po njem ne žive. 

4. Napokon čujte svršetak ovog dogadjaja: ,,I 
reče Isus satniku: Idi, i kako si vjerovao neka ti 
bude. I ozdravi sluga u taj čas." Kako je vidjeti, Isus 

učini ovo čudo zbog vjere satnikove. „Idi, i kako si 
vjerovao neka ti bude.“ Da satnik nije vjerovao, sluga 
njegov ne bi bio ozdravio. Moć Isusova uviek je 
jednaka, pak zašto mi ne dobivamo uviek ono što 
prosimo? Ne dobivamo zato, jer vjera naša nije 
uviek onako čvrsta, kao što je bila satnikova vjera. 
»Koji sumnja — veli sv. Jakov (i, 6. 7.) — neka ne 
misli, da će dobiti što od Boga.« Satnik je tvrdo 
vjerovao, da Isus može ozdraviti njegova slugu, pak 
ga je po njegovoj vjeri i ozdravio. 

Kad i mi, pristupajući k sv. pričesti, čujemo gdje 
svećenik izgovara satnikove rieči: »Gospodine! nisam 
dostojan, da udješ pod krov moj,« probudimo u sebi 
tvrdu vjeru, da je Onaj, koji dolazi k nama, pravi, 
živi Bog, koji nas može i hoće izliečiti od svake du¬ 
ševne bolesti. A učimo se od satnika i tomu, da bu¬ 
demo milosrdni prema siromahom i bolestnikom. Na¬ 
vlastito pak ne propustimo nikada, kad nam tko 
opasno oboli u kući, da ne pozovemo k njemu sve¬ 
ćenika, Isusova namjestnika, da dodje i da ga ozdravi 
na duši. Ovome milosrdnom satniku jamačno je Isus 
ukazao tu milost, da ga je doveo k pravoj vjeri po¬ 
radi milosrdja. Budimo dakle milosrdni, pak ćemo i 
mi dobiti milosrdje. Amen. 

Na četvrtu nedjelju po Bogojavljenju. 

»Tko je ovaj, da ga slušajri vjetrovi i more?« Mat. 8, 27. 

Evangjelje sv. Mateja 8, 23 —27. 

U ono vrieme kad Isus udje u ladjicu, 
podjoše za njim učenici njegovi. I gle, oluja 
velika postade na moru, tako da se ladjica 

pokri valovima. I prikučivši se učenici njegovi 
probudiše ga govoreći: Gospodine! izbavi nas, 
izgibosmo. I reče im Isus: Zašto ste strašljivi, 
malovjerni ? Tada ustavši zapovjedi vjetrovom 
i moru, i postade tišina velika. A ljudi se ču- 
diše govoreći: Tko je ovaj, da ga slušaju vje¬ 
trovi i more ? 

Malo pred ovim, što nam pripovieda današnje 
sveto evangjelje, učini Isus mnoga čudesa. Sišavši s 
gore, gdje je učio narod, najprije očisti gubavca, a 
zatim ozdravi slugu satnikova, kako ste čuli prije osam 
dana. Onda, došavši u kuću Petrovu ozdravi njegovu 
punicu od groznice, jer tek što se dotače njene ruke, 
ostavi ju groznica, ona usta i služaše mu. Ta čudesa 
razglasiše se brzo po cieloj onoj okolici, te su još 
■onu istu večer, kad Isus ozdravi Petrovu punicu, do¬ 
veli k njemu mnogo biesnih i bolestnih. Iz biesnih 
i izagna nečiste duhove, i sve bolestnike ozdravi. Ovimi 

•čudesi pokaza Isus, da je zdravlje i bolest u njego¬ 
vih ruku, i da mu je sve podložno, pa i sami nečisti 
■duhovi pokoravaju mu se i slušaju ga. Iza ovih ču¬ 
desa uputi se Isus na more, kako ste malo prije čuli 
u današnjem sv. evangjelju, da opet i tamo čudom 
pokaže, kako je on i nad morem gospodar, te i vje¬ 
trovom zapovieda. Dogadjaj što se tamo zbi pun je 
spasonosnoga nauka za nas. Cielo pak evangjelje 
može se svesti na ovo troje: 

I. Oluju na moru; 

II. Strah učenika, i 

III. Pomoć Isusovu. 

To će biti tri diela našeg današnjeg razmatranja, 
a vi me, molim vas, strpljivo slušajte. 

I. 

i. ,,Kad Isus udje u ladjicu, podjoše za njim uče¬ 
nici njegovi To se dogodi na moru Galilejskom ili 
jezeru Genezaretskom, po kojem se može ploviti više 
sati u duljinu i širinu. U tom moru znade na jedan 
put nastati tolika oluja, te od silnih vjetrova i va¬ 
lova morskih prieti ladjam velika pogibelj, da će se 
razbiti i potonuti. Tu se ukrca Isus na jednu ladjicu. 
Kako je vidjeti, u Isusu se uviek zrcali velika poni¬ 
znost. U neznatnom gradiću Nazaretu zače se, u ma¬ 
lom gradiću Betlehemu rodi se, jaslice si odabere za 
kolievku, a sad se opet ukrca na malu ladjicu; i tako 
kroz cieli svoj život odabira uviek ono, što je naj¬ 
manje i najneznatnije, da nas nauči prezirati slavu 
ovoga svieta i tražiti samo nebeske stvari. Kao što 
su ga učenici slieclili na brdo, što znači život krepo- 
stan i miran; isto tako sliede ga sada u ladjici na 
moru, što znamenuje život trudan i mučan. Odatle 
učimo se, ako hoćemo biti pravi učenici Isusovi, treba 
da mu služimo ne samo u sreći, već i u nesreći, pa 
stajalo nas to još veće muke i samozataje. 

Ladja, u koju se ukrca Isus sa svojimi učenici,, 
znači katoličku crkvu. Njezin jarbol križ je Isusov; 
veslari su biskupi i svećenici; putna karta, koja po¬ 
kazuje pogibelji i ostrove, sveto je pismo; sjevernica,. 
koja kaže pravi put, nauk je svete crkve; vesla su 
kreposti i dobra djela; jadra su život i primjer Isusov;, 
vjetar, koji ladju tjera, Duh je sveti; a krmilar je Isus 
i njegov namjestnik sv. otac papa. Blago nam, dragi 
kršćani, koji se nalazimo u toj ladji. Nemamo se 
bojati, da ćemo potonuti. Ako i budemo izvrženi oluji 
i biesnim valovom, ladja će nas sigurno dovesti u luku. 


spasa, jer njom krmilari Isus i njegov nepogrešljivr 
namjestnik, samo ako budemo činili sve, što je u na¬ 
ših silan, kao što su radili i apostoli, kad su htjeli da 
spase ladju, t. j. ako budemo i mi svim marom na¬ 
stojali izvršiti ono, što je Isus naredio za naše spasenje.. 

2 . ,,I gle, oluja velika postade na moru, tako da 
se ladjica pokri valovima; a on spavaše.“ Čim se ladja 
odtisne od kraja, Isus legne na krmi t. j. na stražnjoj 
strani ladjice, da spava. More bijaše mirno kao ulje, 
nebo vedro kao ribje oko, samo mali vjetrić naduvao 
po malo jadra i tjerao ladjicu, kako si ni jedan mor¬ 
nar bolje željeti ne može. Učenici baš veselo plove, 
dočim Isus tvrd san sniva. San je čovjeku naravska 
potreba. I Isus je tada zaspao, jer je jamačno bio 
umoren od truda. Nego on se i hotomice podao snu, 
da kuša vjeru svojih učenika. Kad dodju nasried je¬ 
zera, na jednom, evo, natmuri se nebo, započe se 
blještiti, munje križaju se zrakom, grmljavina se čuje 
na sve strane, vjetar dune kao iz rukava, more se. 
uzburka, tako da ne znaš česa bi se više bojao. Vje¬ 
tar je poderao jadra, krmilom ne da se više vladati, 
ladjica se ljulja kao šiba na vodi, već ju zalievaju. 
morski valovi, prieteći svaki čas da će ju poklopiti 
i progutati. 

To je prava slika progonstva crkve Kristove na 
uzburkanom moru ovoga svieta. Crkvu su Kristovu 
uviek progonili njezini neprijatelji i progonit će ju do 
konca svieta. Već ju Zidovi progoniše u prvom za¬ 
metku. Za njima udariše na nju pogani, prolievajući 
nedužnu krv kršćana kroz tri stoljeća na najokrutniji 
način. Kasnije ju progoniše i još uviek progone toliki 
krivovjerci svojimi krivimi nauci, koji su crkvi još. 
pogibeljniji od samog krvoprolića. 

Ali ova ladjica na uzburkanome moru znači i 
naš život, koji je neprestano ljuljan od vjetrova na¬ 
pasti i drman od valovja strasti, tako da čovjeku svaki 
■čas prieti pogibelj vječne smrti, ako se s molitvom 
li Bogu ne uteče, da ga toga zla oslobodi. 

Isus je znao u napried, kakva će oluja nastati, 
pak zašto je onda išao na more? ili ako je on hotio 
ići, zašto nije svoje učenike učinio oprezne na pogi¬ 
belj, ili barem u pogibelji s njima bdio, a ne podao 
se tvrdomu snu, kao da mu nije stalo za život svoj 
i njihov? On je to za to učinio, da pokaže, 'kako je 
on gospodar naravi, pa kako je već dosele tolika ču¬ 
desa učinio na kopnu, hotio je i sada učiniti čudo na 
moru. Dopustio je pak da oluja postigne svoj vršak, 
da tako bude čudo očevidnije, i učenici se njegovi 
još bolje učvrste u vjeri. A jamačno je time hotio 
podučiti i učenike svoje i nas, da budemo uviek spremni 
na pogibelj, te se u svakoj pogibelji k njemu utečemo. 
.„On spavaše.“ Sveti Augustin veli, daje Isus spavao 
•kao čovjek, ali božanstvom je svojim bdio. 

II. 

Da su učenici Isusovi kod te oluje bili u veli¬ 
kom strahu, to si možemo lako misliti. Čujte, što 
~veli dalje sv. evangjelje. 

i. ,,I prikučivši se učenici njegovi, probudiše ga 
govoreći: Gospodine! izbavi nas, izgibosmo.“ Učenici 
nastojahu se oprieti biesnoj oluji, ali sav njihov napor 
bijaše uzaludan. Ladjica se već bijaše napunila mora 
i oni bijahu svaki čas u pogibelji, da će se potopiti. 
U tom strahu dodjoše k Isusu, koji još uviek spa¬ 
vaše, probude ga, te će mu jakim i uzdišućim glasom: 
„Gospodine! izbavi nas, izgibosmo Učenici vjero¬ 


vahu, daje Isus svemoguć, ali mišljahu, da spavajući 
ne zna za pogibelj, u kojoj se nalaze i oni i on, pak 
ga zato probudiše, da od smrtne pogibelji oslobodi i 
sebe i njih. 

Tako treba da se i mi u svih tugah i nevoljah 
utječemo k Bogu. Pa ako nam se kada i čini, da nas. 
Bog ne sluša, nemojmo zato klonuti duhom, već mu 
se još svesrdnije molimo. On višeputa kao da spava,, 
dugo ne će da usliši naše molitve, samo da nam 
može kasnije pokazati veće svoje milosrdje i ljubav. 
On postupa s nami, kao i oni dobri roditelji, koji se 
djeci svojoj kadkada sakriju, samo da ih brižnije ištu, 
pa kad ih nadju, srdačnije ih zagrle. 

2. Na drmanje i viku učenika probudi se Isus i 
reče im: „Zašto ste strašljivi, malovjerni ?“ Kano da 
bi im htio reći: Nemate razloga bojati se; ta morali 
ste znati, da ja, ako i spavam, znam što biva na svietu, 
i ne bih dopustio da poginete. Zar se tako malo ufate 
u moju moć? Ako izpoviedate, da sam svemoguć na 
kopnu, kako možete dvojiti o mojoj svemogućnosti 
na moru ? Isus ne kori učenike zbog nevjerstva, već 
samo zbog slabe i male vjere. Ne spočituje im, kao 
da ne bi vjerovali u nj, već što su u onoj pogibelji 
zaboravili, da imaju uza se onoga, koji ih ljubi i koji 
je već pred njima učinio mnoga čudesa, pak zaista 
ne qe ni sada dopustiti da poginu. 

Divne li opomene za nas, da se u svih pogibeljih 
i nevoljah života utečemo k Bogu i njega prosimo za 
pomoć. Tako su se u svakoj stisci k Bogu utjecali 
David, Jeremija, Isaija i drugi, i u njega uviek nadjoše 
pomoć. David kaže: »Ka Gospodu zavikah u nevolji 
svojoj, i usliši me.« (Ps. 119, 1.) Sam Bog može uklo¬ 
niti od nas svaku pogibelj, jer on je sam naša moć. 

naše utočište, naše spasenje. Koji god se odaleči od 
njega, poginut će. Poginut će svi, koji se samo u sebe 
ufaju; dočim, koji Boga zovu u pomoć, bit će uslišani. 
Isaija veli: »Uzdamo se u Gospodina Boga svojega.« 
(Is. 36, 7.) 

O, koliko puta bijaše i crkva Isusova u pogi¬ 
belji, te su već neprijatelji njezini mislili, da su joj 
izkopali grob; a kad tamo, ona je svaki put iz pogi¬ 
belji još slavnija izašla. Ima ona neprijatelja i sada i 
.imat će ih do konca svieta, ali zato neka se vjernici 
ne boje, da će propasti, jer ju Isus štiti. On sam reče: 
»Na ovome kamenu sazidat ću crkvu svoju, i vrata 
paklena ne će je nadvladati.« (Mat. 16, 18.) Ne bojte 
se dakle, dragi kršćani, za crkvu, jer ona će po obe¬ 
ćanju Isusovu ostati do konca svieta; nego se mnogo 
više bojte za sebe, da ne biste vi zapustili Boga, jer 
tada bi mogao i Bog zapustiti vas, a onda vam je 
gotova propast. 

III. 

Sad čujte, kako Isus utiša oluju. 

1. „ Tada ustavši (Isus) zapovjedi vjetrovom i moru, 
i postade tišina velikaš‘ Tko je ikad čuo, da se na čiju 
zapovied vjetrovi utišaju, more umiri ? A gle, Isus, tek 
što je ustao od sna, zapovieda vjetrovom, da prestanu 
duvati, moru, da se umiri, i oni ga slušaju. U tili čas 
sve se umiri i razvedri, te nasta takva tišina, kao 
da nije bilo nikakva nevremena. O, kako su se uče¬ 
nici Isusovi morali tada razveseliti i diviti njegovoj 
moći! A vesele se tako i sve one pobožne duše, koje 
utekavši se u nevoljah k preljubežljivom srcu Isusovu 
nadju u njem mir i pokoj. Ovim čudom hotio je Isus 
pokazati, da je on gospodar sve naravi, i da nam je 


pripravan pomoći, i sve što čini, čini iz ljubavi k nam. 

Iz ljubavi k nam šalje nam poslie kiše sunce, poslie 
oluje tišinu, poslie trpljenja veselje, poslie progonstva 
mir. Sve zlo i svaku nesreću obraća na naše dobro, 

.kad god to zahtieva njegova slava i naše spasenje. 

Kad ljudi misle, da je propast blizu, neizbježiva, on 
ustaje i zapovieda da je nestane, i ona mine. Tako 
je skršio sve navale, koje su se podigle proti crkvi. 

Sramotnim križem suzb’o je židovsku oholost, uništio j 

krivobožtva, smutio krivovjerstva. Pravda i istina slju- 

biše se. Bog svoje miljenike ako i kuša, ali ih nikad 

ne zapušta. K njemu se dakle i mi u svih svojih ne- 

’voljah utecimo, tvrdo se nadajući, da ćemo s njegovom 

pomoću pobiediti. 

2. Napokon čujte zaključak današnjega sv. evan- 1 

gjelja: ,,A ljudi se čudiše govoreći: Tko je ovaj, da 
'ga slušaju vjetrovi i more ?“ Sveti Marko evangjelist 1 

(4, 36.) pripovieda, da tada bijaše na jezeru i drugih 
ladja. Koliki ljudi bijahu dakle u smrtnoj pogibelji! 

Mornari su već po sebi uviek u pogibelji života, jer 
uviek imadu pod sobom grob otvoren. Nu kad na¬ 
stane kakva velika oluja na moru, u kolikoj su tada 
stisci! Da vam ih je vidjeti i čuti, kako tada u zdvoj- ! 

nosti lamaju rukama i viču za pomoć. Klečeći na ko- 
ljenih i stišnjenih ruku utječu se k Bogu, bi. dj. Ma¬ 
riji i drugim svetcem, da ih izbave užasne smrti. Ko¬ 
lika obećanja, koliki se zavjeti tada čine. A kako hvale 
Bogu, kad oluja mine i oni živi i zdravi dospiju u luku! 

Možete si misliti, dragi kršćani, kako je moralo biti 
na srcu i onim tolikim ljudem, koji su se nalazili u 
onolik.oj oluji na moru Galilejskom, o kojoj nam pri¬ 
povieda današnje sv. evangjelje. Kako su morali ne- 
■bogi zdvajati, videći se svaki čas u očevidnoj smrtnoj 

pogibelji. Kad se pak na Isusovu zapovied utišaše 
vjetrovi i more umiri, o kako su morali biti veseli, 
kako su hvalili Isusu, što ih je izbavio smrtne pogi¬ 
belji! Da, čudjahu mu se, govoreći: „Tko je ovaj, da 
ga slušaju vjetrovi i more Čudjahu mu se, kad vi¬ 
dješe kako čudom lieči svake vrsti bolesti, i kako mu 
se i isti nečisti duhovi pokoravaju; ali sada mu se 
još više čudiše i ostaše presenećeni, kad vidješe u. 
njem toliku moć da ga i isti nećutljivi stvorovi slušaju 
kao vjetrovi i more. — Čudimo mu se i mi, dragi 
kršćani, pak ga slavimo i častimo kao svoga Boga i 
Stvoritelja. 

Nu kako je sramotno za nas, što Boga slušaju 
i nećutljivi stvorovi, a mi razumni stvorovi ne ćemo 
da ga slušamo. On govori stvorovom, koji ne mogu 
govoriti, a ipak mu odgovaraju; zapovieda stvorovom, 
koji ne čuju, pak ga slušaju; namiguje stvorovom, koji 
ne vide, i pokoravaju se njegovoj volji, te nema nL 
jednoga stvora, koji bi se protivio njegovoj svetoj 
volji. Samo razuman čovjek, taj najplemenitiji stvor 
na zemlji, koji i vidi, i govori, i čuje, i ćuti, koga je 
Bog postavio za kralja svim drugim stvorovom, samo. 
on ne će da sluša Boga, nego mu se protivi, mrzi 
ga i psuje. Kad ćemo se već jednom opametiti i od 
nećutljivih stvorova naučiti se, kako treba da Bogu 
služimo? Doći će dan, sudnji dan, kad će se svi ovi 
stvorovi proti nam oboružati, i osvetiti nad nami sve 
one nepravde, kojimi smo svemožnoga Stvorca uvrie- 
dili, ako se za doba ne obratimo. Obratimo se dakle 
dok imamo vremena, da tada ne viču nerazumni stvo¬ 
rovi proti nam za osvetom i da nas ne muče. Mi se 
lako možemo spasiti, samo ako hoćemo. Nalazimo se 
na sigurnoj ladji, u pravoj crkvi Isusovoj. Oboružani 


smo istinom i radošću Božjom. Ako i nastane kada 
oluja, nemojmo klonuti duhom i zdvajati, već se ute- 
cimo k Isusu i molimo ga za pomoć. On će za cielo 
zapovjediti vjetrovom i moru, da se umire; skršit će moć 
neprijatelja duše naše, da nam ništa ne naude, i nas čile 
i zdrave dovest će u luku vječnoga spasenja. Amen. 

Na petu nedjelju po Bogojavljenju. 

»Kraljevstvo je nebesko kao čovjek, koji posija dobro sjeme u 
u polju svojem.« Mat. 13, 24. 

Evangjelje sv. Mateja 13, 24—30. 

U ono vrieme kaza Isus narodu priču ovu: 
Kraljevstvo je nebesko kao čovjek, koji posija 
dobro sjeme u polju svojem. A kad ljudi po- 
spaše, doclje njegov neprijatelj i posija kukolj 
po pšenici pa otide. A kad niče usjev i rod 
donese, onda se pokaza i kukolj. Tada dodjoše 
sluge domaćinove i rekoše mu: Gospodaru! 
nisi li ti dobro sjeme posijao na njivi svojoj ? 
Odkuda dakle kukolj ? I reče im : Neprijatelj 
čovjek to učini. A sluge mu rekoše: Hoćeš li, 
da idemo i da ga saberemo ? I reče: Ne, da 
ne bi sabirući kukolj izčupali zajedno s njim i 
pšenicu. Ostavite, neka raste oboje do žetve, i 
u vrieme žetve reći ću žeteocem: Saberite naj¬ 
prije kukolj i svežite ga u snoplje, da se sa- 
žeže, a pšenicu skupite u žitnicu moju. 

Priču, što ste ju sada čuli, dragi kršćani, reče 
Isus na moru Galilejskom. Isus je tada stanovao blizu 
Galilejskoga mora, u gradu Kafarnaumu. Ovaj put 
kad izadje iz kuće, obkoli ga toliko množtvo ljudi, da 
Dr. M. Štiglić, Homilije , n 

je morao ići u ladju i sjedeć iz nje učiti narod, koji 
sav stajaše na obali. Odatle si možete misliti, kako 
je rado išao narod za Isusom, i kako ga je rado 
slušao. Priča, što nam ju pripovieda današnje sv. evan- 
gjelje, jedna je od najjasnijih što ih izreče Isus. No 
premda je već po sebi tako jasna, ipak se dobri 
Isus, da pokaže kako je uzvišen nauk u njoj sadržan, 
dostojao sam protumačiti ju. Poslie propoviedi na 
ladji odpusti Isus narod i dodje u kuću. Tu pristupiše 
k njemu učenici njegovi i zamoliše ga govoreći: »Kaži 
nam priču o kukolju na njivi.» A odgovarajući reče 
im: »Koji sije dobro sjeme, ono je sin čovječji (t. j. 
Spasitelj). A njiva je sviet; dobro pak sjeme sinovi 
su kraljevstva, a kukolj sinovi su zla. Neprijatelj pak, 
koji ga posija, jest djavo. A žetva je svršetak svieta, 
a žeteoci su angjeli. Kao što se dakle kukolj sabira 
i ognjem sažiže, tako će biti na svršetku svieta. Poslat 
će sin čovječji angjele svoje i sabrat će iz kraljevstva 
njegova sve sablazni i one, što čine bezakonje, i 
bacit će ih u peć ognjenu. Ondje će biti plač i škrgut 
zuba. Tada će se pravednici zasjati kao sunce u kra¬ 
ljevstvu Otca svojega. Tko ima uši da čuje, neka 
čuje.« Ovako protumači Isus današnju evangjeosku 
priču svojim učenikom još onaj isti dan, kad ju izreče. 
Sad ćete ju i vi, dragi kršćani, moći tim bolje ra¬ 
zumjeti i crpsti iz nje spasonosne nauke. Da si pak 
to sve lakše zapamtite, govorit ću vam: 

I. O sjemenu; 

II. O usj evu; 

III. O žetvi. 

Predmet je to vrlo znamenit. Slušajte i vi mene 
rado, kao što je narod slušao Isusa, pak će vam 
moje rieči biti na veliku duševnu korist. 


I. 

1. „Kraljevstvo je nebesko kao čovjek, koji posija 
■dobro sjeme u polju svojem.“ Svaki pametan ratar sije 
samo dobro sjeme u njivi svojoj, da može i dobro 
-žito žeti. Takav ratar je Isus Krist, koji iz ljubavi 
k nam dodje s neba na ovu zemlju. Polje njegovo je 
čitav ovaj sviet, a osobito njegova crkva, koju je on 
-sam utemeljio i odkupio svojom neprocienjenom krvlju 
ha križu, a ovo je polje i srce čovjeka. Dobro sjeme 

Jesu članovi sv. crkve, pobožni kršćani, koji rado slušaju 
rieč Božju i primaju sv. sakramente. Blago vam, dragi 
kršćani, koji se nalazite u pravoj Isusovoj crkvi. Vi 
ste dobro sjeme, dok ste god nevini i pravedni. Sjeme 
to posijao je sam Isus u svojoj crkvi, kad vas je na 
-sv. krstu očistio oci grieha i ulio u vas vjeru, ufanje 
i ljubav. Hvalite Bogu za tu veliku milost i čuvajte 
nevinost na krstu dobivenu, da uviek ostanete dobro 
sjeme i dobar da plod donesete. Čuvajte se grieha, 
da ne postanete kukolj. Jeste li pak možda smrtnim 
griehom izgubili pravednost na krstu dobivenu, te tako 
postali kukolj, a vi se očistite od grieha u sakra¬ 
mentu pokore, da možete opet biti dobro sjeme. 

2. ,,A kad ljudi pospaše, dodje njegov neprijatelj 
i posija kukolj po pšenici pa otide.“ Zaista, velika je 
zloća, kad čovjek neprijatelj tako mrzi na svoga su¬ 
sjeda, da noću ustaje, pa kad ovaj spava nanese mu 
veliku štetu, i onda brže bolje bježi, da ga gospodar 
ne zateče i nanesenu si štetu ne opazi. To nije čo¬ 
vječji, već djavolski, s toga i veli Isus: »Neprijatelj, 
koji po pšenici posija kukolj, jest djavol.« To je ne¬ 
prijatelj svih ljudi, vremena i mjesta. Pošto on nema 
-svoga polja, sije kukolj na Isusovu polju: u njegovoj 

crkvi, u srcih vjernika. A tko se razumieva ovdje pod' 
kukoljem? Isus veli, da su to »sinovi zla« t. j. oni, 
koji u njegovu kraljevstvu čine sablazni i bezakonja. 
Po nauku sv. Augustina to su stranom krivovjerci,, 
koji krive nauke šire u crkvi, a stranom oni zli kršćani 
koji svojim grešnim životom druge sablažnjuju. Djavo 
sijao je i još uviek sije u Isusovoj crkvi krivo- 
vjerstva, razkolničtva, ođmetničtva i bludnje svake, 
vrsti. Tek što se počela navieštati istina evangj eoska,.. 
već su joj se počeli zli ljudi opirati i niekatiju. Ona 
je imala uviek protivnika, koji bijahu vazda u tom 
složni, da unište dobro sjeme istine i mira. Sve je 
to djelo nečistog duha. 

Nego djavo i u srcih vjernika sije kukolj t. j.„ 
zlo sjeme. Isus je zasadio u srca naša klicu kreposti,, 
a djavo sije sjeme grieha. Proti vjeri sije bezvjerje;-, 
proti istini dvojbu; proti ufanju zdvojenje i preuzet- 
nost; proti ljubavi zavist, mržnju i osvetu; proti po¬ 
niznosti oholost; proti čistoći nečistoću. Možda smo 
već i sami to dosta puti izkusili. O kršćani, koji', 
kršćanski ne živite, kako se još usudjujete nazivati se 
tim liepim imenom? Ne znate li da Isus takve ljude 
zove sinovima zla i sjemenom djavolskim? Obratite 
se k Bogu, jer je užasno djavola imati za otca. 

A kad sije djavo zlo sjeme? „Kad ljudi pospaše.“ 
Tek što Isus ode s ovoga svieta u nebo, još se apo¬ 
stoli ne preseliše s ovoga svieta, a već posija djavo. 
tolika krivovjerstva, da su se i sami naučitelji crkve 
presenećeni snebivali, kad ih stadoše pobijati. A sije 
djavo od onda uviek to zlo sjeme. Pa kako je lukav,, 
za svoj posao upotrebljava najzgodnije vrieme, kad 
ljudi spavaju t. j. kad se ne brinu za duševno spa¬ 
senje. Sv. Grgur Vel. veli, da ljudi onda spavaju,. 

ikad se odviše ufaju u se i u svoje sile; kad se ne 
trse, da nauče Isusov nauk; kad se nesmotreno bacaju 
u pogibelj, držeći se dosta jakimi, da joj se oprui 
kad kao poglavari ne bdiju nad svojimi podložnici, 
a kao podložnici ne slušaju zapoviesti svojih pogla¬ 
vara, koji ih na dobro upućuju. Sve su to liepe zgode 
-za djavola. U tmini razuma i u slaboći srca nalazi on 
za sebe široko polje, da međju dobro sjeme posije 
kukolj svojih zlih namjera. A kako je lukav, ne na¬ 
pada odmah očito na svoga protivnika, već vreba, 
kako bi u potaji podp:rio u njem oholost, izazvao 
kakvu vjersku dvojbu, uzbudio neurednu želju i t. d. 
To je sjeme zla. Ovo je sjeme s početka neznatno, 
ali kad nikne, uguši i samo dobro sjeme. 

Toliko o sjemenu, sad pak čujte kakav se usj e v 
pojavi. 

II. 

i. ,,A kad niče usjev i rod donese, onda se po- 
■kaza i kukolj.“ Dakle dobro i zlo sjeme jednako klije 
i raste iz zemlje. Kršćanska vjera razširila se brzo po 
■čitavom svietu, no ujedno pokazala su se i mnoga 
krivovjerstva i bezakonja. Kao što Isus posla svoje 
■apostole i druge viestnike, da propoviedaju evangjelje, 
isto tako posla i djavo svoje glasnike, da se opru 
istini i šire bezbožtvo. Tako bijaše kroz sva vremena, 
a biva to i danas. Crkva se uviek morala boriti proti 
bludnjam i opačinam, a bori se i sada. Svuda ima 
medju pšenicom i kukolja t. j. medju pravovjernimi 
ima i krivovjeraca, medju dobrimi ima zlih. 

Ali nije to samo u crkvi u obće, već i u po¬ 
jedinih ljudih napose. Svakome kršćaninu ulievaju se 
-na sv. krstu bogoslovne kreposti. Dobro sjeme siju 

u njegovo srce roditelji, svećenici i učitelji; no u 
njegovu srcu ima i klica zla. S početka se za to zlo- 
sjeme ne mari. To se drži više za slaboću. Za neznatnu 
stvar drži se ona taština, ona lienost u dobru, ono. 
spoznanstvo i obćenje s nekimi osobami; medjutim te 
slaboće rastu, dok ne zastru vjeru tminami, ljubav ne- 
ugase i srce ne pokvare, tako da čovjek na prvi ne¬ 
prijateljski napadaj sramotno padne i napasti podlegne,. 
Od pohlepe za slavom pred ljudima naraste oholost, 
od lienosti preziranje svega što je sveto, od spo- 
znanstva nečista ljubav, te neopažena iskra bukne-, 
velikom vatrom, i od neznatna čira postane velika, 
rana. O ! kolika se srca od tako malena sjemena sa¬ 
svim izkvare, razum potamni, kreposti se unište! Kako. 
sramežljiv bijaše onaj mladić, a sada živi bez svakoga, 
stida, pokvaren do kraja. Kako pobožna bijaše ona. 
djevojka, a g’ete ju sada, kako je slobodna u govoru,, 
bezsramna u pogledu, razpuštena u č : nu. A kako se 
tako brzo pokvariše? Jedna nepristojna rieč, jedan 
neoprezan pogled, jedno nepotrebno spoznanstvo po¬ 
kvari ih do kraja, jer ne bijahu dosta oprezni. Kako. 
dobri, kako ljubazni bijahu oni supruzi, a glete ih 
sada, kako se svađjaju, mrze i kolju. Pa kako su se- 
tako brzo promienili? S početka se samo malko po- 
rječkaše, dok se s vremenom ne povadiše te već 
misle, da nije moguće da mirno skupa žive. Mala. 
iskra, ako se u zametku ne ugasi, može upaliti i naj¬ 
veću šumu. Da su ovi u zametku uništili zlo sjeme,, 
jamačno ne bi bilo nikada naraslo do tolikoga zla,. 
Zato valja zla nagnuća i zle strasti odmah u zametku 
ugušiti, inače će narasti poput bujice, koju će biti 
težko, a gotovo i nemoguće zaustaviti i opneti joj se. 


2. „Tada dodjoše sluge domaćinove i rekoše mu: 
Gospodaru! nisi li ti dobro sjeme posijao na njivi 
svojoj ? Odkuda dakle kukolj ? I reče im: Neprijatelj 
čovjek to učini ' 1 Kako je vidjeti, to bijahu dobre 
sluge, koji su se starali za dobro svoga gospodara. 
Čim opaze, da se na polju sa pšenicom pojavio i 
kukolj, odmah jave to svome gospodaru. U te sluge 
ugledajte se i vi, sluge i služkinje. Nije dosta da rado 
slušate svoje gospodare, i činite što vam oni zapo- 
viedaju, već treba da pazite na sve, što se tiče ko¬ 
risti i napredka njihova gospodarstva; pa ako opazite 
što god, bud kod kuće, bud vani, što bi moglo škoditi 
njihovu gospodarstvu, nemojte im toga sakrivati i tajiti, 
već ih odmah na to upozorite, da mogu na doba 
pređusresti škodi i nesreći, koja bi mogla odatle na¬ 
stati. Tako ćete biti vriedne sluge svojih gospodara 

3. ,,A sluge mu rekoše: Hoćeš li, da idemo i da 
ga saberemo ?“ One sluge ne samo što priobćiše gos¬ 
podaru, da je sa pšenicom nikao i kukolj, već se u 
svojoj revnosti i spremnimi očitovaše da odmah iz- 
čupaju kukolj. Tako bi rada i mnoge pobožne duše, 
da se makar i silom iztriebe sa svieta tolika krivo- 
vjerstva i bezakonja, koja se počinjaju. No Bogu se 
ta pretjerana revnost ne svidja. Čujte što reče go¬ 
spodar slugam: „Ne, da ne bi sabirući kukolj iz- 
čupali zajedno s njim i pšenicu. Ostavite neka raste 
oboje do žetve." Liep zaisto odgovor! Tako rade 
svi mudri gospodari, a radite za cielo i vi, dragi 
kršćani, tako. Kad vidite, da je već pšenica velika, a 
s njom je uzras-tao i kukolj, ne idete da ga izčupate, 
jer biste time naškodili pšenici, već puštate da oboje 
raste do žetve. Isto tako radi i Gospodin Bog u 
svojoj premudrosti. On trpi krivovjerce i grešnike, da 

ih može obratiti i oprostiti im. Kamo bi došao sviet, 
kad bi Bog svakoga grešnika, čim sagrieši, uništio ? 
Kolike bi lišio kraljevstva nebeskoga, koji su se 
obratili i spasili! Kao što je onaj gospodar u današ¬ 
njem sv. evangjelju ostavio neka raste kukolj sa pše¬ 
nicom, isto tako dopušta i Bog da na ovom svietu 
budu s dobrimi pomiešani i zli, s vjernimi katolici da 
živu i krivovjerci nevjernici. A dopušta to Bog, kako 
kaže sv. Augustin, da pokaže svoju dobrotu i milo- 
srdje prema zlim čekajući ih na pokoru; jer nema 
grešnika, koji se pomoću milosti Božje ne bi mogao 
obratiti. Premda se kukolj nikada ne može obratiti u 
pšenicu, ipak Bog u svojoj dobroti daje svakomu 
grešniku milost, da se obrati kad god hoće. A trpi 
Bog zle zbog dobrih, da se ovi živeći sa zlimi vjež¬ 
baju u strpljivosti i poniznosti, te se tako usavrše. 
Zlato se u vatri kuša. Vienac dobiva samo onaj, koji 
ga u borbi zaslužio. Kao što bi dakle naškodio pše¬ 
nici, tko bi htio iz nje izčupati kukolj, isto tako bilo 
bi na uštrb dobrim, kad bi Bog htio uništiti sve krivo¬ 
vjerce i grešnike. A i svakdanje nas izkustvo uči, 
ako se čovjek opre zlim Ijudem nerazborito, ovi bivaju 
time još gori, te još jače stanu proganjati dobre. Kad 
Bog ne bi bio trpio progonitelja crkve, crkva se. danas 
ne bi dičila tolikimi mučenici; kad bi bio uništio 
grešnike, bio bi tolikim svetcem zatvorio vrata ne¬ 
beska, koja si otvoriše upravo borbom sa zlimi. Divna 
je rečenica sv. Augustina: »Svaki zao ili zato živi, da 
se popravi; ili zato živi, da se po njem dobar vježba.« 
Sto se nas tiče, molimo se vruće Bogu za obraćenje 
grešnika, a dotle ih strpljivo podnašajmo. Samo na 
grieh mrzimo i molimo Boga da ga uništi, kako je 
to za nas bolje; grešnici pak neka nam služe za naše 


na petu nedjelju po Bogojavljenju 205 


spasenje. Sv. Pavao veli: »Treba da budu i krivo- 
vjerstva medju vama, da se pokažu koji su prokušani 
medju vama.« (I. Kor. ii, 19). 

Bog svakomu čovjeku podade slobodnu volju, 
a i grešniku daje milost, da se obrati. Zlorabi li čo¬ 
vjek tu svoju slobodu i prezire li Božju milost, kojom 
ga na pokoru zove, taj isti Bog, koji je sada toliko 
strpljiv i milosrdan, u svoje vriem.e pokazat će se i 
neizmjerno pravednim, te će svakomu vratiti po nje¬ 
govih cijelih. 

Napokon čujte što veli Isus o žetvi. 

IH. 

„/ u vrieme žetve reći ću žeteocem: Saberite 
najprije kukolj i svežite ga « snoplje, da se sažeže, a 
pšenicu skupite ti žitnicu moju.“ Time hotio je kazati 
Isus, da će Bog na sudnji dan zapovjediti angjelom, 
da odluče nevjernike i krivovjerce od pravovjernika, 
bezbožnike od pravednika. Pa kao što žeteoci kod 
žetve kukolj stavljaju na jednu stranu, a pšenicu na 
drugu, tako će i angjeli na sudnji dan postaviti zle 
na lievu, a dobre na desnu stranu. I kao što žeteoci 
kukolj vežu u snoplje i bacaju u vatru, da sagori, a 
pšenicu skupljaju u žitnicu, isto tako će i angjeli na 
-sudnji dan združiti psovače sa psovači, bludnike 
-s bludnici, ubojice s ubojicami, razbojnike s razboj¬ 
nici, pijanice s pijanicami i t. d. i bacit će ih u pakao, 
gdje će biti plač i škrgut zuba. Dobre pak t. j. koji 
su ljubili istinu i po njoj živjeli, skupit će u veliku 
žitnicu kraljevstva nebeskoga, da uživaju vječno bla¬ 
ženstvo. Kolika razlika! A i pravo je. Koji ovdje pli¬ 
vaju u slasti razkošah ovoga svieta, a za samozataju 
J pokoru ne će ni da čuju, neka se muče u paklu. 

Koji pak ovdje preziru sviet i njegove udobnosti,, 
muče se i kine radi Isusa, neka se vesele i raduju 
u nebu. 

A kamo ćemo doći mi, dragi kršćani? To stoji 
do toga kako živimo; budemo li kukolj ili pšenica- 
Jesmo li kukolj, obratimo se u pšenicu t. j. ostavimo 
se grieha i činimo pokoru, da na sudnji dan ne bu¬ 
demo svezani u snoplje i bačeni u pakao, da u onom 
ognju gorimo, a nikad ne izgorimo. Jesmo li pšenica, 
blago nama, ako uztrajemo u dobru do konca života.. 
Doći ćemo s pravednici u žitnicu nebeskog Otca, 
gdje nema nikakva zla, već samo dobro, dobro ne¬ 
izmjerno veliko i nepromjenljivo dobro, koje u vieke. 
traje, koje neka nam svim podieli svemogući Bog 
Otac i Sin i Duh sveti. Amen. 


Na šestu nedjelju po Bogojavljenju. 

»Kraljevstvo je nebesko kao zrno gorušično . . . Kraljevstvo je 
nebesko kao kvasac.« Mat. 13 , 31 . 33 . 

Evangjelje sv. Mateja 13, 31—35. 

U ono vrieme kaza Isus narodu priču ovu 
Kraljevstvo je nebesko kao zrno gorušično, koje 
uze čovjek i posija na njivi svojoj, koje je istina, 
najmanje od svih sjemena, ali kad uzraste veće 
je od svega povrća i bude drvo, tako da ptice 
nebeske dolaze i stanuju na granah njegovih- 
Drugu priču kaza im: Kraljevstvo je nebesko- 
kao kvasac, koji uze žena i metnu u tri mjerice 
brašna, dok sve ne uzkisnu. Sve ovo govoraše 
Isus u pričah narodu, i bez priča ne govoraše 
im; da se zbude, što je rekao prorok govoreći: 


na šestu nedjelju po Bogojavljenju 10T 

Otvorit ću u pričah usta svoja, kazat ću sa¬ 
kriveno od postanka svieta. 

U današnjem sv. evangjelju prispodablja Isus. 
kraljevstvo nebesko najprije zrnu gorušičnom, onda. 
kvascu. Obje ove priče kaza Isus po svoj prilici onda. 
kad je išao u Jerusalem k posvetilu hrama (Luk. 13, 
22.). No prije nego vam počnem tumačiti današnju, 
priču o zrnu gorušičnom i o kvascu, kazat ću vam, 
zašto Gospodin Isus, govoreći o nebeskih stvarih,. 
tako često upotrebljava priče. Sv. evangjelist Matej 
veli: „Sve ovo govoraše Isus u pričah narodu, i bez 
priča ne govoraše im; da se zbude, što je rekao pro¬ 
rok govoreći: Otvorit ću ti pričah usta svoja, kazat 
ću sakriveno od postanka svieta.“ Dakle i priče, u 
kojih govoraše Isus, imale su biti dokazom, da je on 
pravi Mesija; jer kao obećani Mesija morao je izpu- 
niti sve, što su 0 njem kao Mesiji proroci napried 
rekli. Okrunjeni pak prorok David u osobi budućega 
Spasitelja proreče: »Otvorit ću u pričah usta svoja.« 
(Ps. 77, 2). To proročtvo izpunilo se na Isusu, i tako 
Isus, govoreći Židovom u pričah, hotio ih je sjetiti, 
da je pravi obećani Mesija. — Govorio je pak Isus 
u pričah i zato, da slušaoce svoje od ove zemalj- 
štine digne k nebu, kako će od ovih vidljivih stvari 
učiti se cieniti i ljubiti stvari nevidljive — nebeske. 

I zaisto, shođnimi pričami najbolje se razjašnjuje i 
najtajinstveniji i najuzvišeniji nauk, osobito prostome 
puku. Kako dobar dakle i kako ponizan bijaše Isus, 
Koji J e govorio narodu prema njegovu dohvatu! Ovako 
moramo govoriti i mi propovjednici, a nastojat ću 
po mogućnosti i ja, dragi kršćani, da vam uviek tako- 
govorim, da me razumijete. 

O tom ćete se osvjedočiti i danas, kad vam 
stanem tumačiti: 

I. Priču o zrnu gorušičn om; 

II. Priču o kvascu; samo me pomno slušajte. 

I. 

1. „Kraljevstvo je nebesko kao zrno gorušično, 
koje uze čovjek i posija na njivi svojoj Zašto Spa¬ 
sitelj odabira baš ovu priču o gorušičnom zrnu ? 
Moguće, da je na putu zapazio ovakav gorušični 
grm, pak se tom slikom poslužio, da govori o kraljev¬ 
stvu nebeskom. Pod kraljevstvom nebeskim, koje Isus 
prispodablja zrnu gorušičnom, razumieva se crkva 
Isusova, nauk njegov, koji poput gorušice hrani, oživ- 
ljuje i ozdravlja svakoga čovjeka. Čovjek, koji posija 
zrno gorušično, jest Isus Krist, koji taj nauk s neba 
donese. Njiva pak, na kojoj on posija to zrno, jest 
sviet, u kojem propoviedaše rieč Božju, a za njim 
ju propoviedahu apostoli i njihovi nasljednici kroz 
sva vremena. Ova njiva jest i srce naše koje prima 
sjeme rieči Božje, da nam se razsvietli um i ojači 
volja za sve, što je dobro i spasonosno. Veselite se, 
dragi kršćani, što se Isus dostojao prispodobiti rataru 
— sijaču — kakvi ste većinom vi, dragi slušaoci. 
Budite i vi ono, što je bio Isus, i činite što je i on 
radio. Sijte na njivi srca svoga sjeme rieči Božje. 
Slušajte pažljivo rieč Božju, uzmite ju k srcu, raz¬ 
mišljajte o njoj marljivo i živite po njoj, da uzrastu 
u srcu vašem miomirisne kreposti i rode obilan plod 
-svetih i zaslužnih djela. 

2. Čujte što nadalje veli o gorušičnom zrnu 
današnje sv. evangjelje: „Ono je istina najmanje od 
svih sjemena, ali kad uzraste veće je od svega povrća 

i bude drvo, tako da ptice nebeske dolaze i stanuju, 
na granah njegovih.“ I u nas raste gorušica prilično- 
visoko, ali nikad do visine kakvoga stabla. Ali u 
Palestini, gdje je Isus tu priču rekao, pošto je tamo 
podneblje mnogo toplije, naraste tako velik grm, da 
izgleda kao . kakvo stablo, na kojem, rado stanuju 
ptice, jer u njegvu sjemenu nalaze sladku hranu. Sad 
da vidimo, u čem je kraljevstvo nebesko slično zrnu 
gorušičnom? Kako je god zrno gorušično najmanje 
od svih sjemena, tako bijaše i kraljevstvo nebesko 
t. j. crkva Isusova s početka vrlo malena. Ona je 
s početka bila sastavljena samo od nekoliko Isusovih 
učenika. Ali kao što je zrno gorušično, kad uzraste, 
veće od svega povrća, i naraste toliko stablo, da 
ptice nebeske stanuju na njem, isto tako se i crkva 
Isusova propoviedanjem evangjelja razširila po čita¬ 
vom svietu, tako da su u nju stupili mnogi Židovi i 
pogani. Premda se je sjeme rieči Božje činilo s po¬ 
četka malenim i neznatnim, ipak je s vremenom na¬ 
raslo do tolikog stabla, da su nauk Isusov prigrlili 
silni narodi sa svojimi kraljevi i učenjaci. Pričom 
dakle o zrnu gorušičnom hotio je Isus pokazati: 
premda je crkva njegova u početku bila vrlo malena,, 
ipak će se s vremenom razširiti po čitavom svietu, 
tako da će postati obćenita crkva za sve narode t. j. 
katolička. Židovi to onda nisu razumjeli, ali nam je 
sada to posve jasno, kad znamo i vidimo, da nauk 
Isusov izpoviedaju svi narodi po cielom svietu. 

Da zrno gorušično naraste kao stablo, to je 
čudo naravi, koje nitko do svemogućeg Boga ne 
može proizvesti. Da se pak Isusova crkva, koja u 
početku bijaše tako malena, razširila po cielom svietu, 
to je čudo milosti, koje nijedna moć ljudska ne može 

izvesti, već samo svemoguća ruka Božja. Utemeljitelj 
crkve katoličke umrie kao najveći zločinac na križu, 
njegovi apostoli bijahu takodjer poubijani, pa ipak 
sjeme rieči Božje, što ga oni baciše u svietu, nikne 
i brzo poče hvatati duboko korienje i širiti se na sve 
strane. Na ovo sjeme ustadoše, i Židovi i pogani, te 
nastojahu na sve moguće načine, kako bi ga satrli i 
uništili. Na stotine tisuća vjernika bi poubijano. Carevi 
rimski već se hvastahu, da su sa zemlje iztriebili vjeru 
u Nazarenca, a kad tamo, ona se uprkos svim protiv¬ 
ničkim navalam uzdigla do visokog i debelog stabla, 
tako da su se narodi svake vrsti utjecali pod nje¬ 
govu sjenu i broj se vjernika sve više množio. Raslo 
je pak to stablo to bujnije, što ga jače zalievala krv 
mučenika. Tertulijan veli, da je krv mučenika bila 
sjeme kršćana, t. j. što su više pogani mučili kršćane, 
to su se ovi još više množili. 1 evo, iza tri vieka težkih 
progona, krvavih muka, nasta velika promjena. Carske 
se palače pretvoriše u kršćanske crkve, ognjište po¬ 
ganstva posta središtem katoličtva, i gdje se blistahu 
kipovi lažnih kumira, tu zasja križ razpetoga. 

Pa tko je izveo to djelo, te se oholi poganski. 
carevi pokloniše razpetom Isusu, da su toliki narodi 
zabacili svoju vjeru, koja je laskala tjelesnim nasla- 
dam, i prigrlili novu, koja je nalagala samo trapljenje 
i samozataju? To djelo izvelo je dvanaest ljudi. Ali 
to bijahu valjda ljudi mogući, kraljevi, koji su narode 
podjarmili i tako im nametnuli ovu novu vjeru? Ne! 
to bijahu prosti ribari, ljudi siromašni, neuki i pre- 
-zirani. Ako je tomu tako, onda se ta vjera nije raz- 
.širila samom ljudskom moći, već je tu morala uplivati 
i neka viša sila t. j. moć Božja; i to je jedan dokaz, 
da ta vjera mora biti prava, jer Bog, vječna istina, 

ne može pomagati razširenju krive vjere. Druge vjere 
razširile su se ili silom ili prievarom ili time što las¬ 
kaju ljudskim nasladam i putenosti, dočim kod raz- 
širenja katoličke vjere ne samo da od svega toga 
ništa nema, već upravo sve protivno. 

Zahvalite Bogu, dragi kršćani, što izpoviedate 
pravu vjeru. Ali treba da se trsite, da ta vjera u 
vama poput gorušičnog zrna uviek sve više raste, 
dok ne naraste kao stablo, na kom možete sigurni 
počivati, te vas ni jedna napast, ni jedna navala na 
vjeru ne uzmogne uzdrmati i stresti. Da pak može 
to sjeme vjere vaše narasti do tolikog stabla i nositi 
plod, treba da ga marljivo zalievate pobožnošću i 
đobrimi đjeli, inače će usahnuti, te ne će biti za drugo 
nego za vatru. »Vjera je bez dobrih djela mrtva.« 
(Jak. 2, 26). 

Toliko o priči o zrnu gorušičnom, sad pak čujte 
priču o kvascu. 

II. 

„Kraljevstvo je nebesko kao kvasac, koji uze žena 
i metnu u tri mjerice brašna, dok sve ne uzkisnu.“ 
Veselite se, drage žene, majke i kćeri, gospodarice i 
služkinje, što je Isus u propoviedanju rieči Božje i 
na vas mislio, i pohvalio vaš rad i vašu marljivost u 
pripravljanju kruha. Kad hoćete miesiti kruh, ne me¬ 
ćete li u brašno malo kvasa, da vam tiesto uzkisne i 
kruh bude tečniji ? Kad god to činite, sjetite se na 
priču Isusovu, kojom prispodablja kraljevstvo nebe¬ 
sko kvascu, pak si dobro zapamtite, što je hotio 
Isus ovom pričom kazati. Kao što god ono malo 
kvasa, što se metne u tri mjerice brašna, prodre u 
čitavo tiesto, i kruh bude tečniji, isto tako razširila 

se i vjera Isusova po cielom svietu, i ljudi se po¬ 
boljšali; i kako ono malo kvasa nadigne čitavo tiesto, 
isto tako po vjeri Isusovoj dignuli su ljudi svoje misli 
od stvorova k Stvorcu, od ove zemlje k nebu, te su. 
se počeli brinuti više za svoje vječno spasenje nego 
za ovaj zemaljski život; i tako je nauk Isusov poput 
kvasca preobrazio čitav sviet. Tko će izbrojiti sve 
blagodati, koje svietu donese kršćanska vjera ? Kr¬ 


šćanstvo razbistri ljudein um, umekša i ugrija njihova, 
srca. Kršćanstvo pomiri obitelji, sprijatelji narode. Kr¬ 
šćanstvo donese nevoljnikom pomoć, grešnikom spa¬ 
senje, žalostnim utjehu, a svim prosvjetu i blagoslov.. 
Kršćanstvo pretvori zemlju u nebo. 

Ali kao što je vjera Isusova poput kvasca preo¬ 
brazila i popravila sviet, tako isto treba da uč ni i u. 
nama, u svakom pojedinom od nas. I kako god žena, 
kad hoće da umiesi kruh, uzme kvas, razmrvi ga i 
raztopi te u brašnu izpremieša, isto tako treba da si 
i mi uzmemo k srcu nauk Isusov i marljivo o njem 
razmišljamo, tako da prodre u našu pamet i osvoji 
nam srce, kako bismo po njem upravili sve svoje misli,, 
rieči i djela, da čitavo svoje življenje. Jedna jedin¬ 
cata izreka iz ustiju Božjih može promieniti naš život,, 
obratiti nas k Bogu i spasiti. Tako je obratila sv. 
Franju Ksaverija i od svjetskoga čovjeka učinila ga. 
velikim svetcem ona izreka sv. pisma: »Kakva je ko¬ 
rist čovjeku, ako sav sviet dobije, a duši svojoj naudi?« 
Na sv. Antuna pustinjaka ono mjesto sv. evangjelja t 
»ako hoćeš biti savršen, idi, prodaj što imaš i daj si- 
romakom« tako djelovaše, da je prodao sve što je 
imao, razdielio ubogima i povukao se u pustinju, da 
se tamo posveti. Nema grieha, koji ne bi odsudjivalo 
sv. pismo, a nema ni kreposti, na koju nas ono ne 

bi poticalo. Ako si dakle, kršćanine, napastovan, a ti 
se sjeti lieči Božjih. Ako li te bije oholost, sjeti se 
onih sv. Pavla: »Šta imaš što nisi primio? A ako si 
primio, što se hvališ, kao da nisi primio ?« (I. Kor. 4, 7.) 
Ako ti je srce odviše prikvačeno za dobra ovoga svieta, 
a ti se sjeti onih Isusovih rieči, na koje se obrati sv. 
Franjo Ksaverij : »Kakva je korist čovjeku, ako sav 
sviet dobije, a duši svojoj naudi?« (Mat. 16, 26.) Uz¬ 
nemiruju li te nečiste misli i želje, a ti razmišljaj o 
onih riečih Isusovih: »Blago onim, koji su čista srca; 
jer će Boga vidjeti.« (Mat. 5, 8.) i t. d. S toga kad 
god čujete ili čitate, dragi kršćani, kakvu izreku iz 
sv. pisma, koju možete primieniti na svoj život, za¬ 
pamtite si ju dobro i marljivo o njoj razmišljajte, oso¬ 
bito u jutarnjoj i večernjoj molitvi, te nastojte da po 
n j°j upravite svoje življenje. To će vas najbolje oču¬ 
vati od grieha i potaknuti na protivnu krepost, da se 
sve više usavršite u dobru i tako se spasite. 

Eto, kako uzvišene istine predavao je Isus je- 
dnostavnimi pričami o zrnu gorušičnom i o kvascu. 
Odatle se učimo: kao što zrno gorušično, koje je 
najmanje od svih sjemena, naraste tolikim stablom, 
da ptice nebeske na njem stanuju, i kao što kvasac 
pomiešan u tri mjerice brašna prokisne čitavo tiesto, 
isto tako treba da i nas rieč Božja, koja se mnogim 
čini malenom i neznatnom, posve pronikne i uzdigne 
nad ovu zemaljštinu, obrati, popravi i spasi. To imajmo 
uviek pred očima i nastojmo, da se ove liepe priče 
na nami izpune. Budimo u životu maleni i ponizimo 
se u svem, da poslie smrti uzmognemo biti uzvišeni 
i bogato nagradjeni u nebeskom kraljevstvu, koje 
neka nam svim podieli božanski učitelj i Spasitelj naš 
Isus Krist. Amen. 

Dr. M. Štiglić , Homilije , 

Na nedjelju seđamđesetnicu. 

»Kraljevstvo je nebesko kao čovjek domaćin.« Mat 20, 1. 

Evangjelje sv. Mateja 20, I — 16. 

U ono vrieme reče Isus učenikom svojim 
priču ovu: Kraljevstvo je nebesko kao čovjek 
domaćin, koji u jutru rano izidje najimat posle¬ 
nike u vinograd svoj. A pogodivši se s posle¬ 
nici po dinar na dan, posla ih u vinograd svoj. 
I izašavši oko treće ure, vidje druge gdje stoje 
na trgu bezposleni, i reče im: Idite i vi u moj 
vinograd, i što bude pravo, dat ću vam. I oni 
otidoše. I opet izišavši oko šeste i devete ure, 
učini tako. A oko jedanaeste ure izišavši nadje 
druge gdje stoje, i reče im: Što stojite ovdje 
vas dan bezposleni ? Rekoše mu: Nitko nas ne 
najmi. Reče im: Idite i vi u moj vinograd. A 
kad bi u večer, reče gospodar od vinograda 
pristavu svojemu: Dozovi poslenike, i podaj im 
plaću počevši od posljednjih do prvih. Došavši 
dakle koji bjehu došli oko jedanaeste ure, _pri- 
miše po dinar. A kad dodjoše prvi, mišljahu 
da će više primiti; a primiše i oni po dinar. I 
primivši mrmljahu na domaćina govoreći: Ovi po¬ 
sljednji jednu uru rađiše, pa ih izjednači s nami, 
koji smo podnosili tegotu dnevnu i žegu. A on 
odgovarajući jednomu od njih reče: Prijatelju! 
ja tebi ne činim krivo, nisi li se pogodio sa 
mnom po dinar? Uzmi svoje pa idi; a ja hoću 
i ovomu posljednjemu da dam kao i tebi. Ili 
zar ja nisam vlastan činiti što hoću? Zar je oko 


tvoje zlo, što sam ja dobar? Tako će biti po¬ 
sljednji prvi, a prvi posljednji; jer je mnogo 
zvanih a malo izabranih. 

Priču, koju ste sada čuli, dragi kršćani, kaza 
Isus malo pred svojom mukom, i to putem kad idjaše 
u Betaniju, da uzkrisi Lazara. Odatle se vidi, kako 
revan bijaše Isus u propoviedanju rieči Božje! Premda 
je znao, da će do mala biti mučen i na križ razpet, 
ipak se ne tuži na svoju gorku muku i smrt, već i 
•sada uči svoje učenike i propovieda im o kraljevstvu 
nebeskom. Da, on svaku zgodu prihvaća za spasenje 
ljudi, pa i onda kad putuje. Ovom zgodom reče svo¬ 
jim učenikom: „Kraljevstvo je nebesko kao čovjek do¬ 
maćin.“ Time nam je hotio pokazati Isus: kako god 
se dobar domaćin skrbi za svoju kuću i gospodar- 
■stvo, tako se i te kamo više brine nebeski Otac za 
svoju crkvu, za cieli rod ljudski, za cieli sviet. Blago 
nam, kad imamo tako brižnoga skrbnika, samo ako 
se rado odazovemo njegovu pozivu i vjerno izpunimo 
djelo, koje nam povjeri! 

Kako liepa svojstva pripovieda nam današnje 
•sv. evangjelje o dobrom domaćinu! Ono nam opisuje: 

I. Njegovu marljivost; 

II. Njegovu pravednost; 

III. Njegovo milosrđje. 

O svem tom osvjedočit ćete se, ako me budete 
pozorno slušali. 

I. 

i. Evangjeoski domaćin bio je marljiv. Čujte 
kako se počinje današnje sv. evangjelje. „Kraljevstvo 
je nebesko kao čovjek domaćin, koji u jutru rano izi- 

dje najimat poslenike u vinograd svoj. A pogodivši se 
s poslenici po dinar na dan, posla ih u vinograd svoj. 
I izišavši oko treće ure, vidje druge gdje stoje na trgu 
bezposleni, i reče im: Idite i vi u moj vinograd, i što• 
bude pravo, dat ću vam. I oni otidoše. I opet izišavši 
oko šeste i devete ure, učini tako. A oko jedanaeste- 
ure izišavši nadje druge gdje stoje, i reče im: Sto 
stojite ovdje vas dan bezposleni ? Rekoše mu: Nitko• 
nas ne najmi. Reče im: Idite i vi u moj vinograd.“ 
Prije nego vam, dragi kršćani, počnem tumačiti da¬ 
našnje sv. evangjelje, kazat ću vam, kako su Zidovi 
računali vrieme. Oni su brojili od izhoda sunca pak: 
do zapada dvanaest sati, tako da je kod njih bila. 
treća ura naša deveta u jutro; šesta ura bila im je 
o podne; deveta u tri sata poslie podne; a jedanae¬ 
sta jedan sat prije zapada sunca. 

Zaista bijaše to marljiv domaćin, koji je rano- 
u jutru ustao i cieli se dan skrbio za svoj vinograd, 
te je svaku uru u nj slao težake na rad. Pod ovim 
domaćinom razumieva Isus svoga nebeskog Otca,. 
koji se od postanja svieta do konca skrbi za svoju-, 
crkvu, i u svako doba šalje u nju ljude, da mu služe- 
u pravoj vjeri i drže njegove zapoviesti. Ovaj ne¬ 
beski domaćin izišao je rano u jutru najimat posle¬ 
nike u svoj vinograd, a to bijaše vrieme od Adama 
do Noa, kad prve naše praroditelje i njihove po¬ 
božne potomke kao Abela, Seta, Enosa, Henoha itd.. 
posla u svoj vinograd. Treća ura bijaše od Noa do 
Abrahama kad u nj posla Sema, Jafeta i druge pra¬ 
vednike, a osobito Abrahama, u kojemu blagoslovi 
cielo njegovo potomstvo, učinivši s njim ugovor da 
se obrežu svi mužkići. Šesta ura bijaše od Abrahama 
do Mojsija, kad posla Bog Isaka, Jakova, Josipa 


druge, a osobito Mojsija, koji oslobodi Israelce iz 
sužanjstva Misirskoga i dovede ih u obećanu zemlju. 
Deveta ura bijaše od Mojsija do dolazka Isusova, u 
koje doba posla Josuu, Gedeona, Davida, Samuela i 
tolike proroke staroga zavjeta. Jedanaesta pak ura 
jest od dolazka Isusova do konca svieta, kad posla 
Bog svoga jeđinorodjenoga Sina, da odkupi sviet; 
kad posla apostole i njihove nasljednike: biskupe i 
svećenike, da propoviedaju evangjelje i spašavaju 
ljude do konca svieta. Kako je evo brižan domaćin 
nebeski Otac, koji se za svoju crkvu neprestano skrbi 
i nikada je ne zapušta! Tko da toga domaćina ne 
■štuje i ne hvali zbog njegove marljivosti? 

Nego ovo zadnje poslanje još nije svršeno. 
■Strašne rieči nebeskog domaćina: „što stojite ovdje 
vas dan bezposleni“ tiču se i nas, pak i nas zove Bog 
u svoj otajstveni vinograd, da mu u njem služimo i 
spasimo se. Oni bezposleni težaci u današnjem sv. 
evangjelju izgovarali su se kuće domaćinu veleći: 
„Nitko nas ne najmi;“ nu mi se time ne možemo 
izgovarati, pošto nas nebeski domaćin neprestano 
zove u svoj vinograd, da radimo oko spasa duše 
svoje. Zove nas na posao Gospodin Bog'u svakoj 
dobi života. Zove nas rano u jutru t. j. u djetinjstvu, 
u tri ure t. j. u mladosti, u šest ura t. j. u muževnoj 
dobi, u devet ura t. j. u starosti i u jedanaest ura 
t. j. pred smrću. Nu nemojmo čekati do zadnje ure, 
.jer bi mogla nastupiti noć t. j. smrt, kad više ne ćemo 
moći raditi. Bog u svojoj dobroti i milosrdju hoće 
da ga svi spoznamo i da se svi spasimo, pak ne će 
da budemo kada bezposleni, već nas uviek pozivlje 
u svoj vinograd na radnju, veleći nam: „Idite i vi u. 
-■moj vinograd.“ 

Sretni li ste kuće domaćini, kad vas sam Bog- 
uzima za primjer, da nam preko vas predoči svoju, 
brigu za nas. Nego da možete drugim služiti za uzor,, 
treba da se ugledate u današnjega evangjeoskoga. 
kuće domaćina. Budite marljivi i radini, kao što bi¬ 
jaše on. Ustajte rano u jutru, nadgledajte marljiva 
svoje radnike više puta kroz dan: u tri, u šest, u de¬ 
vet i u jedanaest ura, jer budno oko čini da se mnogO' 
zla zaprieči. Ne budite dakle nikada bezposleni, već 
marljivi, da se tako u vašu marljivost ugledaju vaša. 
djeca, sluge i radnici. No mnogo se više skrbite za 
dušu. Molite se često, pohadjajte marljivo službu Božju, 
primajte dostojno sv. sakramente, čitajte pobožne 
knjige, vršite dobra djela, da i u tom budete za do¬ 
bar primjer ne samo svojim ukućanom već i svim. 
drugim župljanom. Pazite osobito na svoje ukućane,, 
da budu dobri kršćani. Tko toga ne čini, taj medju 
kršćani ne zaslužuje imena domaćina. Sv. Pavao veli:: 
»Ako li tko za svoje, a osobito za domaće ne mari, 
odrekao se vjere i gori je od neznabožca.« (I. Tim._ 
5, 8.) Kako težko će biti takvomu, kad ga Bog za¬ 
pita: »Daj račun kako si kućom svojom upravljao.« 
(Luk. 16, 2.) Pazite dakle da vam vaša čast, vaša. 
služba ne bude na sudnjem danu na veću sramotu.. 
Sto je ovdje rečeno kuće domaćinom, to isto valja i 
za vas kuće domaćice. 

II. 

Nego evangjeoski domaćin bio je i pravedan.. 
Još prije nego posla prve poslenike u svoj vinograd, 
pogodi se s njima po dinar na dan; drugim pak obeća, 
da će im dati što bude pravo, da ih tako potakne 
na rad. ,,A kad bi u večer, reče gospodar od vino¬ 


grada pristavu svojemu: Dozoviposlenike, i podaj im 
plaću počevši od posljednjih do prvih.“ Kako pošten 
i pravedan bijaše taj kuće domaćin svojim radnikom! 
Još prije nego ih posla na rad, opredjeljuje im pra¬ 
vednu plaću. Izplaćuje ih točno odmah poslie rada 
još onu istu večer. A tko je taj pravedni domaćin ? 
To je sam Bog, nebeski Otac, koji i prije nego je 
ljude poslao u svoj vinograd na rad, pripravio im je 
nebo za plaću, vječno blaženstvo, s kojim može i 
mora biti svatko zadovoljan. Pa tko marljivo radi u 
Gospodnjem vinogradu i vjerno uztraje u njegovoj 
službi do konca, taj odmah u večer t. j. čim umre, 
dobiva plaću. A tko je onaj pristav, koji tako točno 
i pravedno izplaćuje poslenike? To je Isus, Sin Božji. 
Kao što mu je Bog Otac predao zadaću da odkupi 
ljude, isto tako povjerio mu je i sud nad njimi, do¬ 
bre da nagradi, a zle da kazni. Svakomu dakle pra¬ 
vedniku, čim umre, ako je duša njegova posve čista, 
veli Isus: »Dobro, slugo dobri i vjerni! jer si u malom 
bio vjeran, nad mnoga ću te postaviti: udji u radost 
gospodara svojega.« (Mat. 25, 21.) Nego ne nagra- 
djuje Isus samo po vremenu, kako je dugo tko Bogu 
služio, već mnogo više po svetosti i gorljivosti kojom 
je služio. 

Od evangjeoskoga domaćina učite se, dragi go¬ 
spodari, biti pravedni prema svojim slugam i posle¬ 
nikom. Isus veli, da je poslenik dostojan svoje plaće 
(Luk. To, 7.) Dajte im dakle uviek što je pravo i što 
ih ide. Nego plaćajte ih takodjer točno, čim dovrše 
pogodjeno djelo. Liepo veli o tom Mojsij: »Nemoj 
uzkratiti potrebnome plaće... već isti dan, prije nego 
sunce zadje, podaj mu plaću za njegovo djelo, jer je 
siromah i tim dušu drži, da ne bi zavikao na te ka 

Gospodinu, i bilo bi ti grieh«. (v. Moj. 42, 14. 15.) A 
znajte, dragi gospodari, i to, da je grieh u nebo va¬ 
pijući uztegnuti zasluženu plaću poslenikom i težakom. 

III. 

Napokon evangjeoski domaćin bio je milosr¬ 
dan. Sveto evangjelje veli: „Došavši dakle koji bjehu 
došli oko jedanaeste ure, primiše po dinar. A kad do- 
djoše prvi, mišljahu da će više primiti; a primiše i 
oni po dinar. I primivši mrmljahu na domaćina go¬ 
voreći : Ovi posljednji jednu uru radiše, pa ih izjed¬ 
nači s nami, koji smo podnosili tegotu dnevnu, i žegu. 
A on odgovarajući jednomu od njih reče: Prijatelju 1 
ja tebi ne činim krivo, nisi li se pogodio sa mnom po 
dinar? Uzmi svoje pa idi; a ja hoću i ovomu posljed¬ 
njemu da dam kao i tebi. Ili zar ja nisam vlastan 
činiti što hoću ? Zar je oko tvoje zlo, što sam ja 
dobar ?“ Tko da se ne divi dobroti i milosrdju ovoga 
domaćina? Onim siromašnim poslenikom, koji su ra¬ 
dili samo jednu uru, daje cielu nadnicu; jer bi bili 
rado radili i dulje, kad bi ih bio prije najmio. Nego 
ovaj je domaćin dobar i milosrdan i onomu posleniku, 
koji ga je uvriedio i mrmljao proti njemu. Domaćin 
mu ni jedne trpke rieči ne odgovori, već ga dapače 
zove prijateljem, i tako Ijubežljivim načinom utaložuje 
njegovo mrmljanje. 

A tko je opet taj milosrdni domaćin, ako ne 
dobri Bog, koji je pripravan i nam, koji smo zadnji 
pozvani u njegov vinograd, dati istu plaću kao i onim, 
koje je najprije pozvao ? Da, on daje nebesko kra¬ 
ljevstvo djeci kao i roditeljem, mladeži kao i starcem, 
samo ako umru kao pravi njegovi službenici. Pače on 
ni grešnike ne odbacuje, već ih strpljivo čeka na po¬ 


koru ; pa ako se i u zadnji čas života, poput onoga 
razbojnika na križu, k njemu obrate, daje im nebesko 
kraljevstvo za plaću, kao da bi bili cieli svoj život 
sveto i pobožno proživjeli. Pravo dakle'reče Isus: 
„Tako će biti posljednji prvi, a prvi posljednji.“ Blago 
nam, kad imademo tako dobra otca, i tako milo¬ 
stiva platnika! Nastojmo dakle, premda smo u Božju 
-službu pozvani u zadnju uru, da budemo nagradjeni 
kao i oni, koji su bili prije nas pozvani. Trsimo se, 
da đobrimi djeli stignemo one prve. Dobri Bog na¬ 
gradit će nas, kao i njih, ma da mu tek sada počnemo 
služiti. O koliko svetih imade u nebu, koji su se tek 
na koncu života k Bogu obratili! U njegovih je očiju 
onaj prvi, koji je svet i u svetosti uztraje do konca 
-života, pa makar se u zadnju uru k njemu obratio. 
Bog sve zove k sebi sve do smrti; ali mnogo ih je, 
koji se njegovu pozivu ne odazivlju. S toga i veli 
Isus: „Mnogo je zvanih, a malo izabranih.“ Trsimo 
se da budemo medju izabranimi, stajalo nas to još 
veće muke, jer to zaslužuje vječna plaća u nebu. 

Odatle se učite, i vi, kršćanski kuće domaćini, 
da budete milosrdni poslenikom, kao što bijaše evan¬ 
gjeoski domaćin, i kao što je Bog milosrdan svim 
ljudem. Imade mnogo siromašnih ljudi, koji bi rado 
raditi, a ne mogu dobiti posla. Cieli dan hodaju okolo 
bezposleni, ali ne svojom krivnjom, već jer ih nitko 
ne najima. Ti ljudi zaslužuju milosrdje, a vi im to mo¬ 
žete izkazati, ako im i za malo radnje dadete cielu 
nadnicu kao milostinju da mogu živjeti. Budite milo¬ 
srdni, pak ćete i vi dobiti milosrdje. Nadje li se ipak 
tkogod od vaših poslenika ili služinčadi, koji nije za¬ 
dovoljan s vašom dobrom hranom ili pravednom na¬ 
dnicom ili plaćom, te možda i mrmlje zato proti vama, 

nemojte se s njim prepirati, već mu mirno recite: 
Prijatelju! ja'tebi ne činim krivo, nisi li se sa mnom. 
pogodio za toliko? Uzmi dakle svoje, pak budi za¬ 
dovoljan. S malo dobrih rieči opravit ćete više i prije 
ćete ga umiriti, nego pogrdami i psovkami. Tako je 
uradio evangjeoski domaćin. Budite dakle i vi mar¬ 
ljivi, pravedni i milosrdni kao što bijaše ovaj doma¬ 
ćin, pak ćete i vi dobiti plaću od nebeskoga doma¬ 
ćina u nebeskom kraljevstvu, gdje već ne ćemo pod¬ 
nositi tegobu dnevnu i žegu, gdje ne će na nas padati 
snieg, niti će nas moriti vrućina, nego ćemo hodati u 
svjetlosti Božjoj. Ali treba da sad radimo s većom 
marljivošću i trudom, što smo se kasnije odazvali po¬ 
zivu Božjemu. Ako ovu svoju uru izdržimo u radu i 
poslovanju, možemo se čvrsto nadati u milosrdje Go¬ 
spodina Boga, da će nam kazati: »Slugo dobri i vjerni, 
jer si u malom bio vjeran, postavit ću te nad mnogim,, 
udji u radost gospodara svojega!« Amen. 

Na nedjelju šestdesetnicu. 

»Sjeme je rieč Božja.« Luk. 8, u. 

Evcingjelje sv. Luke 8, 4 — ij. 

U ono vrieme kad se naroda veoma mnogo* 
sabiraše i iz gradova dolažahu k Isusu, kaza u 
priči: Izidje sijač sijat sjeme svoje; i kad sijaše,, 
jedno padne kraj puta i pogazi se, i ptice ga 
nebeske pozobaše. A drugo pade na kamen, i 
iznikavši osuši se, jer nemaše vlage. I drugo 
pade u trnje, i uzraste trnje, i udavi ga. A drugo 
pade na zemlju dobru, i iznikavši donese sto¬ 
struk rod. Govoreći ovo povika: Tko ima uši 


na nedjelju šestdesetnicu 123 - 


da čuje, neka čuje. A učenici njegovi pitahu 
ga, šta znači ova priča. Kojim on reče: Vam 
je dano znati tajne kraljevstva Božjega, a ostalim 
u pričah, da gledajući ne vide, i čujući ne ra¬ 
zumiju. A priča ova znači: sjeme je rieč Božja. 
A koji su kraj puta, to su oni, koji slušaju; po 
tom dolazi djavol i uzima rieč iz srca njihova, 
da ne vjeruju i da se ne spasu. A koji su na. 
kamenu, to su oni, koji kad čuju, s radošću 
primaju rieč; i ovi korienja nemaju, koji za 
neko vrieme vjeruju, a u vrieme kušanja od- 
padnu. A koje u trnje pade, to su oni, koji 
slušaju i otišavši, od briga i bogatstva i slasti 
života zaguše se, i ne donesu roda. A koje pade 
na dobru zemlju, to su oni, koji rieč slušaju i 
u dobrom i najboljem srcu drže, i rod donose 
u topljivosti. 

Tumačenja današnjemu sv. evangjelju ne tre¬ 
bamo tražiti u sv. crkvenih otaca i naučitelja, kao ni 
u drugih tumačitelja sv. pisma. Gospodin Isus Krist, 
najveći naučitelj i vječna mudrost, dostojao se sam 
tumačiti današnju evangjeosku priču. Ako ju je dakle 
on sam protumačio, tko da se usudi drugčije ju raz- 
lagati? Za nas je dosta, ako tu priču i njezino tuma¬ 
čenje samo promatramo, te se okoristimo na svoje 
dušno spasenje. Hotio je pak Isus ovaj put sam 
onome velikome množtvu naroda, koji se i iz gradova? 
-bio zgrnuo oko njega, da protumači rečenu priču, da 
nam pokaže, kako treba da drugim pričam, kojih on 
nije tumačio, sami tražimo smisao. Tiče se pak ova 
priča svih ljudi i nevjernika i vjernika, i grešnika i 
pravednika; nevjernika da se obrate na pravu vjeru,. 

grešnika da se ostave grieha, pravednika da napre¬ 
duju u savršenstvu. 

Kako ste malo prije čuli, dragi kršćani, cielo 
današnje evangjelje govori o njivi, sjemenu, sijanju i 
-sijaču. Njiva je sviet, čovjek i čovječje srce; sjeme 
je rieč Božja; sijanje je propoviedanje rieči Božje; 
a sijač je Isus Krist i svaki onaj koji po njegovu 
nalogu propovieda ljudem rieč Božju. Pa kao što od 
-sjemena dobivamo svakidanji kruh, da možemo živjeti 
isto tako rieč Božja hrani dušu našu za vječni život. 
S toga i reče Isus jednom drugom zgodom: »Neživi 
čovjek o samom hljebu, već o svakoj rieči koja izlazi 
iz usta Božjih.« (Mat. 4, 4.) Po tom kao što su po¬ 
trebiti ratari, da siju sjeme na polju, isto tako potre¬ 
biti su i svećenici, da propoviedaju rieč Božju. Oni 
se skrbe za naš tjelesni život, a ovi za duševno spa¬ 
senje. Kako god pak sjeme samo onda rodi, ako 
padne u dobru zemlju, isto tako i rieč Božja samo 
onda uspieva, ako padne u dobro srce. Isus jasno 
pokazuje u današnjem sv. evangjelju, koje je dobro, 
a koje zlo tlo za sjeme rieči Božje. Da vidimo dakle, 
koji su oni ljudi: 

L Kod kojih rieč Božja ne donosi ploda; 

II. Kod kojih donosi plod. 

I. 

Danas nije govor o onih ljudih, koji ne slušaju 
rieči Božje, premda se ova svuda propovieda i u gra- 
dovih i u selih. O takvih nehajnicih veli Isus kod sv* 
Ivana evangjelista (8, 47.), da nisu od Boga, a kamo 
sreće kad takvih ne bi bilo i u ovoj župi! Danas je 
govor o onih, koji slušaju rieč Božju. Nu i medju 
ovima imade ih mnogo, koji od rieči Božje nemaju 

koristi. Kao što imade tri vrsti sjemena, koje ne do¬ 
nosi ploda, isto tako imade i tri vrsti ljudi, kojima 
rieč Božja ne koristi. 

1. Najprije veli Isus: „Izidje sijač sijati sjeme 
svoje ; i kad sijaše, jedno pade kraj puta i pogazi se, 
i ptice ga nebeske pozobaše To tumači Isus ovako: 
,,Koji ste kraj puta, to su oni, koji slušaju (rieč. 
Božju); po tom dolazi djavo i uzima rieč iz srca nji¬ 
hova, da ne vjeruju i da se ne spasu.“ Ovdje se razu- 
mievaju oni kršćani, koji slušaju rieč Božju i u srce 
ju primaju. Nego srce je njihovo tvrdo, nepreorano 
tlo, koje ne može u se primiti sjemena rieči Božje;, 
otvoren put, odakle izlaze i kamo dolaze svakojake, 
prazne misli i zle želje, tako da ove uguše rieč Božju,, 
kao što ljudi i živina pogaze sjeme, koje padne kraj 
puta. A takvih kršćana ima mnogo. Oni doduše dolaze 
u crkvu, slušaju rieč Božju, ali tako raztreseno i do¬ 
sadno, te jedva čekaju da se svrši. Ono pak što čujUj 
niti primjenjuju na život, niti o tom kada razmatraju 
već živu uviek jednako, kao da rieči Božje nikada 
ne čuše. No čujte što se takvim slušaocem dogadja. 
Kao što ptice pozoblju sjeme, koje padne kraj puta, 
isto tako i djavo uzme rieč Božju iz njihova srca. A 
zašto to čini djavo ? Za to, „da ne vjerujte i da se ne 
spase Djavo znade dobro što reče Isus: »Blago 
onima koji slušaju rieč Božju i drže ju,« pak s toga 
otimlje taj paklenski zavidnik rieč Božju iz njihova 
srca, samo da ne vjeruju i da se ne spase. Kao za¬ 
kleti naš neprijatelj radi sve protivno, nego što Bog 
hoće. Bog hoće da nas riečju svojom spasi, a djavo 
nam tu njegovu rieč otimlje, samo da nas pogubi. 

Ako ste i vi, dragi kršćani, bili dosele tako ne¬ 
sretni, da od rieči Božje niste donesli ploda, jer ste 

ju primali u srce otvoreno svakojakim neurednim mi¬ 
slim, i djavo vam ju iz srca uzeo, slušajte barem od¬ 
sele rieč Božju pažljivo, primienite ju sebi, razmatrajte 
marljivo o njoj i živite po njoj. Da vam pak to uviek 
za rukom podje, pripravite se svaki put na propovied i 
molite Boga, da ne da djavolu vlasti nad vašim srcem. 

2. Dalje veli Isus o sjemenu: » A drugo pade na 
kamen , i iznikavši osuši se , jer nemaše vlage, i To 
pak tumači Isus ovako: » A koji su na kamenu, to su 
oni, koji kad čuju, s radošću, primaju rieč; i ovi ko- 
rienja nemaju, koji za neko vrieme vjeruju, a u vrieme 
kusanja odpadnu.i. Pod kamenitim dakle tlom razu- 
mievaju se oni kršćani, koji rado slušaju rieč Božju i 
u srce ju primaju s nakanom, da će po njoj živjeti, 
ali pošto su plašljivi i nestalni, brzo zaborave na ono 
što su čuli i na što su se odlučili. Dakako da u takvih 
srcih ne može rieč Božja roditi, jer je tlo preplitko 
te ne može zahvatiti tvrdoga koriena; a ako i nikne, 
brzo pogine od sunčane žege. Dok takvi ljudi slušaju 
rieč Božju, kaju se za svoje griehe i odlučuju, da 
ne će više griešiti, kao: psovati, ići u grešno posielo, 
opijati se, mrzko govoriti i t. d., i oni ostanu dobri 
za neko vrieme; ali čim dodje kakva napast, opet 
padnu i sagrieše. Kad se razjade opet psuju, kad se 
sastanu s drugovima opet počinju ogovarati, opijaju 
se, mrzko govore i t. d. A zašto tako brzo padaju u 
grieh? Isus kaže: Pošto nemaju vlage, brzo se osuše 
t. j. jer nema u njih žive vjere i tvrde i jake volje, 
zato brzo padnu. Kad bi imali živu vjeru i tvrdu 
volju, jamačno ne bi tako brzo podlegli napastim, 
nego bi im se svimi silami opirali, da ih svladaju. 

Vi, dragi kršćani, nastojte, da rieč Božju ne 
samo slušate, nego si ju i duboko u srce usadite. 

Zalievajte ju marljivo strahom Božjim i djelotvornom 
ljubavlju, da nikne i plod donese. Razmišljajte često 
o njoj i držite je se čvrsto, pak vas ne će napasti 
-svladati. A molite se takodjer Bogu, da vam dade 
jakost, da se uzmognete oprieti napastim, pa bile kako 
žestoke, da tako rieč njegova u srcih vaših ne samo 
nikne, već i plod donese. 

3. Napokon veli Isus o sjemenu, koje ploda ne 
donese: ,,I drugo pade u trnje, i uzraste trnje i udavi 
ga ■“ što on ovako tumači: ,,A koje u trnje pade, to 
su oni, koji slušaju (rieč Božju) i otišavši, od briga 
i bogatstva i slasti života zaguše se i ne donesu ploda.“ 
To su oni kršćani, koji slušaju rieč Božju, ali čim 
izidju iz crkve od prevelikih zemaljskih briga, bogat¬ 
stva i slasti ovoga života, zaborave na ono što su 
čuli. Kako su dakle pogibeljne zemaljske brige, bo¬ 
gatstva i slasti ovoga života! Kao što sjeme, koje 
padne u trnje, ne može donesti ploda, jer mu trnje 
otimlje hranu i ne pušta k njemu sunčane topline, a 
■kad sjeme uzraste, udavi ga svojim granjem; isto 
tako i zemaljske brige, bogatstva i slasti života ugu- 
šuju rieč Božju u srcih naših, da ne donese ploda, 
jer ne može do nje doprieti potrebita hrana: nebeska 
rosa i trakovi vječnoga sunca. Uzrok dakle zašto u 
takvih ljudi rieč Božja ne rodi jest taj, što je njihovo 
.srce nečisto tlo, zarašćeno trnjem i dračem, koje brže 
raste od sjemena rieči Božje te ovo uguši, tako da 
milost Božja ne može djelovati. Dakle brige, bogat¬ 
stva i slasti ovoga života jesu kao trnje, koje raste 
u našem srcu, te prieči rieč Božju, da ne donese 
žudjena ploda! Samo božanska mudrost, veli sv. Gr- 
.gur Veliki, mogla je ljubav k bogatstvu i slastim ovoga 
.svieta prispodobiti trnju. Koji bi se mudrac na. svietu 


. 

usudio zvati trnjem ono, što čovjeka veseli i godi mu? 
Tko je ikad na svietu rekao, da bode ono, za čim 
čovjek toliko teži, i kad to nadje toliko stište, da mu. 
se ne otme, i brižno čuva, da to ne izgubi? Pa ipak 
je sve to kao trnje, i to zbog tri uzroka. Prvo: 
Kako god su trni sakriveni pod lišćem i cviećem, tako 
da nenadano ubodu, isto tako i dobra ovoga svieta, 
časti i zabave pod krinkom koristi bodu dušu, i to 
brigom, da ih traži; strahom, da ih ne izgubi; a ža¬ 
lošću, ako ih izgubi. Drugo: Kao što se u trnje obi¬ 
čavaju sakrivati zmije i druge otrovne životinje, isto- 
tako i u slasti ovoga svieta sakriven je grieh, koji 
truje dušu. Treće: Kako god se onaj, koji se pri¬ 
bliži k trnju, ogrebe do krvi i podere si odielo, isto 
tako su često puta dobra i bogatstva ovoga svieta. 
okaljana krvlju siromaka, a časti i dostojanstva po¬ 
stignuta obezčašćenjem i poniženjem nedužnog bli¬ 
žnjega. Eto kako je onaj, koji ljubi dobra i slasti 
ovoga svieta, izvržen mnogim napastim, a te su kao- 
trnje, koje ga uviek bode, jer mu je misao time od¬ 
više zaokupljena. 

Odatle se učite, dragi kršćani, da ne težite od¬ 
više za dobrima ovoga svieta; čuvajte se neurednih 
slasti, čuvajte se proždrljivosti, pijanstva, nečistoće,, 
jer to će vas, kako veli Isus, ugušiti, da ne budete 
mogli donesti ploda za vječni život. O, kad bi svi 
ljudi, kako treba, slušali rieč Božju! Kolik bi od nje 
plod donesli! Nu što mnogim rieč Božja ne koristi,, 
nije krivnja na njoj ni na onih, koji ju propoviedaju, 
već na samih slušaocih. Mnogi se brinu više za vre¬ 
meniti život, nego za vječni: više drže do bogatstva, 
nego do kreposti i dobrih djela; vole ugadjati tielu f 
nego se skrbiti za dušu. Takvim ljudem propoviedati 

rieč Božju, toliko je, koliko sjeme baciti u trnje. 
Hoćemo li za to mi svećenici prestati propoviedati? 
Ne! jer tada bi na nami bila krivnja, što se mnogi ne 
spase. Pače ja se nadam, da ćete odsele svi nasto¬ 
jati, da od rieči Božje donesete obilan plod. 

U ostalom, premda imade mnogo kršćana, kod 
kojih rieč Božja ne uspieva, a to ih, hvala Bogu ima 
uviek i takvih, koji od nje crpaju veliku korist. 
Koji su to, kazat ću vam u drugom dielu. 

n. 

Zadnja vrst tla, na koje pade evangjeosko sjeme, 
bi dobro i plodno. O tom veli Isus: ,,A drugo pade 
na zemlju dobni, i iznikavši donese stostruk plod. 11 
Koji se pak imađu razumievati pod tim dobrim tlom, 
koje tolik plod donese, tumači sam Isus, kad veli: 
,,A koje pade na dobru zemlju, to su oni, koji rieč 
slušaju i ti dobrom i najboljem srcu drže, i rod do¬ 
nose u trpljivosti.“ Da vidimo što će to reći: i. slu¬ 
šati rieč Božju dobrim i najboljim srcem; 2. držati ju 
u dobrom i najboljem srcu; 3. donesti plod u trp- 
Ijivosti. 

1. Slušati rieč Božju dobrim i najboljim sr¬ 
cem znači: slušati propovied i kršćanski nauk s či¬ 
stom savješću i dobrom nakanom. Kako god je ona 
zemlja najbolja za sjeme, koja nije ni izgažena, ni ka¬ 
menita, ni trnjem zarašćena, već koja je dobro pre¬ 
orana, rahla i očišćena od drača i umjereno pogno- 
jena, isto je tako, veli sv. Grgur Vel., ono srce naj¬ 
bolje za primanje rieči Božje, koje je čisto od grieha, 
napunjeno milošću Božjom i nakvašeno suzami po¬ 
kore 1 začinjeno molitvami i sv. sakramenti. To je 
dakle prvi uvjet, tko hoće da od rieči Božje dobije 
Dr, M. Štiglić, Homilije, 0 

plod, da bude čista srca. Sv. Pavao veli: »Tje¬ 
lesni čovjek ne razumije što je od Duha Božjega.« 
(I. Kor. 2, 14.) A Salomon kaže: »Mudrost ne dolazi 
u zlu dušu, niti stanuje u tielu podvrženu griehom.« 
(Mudr. 1, 4.) S toga vrlo se savjetuje svakomu, kad, 
god hoće da sluša propovieđ ili kršćanski nauk, da 
se prije savršeno pokaje. Nego i srce grešnika može 
biti dobro tlo, ako se grešnik za griehe svoje kaje, 
te pažljivo sluša rieč Božju, da se obrati i poboljša. 

I vaše dakle srce o kršćani, pa bili vi još veći greš- 
nici, može postati dobro tlo za primanje rieči Božje, 
samo ako ga za to pripravite i uredite. O koliki kra¬ 
jevi sada bujno rode, koji nekad bijahu same pustare. 
A kolika srca služe sada Bogu u najvećoj revnosti, 
koja bijahu nekada u griehu utopljena. Nadalje rieč 
Božju treba slušati s dobrom nakanom t. j. dra¬ 
govoljno, a ne prisiljeno; ne iz navade, već iz po- 
božnosti; ne iz radoznalosti da prosudjujemo propo¬ 
vjednika, već da čujemo istinu, te se njom okoristimo 
za. dušno spasenje. 

2. Držati rieč Božju u dobrom i najboljem 
srcu znači rieč Božju sebi primieniti i često o njoj 
razmišljati. Tako činjaše bi. dj. Marija, o kojoj piše 
sv. Luka evangjelist (2, 19.): »Marija čuvaše sve rieči 
ove i slagaše ih u srcu svojemu.« Da, sebi treba pri¬ 
mieniti rieč Božju, a. ne drugim. Propovjednik svim 
propovieda, a ne samo nekojim. Svaki ima biti ora¬ 
nica, na kojoj se sije rieč Božja, i tko ju pažljivo 
sluša, taj će za cielo mnogo toga čuti, što se i njega 
tiče. S toga nemojte nikada govoriti: ta propovieđ 
ne .spada na mene već na druge. Vi za cielo ne bi¬ 
ste rada, da vam tko posijano sjeme na oranici ukrade; 
zašto dakle da sjeme rieči Božje, koje ste primili u 

-srce svoje sami za sebe ne zadržite, već da ga dru¬ 
gomu ustupite? ■ 

3. Donesti plod u trpljivosti znači na¬ 
stojati oko toga, da ono, što seje u propoviedi ili u 
kršćanskom nauku čulo, strpljivo u čin privede. Sv,. 
Pavao veli: »Trpljenje vam je od potrebe, da izvr¬ 
šivši volju Božju primite obećanje.« (Žid. 10, 36.) Što 
sve ne pretrpi zemlja, dok iz sjemena ne donese plod? 
Koliko ju puta prevrne plug i brana! A koliko puta 
popuca od žege, smrzne se od studeni, poplavi se od 
vode itd. pa ipak donese plod! Isto tako treba da i 
mi sa svom strpljivošću činimo sve ono, što Božja 
rieč od nas zahtieva, pa bilo to još teže i mučnije, 
.jer o tom visi naše vječno spasenje. Isus veli: »Kra¬ 
ljevstvo nebesko na silu se uzima, i siledžije ga do¬ 
bivaju.« (Mat. 11, 12.) I ratar strpljivo čeka na žetvu. 
Svako sjeme raste tako polagano, da se to jedva 
opaža, ali napokon ipak dozrieva. Isto tako treba, da 
i propovjednici budu strpljivi. Poslie svake propo¬ 
viedi ne posvete se odmah slušaoci. Mi se moramo 
.zadovoljiti i tim, ako malo po malo napreduju u kre- 
postih, samo da napokon dozriju do ploda, koji ih 
uvede u život vječni. Pače mi ne smijemo klonuti du¬ 
hom ni onda, ako tko na naše propoviedi i mrm- 
Ije, jer je još uviek nade, da se takav može popra¬ 
viti. Kao što se zlo zemljište može marom poboljšati, 
da na njem sjeme donese žudjeni plod, isto tako može 
-še i grešnik propoviedmi i milošću Božjom obratiti 
na put kreposti. Ništa nije jače od rieči Božje. Ona 
može grešnika i na času smrti odvratiti od grieha i 
-s Bogom pomiriti. 

Guli ste danas, dragi kršćani, koji ljudi ne do¬ 
nose ploda od rieči Božje, i koji donose. Isus velir 

„Tko ima uši da čuje, neka čuje.“ Vi pak imate zgodu 
čuti ju često: svake nedjelje i blagdana. Kolika je to- 
milost, ali i kolika odgovornost, ako od rieči Božje 
ne donesete ploda! S toga odstranite sve one uzroke 
s kojih rieč Božja ne donosi ploda. Srce se lakše- 
dade prirediti za primanje rieči Božje, nego zloče¬ 
sto tlo za usjeve. Preorite ga dakle duboko, da bude 
rahlo i mehko, te ga očistite od svakoga drača, da. 
rieč Božja može u njem roditi. Nijedno sjeme nije 
tako dragocjeno, kao što je rieč Božja. Nijedan se 
sijač toliko ne raduje rodu od svoga sjemena, koliko 
se raduje Isus plodu od rieči Božje. On je početnik, 
naručitelj i gospodar velike žetve. Nastojte dakle, da 
vam bude rieč Božja koristna. Slušajte ju uviek paž¬ 
ljivo, i uzmite ju k srcu. Živite po njoj, da kad do- 
dje vrieme žetve, donesete stostruki plod i dobijete; 
život vječni. Amen. 

Na nedjelju petdesetnicu. 

»I sav puk, koji vidje, hvaljaše Boga.« Luk. 18, 43. 

Evangjelje sv. Luke 18, 31 — 43. 

U ono vrieme uze Isus dvanaestoricu i reče 
im: Evo idemo gore u Jerusalem, i sve će se 
svršiti, što su proroci pisali za sina čovječjega.. 
Jer će ga predati poganom, i narugat će mu: 
se, i bičovat će ga, i popljuvat će ga; i pošto- 
ga budu bičovali, ubit će ga, i treći dan ustat 
će. I oni ništa od toga ne razumješe, i besjeda 
ova bješe od njih sakrivena, i ne razumješe,. 
što se kazalo. A dogodi se, kad se približa¬ 
vaše k Jerihu, jedan sliepac sjedjaše kraj puta 

proseći. A kad ču gdje narod prolazi, zapita, 
3ta je to ? A kazaše mu, da Isus Nazarejin pro¬ 
lazi. I povika govoreći: Isuse, sine Davidov, 
pomiluj me! I oni, koji idjahu napried, priećahu 
mu, da šuti. A on još više vikaše: Sine Davidov, 
pomiluj me! A Isus stade i zapovjedi, da mu 
ga dovedu. I kad mu se približi, zapita ga go¬ 
voreći: Šta hoćeš, da ti učinim? A on reče: 
Gospodine! da pregledam. I Isus mu reče: Pro- 
.gledaj! Vjera tvoja pomože ti. I odmah pro¬ 
gleda, i podje za njim hvaleći Boga. I sav 
puk, koji vidje, hvaljaše Boga. 

Današnja nedjelja zove se petdesetnica, ona prije 
osam dana zvala se šestdesetnica, a ona prije četr¬ 
naest dana sedamdesetnica, a to zato, jer su u staro 
doba nekoji kršćani, a osobito svećenici, običavali 
postiti još prije korizme, tako da su nekoji postili pet- 
deset, drugi šestdeset, a nekoji sedamdeset dana pred 
uskrsom. Za spomen dakle toga nekadašnjeg posta 
•od sedamdeset, šestdeset i petdeset dana zovu se još 
i danas tri nedjelje pred korizmom: sedamdesetnica, 
-šestdesetnica i petdesetnica, a to za to, da se domi- 
-slimo, kako su strogo i dugo postili prvi kršćani, pa 
da se tako i mi potaknemo, kako ćemo barem ko¬ 
rizmu dostojno sprovesti u postu. Korizmeni je post 
već od apostolskih vremena naredjen koje za to 
■da se spomenemo muke i smrti Kristove, a koje za 
to da grešnici čine pokoru i s Bogom se pomire. 
Kako dakle liepo dolikuje toj dvojoj korizmenoj svrsi 
današnje sv. evangjelje! Ono nam pripovieda: 

I. Kako je Isus točno prorekao sve što će trp¬ 
jeti, i to će biti prvi dio današnjega razmatranja; 

II. Kako je Isus ozdravio jednoga sliepca,. 
koji je slika obrađena grešnika, i to će biti drugi dio.. 

Ovo je evangjelje puno spasonosnog nauka za 
sve nas; s toga molim vas, da me pažljivo slušate., 

' . I. 

I. „U ono vrieme uze Isus dvanaestoricu i reče • 
im: Evo idemo gore u Jerusalem , i sve će se svršiti , 
što su proroci pisali za sina čovječjega. 11. Sto je Isus. 
bivao stariji, sve se više približavala njegova gorka 
muka i smrt, i već je došlo vrieme, da to očituje 
svojim učenikom. Od svih pak, koji ga sliedjahu, samo 
dvanaestoricu najvjernijih svojih učenika uze sobom, 
u Jerusalem i saobći im, što će se sve s njim dogo¬ 
diti. Kako težko bi nam bilo na srcu, kad bismo na¬ 
pried znali za sva zla i nesreće, koje će nas stićiL ! 
A gle, Isus je znao u napried sve što će trpjeti i kako 
će umrieti. Njegova muka i smrt bijaše mu uviek predt 
očima, i tako mu je cieli život bio sveudiljna muka.. 

Prorekao je pak Isus svoju muku i smrt učeni¬ 
kom za to, da se tada manje sablazne, i da uvide,, 
kako se on sam svojevoljno podlaže najgroznijoj muci 
i smrti, samo da izpuni volju svoga nebeskog Otca, 
i da ljude spasi. Isaija prorok (53, 7.) veli o njemr 
»Zrtvova se, jer je sam hotio.« Kolika ljubav, kolika 
dobrota Isusova zrcali se u ovom njegovom ako i ža- 
lostnom očitovanju! On je vidio, da će njegova muka 
i smrt težko raniti srce njegovim učenikom, pak da 
žalosti sasvim ne podlegnu, naprvo ih protivnje na¬ 
oruža, a da ju lakše podnesu, već ih sada tješi, da 
će treći dan po smrti uskrsnuti. Kaže im, da će se- 
na njem sve izpuniti, što god su proroci o njem na¬ 
pried rekli. David pak prorok u psalmu dvadeset i 

prvom, Isaija u poglavju petdeset i trećem, Zaharija 
u poglavju jedanaestom i trinaestom već prije više 
stotina godina u glavnom tako opisaše muku i smrt 
Mesijinu, kao što ju opisaše četiri evangjelista poslie 
Isusa. Isus je znao kakve ga muke čekaju, pa ipak 
im ide još i u susret. A ide dragovoljno iz ljubavi 
k nama da nas s Bogom pomiri. Ljubav traži ljubav. 
Ako je on nedužan iz ljubavi k nama toliko trpio, 
treba da i mi iz ljubavi k njemu štogod podnesemo. 
Neka nitko ne reče: Ja sam nedužan, zašto bih trpio? 
Kad bi bio Isus tako radio, nitko se nas ne bi bio 
spasio; pa koji je čovjek tako nedužan, da ne bi imao 
što god trpjeti? A kad bi taki i bio, ljubav zahtieva, 
da se podvrgne volji Božjoj, kad Bog šalje na nj 
kakvu muku i nevolju. 

2. „Jer će ga predati poganom, i narugat će mu 
se, i bičovat će ga, i popljuvat će ga ; i pošto ga budu 
bičovali, ubit će ga, i treći dan ustat će.' ( Tko da se 
ne divi sveznanju Isusovu? On u napried kaže, kako 
će ga mučiti. Veli, da će biti predan poganom. A pre¬ 
dao ga Juda Židovom, a Židovi poganinu Pilatu. 
Kaže, da će biti bičovan, popljuvan i ubijen, i to se 
sve na njem dogodilo; Kad to čitate ili slušate, dragi 
kršćani, nemojte se sablazniti, već radje zahvalite Isusu, 
što se dostojao sve to za nas trpjeti, da nas od grieha 
oslobodi. On nije trpio za sebe, već za nas. A oda¬ 
brao si je sam muke i već ih u napried naznačio. On 
umrie na križu. A da pokaže, da je gospodar smrti, 
uskrsnu treći dan. I tako je njemu muka i smrt do- 
niela najveću slavu. Pa ako je on za nas toliko trpio, 
hoćemo li se mi, uđi njegovi i učenici, sramiti za nj 
.što god trpjeti? Ne! i mi ćemo rado iz ljubavi k njemu 
trpjeti, pa ako uztreba i istu smrt podnieti. 

3. I oni ništa od toga ne razumješe, i besjeda 
ova bješe od njih sakrivena, i ne razumješe, što se 
kazalo.“ Premda je Isus jasno govorio svojim učeni¬ 
kom, oni ga ipak ne .razumješe, jer još ne bijahu raz- 
svietljeni Duhom svetim. Oni su još uviek držali da 
će se Mesija pokazati kao kakav mogući kralj, pak 
ne mogahu pojmiti, kako bi mogao umrieti, pak još 
u takovih mukah. A ne pojmiše ni onoga, da će treći 
dan ustati, jer kad poslie njegova uskrsnuća ne ra¬ 
zumješe ona mjesta sv. pisma, koja govore o njegovu 
uskrsnuću, još manje mogahu to razumjeti, dok bi¬ 
jaše živ. 

Mi znamo što je Isus za nas trpio, i kako je na 
križu umro, pa ipak na to malo ili ništa ne mislimo. 
Znamo kolike nam je milosti stekao svojom mukom i 
smrću, pak ne ćemo da se njimi okoristimo. Barem 
ovo korizmeno vrieme, u koje ćemo naskoro doći, 
razmatrajmo što marljivije muku i smrt Isusovu i oko¬ 
ristimo se zaslugami, što nam ih je stekao svojom 
smrću na križu. A znajmo i to: kako god je trebalo, 
da Krist to pretrpi, da uđje u slavu svoju (Luk. 24, 
26.), isto tako treba da i mi s njim trpimo, da se 
s njim proslavimo. (Rim. 8, 17.) 

Nego nije dosta da u korizmeno vrieme razma¬ 
tramo samo muku i smrt Isusovu, već treba takodjer 
da i pokoru činimo. Pokore trebaju svi grešnici; a 
buduć da smo svi grešnici, svi treba da činimo po¬ 
koru, i to veću, što je tko veći grešnik. Sliepac pak, 
koga Isus ozdravi, neka nam služi u tom za primjer 

II. 

1. ,,A dogodi se, kad se približavaše k Jerihu, 
jedan sliepac sjedjaše kraj puta prosečiS Vid je ieđan 

■od najljepših i najpotrebitijih darova Božjih. Velika 
je zaista nesreća za čovjeka, koji ne može vidjeti 
svjetlosti sunca i ljepote svieta; ne zna što oko njega 
biva; ne pozna ljudi, s kojima govori. Nego još je veća 
nesreća za grešnika, koji je duhovno sliep. On ne 
vidi nebeske svjetlosti, ne uvidja Iza što ga je Bog 
stvorio, ne pozna dragocjenosti svoje duše; on živi 
tako, kao da za nj nema ni smrti ni suda, ni raja ni 
pakla. Kao što boje nikakvog utiska ne čine na sliepca, 
isto tako ni grešnika ni najmanje se ne doima muka 
i smrt Isusova, ni primjer svetaca, ni grožnje i obe¬ 
ćanja Božja. On je sliep za sve što je dobro, pak se 
u svem vara. Misli da je ovaj život stalan i da će ga 
još dugo uživati, a kad tamo, život njegov brzo pro¬ 
lazi i svaki čas može se iznenada svršiti. U dobrih, 
-častih i slastih ovoga svieta nalazi najveće veselje i 
zadovoljstvo, a kad tamo, sve mu se to može na jedan 
put iznevjeriti. Dok je Samson bio Bogu vjeran, vidio 
je dobro, kad pak zapusti Boga, neprijatelji mu iz- 
kopaše oči, i on morade u sužanjstvu verigami okovan 
poput mazge vrtiti mlinsko kolo (Sud. 16, 21.). Baš 
prava slika grešnika, koji zasužnjen od nečistoga 
duha vrti se u griehu, a da nigdje ne nadje sreće ni 
pokoja. Od grieha pada u grieh, od zloće u zloću, 
dok ga napokon sliepa i verigami okovana povuče 
đjavo sobom u pakao. 

„Sliepac sjedjaše kraj puta.“ Siepac obično sjedi 
bezposlen, pošto ne može kao drugi ljudi raditi i za¬ 
služiti si svakdanji kruh. Isto tako je i grešnik bez¬ 
poslen, te si nikakvih zasluga ne može steći za nebo. ■ 
Bez svjetlosti vjere i milosti Božje sva su mu njegova 
dobra djela bezkoristna, mrtva. Dapače trpa grieh na 
; grieh, a da i ne vidi ponora, u koji ide. 

„Sliepac sjedjaše kraj puta proseći.“ Buduć da 
si sliepac ne može ništa zaslužiti, on je ujedno i si¬ 
romah, pak prosi druge ljude, da mu udiele milostinju. 
Nego nitko nije siromašniji od grešnika, ma posjedovao- 
još veća imanja, i imao pune škrinje zlata. Jer čovjek 
grešnik, bez kreposti i bez dobrih djela, nema prava 
na nebo, na vječna dobra. Po tom takav je čovjek 
kod Boga siromašniji od najvećeg prosjaka. A i Isus 
veli: »Kakva je korist čovjeku, ako sav sviet dobije,, 
a duši svojoj naudi?« (Mat. 16, 26.). 

2. ,,A kad ču gdje narod prolazi, zapita, šta je 
to ? A kazaše mu, da Isus Nazarejin prolazi. I po¬ 
vika govoreći: Isuse, sine Davidov, pomiluj me ! I oni, 
koji idjahu napried, priećahu mu, da šuti. A on još' 
više vikaše: Sine Davidov, pomiluj me!“ Put, kraj 
kojega sjedjaše ovaj sliepi prosjak, ne odilazeći nikud 
odanle, po nauku sv. otaca pokazuje stalnu vjeru 
kojom je vjerovao u Isusa. Pa kad prolažaše onuda, 
narod, kojega dakako nije mogao vidjeti, jer mu bi¬ 
jahu oči zatvorene, otvori barem uši svoje, da preko 
njih dozna tko prolazi mimo, pak zapita: „šta je to ?“ 
A kad mu kazaše, da prolazi Isus Nazarenac, povika ^ 
„Isuse, sine Davidov, pomiluj me!“ Stoje učinio ovaj 
sliepac, treba da čini svaki grešnik ovo korizmeno 
vrieme što dolazi. Kad bi koji griešnik i zbilja bio 
tako sliep, da ne bi mogao vidjeti, ipak bi osobito u 
korizmeno vrieme morao čuti, kako mnogi kršćani idu 
u crkvu k službi Božjoj, k propoviedi i kršćanskome 
nauku, pristupaju k svetoj izpoviedi i presvetoj pri¬ 
česti. Pa ako bi pitao: šta je to? najbolje bi bilo 
odgovoriti mu, da prolazi Isus Nazarenac t. j. da je 
sada vrieme, kad se čini spomen muke i smrti Isusove,. 
Bog sve grešnike zove na pokoru. Svaki greš nik 

morao bi sada povikati: „Isuse, sine Davidov, pomiluj 
me!“ Naći će se dakako ljudi, koji će mu se na to 
rugati i prietiti mu da šuti, a takvi će biti osobito 
njegovi drugovi i ortaci, kojima će biti žao izgubiti 
druga, pak će na sve moguće načine nastojati, da ga 
odvrate od pokore. Nu ako je njemu stalo do vječnog 
spasa, kao što je bilo stalo evangjeoskome sliepcu do 
vida, ne samo što ih ne će slušati i što se ne će pre-^ 
strašiti od njihove prietnje, nego će još jače vikati' 

»Sine Davidov, pomiluj me /« Tako treba da čini pravi 
pokornik; Vi pak, dragi kršćani, molite se vruće Bogu 
osobito u korizmeno vrieme, da vam dade milost 
skrušena obraćenja; a molite se takodjer i za obra¬ 
ćenje svih grešnika. 

3. Napokon čujte konac današnje evangjeoske 
pripoviesti. »A Isus stade i zapovjedi, da nm ga do¬ 
vedu. I kad mu se približi, zapita ga govoreći: Sta 
hoćeš, da ti učinim ? A on reče: Gospodine ! da pro - 
gledam. I Isus mu reče: Progledaj! Vjera tvoja po- 
može ti. I odmah progleda, i podje za njim hvaleći 
Boga. I sav puk, koji vidje, hvaljaše Boga.« Kako je 
dobar Isus svim, koji se u njega ufaju i k njemu 
se utječu! Čuvši viku onoga sliepca, stade i zapovjedi 
da ga k njemu dovedu, jer mu je želio pomoći. Pa 
kad dodje k njemu zapita ga Isus: -»Šta hoćeš, da ti 
učinim ?« A on, koji je sada prosio samo milostinju 
i sretnim se scienio, kad bi od koga dobio koji novčić, 
ne prosi od njega milostinje već mu reče: » Gospodine! 
da progledam. « A Isus ga odmah usliša veleći mu: 
■»Progledaj l« i on čas sliepac progleda. Kolika li je 
moć Isusova, ali i kolik plod molitve sliepčeve! Tek 
što zamoli što želi, već dobiva što prosi. Pravo dakle 
veli David, da Bog srca skrušena i ponižena nikad 

ne odbacuju (Ps. 50, 19.). Nego stoje evangjeoskomu 
•sliepcu najviše pomoglo, a to je njegova živa vjera. 
Isus mu reče: „Vjera tvoja pomože ti." 

Grešnici braćo, bili vi kako mu drago sliepi na 
duši, nemojte zdvojiti. Otvorite oči svoje i puni za- 
ufanja i vjere pogledajte na razpetog Isusa, i molite 
ga, da vas ozdravi od duševne sljepoće. On, koji je 
dao sliepim vid, hromim hod, gluhim sluh i t. d. može 
i hoće vas obratiti od grieha, da koji su oholi po¬ 
stanu ponizni; jadljivi postanu strpljivi; nečisti čisti; 
skupi darežljivi; neumjereni umjereni i t. d. On vas 
osobito u ovo sveto vrieme zove i čeka na pokoru 
•samo mu se odazovite. Izpovjedite skrušeno svoje 
griehe, da vas okriepi svojim tielom i krvlju. 

U životu sv. Tome Canterburijskoga biskupa u 
Englezkoj pripovieda se ovo: Bila jedna plemenita i 
vrlo bogata gospodja. Bog ju nadari takodjer osobitom 
ljepotom, samo oči bile su joj ružne. Tašta kako je 
bila, sramila se te pogreške, pak se zavjetova, da će 
pohoditi grob sv. Tome i tamo prositi Boga, da bi 
joj po odvjetovanju ovoga svetca podielio liepe oči 
i dobar vid. Kad tamo, ona posvema osliepi. Dopusti 
to Bog, da ju može na duši ozdraviti. Uvidjevši u 
■svom osliepljenju Božju kazan za svoje griehe, pokaja 
-se i skrušeno se obrati k Bogu, tako da je od onda 
svojim svetim životom bila svim ženam za uzor. Na¬ 
pokon ju ipak Bog usliša i dade joj i tjelesni vid, 
kojim se odsele posluži samo na svoje dušno spa¬ 
senje. 

Dragi kršćani! Čuvajmo tjelesni vid, taj veliki 
dar Božji. Nu mnogo više čuvajmo oči duše, a to su 
vjera i milost Božja. Isus veli, da nam je bolje s jednim 
okom u život ući, nego s dva oka da budemo bačeni 

u pakao ognjeni. (Mat. 18, 9.) Onaj evangjeoski sliepac 
čim progleda, podje za Isusom „hvaleći Boga; i sav 
puk, koji vidje, hvaljaše Boga." Hvalimo ga i mi, što 
nam je dao tjelesni vid, da možemo gledati ljepote 
ovoga svieta. Ali mnogo više hvalimo ga, što nam je 
podielio duševni vid, da možemo očima vjere gledati 
nebeske ljepote. A dao Bog, te ih poslie smrti i u 
zbiljnosti gledali i uživali u sve viekove. Amen. 

Na prvu nedjelju u korizmi. 

»I gle, angjeli pristupiše i služahu mu.« Mat. 4, u. 

Evangjelje sv. Mateja 4, 1 — 11. 

U ono vrieme odvede duh Isusa u pustinju,, 
da ga djavol kuša. I postivši četrdeset dana i 
četrdeset noći napokon ogladnje. I pristupivši 
kušač reče mu: Ako si sin Božji, reci, da ka¬ 
menje ovo hljebovi postanu. A on odgovara¬ 
jući reče: Pisano je: Ne žive čovjek o samom 
hljebu, no o svakoj rieči, koja izlazi iz usta 
Božjih. Tada ga odvede djavol u sveti grad, i 
postavi ga na vrh hrama, pa mu reče: Ako si 
sin Božji, spusti se dolje; jer je pisano: An- 
gjelom svojim zapovjedi za tebe, i na rukah će 
te nositi, da gdje ne zapneš za kamen nogom 
svojom. Reče mu Isus: Ali je i pisano: Ne ku¬ 
šaj Gospodina Boga svojega. Opet uze ga dja¬ 
vol na goru vrlo visoku, i pokaza mu sva kra¬ 
ljevstva svieta i slavu njihovu, i reče mu: Sve 
ovo dat ću tebi, ako pađneš te mi se pokloniš. 
Tada mu reče Isus: Idi sotone! jer je pisano: 
Gospodinu se Bogu svojemu poklanjaj i njemu 

jedinomu služi. Tada ostavi ga djavol • i ol e 
angjeli pristupiše i služahu mu. ’ 

Kad bi Isusu trideset godina, prije nego poče 
javno učiti i čudesa činiti, dade se krstiti od sv. Ivana 
Krstitelja u neci Jordanu. Zatim ga odvede duh u 
pustinju, gdje je postio četrdeset dana i četrdeset 
noćL Tu ga napastova tri puta đjavo, ali ga Isus 
svaki put svlada. Kad promotrimo tko je bio napa¬ 
stovan, gdje i kako je bio napastovan, treba da se 
učimo, da ni jedan čovjek, ni jedno mjesto, ni jedna 
krepost nije prosta od napasti. Sv. Antonij pustinjak 
i sv. Jeronim zakloniše se u pustinju, da tamo dan i 
noć služe Bogu u molitvi i postu, pak ih nečisti duh 
i tamo nađje, da ih napastuje. Sv. Teresija i sv. Magda- 
ena de Pazzis zatvoriše se u samostan, da se tamo u 
tism posvete Bogu, a djavo se i tamo uvlači i na¬ 
valjuje na njih. Da, on svakamo prođira, obilazi gra¬ 
dove i sela, kraljevske palače i siromašne kolibice, da 
napastuje ljude dobre i zle, jake i slabe. Pače od 
n J£go\a upliva nije slobodno ni najsvetije mjesto, 
kuca Božja. On ljude i u crkvi napastuje. S toga Isus 
sve opominje: »Bdijte i molite se, da ne padnete u na¬ 
past.« (Mat. 26, 41.) Što više! djavo dolazi i za samim 
Isusom u pustinju i napastuje ga sred najstrožega 
posta i molitve. Nego iz načina, kako je Isus sve te 
napash svladao, naučit ćemo se takodjer, kako treba 
da se i mi borimo proti napastim, da ih svladamo. Pa 
kako k Isusu, kad sve napasti svlada, pristupiše angjeli 
i s užahu mu, tako će i nas Bog nagraditi poslie 
svladane napasti to više, što bijaše veća napast, koju 
smo svladah. Sve to čut ćete iz tumačenja današnjega 
sv. evangjelja, samo ako budete pomno slušali. Slu¬ 

šajte dakle pažljivo, dragi kršćani, jer ćete danas 
čuti mnogo liepa i poučna. A da si sve ovo što lakše 
zapamtite, tumačit ću vam redom, kako ste to čuli iz 
malo prije pročitanog evangjelja, i to; 

I. Kako je duh odveo Isusa u pustinju; 

II. kako je Isus postio četrdeset dana i četr¬ 
deset noći; 

III. kako je bio tri puta napastovan od dja- 
vola, i on sve napasti svladao te su pristupili k njemu 
angjeli i služili mu. 

I. 

,,U ono vrieme odvede duh Isusa u pustinju. 
Cim bi Isus kršten, odvede ga duh u pustinju, i to 
onaj isti duh, čija punoća bijaše malo prije sišla u 
njega. Dakle ne zločesti duh, već Duh sveti odvede 
Isusa u pustinju. Pustinja pak, u koju Duh sveti od¬ 
vede Isusa, nalazi se medju Jerusalemom i Jerihom, 
gdje nema ni grada, ni sela, ni ljudi, već sama divlja 
.zvjerad. U toj pustinji, daleko od svjetske buke, u 
tihoj samoći pripravljao se Isus četrdeset dana mo-, 
litvom i postom na uzvišeni posao, za koji gaje Otac 
nebeski iz neba poslao na ovu zemlju, da svojim 
božanskim naukom, svojim primjerom, svojom mukom 
i smrću odkupi rod ljudski od grieha i vječnoga pro¬ 
kletstva. Premda njemu za to nije trebalo ni molitve 
ni posta, ipak je hotio postiti i moliti, da nam dade 
primjer, kako i mi treba da se pripravljamo za svaku 
službu, naročito kad idemo k sv. izpoviedi i pričesti. 

Dragi kršćani! dajte se i vi u ovo korizmeno 
"vrieme od Duha svetoga odvesti u pustinju; uklonite 
se svjetskim zabavam i povucite se u samoću, da se 
možete ondje u tihoj pobožnosti zabavljati s Bogom 

i razmišljati o svom dušnom spasenju. Sad navlastito 
uklanjaju se svietu pobožne duše, te zatvorene u: 
sobah ozbiljnije razmatraju o vječnih istinah, izpituju 
svoju savjest, i pripravljaju se za godišnju izpovied 
i uskrsnu pričest. Učinite to i vi, pak se molitvom,, 
postom i izpitivanjem savjesti što dostojnije pripravite 
za uskrsnu izpovied i pričest. Vi se dakako ne možete 
odreći svietu i zatvoriti u sobu, ali možete lako oso¬ 
bito u nedjelju i blagdan malko dulje ostati u crkvi 
i više se baviti molitvom i ozbiljnije razmatrati o svom 
dušnom spasenju. Pače vi to možete činiti svuda, ne 
samo u crkvi i kod kuće, već i vani, gdje god se na¬ 
lazite, jer Bog vas svagdje vidi i čuje. 

Zašto je pak Duh sveti odveo Isusa u pustinju ? 
Sv. Matej evangjelist veli, da ga je za to odveo u 
pustinju, „da ga djavo kuša.“ Djavo je već po svojoj 
službi najveći napastnik. On napastuje sve ljude, kako 
bi ih na zlo naveo. Sv. Bonaventura veli, da svi griesi 
bivaju posrednim ili neposrednim utjecanjem djavola. 
On razpaljuje u nama maštu, potiče zle strasti, po- 
budjuje vjerske dvojbe, samo da padnemo u grieh. 
A tako je drzovit, da se je usudio napastovati i sa¬ 
moga Spasitelja čim bijaše kršten i napunjen Duhom 
svetim, i to u pustinji, kamo se bijaše povukao, da se 
t am o postom i molitvom pripravi na propoviedanje 
evangjelja. Tako napastuje djavo osobito kršćane, i 
to najviše onda, kad se odlučuju na bolji život. Tada 
im on predstavlja težkoću dobrih djela, nemogućnost 
pokore, obzir ljudski, samo da ih odvrati od kreposti 
i uhvati u svoju mrežu. 

A zašto seje Isus pustio napastovati od djavola? 
On je pustio da ga djavo napastuje: i. danas osvje¬ 
doči, kako ni jedan čovjek, pa bio kako svet, nije 

prost od naprsti; po tom treba da budemo na oprezu; 

2. da nas nauči, kako se imademo odmah oprieti na¬ 
pasti, ako želimo napastnika svladati i dobiti nagradu; 

3. da nam pokaže, kakvim oružjem treba da se protiv 
napasti oboružamo, na ime: postom, molitvom, bje- 
žanjem grešnih prigoda, razmatranjem o vječnih istinah; 

4. da se u napasti k njemu utečemo, jer kako je on 
predobio napastnika, neka bi tako i nama dao milost, 
da ga svladamo; napokon 5. da vidimo, kako napasti 
po sebi nisu grieh niti uzrok grieha, već kako su 
dapače prigoda, da se vježbamo u dobru i stečemo 
si zasluga za nebo. Po tom dopušta Bog, da nečisti 
duh i nas napastuje, da se ne bismo možda svojimi 
đobrimi djeli ponosili, i tako izgubili zasluge za nebo. 
Dopušta da smo napastovani, da nam dade prigodu, 
kako ćemo se boriti protiv neprijatelja naše duše, da 
nas tako može nagraditi u nebu. Sv. Augustin veli; 
»kad ne bi bilo neprijatelja, ne bi bilo borbe; kad 
ne bi bilo borbe, ne bi bilo pobjede; kad ne bi bilo 
pobjede, ne bi bilo krune.« Nego svaki treba da se 
pravo bori. Sv. Pavao apostol veli: »Ako tko i vo¬ 
juje, ne dobiva vienca, ako pravo ne vojuje.« (II. 
Tim. 2, 5.) A i naša poslovica liepo kaže: Zlato se u 
vatri kuša. Nije dakle zlo što smo napastovani, već je 
to dapače dobar znak, da nas Bog ljubi. Angjeo reče 
Tobiji: »Jer si bio mio Bogu, potrebito je bilo, da te 
napast kuša.« (Tob. 12, 13.) I Isus, koji je sama svetost 
bijaše napastovan i to usrieđ najsvetijega čina molitve 
i posta. I najveći svetci bijahu napastovani usried 
najstrože pokore. Ali oni su se odmah svimi silami 
oprli napastim, pak ih zato i slavno svladaše. Tako 
treba da i mi radimo, kad god nas napadne kakva 
napast. — Sad čujte, kako je Isus postio. 

Dr. M. Stiglić , Homilije . 

II. 

,,I postivši četrdeset dana i četrdeset noći na¬ 
pokon ogladnje.“ Kako god se Mojsij pripravljao 
postom četrdeset dana i četrdeset noći, da zavriedi 
iz ruku Božjih primiti ploče staroga zakona na gori 
Sinaju, isto tako pripravljao se i Isus postom četrdeset 
dana i četrdeset noći, da naviesti i propovjedi novi 
zakon. Postio je pak Isus tako strogo, da, kako kaže 
sv. Luka evangjelist (4, 2.) sve to vrieme nije ništa 
jeo. Kako sveto dakle mora biti svim kršćanom ovo 
korizmeno vrieme, koje nas sjeća na četrdesetdnevni 
post Sina Božjega! Kao kršćani dužni smo i mi na¬ 
sljedovati Krista u svemu, pak i u postu. On sam 
veli: »Tko hoće da ide za mnom, neka se odreče 
sebe i uzme križ svoj i ide za mnom.« (Luk. 9, 23.) 
Istina! dok Isus bijaše na ovoj zemlji, nije zahtievao 
posta od svojih učenika, ali je rekao: »Doći će vrieme, 
kad će se oteti od njih zaručnik, i onda će postiti.« 
(Mat. 9, 15.) Taj je zaručnik sam Isus, i čim bi on 
uzet u nebo, njegova zaručnica sv. mati crkva naredi, 
da njezini vjernici imadu postiti. I tko ne bi htio po¬ 
stiti, ne bi bio učenik Kristov, jer Krist reče, da će 
njegovi učenici poslie njegove smrti postiti; ne bi 
bio poslušan sin crkve, koja svojim vjernikom nalaže 
post. Čujte što veli sv. Ignacij mučenik, jedan od 
najstarijih apostolskih otaca: »Ne prezirajte korizme¬ 
noga posta, jer on je uzor života našega Gospodina.« 
Naredila je pak crkva korizmeni post za to, da se 
njim vjernici priprave, kako će dostojno blagovati 
Božjeg jaganjca. Postite dakle i vi, dragi kršćani, da 
tako budete vjerni učenici Isusovi, poslušna djeca sv. 
matere crkve, i dostojno se pripravite na uskrsnu 

.pričest. Pa kad ne možete postiti tako strogo, kao 
..što je postio Isus, a vi se barem uzdržite od jela 
koliko možete, i koliko vam vaše zvanje dopušta, da 
ne zanemarite svoje zvanične poslove. O da znate, 
.kako lako možete postom zadovoljiti za griehe i steći 
.■si zasluga za nebo! Nego ne zadovoljite se samo 
■time, da se u ovo korizmeno vrieme uzdržite od jela, 
već se i uklanjajte svjetskim zabavam, marljivije po- 
hadjajte službu Božju i češće se Bogu molite. 

Postivši tako Isus četrdeset dana i četrdeset noći 
-napokon ,,ogladnje,“ t. j. pusti gladu uzdu, koju mu 
bijaše za četrdeset dana uztegnuo, te djavo upozna, 
da je on čovjek, i tako se uslobodi pristupiti k njemu 
-i kušati ga. 

Napokon čujte, kako bješe Isus napastovan. 

III. 

1. Nemojte se čuditi, dragi kršćani, što je Go¬ 
spodin Isus dopustio, da ga djavo napastuje. Sv. 
Grgur Vel. veli: »Nije ni malo nedostojno za našega 
Spasitelja, što je bio napastovan, kad je došao da 
bude ubijen.« Pače zahvalimo dragomu Isusu, što se 
dostojao svojimi napastmi pokazati nam način, kako 
treba da se protiv napasti borimo, ako ih želimo svla¬ 
dati. Isus bijaše tri puta zasebice napastovan od dja- 
vola, ali ga Isus svaki put odlučno odbi. Čujte sve 
tri napasti redom. 

a) ,,I pristupivši kitšač reče mu: Ako si sin 
Božji, reci, da kamenje ovo hljebovi postanu. A on 
odgovarajući reče: Pisano je: Ne žive čovjek o samom, 
-hljebu, no o svakoj rieči, koja izlazi iz lista Božjih.“ 
Djavo se odaje odmah na početku. Kako god je u 
■zemaljskom raju napastovao Evu proždrlošću, isto 

tako napastuje sada Isusa, ne bi li možda gladan za¬ 
želio hrane. A buduć da u pustinji nema što bi okusio?- 
veli mu: „Ako si sin Božji, reci da kamenje ovo hlje¬ 
bovi postanu" Adama i Evu prevari kad im reče, da 
ne će umrieti, ako okuse od zabranjenog voća, pače 
da će biti kao bogovi i znati što je dobro što li zlo; 
Isusu pak laska, samo da si može utrti put daljnjim, 
napastim. Veli mu: „Ako si sin Božji, reci, da ka¬ 
menje ovo hljebovi postanu kao da bi htio reći: Ti 
si od dugoga posta ogladnio, ovdje pak u pustinji 
nemaš što bi jeo, zapovjedi dakle, da se ovo kamenje 
pretvori u kruh, i tako dokaži da si Sin Božji. I vas 
će možda nečisti duh u ovo korizmeno vrieme na¬ 
pastovati predstavljajući vam post kao stvar pretežku 
i štetnu po zdravlje, nu nemojte se dati prevariti. 
Promislite: kao što nas je prvi naš praroditelj Adam,, 
zaveden od djavola, proždrlošću rinuo u propast, isto 
tako počeo nas je Isus postom oslobadjati od grieha, 
da nas otme vječnoj propasti. Koga ćete dakle radje 
sliediti, djavola ili Isusa? djavola, koji govori samo o 
kruhu, jelu i pilu, i što tielu godi, ili Isusa, koji go¬ 
vori o rieči Božjoj, i o samozataji, koja nas vodi 
k vječnomu spasenju? Čujte, kako odbi Isus prvu. 
djavolovu napast: „Pisano je: Ne žive čovjek o samom. 
hljebu, no o svakoj rieči, koja izlazi iz usta Božjih 
Napisao je to već Mojsij (V. Moj. 8, 3.); a poslužio 
se tom izrekom i Isus, da nam pokaže, da čovjek ima 
dvostruk život: tjelesni na ovoj zemlji i duhovni u 
vječnom kraljevstvu. Kako god čovjek treba za tje¬ 
lesni život svagdašnji kruh, isto tako treba i za du¬ 
ševni život rieči Božje. Sv. Pavao veli: »Kraljevstvo 
Božje nije jelo i pilo, nego pravda i mir i radost u 
Duhu svetome.« (Rim. 14, 17.) Po tom osobito u ovo. 

korizmeno vrieme slušajte marljivije rieč Božju i činite 
dobra djela, da zaslužite nebesko kraljevstvo. Koji 
proždrljivosti služi, taj nije sluga Božji, i koji ne će 
da posti, taj se odriče gostbe, koju je Bog svojim 
slugam pripravio u nebu. 

b) Kad Isus ne htjede učiniti čuda, što ga djavo 
od njega zatraži, djavo ga ne presta i dalje napa¬ 
stovati. Čujte što veli dalje sv. evangjelje: -»Tada ga 
odvede djavo u sveti grad , i postavi ga na vrh hrama 
pa mu reče: Ako si sin Božji, spusti se dolje; jer 
Je pisano: Angjelom svojim zapovjedi za tebe, i na 
rukah će te nositi , da gdje ne zapneš za kamen nogom 
svojom. Reče mu Isus: Ali je i pisano: Ne kušaj 
Gospodina Boga svojega .« Da se Isus pustio voditi 
od napastnika, to nije njegova slaboća, već najveća 
poniznost i strpljivost. A pušta da ga djavo odvede 
ćak na vrh Jerusalemskoga hrama, na visinu od pet 
sto lakata. Da bi ga pak djavo zaveo na pad, po¬ 
zivlje se na sv. pismo, ali krivo. David kaže: »An- 
gjelom svojim zapovjedi (Bog) za tebe, da te čuvaju 
na svih putovih tvojih; na rukah će te nositi, da 
možda ne zapneš za kamen nogom svojom.« (Ps. 90, 
II. 12.) Nego to je Bog obećao samo onim, koji sve 
svoje ufanje polažu u njega, a ne onim, koji iz obiesti, 
bez nužde stavljaju svoj život u pogibelj. Izopačen 
djavolov navod iz sv. pisma odbija Isus pravim na¬ 
vodom veleći mu: „Ali je i pisano: Ne kušaj Gospo¬ 
dina Boga svojega (V. Moj. 6,16.) I tako suzbi Isus 
i drugu napast. — Kad i vas hoće tkogod da zavede 
na zlo, dragi kršćani, nemojte ga slušati, pa makar 
vam Bog zna kako dokazivao, da je to slobodno. Vi i 
sami dobro znate, što Bog zapovieda i što zabranjuje, 
pak radje njega slušajte, a ne slušajte zavodnika. 

c) Premda je Isus i po drugi put svladao dja- 
vola, ovaj još ne miruje, nego ga i dalje napastuje. 
Čujte kako: „Opet uze ga djavo na gom vrlo visoku,, 
i pokaza mu sva kraljevstva svieta i slavu, njihovu, 
i reče mu: Sve ovo dat ću tebi, ako padneš te mi se- 
pokloniš. Tada mu reče Isus: Idi sotono! jer je pi¬ 
sano : Gospodinu se Bogu svojemu poklanjaj i njemu 
jedinome služi.“ Buduć da na svietu nema tako visoke 
gore, s koje bi se mogla vidjeti sva kraljevstva svieta 
i njihova slava, to je valjda djavo sve to kao u kakvom,, 
širokom polju prikazao Isusu i obećao, da će mu sve, 
to dati, ako mu se pokloni. Ovdje se djavo gradi 
gospodarom svega svieta, pak zahtieva od Isusa, da., 
ga prizna za Boga. Prve dvie napasti strpljivo pod¬ 
nese Isus, jer u njih djavo još nije nastojao ugrabiti 
za se čast i poklon, koji samoga Boga ide. Nu sada 
u trećoj napasti, u kojoj se djavo Bogom gradi, i od 
Boga traži, da ga ovaj kao Boga počasti, Isus se. 
pokazuje razjarenim, pak da mu pokaže, kako bezo¬ 
brazna bijaše njegova drzovitost, odtjera ga od sebe 
veleći mu: „Idi sotono! jer je pisano: Gospodinu se 
Bogu svojemu poklanjaj i njemu jedinome sluzi. cl — 
Ako bi i vam koji zavodnik obećavao kakvu sreću,,, 
nemojte mu vjerovati. On vas može samo unesrećiti., 
A znajte, da svaki, koji pristaje na grieh, podvrgava 
se djavolu i njemu se klanja. Takvomu zavodniku, 
odgovorite ono, što odgovori Isus djavolu: »Gospo¬ 
dinu se Bogu svojemu klanjaj i njemu jedinome služi.« 
Pače, kadgod navali na vas kakva napast, sjetite se- 
ovih rieči i odrešito ju suzbijte. Učinite li to, imat, 
ćete mirnu savjest, i dobit ćete nagradu od Boga. 

2. Čujte napokon kako Bog Otac utješi i nagradi; 
Sina svoga za svladane napasti. Sv. Matej evangjelist 

veli: » Tada ostavi ga djavo; i gle, angjeli pristupiše 
i slušahu mu.« Dakle napastnik pobježe, a za njim 
dodjoše angjeli, koji posluživahu Isusu u svem, stoje 
trebao kao čovjek. To je Isusu nagrada za svladane 
napasti. I vas će jedino onda Bog utješiti i nagraditi) 
dragi kršćani, ako svladate napasti. Borite se dakle 
srčano, i čim vas saleti kakva napast, odmah joj se 
oprite, kao što je to činio Isus. Nemojte biti kao Eva, 
naša prva majka, koja se u napasti zabavljala i na¬ 
slađivala, jer ćete joj podleći. O koliko si zasluga 
možete steći svaki dan za nebo, ako budete tako 
odrešito sve napasti odbijali! Ta, cieli naš život jest 
sveudiljna borba, a svaka je borba zaslužna za nebo. 
Tako su si svetci izvojštili vječno blaženstvo, a ni mi 
ga drugčije ne ćemo moći dobiti. Bez borbe nema 
vienca, bez muke nema nagrade. Čujte što veli Bog 
po ustima sv. Ivana apostola: »Koji pobiedi, dat ću mu, 
da jede od drveta životnoga, koje je nasried raja 
Božjega.« (Ap. 2, 7.) Pobiedite dakle i vi napasti, pak 
ćete i vi dobiti kraljevstvo nebesko za plaću. Amen. 

Na drugu nedjelju u korizmi. 

»Izv.ede ih na goru visoku na samo; i preobrazi se pred njimi.« 

Mat. 17, 1. 2. 

Evangjelje sv. Mateja 17, /— g. 

U ono vrieme uze Isus Petra i Jakova i 
Ivana brata njegova, i izvede ih na goru visoku 
na samo. I preobrazi se pred njimi; i zasja se 
lice njegovo kao sunce, a haljine njegove po- 
stadoše biele kao snieg. I gle, ukazaše im se 
Mojsij i Ilija, koji s njim govorahu. A Petar 

odgovarajući reče Isusu: Gospodine! dobro nam 
je ovdje biti; ako hoćeš, načinimo ovdje tri 
sjenice, tebi jednu, Mojsiju jednu i Iliji jednu. 
Dok on još govoraše, gle, oblak sjajan zakloni 
ih. I gle, glas iz oblaka govoreći: Ovo je sin 
moj ljubazni, koji je po mojoj volji; njega slu¬ 
šajte ! I čuvši učenici padoše ničice, i prepadoše 
se vrlo. I pristupivši Isus dohvati ih se i reče: 
Ustanite, i ne bojte se. A oni podignuvši oči 
svoje, nikoga ne vidješe do Isusa sama. I sila- 
zeći s gore, zapovjedi im Isus govoreći: Nikomu 
ne kazujte, što ste vidjeli, dok sin čovječji iz 
mrtvih ne ustane. 

Na Esdrelonskom polju, dva sata daleko od Na- 
zareta, diže se krasna visoka gora poput piramide, 
imenom Tabor. Prema vrhu zarašćena je gustim grm- 
Ijem, a obronci nakićeni su vitkimi smrekami, debe- 
limi hrastovi, mirisnimi rogači i zelenimi maslinami. 
Na vrhu prostire se preliepa ravnica četvrt sata duga, 
a po četvrta sata široka. Ona je puna mirisavog cvieća 
i ljekovitih trava. Na više mjesta izvire hladna voda, 
koja natapa brieg, tako da mu suša ne može ništa 
nauditi. S toga brda prekrasan je vidik, koji čovjeka 
upravo začara. Prema zapadu prikazuju ti se pokra¬ 
jine sredozemnog mora i karmelske gore; prema pođ- 
nevu otvara ti se velika ravnica sve do Efraimskih 
gora; prema istoku gledaš Galilejsko more i čitavu 
okolicu preko Jordana čak do Galaada; a prema 
sjeveru vidiš sva mjesta do Libanskih i Hermonskih 
gora. To brdo bijaše dakle najzgodnije mjesto, da na 
njem pokaže Isus svojim učenikom tračak one slave, 
koju poslie svoga uzašašća na nebo imadijaše uživat i 

s Otcem i Duhom svetim. Tu se dogodi jedno od 
najuzvišenijih i najčudnovatijih dogadjaja života Isu¬ 
sova, na ime: njegovo preobraženje. To je čudo ne¬ 
brojena srca uzplamtilo na ljubav Boga, i mnoge 
umjetnike zanielo, kako će nam ljepše to čudo pred¬ 
staviti u slici. Kad čovjek to čudo razmatra, ne može 
a da duh svoj ne digne od ove zemaljštine k nebu. 
Kad čovjeku sine samo mali tračak nebeskog sjaja, 
već mu omrzne sve što je na ovoj zemlji, i teži za 
nebeskom slavom. I ja bih rada danas, dragi kršćani, 
predstaviti vama preobraženje Kristovo, tako da od¬ 
sele tražite samo nebeske stvari. Nu tko da se usudi 
približiti se k sjaju Isusovu, kad i sami njegovi uče¬ 
nici od tog sjaja preplašeni popadaše na zemlju. Ja 
bih morao imati danas angjeosku pamet i serafsko 
srce, da vam uzmognem barem donekle to čudo opi¬ 
sati. Medjutim ja ću nastojati s Božjom pomoću pred¬ 
staviti vam to čudo, kako najbolje budem mogao, da 
se tako od preobraženja Kristova učite: 

I. Prezirati ovu zemaljštinu; 

II. Težiti za nebom. 

I. 

Od preobraženja Isusova treba da se najprije 
učimo prezirati ovu zemaljštinu. 

I. U ono vrieme uze Isus Petra i Jakova i Ivana 
brata njegova , i izvede ih na goru, visoku na samo. 
1 preobrazi se pred njimil Isus je već imao više uče¬ 
nika, od kojih si izabra dvanaest apostola. Nu od svih 
uze samo trojicu na goru, da budu svjedoci njegova 
preobraženja, i to: Petra, Jakova i Ivana. Uze pak 
samo ovu trojicu, jer ovi se bijahu već prije odliko¬ 
vali osobitom svojom revnošću, ljubavlju i odanošću 

k njemu. Odatle učimo se, da su vrlo riedki oni ljudi, 
koji su od Boga nadareni vanrednimi milostmi, i da 
mogu biti čestiti i oni kršćani, koji takvih milosti ne¬ 
maju, kao što bijahu drugi Isusovi učenici, kojim nije- 
bilo dano vidjeti preobraženoga Isusa. Nego kao što- 
su obično s radošću spojene i žalosti, ova tri učenika,, 
koji vidješe preobraženje Isusovo, morat će gledati 
takodjer i njegovu smrtnu tjeskobu u vrtu Getseman- 
skom. A preobrazio se pred njima za to, da se ne 
sablazne, kad ga vide ponižena u mukah. U nebo se 
ne ide kroz veselja i radosti, već kroz muke i nevo¬ 
lje. Sv. Luka evangjelist veli: »da nam kroz mnoge 
nevolje valja ući u kraljevstvo Božje.« (Dj. ap. 14,21.) 
Prezirajte dakle, dragi kršćani, ova zemaljska dobra,, 
tjelesne naslade i izprazne časti, da se domognete- 
vječnih dobara, nebeskih slasti i prave slave u nebu.. 
Koji hoće da dodje k preobraženom Isusu, taj treba, 
da s njim kuša i žalost i tjeskobu. 

Isus izvede svoje učenike ne u kakvu dolinu: 
medju narod, već „na goru visoku na samo,“ gdje se 
pred njimi preobrazi. Gora ova znači nebo, gdje Isus. 
u svoj svojoj slavi i veličanstvu sjedi ob desnu Boga 
Otca; dočim je ova zemlja samo dolina suza. Ako. 
dakle želimo vidjeti preobražena Isusa, treba da pre- 
ziremo ovu zemaljštinu i trsimo se doći u nebo. Ne¬ 
razumne životinje imadu svoje glave obrnute k zem¬ 
lji, jer su za zemlju stvorene; mi pak nosimo glavu 
gore, da se gledajući u nebo sjećamo, da je gor& 
naša domovina, a ne na ovoj zemlji. 

2. Sad čujte, kako se preobrazi Isus. „I zasja 
se lice njegovo kao sunce, a haljine njegove postadose' 
biele kao snieg.“ Sv. Jeronim veli, da je Isus pustio 
iz svog tiela samo jedan tračak svoga božanstva, pak 

se već tako promienio, da se lice njegovo od božan¬ 
ske svjetlosti zasjalo kao sunce, a njegove haljine po¬ 
stale biele kao snieg. Okružen tim nebeskim sjajem 
bio je tako liep, tako uzvišen, tako ljubežljiv, da bi 
zadivio svačiju pamet, uzplamtio svačije srce. Isus je 
mogao biti uviek preobražen, pa i još jače nego sada, 
pošto je u njem bila uviek punoća božanstva (Kološ., 
2 > 9 -) i nu on J e čudom svoga svemogućstva prikrivao 
svoje božanstvo, i pokazivao se samo kao čovjek, da 
može za nas biti porugan, popljuvan, bičovan i ubijen. 
Da, on je hotio trpjeti glad i žedju, zimu i vrućinu, 
žalost i poruge, muku i smrt, samo da nam pokaže, 
kako imademo i mi prezirati udobnosti i lasti ovoga 
svieta. Ta tko je ikada mogao udobnije živjeti od 
Isusa, koji je gospodar neba i zemlje? Pa ipak tko 
je ikada toliko trpio, koliko on? Ako je dakle on sve- 
što je zemaljsko tako malo cienio, te se ničesa nije 
htio naužiti, već radje hotio trpjeti sve što se trpjeti 
može, tko će biti tako sli ep, da će zemaljskim stva- 
rim pokloniti srce svoje? O, kad bi svi kršćani imali 
uviek na umu, kako su ova vremenita dobra nestalna 
i prolazna, jamačno ih ne bi toliko ljubili. Salomon 
bješe najmudriji i najbogatiji čovjek na svietu, pak 
je napokon upoznao ništetnost ovih zemaljskih stvari, 
te je zavapio: »Taština nad taštinami, sve je taština.« 
(Prop. 1, 2.) Upoznajmo već jednom i mi taštinu ovoga, 
svieta i odliepimo srce svoje od njega, da možemo 
tim slobodnije služiti Bogu i svome dušnom spasenju- 
3. Nego čujte što se još dogodi kod Isusova 
preobraženja. Sv. evangjelje veli: „/ gle , ukazaše im 
se Mojsij i Ilija, koji s njim govorahu .“ Osim spo¬ 
menutih triju apostola bijahu kod preobraženja Isu¬ 
sova Mojsij i Ilija iz drugoga svieta. Mojsij pređstav- 

ljaše zakon, a Ilija proroke. A pošto se zakon i sva 
proročtva protezala na Isusa, sada su i Mojsij i Ilija 
htjeli Isusovim učenikom, pa i nam zasvjedočiti, da 
je Isus pravi Mesija, koga su zakon i proroci toliko 
puta naviestili. Ova dva svetca govorahu s Isusom. 
Nu što govorahu s njim, toga nam današnje sv. evan- 
gjelje ne kaže, nego nam kaže sv. Luka evangjelist 
veleći: »Govorahu o izlazku njegovu, koji mu je tre¬ 
balo svršiti u Jerusalemu« (Luk. 9, 31.) t. j. o njego¬ 
voj muci i smrti. Dakle usried svoga slavnog preobra- 
ženja, prima Isus viest o svojoj budućoj muci i smrti. 
Da, on se usried najradostnijega i najveselijeg doga- 
djaja razgovara o svojoj muci i smrti, da nam kaže, 
kako on ne će ni jedan čas da na ovoj zemlji pro¬ 
živi, a da ne bi prezirao dobra i udobnosti ovoga 
svieta. U najradostnijem času svoga života misli na 
svoju gorku muku i smrt. Odatle se učimo i mi, dragi 
kršćani, prezirati ovu zemaljštinu. A učimo se i to, 
da nikada, pa ni usried najvećeg veselja, ne zabo¬ 
ravimo na zla i na smrt, koja nas čeka. Tako će nam 
najlakše i najbrže omrznuti sve što je zemaljsko. 

Nego nije dosta da se od preobraženja Isusova 
učimo prezirati ovu zemaljštinu, već treba da se ta- 
-kodjer naučimo težiti i za nebom; o čem u 
drugom dielu. 

II. 

1. Da se odlučite, dragi kršćani, svimi silami te¬ 
žiti za nebom, čujte što pripovieda dalje današnje sv. 
evangjelje: »A Petar odgovarajući reče Isusu: Go¬ 
spodine! dobro nam je ovdje biti; ako hoćeš , načinimo 
-ovdje tri sjenice, tebi jednu, Mojsiju jednu i Iliji 
jednu.« Sv. Petar vidio je samo jedan tračak božanske 

svjetlosti na Isusu i uz njega samo dva Božja ugođ- 
nika, pa je već sav bio izvan sebe, i kao da već ne 
pripada k zemlji, povika od radosti: „Gospodine! 
dobro nam je ovdje biti.“ Pače on želi tu za uvieke 
ostati, i od toga sjaja nikada se više ne odjeliti. Jer 
veli: „ Ako hoćeš, načinimo ovdje tri sjenice, tebi jednu, 
Mojsiju jednu i Iliji jednu." Ako je jedan pogled na 
preobraženog Isusa, obkoljena samo od dva svetca: 
Mojsija i Ilije, tako zanio sv. Petra, da je za uvieke 
zaželio ondje ostati, što tek mora biti u vieke gledati 
u nebu Boga u cielome njegovom veličanstvu od lica 
do lica, okružena svimi angjeli i svetci i u vieke slu¬ 
šati nebeske hvalospjeve? Tko da za tom slavom 
sveudilj ne čezne? Tko da se ne odrekne ovih ze¬ 
maljskih udobnosti, da to blaženstvo postigne? Ova 
zemaljska veselja jesu kao i sama ova zemlja nestalna 
i prolazljma, đočim samo nebeske radosti su vječne 
i nepromjenljive. Zemaljska dobra hije svim dano ni 
uživati, a i oni, koji ih posjeduju, morat će ih na smrti 
ostaviti; nebeska pak dobra možemo svi postići i na 
vieke uživati, samo ako hoćemo. Zemaljska dobra ne 
mogu ni jednoga čovjeka sasvim zadovoljiti, jer ona 
su tjelesna, a čovjek je sastavljen i od duše; posvema 
zadovoljiti može ga samo nebesko blaženstvo, jer je¬ 
dino ono je duševno, sveto, čisto i vječno. S toga ni 
jedan čovjek ne može na ovoj zemlji reći: Dobro je 
ovdje biti. To se može kazati samo u nebu. Sv. Augu- 
stin veli: »Nemirno nam je srce, dok se u Tebi, Bože, 
ne umiri.« — Nu sv. Petar u onome uzhitu bio je 
zadovoljan i na Taboru, misleći da je već u raju, pak 
povika; „ Gospodine! dobro nam je ovdje biti." Ne, 
ne, Petre! veli mu sv. Petar Damjanov, nemoj ostajati 
na Taboru, jer tada ne ćeš dobiti ključeva kraljevstva 

nebeskoga. A prije nego ćeš u raj, valja da trpiš 
muke i progonstva. Ili zar nisi toliko puta čuo od 
svoga božanskog učitelja, da se do vienca dolazi 
jedino mukami i borbami ? Prije dakle treba da te 
vode na sudove i okovana bace u tamnice; pa kad 
izmučen i iztrošen od apostolskog rada na rimski 
carski pnestol posadiš svoju papinsku stolicu, a na 
Kapitoliju podigneš križ i na njem poput svoga meštra 
izdahneš, onda ćeš tek moći kazati: Dobro je ovdje 
biti. Ni mi dakle ne ćemo moći đrugčije u vječno 
blaženstvo unići, osim ako si ga zaslužimo mukami i 
trpljenjem. 

2. „Dok on (Petar) govoraše, gle oblak sjajan za¬ 
kloni ih. I gle, glas iz oblaka govoreći: Ovo je sin 
moj ljubazni , koji je po mojoj volji; njega slušajte 
Preobiaženje Isusovo ne samo pobudjuje u nami želju 
za nebom, nego nam kaže takođjer i put, koji u nebo 
vodi. Taj put pak jest Isus Krist, kao što sam jednom 
reče: »Ja sam put i istina i život.« (Iv. 14, 6.) Po njem 
možemo se svi spasiti. Nebeski Otac veli svečano o 
njem: »Ovo je sin moj ljubazni , koji je po mojoj vo¬ 
lji, njega slušajte. “ Mojsij bijaše samo sluga Božji, 
a Ilija samo prorok, ali Isus je pravi naravski i jedi- 
norodjeni Sin Božji, s njim jednake naravi od vieka. 
Ovaj ljubazni Sin Božji postao je za nas čovjekom, 
trpio je za nas i umro na križu. Bog Otac bio se raz- 
srdio na nas zbog naših grieha, ali nas je njegov Sin 
opet s njim pomirio i prokrčio nam put u nebo. S toga 
mu je uviek po volji. Od nas pak zahtieva samo to, 
da ga slušamo. Veli nam: „Njega slušajte,“ kao da 
bi hrio reći: Vjerujte, što je on propovieđao; ufajte, 
što je obećao; činite, što vam je zapovjedio, pak ćete 
i vi doći u nebo. Da, on nam je p u t svojim životom, 

istina svojim naukom, život svojom milošću. Bu¬ 
demo li njega uviek slušali i slieđili, za stalno nas 
ne će ni tjelesne naslade zasliepiti, ni bludnje zavesti, 
ni bogastva i časti obsjeniti. S njim dakle budimo 
.združeni vezom vjere, ufanja i ljubavi, da tako pre- 
obraženi sjajem milosti na ovom svietu postignemo 
vječnu slavu u nebu. 

3. „I čuvši učenici padoše ničice, i prepadoše se 
vrlo. I pristupivši Isus dohvati ih se i reče: Usta¬ 
nite, i ne bojte se. A oni podignuvši oči svoje, nikoga 
.ne vidješe do Isusa sama.“ Učenici zadivljeni od to¬ 
likih prizora i obkoljeni tolikom svjetlošću prepadoše 
se tako, te ničice padoše na zemlju. A to je naravno, 
veli sv. Jeronim, jer slaboća čovječja ne može ovdje 
pođnieti svjetlosti i težine veličanstva Božjega. A pre¬ 
padoše se za to, jer mišljahu, da ih je Isus same 
ostavio. Padoše pak na zemlju iz najdubljeg i naj¬ 
iskrenijeg počitanja. I to je, za što ih Isus odmah 
podiže i utješi veleći im Ijubežljivo: „Ustanite, i ne 
bojte se.“ Možda ste se i vi prepali, dragi kršćani, 
čuvši, da, koji hoće doći u nebo, mora držati sve, 
što god je Isus zapovjedio. Nu ne bojte se. Isus, kako 
je dobar i ljubežljiv, pripravan je pomoći svim, koji 
se k njemu utječu. Njegove zapoviesti nisu težke, 
samo ih valja rado vršiti. On sam veli: »Jaram je 
.moj blag, i breme je moje lako.« (Mat. 11, 30.) Sva¬ 
komu pak daje svoju sv. milost, da može zapoviesti 
njegove izvršiti i spasiti se. Tako je on pokriepio 
apostole, mučenike, izpovjednike i djevice, da su 
svladali sve muke i nevolje, te se domogli vječnoga 
Blaženstva. Nemojte se dakle ni vi plašiti težkoga 
puta u nebo, već radje recite sa sv. Pavlom: »Sve 
mogu u Isusu Kristu, koji mi moć daje.« (Filip 4,13.) 

Apostoli utješeni i pokriepljeni Isusom digoše 
svoje oči, ali ne vidješe nikoga do njega sama. A to 
je značilo, da je dolazkom Isusovim prestao stari za- 
vjet, i odsele, tko hoće da se spasi, treba da samo 
Isusa tiaži i sliedi. Blago nam, ako ga budemo sliedili 
u mukah i trpljenju, da ga tako preobražena sliedimo 
i u rajsku slavu! 

4. Napokon čujte kakvu liepu opomenu dade 
Isus apostolom: ,,I silazeci s gore, zapovjedi im Isus 
govoreći: Nikomu ne kazujte, što ste vidjeli, dok sin 
čovječji iz mrtvih ne ustane." Isus ne dopusti uče¬ 
nikom da proglase njegovo preobraženje prije nego 
uskrsne iz mrtvih s razloga, da se ne bi ljudi videći 
ga gdje trpi i umire o njem sablaznili, i tako po¬ 
sumnjali o njegovu božanstvu. Po uskrsnuću pak 
njegovu mogahu slobodno propoviedati i njegovo 
preobraženje, muku, smrt i uskrsnuće, jer sve to bi¬ 
jaše podobno da se slušaoci utvrde u vjeri, da je 
Isus pravi Sin Božji. 

Mi znamo za smrt i uskrsnuće Isusovo; a čuli: 
smo danas i njegovo preobraženje. Zadivljeni s tolikih 
prizora i nehotice poletio nam je duh s ove doline 
suza prema nebu. Ako je jedan samo tračak božanske 
svjetlosti, što ga. Isus iz svog tiela pusti, tako uzhitio 
apostole, te su zaboravili, da se još na zemlji nalaze 
tko da ne zaželi ovaj zemaljski život zamieniti ne-! 
beskim, gdje Bog pušta svojim odabranikom,- da ga 
gledaju od lica do lica u svoj svojoj slavi i veličan¬ 
stvu? Nu pošto nije moguće uživati dva raja i ovdje 
i na drugom svietu, zato ćemo se mi rado odreći 
ovih vremenitih zemaljskih udobnosti, časti i bogatstva, 
da dobijemo vječno nebesko blaženstvo. Mi ćemo 
odsele prezirati ovu zemaljštinu i težiti jedino za 

nebom, i nastojati, da se i mi preobraženi sastanemo 
s preobraženim Isusom, te ga proslavljena u vieke 
gledamo u nebu. Amen. 

Na treću nedjelju u korizmi. 

»Blago onim, koji slušaju rieč Božju te ju drže.« Luk. n, 28. 

Evangjelje sv. Luke II, 14 — 28. 

U ono vrieme izgonjaše Isus vraga, koji 
bijaše niem. I kad izagna vraga, progovori 
niemi, i diviše se ljudi. A neki od njih rekoše: 
Preko Belzebuba kneza vražkoga izgoni vra¬ 
gove. A drugi kušajući iskahu od njega znak 
s neba. A on kad vidje pomisli njihove, reče 
im: Svako će kraljevstvo, koje se razdieli samo 
po sebi, opustjeti, i kuća će na kuću pasti. A 
ako je i sotona razdieljen sam po sebi, kako 
će stojati kraljevstvo njegovo, kad kažete, da 
ja preko Belzebuba izgonim vragove? Pa ako 
ja preko Belzebuba izgonim vragove, sinovi 
vaši preko koga izgone? Zato će vam oni biti 
sudci. Ako pak ja prstom Božjim izgonim vra¬ 
gove, za cielo je došlo k vam kraljevstvo Božje. 
Kad jaki naoružan čuva svoj dvor, u miru je 
sve, što ima. A kad dodje jači od njega te ga 
nadvlada, uzme sve oružje njegovo u koje se 
uzdao, i razdieli što otme od njega. Koji nije 
sa mnom, proti meni je; i koji sa mnom ne 
sabire, prosipa. Kad nečisti duh izidje iz čovjeka, 
ide kroz bezvodna mjesta tražeći pokoja, i ne 
našavši reče: Vratit ću se u kuću svoju, odkuda 
sam izišao. I došavši nadje ju pometenu i ukra- 

šenu. Tada otide i uzme sedam drugih duhova 
gorih od sebe, i ušavši stanuju ondje; i bude 
potonja čovjeku onomu gora od prvašnje. A 
dogodi se, kad to govoraše, podiže glas jedna 
žena iz naroda, i reče mu: Blago utrobi, koja 
te je nosila, i sisani, koje si sisao! A on reče: 
Pače blago onim, koji slušaju rieč Božju te 
ju drže! 

Sto današnje sv. evangjelje kaže na koncu, to 
vam ja danas, dragi kršćani, velim odmah na početku: 
„Blago onim, koji slušaju rieč Božju te ju drže.“ 
Jedna pobožna žena iz naroda vidje kako je Isus na 
čudnovati način niemoga djavola izagnao; ču kako 
je divno branio čast svoga božanskoga poslanstva. 
To joj se tako svidje, da sva uzhićena prema Isusu 
povika. „Blago utrobi, koja te je nosila, i sisani koje, 
si sisao." Tako pohvali ta žena i Isusa i majku mu. 
Nu Isus ne pazeći na tu hvalu, naprosto reče: „Blago 
onim, koji slušaju rieč Božju te ju drže." I tako Isus 
ne pohvali onu ženu za izrečenu hvalu njemu i nje¬ 
govoj presvetoj majci, već ju pohvali za to, što je 
ona napeto slušala njegove rieči i uzela ih k srcu. 
U ovoj pobožnoj ženi pohvalio je Isus i sve one, 
koji pažljivo slušaju rieč Božju i drže ju. Blago i 
vam, diagi kršćani, ako i vi to uviek učinite, jer će 
se tada i nad vami izpuniti ono, što u današnjem 
sv. evangjelju reče Isus onoj pobožnoj ženi: „Blago 
onim, koji slušaju rieč Božju te ju drže." Slušajte 
dakle, marljivo rieč Božju i čuvajte ju, a slušajte ju 
tako i danas, jer ćete opet čuti mnogo liepa i spaso¬ 
nosna. Da pak to sve lakše zapamtite govorit ću vam: 

I. Kako je Isus izagnao nečistoga duha; 

II. Kako se je branio proti klevetnikom; 

III. Sto je rekao o povratku nečistoga duha. 

I. 

i. „U ono vrieme izgonjaše Isus vraga, koji bi¬ 
jaše niem. I kad izagna vraga, progovori niemi." 
P ra & j e °đ postanka svieta čovjeku glavni neprijatelj. 
On je zaveo prve naše roditelje na grieh, a zavadja 
nepiestance i njihove potomke. Nego on ne napada 
samo na njihove duše, već i na njihova tjelesa. Isus, 
koji je. došao da skrši njegovu moć, oslobodio je od 
njegovih pandža ne samo naše duše, već i naša tje¬ 
lesa. Tako čitamo i u današnjem sv. evangjelju, da 
je izagnao jednog niemog djavola t. j. jednog ’dja- 
vola iz čovjeka, koga je on bio obsjeo i učinio ga 
niemim. Da taj čovjek nije bio od naravi niem, već 
uslied vražjeg obsjednuća, pokazuje to, što je odmah 
progovorio, čim Isus iz njega izagna vraga. Ođkađ 
je Isus razorio kraljevstvo vražje, vrlo su riedki slu¬ 
čajevi, da bi tko god od kršćana bio tjelesno ob- 
sjednut od nečistoga duha; nu zato ih je od njega 
mnogo više obsjednuto na duši, a to su svi oni, koji 
mu služe smrtnim griehom, On ih je ulovio u svoje 
zamke i zasužnjene drži za svoju volju. (II. Tim. 2, 26.). 
Zamke pak njegove jesu naše neuredne strasti i zle 
pohote, koje nas vuku od jednoga grieha u drugi. 
Sv. Ivan apostol veli: »Koji tvori grieh od djavola 
.je, jer djavo grieši od početka.« (I. Iv. 3, 8.) Po tom 
može se reći, da je svaki grešnik obsjeđnut od dja¬ 
vola i to od niemog djavola, koji mu ne da govoriti. 
Kako god vuk, kad ugrabi ovcu, uhvati ju za vrat, 
da ne može vikati za pomoć, isto tako i djavo, kad 
•čovjeka na grieh zavede, zatvori mu usta, da ne može 

više govoriti. Takav je čovjek niem prema Bogu*, 
jer mu se ne moli, niti ga hvali, niti za kakvu milost 
prosi. Niem je prema drugim, jer na tudje griehe 
muči, niti koga pokara kad treba. Niem je prema. 
samomu sebi. jer se ili vrlo riedko ili nikada ne 
izpovieda, ili ako se izpovieda, možda i koji veliki 
grieh od srama ili straha zamuči, i tako pada još u* 
veće prokletstvo. Ali što velim, da je niem? Niem je 
samo za dobro; ali na zlo su mu širom otvorenai. 
usta. Svojim medenim riečima gleda kako bi pod- 
kopao nedužnost, a psovkami kako bi gore pogrdio 
Boga. Mrzko govoriti, bližnjega ogovarati i klevetati,, 
to mu je najmilija zabava. Takav je čovjek nesretniji* 
od onoga, koji je od djavola tjelesno obsjednut, jer- 
ovaj može biti u milosti Božjoj, dočim onaj je svaki 
čas u pogibelji vječnoga pogubljenja, ako se Isus ne 
smiluje na nj, da iztjera iz njega niemog djavola. 

Ako je i vas tko, dragi kršćani, tako nesretan,, 
te se nalazi pod vražjom vlašću, neka nastoji da se- 
poglavito u ovo korizmeno vrieme toga zla oslobodi, 
da može dostojno blagovati uskrsnog Jaganjca. 

2. v I diz>iše se ljudi. A uski od njih rekošer 
Preko Belzebuba kneza vražkoga izgoni vragove. A 
drugi kušajući iskahu od njega znak s neba.“ Premda 
je Isus čudom pomogao onome nebogom čovjeku 
izagnavši iz njega djavola, ipak ne bi to svim ljudem 
pravo. Prosti narod, koji ga je uviek rado slušao i 
za njim išao, divio mu se, držeći ga za Mesiju; dočim 
otvrdnuti i zlobni Fariseji, ne mogavši tajiti toga čuda. 
učinjena pred tolikim množtvom, pripisavahu to vražjoj- 
moći pogrdjujući Isusa, da u ime poglavice vražjega^ 
izgoni djavole. (Mat. 12, 23. 24.) Govorahu pak tako- 
iz mržnje i zavisti protiv Isusa. — O koliko ima takvih^ 

pakostnih Fariseja i danas, koji ne će da pripoznaju 
•objavljenih istina i čudesnih čina, što ih Bog ili sam 
neposredno ili preko svojih ugodnika proizvadja sebi 
na slavu a ljudem na spas. Pa ako takvih čina ne 
mogu tajati, pripisuju ih ili pukom slučaju, ili zakonom 
mara vi, ili napređku znanosti, ili razvitku materije, 
ili novim iznašašćem magnetisma i spiritisma. Takvi 
ljudi ne samo da su niemi već i gluhi i sliepi prema 
djelom Božjim vjerujući više djavolu i njegovim slugam, 
nego Bogu i njegovoj crkvi. 

Drugi, koji ne bijahu tako pakostni i zavidni 
kao Fariseji ali prpošni i naduti, ne zadovoljiše se tim 
Isusovim čudom, pak zahtievahu od njega, da učini 
drugo koje čudo na nebu. Kolika drzovitost! Znali 
su i vidjeli, kako je Isus mnogim sliepim dao vid, 
gluhim sluh, niemim govor i t. d. pak još traže novo 
■čudo na nebu, kao da je bilo veće čudo kad čudesan 
oblak u pustinji čuvaše Israelce od žege, ili kad sunce 
stane na Josuinu zapovied, nego što su tolika Isusova 
čudesa. Medjutim Isus će vam i na nebu učiniti čudo. 
Kad bude umirao na Kalvariji pomrčat će sunce, a 
hoćete li se onda obratiti i vjerovati mu? O vi gadni 
licemjerci, vi ćete mu se još rugati i psovati ga: 
»Ako si sin Božji, sadji s križa; spasi samoga sebe, 
pak ćemo ti vjerovati.« — O koliko imade i danas 
takvih nadutih i drzovitih ljudi, koji bi svaki čas htjeli 
da im Bog po volji tvori čudesa. Sad hoće, da im 
na čudnovati' način pomogne, kako bi se osvetili ne¬ 
prijatelju; sad, kako bi se dočepali bogatstva; sad, 
kako bi dobili izgubljeno zdravlje i t. d. A koliki ga 
psuju i rugaju se njegovoj moći, ako im ne dade 
• sad kišu sad liepo vrieme, sad toplo a sad hladno 
i t. d. Hoće da Bogu upravo zapoviedaju, i da ih on 

mora slušati i činiti im sve po volji. Nego čujte kako- 
se Isus branio proti klevetnikom. 

II. 

1. ,,A on kad vidje pomisli njihove, reče im: 
Svako će kraljevstvo, koje se razdieli samo po sebi, 
opustjeti, i kuća će na kuću pasti. A ako je i sotona 
razdieljen sam po sebi, kako će stojaii kraljevstvo nje¬ 
govo, kad kažete, da ja preko Belžebuba izgonim vra¬ 
gove ?“ Kao da bi htio reći: Vi velite, da ja preko 
Belžebuba kneza vražjega izgonim djavole. Nu čujte, 
kako si sami protuslovite. Čvrstoća kraljevstva stoji 
u jedinstvu državljana. Ako su ovi medju sobom ne- 
složni, kako će obstati njihovo kraljevstvo ? I dobrobit 
obitelji stoji u slogi pojedinih njezinih članova. Jesu 
li ovi medju sobom nesložni, onda obitelj takva mora 
propasti. To jamačno dopuštate i vi. Dobro dakle. I 
sotona ima svoje kraljevstvo i obitelj. Ako dakle ja 
u ime Belžebuba, poglavice vragova, izgonim vra¬ 
gove, onda je sam sotona protiv sebe, jer ruši svoje 
vlastito kraljevstvo i obitelj; a to je nemoguće. Po 
tom je nemoguće, da meni, koji sam došao razoriti 
kraljevstvo sotonino, sam sotona pomaže, kako ću mu 
razoriti kraljevstvo, koje on hoće svakako da uzdrži. 

2. I tako Isus pobi one nadute Fariseje. A da 
ih još bolje ponizi i osramoti, veli im dalje: „Pa ako 
ja preko Belžebuba izgonim vragove, sinovi vaši preko 
koga izgone ? Zato će vam oni biti sada. Ako pak ja - 
prstom Božjim izgonim vragove, za cielo je došlo 
k vam kraljevstvo Božje.“ Valja znati, da je i u židov¬ 
skih sinagogah bilo takvih, koji su zaklinjali i izgonili 
djavole. (Izp. Mark. 9, 37.) Sad hoće Isus da reče 
Farisejem: Pitajte te vaše ljude, čijom vlašću izgone^ 


oni djavole ? Vi znate i osvjedočeni ste, da ih gone 
jedino zazivajući ime Božje, i da se nikako drugčije 
goniti ne mogu. Zašto dakle meni predbacujete, da 
ih gonim u ime Belžebuba, kad i sami uvidjate, da 
je to nemoguće. Nego ti isti vaši izgonitelji djavola 
neka vam sude, kako ste zlobni i opaki. Ako dakle 
vaši ljudi izgone djavole Božjom vlašću, i drugčije 
se izagnati ne mogu, onda morate takođjer dopustiti, 
da ih i ja ne izgonim drugčije nego jedino prstom 
Božjim. Pa ako je tomu tako, onda morate priznati, 
da sam ja od Boga poslan i da je došlo kraljevstvo 
Božje, t. j. obećani Mesija. 

3. Nego Isus još ne prestaje braniti se protiv 
klevetnika. Veli im: „Kad jaki naoružan čuva svoj 
dvor, u miru je sve što ima. A kad dodje jači od 
njega te ga nadvlada, uzme sve oružje njegovo u koje 
se uzdao, i razdieli što otme od njega. Koji nije sa 
mnom, proti meni je; i koji sa mnom ne sabira, 
prosipaš ‘ U stara vremena bio je običaj, da su držali 
po jednoga oružnika ili više na vratima kuće ili u 
dvorištu, da čuva kuću i pokućstvo, pa ako bi tko 
god hotio na silu navaliti u kuću, odbio bi ga oružjem 
u ruci, da bude sve na miru, štogod je u kući. Ta¬ 
kvomu oružniku prispođablja Isus djavola, koji je 
osvojio ovaj sviet i čuvaše ga u miru, kao svoju 
vlastitost, da mu ga tko ne otme. Sad izvodi dalje 
Isus ovako: Djavo kao hrabar oružnik čuvaše dosele 
ovaj sviet i držaše ga mirno pod svojom vlašću. 
Oružje njegovo, u koje se najviše uzdao i u njem 
držao sapet rod ljudski, bijaše bezbožtvo i razuzdanost. 
Nu ja sam djavola svladao odbivši njegove kušnje i 
prognavši ga u pakao; oružje sam njegovo skršio 
zasadivši medju Ijudma božanski nauk i ćuđorednost; 

duše, što ih bijaše ugrabio, oteo sam mu, i razdielio 
u svojoj crkvi, tako da su jedni postali apostoli, 
drugi mučenici, treći izpovjednici, četvrti djevice i 
svetci svake vrsti. Ako sam ja dakle svladao djavola, 
lišio ga oružja, i oteo mu duše, što ih bijaše za- 
sužnjio, onda je očevidno, da sam ja veći i jači od 
njega, te mi nije trebalo njegove pomoći, da iz ob- 
sjednutih izgonim vragove. Da ja s njim ne držim, 
vidi se i odatle, što smo si mi najveći protivnici. Ja 
hoću da ljude spasim, a on da ih pogubi; ja ih od¬ 
vraćam od grieha i nagovaram na krepost, a on sije 
medju njima razdor, mržnju, bezvjerstvo i svakojake 
griehe. I tako je medju nami nepomirljiv rat, te je 
svaki moj protivnik koji s vragom drži, a koji sa 
mnom drži, njemu se protivi. Nije dakle moguće, da 
ja preko njega izgonim vragove. A buduć da vi, Fari- 
seji, koji biste me morali priznati za Mesiju, i u tom 
dobrim primjerom prednjačiti narodu, odvraćate narod 
od mene klevećući moja čudesa, vi ste moji pro¬ 
tivnici, i držite s djavolom, mojim protivnikom, i tako 
razorujete što ja zidjem, i razsipavate što ja skupljam. 

Napokon čujte što kaza Isus o povratku ne¬ 
čistoga duha. 

III. 

Posramivši tako Isus svoje klevetnike, njima i 
nam daje divan nauk, da se ne šalimo s vragom, koga 
žalibože mnogi kršćani toliko zazivaju. Čujte što veli: 
„Kad nečisti duh izidje iz čovjeka, ide kroz bezvodna 
mjesta tražeći pokoja, i ne našavši reče: Vratit ću se 
u kuću svoju, odkuda sam izišao. I došavši nadje ju 
pometenu i ukrašenu. Tada otide i uzme sedam drugih 
duhova gorih od sebe, i ušavši stanuju ondje; i bude 


potonja čovjeku onomu gora od prvašnje.“ To se 
ticalo najprije onoga čovjeka, iz koga je Isus izgonio 
djavola, neka se čuva, da ne bi, oslobodjen od jed¬ 
noga djavola, bio obsjednut od njih više. A namienio 
je te rieči Isus i Farisejem, književnikom i drugim 
otvrdnutim Židovom, koje je Bog oslobodio od vlasti 
nečistoga duha, da ne služe više bezbožtvu, a oni se 
opet predali sotoni i tako ih zaposjednulo sedam 
vragova t. j. napuniše se tolikimi zloćami, da su i 
samoga obećanoga Mesiju od sebe odbili i učinili se 
nevriednimi vječnoga života. Napokon ove Isusove 
rieči protežu se i na žalostno stanje onih kršćana, 
koji, iza kako su im bili griesi oprošteni, padaju opet 
u još veće griehe. 

Čuvajte se dakle, dragi kršćani, smrtnoga grieha, 
da ne zavlada nad vami djavo. Jeste li se pak sakra¬ 
mentom pokore oslobodili smrtnoga grieha, pazite da 
opet ne padnete u grieh, jer će vas tada obsjednuti 
sedam nečistih duhova, gorih od prvoga t. j. past 
ćete u druge još veće griehe, tako da će vam biti 
potonja gora od prijašnje. Kad bolestnik pretrpi bo¬ 
lest, laglje se može uzdržati u zdravlju, nego ako mu 
;se bolest povrati. A što se komu bolest češće po¬ 
vraća, to će teže ozdraviti. Tako biva i s dušom 
onoga, koji češće pada u grieh, jer mu potamni razum, 
te ne uvidja više grdobe grieha; otvrdne mu se srce, 
te više ne ćuti grižnje za grieh, a milost Božja sla¬ 
bije mu dolazi, pošto ju je zlorabio i nevriednim se 
učinio nje. Kad god Isus komu oprosti griehe, uviek 
mu reče: »Ne grieši više, da ti ne bude gore.« (Iv. 
.5, 14.) A sv. Pavao veli: »Nije moguće one koji su 
jednom prosvietljeni, i okusili dara nebeskoga, postali 
.zajedničari Duha svetoga ... i odpali, opet obnoviti 

na pokajanje.« (Zid. 6, 4. 6.) I vi treba da se ovo 
korizmeno vrieme pripravite, kako ćete se u sakra¬ 
mentu pokore što bolje očistiti od grieha i kako ćete 
što dostojnije kušati nebesku hranu. Nastojte da to 
obavite sveto. Nu poslie izpoviedi i pričesti čuvajte 
se, da ne padnete opet u grieh. Bdijte, da vas djavo 
opet ne obsjedne, jer tada će dovesti još sobom 
drugih sedam djavola gorih od sebe, da se u vami 
nastane. Zatvorite mu dakle za uviek vrata srca svoga, 
da u njem može samo Isus stanovati. Blago vama,, 
ako to učinite; jer budete li uviek imali Isusa uza se, 
on će vas ne samo čuvati od nečistoga duha, nego i 
dovesti u vječnu slavu. Amen. 

Na četvrtu nedjelju u korizmi. 

»A bijaše blizu pasha praznik židovski.« Iv. 6, 4. 

Evangjelje sv. Ivana 6, 1 —/j. 

U ono vrieme otide Isus preko mora Gali¬ 
lejskoga, koje je Tiberijadsko. I za njim idjaše 
mnogo naroda, jer vidješe čudesa, koja činjaše 
na bolestnicih. Uzidje dakle Isus na goru i ondje 
sjedjaše s učenici svojimi. A bijaše blizu pasha 
praznik židovski. Podignuvši dakle Isus oči i 
vidjevši, da veoma mnogo naroda ide k njemu, 
reče Filipu: Gdje ćemo kupiti hljeba, da ovi 
jedu? A ovo govoraše kušajući ga; jer sam 
znadijaše, šta će činiti. Odgovori mu Filip: Za 
dvje sta dinara hljeba nije dosta, da svakomu 
od njih po malo dopadne. Reče mu jedan od 
učenika njegovih, Andrija brat Simona Petra: 
Ovdje je jedan dječak, koji ima pet hljebova. 

ječmenih i dvie ribe; ah šta je to za tolike? 
Reče dakle Isus: Posadite ljude! A bješe trave 
mnogo na onom mjestu. Posadiše se dakle 
mužkarci, na broj oko pet tisuća. A Isus uzevši 
one hljebove i davši hvalu, dade onim, koji se 
posadiše; tako i od riba, koliko htješe. A kad 
se nasitiše, reče učenikom svojim: Skupite ko¬ 
made, što pretekoše, da ništa ne propadne. I 
skupiše i napuniše dvanaest košarica komada 
od pet hljebova ječmenih, što preteče onim, koji 
su jeli. Oni ljudi dakle vidjevši čudo, koje učini 
Isus, govorahu: Ovo je zaisto prorok, koji ima 
doći na sviet! A kad razumje Isus, da će doći,., 
da ga uhvate i učine kraljem, otide opet u 
goru sam. 

Čudo što ste ga sada čuli, dragi kršćani, učini 
Isus malo pred vazmom; dakle od prilike u ovo doba,, 
u kojem se sada nalazimo, jer ćemo i mi brzo svet¬ 
kovati uskrs; a židovski vazam i naš uskrs dolaze 
skupa. Da je pak ondje, gdje Isus učini ovo čudo,, 
bilo u ovo doba mnogo trave, tomu se ni malo ne 
čudite, jer u Palestini nastaje proljeće prije nego u 
nas, pa je s toga i mnogo toplije nego kod nas. Ovo 
čudo sjeća nas najprije na ono veliko čudo svemož- 
nosti Božje, kojom svake godine malo sjemena na 
njivi posijana tako umnaža, da je cielomu narodu do¬ 
sta za čitavu godinu. A sjeća nas i na onu čudno¬ 
vatu hranu, koja se vjernikom dieli osobito u ovo us¬ 
krsno vrieme t. j. na svetu pričest. Isus tvoreć ovo 
čudo nije do duše spomenuo presvetog oltarskog sa¬ 
kramenta, ali je odmah sliedeći dan držao o njem pro- 
povied u Kafarnaumu, gdje reče: »Zaista, zaista vam 

kažem: ako ne jedete tiela sina čovječjega i ne pi¬ 
jete krvi njegove, ne ćete imati života u sebi. Koji 
jede moje tielo i pije moju krv ima život vječni, i ja 
ću ga uskrisiti u posljednji dan; jer je tielo moje 
pravo jelo i krv moja pravo pilo. Koji jede moje tielo 
i pije moju krv u meni ostaje i ja u njem.« (Iv. 6, 
53—56.) Pravo dakle odredi crkva, da se današnje 
-sv. evangjelje čita vjernikom pred uskrsnom pričcšću. 

Nu premda je čudo, što nam ga pripovieda da- 
:našnje sv. evangjelje dokaz providnosti Božje, kako 
•od malo sjemena, u zemlju posijana, proizvadja velik 
plod, da prehrani rod ljudski, i premda je rečeno 
•čudo slika presv. oltarskog sakramena, ja se ipak da¬ 
nas ne ću obazirati ni na jedno ni na drugo, nego 
ću vam naprosto tumačiti čuveno čudo s obzirom na 
•okolnosti, koje ga prate, kao što su: more, gora, ve¬ 
liko množtvo naroda, kruh i ribe, da vidite kako se 
uzvišen nauk nalazi u pojedinih tih stvarih, te se oko¬ 
ristite na svoje dušno spasenje. 

* 

* * 

1. ,,U ono vrieme otide Isus preko mora Gali¬ 
lejskoga, koje je Tiberijadsko. I za njim idjaše mnogo 
.naroda, jer vidješe čudesa, koja činjaše na bolestnicih. 
Uzidje dakle Isus na goru i ondje sjedjaše s učenici 
■svojimi. A bijaše blizu paska praznik Židov ski.“ Ovaj 
prelaz Isusov preko mora i uzlaz na goru znači, da 
jedino preko krsta ili pokore možemo dospjeti na goru 
vječnoga blaženstva. Nitko dakle ne može doći u nebo, 
tko se prije ne okupa u moru krsta ili pokore, t. j. tko 
se ne očisti od istočnoga grieha i svih vlastitih grieha. 
Kako god su Israelci tek onda mogli doći u obećanu 
-zemlju, iza kako ostaviše Misir i vidješe gdje se po¬ 

topi u crljenom moru Faraon, koji ih držaše zasuž- 
njene, isto tako ćemo i mi tek onda moći dospjeti u. 
nebo, kad se odreknemo djavola, koga Misir prilikuje,. 
i kad u plaču utopimo svoje griehe, kojima smo za- 
sužnjeni. 

Dok Isus sa svojimi učenici prolažaše preko 
mora, da onkraj mora u Betsaidskoj pustinji odpo- 
čine, narod idjaše za njim kopnom, a bijaše tu mu¬ 
ževa, žena, mladeži i djece u velikome broju. Svi ti 
zaboraviše na hranu, kuću i gospodarstvo te veselo 
trčahu za Isusom, samo da se naslušaju njegovih rieči 
i naužiju njegovih blagodati. Kako je to moralo ve¬ 
seliti Isusa! O kad bi svi kršćani ovako ljubili Isusa, 
te željni njegova nauka i blagodati trčali za njego- 
vimi namjestnici, da čuju njihove propoviedi i nasite. 
se nebeske hrane! Nu koliki ne mare za Isusa, tako 
da ga niti sliede, niti slušaju njegov nauk, niti ga pri¬ 
maju u svetoj pričesti. Po tom nije čudo da mnogi 
tumaraju u neznanstvu i bludnjah, te na putu života 
poginu od gladi i ne dospiju do vječnog života. 

A zašto se Isus neposredno pred židovskim vaz- 
mom odalečio od Jerusalema i preko mora otišao u 
pustinju? To je Isus učinio za to, jer je Herod malo 
prije dao u Jerusalemu odrubiti glavu sv. Ivanu Kr¬ 
stitelju za volju jednoj preljubnici i jednoj plesačici,, 
pak nas time hotio podučiti, kako treba da i mi iz¬ 
bjegavamo opake ljude i mjesta gdje se zlo dogadja 
te radje idemo u goru samoće, da uzmognemo tamo 
mirnije zabavljati se s Bogom u molitvi. A učinio je 
to Isus i za to, jer je jamačno i njemu prietila pogibelj,, 
da bi ga Herod mogao progoniti, a možda i umoriti- 

2. „Podignuvši dakle Isus oči i vidjevši, da veoma, 
mnogo naroda ide k njemu reče Filipu: Gdje ćemo- 

kupiti hljeba, da ovi jedu ? A ovo govoraše kušajući 
ga; jer sam znadijaše, šta će činiti. Odgovori mu Fi¬ 
lip : Za dvje sta dinara hljeba nije dosta, da svakomu 
od njih po malo dopadne Sveti evangjelisti običavaju 
i najmanje čine Isusove pa i neznatne kretnje njegove, 
kao n. pr. dizanje očiju, otvaranje usta i t. d. točno 
bilježiti, jer sve je to otajstveno i poučno. Isus je 
dignuo oči, da se pomoli svome nebeskom Otcu i iz- 
prosi od njega blagoslov nad ono ogladnjelo množtvo. 
On je svako djelo počimao s molitvom. I mi treba 
da često dignemo oči osobito prema nebu, gdje je 
Bog u svojoj slavi, da ga uzljubimo; treba da bacimo 
pogled u sviet, da se osvjedočimo o njegovoj taštini 
i nestalnosti njegovih dobara, pa da od njih bježimo; 
treba da pogledamo u se, da tako spoznamo drago-, 
cjenost svoje duše i brinemo se za njezino spasenje. 

Isus premda je već bio odlučio na čudnovati način 
nahraniti ono veliko množtvo naroda, hotio je prije 
kušati vjeru svojih učenika, pak zapita sv. Filipa: 
„Gdje ćemo kupiti hljeba, da ovi jedu ?“ Na što mu 
odgovori sv. Filip: „Za dvje sta dinara hljeba nije 
dosta, da svakomu od njih po malo dopadne." Pod 
hljebom razumieva se ovdje u otajstvenom smislu 
kruh milosti i slave, a pod dvje sta dinara zasluge 
pravednika staroga i novoga zavjeta. Odakle sliedi, 
da sve zasluge svih ljudi od početka svieta pak do 
konca, nisu nam mogle pribaviti milosti odkupljenja; 
združene pak s Isusovimi zaslugami mogu nasititi 
dušu našu i steći nam milost i slavu. 

3. „Reče mu jedan od učenika njegovih, Andrija 
brat Simona Petra: Ovdje je jedan dječak, koji ima 
pet hljebova ječmenih i dvie ribe; ali šta je to za to¬ 
like ?“ Ovaj dječak, kako je vidjeti, morao je biti član 

siromašne obitelji, pošto su se ječmenim kruhom hra¬ 
nili samo siromašni ljudi. Ovaj dječak prilikuje Mojsiju; 
pet hljebova znamenje pet knjiga Mojsijevih; a dvie 
ribe znače dvie vrsti njegovih zakona: ćudoredne i 
obredne. Stari zakon sa svimi njegovimi zapoviedmi 
nije mogao nasititi rod ljudski i usrećiti ga, jer bijaše 
nepodpun. Jedini Isus mogao ga popuniti i usavršiti. 
On je u novom zavjetu onaj dječak, koji je sa pet 
hljebova i dvie ribe doskočio našim duševnim po- 
trebam, nasitivši nam i pamet i srce. Pet hljebova 
predstavljaju njegov nauk, milost, sakramente, slavu 
i život vječni; a dvie ribe znamenuju njegov dvo¬ 
struki život: vanjski i nutarnji, kojim se može nasititi 
svaka duša, željna kršćanskog savršenstva. 

4. „Reče Isus: Posadite ljude! A bješe trave 
mnogo na onom mjestit. Posadiše se dakle mužkarci, 
na broj oko pet tisuća. A Isus uzevši one hljebove i 
davši hvalu, dade im, koji se posadiše; tako i od riba, 
koliko htješe.“ Isus je mogao sam zapovjediti onome 
množtvu, da sjedne na travu ali nije htio, već naloži 
apostolom, da oni to učine. Time je hotio Isus po¬ 
kazati svim kršćanom, kako treba da štuju njegove 
namjestnike: biskupe i svećenike, i kako treba da im 
budu pokorni i slušaju njihove naloge. Oni su po¬ 
srednici rnedju Bogom i ljudmi. Preko njih nam Bog 
dieli svoje milosti. Njim je povjerio Isus zadaću, da 
nastave djelo njegova poslanstva. Oni su čuvari istine, 
te su im se dužni pokoravati svi kršćani u svem što 
spada na dušno spasenje. •— Time što je Isus naložio 
apostolom da posade ljude hotio je da za vrieme 
■čuda vlada red i mir, te svi mogu gledati, kako će 
se u ruku Isusa i apostola množiti kruh i ribe. Ljudi 
bijahu posadjeni u kupove, možda po petdeset u 

jedan kup, i . to mužkarci za sebe, žene za sebe i djeca: 
ili za se ili skupa sa ženama, i tako se lako moglo- 
prebrojiti, da samih odraslih mužkaraca bijaše oko- 

pet tisuća. 

Kad svi posjedaše, uze Isus u svoje presvete 
ruke hljebove i ribe, dade hvalu, prelomi i razdieh. 
Kolikom je pobožnošću Isus učinio ovo čudo! Najprije, 
uze hljebove i ribe, onda dignu oči k nebu i zahvali 
Bogu Otcu. Ali kolika se dobrota i darežljivost Isu¬ 
sova odsieva u ovom čudu! Dao je svim i pojedinim, 
toliko kruha i riba, koliko je tko htio, a sigurno su 
mu u tom poslu pomagali apostoli sa svom pnprav- 
nošću i požrtvovnošću. Dakle sa pet hljebova i dvie 
ribe nahrani Isus toliko množtvo naroda, tako da sa 
svi jeli i svi se nasitili. Da pak ti hljebovi i ribe ne 
bijahu veliki, vidi se odatle, što ih je jedan djeca 
u košarici donio, bud za prodaju, bud za svoju porabu,. 
a on sigurno nije mogao puno nositi. K tomu no je 
tada običaj peći samo malene tanke hljebove, tako 
da bi svih onih pet hljebova mogao pojesti samo 
jedan gladan čovjek. Da to. dakle bijaše premalo i 
tako rekuć ništa za toliko množtvo, uvidjese i sami 
apostoli, jer rekoše: Jta je to za tolike? Za dvje¬ 
sta dinara (67 for. po prilici) hljeba nije dosta da 
svakomu od njih po malo dopadne .“ Pa ipak s tako- 
malo hljebova i riba nahrani Isus pet tisuća mužkaraca 
ne računajući žena i djece, kojih bijaše sigurno naj¬ 
manje pet tisuća. A to je bivalo tako: sto su Isus 1 
učenici kruh više lomili, to se on više množio. A tako 
je bilo i s ribami. To je jedno od najvećih 1 naj¬ 
znamenitijih Isusovih čudesa, jer je učinjeno nekamo- 
bitnim pomnožanjem naravi, već i svečano na oci & e 
tolikih tisuća ljudi, dapače i na svakom pojedinom 

od njih. .Pak toliko čudo učini Isus u najvećoj tišini 
bez vike i buke, tako da se toliko tisuća ljudi na- 
sitilo, a da se nikakav nered nije dogodio. To je 
dokaz koliko ljubi Isus mir i red. 

5. „A kad se nasitiše, reče učenikom svojim: 
Skupite komade, što pretekoše, da ništa ne propadne. 
-1 skupiše i napuniše dvanaest košarica komada od 
pet hljebova ječmenih, što preteče onim, koji su jeli.“ 
Kruh, što ga razdieli Isus množtvu, nasiti sve. Tako 
je! Duhovna dobra, što nam ih daje providna ruka 
Božja, zadovoljuju našim željam i potrebam; dočim 
nas dobra ovog svieta nikada zasititi ne mogu, pa 
da ih još više posjedujemo i uživamo. 

Sto je od pet hljebova ostalo dvanaest košarica 
komada, to je opet nov dokaz učinjenog čuda, jer 
je više kruha ostalo, nego ga je u početku bilo, 
premda se već toliko množtvo bilo do sita nahranilo. 
Židovi, kad god bi išli na put, običavahu sobom 
uzimati košarice, i tako ovaj put napuniše dvanaest 
košarica preostavših komada. Valjda je svaki apostol 
dobio po jedu punu takvu košaricu komada za trud, 
što su ga imali dieleći kruh. Time je Isus hotio po¬ 
kazati koliko vriedi milostinja i trudba za spasenje 
duša. Tko iz ljubavi k Bogu dade malo siromahu i 
trudi se za spasenje ljudi, tomu Bog vraća stotruko 
i svaki takav trud bogato nagradjuje. Time što je 
Isus zapovjedio da se skupe svi i najmanji komadići 
da ništa ne propadne, pokaza svoju otčinsku brigu 
za sve i najmanje stvari, i poduči nas, kako treba 
da se brinemo za sve što je dobro, i ništa ne do¬ 
pustimo da propadne. 

Budući da je Isus kruh nebeski, zato se pod 
komadi, za koje zapovieđa da se skupe, razumievaju 
Dr, M. Štiglić, Homilije. 12 

pravednici, koji su s njim združeni vjerom i ljubavlju. 
Premda su ti komadi maleni i neznatni, ipak su drago- 
c J eni i j er su živa uda njegova tiela, koja Isus nikad 
ne zapušta, već ih brani i skuplja, da ostanu s njim 
uviek združena i nikad ne propadnu. Budimo i mi 
uviek ovakvi dragocjeni komadi, te nastojmo da se 
nikada ne razdružimo od Isusa, već da uviek ostanemo 
s njim združeni vjerom i ljubavlju. 

6. „Oni ljudi dakle vidjevši čudo, koje ličini 
Isus, govoraku: Ovo je zaista prorok, koji ima doći 
na sviet! A kad razumje Isus, da će doći, da ga 
uhvate i učine kraljem, otide opet u goru sam.“ To 
je najbolji dokaz, kako je ovo čudo djelovalo na ono 
množtvo ljudi. Svi jednim glasom proglasiše Isusa za 
Mesiju, koga je Mojsij kao velikoga proroka obećao 
narodu (V. Moj. 18, 5.). Ta izjava bijaše izraz njihove 
žive vjere u njegovo božanstvo, ali ujedno i izraz 
njihove najiskrenije zahvalnosti za užito dobročinstvo. 
Njihovo oduševljenje za nj bijaše toliko, da su ga 
s mjesta htjeli proglasiti kraljem, a to za to, jer u 
Mesiji očekivahu svjetovnoga kralja. Nego znajući 
Isus za tu njihovu namjeru zapovjedi učenikom, da 
se odmah ukrcaju na ladju i prevedu ga na zapadnu 
stranu prema Betsaidi. I tako im se on izmače, a oni 
se malo po malo počeše razilaziti. A da ga ne nadju, 
otide sam u goru. Kolika se tu opet pokazuje po¬ 
niznost Isusova! Bijaše baš najzgodnija prilika da 
pusti neka ga proglase kraljem, a kad tamo, on tu 
čast prezrevši pobježe i sakri se. Nego tko da se ne 
divi i onome množtvu naroda, koje ga je iz čiste lju¬ 
bavi i iskrene zahvalnosti htjelo na silu učiniti kraljem? 

Ugledajmo se u ovaj narod i mi, dragi kršćani, 
pak probudimo u sebi vjeru u Isusa kao svoga Boga 

i Spasitelja. Zahvalimo mu za tolika dobročinstva što 
smo ih od njega primili i još uviek primamo; navla¬ 
stito pak zahvalimo mu uviek poslie sv. pričesti, što 
se dostojao nahraniti nas svojim vlastitim tielom. Pri¬ 
znajmo ga za svoga gospodara, pak držimo njegove 
zapoviesti. Stujmo ga kao svoga kralja i molimo ga, 
da on vlada našom pameću i srcem, te nas poslie 
ovoga vremenitoga života uzme u svoje vječno kra¬ 
ljevstvo. Amen. 

Na gluhu nedjelju. 

»Tko je od Boga, rieči Božje sluša.« Iv. 8, 47. 

Evangjelje sv. Ivana 8, 46 — -$q. 

U ono vrieme reče Isus Židovom: Koji će 
me od vas koriti za grieh? Ako vam istinu 
govorim, zašto mi ne vjerujete? Tko je od 
Boga, rieči Božje sluša; zato vi ne slušate, jer 
niste od Boga. Odgovoriše dakle Židovi i rekoše 
mu: Ne govorimo li mi pravo, da si ti Sama- 
ritanac i imaš vraga ? Odgovori Isus: Ja nemam 
vraga, nego poštujem Otca svojega, a vi mene 
sramotite. A ja ne tražim slave svoje; ima, koji 
traži i sudi. Žaisto, zaisto vam kažem, ako tko 
obdrži rieč moju, ne će vidjeti smrti do vieka. 
Rekoše dakle Židovi: Sad vidimo, da imaš 
vraga. Abraham umrie i proroci, a ti govoriš: 
tko obdrži rieč moju, ne će okusiti smrti do 
vieka! Zar si ti veći od otca našega Abrahama, 
koji umrie? I proroci pomrieše. Kim se ti sam 
gradiš? Odgovori Isus: Ako se ja sam slavim, 
slava je moja ništa; Otac je moj, koji me slavi. 

za kojega vi govorite, da je vaš Bog. Ali ga 
vi ne poznajete; a ja ga znam, i ako rečem, 
da ga ne znam, bit ću laža kao vi. Nego ga 
znam, i rieč njegovu držim. Abraham otac vaš 
radova se, da vidi dan^ moj; vidje, i obradova 
se. Rekoše mu dakle Zidovi: Još ti nema pet- 
deset godina, pa si Abrahama vidio ? Reče im 
Isus: Zaisto, zaisto vam kažem, prije nego bi 
Abraham, ja jesam! Uzeše dakle kamenje, da 
bace na nj; a Isus se sakri, i izidje iz hrama. 

Nema čovjeka, koji bi svim ljudem bio po volji. 
Dapače što je tko bolji, to ga zli ljudi još više pro¬ 
gone i mrze. Svjedoči to sv. Pavao veleći: »Svi koji 
pobožno hoće da žive u Kristu Isusu, bit će pro¬ 
gonjeni.« (II. Tim. 3, 12.) Tako se dogodilo i samomu 
našemu Spasitelju Isusu Kristu. Sto je on Židovom 
veća dobročinstva izkazivao, oni su ga sve više 
progonili i prezirali. I današnje sv. evangjelje svje¬ 
doči nam, kako su nastojali svakom zgodom da ga 
osumnjiče i okleveću. U njihovih srcih kipio je tolik 
jal i mržnja proti njemu, da nisu ni jedne zgode pro¬ 
pustili a da mu ne bi protuslovili, rugali mu se i 
klevetali ga na najružniji način. I tako morade cio 
svoj život piti gorku čašu, koju mu od vieka odredi 
providnost Božja. 

A kako se Isus proti tim tužbam i klevetani 
vladao? Vladao se tako umiljato, da mu se svatko 
samo diviti mora. Laž je suzbijao istinom, srdjbu 
strpljivošću, mržnju ljubavlju. Za otrov vraćao je med, 
a za progonstva dobra djela. I prema najljućim svojim 
neprijateljem^ pokazivao se uviek neizmjerno blag, 
ljubežljiv i strpljiv, kako se ni jedan čovjek na svietu 


nije pokazivao. O svemu tomu osvjedočit ćete se 
danas, dragi kršćani, kad vam budem tumačio da¬ 
našnje sv. evangjelje. A govorit ću vam: 

I. Kako se Isus potužio radi nevjerstva Židova; 

II. Kako su mu se Židovi za to rugali, pa i 
htjeli ga kamenovati. 

I. 

i. „ U ono vrieme reče Isus Židovom: Koji će 
me od vas koriti za grieh?“ Isus je bio u svem svo¬ 
jem življenju uviek neporočan. Nikad nije ni činom 
ni riečju pokazivao drugo nego nevinost i svetost, 
tako da je i najljuće svoje neprijatelje mogao po¬ 
zvati: „Koji će me od vas koriti za grieh?“ I zbilja, 
iz ustiju njegovih tekle su samo istinite rieči vječnoga 
života; pamet njegova bila je uviek upravljena jedino 
na slavu Boga i spasenje ljudi; srce njegovo kucalo 
je božanskom ljubavlju i prema najvećim njegovim 
neprijateljem; ruke njegove znale su samo blago¬ 
slivljati; a noge njegove bijahu uviek pripravne, da 
ga nose od grada u grad, od sela do sela, da čini 
dobro i lieči bolestnike. Bio je nedužno jagnje, koje 
ne pozna grieha, premda dodje da uništi sve griehe 
svieta; bio je sama svetost, na kojoj nema ljage; bio 
je veliki svećenik, svet, neporočan i odieljen od greš- 
nika; bio je najsavršeniji zakonodavac, koji je svojimi 
zapoviestmi i primjerom preobrazio čitav sviet. Jedini 
on mogao je reći: „Koji će me koriti za grieh?“ 
Svaki drugi, koji bi to rekao, ne bi kazao istine, jer 
sv. Ivan apostol veli: »Ako rečemo, da grieha nemamo 
sebe varamo, i istine nema u nama.« (I. Iv. i, 8.) 

Takav imao bi biti svaki, koji je drugomu vodja, 
:ili hoće da drugoga pokara; jer kojim obrazom će 

moći drugim zapoviedati, kako imadu živjeti, ako on 
sam ne živi onako, ili kako će ukoriti druge, ako on 
sam zaslužuje ukor? Valja to osobito za roditelje i 
poglavare. S toga, roditelji i poglavari! živite uviek 
onako, kako biste rado da žive vaša djeca i podlož¬ 
nim, inače vaš ugled i vaše rieči ne će imati upravo 
nikakve vriednosti i uspjeha. 

2. Isus veli nadalje: „Ako vam istiim govorim, 
zašto ne vjerujete ? Tko je od Boga, rieči Božje sluša ; 
za to vi ne slušate, jer niste od Boga.“ Ovimi riečmi 
spočituje Isus Židovom nevjerstvo, a kaže im i uzrok, 
njihova nevjerstva. Isus je došao da propovieda rieč 
Božju, a ova je istinita. Po tom propoviedajući rieč 
Božju, samo je istinu govorio. Svaki pak, koji ljubi 
Boga i želi biti njegov sluga, taj rado sluša rieč-. 
Božju i vrši ju. Pošto pak Židovi ne će da slušaju 
rieči Božje, činom pokazuju da nisu od Boga, već od 
djavola, koji je otac laži. 

Dragi kršćani! slušajte marljivo rieč Božju i 
izpunjavajte ju, jer jedino tada moći ćete biti djeca 
Božja. Zapamtite si dobro što kaza Isus: „Tko je od 
Boga, rieči Božje slaša.“ Nemojte zapuštati propoviedi 
i kršćanskog nauka, a još manje da se usudite to 
prezirati ili možda tomu rugati se, pošto tada ne- 
biste već bili od Boga, već od nečistoga duha, i spa¬ 
senje vaše bilo bi u velikoj pogibelji. 

II. 

Ne znajući Židovi što bi Isusu odgovorili, počeše 
ga svakojako grditi i psovati. 

i. „Ne govorimo li mi pravo, da si ti Samari— 
tanac, i imaš vraga ?“ Sama'ritanci bijahu glavni ne¬ 
prijatelji židovskoga naroda. Njih su Židovi smatrali? 

za odmetnike od židovske vjere. Nazvaše pak Isusa 
Samaritancem za to, jer je sa Samaritanci obćio; no 
on je s njimi obćio, kao i s drugimi grešnici s tom 
namjerom da ih obrati. Sto pak rekoše da ima vraga, 
•to rekoše iz zlobe kao i ono: da preko Belzebuba, 
kneza vražjega, izgoni vragove. 

» Odgovori Isus : Ja nemam vraga, nego poštujem 
Otca svojega, a vi me sramotite .« Na klevetu, da je 
on Samaritanac, ne odgovara ništa, pošto su svi znali 
da je on Židov ili Galilejac. A ne htjede na to odgo¬ 
varati i za to, jer je ta uvreda bila nanešena samo 
njegovu čovječanstvu, pak nas je hotio poučiti, daje 
najbolje mučati na poruge. Na drugu pak osvadu, 
kojom povriediše njegovo božanstvo, odgovara sasvim 
mirno i kratko: „Ja nemam vraga.“ Vraga može tko 
imati na tri načina: i. ako je tjelesno od njega ob- 
sjednut; 2. ako mu je duša u smrtnom griebu, i 3, 
ako je s njim u savezu te ga zaziva u pomoć za 
kojekakove čine. Kad Isus odgovori: „ja nemam 
vraga,“ razumieva, da ga ni u jednom slučaju nema. 
Nema ga u tielu, jer ga izgoni iz tjelesa drugih. 
Nema ga u duši, jer je i najveće svoje neprijatelje 
pozvao: „Koji će me od vas koriti za grieh?“ Nema 
ga na treći način, jer su si najveći protivnici. Vrag 
hoće da otme Bogu čast, a Isus veli: „Ja poštujem 
Otca svojega 

A da Isus od sebe odbije i svaku sjenu taštine, 
veli: „Ja ne tražim slave svoje; ima koji traži i sudi,“ 
kao da bi htio reći: ja ne marim za vaše klevete, 
niti tražim slave svoje; mene drugi brani, kojega se 
sudu posve podvrgavam, a to je moj nebeski Otac. 

Gospodin Isus ne samo da se nije ni najmanje 
razžestio ili uznemirio na sve osvade, što su proti 

njemu izrečene, već je naproti nastojao, kako bi svoje 
klevetnike predobio, da vjeruju u nj. Veli im: „ Zaista, 
zaista vam kažem, ako tko obdrži rieč moja, ne će 
vidjeti smrti do vieka.“ Ovimi riečmi hotio je Isus 
kazati: ako je tko od vas pripravan prigrliti moj 
nauk i vršiti ga, izbjegnut će kazni, koja ga čeka za 
psovke proti meni izrečene, i postići će život vječni 
i za dušu i za tielo, koje će se poslie uskrsnuća 
opet združiti s dušom, da uživa nebesko blaženstvo. 

2. Uzevši Židovi Isusove rieči u naravnom smislu 
t. j. o tjelesnoj smrti, rekoše: „Sad vidimo, da imaš 
vraga. Abraham umrie i proroci, a ti govoriš: tko 
obdrži rieč moju, ne će okusiti smrti do vieka! Zar 
si ti veći od otca našega Abrahama, koji umrie ? I 
proroci pomrieše. Kim se ti sam gradiš ?“ Židovi 
umovahu ovako: kako ti možeš obećavati, da ne će 
umrieti oni, koji drže tvoj zakon? Abraham i proroci 
jamačno vjerovahu u Boga i držahu njegov zakon, 
pa ipak pomrieše. Zar si ti dakle veći od Boga, kad 
obećaješ obslužiteljem tvoga zakona ono, što ni sam 
Bog nije obećavao onim, koji držahu njegov zakon? 
Ili si možda veći od Abrahama i proroka, koji bijahu 
takodjer ljudi krepostni i od Boga poslani, pa ipak 
ne obećavahu svojim slušaocem, da ne će umrieti? 
Zar ti imaš veću moć od njih ? Ako imaš, kaži nam, 
tko si, da se znamo vladati. — Premda je Isus pravo 
govorio, jer njegovi sljedbenici tek poslie smrti po- 
čimaju živjeti pravi život, Židovi, koji ne razumješe 
njegovih rieči, sablazniše se i ponovno ga oklevetaše, 
da ima vraga. Tako čine svi otvrdnuti grešnici, koji 
ne će da se k Bogu obrate. Oni obično uztraju u 
svojoj zloći i opačini, dok napokon na vieke ne pro¬ 
padnu u pakao. 


„Odgovori Isus: Ako se ja sam slavim, slava 
je moja ništa; Otac je moj, koji me slavi, za kojega 
vi govorite, da je vaš Bog. Ali ga vi ne poznajete; 
u ja ga znam, i ako rečem, da ga ne znam, bit ću 
■laža kao i vi. Nego ga znam i rieč njegovu držim. 
Abraham otac vaš radova se, da vidi dan moj; vidje, 
i obradova se.“ Isus hotio je reći: kad bih se ja hotio 
slaviti, moja slava ne bi ništa vriedila. Nego mene je 
proslavio Otac, kad me je od vieka rodio i poslao 
da odkupim sviet. On svjedoči za mene, da sam 
njegov sin. Njemu pak biste morali vjerovati, jer je 
on baš onaj, za koga vi velite, da je vaš Bog, a on 
I je sigurno istinit. No vi ne ćete da ga priznate za 

moga Otca ni u obće za Boga svoga, jer ga ne slu¬ 
šate, niti vjerujete njegovu svjedočanstvu. Kad biste 
ga priznali za Boga, za cielo biste i obsluživali nje¬ 
gove zapoviesti i vjerovali njegovim riečima. Budući 
j pak da toga ne činite, lažete, kad velite, da ga poznate. 

• Ja ga pak poznam kao svoga Otca, i držim rieč 

njegovu, te kad bih rekao, da nisam njegov sin, bio 
bih lažac kao i vi. Po tom ja bih mogao reći, da sam 
veći od Abrahama i od svih proroka, jer sam Sin 
Božji, ali ne ću, jer se radi o mojoj osobi, pak biste 
mi mogli prigovoriti, da sama sebe hvalim. Zato budi 
dosta svjedočanstvo Otca mojega. 

Abrahamu bi obećano, da će se od njegova sje¬ 
mena roditi Mesija. On ga je želio vidjeti, ali ga ne 
vidje, jer je prije umro. Nu ako ga ne vidje tjelesnim 
očima, vidje ga duhom, kao i drugi proroci. A za 
njegov dolazak dozna zaista u prednjem paklu, gdje 
je i on s tolikimi pravednici čekao odkupljenje svieta; 
pak kad to dozna, sigurno se obradova, da će se 
onoga zatvora i on do mala osloboditi i preći u nebo, 

koje do onda bijaše svim zatvoreno. Ovimi riečmi 
hotio je Isus pokazati Židovom, da nisu vriedni da 
se zovu sinovi Abrahamovi. Abraham nije vidio Me¬ 
sije, pa se ipak razveselio, kad je dočuo, daje došao 
na sviet; dočim su ga Židovi i vidjeli i čuli i s njim. 
obćili, pak ne samo da se nisu nad njim razveselili, 
već su ga progonili i nakanili ubiti. 

3. „ Rekoše mu dakle Zidovi: Još ti nema pet- 
deset godina, pa si Abrahama vidio ?“ Židovi su sve. 
Isusove rieči krivo shvatali. Ta mogli su lako znati, 
da Isus nije hotio kazati, da je Abraham tjelesnim 
očima na ovome svietu vidio Isusa, i Isus Abrahama,. 
pošto je Abraham živio dvie tisuće godina prije Isusa. 
Kad dakle Židovi zlobno ne htjedoše razumjeti rieči 
Isusovih, sad im on veli jasno i očito: „Zaista, zaista 
vam kažem, prije nego bi Abraham, ja jesam!“ Kao 
da bi htio reći: ako ja kao čovjek nisam tako star,, 
da bih mogao vidjeti Abrahama, ali sam kao Bog 
stariji od njega, jer sam od vieka. Sad su Židovi 
posve dobro razumjeli Isusa, da govori o svom bo¬ 
žanstvu, pa mjesto da mu se poklone, „uzeše kamenje, 
da bace na nj; a Isus se sakri, i izidje iz lirama. 11 
Po odredbi starog zakona morao je biti kamenovan 
svaki onaj, tko bi opsovao Boga (III. Moj. 24, 16.).. 
Čuvši dakle Židovi, da se Isus gradi Bogom, veleći, da 
je stariji od Abrahama, uzeše to kao psovanje proti 
Bogu, pa s mjesta htjedoše nad njim kao huliteljerrL 
Boga ovršiti ono, što zakon naredjuje, na ime: kame¬ 
novati ga. No pošto još ne bijaše došlo vrieme, da 
Isus trpi i umre, sakri se t. j. izčezne medju narodom 
i izidje iz hrama. 

Vidite, dragi kršćani, kamo napokon vodi čovjeka 
grieh, kad mu se odmah u početku ne opre. Židovi 

su najprije mrzili na Isusa, onda su ga psovali, a na¬ 
pokon ga htjedoše ubiti. Čuvajte 'se grieha, osobito 
mržnje, jer ova navodi čovjeka na mnoge druge 
griehe. Kad vas dakle napadne kakva napast mržnje, 
ugušite ju odmah u zametku i probudite u srcu svojem 
čin ljubavi. Osvjedočili ste se danas, kako je Isus 
ljubežljivo postupao sa Židovi, i nastojao na sve 
moguće načine da ih sklone, da ga priznaju za Mesiju,, 
a oni otvrdnuti ne htjedoše ga slušati, nego mu se 
sve više protivljahu. A čuli ste i kazan, koja ih za to 
napokon stiže, jer im se Isus sakri i pobjegne. To je 
najveća kazan za grešnika, kad ga Bog ostavi. Molite 
se Bogu, da vas tako nikad ne kazni, već da uviek 
bude s vami. Čuvajte se grieha, pak vas Isus ne 
samo ne će nikad ostaviti, već će vam se dati i na 
vječni užitak u nebeskom kraljevstvu. Amen. 

Ha cvjetnu nedjelju. 

»Hosana sinu Davidovu; blagosloven, koji ide u ime Go¬ 
spodnje.« Mat.' 21, 9. 

Evangjelje sv. Mateja 21, 1 — 9. 

U ono vrieme, kad se približiše k Jerusa- 
lemu i dodjoše u Betfage k Maslinskoj gori, 
onda Isus posla dva učenika govoreći im: Idite 
u selo što je prama vam, i odmah ćete naći 
magaricu privezanu i magare s nj om; odriešite 
i dovedite mi. I ako vam tko reče što, kažite,, 
da ih Gospodin treba; i odmah će ih pustiti. 
A sve ovo bi, da se zbude, što je kazao pro¬ 
rok govoreći: Kažite kćeri Sionskoj: evo kralj 
tvoj ide tebi krotak, sjedeći na magarici, i na 



188 


Homilija 


na cvjetnu nedjelju 


189 



magaretu sinu magaričinu! I otišavši učenici 
učinišfe, kako im zapovjedi Isus. I dovedoše 
magaricu i magare, i metnuše na njih haljine 
svoje, i posadiše ga na njih. A ljudi mnogi 
prostneše haljine svoje po putu, a drugi rezahu 
granje od drveta i prostirahu po putu. A silni 
sviet, koji idjaše pred njim i za njim, vikaše 
govoreći: Hosana sinu Davidovu: blagosloven, 
koji ide u ime Gospodnje! 

Jamačno vam je srce od radosti kucalo, dragi 
kršćani, slušajući iz današnjega sv. evangjelja, kako je 
Isus sa svojimi učenici svečano ušao u Jerusalem, 
baš onako, kako bješe to napried rečeno u starom 
zavjetu. Vi ljubite Isusa, pak se s punim pravom ve¬ 
selite, što su ga Židovi na današnji dan s tolikim 
slavljem pratili u Jerusalem. To bijaše za Isusa naj¬ 
svečaniji dan u njegovu životu na ovoj zemlji. Tak¬ 
voga slavlja još nijedan vladar nije doživio. Kad biste 
i vi bili tada ondje, sigurno biste se bili pridružili 
onoj pratnji da povećate slavlje Isusu. No kad vam 
to nije bilo moguće onda, a vi se barem danas u 
duhu razveselite njegovu svečanom ulazu. Sve i naj¬ 
manje okolnosti, koje taj ulaz pratiše, pune su otaj¬ 
stva i pouke za nas. S toga kazat ću vam: 

I. Kako se je Isus pripravio za taj svoj ulaz; 

II. Kako je tim ulazom izpunio sve, što bješe 
o tom napried rečeno; 

III. Kako je svečano ušao u Jerusalem. 

I. 

i. » U ono vrieme, kad se približiše k Jerusalemu 
-■i dodjoše u Betfage k Maslinskoj gori.«. U subotu 


i 


i 

pred židovskim vazmom večerao je Isus u selu Be- 
taniji, jedan sat od Jerusalema, u kući Simona guba- 
voga, gdje Marija sestra Lazarova izli na Isusovu 
glavu punu staklenicu dragocjene pomasti. Tu za 
stolom bijaše i Lazar, kojega je Isus uskrisio. A do¬ 
djoše tamo i mnogi Židovi, da vide uskrsnuloga La¬ 
zara. Sutradan t. j. u našu nedjelju pođje Isus sa svo¬ 
jimi učenici svečano u Jerusalem, Dosada se Isus 
uklanjao Jerusalemu, jer još ne bijaše došlo vrieme 
da trpi i umre za ljude; sad pak, kad se je tomu 
približavao čas, ide u Jerusalem, jer tamo bijaše od¬ 
lučeno da trpi i umre. A svoj svečani ulaz počima kod 
Maslinske gore, jer će se tu početi i njegova muka. 
Time nam je hotio pokazati Isus, da on dragovoljno 
ide za nas na muke i da si je smrt sam odabrao. 

2. Kad dodjoše dakle u Betfage, malo seoce na 
podnožju Maslinske gore „posla Isus dva učenika go¬ 
voreći im: Idite u selo što je prama vam (t. j. Bet¬ 
fage), i odmah ćete naći magaricu privezanu i magare 
s njom; odriešite i dovedite mi. I ako vam tko reče 
što, kažite, da ih Gospodin treba; i odmah će ih pu¬ 
stiti Tko da se ne čudi sveznanstvu Isusovu! On 
znade da je u selu Betfagi privezana magarica i ma¬ 
gare s njom, premda on toga nije vidio niti mu tko 
kazao. On znade, što će gospodar reći učenikom, 
kad ih vidi kako odrešuju životinje, i da će im do¬ 
pustiti da ih odvedu kad mu reknu, da ih Gospodin 
treba. Nu tko da se ne čudi i posluhu onih dvaju 
učenika! Ne pitaju: čemu će to trebati, niti dvoje da 
će one živine naći privezane i da će im gospodar 
dopustiti da ih odvežu i odvedu. Premda su si mogli 
lako misliti, da bi ih gospodar, videći što rade, mo¬ 
gao držati za lupeže i uapsiti, ipak se ne protive Isu- 

sovoj zapoviesti, već idu odmah prama selu, da iz¬ 
vrše, što im on naloži. Odatle neka se uče djeca i 
podložnici kako treba' da slušaju svoje roditelje i po¬ 
glavare, te odmah vrše njihove naloge, ne pitajući 
za uzrok, zašto tako zapoviedaju. Roditelji i pogla¬ 
vari imadu pravo da zapoviedaju, a djeca i podlož¬ 
nici dužni su slušati gospodare, koji im ne moraju za 
to dati računa. -— Nego kako dobri moradijahu biti 
i oni stanovnici sela Betfage, koji na samu rieč: „Go¬ 
spodin treba“ bijahu pripravni dati svoje životinje na 
porabu. Time je hotio Isus pokazati i to, da je on 
gospodar svih stvari. 

Ova privezana magarica i magare znače greš- 
nike. I zbilja, svaki grešnik kano da je privezan za 
grieh, pak hoće Isus da se odrieši od grieha. Po tom 
koji je dosele mrzio, valja da odsele ljubi; koji je 
psovao, odsele mora blagoslivljati; koji je tudje ukrao, 
treba da povrati; koji je drugoga smutio, valja da to 
popravi. Nego kakogod su one životinje bile prive¬ 
zane, dok ih učenici Isusovi na njegovu zapovied ne 
odriešiše, isto tako i grešnik ostaje privezan za grieh, 
dok ga svećenik od Boga ovlašten ne odrieši od 
grieha u sakramentu pokore. Sad je, dragi moji žup- 
Ijani, godišnja izpovied; koji se još niste dali odve- 
zati od grieha, učinite to brzo, da vas grieh ne drži 
dulje privezane. Molite svećenika, kao što ona dva 
učenika dovedoše one životinje k Isusu, da i on vas 
dovede k Isusu i pričesti vas ovog uskrsa njegovim 
presvetim tielom. 

II. 

,,A sve ovo bi, da se zbude, što je kazao prorok 
govoreći: Kažite kćeri Sionskoj: evo kralj tvoj ide 

tebi krotak, sjedeći na magarici, i na magaretu sinu 
magaričinu.“ Upravo ovako prorekao je prije pet 
sto godina Zaharija prorok (9, 9.) svečan ulaz Isusov 
u Jerusalem. Pod kćerju Sionskom razumieva se grad 
Jerusalem, kojemu je glavni dio bio na briegu Sionu. 
Zaharija htjede reći: Veseli se Jerusaleme, veliki grade, 
jer evo kralj tvoj u najvećoj poniznosti dolazi k tebi 
jašuć na prostom magaretu. To je kralj svih kraljeva, 
kralj angjela i ljudi, kralj neba i zemlje, Sin vječnoga 
Otca i gospodar svih stvari, pak kako je Ijubezan, 
čedan, tih i ubog! Hotio je dakle Isus, jašući na ma¬ 
garetu ući u Jerusalem, da se izpuni proročtvo. Za- 
jašio je pak magare i zato, jer to živinče znači krot- 
-kost, strpljivost i mukotrpnost, a Isus je sa svom krot- 
košću i strpljivošću išao na muke. Sv. otci kažu, da 
magarica znači Židove, a magare pogane. Služeći se 
dakle Isus magaricom jurve podjarmljenom i maga- 
retom, na kojem još nitko nije jašio, hotio je poka¬ 
zati, da je on svome zakonu podvrgao i Židove, koji 
bijahu podložni Mojsijevu zakonu i pogane, koji tomu 
zakonu ne bijahu podvrgnuti. Jašio je pak Isus na 
tudjem živinčetu, da nam pokaže svoje ubožtvo. 

Kolika razlika medju Isusovim ulazom u Jerusa¬ 
lem i kad n. pr. svjetski vladar ulazi u svoju prie- 
stolnicu iza dobivene bitke! Zemaljski kralj ulazi ob- 
koljen od vojskovodja i vojnika, oholo i gizdavo; 
dočim Isus ulazi obkoljen svojimi učenici ponizno i 
krotko. Zemaljski vladar dolazi na konju ili u naki- 
ćenoj kočiji, što znamenuje rat, Isus pak dolazi jašeći 
na magaretu, što znači mir. Zemaljski vladar dolazi 
sa bojišta u kom se samo ubijalo i ljudska se krv 
prolievala; a Isus dolazi da do pet dana bude sam 
ubijen za ljude i da ih izbavi od vječne smrti. Za ze- 

maljskim kraljem vuku se zasužnjeni neprijatelji, da 
budu na galije odsudjeni, a Isus ide da se sam za 
sve ljude, pa i za svoje neprijatelje žrtvuje, i izbavi 
ih iz vražjega sužanjstva. Zemaljski vladar sa zaplie- 
njenimi neprijateljskimi zastavami, oiuzjem i drugom 
ratnom spremom pobudjuje čestoputa i u svojih vla¬ 
stitih podložnicih strah i trepet; dočim Isus svojom 
prijatnošću naviešta svim ljudem radost i veselje. O, 
kad bi svi Židovi u Jerusalemu znali, tko dolazi da¬ 
nas k njima tako čedno i umiljato! Kako bi se mo¬ 
rali veseliti njegovu dolazku! A kad bi i svi njegovi 
neprijatelji već jednom pogledali, te bi ga priznali za 
Mesiju! 

Ovaj isti Isus, dragi kršćani, dolazi i k nama u 
presv. oltarskom sakramentu. Vi ste ga već primili,, 
ili ćete ga skoro primiti u uskrsnoj pričesti. Vidite, 
kako ponizno i umiljato dolazi k vama. Čudom sa¬ 
krio je svoju moć i veličanstvo pod malenu priliku, 
kruha, i tako dolazi k vama da vas nahrani svojim 
vlastitim tielom te vam bude zalog vječnoga života. 

I vam bi se moglo doviknuti: veselite se kćeri sion- 
ske, kršćanske duše, jer kralj vaš dolazi k vama kro¬ 
tak ; primite ga pobožno i radostno u srce svoje, i 
molite ga, da se nikad od vas ne odieli. 

III. 

„I otišavši učenici učiniše, kako im zapovjedi 
Isus. ”I dovedoše magaricu i magare, i metnuše . trn 
njih haljine svoje, i posadiše ga na njih. A ljudi 
mnogi prostrieše haljine svoje po putu, a drugi re¬ 
zahu granje od drvetd i prostirahu po putu. A silni 
sviet, koji idjaše pred njim i za njim, vikaše govo¬ 
reći: Hosana sinu Davidovu; blagosloven , koji ide 

u ime Gospodnje !“ Premda je magare prosto živinče, 
ipak su na njem u starom zavjetu u židovskoj zem¬ 
lji običavali jahati ugledni ljudi. (Sud. 5, 10.) I Isus, 
premda siromašan, jašeći na magaretu hotio je od- 
kriti trak svojeg božanskog veličanstva. Kad bi nje¬ 
govi učenici bili bogati, bili bi te životinje za nj si¬ 
gurno liepo osedlali i kraljevski nakitili; nu budući i 
oni siromašni, učinili su što su više mogli. Da Isusu 
bude mekše svukoše svoje vlastite haljine i metnuše 
ih na obje životinje, magaricu i magare, pošto ne 
znađijahu, koje će zajahati. Sad očitova Isus učeni¬ 
kom, da će jahati na magaretu, i tako ga na nj po¬ 
sadiše, a odvedoše i magaricu sobom, jer magare 
inače ne bi bilo mirno na putu. Odatle se vidi, ko¬ 
liko su učenici ljubili i štovali Isusa. I tako se može 
reći da je Isus za svoj svečani ulaz trebao i maga¬ 
ricu i magare, premda je samo na magaretu jahao, 
na kojem dosad još nikad nitko nije jahao. 

Sad motrite Isusa, kako dolazi u Jerusalem. Sto 
se više približava gradu, narod sve se više zgrnja 
oko njega. Mnogi Židovi već se bijahu skupili u Je¬ 
rusalemu, da priprave što treba za najveću svetko¬ 
vinu vazma. Kad dočuše da dolazi Isus, odoše mu u 
susret, da ga vide; pošto se već bio po cieloj oko¬ 
lici raznio glas, da je malo prije uskrisio Lazara. 
Silna se tu svjetina skupila. Jedni idu sprieda, drugi 
odzada, u sredini pak jaše Isus, a s desna i s lieva- 
prate ga učenici. Isus gleda milo na te bogoljubne 
ljude i raduje se. Mnogi se od veselja svukoše te pro¬ 
stirahu haljine svoje po putu, kud je imao ići Isus, 
ne mareći, da će po njih gaziti živinče, na kojem jaše. 
Drugi pak rezahu granje od drveta i prostirahu po 
putu, i u znak najveće radosti mašući granjem u ruci 
Dr. M. Štiglić, Homilije . 13 

vikahu: » Hosana sinu Davidovu; blagosloven, koji 
ide u ime Gospodnje /« Došavši u grad sve što bijaše 
živa izide van da se pridruži pratnji ili gledaše kroz 
prozore. To bijaše toliko slavlje, kakva Jerusalem još 
nikad ne vidje. Svih bijaše jedna radost, jedno ve¬ 
selje. 1 za čudo, tomu se slavlju nitko ne uzprotivi, 
ni Pilat, koji inače nije bio ljubitelj takvih javnih ve¬ 
selja, ni Fariseji, koji su na smrt mrzili Isusa. I put, 
što ga tada učini Isus s onolikom pratnjom, naličio 
je najvećemu slavlju, premda to bijaše za Isusa ža- 
lobni ulaz, pošto se upravo na taj dan odabiralo i 
cviećem i vrpcami kitilo vazmeno jagnje, koje se 
tada imalo zaklati za oprost grieha, a to jagnje zna¬ 
čilo Isusa, koji je doskora imao umrieti na križu za 
spasenje ljudi. Ovim ulazom hotio je Isus svim Žido¬ 
vom pružiti zgodu, da ga priznaju za Mesiju, te ne 
budu više imali razloga izgovarati se za svoje ne- 
vjerstvo. Oni su uviek očekivali, da će se Mesija po¬ 
javiti kao kakav kralj. E pa dobro! Sad evo, dolazi 
kao kralj. Liepa to bijaše zgoda osobito za njegove 
neprijatelje, da odustanu od svoje pogubne namjere, 
da ga ubiju. Bijaše to za njih dan velike milosti i 
spasa, samo da su se htjeli okoristiti; nu oni sasvim 
tim ostaše tvrdokorni u svojoj zloći. Kako god se 
poslie vrućine studen, a za slađkim jelom gorčina 
jače osjeća, isto tako hotio je Isus takodjer svojim 
svečanim ulazom jače iztaći svoju sramotnu smrt na 
križu, koja je brzo imala uzsliediti. 

Da, tako je pratio narod Isusa u Jerusalem i 
slavio ga kao Mesiju! Tko bi rekao, da će ovaj isti 
narod do pet dana žedjati njegove krvi i vikati: 
Razpni ga, razpni! To najbolje dokazuje kako su 
ljudi nestalni, i koji danas viču: „Hosana,“ sutra mogu 

vikati: »Razpni ga, razpni!« Ako se to godilo 
Isusu, koliko više može se to dogoditi nama. S toga 
jedino u Boga budi naše pouzdanje, koji nas sigurno 
nikada ne će ostaviti, samo ako mi njega ne za¬ 
pustimo. 

Na koncu još samo jedno. Čuli ste, dragi krš¬ 
ćani, kako su se učenici Isusovi svukli i haljine svoje 
metnuli na živinče, na kojem je Isus imao jahati. Čuli 
ste takodjer, da su se i mnogi drugi ljudi svukli, te 
haljine svoje mjesto čilima prostirali po putu, kud je 
Isus jašio. Učinili su to iz ljubavi i štovanja prema 
Isusu; nu to imade i otajstveno znamenovanje. Kako 
god su učenici Isusovi ,i oni ljudi svukli svoje ha¬ 
ljine, isto tako treba da i mi za uviek svučemo grešne 
navade. To treba da učinimo osobito sada prigodom 
godišnje izpoviedi i uskrsne pričesti. Ne budimo ne¬ 
stalni kao oni Židovi, koji su danas vikali Isusu: 
.„Hosana sinu Davidovu; blagosloven, koji ide u ime 
Gospodnje!“ a do mala su kričali: »Razpni ga, 
razpni;« već za uviek odbacimo grieh od sebe i 
obučimo novoga čovjeka u Isusu Kristu, da nas tako 
ovaj isti Isus, kad na koncu života dodje po nas, 
uvede u svoj rajski Jerusalem, te ga ondje slavimo 
i blagoslivljamo u vieke. Amen. 

Na bielu nedjelju. 

»Dodje Isus i stade na sredinu i reče im: Mir vam!« Iv. 20, 19. 

Evangjelje sv. Ivana 20, ig — 31. 

U ono vrieme kad bi u večer onaj dan, 
prvi po suboti, i vrata bijahu zatvorena, gdje 
se bjehu učenici njegovi skupili od straha ži- 

dovskoga, dodje Isus i stade na sredinu i reče 
im: Mir vam! I ovo rekavši pokaza im ruke i 
rebra. Onda se učenici obrado vaše vidjevšii 
Gospodina. A Isus im reče opet: Mir vam!' 
Kao što Otac posla mene, i ja šiljem vas. I 
ovo rekavši, dahnu i reče im: Primite Duha. 
svetoga! Kojim oprostite griehe, oprostit će im 
se; i kojim zadržite, zadržat će se. A Toma 
koji se zove blizanac, jedan od dvanaestorice^ 
ne bješe s njimi, kad dodje Isus. Rekoše mu. 
dakle drugi učenici: Vidjesmo Gospodina. A 
on im reče: Dok ne vidim na ruku njegovih 
probodka od čavala, i ne metnem prsta svo¬ 
jega u mjesto od čavala, i ne metnem ruke 
svoje u rebra njegova, ne ću vjerovati. I po¬ 
slić osam dana opet bijahu učenici njegovi, 
unutra, i Toma s njimi. Dodje Isus, kad bijahu, 
vrata zatvorena, i stade na sredinu i reče: Mu¬ 
vam! Po tom reče Tomi: Metni prst svoj 
ovamo, i vidi ruke moje, i pruži ruku svoju i. 
metni u rebra moja; i ne budi nevjeran nego, 
vjeran! Toma odgovori i reče mu: Gospodin 
moj i Bog moj. Pteče mu Isus: Pošto me vidje,. 
Toma! vjerovao si; blago onim, koji ne vidješe 
a vjerovaše. A i mnoga druga čudesa učini 
Isus pred učenici svojimi, koja nisu pisana u 
knjizi ovoj; a ova su pisana, da vjerujete, da 
Isus jest Krist sin Božji, i da vjerujući život 
imate u ime njegovo. 

Isus se onaj isti dan, kad uskrsnu, javi sv. Petru; 
onda Mariji Magdaleni; zatim njezinim družicam i to 
jamačno na putu s Kalvarije u Jerusalem (Mat. 28, 9.);; 

napokon dvojici učenika, koji su išli u Emaus. Svi 
■ovi ljudi, kojima se Isus javi poslie uskrsnuća, do- 
‘djoše k apostolom, da im navieste Isusovo uskrsnuće 
no oni ne htjedoše vjerovati. Dapače kad se prosu 
glas po gradu, da je tielo Isusovo odneseno, još se 
više uznemiriše i razžalostiše, bojeći se da će i njih 
pogubiti kao i Isusa, pošto je na njih pala sumnja, 
■da su ukrali njegovo tielo. Od straha dakle pred Ži¬ 
dovi sakriše se u jedno blagovalište i zatvoriše vrata 
: što bolje, mogoše, da ih Židovi ne nadju. Bijahu 
dakle kao ovce bez pastira. Dok su se ovako za¬ 
tvoreni razgovarali o Isusovu uskrsnuću, bi li u nj 
vjerovali ili ne, u sveudiljnom strahu da ih Židovi 
ne napadnu, dodje Isus k njima, stade u sredinu i 
pozdravi ih. Ovaj put ne bijaše s apostoli sv. Tome- 
Pa kad mu kasnije rekoše, da su vidjeli Gospodina, 
odgovori im, da ne će tako dugo vjerovati dok ne 
vidi njegovih rana i ne metne prsta svojega u mjesto 
od čavala i ruke svoje u rebra njegova. To je dokaz 
da apostoli nisu tako lako vjerovali u uskrsnuće Isu¬ 
sovo, već se htjedoše o tom upravo gledanjem i pi- 
panjem njegovih rana osvjedočiti. Poslie osam dana 
javi se Isus opet apostolom, s kojima bijaše i sv. 
Toma. Isus mu u svojoj dobroti pokaza rane, i on 
vjerova. Sve je to vrlo poučno za nas, da se po- 
kriepimo u vjeri. A to nam treba osobito dan danas 
kad se gotovo sve istine naše sv. vjere drzovito nieču. 
S toga ću vam danas, dragi kršćani, u kratko pro¬ 
tumačiti današnje sv. evangjelje, i kazati kako se Isus 
javio apostolom i to: 

I. Bez sv. Tome; 

II. Sa sv. Tomom; a vi me, molim vas, paž¬ 
ljivo slušajte, da se okoristite za svoje dušno spasenje. 

.. I. 

i. ,, U ono vrieme kad bi u večer onaj dan, prvi 
po suboti, i vrata bijahu zatvorena, gdje se bjehu uče¬ 
nici njegovi skupili od straha židovskoga, dodje Isus- 
2 stade na sredinu i reče im: Mir vam !“ Znajući Isus,, 
kako su apostoli zbog njegove smrti tužni, i kako se 
od straha pred Židovi sakrivaju, javi im se još onu 
istu večer kad uskrsnu, da ih utješi i pokriepi. Javi. 
im se pak tek ,,ii večer,“ jer valjda po danu ne bi¬ 
jahu skupa, već se tek u večer sastali. A hotio ih. 
je takodjer prije na svoj dolazak pripraviti po sv. 
Petru, preko dva učenika što su išli u Emaus i preko- 
onih pobožnih žena, kojim se već bio javio. Ovo. 
prikazanje Isusovo ,,u večer“ sjeća nas na njegovu 
dobrotu i milosrdje, kojim je pripravan da se javi 
svakomu grešniku makar i na koncu života, te mu 
oprosti sve griehe, ako se za njih skrušeno pokaje.. 
No zato ipak da se'nitko ne usudi odgadjati obra¬ 
ćenje svoje do konca života, jer to obraćenje vrlo je- 
nesigurno. Tko cio svoj život prezire milost Božju i. 
grieši na račun Božjega milosrdja, lako da te milosti 
i milosrdja ne dobije. Sv. Jeronim veli, da će se od 
sto tisuća ljudi, koji bezbožno žive, jedva jedan na. 
smrtnoj postelji obratiti i dobiti oproštenje grieha. A 
i izkustvo nas uči, da obično kako tko žive, da tako 
umre; s toga i nastala ona poslovica: Kakav život,, 
takva smrt. 

Isus dodje k sakupljenim apostolom kad „vrata 
bijahu zatvorena,“ jer je njegovo tielo po uskrsnuću 
postalo tanko i slično duhu, tako daje moglo svakamo- 
doprieti, pa bila i zatvorena vrata. Odatle što apo¬ 
stoli zatvoriše vrata blagovališta, učimo se zatvarati 


vrata srca svoga griehu, pak će i k nam doći Isus. 
On svojom milošću dolazi u svako srce, izuzev jedino 
ono srce, u kom stanuje smrtni grieh. Izbacimo dakle 
taj grieh iz srca svoga i zatvorimo mu za uviek vrata, 
pak će Isus ostati uviek s nami. 

Značajno je što veli sv. evangjelje, da Isus 
„stade na sredinu.“ I kad god se Isus poslie uskrs¬ 
nuća javi učenikom, uviek se javi stojeći, dočim prije 
svoje muke često sjedjaše, kao n. p. đvanaestgodišnji 
dječak u hramu slušajući naučitelje ; onda kod zdenca 
Jakovljeva, kad obrati Samaritanku; zatim u ladji 
i Petrovoj učeći narod i t. d. Tumačitelji sv. pisma 

vele, da se Isus poslie svoga uskrsnuća uviek javio 
stojeći za to, da nam pokaže, da on već ne spada na 
ovaj sviet, pa da nas poduči, da i mi imamo poslie 
duhovnog uskrsnuća uviek stojati t. j. nikada više ne 
pasti u grieh. Sad smo svi uskrsnom izpovieđju du¬ 
hovno uskrsnuli od grieha; čuvajmo se dakle, da 
opet u grieh ne padnemo, jer koji se u grieh po¬ 
vraća, pamet mu potamni, a srce omrzne, da ne može 
primati ni nauka ni milosti Božje, kako treba. 

„Reče im: Mir vam!“ Divna li pozdrava! Veli 
se, da što je čovjeku na srcu, to mu je i na jeziku. 
Isus je ljubio mir, pak je taj mir uviek i navieštao. 
Isaija prorok (9, 6.) napried reče o Isusu, da će biti 
knez mira. 1 zbilja ,* tek što se Isus rodi, pjevaju 
angjeli: »Mir Ijudem na zemlji, koji su dobre volje.« 
(Luk. 2, 14.). Kad pak posla apostole u sviet da pro- 
poviedaju evangjelje, reče im: »U koju god kuću 
udjete najprije govorite: »Mir kući ovoj« (Luk. 10, 5.). 
A prije nego će otići s ovoga svieta, oporukom im 
ostavi mir veleći: »Mir vam ostavljam, mir svoj dajem 
vam« (Iv. 14, 27.). Već po ovom pozdravu morali su 

apostoli poznati Isusa. — Ako je Isus toliko ljubio 
mir, da nam je iz neba donio mir, mir uviek navieštao 
i umro da nam mir pribavi, tko da taj mir ne uzljubi 
i ne uzdrži? Sto će nam sve bez mira? Više vriedi 
korica kruha u miru užita, nego sve slasti ovoga 
svieta, ako čovjek ne ima mira. Imajmo pak mir naj¬ 
prije sami sa sobom, t. j. čuvajmo se grieha; onda 
s bližnjim, da po mogućnosti živimo sa svimi u miru 
i u slozi; napokon imajmo mir s Bogom, njega nada 
sve ljubeći i služeći mu. 

2. ,,I ovo rekavši pokaza im ruke i rebra. Onda 
se učenici obradovaše vidjevši Gospodina Kako dobar 
je Isus! Videći učenici Isusa na sredini blagovališta, 
a ne znajući ni kako ni kud je došao, prestrašiše se 
jako, bojeći se, da nije to možda duh. Da dakle iz 
srdaca njihovih izčupa svaki strah i sumnju proti 
vjeri, pokaza im rane na ruku, nogu i prsih. Sv. otci 
vele, da su apostoli opipali Isusove rane, i tek tada 
vjerovali i obradovali se, što je uskrsnuo onaj, za kojim 
su dosada samo tugovali. 

3. ,,A Isus im opet reče: Mir vam! Kao što 
Otac posla mene, i ja šiljem vas. I ovo rekavši, dahnu 
i reče im: Primite Duha svetoga! Kojim oprostite 
griehe, oprostit će im se; i kojim zadržite, zadržat 
će se.“ Koliko je Isusu stalo do mira, vidi se naj¬ 
bolje odatle, što učenikom svojim'ponovno zaželi mir. 
A pozdravi ih tako opet, da odbace svaki strah i 
nemir, te se svi, pa i oni, koji možda zabezeknuti od 
straha nisu čuli njegova prvoga pozdrava, još bolje 
osvjedoče, da je to onaj isti, koji im je pred smrću 
svojom ostavio mir. No kao što nema sreće bez ne¬ 
sreće, isto tako nema ni mira bez muke. Sam Isus 
reče jednom: »Nisam došao da donesem mir, nega 

mač.« (Mat. 10, 34.) Sad pak veli: „Kao što Otac posla 
mene, i ja šiljem vas.“ Mene je Otac poslao da pro- 
poviedam evangjelje; svoj nauk potvrdim životom i 
•čudesima; poslao me da za spasenje ljudi trpim i 
umrem. I ja šiljem vas u tu istu svrhu, da učite i 
krstite narode; nauk svoj potvrdite svetošću života; 
pa ako uztreba za nj i umrete. Apostoli svoju zadaću 
vjerno izpuniše, zapečativši svoje poslanje vlastitom 
-krvlju. To isto čine i svi njihovi vriedni nasljednici, 
i činit će do konca svieta. 

Nego poznavajući Isus slaboću ljudsku, kako i 
■oni, koji su na sv. krstu stekli posvećujuću milost, 
mogu ju opet lako izgubiti, u bezmjernoj svojoj do¬ 
broti naredi sakramenat pokore i svu vlast opraštati 
griehe preda apostolom veleći: „Kojim oprostite 
griehe, oprostit će im se; i kojim zadržite, zadržat 
će se.“ A budući da je to najteža vlast, kojom valja 
•ohole poniziti, i u obće grešnike obraćati i spašavati, 
trebalo im jakosti i ljubavi Duha svetoga. S toga i 
predavajući Isus tu vlast apostolom „dahnu" u njih 
veleći: „ Primite Duha svetoga.“ U naredjivanju ovoga 
;sakramenta pokaza Isus svoje najveće milosrdje. Sto 
bi bilo od tolikih kršćana, da nije Isus ovaj sakra¬ 
menat naredio ? Izgubili bi se isto tako kao da i nisu 
bili kršteni, pošto su nevinost na sakramentu krsta 
dobivenu smrtnim griehom izgubili. Zahvalimo dakle 
Isusu za toliko milosrdje, pak se često izpoviedajmo, 
da tako dademo nasljednikom apostola t. j. svećenikom 
zgodu, da se mogu dobivenom vlašću služiti. Jedva 
je koji drugi sakramenat naredio Isus tako svečan o 
kao ovaj: na sam dan uskrsa, kad se prvi put jav 
apostolom, naviestivši im mir, pokazavši im svoje rane 
d dahnuvši u njih Duha svetoga. Tim sakramentom 




1 


202 Homilija 


pribavljen je mir cielomu rodu ljudskomu. Pa ipak,, 
premda se smrtni griesi nikomu ni u nebu ne opra¬ 
štaju, kojim ih nisu svećenici oprostili u sakramentu 
pokore, koliko kršćana imade, koji se ne izpovieđaju,, 
ili ako se izpovieđaju, izpovieđaju se nevriedno, jer 
ili se ne kaju kako treba, ili iz velike nemarnosti ili 
od stida ne kažu svih smrtnih grieha. O kako će svi 
ti težko odgovarati pred Bogom, što se tolikim nje¬ 
govim dobročinstvom ili nisu htjeli poslužiti, ili su se 
zlo služili! Vi ste se, dragi kršćani, ovoga uskrsa. 
očistili od grieha. Pribavili ste si mir srca. Uzdržite 
taj mir, i nastojte da ga nikad više ne izgubite. Ču¬ 
vajte se grieha. 

4. „ A Toma, koji se zove blizanac, jedan od 
dvanaestorice, ne bješe s njimi, kad dodje Isus. Re¬ 
koše mu dakle drugi učenici: Vidjesmo Gospodina. 
A on im reče: Dok ne vidim na ruku njegovih pro- 
bodka od čavala, i ne metnem prsta svojega u mjesto 
od čavala, i ne metnem ruke svoje u rebra njegova 
ne ću vjerovati Eto kako se onaj, koji se odalečuje. 
od dobroga đružtva, lišava milosti. Nego sv. Tomi 
to još ne bi dosta. On nikomu ne htjede vjerovati,, 
da je Isus uskrsnuo, ni onim pobožnim ženam, ni 
sv. Petru, ni Mariji Magdaleni, ni onim dvjema uče¬ 
nicima iz Emausa, ni svim apostolom, a valjda ni : 
Majci Isusovoj. Eto, kako jedna pogreška vuče sa. 
sobom drugu. Dapače sv. Toma ne samo ne vjeruje,, 
nego još i tvrdokorno kaže, da ne će vjerovati tako- 
dugo, dok upravo ne opipa Isusove rane. Dakle 
njemu nije dosta vidjeti ih, nego hoće i da ruke na 
njih stavi. Koliko ima krivnja u ovih nesmotrenih 
riečih: nevjerstvo, tvrdoglavost, oholost, sablazan i 
preuzetnost u propisivanju načina, kako mu se ima. 

Isus javiti! Kad bi bili pogani sve te uvjete stavljali 
apostolom, koji im navieštahu uskrsnuće Isusovo, ni 
jedan se njih ne bi bio obratio. Odatle spoznajte, 
dragi kršćani, da je vjera velik dar Božji; a učite se- 
ujedno, da se nikad odviše ne uzdate u svoj razum. 
Dopustio je to Bog, da se mi učvrstimo u vjeri. Sv. 
Grgur Vel. kaže, da nam je za naše vjerovanje više 
koristilo nevjerstvo Tomino, nego vjera ostalih uče¬ 
nika; jer čim on uzvjerova pipajući, naša se pamet, 
odbacivši svaku sumnju, učvršćuje u vjeri. 

Preostaje mi jošte, da vam kažem, kako se Isus 
javio apostolom, kad bješe i sv. Toma s njimi. 

II. 

1. „Poslie osam dana opet bijahu učenici nje¬ 
govi unutra, i Toma s njimi. Dodje Isus, kad bijahu 
vrata zatvorena, i stade na sredinu i reče: Mir vam! 
Po tom reče Tomi: Metni prst svoj ovamo, i vidi 
ruke moje, i pruži ruku svoju i metni u rebra moja; 
i ne budi nevjeran nego vjeran !“ Dakle poslie osam 
dana javi se Isus opet apostolom kao i prvi put. Da, 
osam dana čekao je Isus na obraćenje sv. Tome.. 
Apostoli su mu to vrieme govorili, da je Isus uskrs¬ 
nuo, i nagovarali ga da vjeruje, ali on nije hotio. 
Jao svakomu, koji se ogluši spasonosnim opomenam 1 
I Bog zna što bi se još bilo dogodilo sa sv. Tomom,, 
da se nije sam Isus pobrinuo za njegovo spasenje. 
Kako dobar je Isus! Kad svetoga Tomu nitko nije 
mogao obratiti, poslie osam dana dodje sam Isus da 
ga obrati. Ali kako ljubežljivo postupa s njim! Ne 
spočituje mu nevjerstvo, već ga drži za rieč. Isus je- 
znao sve, što je on kazao apostolom, da ne će vje¬ 
rovati dok ne vidi i ne opipa njegovih rana. E pa. 

dobro! Isus u svojoj dobroti i milosrdjujavlja mu se 
upravo onako, kako je sam sv. Toma hotio. Isus mu 
pokaza svoje rane i opetuje sve što je sv. Toma 
rekao apostolom, veleći mu: » Metni\ prst svoj ovamo , 
i vidi ruke moje, i pruži ruku svoju i metni u rebra 
moja; i ne budi nevjeran nego vjeran /« Sto si je 
morao misliti sv. Toma, metnuvši prst u rane na nje¬ 
govih ruku, i ruku svoju u njegove prsi, kojom je 
mogao lako doseći do srca Isusova, toga ognjišta 
sve ljubavi i dobrote!? Tada bijaše sigurno izliečen 
od svakoga nevjerstva i užgan ljubavlju prema tako 
dobrome Isusu. Sad mu se razsvietli um, i srce mu se 
ugrije milošću. Pade Isusu pred noge i nije više ne¬ 
vjeran i otvrdnut. 

2. » Toma odgovori i reče mu: Gospodin moj i 
Bog moj. Reče mu Isus: Pošto me vidje, Toma! vje¬ 
rovao si; blago onim, koji ne vidješe a vjerovaše .« 
Dvjema riečima: » Gospodin moji Bog moj« izpravlja 
;sv. Toma zadanu sablazan, i očituje svoju tvrdu vjeru 
ne samo u uskrsnuće Isusovo, nego i u njegovo bo¬ 
žanstvo. Da, tako moćno djelovahu Isusove rane na 
svetog Tomu. A djelovahu tako za cielo i na druge 
apostole. Pa upravo zato ne javi se Isus sv. Tomi 
na samu, već kad bijaše u družtvu s drugimi apostoli, 
da se na ime i oni još bolje učvrste u vjeri. I zbilja, 
jačega im dokaza Isus za svoje uskrsnuće nije mogao 
dati, nego da im pokaže svoje rane, i dopusti im da 
:ih opipaju. Mi do duše ne vidimo Isusovih rana niti 
ih pipamo, ali zato ipak tvrdo i stalno vjerujemo, 
da je on pravi Bog i pravi čovjek, koji je za nas 
umro i uskrsnuo iz mrtvih. Pa upravo zato nazivlje 
nas blaženimi, kad veli: » Blago onim, koji ne vidješe 
a vjerovaše .« 

3. Na koncu čujte što još veli sv. evangjelje. 
»A i mnoga druga čudesa učini Isus pred učenici 
svojimi, koja nisu pisana u knjizi ovoj; a ova su 
pisana, da vjerujete, da Isus jest Krist Sin Božji, i 
da vjerujući život imate u ime njegovo.« Time je 
hotio kazati sv. Ivan evangjelist, da je Isus još i 
drugimi načini potvrdio svoje uskrsnuće pred uče¬ 
nici ; no svega toga da ne treba navoditi, pošto je 
uskrsnuće njegovo dovoljno dokazano ovim, što je 
napisano. Napisano je pak ovo zato, da se svaki 
uvjeri, da je Isus pravi Mesija, Sin Božji, koji je. 
došao s neba na ovu zemlju, da za spasenje ljudi 
trpi i umre. On je uskrsnuo, uzašao na nebo i sjedi 
ob desnu Boga Otca. I svaki koji bude u njega vje¬ 
rovao i zapoviesti njegove držao, dobit će vječno- 
blaženstvo, koje je pripravio onim, koji ga ljube. 

Blago i nam, dragi kršćani, ako budemo čvrsto 
vjerovali u Isusa, ljubili ga nada sve, i živjeli po nje¬ 
govu nauku. Ako ga i nismo vidjeli ovdje u životu 
i pipali njegove rane, ipak ćemo se s njim sastati u 
nebeskom kraljevstvu, gdje ćemo ga proslavljena 
gledati i uživati u sve viekove. Amen. 

Na drugu nedjelju po uskrsu. 

«Ja sam pastir dobri.« Iv. 10 , n. 

Evangjelje sv. Ivana 10, 11 — 16. 

U ono vrieme reče Isus Farisejem: Ja sam 
pastir dobri. Dobri pastir dušu svoju daje za 
ovce svoje. A najamnik, koji nije pastir, kojemu 
nisu ovce svoje, vidi vuka gdje ide, i ostavlja 
ovce i bježi; i vuk grabi i raztjerava ovce. A 

najamnik bježi, jer je najamnik, i ne mari 2a 
ovce. Ja sam pastir dobri, i znam svoje, i moje 
mene znaju, kao što mene zna Otac, i ja znam 
Otca; i dušu svoju polažem za ovce. I druge 
ovce imam, koje nisu iz ovoga ovčinjaka; i 
one mi valja dovesti, i čut će glas moj, i bit 
će jedan ovčinjak i jedan pastir. 

Premda je današnje sv. evangjelje kratko, ipak 
je vrlo poučno. U njem se Isus očituje kao najviši 
pastir svih ljudi, koji će za njih dragovoljno umrieti, 
samo da ih dovede u svoj ovčinjak, da ih spasi. Da 
se pak uzvišene vlastitosti Isusa, kao dobroga pastira, 
bolje uvide, stavlja se u opreku s najamnikom, koji 
sve protivno radi. Ovaj niti se brine za ovce, niti ih 
čuva, pošto nisu njegove. Pa zato, kad vidi vuka gdje 
ide, ostavlja ih i bježi, a vuk grabi i raztjerava ovce. 
Sve ovo govorio je Isus Farisejem u Jerusalemskom 
hramu, hoteći im pokazati da je on pravi Mesija po¬ 
slan od Boga. Ujedno hotio im je spočitnuti, kako 
se oni krivo nameću puku za pastire, pošto ga niti 
ne vode k spoznanju zakona, niti odvraćaju od zla, 
da ga spase, već hoće samo da njim vladaju kao 
kakvi glavari i da se okoriste njegovim imanjem. 

Ali ovo što kaza Isus u današnjem sv. evangje- 
lju tiče se donekle i svih duhovnih pastira i vjernika, 
dakle i mene i vas, dragi kršćani: mene kao vašega 
duhovnog pastira, da se ugledam u vrhovnog pastira 
Isusa Krista, a vas, da budete uviek njegove prave 
ovce, te slušate njegov glas'u njegovu ovčinjaku ili ti 
crkvi. Pet dakle stvari spominje osobito današnje sv. 
evangjelje, koje treba da razmotrimo. Te stvari jesu: 
pastir, najamnik, ovce, vuk i ovčinjak. Glavni su: 

I. P ast ir; 

II. Ovce; i to će biti dva diela našega današ¬ 
njega razmatranja. 

I. 

Čujte što veli Isus o sebi kao pastiru: „Ja 
sam pastir dobri.' 1 Ovimi riečmi hotio je Isus sjetiti 
učene Fariseje na proročtvo Ezehije proroka, koji 
'veli: »Podignut ću im pastira, koji će ih pasti, slugu 
-svojega Davida; on će ih pasti i bit će im pastir« 
(Ezeh. 24, 23.) Kad dakle Isus reče Farisejem: „Ja 
sam pastir dobri,“ hotio im kazati, da je on obećani 
Mesija, na kojem se izpunilo proročtvo Ezehijino. Da 
pak to potvrdi, navodi četiri dokaza. 

I. Najprije veli: „Dobri pastir dušu svoju daje 
za ovce svoje." To je prvo svojstvo dobroga pastira. 
A to je Isus i učinio. On se za nas žrtvovao. Uzevši 
čovječju narav postao je našim bratom i prijateljem; 
na križu nas je odkupio, u presv. oltarskom sakra¬ 
mentu hrani nas svojim vlastitim tielom i krvlju, a u 
nebu daje nam se za nagradu. Je li mogao što više 
učiniti za nas? Je li nam mogao što boljega dati? 
Zaista on je dobri pastir u najuzvišenijem smislu. Ne 
radi tako „najamnik," koji kad uvidi vuka gdje ide, 
ostavlja ovce i bježi; i vuk grabi i raztjerava ovce. 
A najamnik bježi, jer je najamnik, i ne mari za ovce .« 
Najamnik zove se onaj, koji tudje ovce pase za plaću. 
Takav čovjek traži samo svoju korist. Pa kad vuk 
dodje u stado, najamnik bježi samo da svoj život 
spasi; pa niti ga je briga za ovce, makar i poginule, 
pošto nisu njegove. Isus pak pase svoje vlastite ovce, 
koje je cienom krvi svoje odkupio. A pase ih svojim 
božanskim naukom i milošću. On ne traži svoje ko- 

nsti, već jedino spasenje njihovo. On ne bježi od 
paklenoga vuka, već sam ide na smrt, da moć nje¬ 
govu skrši i izgubljene ovce iz njegovih pandža otme. 

Blago nam, dragi kršćani, koji imademo ovako, 
dobroga pastira! Ali nisu svi ljudi tako sretni. Mno¬ 
gim su se nametnuli najamnici — krivi pastiri_koji 

su tražili samo svoju korist i slavu, i tako stado Isu¬ 
sovo raztjeraše. Oni ne samo da se nisu za nj žrtvo¬ 
vali, već ga povukoše u propast i sami usmrtiše. Tak¬ 
vih najamnika bijaše kroz sva stoljeća. Takav najam¬ 
nik bio je Focij, Luter i mnogi drugi. A takvih na¬ 
jamnika imađe i danas dosta. »Najamnik je a ne 
pastir — veli sv. Grgur Vel. — koji ovce svoje ne 
pase iz ljubavi, već zbog vremenitog dobitka. Najam¬ 
nik je, koji drži službu pastira, a ne ište duhovne 
koristi duša.« 

2. Drugo svojstvo dobroga pastira jest, da po¬ 
zna svoje ovce. Isus pak veli o sebi: »Ja znam svoje 
(ovce).« I zaista ni jedan pastir ne pozna tako dobro- 
svojih ovaca ni po broju ni po vanjskih biljezih, kao- 
što Isus pozna nas. On zna sve naše potrebe, i daje 
nam milost. One, koji dvoje, razsvjetljuje; slabe jači: 
zalostne tješi; u pogibelji nas brani; «ne, koji padnu' 
uzdize; ranjene lieči. Ni jednoga ne zapušta. A ako 
se od. stotine ovaca koja izgubi, ostavlja ih devet- 
deset i devet, da izgubljenu potraži i na ledjih do¬ 
nese u ovčinjak. 

Tako moraju svi poglavari poznati svoje pod¬ 
ložnike i bditi nad njima. Osobito su to dužni du¬ 
hovni pastiri. A nastojat ću o tom i ja koliko više 
budem mogao, da tako zadovoljim svojoj dužnosti, 
te vas sve privedem k vječnomu spasu. Nego dužni 
su to takodjer i svi roditelji i gospodari. O koliko 

bi grieha oni mogli zapriečiti, kad bi na svoju djecu 
i podložnike bolje pazili! O kolika djeca srtaju u 
zlo, jer su im roditelji nemarni, te ne će da ih od 
zla odvrate! Kolike sluge i služkinje padaju u grieh, 
jer ih gospodari i gospodarice ne će da opomenu! 
O kako će takvi nemarni roditelji i gospodari težko 
Bogu odgovarati ne samo za svoje griehe, nego i za 
griehe svoje djece i služinčadi, koje su mogli i mo¬ 
rali zapriečiti, a nisu htjeli! Uzmite si to k srcu, dragi 
kršćani, roditelji i gospodari, pak pazite i bdijte nad 
svojom djecom i služinčadi, da ih svestrano upoznate; 
pa ako opazite, da ne žive kršćanski, ili da im kakva 
pogibelj prieti, opomenite ih na dobro i odvratite ih 
od zla. Osobito čuvajte ih od zla drugovanja i greš¬ 
nog posiela, jer tu bi mogli lako izgubiti nevinost. 
Čujete li od djece svoje ili služinčadi kakvu ružnu 
rieč ili psovku, odmah im to strogo zabranite. Ne će 
li da idu u crkvu k službi Božjoj ili na sv. izpovied 
i pričest, a vi ih silom na to sklonite i pripravite. No 
da vaše nastojanje bude uspješno, treba da vi sami 
sve to točno vršite. Vaš primjer njima je najbolji 
nauk. Badava ih opominjete na dobro, ako sami toga 
ne činite. S toga čuvajte se svega, čime biste mogli 
sablazniti svoju djecu i služinčad. A čuvajte se oso¬ 
bito kletve, koja je, žalibože, danas medju kršćani to¬ 
liko zavladala. Jao vama, ako se vaša vlastita djeca 
i služinčad od vas nauče psovati. O kako će težko 
te njihove psovke pasti na vašu dušu! 

3. Nadalje veli Isus o sebi: i Kao što mene zna 
Otac, i ja znam Otca; i dušu svoju polažem za ovce.«. 
Time hoće da reče: Kao što sam ja združen sa svo¬ 
jim nebeskim Otcem, i on zna mene i ja njega, isto 
tako sam i ja združen sa svojimi ovcami, i znam ih. 

Đi. M. Štiglić y Homilije . 14 

I kao što su sve ovce t. j. svi ljudi vlastničtvo mo¬ 
jeg Otca, isto tako su i moje vlastničtvo, pošto sam 
ja njegov pravi naravski sin. Da pak pokažem koliko 
ljubim svoje ovce, evo me pripravna, da za njih da¬ 
dem svoj život, a i dat ću ga skoro. 

4. Napokon kaže Isus : »/druge ovce imam, koje 
nisu iz ovoga ovčinjaka; i one mi valja dovesti, i čut 
će glas moj, i bit će jedan ovčinjak i jedan pastir .« 

Svi su ljudi ovce Isusove: i Židovi i pogani. No tada 
spadahu u njegovo stado samo neke ovce iz Israel- 
ske kuće, dočim pogani bijahu izvan njegova stada. 

Pošto je pak Isus došao da sve ljude spasi, nastojat 
će da i pogani dodju u njegovo stado, a privest će 
ih apostoli i njihovi nasljednici. I ovi će kao i Ži¬ 
dovi poslubnuti njegov nauk i priznati ga za svoga 
pastira, tako da ne će biti nikakve razlike medju 
Židovi i pogani. I tako će biti samo jedno stado, 
t. j. jedna crkva, kojom će vladati samo jedan vid¬ 
ljivi i samo jedan nevidljivi pastir. Odatle sliedi, da 
je samo katolička crkva prava Isusova crkva, pošto 
ona jedina imade jednoga pastira ili glavara, dočim 
su sve druge krive, jer su razcjepkane, te nemaju 
obćenite glave. Blago dakle vam, dragi kršćani, koji 1 

ste članovi jedine prave Isusove crkve. Zahvalite 
Bogu na toj velikoj milosti i nastojte da budete 
vjerna djeca te ljubežljive majke. 

Sve što sam dosada rekao o dobrom pastiru, 
tiče se svih duhovnih pastira: biskupa, župnika i du¬ 
hovnih pomoćnika. Svi ti treba da poznahu ovce 
svoje i pasu ih naukom Isusovim i svetimi sakramenti, 
pa ako uztreba i život svoj dadu za njih. Sve to 
učiniše svi dobri duhovni pastiri, a čine to isto i danas. 

Ta koliki se žrtvuju za spasenje ljudi, i život svoj 


daju za njih. Dužan sam to i ja kao vaš duhovni pa¬ 
stir, pa iz ovog svetog mjesta obričem, da sam uviek 
pripravan dati makar i svoj vlastiti život za vas. S toga 
Tuđite uvjereni, da ne ću štediti nikakve žrtve pa ni 
istog svog života, gdje se bude radilo o vašem spa¬ 
senju. Ni zima ni vrućina, ni duljina ni težkoća puta, 
ni kuga ni kakva bolest ne će me uztegnuti, da vam 
ne pružim duhovnu pomoć, da vas osobito u bolesti 
ne obskrbim svetimi sakramenti. Velim vam to, da me 
u svakoj takovoj nuždi pouzdano pozovete k sebi, i 
ja sigurno ne ću uzmanjkati, da vam dužnu pomoć 
ne pružim. 

Toliko o dobrom pastiru, sad pak čujte što veli 
današnje sv. evangjelje o ovcah. 

II. 

Pod ovcami, o kojih govori današnje sv. evan- 
■gjelje, razumievaju se, kako rekoh, ljudi, za koje je 
Isus umro na križu. Da pak možemo spoznati, da li 
smo i mi njegove prave ovce, čujte što veli Isus o 
■svojih ovcah. 

1. »Moje (ovce) mene znaju .« Ako dakle znamo 
Isusa, onda smo njegove ovce. Znamo ga pak, ako 
vjerujemo, da je on pravi Sin Božji, Spasitelj naš i 
sudac. Odatle sliedi, da ga moramo ljubiti i bojati 
ga se: treba da ga ljubimo, jer je Bog naš, treba da 
ga se bojimo, jer će nam biti sudac. A tko ne bi 
ljubio tako dobroga Boga, koji je za nas čovjekom 
postao i na križu za nas umro ? Imade li tko od nas 
tako dobroga prijatelja, otca ili majku, koji bi se za 
nas dao na križ razpeti? Sigurno nema. A glete, Isus 
je za nas na križu umro, pa da ga ne ljubimo! Ali 
mi smo ga dosada malo ljubili, jer ga nismo poznali, 

no odsele ćemo ga više ljubiti, jer ga poznamo. A. 
ako budemo imali uviek na pameti, da će nam ovaj 
isti Isus suditi za svako naše djelo, rieč i misao, to 
ćemo ga se za cielo bojati, da ga ni najmanjim griehom 
ne uvriedimo. 

2. Drugo svojstvo pravih Isusovih ovaca jest,, 
da ga slušaju. O njih veli: »i Čut će glas moj.« Dakle: 
nije dosta da znamo Isusa, već treba takodjer da ga. 
i slušamo t. j. da činimo ono što on zapovieda, a. 
čuvamo se svega onoga što on zabranjuje. Dapače- 
jedino onda možemo kazati, da ga znamo, ako držimo- 
njegove zapoviesti. Čujte što o tom veli sv. Ivan 
apostol: »Po tom razumijemo, da ga poznamo, ako- 
zapoviesti njegove držimo. Koji govori, da ga pozna,, 
a zapoviesti njegovih ne drži, laža je, i u njem istine 
nema. A koji drži rieč njegovu, u njemu je zaista, 
ljubav Božja savršena; i po tom poznajemo, da smo- 
u njemu.« (I. Iv. 2, 3—5.) 

Mi do duše Isusa niti ne vidimo, niti čujemo- 
njegov glas, pošto je uzašao na nebo i sjedi ob desnu. 
Boga Otca, ali on je mjesto sebe ostavio apostole,, 
a za njimi biskupe i svećenike, koji navieštaju ljudem 
njegov nauk. Ove treba da slušate, dragi kršćani, kao 
da bi vam sam Isus govorio, jer on im sam reče:: 
»Tko vas sluša, mene sluša; i tko vas prezire, mene 
prezire; a tko mene prezire, prezire onoga koji me 
posla.« (Luk. 10, 16.) I mene je Isus, premda ne- 
vriednoga slugu svoga, poslao k vam za pastira i 
naložio mi, da vam propoviedam njegov nauk. Sve 
dakle što vam govorim slušajte tako, kao da bi vam 
on sam govorio, i živite po tom, jer jedino tada bit 
ćete prave njegove ovce. Ja se nadam, da ćete uviek 
slušati glas moj, koji smjera jedino na vaše spasenje.. 

Prispodablja vas pak Isus ovcam zbog njihovih 
svojstava. One su bojažljive, te bježe od vuka. Odatle 
se učite, kako treba da se bojite grieha i bježite od 
nečistog duha. — Nadalje one su umjerene i s malim 
zadovoljne. Odatle znajte, kako vam je umjereno ži¬ 
vjeti i čuvati se proždrlosti i pijanstva. — One su 
-strpljive i umiljate, tako da niti udaraju kao konj, niti 
bodu kao vol, niti laju i ugrizaju kao pas, već mučeći 
idu na klanje. Tako strpljivi i umiljati treba da budete 
i vi, ako želite biti ovce Isusove. — Napokon one su 
mile i koristne, tako da svojim mliekom napajaju žedne, 
-svojom vunom i kožom zaodievaju gole, svojim mesom 
i sirom nahranjuju gladne. Budite i vi tako mili i 
milosrdni, pak ćete i vi dobiti milosrdje. 

Sasvim drugčiji je vuk, o kom govori današnje 
■sv. evangjelje, da »grabi i raztjerava ovce.« Pod vukom 
-se razumieva nečisti duh, koji čovjeka uviek napastuje, 
da ga upropasti. A razumievaju se i lažni naučitelji, 
■koji svojimi krivimi nauci hoće da zavedu vjernike. 
Takvih krivih naučitelja opominje nas Isus da se ču¬ 
vamo, veleći: »Čuvajte se od lažnih proroka, koji 
dolaze k vam u odielu ovčjem, a unutra su vuci 
grabljivi.« (Mat. 7,15.) Napokon pod vukom razumievaju 
-se i oni zli kršćani, koji druge odvraćaju od dobra 
i navode na zlo. A takvih zlih kršćana, žalibože, ima 
mnogo i premnogo. 

Dragi kršćani, mile moje ovčice, čuvajte se od 
svih ovakvih vukova. Budite uviek prave ovce vrhov¬ 
noga nadpastira Isusa. Slušajte glas njegova nauka 
i sliedite ga u svem, pak će vas on kao dobri pastir 
uvesti u svoj vječni ovčinjak, nebesko kraljevstvo, 
da ga gore od lica u lice gledate i uživate u sve 
viekove. Amen. 

Na treću nedjelju po uskrsu. 

»Malo, i ne ćete me više vidjeti; i opet malo. pa ćete me 
vidjeti.« Iv. 16 , 16 . 

Evangjelje sv. Ivana 16, 16 — 22. 

U ono vrieme reče Isus učenikom svojim:: 
Malo, i ne ćete me više vidjeti; i opet malo,, 
pa ćete me vidjeti; jer idem k Otcu. Rekoše 
dakle neki od učenika njegovih medju sobom: 
Šta je to, što nam kaže: malo, i ne ćete me 
vidjeti; i opet malo, pa ćete me vidjeti, i: idem 
k Otcu? Govorahu dakle: Šta je to, što kaže:, 
malo? ne znamo, šta govori. A. razumje Isus,, 
da ga hoćahu pitati, pa im reče: Za to pitate: 
medju sobom, što rekoh: malo, i ne ćete me: 
vidjeti; i opet malo, pa ćete me vidjeti. Zaisto,, 
zaisto vam kažem, da ćete vi plakati i jaukati; 
a sviet će se radovati. I vi ćete žalostni biti, ali 
će se vaša žalost okrenuti na radost. Žena kad 
radja, ima žalost, jer dodje čas njezin; a kad 
rodi diete, više se ne opominje muke od rado¬ 
sti, što se rodi čovjek na sviet. I vi dakle sada 
imate do duše žalost, ali ću vas opet vidjeti, i 
radovat će se srce vaše; i radosti vaše ne će. 
nitko uzeti od vas. 

Isus na veliki četvrtak poslie zadnje večere,, 
prije nego otide na goru Maslinsku, drža svojim uče¬ 
nikom oprostni govor. Taj govor zabilježi sv. Ivan. 
apostol u trih poglavjih svoga evangjelja i to: 14.. 
15. i 16. Od toga dugoga govora donosi današnje sv. 
evangjelje samo jedan mali odlomak. Kao što uviek 


tako i sada hoće Isus da zasvjedoči svoje poslanstvo 
t. j. da je on obećani Mesija. Da je on pravi Mesija, 
to je toliko puta dokazao svojimi čudesi. Danas pak 
hoće da to posvjedoči i svojimi proročtvi. A proro¬ 
kovao je mnogo toga i o sebi i o svojih učenicih. 

I. Što je prorokovao o sebi, to ću vam ka¬ 
zati u prvom dielu; 

II. Što je prorokovao o učenicih, to ćete čuti 
u drugom dielu. 

I. 

1 »U ono vrieme reče Isus učenikom svojim: 
Malo , i ne ćete me više vidjeti; i opet malo, pa ćete 
me vidjeti; jer idem k Otcu,.«. Kad znate, dragi krš¬ 
ćani, da je Isus ovo rekao na veliki četvrtak, a na 
veliki petak da je umro, na uskrs pak uskrsnuo, onda 
lako možete razumjeti što je Isus ovimi riečmi hotio 
kazati. Riečmi: »Malo, i ne ćete me više vidjeti; i 
opet malo, pa ćete me vidjeti ,« hotio je reći: Do malo 
vremena ne ćete me više vidjeti, jer će me mrtva po¬ 
kopati u grob; nu j a ću treći dan uskrsnuti, i vi ćete 
me tako do mala opet vidjeti. Ali ni kasn'je ne ću 
dugo s vami ostati, pošto ću za četrdeset dana ići 
k Otcu svojemu u nebo. Dakle Isus je u napried sve 
točno znao, što će se s njim dogoditi: da će biti brzo 
pogubljen, da će do mala uskrsnuti, i opet do mala 
uzaći u nebo. Ako je tomu tako, onda Isus mora da 
je sveznajući Bog, koga smo dužni štovati i ljubiti. 

Isus je uviek postupao sa svojimi učenici, kao 
što postupa Ijubežljivi otac sa svojom djecom. Kao 
što se otac, kad ide kamo na put, milo razstaje sa 
svojom djecom i obećaje im, da će se s njimi opet 
sastati, isto se tako i Isus pred smrću svojom milo 

oprašta sa svojimi učenici, i obećaje im, da će ih 
skoro posjetiti. Prorekao je pak Isus svojim aposto¬ 
lom najprije svoju muku i smrt, a zatim svoje slavno 
uskrsnuće i uzašašće na nebo, da ih razžalošćene 
utješi. Time hotio je pokazati i apostolom i nam, ako 
hoćemo doći do slave, moramo prije trpjeti. S toga 
kad god pošalje Bog na nas kakvu nevolju, nadajmo 
se, da će nas i utješiti. U nebo se ne ide, nego kroz 
muke i nevolje. Križ su ljestve, po kojih treba da se 
uzpnemo u nebo. I Isus si je križem prokrčio put u 
nebo, i koliko veća bijaše njegova muka, toliko veća 
postade i njegova slava. Kod sv. Luke evangjelista 
(24, 26.) veli sam Isus: »Nije li trebalo da Krist to 
pretrpi i tako udje u slavu svoju!« 

Pod onim »malo« u današnjem sv. evangjelju 
može se razumievati i kratkoća našega života. I zbi¬ 
lja, naš život napram vječnosti je samo kao trenutak 
oka. On je kao dim, koji brzo prolazi. Sv. Grgur Vel. 
prispodablja ovaj naš život putniku na moru, koji 
uviek ide dalje, pa makar sjedio na ladji. Jedan pak 
poganski mudrac (Seneka) veli, da je čovječji život 
kao rieka, koja brzo teče. I doista, ako se obazremo 
na svoj prošli život, kako nam se čini kratak! Go¬ 
dine našega djetinjstva, mladosti, muževnosti preletile 
su kao najbrža ptica, tako da nam se sav naš život 
čini kao kakav san ili sjena. Pa je li vrieđno za ovo 
»malo« zaboraviti na vječnost? O kako su ludi svi 
oni, koji zbog ovog kratkog života izgube blaženu 
vječnost. Pače tko da rado ne trpi ovo kratko vrieme, 
kad znade, da ga poslie ovoga kratkoga života čeka 
vječna plaća u nebu? Sv. Grgur Vel. kaže, kad bi 
čovjek kroz c.ielu vječnost morao trpjeti, još si ne bi 
mogao zaslužiti nebo; a gle, mi ga možemo dobiti 

Lratkom borbom. Podnašajte dakle strpljivo, dragi 
kršćani, siromaštvo, bolesti i druge nevolje, koje vas 
tište. Sve će to kratko vrieme trajati, a za tim sliedit 
će vječno veselje. 

2. » Rekoše dakle nekoji od učenika njegovih me- 
dju sobom: Sta je to, što nam kaže: malo i ne ćete 
me vidjeti; i opet malo, pa ćete me vidjeti, i: idem 
k Otcu ? Govorahu dakle: Šta je to, što kaže: malo ? 
ne znamo što govori.« Kako je vidjeti, učenici ne ra- 
zumješe Isusovih rieči, a tomu je uzrok taj, što su 
još uviek očekivali, da će on kao Mesija utemeljiti 
veliko kraljevstvo na ovoj zemlji, u kom će kraljev¬ 
stvu oni biti njegovi prvi dvoranici. S toga nije čudo, 
što su presenećeni pitali jedan drugoga: » šta je to, 
što nam kaže: malo i nećete me vidjeti; i opet malo, 
pa ćete me vidjeti, i: idem k Otcu?« O koliko smo 
se puta i mi začudjeni pitali: šta je to? kako se to 
moglo dogoditi? šta će biti od toga? i t. d. Već smo 
počeli možda i zdvajati nad nevoljami, a kad tamo, 
Bog na jedan put sve obrati na bolje. S toga ni u 
najvećoj nevolji nemojmo duhom klonuti, već se strp¬ 
ljivo i pouzdano utecimo k Bogu, koji nam može i 
hoće pomoći. 

3. »A razumje Isus, da ga hoćahu pitati, pa im 
reče: Za to pitate medju sobom, što rekoh: malo, i 
ne ćete me vidjeti; i opet malo, pa ćete me vidjeti.« 
Kako je Isus dobar i ponizan! Sam opetuje pitanje 
svojih učenika. Nu ipak on im ne odgovara riečima, 
pošto će ono, što im reče, skoro činom potvrditi: na 
križu umrieti i poslie uskrsnuća javiti im se. Što će 
veća biti njihova tuga zbog njegove smrti, to će veća 
biti i njihova radost zbog njegova uskrsnuća. I tako 
kad se to zbude, oni će o Mesiji dobiti sasvim druge 

pojmove, nego što ih imadijahu do sada, i učvrstit će 
se u vjeri. I zbilja, što im dosada bijaše zagonetka,, 
to im poslie uskrsnuća posta jasno i razumljivo. Tek 
onda dosjetiše se, da je Isus govorio o svojoj muci 
i uskrsnuću. 

Odatle učimo se, kako treba da tješimo žalostne. 
No nije dosta, da ih tješimo praznimi riečmi, već. 
treba da im i činom pomognemo. Sv. Jakov apostoL 
(2, 14—17.) veli: »Šta koristi, braćo moja, ako tko reče,., 
da ima vjeru, a djela nema? Zar ga može vjera spa¬ 
siti? Ako su brat ili sestra goli, i nemaju šta da jedu,, 
i reče im koji od vas: idite s mirom, grijte se, i na- 
sitite se, a ne da im potrebe tjelesne, šta pomaže?' 
Tako i vjera, ako nema djela, mrtva je po sebi.« 
Pomozite dakle poglavito siromahom i otarite njihove, 
suze, pak će vam to Bog stostruko vratiti u nebu. 

Čuli ste, što je Isus napried rekao o sebi; sad 
pak čujte, što je prorokovao o svojih učenicih. 

II. 

X. » Zaisto, zaisto vam kažem, da ćeie vi plakati 
i jaukati; a sviet će se radovati. I vi ćete žalostili 
biti, ali će se vaša žalost okrenuti na radost .« Kako 
se vidi, Isus prorokujući o sebi govorio je ponešto 
tamno, dočim o učenicih svojih govori jasno i očito. 
Govorio je pak o sebi tamno, da nas pouči, kako 
treba, da svoja dobra djela poniznošću sakrivamo. 
O učenicih pak govorio je jasno, da nam pokaže,, 
kako treba da bližnjega svoga iz ljubavi upozorimo 
na zlo, koje ga čeka. Kao što se sve točno dogo¬ 
dilo, što Isus o sebi napried reče; isto se tako iz- 
puni na dlaku, što prorokova o učenicih. I tako za¬ 
svjedoči Isus, da je on sveznajući Bog. Da, sve se 

na dlaku izpunilo, što o svojih učenicih napried kaza. 
Oni su i plakali i jaukali i bili žalostni, a sviet se 
veselio. Sv. Petar plaka gorko, kad Isusa zataja; svi 
od straha jaukaše i pobjegoše, kad Isusa uhvatiše i 
odvedoše na smrt; pače oni se još i poslie njegova 
uskrsnuća od straha pred Židovi sakrivahu i zatvarahu. 
Dok su se oni tako u strahu žalostili, sviet t. j. ne¬ 
prijatelji Isusovi veseliše se. Veselili su se osobito- 
veliki svećenici, književnici i Fariseji, što su Isusa 
smaknuli najgorom smrću na križu. Ali ne bijaše to 
samo odmah poslie smrti Isusove; dogadjalo se to i 
kasnije. Apostoli, kao i njihovi nasljednici i vjernici, 
bijahu progonjeni, zatvarani, mučeni i poubijani, a 
neprijatelji kršćanstva veseliše se, misleći, da će tako 
satrti crkvu Isusovu. 

Prorekao je pak Isus apostolom svojim muke i 
progonstva, da ih na njih pripravi, te ih tako lakše 
podnesu. Sv. Grgur Vel. kaže, da predvidjene strelice 
manje ranjavaju, nego one, kojim se nismo nadali. 
Da pak apostoli mirnije podnesu muke i progonstva, 
obećaje im Isus, da će se njihova » žalost okrenuti 
na radost. « I zbilja, on ih ne htjede dugo ostaviti u 
žalosti. Čim uskrsne, javi im se kod zatvorenih vrata 
i oni »se obradovaše vidjevši Gospodina« (Iv. 20, 20 ). 
Eto, kako poslie žalosti dolazi radost. Isusovi su se 
neprijatelji radovali njegovu porazu, ali se njihova 
radost brzo obrati u žalost. Mnogi su se možda i do 
smrti za to veselili, no poslie smrti snašla ih tuga i 
nevolja, utopili se u pakao, gdje će se na vieke mučiti. 
Odatle znajte: kako nema žalosti bez radosti, isto tako 
nema ni radosti bez žalosti. 

Sad mi kažite, dragi kršćani, što volite: kratko 
vrieme s učenici Isusovi žalostiti se i onda se ra- 

dovati; ili sa svietom i Isusovimi neprijatelji veseliti 
se, a napokon tugovati? Sv. Augustin kaže: »Kratko 
je veselje, a muke su vječne.« Mudri pak Salomon 
veli: »Veselju kraj je žalost.« (Prič. 14, 13.) I zbilja, 
kako god sinovi Božji što počimaju sa žalošću, a 
svršuju s veseljem; isto tako i ljubitelji ovoga syieta 
počimaju s veseljem, a svršuju sa žalošću. Kao što 
žalost pravednika traje kratko vrieme, tako je i ve¬ 
selju grešnika brzo kraj. Svaki pak mudar čovjek 
pazi na konac. Ako je konac dobar, sve je dobro; 
dočim ako je konac zao, sve je zlo. Pa kad je tomu 
tako, onda, dragi kršćani, nastojte radje da ovdje 
s Isusom i s njegovimi učenici strpljivo podnosite 
muke i nevolje, da se uzmognete obradovati u nebu; 
a ne da se ovdje sa svietom zabavljate i veselite, 
onda da padnete u paklene muke. Sv. Bernardo veli: 
Tko se preda razkošam ovoga svieta, taj sije objesio 
mlinski kamen na vrat, da ga to dublje potopi u 
pakao. 

2. Sto Isus reče apostolom, hoće da to i pri¬ 
mjerom potvrdi. Veli im: » Žena kad radja, ima žalost, 
jer dodje Čas njezin;'a kad rodi diete, više se ne opo¬ 
minje muke od radosti, što se rodi čovjek na sviet. I 
vi dakle sada imate do duše žalost, ali čil vas opet 
vidjeti, i radovat će se srce vaše; i radosti vaše ne 
će nitko uzeti od vas.« Pazite dobro, što je ovim 
hotio reći Isus. On je hotio kazati, da su sve naše 
muke, kao muke žene kad radja. Njezine su boli do 
duše velike, ali traju samo kratko vrieme. Tako su i 
naše boli i muke kratke, pa makar trajale cio život, 
jer cieli je naš život kratak, pače prema vječnosti 
samo je kao trenuće oka. — Nadalje, boli rodilje 
jesu nuždne, tako da bez njih ni jedna žena ne može 

postati majkom; isto su tako i nam potrebite nevolje, 
ako se hoćemo spasiti. Isus veli: »Tko ne nosi križa 
svojega i za mnom ne ide, ne može biti moj učenik.« 
(Luk. 14, 27.) — Napokon, koliko god su boli rodilje 
težke, nisu ipak bez utjehe. Tješi se plodom svoje 
ljubavi, tako da, kako veli sv. Augustin, voli biti 
plodna uz muke, nego neplodna bez muka. Tako 
treba da se i mi usried nevolja veselimo i radje sve 
strpljivo podnesemo, nego da Boga uvriedimo. 

Rodilja ćuti pravu radost tek poslie poroda. 
Tada zbog čeda, što ga je porodila, zaboravi na sve 
muke, što ih je kod radjanja pretrpjela. Tako ćemo i 
mi, kad nastupimo veselje, što nam ga je Bog pri¬ 
pravio u nebu, zaboraviti na sve nevolje, što smo ih 
na ovom svietu trpjeli. Rieči Isusove: *vi sada imate 
do duše žalost, ali ću vas opet vidjeti, i radovat će se 
srce vaše; i radosti vaše ne će nitko tizeti od vas,« 
tiču se ne samo apostola, nego i nas, ako budemo 
u tugah i nevoljah Bogu služili; a tiču se ne samo 
naše vremenite radosti, nego i vječne. Apostoli se 
obrađovaše vidjevši Isusa poslie uskrsnuća; ali se 
mnogo više obrađovaše u nebu, zagledavši ga ob 
desnu Boga Otca u svoj svojoj slavi i veličanstvu. 
O kad bismo i mi bili tako sretni, da nam se ova 
zemaljska žalost okrene u nebesku radost! Imajmo 
uviek pred očima, da nevolje ovoga svieta traju samo 
kratko vrieme, a samo je nebesko veselje vječno. Bu¬ 
demo li to uviek pred očima imali, tada ćemo sigurno 
rado trpjeti sve i još veće muke i nevolje ovoga 
života, samo da dobijemo vječno blaženstvo. Dao 
Bog, te se i nad nami izpunilo ono, što reče Isus 
svojim učenikom: »Malo, i ne ćete me više vidjeti; i 
opet malo, pa ćete me vidjeti.« Amen. 

Na četvrtu nedjelju po uskrsu. 

»Idem k onomu, koji me posla.« Iv. 16 , 5 . 

Evangjelje sv. Ivana 16, 5—14- 

U ono vrieme reče Isus učenikom svojim: 
Idem k onomu, koji me posla; i nitko me od 
vas ne pita: kamo ideš? Nego što vam ovo 
kazah, žalosti se napuni srce vaše. Ali ja vam 
istinu kažem: bolje je za vas, da ja idem; jer 
ako ne otidem, utješitelj ne će doći k vam; 
ako li otidem, poslat ću ga k vam. I kad on 
dodje, pokarat će sviet za grieh, i za pravdu, 
i za sud; za grieh naime, što ne vjerovaše u 
mene; a ža pravdu, što idem k Otcu i više me 
ne ćete vidjeti; a za sud, što je knez ovoga 
svieta već osuđjen. Još vam mnogo imam ka¬ 
zati, ali sad ne možete nositi. A kad dodje on 
Duh istine, učit će vas svu istinu; jer ne će od 
sebe govoriti, nego što čuje, govorit će, i što 
će biti u napredak, javit će vam. On će me 
proslaviti; jer će od mojega uzeti, i javit će vam. 

Najsvečanije doba u cieloj crkvenoj godini jest 
vrieme od uskrsa do duhova. U svem imade petde- 
set dana. Crkveni pisac Tertulijan nazivlje to vrieme 
svečanošću od petdeset dana. Već smo prevalili više 
od polovice toga vremena. Danas svetkujemo već če¬ 
tvrtu nedjelju po uskrsu. Dosada smo se bavili više 
uskrsnućem Isusovim, a od sada hoće crkva da nas 
pripravlja za uzašašće Isusovo na nebo i dolazak 
Duha svetoga. Jedno i drugo spominje današnje sv. 

evangjelje. O dva dakle ova znamenita dogodjaja go¬ 
vori današnje sv. evangjelje, na ime: o odlazku Isu¬ 
sovu s ovoga svieta, i dolazku Duha svetoga. Oboje 
je za nas vrlo poučno i utješljivo; s toga treba da 
oboje malko pomnjivije i točnije razmotrimo. Govo¬ 
rit ću vam dakle: 

I. Sto veli Isus osvom odlazku s ovoga 
svieta; 

II. Sto veli o dolazku Duha svetoga. 

I. 

I. Dok bijaše Isus sa svojimi učenici kod zadnje 
večere, reče im: » Idem k onomu, koji me posla; i 
.nitko me od vas ne pita: kamo ideš ? Nego što vam 
ovo kazah, žalosti se napuni srce vaše.« Isus je ovimi 
riečmi hotio kazati, da ide s ovoga svieta k svome 
nebeskom Otcu. Nu postoje prije morao trpjeti muku 
i umrieti, to ovdje razumieva da ide najprije na muku 
i smrt, a onda u nebo. Premda je Isus već više puta 
kazao svojim učenikom, da će od njih otići, ipak ga 
nikad nitko ne zapita, kamo ćeš ići? Svaki čovjek 
kad se od njega dieli znanac ili prijatelj, pita ga: 
kamo ideš ? šta ćeš tamo raditi ? kako dugo ćeš -tamo 
ostati? kad ćemo se opet vidjeti? i t. d., a samo uče¬ 
nici Isusa ništa ne pitaju, premda je on uviek bio 
•s njima. S toga se i potuži na njih Isus: »nitko me 
od vas ne pita: kamo ideš?« kao da bi im hotio reći: 
ja sam vam već toliko puta kazao, da ću vas osta¬ 
viti i sada vam to isto opetujem, pa ipak, ni jedan 
me od vas ne pita: kamo idem, ni zašto idem, ni 
kako ću dugo ostati, premda bi vam koristilo da to 
znate. Nego pošto vam rekoh, da idem, » žalosti se 
napuni srce vaše,« a to vam ništa ne koristi. 

Učenici Isusovi bijahu se raztužili zato, jer miš- 
ljahu, da će za uviek izgubiti svoga najboljega pri¬ 
jatelja, i da ga više nikada ne će vidjeti. Žalost pak 
njihovu povećalo je i to, što im je malo prije kazao, 
da će ih Židovi goniti iz zbornica, i da će doći vrieme, 
kad će svaki, koji ih ubije, misliti da Bogu službu 
čini. (Iv. 16, 2.) Ostati dakle bez utješitelja i pomoć¬ 
nika, k tomu morati trpjeti progonstva, dakako da ih 
je to moralo raztužiti to više, što su još uviek bili 
slabi u vjeri. Nego Isus ih sasvim tim vrlo ljubazno 
ukori, jer mjesto da se žaloste, morali bi se veseliti, 
što ide k Otcu. 

Ako ste dobro razumjeli, dragi kršćani, cio ži¬ 
vot Isusov bijaše sveudiljno putovanje k njegovu bo¬ 
žanskom Otcu; s toga je i toliko puta govorio uče¬ 
nikom o svom odlazku. Put pak, kojim je hodio k Otcu, 
jesu poniznost, čistoća, posluh, siromaštvo, muke. Ni 
mi ne ćemo drugčije u nebo, nego ovim putem. A 
treba da uviek idemo i nikada na putu ne sustanemo* 
Sv. Bernardo veli: »Tko na kršćanskom putu ne na¬ 
preduje, nazaduje«; a sv. Augustin kaže: »Kad rečeš : 
dosta, onda si poginuo.« A pošto do smrti stoji sva 
naša vječna sreća, treba da nastojimo najviše o tom, 
da blaženo umremo. Pa tko tako umre, mjesto da se 
za njim žalostimo, morali bismo se veseliti njegovoj 
sreći. S toga nemojte se nikada odviše žalostiti, dragi 
kršćani, zbog smrti svojih milih rodjaka i prijatelja, 
kako to činiše učenici Isusovi, jer dobrim je smrt 
samo prielaz iz ove doline suza u vječno blaženstvo, 
U tom smislu opominje i sv. Pavao apostol sve krš¬ 
ćane : »Ne ću vam zatajati, braćo, za one koji su umrli, 
da ne žalite kao i ostali, koji nemaju nade.« (I. Tes. 
4, 12.) Ljudi, koji ne znaju za vjeru Isusovu, žaloste 

se nad smrću, jer ne znaju, da tek poslie smrti na¬ 
staje pravi život; kršćani pak, koji znadu, da smrt 
nije nego prielaz s ovoga svieta, nemaju razloga da 
se jako žaloste. 

2. Čujte što dalje veli Isus svojim učenikom: 
»Ja vam istimi kažem: bolje je za vas, da ja idem ; 
jer ako ne otidem, utješitelj ne će doći k vam; ako 
li otidem, poslat ću ga k vam.«. Ovimi riečmi hotio 
je Isus kazati učenikom: vi držite moj odlazak za 
svoju najveću nesreću, ali se varate. Moj odlazak je 
za vas od velike koristi. I da ste me upitali: zašto 
ideš k Otcu? bio bih vam odgovorio, i vaše srce bilo 
bi se napunilo veselja, a ne žalosti. Idem k Otcu da 
vam pošljem Duha svetoga. Vaša je vjera još slaba, 
ufanje vaše zemaljsko, a ljubav tjelesna. Vi trebate 
okrepe, da vaša vjera postane čvrsta, ufanje nebesko, 
a ljubav čista. Okriepit će vas pak Duh sveti, koga 
ću vam ja poslati od Otca. On će vas u tugah tje¬ 
šiti i jačiti u progonstvih, da uzmognete sve strpljivo 
podnesti. Kad ja ne bih išao k Otcu, Duh sveti ne 
bi k vam došao; dočim ako idem, poslat ću vam ga. 
Sad kažite: nemam li pravo kad velim: da je bolje 
za vas, da idem? Nemojte dakle tugovati zbog moga 
odlazka, već se radje veselite. — Dok je Isus bio 
s učenici, on se skrbio za sve. Sad pak morat će se 
oni sami brinuti za njegovo stado: pasti ga, ravnati 
i množiti. Kakve treba tu jakosti i odvažnosti, koliko 
strpljenja i truda! Pa upravo zato trebahu pomoći 
Duha svetoga, bez koje ne bi mogli zadaći svojoj 
zadovoljiti. 

Dragi kršćani! Možda se i vam kada Bog sa¬ 
krije, tako da mislite, da vas je zapustio, pak ste za 
to žalostni, a možda i mrmljete proti Bogu. O, on 
Dr. M. Štiglić, Homilije . 15 

to čini za vaše dobro. Kao što je Isus morao osta¬ 
viti apostole, da im može poslati Duha svetoga, isto 
tako uzme Bog čestoputa i nam zdravlje, vremenito 
dobro, znanca i prijatelja, da nas kuša, jesmo li mu 
vjerni, pa da nam posije Duha svetoga, koji nas u 
nevoljah tješi i od grieha čisti. Sto bi bilo od nas, 
kad bismo uviek živjeli u sreći i blagostanju? Mogli 
bismo na Boga zaboraviti i na vieke propasti. Ovako 
šiljući Bog na nas nevolje, drži nas u poniznosti, i daje 
nam priliku, da si možemo zaslužiti nebo. Diete, dokle 
pfod sisa materino mlieko, ne će se naučiti na težu 
hranu. Isto tako se ni mi ne možemo naučiti strplji¬ 
vosti, ako nemamo što trpjeti. Tako su i svetcem nji¬ 
hove duševne slasti bile uviek pomiešane s napastmi i 
suzami. Ako vas dakle Bog pohodi kakvom nevoljom, 
nemojte se zato žalostiti ili zdvajati. Bog zna što radi, 
a čini to sve za naše dobro. Mi toga ne vidimo, ali 
on bolje znade, što nam koristi. Napokon Bog je naš 
gospodar, koji može s nami raditi po svojoj volji. 
Da je pak njegova volja bolja i mudrija od naše, tko 
će podvojiti? Kad god dakle u Otčenašu molimo: 
»Budi volja tvoja,« podvrgnimo se volji Božjoj, kao 
što se podvrgao Isus moleći: »Otče! . .ne moja vo¬ 
lja nego tvoja neka bude.« (Luk. 22, 42.) 

To je što veli Isus o svom odlazku; sad pak 
čujte što kaže o dolazku Duha svetoga. 

II. 

1. Najprije veli Isus o dolazku Duha svetoga 
ovo: »Kad on dodje, pokarat će sviet za grieh, i za 
pravdu, i za sud; za grieh na ime, što ne vjerovaše 
u mene; za pravdu, što idem k Otcu i više me ne 
čete vidjeti; a za sud, što je knez ovoga svieta već 


•osudjen .« Isus je ovimi riečmi točno i jasno nazna¬ 
čio razloge, zbog kojih će doći Duh sveti. Ti pak 
razlozi j esu: 

a) Da pokara sviet za grieh, što ne htjedoše 
vjerovati u Isusa. Božanski Spasitelj dodje na zemlju 
da odkupi sviet, i uništi grieh. U tu svrhu propo- 
vieđao je. svoj božanski nauk, ali ljudi ga ne htjedoše 
• slušati. Svoj nauk potvrdio je čudesi, ali mu ne htje¬ 
doše vjerovati. Živio je najsvetije, ali ga ne htjedoše 
-sliediti. Umrie za njih na križu, a oni u prkos tomu 
ostadoše tvrdokorni u svom bezvjerstvu. Bijaše dakle 
nuždno da dodje Duh sveti, i da te tvrdokorne greš- 
nike pokara zbog njihovih grieha. I zbilja, čim on 
dodje, razsvietli mnogim pamet, te upoznaše svoje 
zloće; takne njihovo srce, te se od grieha obratiše 
na pokoru. Prvi dan kad dodjoše na Petrovu pro- 
povied, pokajaše se za griehe, spoznaše Isusa za 
;svoga Ođkupitelja, i tri tisuće njih dadoše se po¬ 
krstiti. (Dj. ap. 2, 41.) Brzo za tim pokrsti. se pet ti¬ 
suća ljudi. (Dj. ap. 4, 4.) Tolika bijaše moć Duha 
svetoga! 

b) Da pokara sviet za pravdu, što su najvećeg 
pravednika nepravedno osudili na smrt križa. Odlazak 
Isusov na nebo i dolazak Duha svetoga na zemlju 
bijahu jasna svjedočanstva, da je Isus Bog-čovjek, 
koji je zadaću svoju, što mu ju Bog Otac namieni, 
točno izpunio, tako da ni jedan čovjek ne može biti 
opravdan, osim po vjeri u Isusa Krista. To opravdanje 
bi pridržano Duhu svetomu, koji je jedini svojom 
ljubavlju mogao razsvietliti potamnjelu pamet greš- 
nikom, da se od bludnje obrate na istinu, i taknuti 
njihova srca, da se od grieha obrate na pokoru. 
I doista, čim on dodje na sviet, ljudi se klanjaju pro- 

* 


228 


Homilij a 


na četvrtu nedjelju po uskrsu 


229 


petomu Isusu, žive sveto, i pripravni su za svoju vjeru, 
i istu svoju krv proliti, kako to učiniše nebrojenu 
mučenici osobito kroz prva tri stoljeća kršćanstva. 
Sve su to djela Duha svetoga. 

c) Da pokara sviet z a s u d, pošto je knez ovoga 
svieta već osudjen. Ovdje se pod knezom ovoga, 
svieta razumieva djavo, koji je knez grešnika, a ovi 
su njegove sluge. Isus je došao na sviet da svlada, 
djavola i oslobodi duše, koje on držaše zasužnjene. 
Isus ga svlada na križu i odkupi sve ljude iz njegova, 
sužanjstva, pak uzašav slavodobitan u nebo šilja Duha. 
svetoga, neka svjedoči svietu, da je djavo osudjen na 
muke, i da se ljudi mogu spasiti, samo ako hoće. 
Ne će li grešnici da se spase, onda će i oni biti osu- 
djeni, kao i njihov poglavica. 

Ovaj isti Duh sveti, dragi kršćani, upravlja u 
danas crkvom Isusovom. Blago nam, koji spadamo u 
tu crkvu, kojom ravna tako moćan Duh. On nam je. 
pripravan razsvietliti pamet Isusovim naukom, i ugrijati 
srce, da ga slieđimo, samo ako se odazovemo nje¬ 
govu pozivu. 

2. Nego Duh sveti ne dodje samo za to, da po¬ 
kara sviet za grieh, pravdu i sud, već i da apostole, 
i sve kršćane nauči istinu. Čujte što nadalje veli Isus. 
o njem: » Još vam mnogo imam kazati, ali sad ne mo¬ 
žete nositi. A kad dodje on Dah istine, učit će va&- 
svu istinu; jer ne će od sebe govoriti, nego što čuje 
govorit će, i . što će biti u napredak, javit će vam. On 
će me proslaviti; jer će od mojega uzeti , i javit će 
vam.«. Isus je imao još mnogo toga kazati svojim 
učenikom, ali nije htio, pošto toga ne bi bili mogli 
razumjeti, budući da su još uviek bili slaba uma,, 
žalostni zbog Isusova ođlazka, i odviše zaneseni za. 


.židovskimi običaji. Ali kad dodje Duh sveti, koga će 
im poslati, on će ih naučiti sve što im bude trebalo 
znati, i to ne samo što spada na vjeru i ćudorednost, 
nego i kako valja zakone izdavati, nevjernike primati 
u crkvu i njom vladati. Pače da lakše obrate ljude 
on će im dati dar, da budu mogli čudesa činiti i na- 
pried kazivati ono što će se dogoditi. Sve pak što 
će im govoriti, znade on od vieka od Otca i Sina, 
;s kojimi ima istu narav, mudrost i svemogućstvo, tako 
■da će njegov nauk biti isti koji i Isusa Krista; pače 
moći će se reći, da je on svoj nauk od njega uzeo. 
I tako davši Duh sveti apostolom vlast, da mogu 
•čudesi i proročtvi nebrojene ljude obraćati na vjeru 
Isusovu, proslavit će Isusa, jer sve to bit će dokaz, 
da je Isus Sin Božji i pravi Mesija, kojega je Bog 
Ijudem obećao. 

Eto, zašto reče Isus apostolom, da je za njih 
bolje da ide k Otcu, jer inače ne će doći k njima 
ntješitelj. Kolika dobra donese Duh sveti s neba na 
•ovu zemlju! Njegovim se dolazkom sviet sasvim preo¬ 
brazio. No Duh sveti vlada još uviek Isusovom crkvom 
i vladat će do konca svieta. Pa kako je pokarao sviet 
za grieh, pravdu i sud, čini to isto i sada i činit će 
dok bude svieta. Čuvajmo se, dragi kršćani, da nas 
ta kazan ne stigne: da nas ne pokara Duh sveti za 
nevjerstvo i zla djela. On-je pripravan razsvietliti i 
• ganuti svakoga, koji hoće da ga sluša i sliedi. Otvo¬ 
rimo dakle pamet svoju njegovoj svjetlosti i srce nje¬ 
govoj ljubavi, da uzmognemo sve više napredovati u 
'kreposti. Molimo ga, neka nam dade milost, da uz¬ 
mognemo i mi proslaviti Isusa ne samo ovdje, nego 
i u vječnosti, komu budi hvala i slava s Otcem i 
-Duhom svetim. Amen. 

Na petu nedjelju po uskrsu. 

»Ako što uzištete od Otca u ime moje, dat će vam.« 

Iv. 16 , 23 . 

Evangjelje sv. Ivana 16, 23—30. 

U ono vrieme reče Isus učenikom svojim t 
Zaisto, zaisto vam kažem, ako što uzištete od 
Otca u ime moje, dat će vam. Do sada ne 
iskaste ništa u ime moje. Ištite i primit ćete,, 
da radost vaša bude podpuna. Ovo vam govo- 
rih u pričali; dolazi čas, kad vam više ne ću 
govoriti u pričali, nego ću vam očito za Otca 
javiti. U onaj ćete dan u ime moje zaiskati; i 
ne velim vam, da ću ja moliti Otca za vas; jer 
sam Otac ljubi vas, jer vi mene ljubljaste i vjero¬ 
vaste, da ja od Boga izidjoh. Izidjoh od Otca, 
i đodjoh na sviet; opet ostavljam sviet, i idem 
k Otcu. Kažu mu učenici njegovi: Eto sad očito 
govoriš, i priče nikakve ne kažeš. Sad znamo, 
da sve znaš, i ne treba ti, da te tko pita; po 
tome vjerujemo, da'si od Boga izišao. 

Sutra, prekosutra i srieda zovu se molitveni ili 
prosni dani, a zovu se takodjer i krizi. Molitveni 
dani zovu se zato, jer se javno molimo Bogu u sve¬ 
čanom obhodu ili ti procesiji. Zovu se krizi, jer kao 
što vojnici idu u rat pod zastavom, isto tako treba 
da i mi ova tri dana izađjemo u borbu proti neprija¬ 
telju naše duše pod zastavom sv. križa. S toga se i 
nosi križ u obhodu. 

Hoće pak sv. mati crkva da se ova tri dana 
od svega srca molimo, da izprosimo od Boga duh. 

pokore i prave pobožnosti; zatim da mu zahvalimo 
za dobivena dobročinstva i nova izprosimo; napokon 
da se pripravimo na veliki blagdan uzašašća Kri¬ 
stova, da ga što svečanije proslavimo. 

Glavno je dakle da ova tri dana podvostručimo 
svoju molitvu. A na to nas upućuje i današnje sv. 
evangjelje, koje točno kaže: 

I. Komu i po kom se imamo moliti; 

II. Sto i kako imamo moliti; 

III. Kada osobito imamo moliti. 

Sve to protumačit ću vam u kratko, a vi me 
pažljivo slušajte, da se okoristite za svoje dušno 
spasenje. 

I. 

Komu i po kom se imamo moliti? Isus 
poslie zadnje večere reče učenikom svojim: » Zaisto, 
zaisto vam kažem, ako što uzištete od Otca u ime 
moje, dat će vam.« Sto reče Isus apostolom, to veli 
i nam. Ovimi pak riečmi kaza Isus jasno, komu i po 
kom da se molimo. Mi se moramo moliti Bogu Otcu, 
kao izvoru svega dobra. A moliti se moramo po 
Isusu Kristu, jer on nam zasluži svaku milost. Bog 
Otac je svjetlo,- od kojega dolazi svaki dobri dar 
(Jak. I, 17), a Isus živi, da se može moliti za nas. 
(Žid. 7, 25.) Isus je dakle posrednik naš kod nebe¬ 
skog Otca, i u njegove zasluge trebamo da ufamo, 
kad se molimo. S toga i zaključuje sv. mati crkva 
molitve svoje obično: ». . . . molimo .... po Gospo¬ 
dinu našem Isusu Kristu . . . .« 

U sv. pismu veli se, da Bog grešnike ne sluša 
(Iv. 9, 31.). A častni Beda kaže: Gdje je grieh, tu 
nema uslišenja, nema spasa, nema ozdravljenja. No 

da molitva naša bude uslišena, valja da budemo u 
milosti Božjoj. Jeremija pak prorok veli, da grešnik 
izmedju Boga i svoje molitve stavlja oblak, koji 
prieči, da mu molitva ne može doprieti do Božjeg 
priestola. (Plač 3, 44.) Kako god otac ne usliši sina, 
koji živi s njim u neprestanoj borbi i trvenju, isto 
tako ni Bog ne usliši nas, ako smo s njim u vječ¬ 
nom neprijateljstvu. 

Molimo se dakle marljivo, dragi kršćani, Bogu 
po Isusu Kristu, jer on je naš Spas i kao takav svrha 
svim našim molitvam; on je naš posrednik i zagovornik 
kod Boga, koji će nam izprositi sve što trebamo za 
spasenje duše. Čovjek kad se Bogu moli, vrši naj- 
uzvišeniji čin, jer molitvom očituje najprije bogoslovne 
kreposti. Očituje vjeru, jer se samo onaj moli, koji 
vjeruje; pokazuje ufanje, jer tko se ne ufa, taj ne 
prosi; a ljubav kaže, jer nitko ne moli onoga, koga 
ne ljubi. Koji moli, vježba se u poniznosti, jer čim 
Boga moli, zasvjedočuje, da sam od sebe ništa ne 
može, već što god ima, dobiva od Boga. A poniz¬ 
nost je temelj svim krepostim. Blago dakle nam, ako 
se budemo često molili Bogu po Isusu Kristu. 

Odatle ne sliedi da ne smijemo zazivati angjele 
i svetce. Nu sasvim drugčije molimo Boga, a drugčije 
angjele i svetce. Boga molimo, da nam sam pomogne, 
a angjele i svetce zazivamo, da se kao prijatelji 
Božji za nas Bogu mole. To ćete čuti i ova tri dana, 
kad ćemo u obhodu moliti litanije svih svetih. Zazi¬ 
vajući tri božanske osobe molit ćemo: „Smiluj nam 
se;" a čim spomenemo bi. dj. Mariju, angjele i svetce, 
kazat ćemo: „Moli za nas!“ „Molite za nas." I tako 
svaka naša molitva upravljena je napokon na Boga, 
bilo posredno ili neposredno. 


II. 

Sto treba da prosimo od Boga? Isus 
veli: „Do sada ne iskaste ništa u ime moje. Ištite i 
primit čete, da radost vaša bude podpuna. u Dvostruka 
;su dobra, koja čovjek može moliti: tjelesna ili ti 
vremenita i duševna ili ti vječna. Jednom dodje 
k Isusu mati sinova Zebedejevih, na ime sv. Ivana 
i Jakova apostola, i zamoli Isusa, da bi jedan njezin 
sin sjedio s desne, a drugi s lieve strane u nje¬ 
govu kraljevstvu. Ova žena molila je samo vre¬ 
menito dobro, jer je mislila, da će Isus osnovati 
.kakvo zemaljsko kraljevstvo. Na to joj odgovori Isus: 
„Ne znate što prosite." (Mat. 20, 20—22.) Takva šta 
molili su valjda i drugi apostoli, jer se prepirahu, 
tko će od njih biti prvi. Nu njihove molitve ne bijahu 
uslišene, jer se nisu molili u ime Isusovo, koji hoće, 
da sve naše molitve idu za slavom Božjom i našim 
dušnim spasenjem. Sv. Augustin veli: „Tko moli ono 
;što mu ne koristi za spasenje, taj ne moli u ime 
Isusovo". 

Odatle učimo se, dragi kršćani, da molimo samo 
ono, što nam koristi za spasenje duše, pak ćemo to 
za cielo i dobiti, i tada će biti radost naša podpuna. 
Mnogi se raduju časti, bogatsvu, svjetskim zabavam 
i t. d.; ali ta radost je izprazna i prevarljiva. Prava 
-radost je ona, koja polazi od milosti Božje i stoji u 
mirnoj savjesti i dobrih djelih; a bit će podpuna, kad 
postignemo vječno blaženstvo. To hoće Isus da pro¬ 
simo, a ne vremenita dobra; jer „što koristi čovjeku, 
ako sav sviet dobije, a duši svojoj naudi?" (Mat. 16, 
26.) Medjutim možemo moliti i vremenita dobra, kao 
-zdravlje, dug život i t. đ.; ali samo uz uvjet, ako nam 

to koristi duši. Tako ćemo se i ova tri prosna dana 
moliti, da nas Bog oslobodi od munje i grada (tuče); 
od biča potresa; od kuge, glada i vojske; ali prije ćemo 
se moliti, da nas Bog oslobodi od svakoga grieha; 
od zasjeda đjavolskih; od srdjbe, mržnje i svake zle 
volje; od duha bludnoga i t. d. Najprije dakle imamo 
moliti ono što nam je potrebito za dušu, a onda ono 
što trebamo za tielo. U tom smislu reče jednom Isus 
»Ištite najprije kraljevstvo Božje i pravdu njegovu;, 
i ovo će vam se sve dodati« t. j. što vam treba za. 
tjelesni život. (Mat. 6, 33.) Moliti vremenita dobra bez. 
obzira na duševno spasenje bilo bi pogibeljno. Ta,, 
kolikim su ljudem upravo časti, bogatstva, dug život 
bili uzrokom vječne propasti; dočim bi se bil u po¬ 
niženju, siromaštvu, kratkom životu spasili. Bolje je 
dakle za nas da budemo prezirani, siromašni, da kratko 
živimo, samo da se spasimo; nego da budemo čašćeni,. 
bogati i dugo da živimo, pak se na vieke izgubimo.. 
O kamo sreće kad bi to svi kršćani imali uviek na 
umu! Sigurno se ne bi dali zasliepiti od ovog vara¬ 
vog svieta. 

Da pak dobijemo ono što prosimo, treba da se- 
molimo najprije ponizno. Crkvenjak (35, 21,) veli: 
»Ponizna molitva prodire oblake.« I zbilja, mi o tom. 
imademo divan primjer u sv. pismu. Sv. Luka evan- 
gjelist (18.) pripovieda kako su Farisej i carinik išli 
u hram, da se Bogu mole. Farisej bio je ohol, pa se 
samo hvalio, što nije, kao drugi ljudi, grešnik; dočim 
se carinik tukao u prsi i prosio Boga, da mu bude 
grešniku milostiv. Carinika Bog usliši i oprosti mu 
griehe, dočim Fariseja ne usliši. — Nadalje moliti se 
imamo zaufano t. j. sa živom vjerom, da ćemo do¬ 
biti ono što prosimo. Isus veli: »Sve što ištete u. 

svojoj molitvi, vjerujte da ćete primiti.« (Mar. 11, 24.) 
A sveti Jakov apostol (1, 6. 7.) kaže: »Koji sumnja ... 
taj neka ne misli, da će primiti što od Boga.« -—- 
Napokon moliti se imamo pobožno, jer tko je svoje¬ 
voljno raztresen u molitvi, taj gr.eši, i izazivlje srdjbu 
Božju, a ne njegovo milosrdje. S toga se i tuži Bog 
na takove: »Puk me ovaj ustima štuje, ali srce njihovo 
daleko je od mene.« (Mat. 15, 8.) 

Molite se dakle, dragi kršćani, uviek ponizno, 
zaufano i pobožno, pak će vas Bog uslišiti i dati 
vam što trebate. I siromah, ako hoće da što dobije, 
valja da moli ponizno, zaufano i pobožno. A i mi 
smo svi siromasi pred Bogom, koji uviek trebamo 
njegove pomoći, i jao nama, ako nas ma samo za. 
časak zapusti. Ta do njega stoji naš život, zdravlje,, 
sreća i vječno spasenje. Tko dakle da mu se ne moli ? 
Čuli smo: komu i po kom se imamo moliti, te što i. 
kako imamo moliti; sad pak čujmo kad. se oso¬ 
bito imamo moliti. 


Kad se imamo osobito moliti? Isus 
veli: » Ovo vam govorili u pričah; dolazi čas, kad vam 
više ne ću govoriti u pričah, nego ću vam očito za 
Otca javiti. U onaj ćete dan u ime moje zaiskati; i 
ne velim vam, da ću ja moliti Otca za vas; jer sam. 
Otac ljubi vas, jer vi mene Ijubljaste i vjerovaste, da. 
ja od Boga izidjoh. Izidjoh od Otca i dodjoh na sviet; 
opet ostavljam sviet, i idem k Otcu. Kožu mu učenici 
njegovi: Eto sad očito govoriš, i priče nikakve ne 
kažeš. Sad znamo, da sve znaš, i ne treba ti, da te 
tko pita; po tome vjerujemo, da si od Boga izišao .« 
Time hotio je Isus kazati svojim učenikom: Do sada. 

niste ništa prosili Boga Otca, jer sve što trebaste, 
zaprosiste od mene, i ja molih Otca za vas, i dobiste. 
Nu sada, kad idem k Otcu u nebo, te me već uza 
se ne ćete imati, upravite sve svoje molitve k Otcu. 
Ja ću biti vaš posrednik kod njega; kazat ću mu sve 
vaše potrebe i molit ću se za vas. On će vas uslišiti 
i dati vam sve što god zamolite u moje ime, jer vas 
ljubi; a ljubi vas, jer vi mene ljubljaste i vjerovaste, 
da sam ja njegov Sin. 

Premda se dakle uviek imamo moliti, ipak treba 
da se molimo osobito ova tri prosna dana. Sad na¬ 
vlastito dignimo svoju pamet k nebu, kamo putuje 
Spasitelj naš Isus, da bude posrednik naš kod svoga 
nebeskog Otca, S toga je i naredila crkva ova tri 
dana javne molitve, da se tako svi na molitvu po¬ 
budimo, te marljivije molimo nego obično. Ovu mo¬ 
litvu ne vršimo kod kuće ili samo u crkvi, već javno 
na cesti i polju, da javno zasvjedočimo svoju vjeru 
u propetog Isusa. Vršimo ju pak u obhodu, da po¬ 
kažemo, da smo i mi putnici na ovoj zemlji, kao što 
bijaše Isus, i da putujemo u nebo. Isus ide pred nama, 
da nam pokaže put, i pripravi nam mjesto. Molitva 
ova nije samo molitva pojedinih vjernika, već čitave 
župe. S toga vas pozivam, da ova tri dana dodjete 
na procesiju svi koji iole možete, da tako lakše iz- 
prosimo od Boga pomoć za dušu i tielo. 

Do sada je Isus govorio svojim učenikom u 
pričah, a ako im je kada što rekao očito bez priče, 
nisu ga razumjeli, jer pamet im bijaše zastrta tminom. 
Tako ne mogahu razumjeti onoga: »Malo, i ne ćete 
me više vidjeti; i opet malo, pa ćete me vidjeti;« do- 
čim sada vele da vjeruju i razumiju, kad kaže: — da 
je od Otca izišao, i da ide k Otcu. 

I mi vjerujemo i znamo, da je Isus Sin Božji* 
Vjerujemo, da je on za nas muku trpio i umro na 
križu. Vjerujemo, da je uzašao na nebo i da je 
zagovornik i posredn'k naš kod Boga Otca. Vjeru¬ 
jemo, da je svaki dobri dar odozgo, dolazeći od Otca 
svjetlosti, i da ništa ne možemo dobiti, ako ne bu¬ 
demo molili Boga Otca u ime Isusovo. Da, mi sve 
to vjerujemo, ali ne živimo po vjeri, niti se molimo 
kako treba. Kad bi bogataš rekao siromahu: Moli, pak 
ću ti dati milostinju; što biste rekli o siromahu, koji 
ne bi htio moliti? Rekli biste, da ne zaslužuje milo¬ 
stinje. A gle, nas sam Isus nuka da molimo; kaže 
nam kako treba da molimo; veli nam: Ištite i dobit 
ćete; sve što zamolite Otca u ime moje, dat će vam. 
Tko će biti tako nemaran, da ne bi htio moliti? Dajte 
dakle, dragi moji župljani, posluhnite glas Isusov i 
glas svoga duhovnog pastira, pak se molite, a molite 
se osobito ova tri prosna dana, da vam Isus bude- 
posrednikom kod svoga nebeskog Otca i preporuči 
mu sve vaše molitve. Svi koji ste žalostni i obterećeni, 
potecite k Isusu, pak mu se molite, da vam pomogne. 
Osobito vi grešnici, molite se Bogu, jer vama treba 
najviše njegove pomoći. Molite mu se, da vam raz¬ 
bistri pamet, da spoznate težke svoje griehe. Molite 
ga, da vam takne srce, te se uzmognete za griehe 
svoje skrušeno pokajati. Molite ga, da otvori vaša 
usta, da sve svoje griehe iskreno izpovjedite. Molite 
ga, da vas odvrati od puta, koji vodi u propast, do¬ 
vede na put, koji vodi u nebu, i na tom vas putu 
uzdrži do smrti, da se tako možete u vieke združiti 
sa svojim Spasiteljem, komu s Otcem i s Duhom sve¬ 
tim budi slava i čast u vieke. Amen. 

Na šestu nedjelju po uskrsu. 

»Kad dodje utješitelj, kojega ću vam poslati od Otca, Duh 
istine, koji od Otca izlazi, on će svjedočiti za mene.« Iv. 15 , 26 . 

Evangjele sv. Ivana 15, 26—27 i 16, 1 — 4. ' 

U ono vrieme reče Isus učenikom svojim: 
Kad dodje utješitelj, kojega ću vam poslati od 
Otca, Duh istine, koji od Otca izlazi, on će 
svjedočiti za mene. I vi ćete svjedočiti, jer ste 
od početka sa mnom. Ovo vam kazak, da se 
ne sablaznite. Izgonit će vas iz zbornica; pače 
dolazi čas, kad će svaki, koji vas ubije, misliti 
da Bogu službu čini. I ovo će vam činiti, jer 
ne poznaju Otca ni mene. Nego ovo vam ka¬ 
zah, kad dodje čas, da se opomenete ovoga, 
da vam ja kazah. 

Premda je današnje sv. evangjelje dosta kratko’ 
ipak je vrlo poučno. Ono je samo mali odlomak 
dugoga oprostnoga govora, što ga kaza Isus svojim 
učenikom na zadnjoj večeri. U današnjem sv. evan- 
gjelju spominju se samo neke osobite službe Duha 
svetoga, kojega je Isus u svojoj velikoj dobroti obećao 
apostolom i cielomu svietu. Te službe Duha svetoga 
jesu: istina i jakost. Duh sveti, budući Duh istine, 
svjedočit će za istinu t. j. za Isusa Krista, da je on 
pravi Sin Božji. A budući da je on i Duh jakosti, 
jačit će apostole usried muka i progonstva, koja će 
morati trpjeti. I mi trebamo Duha svetoga, da nam 
razsvietli pamet istinom i pokriepi volju svojom ja- 
hošću, da čvrsto vjerujemo u Isusov nauk, i živimo 

po njem. Sve to dat će nam Duh sveti, ako se marljivo 
pripravimo na njegov dolazak, ako budemo slušali 
njegov glas i sliedili njegove ponuke. Da pak to sve 
izvršimo,^ čujmo nauk današnjega sv. evangjelja i to: 

I. Sto svjedoči Duh sveti za Isusa; 

II. Što svjedoče apostoli za Isusa; 

III. Što pretrpješe apostoli za Isusa. 

I. 

» U ono vrieme reče Isus učenikom svojim: Kad 
dodje utješitelj, kojega ću vam poslati od Otca , Duh 
istine , ko]i od Otca izlazi , on će svjedočiti za mene .« 
Najprije čujte, dragi krcani, zašto zove Isus Duha 
svetoga utješitelj em? Isus zove Duha svetoga utješi- 
teljem zato, jer će on tješiti apostole i sve vjernike 
u tugah i nevoljah. Blago dakle nam, kad imađemo 
takvog utješitelja! Nadalje Isus s ovo malo rieči raz¬ 
laže najuzvišeniju istinu i najveće otajstvo naše sv. 
vjere, na ime presveto Trojstvo. Duh sveti, koji će 
doći, Isus, koji ga šalje, i Otac od kojega izlazi, to 
su tri različite osobe presv. Trojstva. Odatle možete 
lako uvidjeti, dragi kršćani, da Duh sveti dolazi ne 
samo od Otca, nego i od Sina, pošto ga ovaj šalje, 
a budući da su Otac i Sin jedne naravi, zato i Duh 
sveti ima istu narav s Otcem i Sinom, t. j. i on je 
pravi Bog, kao i Otac i Sin. 

Ovaj Duh sveti zove se Duh istine, jer je iste 
naiavi sa Sinom Božjim, koji veli: »Ja sam istina.« 
Bog je uviek ljubio istinu, i hoće da ju i mi ljudi 
ljubimo. S toga i posla Sina svojega na ovaj sviet, 
da svjedoči za istinu. Nu pošto mu mnogi ne htjedoše 
vjerovati, šalje sada Duha svetoga, da ih on osvjedoči 
o istini. I zbilja, gdje nema istine, tu vlada bludnja i 

opačina, tu gospoduje djavo, koji se zove: otac laži. 
Nu dogodi se često puta, da i om, koji ljube istinu, 
ne slušaju rado, kad im se kaže istina, jer ne može 
to-a podnositi njihova oholost, njihovo samoljublje,, 
njihova korist. Tako je kralj Ahab progonio Miheju 
proroka, jer mu je istinu propoviedao; a Herod dao 
ie ubiti sv. Ivana Krstitelja, jer mu je istinu govorio. 
Gdje nema istine, tu je izdana vjera i progonjena 
pravda, i jao narodu, u koga nema vjere ni pravice. 
Dodji dakle k nama Duše sveti, Duše istine, i svje- 

doci nam za istinu! . , 

Isus je propoviedao istinu u hramu, u smago & >- 
na putu, u pustinji, nu književnici i Fariseji mu protu¬ 
slovne pripisujući njegovu mudrost vražjoj umjetnosti.. 
Svoj nauk potvrdio je čudesi i svetim životom, nu 
oni mu se rugahu odvraćajući mu, da njegovo svje¬ 
dočanstvo nije istinito. Neprijatelji njegovi osvetise 
se na njem i na njegovu nauku. Kao najvećega zlo¬ 
činca i varalicu osudiše ga na sramotnu smrt kriza,, 
i on izdahnu usried njihovih psovaka i ruganja Tko 
da ga sada brani? Zar čovjek ili angjeo? Ne. ta. 
čast bi pridržana Duhu svetomu, Duhu istine. On 
preuze na se da potvrdi istinu Isusova nauka i da. 
odkrije zloću njegovih neprijatelja. Zato dodje - 
sviet, i poslanstvo svoje izvede sjajno, tako da se je- 
mnogim razsvietlila pamet i srce u grijalo ljubavlju.. 
Narodi priznaše Isusa za Mesiju, i pngrlise TJ e gov 
nauk, tako da su mnogi za nj i krv svoju prolili. 

Kao što je dakle Isus svjedočio za Duha svetoga,, 
da je utješitelj, Duh istine, pravi Bog, isto tako za¬ 
svjedoči i Duh sveti za Isusa, da je pravi Mesija, 

Božji. To svjedočanstvo dade Duh sveti najprije apo¬ 
stolom, koje tako razsvietli i ohrabri, da su neustra- 

sivo propoviedali božanstvo Isusovo. To svjedočanstvo 
daje Duh sveti kroz sva vremena i davat će ga do 
konca svieta u katoličkoj crkvi, kojom sam ravna i 
upravlja. I što su apostoli činili i učili, i što crkva 
Isusova čini i uči, to se sve ima pripisati Duhu sve¬ 
tomu. Krepost, znanje, svetost, čudesa, to su sve djela 
Duha svetoga, kojimi nadari apostole i druge svetce, 
da proslavi Isusa Krista. Nauk dakle, što ga pre- 
davahu apostoli i što ga predaje katolička crkva, nije 
nauk čovječji, već je nauk Duha svetoga, kojim svje¬ 
doči za Isusa. I kad vam ja, dragi kršćani, propoviedam 
ili držim kršćanski nauk, ne mislite, da je to moj 
nauk; to je nauk Isusov, nauk Duha svetoga. I jao 
svakomu, koji bi se usudio protiviti se Duhu svetomu. 
To bi bio grieh, koji se ne oprašta ni na ovom ni 
na drugom svietu. S toga i veli sv. PavaO: »Ne ža¬ 
lostite Duha svetoga.« (Ep. 4, 30.). — Čuli ste, što 
svjedoči Duh sveti za Isusa; sad pak čujte, što svje¬ 
doče za nj apostoli. 

II. 

Isus reče apostolom: »/ vi ćete svjedočiti, jer 
ste od početka sa mnom.« Čim Isus poče javno učiti, 
odabra si dvanaest apostola, koji bijahu uviek s njim, 
sve dok nije uzašao na nebo. Oni su svojim vlastitim 
ušima slušali njegov nauk; svojim očima gledali njegov 
život i njegova čudesa; pače oni su ga svojim ru¬ 
kama pipali iza kako je uskrnuo iz mrtvih. Po tom 
oni bijahu najvjerodostojniji svjedoci njegova nauka, 
života i božanskoga poslanja. Pa kao što je Duh 
sveti svjedočio za Isusovo božanstvo, tako su svje¬ 
dočili za nj i apostoli svojim propoviedanjem, životom 
i smrću. Evo, kako priprosti i nekoč neuki ljudi svuda 
Dr* M . Štiglić, Homilije. 16 

propoviedaju Isusa razpetoga; žive život svet, kako 
ga Isus propisao; u imenu Isusovu čine čudesa, i 
napokon zapečaćuju nauk svoj vlastitom svojom krvlju. 
Ljudi im se opiru, groze, bacaju ih u tamnice, nu sve 
to nije moglo slomiti njihove vjere, njihove revnosti; 
pače oni se vesele, i drže za najveću čast i sreću, 
da mogu biti za Isusa progonjeni. Kako se na jedan 
put promieniše! Od strašljivica postadoše tako jaki, 
da se ne boje ni muka ni smrti. Sv. Petar umire na 
križu, sv. Pavlu bi odsječena glava, a tako poginuše 
i drugi apostoli, zasvjedočivši svojom mučen : čkom 
krvlju božanstvo nauka Isusova. 

Kao što su apostoli svjedočili za Isusa, tako 
svjedoče za nj i njihovi nasljednici. Svjedoče pak 
za nj svojim naukom, što su ga baštinili od apostola, 
svojim svetim životom, svojom mučeničkom krvlju. U 
katoličkoj crkvi bijaše u svako doba mučenika, na- 
učitelja, izpovjednika i bezbroj drugih svetaca, koji 
izpoviedajući vjeru Isusovu zasvjedočiše njegovo bo- 
žansko poslanje. A i danas, koliko god se širi bez- 
vjerstvo i opačina, ima, hvala Bogu, nebrojenih sljed¬ 
benika evangjelja, koji žive život svet, i pripravni su 
za Isusa i krv svoju proliti. Pa zar to nije božanska 
vjera, koja radja takve kreposti! 

A kako da mi zasvjedočimo svoju vjeru u Isusa? 
On ne traži od nas mučeničtva; ne zahtieva da osta¬ 
vimo sviet i povučemo se u samostan ili pustinju, 
kako to mnogi svetci učiniše. On se zadovoljava time, 
da se ne sramimo njegove vjere, već daju bez straha 
izpoviedamo i po njoj živimo. Pa ako pošlje na nas 
kakvu nevolju: bolest, tugu, siromaštvo, treba da to 
sve strpljivo podnosimo, i to će biti njemu tako drago, 
kao da smo za nj mučeničtvo podnesli. Tko ne bi 


to rado trpio za takvoga Gospodina, koji je za nas 
trpio sve što se na tielu i na duši trpjeti može; koji 
je za nas bio porugan, popljuvan, bičovan, trnjem 
okrunjen i na križ razpet? O Isuse, daj nam milost, 
da i mi za tebe štogod podnesemo, da tako možemo 
i mi svjedočiti za tvoje božanstvo. Da, mi smo pri¬ 
pravni izpoviedati tvoj božanski nauk, pa ako uztreba 
i životom ga svojim potvrditi. — Napokon čujte, što 
pretrpješe apostoli za Isusa. 

III. 

Na koncu veli Isus apostolom: » Ovo vam kazah, 
da se ne sablaznite. Izgonit će vas iz zbornica; pače 
dolazi čas, kad će svaki, koji vas ubije, misliti, da 
Bogu službu čini. I ovo će vam činiti, jer ne poznaju 
ni Oteo, ni mene. Nego ovo vam kazah, kad dodje čas, 
da se opomenete ovoga, da vam ja kazah.«. Za to, što 
su apostoli svjedočili za Isusa propoviedajući ne¬ 
umorno njegov nank, dobivaju nagradu; ali kakvu? 
Progonstva, tamnice, muke, smrt, to im je nagrada 
za njihovo propoviedanje. I tako se izpunilo što 
piša sv. Pavao Timoteju: »Svi koji pobožno hoće da 
žive u Kristu Isusu, bit će progonjeni.« (II. Tim. 3, 
12.). I zbilja, čim se tko opakim ljudem opre riečju 
ili činom, već zamrze na nj i žele da ga nestane. 
Tako se dogodilo i apostolom. Propoviedajući Ži¬ 
dovom Isusa razpetoga, ovi ih tjerahu iz zbornica, i 
branjahu im da više o razpetom Isusu ne smiju pro- 
poviedati. Sto mislite, jesu li se apostoli prestašili i 
mučali? Nipošto. Oni im ogovoriše: »Većma treba 
slušati Boga nego ljude.« (Dj. ap. 5, 26.) »Sudite, je 
li pravo pred Bogom, da vas većma slušamo nego 
li Boga? Ne možemo ne govoriti što vidjesmo i 

čusmo.« (Dj. ap. 4, 19, 20.) Tako se vladahu i prema 
poganom. I zato bijahu vučeni na sudove, mučeni i 
poubijani. Da pak sve to lakše podnesu, i ne klonu 
duhom, Isus im u dobroti svojoj sve to napried reče. 
I tako sjećajući se oni usried tih progonstva rieči 
Isusovih, veseliše se, što se na njima izpunilo nje¬ 
govo proročtvo, nadajući se od njega boljoj nagradi 
u nebu. 

Ni m ; , dragi kršćani, ne možemo uživati dva 
raja: ovdje i na drugom svietu. Ako želimo doći u 
pravo nebo, treba da ga ovdje zaslužimo mukami i 
trpljenjem. S toga, ako posije Bog na nas kakve ne¬ 
volje, ili nam se zli ljudi rugaju što vršimo dužnosti 
kršćanske, nemojmo klonuti duhom; pače sve to pod- 
nesimo strpllivo, da si tako zaslužimo vječno blažen¬ 
stvo u nebu. A dobro je da se na muke i progonstva 
već u napried pripravimo, jer tako ćemo ih moći 
lakše podnositi. A molimo se takodjer Duhu svetomu, 
da nas tada tješi i pomaže, te sve podnesemo Bogu. 
na čast i sebi na spasenje. 

Sve što su apostoli trpjeli, trpjeli su jer ljudi 
ne poznaše ni Boga Otca, ni Boga Sina, t. j. ne 
htjedoše vjerovati, da je Bog Otac poslao Isusa na 
ovaj sviet da odkupi ljude. A budući da su apostoli 
to propoviedali, bijahu za to i progonjeni. Neznanje 
je veliko zlo; jer gdje je neznanje, tu vlada bezbožtvo 
i opačina. Uči nas to izkustvo kroz sva vremena. Sva 
progonstva i ođmetničtva od vjere potječu od ne¬ 
znanja. Zidovi razpeše Isusa, jer ga ne spoznaše. Sv. 
Pavao veli, da su ga poznali ne bi ga nikada bili 
razpeli. (I. Kor. 2, 8.) Tako su pogani na tisuće kršćana 
pogubili, jer ne poznaše njihove vjere. A koliki po¬ 
gani muče još i danas kršćane, tako da kršćanska. 

krv ne prestaje teći! Nu koliko ih ima takodjer medju 
kršćani, koji progone Isusa svojimi krivimi nauci, svojim 
bezbožnim življenjem! Koliki nazovimudraci današ- 
njega vieka kleveću katoličku crkvu, da je neprija- 
teljica slobode i napredka! 

Pa je li se može to neznanje izpričati? Isus kaže, 
da će svaki, koji apostole ubije, misliti, da Bogu 
službu čini. To je rekao Isus pogledom na Židove, 
koji će misliti da dobro čine, ako smaknu one, koji 
se protive njihovu Bogu i zakonu. Nu oni su ipak 
sagriešili, jer su lako mogli poznati istinu, ali nisu 
htjeli. Tako bi mogli misliti i pogani. Nu danas je 
već Isusovo evangjelje naviešteno po cielom svietu; 
doprlo i do ušiju pogana. Nu dopustimo da mnogi 
pogani ne znadu jošte za Isusovu vjeru, to bi ipak 
i samim svojim naravskim razumom mogli dokučiti, 
da je najveća nepravda progoniti i ubijati nedužne 
ljude. Progonstva dakle kršćana od strane Židova i 
pogana nisu drugo nego posljedica tvrdokornosti i 
vražje pakosti njihove. Još manje mogu se izpričati 
kršćani zbog svojih bludnja i zloća. Ta tko je kriv 
njihovu neznanju, ako ne oni sami, koji pred tolikom 
svjetlošću, koja vlada, zatvaraju svoje oči; pred tolikim 
naukom, koji se propovieda, zatvaraju uši? Savjest ih 
grize za nedjela njihova, a oni ju ugušuju otvrdnutom 
zlobom svojom. O kad bi svi pravo poznali Boga i 
Sina njegova Isusa, sigurno ne bi bilo tolikih pro¬ 
gonstva, bludnje i opačina! 

Nastojmo barem mi, dragi kršćani, da pravo 
poznamo Boga Otca, koji nas je stvorio; Boga Sina, 
koji nas odkupio, i Boga Duha svetoga, koji nas je 
posvetio. O koliko smo dužni Bogu Otcu, Sinu i 
Duhu svetomu! O kako bi mnogi pogani hvalili Boga, 

da ga mogu poznati, kako ga mi poznamo. Nu upravo 
zato, što ga mi dobro poznamo, tražit će od nas i 
teži račun, kako smo se tim znanjem služili. Ugledajmo 
se u apostole, živimo po Isusovu nauku, pak ćemo 
i mi za Isusom i apostoli doći u nebo. Amen. 

Na prvu nedjelju po Duhovih. 

»Budite milosrdni, kao što je i Otac vaš milosrdan.« Luk. 6 , 36 .. 

Evangjelje sv. Luke 6, 36 — 42. 

U ono vrieme reče Isus učenikom svojim: 
Budite milosrdni, kao što je i Otac vaš milo¬ 
srdan. Nemojte suditi i ne ćete biti sudjeni> 
nemojte osuđjivati i ne ćete biti osudjeni; 
opraštajte, i oprostit će vam se. Davajte, i dat 
će vam se: mjeru dobru i nabijenu i stresenu 
i preopunu dat će u naručje vaše; jer kako¬ 
vom mjerom dajete, onakovom će vam se vra¬ 
titi. A kaza im i priču: Može li sliepac sliepca 
voditi? Ne padnu li obadva u jamu? Nije uče¬ 
nik nad učitelja; a svaki će biti savršen, ako 
bude kao učitelj njegov. A zašto vidiš trun u 
oku brata svojega, a brvna u oku svojem ne 
osjećaš? Ili kako možeš reći bratu svojemu: 
brate! daj da izvadim trun iz oka tvojega, kad 
sam ne vidiš brvna u oku svojem? Licemjere! 
izvadi najprije brvno iz oka svojega; pa ćeš 
onda vidjeti izvaditi trun iz oka brata svojega. 

Sad je upravo nekako nol crkvene godine. Do 
sada smo razmatrali vjerske istine. U adventu slavili 
smo dolazak Isusov; za Božićem njegov život; u ko¬ 


na prvu nedjelju po Duhovih 247 

rizmi njegovu muku i smrt; za tim njegovo uskrsnuće 
i uzašašće na nebo; napokon pred osam dana do¬ 
lazak Duha svetoga; a danas slavimo otajstvo presv. 
Trojstva, da se zahvalimo svim trim božanskim osobam: 
Bogu Otcu, Bogu Sinu i Bogu Duhu svetomu za 
podieljena nam dobročinstva. Pa iza kako smo se u 
korizmi molitvom i postom svieta ovoga odrekli; o 
uskrsu sakramentom pokore i pričesti na nov život 
uskrsnuli; o Duhovih napunili se darovi Duha svetoga, 
hoće crkva da se marljivo vježbamo u krepostih, te 
tako postignemo život vječni. S toga nam sv. mati 
crkva odsele pa sve do adventa u svakom nedjeljnom 
evangjelju pokazuje posebnu kakvu krepost, da ju 
sliedimo. Danas predočuje nam milosrdje prema bliž¬ 
njemu i tri vrlo poučne ćudoredne priče. Govorit ću 
vam dakle: 

I. O milosrdju prema bližnjemu; 

II. O trih pričah; a vi me, molim vas, paž¬ 
ljivo slušajte. 

I. 

Kad bi Isusu trideset i jedna godina, obavivši 
uskrsnu pobožnost u Jerusalemu podje na jedno brdo 
blizu jezera Genesaretskoga, gdje čitavu noć sprovede 
u molitvi. Drugi dan sazove svoje učenike, i izabere 
izmedju njih dvanaest apostola. Sišavši s njimi u 
ravnicu poče im predavati ćudoredne istine, a međju 
ostalim, da budu milosrdni. Da ih pak na to potakne 
predstavi im u z o r milosrdja, djela milosrdja i plaću 
milosrdja. 

1. Najprije dakle predočuje im uzor milosrdja 
veleći im: »Budite milosrdni, kao što je i Otac vaš 
milosrdan .« I doista, milosrdje Božje prema svim ljuđem 

najuzvišeniji je uzor, koji imamo sliediti, tako da ni 
jednoga čovjeka ne izključimo od svoje ljubavi. Sv. 
Ivan apostol veli: »Tako je Bog ljubio sviet, da je 
i Sina svojega jedinorodjenoga dao, da nijedan, koji 
u njega vjeruje ne pogine, nego da ima život vječni.« 
(Iv. 3, 16.) Dakle on je poslao Sina svojega na sviet 
za sve ljude, pa i za one, koji su ga razpeli, te bi se 
i oni bili spasili, kad bi poslie htjeli u njega vjerovati 
i obratiti se. A i sam Isus veli o svojem Otcu: »On 
zapovieda suncu svome, da obasjava i dobre i zle, 
da daje dažd pravednim i nepravednim.« (Mat. 5, 45.) 
Da, Bog u svojoj dobroti i milosrdju svojem zapo¬ 
vieda suncu, da svietli i grije vjernike i nevjernike, 
dobre i zle; šilja ugodnu kišu na polja pravednikom 
i nepraveđnikom. Toliko je Božje milosrdje! Tako 
treba da budu svi ljudi milosrdni. Isus veli svim bez 
razlike: » Budite milosrdni, kao što je i Otac vaš milo- 
sr dan. « Odatle se učite, dragi kršćani, da ljubite sve 
ljude i činite im dobro, bili oni vaši prijatelji ili ne¬ 
prijatelji. Znajte da smo svi djeca Božja, i da kao 
takovi moramo sliediti Boga u milosrdju, inače će i 
on nas odbiti od svoga milosrdja. 

2. Koja su to osobita dj el a milosrdja, koja treba 
da vršimo? Isus veli: » Nemojte suditi i ne ćete biti 
sndjeni; nemojte osudjivati i ne ćete biti osndjeni; 
opraštajte, i oprostit će vam se. Davajte, i dat će 
vam se .« 

a) Najprije dakle hoće Isus, da ne sumnjamo 
i ne sudimo drugoga krivo ili drzovito. Nam ja¬ 
mačno nije drago, kad nas drugi krivo sumnjiči ili 
sudi. Nemojmo dakle ni mi druge krivo sumnjičiti i 
suditi. Pače mi treba da svakoga držimo za dobroga, 
i da bez razloga ne smijemo sumnjičiti bližnjega. A 


ako je tko zbilja i pogriešio, još ga nemojmo osuditi, 
jer možda nije zlo mislio; a ako i jest zlo mislio, 
možda se već popravio, i može se spasiti, dočim mi 
možemo još u veće griehe pasti i izgubiti se. Oso¬ 
bito pak nemojmo nikada druge osudjivati zbog zlih 
misli, jer nismo nikada o tom pravo sigurni, pošto 
nikomu ne možemo pogledati u srce. To može samo 
Bog, koji jedini izpituje srca i bubrege. (Ap. 2, 23.) 
Sjetimo se uviek, da ni mi nismo bez pogrešaka, i 
da će nam Bog suditi; pa kako bismo željeli, da nam 
Bog sudi, sudimo i mi drugomu. Najmanje pak smi¬ 
jemo suditi drugoga, ako nismo njegovi poglavari. 
Sud pripada Bogu, i kad mi sudimo, prisvajamo si 
Božje pravo. 

b) Nadalje hoće Isus, da oprostimo bližnjemu. 
Mi svakako želimo, da nam Bog oprosti griehe. Ako 
dakle hoćemo da nam Bog oprosti griehe, treba da 
i mi oprostimo drugim uvrede. To svaki dan molimo 
u Otčenašu: »Oprosti nam duge naše, kako i mi 
odpuštamo dužnikom našim.« To će reći: oprosti mi 
Bože! onako kao što ja opraštam drugim. Ako ja 
oprostim, oprosti i ti meni; ako ja ne oprostim, nemoj 
ni ti meni. Nemojmo biti kao onaj nemilosrdni sluga, 
komu je gospodar oprostio deset tisuća talenata t. j. 
neizmjerno veliki dug, a on nije hotio oprostiti jed¬ 
nomu svomu drugu sto dinara t. j. malen dug; jer 
će nam se dogoditi, što se dogodilo onome nemilo¬ 
srdnom sluzi, da ni Bog nam ne će oprostiti. (Mat. 
18, 24—35.). 

c) Napokon nalaže Isus, da pomognemo si¬ 
romahom. Koji od nas ne bi želio, da nam drugi po¬ 
mogne, kad smo u oskudici? Ako dakle drugi trpi 
oskudicu, treba da i mi njemu pomognemo, ako mo- 

žemo, inače ne će ni Bog nam pomoći. A znajmo, 
da i mi možemo pasti još u veće siromaštvo. U ostalom 
mi smo uviek veliki siromasi pred Bogom, pa kako 
želimo da on nam pomogne, pomozimo i mi bližnjemu. 
Sve to kaže Isus u malo rieči, kad veli: »Sve što 
hoćete, da čine vama ljudi, činite i vi njima.« (Mat. 
7 , 12 .). 

3. Kakvu nagradu obećaje Isus za djela milo- 
srdja? Čujte što veli: „ Mjeru dobru i nabijenu i stre- 
senu i preopunu dat će u naručje vaše; jer kakovom 
mjerom dajete, onakovom će vam se vratiti.“ Ono što 
dajemo siromahu malo je, ali za to dobivamo mnogo. 
Sve što činimo bližnjemu iz ljubavi k Bogu, to Bog 
obilno nagradjuje. On ne daje samo toliko, koliko mi 
siromahu, već mnogo više, bez mjere. On i najmanje 
dobro djelo bogato nagradjuje. Ta kamo ćete manje 
od čaše vode pružene siromahu, pak i to obećaje da 
će nagraditi. Može pak nagraditi koliko hoće, jer je 
prebogat, a hoće nagraditi mnogo, jer je milosrdan. 
Pače njegovo milosrdje nadilazi svaku mjeru. Za tje¬ 
lesna dobra milosrdja daje duhovna dobra, i to na 
ovom svietu svoju svetu milost, a na drugom vječno 
blaženstvo, koje kad se prispodobi s vremenitimi 
dobri, veli sv, Jeronim da je toliko, koliko jedan 
prema sto. 

Toliko o milosrdju k bližnjemu, sad pak čujte 
tri krasne priče, što ih kaza Isus. 

II. 

i. Prva priča glasi: „Može li sliepac sliepca vo¬ 
diti? Ne padnu li obadva u jamu?“ Sliepac je svaki, 
koji se dade voditi od strasti svojih, a ne od svjet¬ 
losti vjere i milosti Božje. Nego ovdje se pod sliepcem 

razumievaju osobito krivi učitelji, koji neuke zavode 
u bludnju. I zbilja, takvi su učitelji kao sliepci, jer ne 
vide istine. Od takvih sliepaca treba da se čuvamo, 
jer će nas dovesti u propast. Ovo neka pamte oso¬ 
bito poglavari, koji ravnaju podložnike, da ne budu 
sliepi t. j. slabo ili krivo podučeni o dužnostih svoga 
zvanja, jer će podložnike zavesti na krivi put i srušiti 
u pakao. Osobito dobro treba da budu upućeni o 
dužnostih svoga zvanja duhovni vodje, t. j. duhovni 
pastiri a navlastito izpovjednici, jer ako oni nisu čvrsti 
u znanju, mogli bi lako zavesti narod u bludnju. 
Jednako treba da i vi, roditelji i gospodari, znate svoje 
dužnosti prema djeci i služinčadi, jer ako vi sami ne 
znate pravoga puta, kako ćete ga moći njim pokazati? 
Najbolji pak nauk jest dobar primjer. S toga pred¬ 
njačite djeci i služinčadi svojoj uviek dobrim pri¬ 
mjerom. Vi pak svi, dragi kršćani, povjeravajte se 
uviek vrstnim duhovnim vodjam. Kad biste imali pu¬ 
tovati nepoznatim putem, vi biste si za cielo odabrali 
sigurnog vodju. Put pak u vječnost, kamo svi mi pu¬ 
tujemo, jako je pogibeljan. S toga odaberite si na tom 
putu uviek takvoga vodju, koji taj put pozna i pri¬ 
pravan je da vas po njem vodi. Nego i vi, sluge i 
služkinje, pazite, komu idete u službu. Da li će vas 
vaši gospodari znati i htjeti voditi po pravom kršćan¬ 
skom putu ? Ako vidite da su to zli ljudi, da ni sami 
toga puta ne znadu, nemojte ići k njima u službu, 
jer bi vas mogli zavesti i strmoglaviti u propast. A 
valja to za sve, koji se podvrgavaju tudjoj upravi. 
S toga imajte uviek pred očima: ako sliepac sliepca 
vodi, obadva će u jamu pasti. 

2. Druga priča, što ju kaza Isus jest ova: „Nije 
učenik nad učitelja; a svaki će biti savršen, ako bude 

kao učitelj njegov.“ I to je krivo, ako učenik misli, 
da je nad svojim učiteljem, ili podložnik nad svojim 
poglavarom. To si osobito dobro zapamtite vi djeco 
i podložnici, koji imate dobre roditelje i poglavare. 
Nemojte se dizati nad njih. Dosta vam je, da budete 
kao oni. Nego svim nam je učitelj Isus Krist, a mi 
smo njegovi učenici. Budemo li kao on, dosta nam 
je. A nastojmo da ga sliedimo u svem. Budimo kao on 
strpljivi, ponizni, siromašni, blagi, čisti, miroljubivi, pak 
ćemo mu biti slični i savršeni. 

3. Treća priča, što ju reče Isus, glasi ovako: 
„A zašto vidiš trun u oku brata svojega, a brvna ii 
oku svojem ne osjećaš ? Ili kako možeš reći bratu svo¬ 
jemu : brate! daj da izvadim trun iz oka tvojega, kad 
sam ne vidiš brvna u oku svojem ? Licemjere ! izvadi 
najprije brvno iz oka svojega; pa ćeš onda vidjeti 
izvaditi trun iz oka brata svojega.“ Pod trunom ra- 
zumievaju se ovdje male pogreške, a pod brvnom 
velike zloće. Ovom pričom je Isus baš izvrstno orisao 
one ljude licemjere, koji uviek vide na bližnjemu 
svojemu male pogreške i povećavaju ih, a svojih ve¬ 
likih zloća ne će da upoznaju i poprave se. Kad 
dakle veli Isus: tko hoće da iz tudjega oka izvadi 
trun, taj treba da prije iz svojega oka izvadi brvno, 
hoće da reče: tko hoće da drugoga popravi od malih 
pogrešaka, treba da prije svoje velike zloće ostavi. 
Time je Isus vrlo liepo orisao one ljude koji druge 
uviek kore, a sami zaslužuju veći ukor. O kad bi bili 
pravedni svi oni, koji druge kore, koliko bi praved¬ 
nika bilo na svietu! Svi se tuže, da je sviet zločest. 
Neka se poprave svi oni koji se tuže, pa će sviet 
biti dobar. I naša poslovica liepo kaže: Neka svaki 
mete pred svojim vratima. 

Kako liepe nauke smo danas čuli! O kad bismo 
ih svi sliedili! Spletimo od njih ovaj mali vienac, pa 
se njim ovjenčajmo. Budimo milosrdni, pa ćemo i mi 
dobiti milosrdje. Nemojmo nikoga krivo sumnjičiti i 
suditi, da ne budemo osudjeni. Oprostimo od srca 
svim, koji su nas uvriedili, pa će i nam Bog oprostiti 
griehe. Dajmo rado milostinju, pa će nam Bog sto¬ 
struko vratiti u nebu. Spoznajmo već jednom svoje 
griehe i pokajmo se skrušeno. Siedimo učitelja svo- 
jega Isusa Krista na ovom zemaljskom putu, da uz- 
mognemo doći k njemu u vječnu slavu. Amen. 

Na drugu nedjelju po Duhovih. 

»Čovjek neki zgotovi večeru veliku.« Luk. 14, 16. 

Evangjelje sv. Luke 14, 16 — 24. 

U ono vrieme reče Isus Farisejem priču 
ovu: Čovjek neki zgotovi večeru veliku, i pozva 
mnoge. I kad bi čas večeri, posla slugu svo¬ 
jega kazat uzovnikom, da đodju, jer je već sve 
gotovo. I počeše se svi zajedno izgovarati. Prvi 
mu reče: zaselak kupili, i valja mi ići, da ga 
vidim; molim te, izgovori me. I drugi reče: 
kupili pet jarama volova i idem, da ih ogledam; 
molim te, izgovori me. I drugi reče: oženili se, 
i zato ne mogu doći. I vrativši se sluga kaza 
ovo gospodaru svojemu. Tada se razsrdi do¬ 
maćin i reče sluzi svojemu: idi brzo na raz- 
kršća i ulice gradske, i dovedi ovamo siromahe, 
i slabe, i sliepe, i hrome. I reče sluga: gospo¬ 
daru! učinjeno je, kako si zapovjedio, i još 
mjesta ima. I reče gospodar sluzi: izidji na pu- 

tove i meclju ograde, te natjeraj neka dodju, 
da mi se na,puni kuća. A kažem vam, da ni 
jedan od onih zvanih ljudi ne će okusiti ve¬ 
čere »moje. 

Priču, što ste ju sada čuli, dragi kršćani, kaza 
Isus Farisejem na gostbi, i to po svoj prilici u 
Kafarnaumu kod kojeg uglednog Fariseja. Odatle 
se vidi, kako je brižan Isus za dušno spasenje svih 
ljudi, kad i za stolom kod jela i pila govori Farisejem 
o duhovnih stvarih. Pa baš kod jela i pila hotio im 
je kazati tomu zgodnu priču, na ime o velikoj večeri, 
jer oni su si predstavljali nagradu pravednika u slici 
velike večere. 

Tumačitelji sv. pisma tumače ovu priču na razne 
načine. Nekoji vele, da se pod velikom večerom ima 
razumievati crkva Isusova, u koju on zove sve ljude, 
da ih nahrani svojim naukom i svetimi sakramenti. 
Drugi pod velikom večerom razumievaju nebesko 
kraljevstvo, kamo smo svi pozvani na uživanje vječnih 
dobara. Po tom pod velikom večerom moralo bi se 
razumievati Mesijino kraljevstvo bud na ovoj zemlji 
bud u nebu. Nego sv. Augustin i mnogi drugi sv. 
otci razumievaju pod velikom večerom presv oltarski 
sakramenat. To mnienje sv. otaca potvrdjuje i sv. 
mati crkva, koja je naredila, da se evangjelje o ovoj 
velikoj večeri čita u nedjelju medju osminom Tielova. 

I mi ćemo ovu večeru uzeti o presv. oltarskom 
sakramentu, i razmatrati: 

I. Pozvan je na tu večeru; 

II. Onda one, koji ne će dadodjuna večeru; 

III. One, koji su došli na večeru. 

Slušajte pažljivo, da vam bude na dušno spasenje. 

I. 

Najprije reče Isus Farisejem: „Čovjek neki zgo¬ 
tovi večeru veliku i pozva mnoge. 1 kad bi Čas večeri, 
posla slugu svojega kazati Uzovnikom, da dodju, jer 
je več sve gotovo Velika je zaista večera, o kojoj 
govori današnje sv. evangjelje, i to: i. zbog onoga 
koji ju zgotovi; 2. zbog hrane koju pripravi; 3. zbog 
svojega trajanja; 4. zbog množine pozvanika. 

1. Najprije velika je današnja večera zbog 
onoga, koji ju zgotovi. A tko je zgotovio da¬ 
našnju večeru, presv. oltarski sakramenat? Sv. evan¬ 
đelje veli: „neki čovjek.“ Da, taj čovjek mora biti 
bogat i moguć, kad može prirediti tako veliku večeru; 
mora imati veliku kuću, kad u njoj ima još uviek 
mjesta; mora biti dobar, kad ljude bez razlike pozivlje 
na večeru, i želi, pače sili, da se njegova kuća na¬ 
puni gostova. Nego on je i pravedan, te ne dopušta 
da se razsipavaju njegova dobročinstva. Da, to je van- 
redan čovjek: vanredan po nedužnosti, jer ne pozna 
grieha; vanredan po časti, jer je kralj svih kraljeva 
i najveći svećenik; vanredan po milosti i bogatsvu, 
jer je pun milosti Božje i gospodar svieta. To je 
Isus Krist, kojega sv. pismo zove čovjekom i sinom 
čovječjim, jer iz neizmjerne ljubavi k Ijudem dodje 
na ovaj sviet, da ih odkupi od vječnoga prokletstva. 
To je jedinorodjeni Sin Božji, Bogu Otcu u svem 
jednak; Sin prečiste djevice Marije, sama mudrost, 
dobrota, svetost i ljubav. Taj dakle čovjek zgotovi 
večeru. Poviest nam pripovieda, kako su često puta 
kraljevi i bogataši priredjivali velike večere. Tako se 
još danas spominje večera Lukulova i Kleopatrina, a 
i samo sv. pismo opisuje veličanstvenu večeru kralja 

Asvera. Nu što su sve te večere prema onoj, koju 
zgotovi Isus, Bog-čovjek? Sto su svi bogataši i kra¬ 
ljevi prema Isusu, gospodaru neba i zemlje? 

2. Velika je evangjeoska večera i zbog hrane, 
koja nam se na njoj pruža. A kakva je ta hrana? Ta 
hrana dodje s neba, i daje svietu život. To je kruh 
života, koji kad tko jede ima život vječni i živjet će 
u vieke. To je tielo i krv Sina Božjega, koji nam se 
pod prilikami kruha i vina daje za jelo i pilo. O 
čudnovato otajstvo! Nije dosta, da nam je Bog pri¬ 
pravio večeru, već nas još i vlastitim svojim tielom 
i krvlju gosti. Koja majka ljubi tako svoje čedo, te 
ga vlastitim svojim tielom i krvlju hrani ? A gle, Isus 
nas hrani svojim vlastitim tielom i krvlju. A taje 
hrana to dragocienija, što nam ju je Isus pripravio 
neposredno pred mukom i smrću svojom, u času kad 
su njegovi neprijatelji snovali kako će ga smaknuti, 
i jedan njegov apostol jedva čekao zgodu, da ga izda. 
Isus je predvidio, da će ga još one iste noći svi 
apostoli ostaviti; predvidio je, kako će mu se mnogi 
nevjernici i krivovjernici rugati u presv. oltarskom 
sakramentu; kako će ga mnogi katolici nedostojno 
primati, nu sve ga to ne odvrati a da nam iz pre¬ 
velike svoje ljubavi ne ostavi vlastito tielo i krv svoju 
za hranu. 

3. Sakramentalna večera velika je takodjer zbog 
trajanja. Asverova gostba trajala je samo nekoliko 
mjeseci; dočirn Isusova gostba traje u vieke. Ona je 
morala prestati, jer je nestajalo hrane; dočirn ova 
uviek će trajati, pošto se neprestano množi, koliko 
se god potroši. K ovomu stolu neka pristupe koliko 
god puta hoće, svak će dobiti dosta, i hrane nikada 
ne će nestati. Dokle god bude zadnje duše na svietu 

bit će i ove hrane, jer je svim odredjena za poput - 
binu u život vječni. 

4. Napokon ova je večera velika i zbog mno¬ 
žine pozvani ka. Sv. pismo mnogo puta mjesto 
svi veli mnogi. Tako veli da je Isus za mnoge 
prolio krv, mjesto za sve, pošto je on za sve ljude 
umro. Kad dakle današnje sv. evangjelje kaže, da je 
neki čovjek pozvao na večeru „mnoge,“ to se ima 
ražurnievati da je pozvao sve. Da, svi su pozvani 
na Isusovu večeru t. j. na sv. pričest, samo ako su 
je dostojni. Vječna mudrost sve milo pozivlje: »Hođite 
k meni svi, jedite hljeb i pijte vino, koje sam raz- 
tvorila.« (Prič. 9, 5.) Sluge pak, koje posla Isus da 
zovu gostove na večeru, jesu apostoli i njihovi na¬ 
sljednici, koji uviek pozivlju vjerne duše, daše dodju 
pokloniti Isusu u presv. oltarskom sakramentu i primiti 
ga. Isus se je sasvim predao svećenikom u ruke, da 
mogu uviek držati gotovu hranu i dieliti ju svakomu, 
koji god ju zatraži, samo ako je vriedan. Kolika je 
ta sreća za nas, dragi kršćani, da smo pozvani na 
Isusovu veliku večeru, na kojoj se možemo, kad god 
hoćemo, okriepiti njegovim presv. tielom i krvlju! 

II. 

Sad čujte, kako su se uzovnici izpričavali, 
da ne mogu doći na večeru. Premda nam je Isus u 
presv. oltarskom sakramentu izkazao najveću ljubav, 
to ipak mnogi tu ljubav malo ciene, pače ju preziru. 
Čujte što o tom veli Isus: ,,I počeše se svi zajedno 
izgovarati. Prvi mu reče: zaselak kupili, i valja mi 
ići, da ga vidim, molim te, izgovori me. I drugi reče: 
kupih pet jar ama volova i idem, da ih ogledam ; molim 
te, izgovori me. I drugi reče: oženili se, i zato ne 
Dr. M. Štiglić , Homiliji>. 17 

mogu doći.“ Dakle svi su se pozvanici počeli kao 
dogovorni izgovarati, da ne mogu doći na večeru. 
Jedni su navodili ovaj uzrok, a drugi onaj. Pod onim, 
koji je kupio zaselak i hotio ga vidjeti, razumievaju 
se oni oholi i lakomi ljudi, koji su utopljeni u brigah 
ovoga svieta, tako da zbog njih zapuštaju vječno 
spasenje. Pod onim pak, koji je kupio pet jarama 
volova i hotio ih ogledati, razumievaju se oni ljudi, 
koji su tako zaljubljeni u stoku i bogatstvo svoje, da 
ne imaju kada misliti na dušu, pa ni u samu nedjelju 
i blagdan. Pod onim, koji se oženio, razumievaju se 
oni razpuštenici i razkalašenici, koji služe samo svojim 
tjelesnim nasladam, tako da o duševnih nasladah ni 
pojma nemaju. Premda po sebi nije nikakav grieh 
kupiti zaselak, živinu, ženiti se, to su ipak sagriešili 
današnji pozvanici, što pozvani ne htjedoše doći na 
večeru; jer njihove izprike nisu bile dovoljne, pošto 
mogahu lako odgoditi ono, čim se izgovarahu. A do- 
gadja se tako i danas, kad treba ići na pričest ili 
k sv. misi u nedjelju i blagdan. Jedni se izgovaraju 
kućanstvom, drugi gospodarstvom, a treći tjelesnimi 
zabavami. Oni ljudi u današnjem sv. evangjelju bijahu 
samo jedan put pozvani na večeru, a kršćani se zovu 
na sv. pričest i na sv. misu ne jedan put, već često 
puta, pa ipak svaki put odbijaju poziv! 

Ako je tko tako nesretan medju vami, te se 
možda ni o uskrsu nije pričestio, ili je bez dovoljna 
razloga zapustio sv. misu u nedjelju i blagdan, neka 
se boji, da mu se ne dogodi ono, što reče Isus glede 
onih, koji se današnjemu pozivu domaćina ne oda- 
zvaše: ,,I vrativši se sluga kaza ovo gospodaru svo¬ 
jemu. Tada se razsrdi domaćin i reče: . . . Kažem 
vam, da ni jedan od onih zvanih ljudi, ne će okusiti 

večere moje.“ Dakle domaćin ih kao nevriedne za 
uvieke izključi od svoje večere. Ne dopustite, dragi 
kršćani, da se to dogodi i komu od vas, jer to je 
najveća kazan, kojom može Bog koga kazniti, da ga 
na ime na vieke izključi od velike svoje večere, ne¬ 
beske slave. 

III. 

Napokon čujte, koji su mjesto pozvanika došli 
na večeru. „Tada reče domaćin sluzi svojemu: Idi 
brzo na razkršća i ulice gradske, i dovedi amo siro¬ 
mahe, i slabe, i sliepe, i hrome: I reče sluga: Gospo¬ 
daru ! učinjeno je, kako si zapovjedio, i još mjesta 
ima. I reče gospodar sluzi: Izidji na putove i medju 
ograde, te natjeraj neka dodju, da mi se napuni kuća.“ 
Pod onimi pozvanici, koji ne htjedoše doći na evan- 
gjeosku večeru, razumievaju se oholi Zidovi: knji¬ 
ževnici i Fariseji, koji odbiše evangjelje Kristovo. A 
pod onimi novimi pozvanici iz grada, koji mjesto prvih 
dodjoše na večeru, razumievaju se ponizni Židovi i 
carinici, grešnici, Samaritanci i pogani, koji vje¬ 
rovaše u Isusa i primiše njegov nauk. Medju timi 
bijaše sv. Matej apostol, Zahej, Marija Magdalena, 
toliki siromasi, bolestn'ici, sliepi i hromi, koje Isus 
ozdravi i oni ga hvališe i sliediše. Medju ove po¬ 
sljednje spadamo i mi, dragi kršćani. Mi u svojih 
griesih i strastih bludismo po razkršćih, ulicah, putovih 
i ogradah, pa nas je Bog iz prevelike svoje ljubavi 
pozvao u svoju milost, i daje nam svoje vlastito tielo 
i krv za hranu. Nu da budemo uviek vriedni tolike 
gostbe, valja da budemo siromašni duhom t. j. da 
odciepimo srce svoje od dobara ovoga svieta; slabi 
t. j. da trapimo svoje tielo postom i molitvom ; sliepi, 

da izvadimo oko, ako nas smućuje t. j. da odbacimo 
od sebe što nas prieči u dobru, pa bilo nam to drago 
kao očinji vid; treba da smo hromi t. j. da radje 
budemo bez noge ili ruke, nego da nas na grieh 
navodi. I tako hoće Bog, da s nami priprostimi ljudmi 
izpuni onu prazninu, koja je dan danas u njegovoj 
kući nastala odtale, što su se mnogi bogataši i veli¬ 
kaši odrekli crkve, te ne će da dolaze ni k sv. misi 
ni k stolu Gospodnjemu. Mi smo dakle pozvani da 
zauzmemo njihovo mjesto, i jao nama, ako se tomu 
pozivu ne odazovemo. Nemojmo dopustiti da drugi 
preuzmu naše mjesto. Isus zove sve na veliku večeru, 
i na njoj ima dosta mjesta za sve. Nitko se dakle ne 
će moći izgovarati, da nije bio pozvan ili da nije imao 
mjesta. Sluga reče domaćini: „Još ima mjesta a 
domaćin hoće da mu se „napuni kuća.“ Ako dakle 
mi ne dodjemo, doći će drugi. Doći će toliki grešnici 
i nevjernici: pogani, Židovi i Muhamedanci, koji će 
se obratiti i zapremit će naše mjesto. Nemojmo dakle 
podnipošto dopustiti, da drugi dodju na naše mjesto. 
Budimo dakle marljivi u pohadjanju službe Božje i 
primanju sv. sakramenata, da tako budemo uviek 
vriedni gostovi evangjeoske večere. — Ne mogu a 
da ne pohvalim vas, pobožne žene, koje često stupate 
k stolu Gospodnjemu. Možda vam se za to zločest 
sviet i ruga, jer ne pozna slasti, koju vi uživate. Nu 
vi se na njihovo smijanje nemojte obazirati, već samo 
srčano uztrajte na toj stazi. A kamo sreće, kad bi se 
i drugi u vas ugledali, svi koji me slušaju, da se 
tako kuća domaćinova napuni pobožnimi gostovi! 

Zahvaljujemo ti, mili Isuse, što si nas iz prevelike 
svoje dobrote pozvao u svoju crkvu i dopuštaš nam, 
da pristupamo k tvomu stolu. Daj nam milost, da se 


uviek dostojno pričešćamo, te zavriedimo biti gostovi 
one velike večere, koju si pripravio u nebu svim 
onim koji te ljube. Amen. 

Na treću nedjelju po Duhovih. 

»Ovaj prima grešnike i jede s njimi « Luk. 15, 2. 

Evangjelje sv. Luke 15, 1 — 10. 

U ono vrieme približavahu se k Isusu carinici 
i grešnici, da ga čuju. I mrmljahu Fariseji i knji¬ 
ževnici govoreći: Ovaj prima grešnike i jede s 
njimi. I kaza im priču ovu govoreći: Koji čovjek 
od vas imajući sto ovaca i izgubivši jednu od 
njih ne ostavi devetdeset i devet u pustinji, i 
ide za izgubljenom, dok je ne nadje? I našavši 
digne ju na ramena svoja radujući se; i došavši 
kući sazove prijatelje i susjede govoreći im: 
radujte se sa mnom, jer nadjoh svoju ovcu izgub¬ 
ljenu. Kažem vam, da će tako biti radost na 
nebu za jednoga grešnika, koji čini pokoru, 
većma nego li za devetdeset i devet pravednika, 
kojim ne treba pokora. Ili koja žena imajući 
deset drama, ako izgubi jedan dram, ne zapali 
svieće, i ne pomete kuće, i ne traži dobro, dok 
ne nadje? I našavši sazove prijateljice i susjede 
govoreći: radujte se sa mnom, jer nadjoh iz¬ 
gubljeni dram. Tako, kažem vam, bit će radost 
pred angjeli Božjimi za jednoga grešnika, koji 
čini pokoru. 

Današnje sv. evangjelje svjedoči nam opet, kako 
dobar, ljubežljiv i milostiv bijaše Isus, te su k njemu 

dolazili i isti carinari i grešnici, da ga vide i čuju. 
Pače on je jednom sam išao k cariniku Zaheju na 
gostbu, da ga obrati. Fariseji i knj'ževnici dolažahu 
takodjer k Isusu, ali ne da se obrate, već da vrebaju, 
na njega, ne bi li možda što god od njega čuli ili 
vidjeli, što se protivi njihovu zakonu, da ga tako mogu 
progoniti. Oni su še u svojoj licemjernoj oholosti i 
nad nedužnimi njegovimi čini i govori sablažnjivali. 
Tako mjesto da se vesele, što k njemu dolaze carinici 
i grešnici, da ga slušaju i da se obrate, oni ga mrko 
gledaju i svomu nezadovoljstvu daju javno ođuška. 
„Mrmljahu govoreći: Ovaj prima grešnike i jede 
s njimi U ovo malo rieči sadržan je sav duh fari- 
sejski: njihovo licemerje i oholost. Držeći samo sebe 
za svete i pravedne izbjegavahu carinike i grešnike,. 
a sami ne bijahu ništa bolji od njih, jer su se pro¬ 
tivili poznatoj istini i mrzili su na druge. Nije zabra¬ 
njeno obćiti s grešnici, samo ako nam odtale ne 
prieti kakva pogibelj; pače dobro je ako s njimi 
obćimo, da ih od grieha odvratimo. Sv. Augustin veli : 
»Ne ljubi grieh u čovjeku nego čovjeka; čovjek je 
djelo ruku Božjih, a grieh je djelo ljudsko.« Mi treba 
da ljubimo ljude kao stvorove Božje, a samo na grieh 
moramo mrziti, koji je jedini djelo pakla. 

Čuvši Isus, kako Fariseji i književnici proti njemu 
mrmljaju, odkri svoje srce, da pokaže kako je u njemu 
sama ljubav i milosrdje k nama ljudem, i kako je 
pripravan oprostiti skrušenomu grešniku. Da dakle 
carinike i grešnike osokoli na pravo obraćenje, a i 
Fariseje i književnike o boljem pouči, kaza dvie divne 
priče i to: 

I. O izgubljenoj ovci; 

II. O izgubljenom dramu. 


Te dvie priče sačinjavat će dva diela našeg 
današnjeg razmatranja. 

I. 

i. Čujte najprije priču o izgubljenoj ovci „Koji 
čovjek od vas imajući sto ovaca i izgubivši jednu od 
njih ne ostavi devetdeset i devet u pustinji, i ide za 
izgubljenom, dok je ne nadje ? I našavši digne ju na 
ramena svoja radujući se; i došavši kući sazove pri¬ 
jatelje i susjede govoreći im: radujte se sa mnom, jer 
nadjoh svoju ovcu izgubljenu Ovdje Isus samoga 
sebe opisuje u slici brižnoga pastira, koji nastoji 
jedino oko boljka svojih ovaca. Već Ezehija prorok 
proreče o njemu, da će doći kao pastir da potraži 
svoje ovce i izgubljenu natrag dovede. »Evo me, ja 
ću tražiti ovce svoje .. . Tražit ću izgubljenu.« (Ezeh. 
34, ii. 16.) A i Isus se sam nazivlje dobrim pastirom, 
koji daje život svoj za ovce svoje. Ovu priču o sto 
ovaca tumače sv. otci ovako: Isus imade sto ovaca. 
Njegova ovčarnica je nebo. Devetdeset i devet ovaca 
jesu angjeli u nebu. Izgubljena ovca je sav rod ljudski 
koji je takodjer stvoren za nebo, ali je istočnim griehom 
izgubio na nj pravo. Isus dobri pastir ostavio je svoje 
angjele u nebu i došao na ovaj sviet, da potraži iz¬ 
gubljeni rod ljudski i da ga spasi. Pastir u današnjem 
sv. evangjelju ište svuda izgubljenu ovcu, penje se 
na brdo, silazi u dolinu, ide u pustinju, zove ju i ište 
tako dugo, dok ju ne nadje. Napokon čuje ju gdje 
bleji, potrči k njoj i uhvati ju. Kad ju je našao, ne 
ljuti se, ne tuče ju, već ju veseo oprti na svoja ledja 
i nosi u ovčarnicu. Tako je upravo radio Isus. Sva- 
kamo je putovao, išao u pustinju, na brda, u doline, 
gradove, u sela da potraži izgubljenu ovcu. Zvao ju 

je propoviedajući svoj božanski nauk. A kad ju je 
našao, nije se na nju ljutio ili ju kaznio, već ju oprtio 
na svoja vlastita ledja, oprtivši težki križ na se, da 
nas na njem odkupi i odvede u nebesku ovčarnicu. 

Pa kako se pastir raduje kad nadje izgubljenu ovcu, 
tako se obradovao i Isus odkupivši rod ljudski. Uve- 
davši u nebo tolike odkupljene duše iz prednjega 
pakla, predstavi ih Bogu Otcu, koji se razveseli; a 
razveselili su se i angjeli, jer kad se Bog raduje, 
raduju se s njim i svi oni, koji su blizu njega. I tako 
je u nebu nastala obćenita radost. 

2. Nego pod ovom izgubljenom i nadjenom 
ovcom može se razumievati i svaki ohraćeni grešnik. ? 

S toga i veli Isus dalje: „Kažem vam, da će tako 
biti radost na nebu za jednoga grešnika, koji čini 
pokorni, većma nego za devetdeset i devet pravednika , 
kojim ne treba pokora Razlog, zašto je u nebu veća 
radost za jednoga grešnika, koji pokoru čini, nego 
za devetdeset i devet pravednika, kojim ne treba po¬ 
kora, jest taj, što je, kako veli sv. Grgur Vel., obraćeni, 
grešnik čestoputa revniji i stalniji nego čovjek ne¬ 
dužan. I zaista kako god se onaj, koji se na vatru 
opeče, bolje čuva vatre, nego onaj koji se nije opekao, 
isto tako i grešnik kad se obrati oprezniji je od dru¬ 
goga, da ne padne u grieh. Možda je u nebu za 
takvoga obraćenoga grešnika veća radost i za to, 
što se njegovim primjerom i drugi grešnici potaknu 
na pokoru. Jer kad koji grešnik čuje ili vidi, da se 
je drugi koji veliki grešnik obratio, tada i on počne 
misliti o svom obraćenju, osvjedoči se, da obraćenje 
nije stvar nemoguća, pa si veli sa sv. Augustinom: 

»Ako su mogli ovi i ove, zašto ne bih mogao i ja?« 

Nego najveći razlog, zašto je u nebu tolika radost za 

jednoga obraćenoga grešnika, jest jamačno taj, što se 
već takav grešnik držao izgubljenim, pak se ipak 1 

spasio. Da nam razbojnici opljačkaju kuću. uza svu 
žalost veselilo bi nas, ako što god nisu mogli sobom 
uzeti. Nego još veća radost bila bi nam, kad bismo 
kasnije što god našli, što držasmo za ukradeno. Majka 
sigurno ima rada svoju djecu. No ako joj jedno \ 

diete oboli i opet ozdravi, ona mu se više raduje 
nego drugoj djeci, koja nisu bila oboljela, i to 
više, što je njegova bolest bila opasnija. Tako je i 
■u nebu veća radost za jednoga grešnika koji se obrati, 
nego za devetdeset i devet pravednika; jer ovima 
je spasenje bilo kao već osigurano, dočim njegovo 
bijaše u najvećoj pogibelji. \ 

Grešnici braćo! Iz ove priče, što sam vam ju 
sada protumačio, mogli ste lako razabrati, kako brižno 
traži dobri pastir Isus izgubljenu ovcu, koja ste vi. | 

On vas zove na pokoru, i ako se obratite, sa svom 
će vas ljubavlju dovesti u svoju ovčarnicu, i bit ćete i 

na veliku radost ne samo dobrim kršćanom na zemlji 
već i svetim i angjelom na nebu. Sto bi bilo od vas, 
da vas je Isus od sebe odbacio, kako ste to toliko 
puta zaslužili? Gorjeli biste sada u paklu. Nu to isto 
čeka vas i sada, ako se ne obratite. Nemojte se dakle 
dulje oglušivati glasu Isusovu, koji za vami ide i zove 
vas po svojih namjestnicih osobito po današnjoj pro- J I 

poviedi na pokoru. Nemojte se dulje sakrivati pred 
tako dobrim pastirom, već se pustite naći; potecite 
mu u susret i bacite mu se u naručaj. On će vas i 

objeručke zagrliti i opet dovesti u dobru pašu i na¬ 
pokon uvesti u nebesku ovčarnicu, gdje će nad vašim 
obraćenjem biti veća radost, nego nad devetdeset i 
devet pravednika, koji ne trebaju pokore. Ne obratite 

li se, doći ćete u pakao, gdje će vam se nečisti du¬ 
hovi rugati, što niste htjeli slušati dobroga pastira, i 
tako se°sami svojom krivnjom izgubiste. Molite se 
dragomu Bogu, da vam se takva šta ne dogodi, jer 
to bi bila najveća nesreća za vas. 

Licemjerni i oholi Fariseji i književnici mrmljahu 
proti Isusu, što je primao i jeo s grešnici, mi pak 
treba da mu od svega srca hvalimo, što tako brižno 
traži grešnike da ih obrati. Što bi bilo od nas, da 
nam se Isus nije smilovao i potražio nas? Da, toliko 
se Isus brine za naše dušno spasenje! Kako se pak 
mi imamo skrbiti za svoje spasenje, čut 
ćete u drugom dielu. 

II. 

i. Druga priča današnjega sv. evangjelja glasi: 
„Ili koja žena imajući deset drama., ako izgubi jedan 
dram, ne zapali svieće, i ne premete kuće, i ne traži. 
dobro dok ne nadje? I našavši sazove prijateljice i 
susjede govoreći: radujte se sa mnom, jer nadjoli iz¬ 
gubljeni dram.“ Ova je priča sasvim slična prvoj. Pod 
deset drama razumievaju se angjeli i ljudi. ^ Izgubljen 
dram predstavlja izgubljen rod ljudski istočnim grie- 
hom, a devet drama znači devet kora angjeoskih. 
Žena, koja je izgubila dram, znači zaručnicu Isusovu, 
sv. katoličku crkvu. Dram je malen novac od neko¬ 
liko novčića. Pa kako god angjeoska žena, kad iz¬ 
gubi jedan dram, zapali svieću, premete svu kuću. i 
traži dram, dok ga ne nadje, isto tako.i sv. mati crkva 
zapaljuje svieću t. j. propovieda nebeski nauk, koji 
razsvjetljuje svakoga čovjeka; premete kuću t. j. šalje 
propovjednike i izpovjednike na sve strane svieta, 
da obrate nevjernike i krivovjerce k Isusovoj vjeri a 

grešnike na pokoru. Pa kako se žena, kad nadje 
dram, s prijateljicami i susjedi raduje, isto tako raduje 
se i sveta mati crkva sa svimi svetci i angjeli u nebu 
i s dobrimi kršćani na zemlji, kad se koji nevjernik ili 
grešnik obrati. 

2. Da se pak pod izgubljenim i nadjenim dra¬ 
mom ima razumievati osobito obraćeni greš¬ 
nik, sliedi iz rieči Isusovih, koji veli: „Tako, kažem 
■vam, bit će radost pred angjeli Božjimi ža jednoga 
gr crnika, koji čini pokoru.“ Odatle znajte, dragi kršćam, 
da se za nas ljude i u nebu znade. Za nas znade ne 
samo Bog, nego i angjeli i svetci. Znadu jesmo li 
dobri ili zli. O grešniče, da znaš kako željno čekaju 
na tvoje obraćenje tvoj angjeo čuvar, otac tvoj, majka 
tvoja, ako su u nebu. Daj, razveseli ih danas svojim 
obraćenjem. Oni te ljube, pa jer te ljube, žele da se 
obratiš i spasiš. I to je najveća radost, koju im možeš 
učiniti. Oni se mole za tvoje-obraćenje, pa će se obra¬ 
dovati kad uvide, da njihove molitve nisu bile bez- 
koristne. A obradovat će se za cielo i Bog Otac, jer 
će se za jednog člana povećati broj njegovih sinova. 
Obradovat će se Bog Sin, jer će uvidjeti, da nije 
badava krv svoju prolio. Obradovat će se Duh Sveti, 
jer će upoznati, da njegova milost nije bila u tebi 
bezplodna. Obradovat će se svi angjeli i sveti u nebu, 
jer će se broj odabranika pomnožati. Kad to sve 
znate, grešnici braćo, hoćete li još uztrajati u griehu? 
Hoćete li još žalostiti Boga i njegove angjele? Ili 
zar se ne ćete još danas obratiti k Bogu ? Nu vi 
me pitate, kako da se obratimo? Čujte kako. 

Evangjeoska žena, koja je izgubila dram, naj¬ 
prije zapali svieću, onda premete kuću, i marljivo traži 
po svih kutovih izgubljeni dram, dok ga ne nadje. 

Dram, kako rekoh neznatan je novac, vriedan naših 
od prilike četrdeset novčića; pa ako evangjeoska žena 
tako brižno traži taj svoj izgubljeni novac, koliko 
većma treba da vi grešnici potražite milost Božju, 
dušno spasenje. Da pak to svoje spasenje nadjete, 
učinite sve, kako je uradila ona evangjeoska žena. 
Najprije zapalite svieću t. j. molite Boga, da vas 
razsvietli, da upoznate, što ste griehom izgubili, na 
ime vječno blaženstvo, i što ste zaslužili, na ime vječne 
paklene muke. Živom si vjerom predstavite, da stojite 
pred strogim vječnim sudcem, koji dobro naplaćuje 
i zlo kazni, i da će i vas osuditi na strašne muke, 
ako se ne ostavite grieha. Onda p r em e ti t e svoju 
kuću t. j. izpitajte pomno svoju savjest po svih 
Božjih i crkvenih zapoviedih, kako ste sagriešili, i ko¬ 
liko ste puta kakav smrtni grieh počinili. Napokon 
tražite marljivo dok ne nadjete što ste izgubili 
t. j. posvećujuću milost, bacite se pred svećenika, te 
mu skrušeno i podpuno izpovjedite svoje griehe, i on 
će vam povratiti izgubljenu milost i dobit ćete opet 
pravo na vječno blaženstvo. O kako ćete biti tada 
veseli, što ste našli izgubljeni dram t. j. dušno spa¬ 
senje, i to će vam više vriediti, nego da sav sviet 
dobijete. 

Na koncu nekoliko rieči vam, gospodari i gospo¬ 
darice. I vas se donekle tiču današnje evangjeoske 
priče. Buduć da se pod izgubljenom ovcom i dramom 
razumieva svaki grešnik, stanovao on u čijoj mu 
drago kući, treba da svaki gospodar bude dobar 
pastir, i svaka gospodarica brižna žena. Da niste 
možda vi, o gospodari, izgubili koju svoju ovcu; ivi 
gospodarice koji dram! Svaki sin ili sluga, svaka kći 
ili služkinja, koja žive u griehu, izgubljena je ovca, 

izgubljen dram. Gospodari! budite dobri pastiri. Osta¬ 
vite devetdeset i devet drugih briga, pa potražite iz¬ 
gubljenu ovcu, koja bludi kojekuda u griesih. Od¬ 
vratite sina svoga ili slugu od zla, i dovedite ga na 
pravi put. Nemojte ga ostaviti u grešnoj prigodi, već 
ga odtrgnite odanle; pa ako sam ne će da ide, uzmite 
ga za ruku i dovedite kući svojoj. Gospodarice! bu¬ 
dite i vi angjeoska žena. Ostavite devet drugih briga 
i potražite izgubljeni dram. Zapalite svieću t. j. 
ne dopuštajte, da vam kći ili služkinja noću izostaju od 
kuće i u tmini borave usried zla družtva. Kao od 
vatre čuvajte ih od grešnog posiela, jer tu je već 
mnoga duša zaglavila i na vieke propala. Premetite 
svoju kuću t. j. pazite tko vam dolazi u kuću; da 
nisu to možda osobe pogibeljne za vašu djecu i slu- 
žinčad. Osobito pod živu glavu ne dopuštajte, da bi 
se u vašoj kući sastajalo pogibeljno družtvo ili ćak 
držalo grešno posielo. Tražite marljivo t. j. ako 
na svojoj djeci ili služinčadi opazite štogod zla, od¬ 
mah to strogo zabranite. Ne izkorienite li zlo u za¬ 
metku, kasnije ćete ga teže zabraniti, i bit će vam 
žao ali prekasno. Gospodari! da vam kakvo živinče 
izgine, vi biste ga za cielo još onaj isti dan, onu istu 
noć išli tražiti. Gospodarice! da izgubite novac, vi 
biste svu kuću premetale, dok ga ne biste našle. A 
zar duša vašega djeteta ili služinčadi ne vriedi više 
od živinčeta ili novca? Ako je Isus za spasenje duša 
naših ostavio Božji priestol, i na krizu za njih umro, 
jamačno ćete se i vi marljivo brinuti za spasenje svoje 
djece i služinčadi; pa ako vam je već tko od njih 
posrnuo u grieh, odvratite ga od zla i privedite na 
put pokore, da tako razveselite Boga i sve angjele i 
svete u nebu. Amen. 

Na četvrtu nedjelju po Duhovih. 

»Ostaviše sve, i otiđoše za njim.« Luk. 5, n. 

Evangjelje sv. Luke 5, I — u. 

U ono vrieme kad množtvo ljudi naleže k 
Isusu, da slušaju rieč Božju, a on stajaše kod 
jezera Genesaretskoga, vidje dvie ladje gdje 
stoje u kraju jezera, a ribari bijahu izišli, i iz- 
pirahu mreže. A uljezavši u jednu ladju, koja 
bješe Simunova, zamoli ga da malo odmakne 
od kraja. I sjedavši učaše narod iz ladje. A 
kad presta govoriti, reče Simonu: Hajde na 
dubinu, te bacite mreže svoje na lov! I odgo¬ 
varajući Simon reče mu: Učitelju! svu noć smo 
se trudili, i ništa nismo uhvatili; ali po tvojoj 
rieči bacit ću mrežu. I učinivši to, uhvatiše veliko 
množtvo riba, i mreža im se prodiraše. I na- 
mignuše na drugare, koji bijahu na drugoj ladji, 
da dodju, i da im pomognu. I dodjoše, i napu¬ 
niše obje ladje tako da se gotovo potope. Kad 
to vidje Simon Petar, pripade ka koljenom Isu¬ 
sovim govoreći: Izidji od mene, jer sam čovjek 
grešnik, Gospodine! Jer bješe ušao strah u 
njega i u sve, koji bijahu s njim, od lova riba, 
koji uloviše: a tako i u Jakova i Ivana, sinove 
Zebedejeve, koji bijahu drugari Simonovi. I 
reče Isus Simonu: Nemoj se bojati; od sada 
ćeš ljude loviti! I izvukavši ladje na zemlju, 
ostaviše sve, i otidoše za njim. 

Današnje sv. evangjelje iztiče osobito dva zna¬ 
menita svojstva Isusova, na ime: njegovu revnost u 

propoviedanju, i moć tvoriti čudesa. Isus propovieda 
iz ladje Simonove t. j. Petrove, a Simon na rieč 
Kristovu ulovi toliko množtvo riba, kakova se na 
Genesaretskom jezeru još nikad nitko nije sjećao. 
Oboje t. j. i propovied i čudesni ribolov tako djelo¬ 
vaše na ribare Simona i njegove drugare, da su 
s mjesta ostavili i ladju i zanat i obitelj, i pošli su 
za Isusom. A to je Isus baš i namjeravao. S toga i 
učini čudo u njihovu poslu, da na to čudo više paze, 
i da na njih jače djeluje. A liepo je to čudo zname- 
novalo i njihovo buduće zvanje. Kakogod što sada 
love ribu iz dna mora u mreže i vuku na kraj, tako 
će u buduće hvatati ljude iz dubine grešna i putena 
života u mrežu crkve Isusove, i privodit će ih u 
vječno blaženstvo. 

Budući da je Isusova propovied i čudesni Si- 
monov ribolov učinio na Isusove učenike tolik utisak, 
da su sve ostavili i otišli za Isusom; držim da ćemo 
i mi dobiti obilnu korist, ako si ta dva predmeta 
danas pobliže razmotrimo. Prema tomu govorit ću 
vam : 

I. O Isusovoj propoviedi; 

II. O čudesnom Simonovom ribolovu. 

I. 

U propoviedanju Isusovu valja da pazimo na 
troje, i to: na ljude, kojim je propoviedao; oko¬ 
licu, gdje je propoviedao, i propovjedaonicu, 
s koje je propoviedao. 

1. Sto se tiče ljudi, kojim je Isus propoviedao, 
čujte što veli sv. evangjelje: »17 ono vrieme kad 
množtvo ljudi naleže k Isusu, da slušaju rieč Božju .« 
Isus je putovao cielom Palestinom; svuda je za sobom 

ostavljao tragove svojega svemogućstva i dobrote. 
S toga nije čudo, da gaje narod, zadivljen s njegovih 
čudesa i nauka, svuda sliedio i oko njega se sa¬ 
kupljao. Došavši na obalu Genesaretskog jezera, tako 
ga obkoliše ljudi, da mu je bilo nemoguće medju 
njimi na kopnu mirno propoviedati, jer svaki se turao 
napried, želeći da uhvati svaku i zadnju rieč, koja 
je izlazila iz njegovih božanskih usta. 

Odatle učite se, dragi kršćani, kako treba da 
rado slušate rieč Božju; jer ono, što vam propovie- 
daju svećenici, tako je kao da bi vam sam Isus pro- 
poviedao. Jer svećenici ne propoviedaju svojega 
nauka, nego nauk Isusov; pak im je zato Isus dao 
svoj ugled, kad reče: »Ko vas sluša, mene sluša.« 
(Luk. io, 16.) Tko dakle sluša propovjednika, kao da 
sluša samog Spasitelja. Nastojte dakle da i vi što 
možete u najvećem broju dodjete k propoviedi i 
kršćanskom nauku. Kao što je kruh hrana tielu, tako 
je i rieč Božja hrana duši. Čovjek, kojemu ne prija 
tjelesna hrana, taj je tjelesno bolestan; isto tako 
kojemu ne prija duševna hrana, mora da je bolestan 
na duši. Dokle god dakle rado slušate rieč Božju, 
dotle se može reći, da vam srce nije pokvareno, i 
da vam je stalo do spasenja duše. Čim pak tko iz¬ 
bjegava rieč Božju, ili dolazi u crkvu, da tamo spava 
ili šapće, takav pokazuje, da mu nije stalo za dušno 
spasenje. Ako je dosada tko od vas tako malo mario 
za rieč Božju, neka se ugleda u onaj židovski narod, 
koji je sa svih strana željno obkoljivao Isusa, da čuje 
njegov nauk, pa neka i on sluša rado rieč Božju, 
kao što ju je slušao ovaj narod. 

2. Okolica, gdje je Isus propoviedao, bijaše 
Genesaretsko jezero. Sv. evangjelje veli: »A on sta¬ 

jaše kod jezera Genesaretskoga, vidje dvie ladje gdje 
stoje na kraju jezera, a ribari bijahu izišli, i izpi- 
rahu mreže.«. Genesaretsko jezero zove se takodjer 
more Tiberijadsko ili Galilejsko. Ono ima u duljini 
oko 25 kilometara ili od prilike šest sati, a u širini 
12—14 kilometara ili oko 3 sata. Kraj toga jezera leži 
grad Kafamaum, gdje je ribario Simon Petar sa 
svojimi drugovi. Na obali toga jezera stajao je Isus, 
kad ga obkoli množtvo ljudi, da slušaju njegov nauk. 

Zašto nije Isus propoviedao radje u sinagozi ili 
u hramu, nego pod vedrim nebom? Zašto nije išao 
s narodom radje u grad, i tamo mu propoviedao, a 
ne ovdje na obali? Time nam je hotio Isus pokazati 
da na Boga možemo svagdje misliti i o njem govo¬ 
riti, pa i vani pod vedrim nebom. U gradu ne pro¬ 
poviedaju se uzvišenije istine, nego što se propovie¬ 
daju na ladanju. Pače u gradu su ljudi raztreseniji, 
nego na selu. I mi ne opažamo, da bi gradski ljudi, 
ili oni seljaci, koji često idu u grad, bili bolji i po- 
božniji od onih, koji ostaju kod kuće. 

3. Propovjedaonica, s koje je Isus propo¬ 
viedao, bijaše ladja Simona Petra. Sv. evangjelje 
kaže: »A uljezavši u jednu ladju, koja bješe Simo- 
nova, zamoli ga, da malo odmakne od kraja. I sje- 
davši učaše narod iz ladje.« Ta ladja dakle, iz koje 
učaše Isus, bješe Simona Petra. Simon mu je bilo 
rodjeno ime, a Isus mu kasnije nadjene ime Petar. 
Budući pak da je Isus iz te ladje propoviedao, ta 
ladja bješe njegova propovjedaonica. Ova Petrova 
ladja znači crkvu Isusovu, u kojoj se jedinoj propo- 
vieda pravi njegov nauk. Po tom jedino u crkvi Isu¬ 
sovoj nalazi se istina i spas; dočim u svih drugih 
je laž i bludnja. I to nije bez značenja, što je Isus 

sjedeći učio narod iz ladje Petrove. To znači, da 
će se nauk Isusov neprekidno kroz sve viekove pro- 
poviedati jedino u katoličkoj crkvi, kojoj je vidljiva 
glava namjestnik Isusov i nasljednik sv. Petra, sveti 
otac papa. A zapamtite si i to, da Isus nije zapo¬ 
vjedio sv. Petru, da malo odmakne od kraja, već ga 
»zamoli .« Kolika poniznost! Gospodar moli slugu, 
učitelj učenika, Bog čovjeka. To je poniznost nad 
sve poniznosti. Odatle neka se uče svi poglavari 
svjetski i duhovni, da sa svojimi podložnici vladaju 
više ljubavlju nego strogošću. 

Sto je Isus iz te ladje propoviedao, toga nam 
sv. evangjelje ne kaže. Ali možemo si sami misliti, 
da je propoviedao o preziranju i bježanju ovoga 
svieta, i o dužnosti težiti za nebeskimi dobri. To 
znači i ono, kad reče sv. Petru: »da malo odmakne 
od kraja'!, t. j. od ove zemlje. 

To je što nam pripovieda današnje sv. evan¬ 
gjelje o propoviedanju Isusovu; sad pak čujte što j 

veli o čudesnom Simonovu ribolovu. 

II. 

U čudesnom Simonovu ribolovu razmatrat ćemo: 

1. Kako su apostoli na Isusovu rieč bacili mrežu; 

2. što su ulovili; 3. kako je uspjeh lova na njih 
dj elovao. 

1. Najprije razmatrajmo, kako su apostoli na Isu¬ 
sovu rieč bacili mrežu. Sv. evangjelje veli: »A 
kad presta (Isus) govoriti, reče Simonu: Hajde na 
dubinu, te bacite mreže svoje na lov! 1 odgovarajući 
Simon reče nm: Učitelju! svu noć smo se trudili, i 
ništa nismo uhvatili; ali po tvojoj rieči bacit ću 
mrežu.« Kako je vidjeti, sv. je Petar bio osobito 


strpljiv. Premda je cielu noć ribario, a ni jedne 
ribe nije ulovio, ipak se nije ljutio ili psovao. Isto 
tako bio je i vrlo pobožan. Živio je od ribarenja. 
Kad je Isus sišao u njegovu ladju, mogao mu je 
lako reći, da svoju ladju treba za ribarenje; ali toga 
nije učinio; pače on, premda umoran od noćnog 
rada, čitavu je propovied Isusovu napeto i pobožno 
slušao. Napokon bio je i poslušan i pun pouz¬ 
danja u Boga. Na Isusovu rieč odmah baci mrežu 
u more. 

Kamo sreće, kad bi se svi kršćani ugledali u 
sv. Petra! Ali koliki su nestrpljivi, kad im štogod ne 
podje za rukom. Mrmljaju, psuju, da je grozota slu¬ 
šati. A koliki zbog svjetskih posala zanemaruju službu 
Božju. Više im je stalo do vremenitog dobitka, nego 
do spasenja duše. Mnogo ih sluša više svoje strasti, 
nego Boga. Je li dakle čudo, ako takvi u svojih 
poduzećih nemaju nikakvoga Božjeg blagoslova? O, 
koliki se muče dan i noć, pak nemaju ništa, jer ne 
rade u ime Božje. 

2. Kad apostoli na Isusovu rieč baciše mrežu 
u more, gledajte, koliko su riba namah ulovili. Veli 
nam sv. evangjelje: »I učinivši to, uhvatiše veliko 
množtvo riba, i mreža im se prodiraše. I namignme 
na drugare, koji bijahu na drugoj ladji, da dodju i 
da im pomognu. I dodjoše, i napuniše obje ladje, 
tako da se gotovo potope .« Da ne bi možda tko po¬ 
mislio,da se to slučajno dogodilo, valja znati, da se 
riba laglje hvata noću, kad ne vidi mreže, nego da¬ 
nju; i da se riba teže hvata, gdje je duboko, nego 
gdje je plitko. Ako dakle sv. Petar nije mogao ciele 
noći u plitkom moru uhvatiti nijedne ribe; još manje 
se je mogao nadati, da će uhvatiti danju u dubini. 

Pa ipak dogodi se protivno. Znao je to dobro sv. 
Petar, jer mu to bio zanat, pa se prečudio, kad je 
toliko riba na jedan put uhvatio. Kao što se dakle u 
početku svieta na Božju zapovied sve životinje sku- 
piše oko Adama, da im nadjene ime, isto tako se 
sada na Isusovu zapovied sakupi množtvo riba u Pe¬ 
ti ovu mrežu. Učim pak to čudo Isus, da odšteti sv. 
Petru uzaludan trud preko noći; onda da mu uzvrati 
što mu je posudio ladju za propoviedanje; napokon 
da ga nagradi za njegov posluh i pouzdanje. Ovaj 
Petrov ribolov — kako veli jedan pobožni muž i tu- 
mačitelj svetoga pisma — vriedi više, nego da je sveti 
Petar iz mora izvukao kraljevsku Davi do vu krunu i 
uskrisio kraljevstvo Israelsko. 

3. Napokon čujte kako je taj čudesni ribolov 
djelovao na sv. Petra i ostale apostole. 

a ) »Kad to vidje Simon Petar, pripade ka kolje¬ 
nom Isusovim govoreći: Izidji od mene, jer sam Čo- 
vjek grešnik, Gospodine!“ Ovo reče Petar iz poniz¬ 
nosti, a ne kao da bi si bio sviestan kakvoga tež- 
koga grieha, pošto mi znamo, da su svi apostoli osim 
Jude Iskariota bili ljudi dobri. Reče to pak zato, jer 
se scienio nevriednim, da bude tako blizu Isusa, i da 
se je Isus upravo njime i njegovom mrežom i ladjom 
poslužio, da učini toliko čudo. Riečmi dakle: » Izidji 
od mene « zamoli Isusa, da izidje iz njegove ladje, 
pošto nije vrieđan imati ga u svojoj ladji. — To je 
liep nauk za nas; ako se Bog kada nami kao oruđjem 
služi za kakvo dobro djelo, da se nikada ne uzoho¬ 
limo, nego se još više ponizimo. 

t>) Ove rieči: » Izidji od mene « reče Petar i 
zato: »Jer bješe ušao strah u njega i u sve, koji 
bijahu s njim, od lova riba, koji uloviše; a tako i u 


Jakova i Ivana sinove Zebedejeve, koji bijahu drugari 
Simonovi. « Videći Simon i svi koji bijahu s njim go¬ 
lemo čudo na svoje oči, prestrašiše se jer su osjetili, 
da Isus mora biti više, nego čovjek. To je najbolji 
dokaz, koliko je moralo biti to čudo, pošto svi ti 
ljudi bijahu vještaci u ribarenju, i kao takovi bijahu 
osvjedočeni, da se onoliko riba, u ono doba, na onom 
mjestu bez osobitoga čuda nije moglo uloviti. S toga 
ih i uhvati toliki strah. ■— S ovakovim strahom i po- 
čitanjem prema Isusu treba da ulazimo i mi u crkvu, 
pošto se tamo nalazi Isus u presv. oltarskom sakra¬ 
mentu. Navlastito pak treba da sa strahom i počita- 
njem stupamo k sv. pričesti, jer tada ne samo da je 
Isus blizu nas, nego dolazi u naše srce i s nami se 
najuže združuje. 

Sad čujte, kako nagradi Isus sv. Petra za onu 
izjavu. Sv. evangjelje veli: »I reče Isus Simonu: Ne¬ 
moj se bojati; od sada ćeš ljude loviti /« Ovimi riečmi 
zgodno očitova Isus sv. Petru, da ga od ribarenja 
zove na drugi posao, na ime na obrađivanje ljudi. 
Obilan Petrov ribolov liepo označuje to obraćenje. 
More znači sviet; ladja Petrova znači crkvu Isusovu; 
mreža znamenuje nauk Isusov; ribe u dvib ladjah 
znače Židove i pogane, koje su apostoli doveli u Isu¬ 
sovu crkvu. Pa kako je god čudesni Petrov ribolov 
bio djelo Isusovo, isto tako je i obraćenje ljudi još 
veće i čudesnije djelo Božje. Jer kao što nije bilo 
moguće bez osobitog sudjelovanja Božjeg onoliko 
riba tako brzo i bez velikog truda uloviti u jezeru 
Genesaretskom, isto tako nije moguće, da bi bili jed¬ 
nostavni ribari, kao što bijahu sv. Petar i drugi apo¬ 
stoli onolike ljude obratili na Isusovu vjeru, kad im 
Bog ne bi bio vrhunaravnim načinom pomogao. Pa 

upravo zato odabrao je Isus za vjeroviestnike jedno¬ 
stavne ribare, da se ne bi reklo da je obraćenje ljudi 
na Isusovu vjeru djelo ljudsko. A pomoglo je apo¬ 
stolom u tom poslu osobito i to, što su u imenu Isu¬ 
sovu mogli čudesa tvoriti. Po tom, budući da se obra¬ 
ćenje ljudi na Isusovu vjeru moglo izvesti jedino ču¬ 
dom Božjim, onda ta vjera mora biti istinita, jer Bog 
ne može čudesi potvrditi laž. —- Mi smo one sretne 
ribe, koje se nalaze u Petrovoj ladji. Zahvalimo Bogu 
na toj velikoj milosti. Držimo se čvrsto te ladje, jer 
jedino ona će nas moći dovesti u luku vječnoga 
spasenja. 

c) Kad učenici Isusovi uhvatiše toliko riba, nije 
im preostajalo drugo, nego da ih veseli odnesu 
u grad i unovče. Od utržene svote mogli bi dugo 
vremena liepo živjeti. No oni toga ne učiniše. Već 
AzvukavSi ladje na zemlju, ostaviše sve, i otidoše za 
njim“ t. j. za Isusom. To bješe i namjera Isusova. 
Blagoslovio je ribare u vremenitih stvarih, da ih može 
upotrebiti za uzvišenije, duhovne svrhe. I nas usre¬ 
ćuje Bog svojim blagoslovom.'. Nu zato se ne smi¬ 
jemo ponositi i razkošno živjeti, već Bogu zahvaliti i 
njega sve više spoznati i ljubiti. Sv. Petar i njegovi 
drugari, kad najviše uloviše ribe, ostavljaju sve i idu 
za Isusom. Odatle učimo se, koliko nas više blago- 
slivlje Bog nebeskimi dobri, toliko više treba da od- 
trgnemo srce svoje od ovih zemaljskih dobara i obra¬ 
timo k Bogu, od kojega dolazi svako dobro. Ne ćemo 
li, ili ne možemo li ostaviti sve kao apostoli, a mi ba¬ 
rem nastojmo, kako liepo veli sveta mati crkva u jed¬ 
noj svojoj misnoj molitvi od prošle nedjelje: »da 
tako predjemo preko zemaljskih dobara, da ne izgu¬ 
bimo vječna.« Amen. 


Na petu nedjelju po Duhovih. 

»Ako ne bude veća pravednost vaša nego književnika i Fari- 
seja, ne ćete ući u kraljevstvo nebesko.« Mat. 5 , 20. 

Evangjelje sv. Mateja 5, 20 — 24- 
U ono vrieme reče Isus učenikom svojim: 
Ako ne bude veća pravednost vaša nego knji¬ 
ževnika i Fariseja, ne ćete ući a kraljevstvo 
nebesko. Čuli ste, kako je kazano starim, ne 
ubij; a tko ubije, kriv će biti sudu. Ali ja vam 
kažem, da će svaki, koji se gnjevi na brata 
svojega, biti kriv sudu. A koji reče bratu svo¬ 
jemu fraka! bit će kriv skupštini; a koji reče: 
budalo! bit će kriv paklu ognjenomu. Ako 
dakle prineseš dar svoj k oltaru, i ondje se 
opomeneš, da brat tvoj ima nešto na te, ostavi 
ondje dar svoj pred oltarom, i idi prije te se 
pomiri s bratom svojim, pa onda dodji i pn- 
nesi dar svoj. 

Sv. evangjelje, što ste ga sada čuli, jest odlomak 
onoga glasovitoga govora, što ga reče Isus na gori, 
kad propoviedaše o osam blaženstvih. Ovim naukom 
što ga sadržaje današnje sv. evangjelje, hotio je Isus 
izpraviti dvie velike i zlobne bludnje književnika 1 
Fariseja. Jedna bludnja ticala se njihove pravednosti 
u obdržavanju Mojsijeva zakona i židovskih običaja; 
a druga načina, kojim tumačiše i izpoviedaše ljubav 
k bližnjemu. 

Da ne biste možda i vi, dragi kršćani, pali u 
koju od tih bludnja, pokazat ću vam, što uči Isus: 

I. O obdržavanju pravednosti; 

II. O vršenju ljubavi bližnjega. 

Buduć da je to vrlo znamenit nauk, molim vas, 
da me pažljivo slušate, i nauk što ga budete čuli 
životom potvrdite. 

I. 

i. „ U ono vrieme reče Isus učenikom svojim: 
Ako ne bude veća pravednost vaša nego književnika 
i Fariseja, ne ćete ući u kraljevstvo nebesko Pravedan 
je onaj koji točno vrši svoje dužnosti prema Bogu, 
sebi i bližnjemu: prema Bogu, da ga kao svoga 
Stvorca štuje, kao Spasitelja ljubi, a kao Gospodina 
da ga se boji; prema sebi, da bude čistoga srca, i 
na uzdi drži svoja osjetila; prema bližnjemu, da 
svojim poglavarom bude poslušan, s jednakimi da 
žive u miru; a nižim od sebe da dobro čini. Sva ta 
pravednost može se svesti na ovo dvoje: »Bježi od 
zla, i čini dobro.« (Ps. 36, 27.) U ovom dvojern stoji 
sva jezgra kršćanske ćudorednosti. 

Da vidimo sada, zašto Isus zabacuje farisejsku 
pravednost? Isus zabacuje farisejsku pravednost za¬ 
to, jer su ju po svoju tumačili, i tako im se o njoj 
pomutili pojmovi. Tako n. pr. što se tiče dužnosti 
prema Bogu, oni su mu se molili samo ustima, a 
srce im bješe daleko od njega. Zakon njegov obdr- 
žavahu samo iz vana, a srce im bijaše puno zlobe i 
opačine. Tako se čuvahu ubojstva, preljuba i sličnih 
čina, nu srce im je kipjelo od gnjeva i gorjelo od 
nečistih želja. — Dužnosti prema sebi vršili su tako, 
da su samo izvana hinili krepost a u srcu bijahu do 
kraja pokvareni; s toga ih i nazva Isus pobieljenimi 
grobovi. Ni jezik, ni vid, ni ikoje osjetilo ne čvahu 

od grieha. S toga nije Čudo da su proklinjali, ne¬ 
dopušteno prisizali, sa željom gledali na tudju ženu 
i t. d. Sve im je to spočitavao Isus. — Nego oni su 
se ogrešivali i o dužnosti prema bližnjemu. Tako 
n. pr. učahu, da je slobodno neprijatelja mrziti i osve¬ 
ćivati mu se; stranim ljudem da nismo dužni dobro 
činiti; k tomu bijahu tako oholi, da prezirahu druge, 
te se ni višoj vlasti ne htjedoše pokoravati. I tako 
oni vršiše samo nuzgređne stvari n. pr. da si operu 
ruke prije jela, a za glavne stvari kao n. p. za čistoću 
srca ni najmanje ne mariše. Nu i ono što obrdržavahu, 
obrdržavahu samo zato, da ih ljudi vide i hvale. 
Tako n. p. kad su postili, žalostni i razčešljani hodjahu 
okolo, da ih ljudi vide, kako poste; a kad su milo¬ 
stinju dielili, dielili su ju javno i trubili pred sobom, 
da svi vide i znadu, kako su milosrdni. Takva bješe 
pravednost farisejska, pravednost kriva, kojom dakako 
ne može se doći u nebo. 

O koliki kršćani živu poput Fariseja! Drže samo- 
rieč zakona, a ne drže i duh. Dolaze k misi, ali joj 
prisustvuju kao crkvene klupe bez svake pobožnosti. 
Trape tielo svoje postom, dočim pamet i srce hrane 
svakojakimi griesi. A što da rečem o onih kršćanih, 
koji nikada ne dolaze u crkvu, koji se rugaju postu 
i izsmjehivaju one, koji pobožno žive! Ako je Isus 
od blaženstva izključio krivu pravednost Fariseja, što 
će biti od onih, koji nikakve pravednosti nemaju? 
Fariseji su ipak molili, postili, milostinju dielili, dočim 
mnogi kršćani od svega toga ne će ništa da znadu. 

2. Da se vidi razlika medju pravom i krivom 
pravednošću, razloži Isus kako su židovski književnici 
tumačili petu zapovied Božju, i kako ju on tumači. 
Da pak to bolje razumijete, treba da vam prije kažem, 

što je to sud, skupština i pakao ognjeni. Sud se sa¬ 
stojao od sedam, kadkada od deset, a^ gdjekad od 
dvadeset i tri sudca. To je bio obični sud, koji 
se nalazio u svakom gradu i većem selu Palestine. 
Na tom sudu sudilo se za velike zločine: kao uboj¬ 
stva, osakaćenja i t. d. Skupština, koja se nalazila 
u o-lavnom gradu Jerusalemu, bješe najviši sud sa- 
stojeći od sedamdeset i dva sudca, na kojem se sudilo 
za veće zločine. Pakao ognjeni ili gehena bješe 
dolina blizu Jerusalema, u kojoj je uviek gorjela vatra, 
i u koju se bacala crknuta mrcina i svakojako smeće. 
Čim je krivac podpadao većemu sudištu, tim je bio 
i više kažnjen. Kazan paklenoga ognja nadilazila je 
sve čovječje muke. Po tom kazati, da je tko krivac 
sudu, bilo je toliko, koliko reći, da zaslužuje veliku 
kazan; krivac skupštini da zaslužuje veću kazan; a 
krivac paklu ognjenomu da zaslužuje najveću kazan. 
Sad čujte tumačenje pete zapovjedi Božje. 

a) Isus veli: „Čuli ste, kako je kazano starim: 
ne ubij; a tko ubije, kriv će biti sudu. Ali ja vam 
kažem, da će svaki, koji se gnjevi na . brata svojega, 
biti kriv sudu.“ Fariseji su mislili, da je dosta ne ubiti 
čovjeka, pošto bi njihovim otcem u pustinji rečeno: 
me ubij,« i pošto bi samo ubojica došao pred sud. 
Po tom oni se čuvahu ubojstva, i držahu sebe za 
pravedne, ako nisu nikoga ubili, pa makar se na 
koga i ljutili, ili mu se željeli osvetiti. Nu Isus, koji je 
došao, da stari zakon popuni i usavrsi, uči drugčije. 
On veli, da je krivac sudu, ne samo onaj, koji ubije, 
nego i onaj, koji se na brata svojega bez razloga 
srdi ili mu se želi osvetiti, jer to sve potiče na uboj¬ 
stvo. S toga i veli sv. Ivan apostol: »Tko god mrzi 
brata svoga, ubojica je.« (I. Iv. 3, i 5 -)- 

Odatle se vidi, kako se varaju oni ljudi, koji 
misle, da je dosta čuvati se samo vanjskoga gneha, 
a u srcu da može misliti što god tko hoće; i koji 
drže, da je dosta čuvati se velikih grieha, a male 
griehe da je slobodno činiti. Odatle učite se, dragi 
kršćani, da nije dosta, da se čuvate ubojstva, već 
treba da izbjegavate i srditost i želju za osvetom; i 
tko se bez razloga srdi na brata svojega ili mu se 
želi osvetiti, toga će Bog strože kazniti, nego je bio 
u starom zakonu od suda kažnjen ubojica. 

b) Nadalje veli Isus: ,,A koji reče bratu svojemu 
raka! bit će kriv skupštini; a koji reče: budalo! bit 
će kriv paklu ognjenomu.“ Time hoće Isus da kaže, 
da još veću kazan zaslužuje onaj, koji srdjbu svoju, 
koju proti bratu svojemu u srcu goji, izvana očituje, 
a to veću, što jače pogrdi brata svojega. ,,Raka“ je 
haldejska rieč, te znači toliko, koliko ništarija, nu u 
židovskom načinu govora manje je uvredljiva, nego 
kad se komu reče: „budalo!“ Ako je dakle već na 
ovom svietu krivac skupštini onaj, koji se drugomu, 
s nakanom da ga jako uvriedi, ruga sa ,,raka,‘ a 
koji drugoga iz jada ili pizme jako osramoti sa ,,bu¬ 
dalom,“ krivac paklu ognjenomu t. j. da bude na 
sažganje bačen u onu dolinu blizu Jerusalema: kamo 
više će te griehe kazniti Bog na drugom svietu. Po 
tom proti petoj zapoviedi može se sagriešiti ne samo 
činom, nego i mišlju i riečju. Činom grieši onaj, 
koji nepravedno ubije čovjeka; mišlju grieši, koji 
se na bližnjega bez razloga srdi, mrzi ga, želi mu se 
osvetiti i t. d.; riečju, koji ga nepravedno psuje i 
sramoti: tako da i grieši mišlju ili riečju počinjeni 
mogu biti veliki, ako se time zlobno nanese velika 
uvreda bližnjemu. 

Ako je tomu tako, onda znate, dragi kršćani, 
koliko treba da pazite osobito na svoj jezik. To je 
maleno udo, ali njim se može mnogo zla počiniti. Sv. 
Jakov apostol veli, da je jezik »nemirno zlo, puno 
smrtonosnoga jeđa.« (Jak. 3, 8.) S toga čuvajte se 
porugljivih i pogrdnih imena, jer i to su griesi, za 
koje će vas Bog jednom strogo kazniti. Pa ipak ža- 
lostno je čuti, kako često puta jedan drugoga sramote: 
supruzi, braća, služinčad i t. d. Mene je sram s ovoga 
svetoga mjesta kazati, što sve jedan drugomu govore. 
Nu ja se nadam, da ćete se od sada toga čuvati, 
kad znate, kako strogo Bog i te griehe kazni. Vi 
sigurno štujete sliku svojih roditelja, prijatelja, zna¬ 
naca. Da vam tko tu sliku pogrdi, za cielo bilo bi 
vam žao. A glete, sv. pismo veli, daje čovjek stvoren 
na sliku i priliku Božju. Kad dakle nepravedno sra¬ 
motite čovjeka, vriedjate ne samo njega, već i Boga. 

Guli ste nauk Isusov o obđržavanju pravednosti, 
sad pak čujte, što uči Isus o vršenju ljubavi 
bližnjega. 

II. 

Far i seji živjeli su još u jednoj velikoj 
bludnji glede ljubavi bljižnjega. U starom zakonu 
bijaše napisano: »Ljubit ćeš bližnjega svojega.« Fari- 
seji su pod bližnjim razumievali samo svoje prijatelje, 
rodjake, Židove; odakle su zaključivali, da je slo¬ 
bodno mrziti na ljude strane i neprijatelje. Nego Isus 
došav na sviet uči, da se pod bližnjim ili bratom ima 
razumievati svaki čovjek, bio domaći ili stran, pri¬ 
jatelj ili neprijatelj, pošto smo svi djeca Božja. Prema 
tomu čujte, što veli u današnjem sv. evangjelju: „Ako 
dakle prinese,š dar svoj k oltaru, i ondje se opomeneš, 

da brat tvoj ima nešto na te, ostavi ondje dar svoj 
pred oltarom i idi prije te se pomiri s bratom svojim, 
pa onda dodji i prinesi dar svoj.“ 

Žrtve su se uviek i kod svih naroda prikazivale 
Bogu. Prikazivali su ih pak Bogu iz zahvalnosti za 
dobivena dobročinstva, i da priznadu da je on go¬ 
spodar svieta, te sve što dobivaju dolazi od njega. 
S tom nakanom hoće i Isus da se prikaže dar Bogu. 
Nu da žrtva bude Bogu ugodna, treba da polazi iz 
takvoga srca, koje živi s bližnjim svojim u ljubavi, a 
ne u mržnji i neprijateljstvu; i ako tko živiš bližnjim 
svojim u neprijateljstvu, hoće Isus da se prije s bratom 
svojim pomiri, i onda prinese žrtvu, inače je ne će 
primiti iz njegovih ruku. Divnih li rieči Spasiteljevih, 
kojimi osudjuje svaku zlu volju i mržnju na bližnjega, 
pa bio on tko god! Bog voli, da mu se nikakva žrtva 
ne prinese, nego takova, koja polazi iz srca, koje 
mrzi bližnjega svojega. On voli, da se bližnji ljubi, 
nego da se njemu što daruje. Odatle se vidi, koliko 
se on brine za nas ljude. Više mu je stalo za naše 
dobro, nego za svoju čast. Dopušta, da se makar i 
zapovjedana žrtva prekine i odgodi, samo da se dotle 
neprijatelji pomire. Prednost ustupa ljudem, te voli 
njihovu ljubav i mir, nego ma kako velike darove, 
pošto ga svi darovi ne mogu toliko razveseliti, koliko 
naša medjusobna ljubav. 

Ako dakle hoćemo, dragi kršćani, prikazati Bogu 
kakav dar ili molitvu, treba da živemo u ljubavi 
s bližnjim svojim; i ako smo ma samo s jednim u 
neprijateljstvu, Bog ne će od nas primiti dara prije, 
nego se pomirimo. Mi želimo, da nam Bog oprosti 
griehe, ali kako će nam oprostiti, kad mi ne ćemo da 
oprostimo bližnjemu svojemu ? Ili zar može ublažiti 

srdjbu otčevu sin, koji sa braćom svojom žive u ne¬ 
prijateljstvu? 

Evo baš sada hoćemo i mi da prikažemo Bogu 
najsvetiju žrtvu sv. mise. Nekad su se pod sv. misom 
svi kršćani u znak medjusobne ljubavi grlili, i to muž- 
karci s mužkarcima, a žene sa ženama. Ako je i rnedju 
vami tko god ovdje, koji žive s bližnjim svojim u 
neprijateljstvu, neka se pomiri i to odmah ako može, 
ne može li to učiniti odmah, neka učini što prije,^ a 
dotle neka izbaci iz srca svaku srdjbu i mržnju. Sto 
se mene tiče, ja odmah opraštam svakomu, koji me 
je možda kada uvriedio; pa molim da i vi. meni 
oprostite, ako sam vas kada ma .u čem uvriedio. 

Navlastito pred sv. pričešću treba da se ne¬ 
prijatelji pomire. Pače mnogi sv. otci uče, da se 
dar, o kom govori današnje sv. evangjelje, ima razu- 
mievati o sv. pričesti. Po tom neka se nikad nitko ne 
usudi doći k sv. izpoviedi i pričesti, a da se prije ne 
pomiri s bratom svojim. A neka se pomiri iskreno 
t. j. od srca i stalno, jer inače ne će dobiti oprosta 
od grieha; pače sama izpovied bila bi mu nov grieh, 
a mjesto života blagovao bi osudu i prokletstvo. To 
pomirenje po nauku sv. Augustina ima se obaviti 
ovako: »Ako je onaj. kojega si uvriedio odsutan, i 
ne možeš k njemu, da ga moliš za oproštenje, a ti se 
ponizi pred Bogom, i moli ga da ti oprosti, te tvrdo 
odluči, da ćeš se pomiriti s neprijateljem svojim, čim 
ti to bude moguće. Je li neprijatelj tvoj blizu, i lako 
ga možeš naći, tada idi k njemu, i moli ga da ti 
oprosti; ili ako je on tebe uvriedio, oprosti mu od 
srca.« 

Koliko liepih nauka čuli ste opet danas, dragi 
kršćani! Molite Boga, da vas očuva od krive praved¬ 

nosti farisejske, i dovede na onu pravednost, koju je 
učio Isus, jer jedino po ovoj pravednosti moći ćete 
doći do vječnoga blaženstva. Čuvajte se ne samo 
vanjskih grieha, nego i nutarnjih. Ljubite od srca ne 
samo prijatelje svoje, nego i neprijatelje, da tako 
svaka vaša žrtva i molitva bude Bogu prijatna. A ako 
vas je tko god uvriedio, oprostite mu od srca, pa 
će i Bog vam oprostiti; navlastito pak pomirite se 
prije nego idete k sv. izpoviedi i pričesti, pak će vas 
Bog primiti u svoju vječnu slavu. Amen. 

Na šestu nedjelju po Duhovih. 

»Jedoše i nasitiše se.« Mark. 8, 8. 

Evangjelje sv. Marka 8, i — g. 

U ono vrieme kad bijaše mnogo ljudi s 
Isusom i ne imadijahu šta jesti, dozvavši učenike 
reče im: Zao mi je naroda; jer već tri dana 
stoje kod mene, i nemaju ništa jesti. I ako ih 
odpustim gladne kucam njihovim, oslabit će na 
putu; jer su neki od njih došli iz daleka. I od- 
govoriše mu učenici njegovi: Odkuda ćemo 
uzeti hljeba ovdje u pustinji, da ih nahranimo? 
I zapita ih: Koliko hljebova imate? Oni kazaše: 
Sedam. I zapovjedi narodu, da posjedaju po 
zemlji. I uzevši sedam hljebova, hvalu davši 
prelomi i dade učenikom svojim, da razdadu; 
i razdadoše narodu. I imahu malo ribica; i njih 
blagoslovi, i reče, da razdadu. I jedoše, i na¬ 
sitiše se, i nakupiše komada, što preteče, sedam 
košarica. A onih, što jedoše, bijaše oko četiri 
tisuće; i ođpusti ih. 

Isus je dva puta čudom pomnožao kruh, i to 
vjerojatno oba puta u pustinji medju jezerom Gene- 
saretskim i gradom Betsaiđom. Po tom imademo i 
dva različita evangjelja, koja govore o čudnovatom 
pomnožanju kruha. Jedno se čita na četvrtu nedjelju 
korizmenu, kad treba da se svi kršćani pripravljaju 
na uskrsnu pričest, a drugo se čita danas, u doba 
kad počimaju cvjetati poljski usjevi, od kojih se na¬ 
damo obilnomu plodu. Prvo evangjelje govori o pet 
hljebova i dvie ribe, a drugo o sedam hljebova i 
malo ribica. U onom prvom čudu nahranio je Isus 
pet tisuća ljudi, a u ovom četiri tisuće, ne računajući 
ni onda ni sada ni žena ni djece. U onom je čudu 
ostalo dvanaest košarica komada, a u ovom sedam, 
iza kako se je narod oba puta do sita najeo. Oba 
čuda su vrlo poučna za nas. Prvo čudo promatrali 
smo na četvrtu nedjelju korizmenu; danas pak raz¬ 
matrajmo drugo čudo, kako nam ga pripovieda da¬ 
našnje sv. evangjelje. U ovom drugom čudu valja da 
promatramo osobito tri vrsti osoba, i to: 

I. Isusa, koji je kruh pomnožao; 

II. Učenike, koji su kruh dielili; 

III. Narod, koji je kruh uživao. 

Slušajte me pažljivo, i okoristite se na dušno 
spasenje. 

I. 

U Isusu treba razlikovati dvie naravi: božansku 
i čovječju. Kad god dakle promatramo njegov život i 
njegova djela, treba da na to dvoje pazimo; jer jedni 
se čini imadu pripisati njegovoj božanskoj naravi, a 
drugi čovječjoj. Da vidimo, što se u današnjem sv. 
evangjelju ima pripisati Isusu kao čovjeku, a što 
kao Bogu? 

i. Kao čovjek smilovao se Isus siromašnomu 
i oskudnomu narodu. „Zao mi je naroda; jer već tri 
dana stoje kod mene, i nemaju ništa jesti. I ako 
ih odpustim gladne kućam njihovim, oslabit će na 
putu; jer su neki od njih došli iz daleka.“ Je li mogao 
Isus bolje očitovati svoju dobrotu i milosrdje prema 
onomu strađajućem narodu ? Pa upravo kad znamo, 
kako je Isus dobar i milosrdan, tko se ne će sa sinov- 
skim pouzdanjem u svakoj nuždi k njemu uteći? On 
dopušta, da mi stradamo, samo da nam može kasnije 
veća dobročinstva izkazati. Kako je on točno računao, 
koliko dana je već onaj narod bio s njim! Da, on 
dobro bilježi sve što za njega trpimo i radimo, da 
nas može za to nagraditi. 

Primjer Isusov neka vam služi, da budete milo¬ 
srdni prema siromahom. Kad vidite koga da gla¬ 
duje, smilujte mu se. Ta i on je stvor Božji, komu 
treba da pomognete. Ne učinite li toga, ne možete 
omiljeti Bogu. Čujte, što veli sv. Ivan apostol: »Koji 
ima bogatstva ovoga svieta, i vidi brata svojega u 
nevolji, i zatvori srce svoje od njega, kako stoji ljuba ; 
Božja u njemu?« (I. Iv. 3, 17.). 

Kao čovjek pita Isus učenike, kako bi se po¬ 
moglo oskudnomu narodu. Žove učenike k sebi i 
pita ih: „ Koliko hljebova imate?“ Sveznajući, komu 
ništa nije nepoznato; svemogući, komu ništa nije ne¬ 
moguće, razgovara se s učenici, kako bi se moglo 
pomoći narodu. Kolika je to poniznost! Ta Isusova 
poniznost posramljuje našu oholost, koji si utvaramo, 
da smo sami dosta mudri i pametni, te ne trebamo 
tudjih savjeta i dobrih nauka. Ne tako! I muž treba 
da ženu svoju pita za savjet; gospodar slugu; poglavar 
podložnika; bogataš siromaha. 

Đr. M. Štiglić , Homilije , 

Napokon kao čovjek uze Isus hljebove i dade 
hvalu Bogu. Isus, kad god je dielio hranu ili ju sam 
uzimao, uviek je Bogu hvalio. Odatle učite se, da se 
uviek prije i poslie jela pomolite Bogu, jer svako 
jelo dar je Božji. Čovjek ne smije biti kao živina,, 
koja ne zna, od kuda dolazi jelo i pilo. Sv. Ivan Zlato¬ 
usti veli, da su slični živini oni, koji uživaju darove 
Božje, a da mu za njih ne zahvale. 

2. Kao Bog pomnoža Isus sedam hljebova i 
malo riba, tako da seje nasitilo oko četiri tisuće ljudi,, 
ne računavši amo ni žena ni djece. Sto više! od hlje¬ 
bova ostalo još sedam košarica komada; dakle baš 
toliko košarica, koliko bijaše hljebova. 

Vi se divite tomu čudu. A ne tvori li Bog i 
sada još veće čudo, kad od malo sjemena u zemlju 
posijana proizvodi toliki plod, da se nahrane milijoni 
ljudi i životinja? Mi se onomu čudu divimo, jer je 
riedko, a na ovo se niti ne obaziramo, jer je obično. 
A ipak ovo čudo nije manje od onoga. 

To je što učini Isus kao čovjek i Bog, sad pak 
čujte, što uradiše njegovi učenici. 

II. 

i. Kad Isus izrazi želju, da treba narod nahraniti, 
„odgovorile inu učenici njegovi: Odkiiđci ćemo uzeti 
hljeba ovdje u pustinji, da ih nahranimo ?“ Siromašni 
i malodušni apostoli! Bijaste uviek s Isusom; bijaste 
svjedoci njegova svemogućstva; vidjeste tolika nje¬ 
gova čudesa, pače malo prije vidjeste, kako je on 
sa pet ječmenih hljebova i dvie ribe nahranio pet 
tisuća ljudi, tako da vam je još dvanaest košarica 
komada ostalo, pak još pitate, tko će sada ovdje u 
pustinji tolike ljude nahraniti ? Zar ste tako brzo za¬ 


na šestu nedjelju po Duhovih 


291 


boravili na ono čudo? Ili zar mislite, da Isus, koji je 
onda s malo hljebaca i riba nahranio tolike tisuće 
ljudi, ne bi to mogao i sada? Zar je sada njegova 
moć manja, nego bijaše prije? Kako je vidjeti, vjera 
učenika Isusovih bijaše još uviek slaba, pa su s toga 
i zaslužili ukor. 

Nu koliki kršćani zaslužuju još veći ukor radi 
svoje slabe vjere i malodušnosti. Ako se Bog za ne¬ 
razumne stvorove tako brižno skrbi, te hrani ptice u 
zraku, i tako liepo odieva poljsko cvieće, koje danas 
jest, a sutra se u oganj baca, koliko će se većina 
brinuti za nas, razumne stvorove! Pa ipak koliki bo¬ 
gataši sakrivaju svoje blago, bojeći se da će im ga 
nestati, pa zbog te bojazni ne samo da ne pomažu 
siromahu, već još i druge varaju i na silu otimlju 
njihovo, samo da što više povećaju svoj imetak! A 
koliki opet zdvajaju u siromaštvu i tuže se, da ih je 
Bog zapustio. O, ne zapušta Bog, ne, nikoga, a naj¬ 
manje siromaha, samo ako ovaj prije Boga ne zapusti. 
David prorok veli: »Ne vidjeh pravednika ostavljena, 
ni djece njegove da prose hljeba.« (Ps. 36, 25.) Istina 
je, da mnogi siromasi stradaju, ali su si sami krivi, 
pošto se ili ne ufaju u Boga; ili nisu u mladosti 
štedili pa ih je Bog kaznio; ili kad bi bili bogati, sa 
svojim bogatstvom služili bi se na propast svoje duše. 
Nu ako ima pravih nedužnih siromaha, zar treba za 
to zdvajati i tužiti se na Boga, ili ne treba li se radje 
izručiti u njegovu providnost? O koliko manje bilo 
bi siromaha na svietu, kad bi se ljudi više uzdali u 
Boga, nego u se. 

2. Nego što su apostoli na jednoj strani pogrie- 
šili, to su na drugoj popravili. Kad ih zapita Isus: 
„Koliko hljebova imate ? Oni kazaše: Sedam.“ Premda 

je Isus znao, kolko hljebova imadu, ipak ih pita, da 
nam pokaže, da će i nas Bog jednom pitati za račun, 
kako smo se služili njegovimi dobročinstvi. Tumači- 
telji sv. pisma kažu, da se pod sedam hljebova imade 
razumievati sedam sv. sakramenata, koji uzdržavaju 
dušu našu u milosti, ili sedam kreposti t. j. tri bogo¬ 
slovne i četiri stožerne, koje su svakomu kršćaninu 
potrebite, da može omiljeti Bogu. 

Apostoli dakle ništa ne zatajiše, niti uzdržaše 
što god za sebe, već sve predaše Isusu, premda su 
i oni trebali one hljebove. Na Isusovu zapovied rado 
dieliše narodu kruh i ribu. Ne tužiše se na množtvo 
ljudi, premda je bilo samih odraslih mužkaraca oko 
četiri tisuće,, dočim žena i djece moglo je biti i više. 
Koliko su komada morali narezati, dok se svaki na- 
sitio! Nu oni sve to rado činiše; pa ih Isus za to i 
nagradi. Za sedam hljebova, koje su dragovoljno dali, 
dobiše sedam punih košarica komada. Sad se osvje- 
dočiše, da je Isus jednom pravo rekao: »Dajte, i dat 
će vam se . . . Kakvom mjerom dajete, onakvom će 
vam se vratiti.« (Luk. 6, 38.) Naučitelji sv. pisma 
vele, da se pod ovih sedam košarica komada, koji 
preostaše od pomnožanih hljebova, imade razumievati 
sedam darova Duha svetoga, ili sedam djela milosrdja. 

U apostole ugledajte se i vi, dragi kršćani, koje 
je Bog blagoslovio obilnijim imetkom. Dajte rado 
siromahom, pak će vam to Isus stostruko vratiti, ako 
ne još ovdje na ovom svietu, a to sigurno na drugom. 
Pa ako vam odviše na vrata dolaze siromasi, nemojte 
se na njih za to ljutiti ili ih ćak tjerati. Apostoli su 
nahranili tolike tisuće ljudi, pa se nisu ljutili ili mrm¬ 
ljali. Ono što im dajete, dajte im dobrim srcem, pa 
će vas Bog blagosloviti, kao što je blagoslovio apo¬ 

stole, koji su za sedam hljebova dobili sedam košarica 
komada. Pravo dakle reče Isus: »Blago milosrdnim; 
jer će oni milosrdnost postići.« (Mat. 5. 7.) 

Napokon čujte, kakav bijaše onaj narod; koji 
je kruh užio. 

III. 

Iz današnjega sv. evangjelja mogli ste lako ra¬ 
zabrati, dragi kršćani, da oni ljudi, koji su pomnožan 
kruh jeli, bijahu: 1. pobožni; 2. z a d o volj ni, i 
3. radini. 

1. Kako bijahu oni ljudi pobožni, vidi se naj¬ 
bolje odatle, što su svuda sliedili Isusa, pa i ćak u 
pustinju, da čuju njegov nauk i okoriste se za svoje 
dušno spasenje. Tri dana ostaše kod njega, premd;'- 
su mnogi iz daleka došli. Zaboraviše i na kuću, i na 
gospodarstvo, pače i na isto jelo i pilo, samo da 
mogu biti s Isusom. A bili bi još i dulje ostali, da 
ih nije sam Isus odpustio kući. Takve ljude ima Isus 
rado; za takve je on ljude učinio toliko čudo. 

U ove ljude ugledajte se i vi, dragi kršćani. 
Dolazite rado u crkvu, slušajte marljivo rieč Božju, 
brinite se za svoje dušno spasenje, pa će vas Bog i 
vremenitimi dobri blagosloviti. A zašto u mnogih 
kućah vlada toliko siromaštvo, da nemaju ni svak- 
danjega kruha? To je zato, jer u njih nema ni prave 
pobožnosti. Baš oni, koji se najviše tuže na siromaštvo, 
najmanje se Bogu mole, i najmanje ih je vidjeti u 
crkvi. Muče se i kine, pa ipak nemaju Božjega bla¬ 
goslova, jer ga ne zaslužuju. Ako su oni Boga za¬ 
pustili, je li čudo da i on njih zapusti? 

2. Oni evangjeoski ljudi bijahu i zadovoljni. 
» Jedoše, i nasitiše se, i ncikupiše komada, što preteče, 

sedam košarica .« Premda jedoše samo prost ječmen 
kruh i male ribice, ipak bijahu zadovoljni. Jedoše 
sjedeći na tvrdoj zemlji, pa se i time zadovoljiše. A 
sladko se napiše i jednostavne vode. Da, oni se 
s malim zadovoljiše. 

A zašto se danas mnogi kršćani tuže na svoje 
siromaštvo? To polazi i odatle, što nisu s malim 
zadovoljni, te bi rado uviek imati više. Rado bi ži¬ 
vjeli kao kakva gospoda. Kad imađu obilnije, sve 
potroše za bolje jelo i pilo, mjesto da štogod prištede 
za crne dane. Nije dakle čudo, da stradaju i da su 
nezadovoljni, ali tomu su si sami krivi. Medjutim valja 
znati, da su mnogi i pri slaboj i prostoj hrani možda 
i zdraviji i jači, nego oni, koji svoje tielo pitaju sve 
samimi slasticami. 

3. Napokon današnji evangjeoski gostovi bijahu 
i radini ljudi. Kad ih Isus odpusti kući, svi drago¬ 
voljno otidoše, svaki na svoj posao. Premda bijahu 
ovaj put čudom nahranjeni, ipak su si odsele sami 
htjeli radnjom zaslužiti svakdanji kruh. A to je hotio 
i Isus, kad ih odpusti, da se ne bi podali lienosti. 

Odatle učite se, dragi kršćani, marljivo raditi, 
da možete pošteno živjeti. A zašto dan danas toliki 
kršćani stradaju? To je i zato, što ne će da rade. 
Hoće da mukte žive. Vole se šetati i hodati od vrata 
do vrata, nego kopati i breme nositi. Dakako da je 
to lakše, ali je li to u redu? Kad bi svi ljudi tako 
radili, kamo bi sviet došao ? Nu to se protivi i volji 
Božjoj. Sv. pismo veli: »Čovjek je rodjen da radi, a 
ptica da leti.« (Job. 5, 7.) »Koji ne će da radi da i 
ne jede.« (II. Tes. 3, 10.) Takve dakle lienčine ne 
zaslužuju milostinje, pa govorili što ih volja, jer se 
mogu lako pomoći, samo da hoće. Nije sramota raditi; 


već je sramota svakomu onomu, koji prosi, a mogao 
bi raditi. 

Kako liepe nauke čuli ste i danas, dragi kršćani! 
Ugledajte se u osobe, o kojih govori današnje sv. 
evangjelje. Budite kao Isus milostivi prema nevoljnikom, 
i zahvalni Bogu za dobročinstva. Apostoli neka vam 
služe za uzor darežljivosti i strpljivosti. A od onog 
množtva ljudi učite se pobožnosti, zadovoljnosti i 
radinosti, pa će vas Bog blagosloviti na ovom svietu, 
a na drugom dati vam vječno blaženstvo. Amen. 

Na sedmu nedjelju po Duhovih. 

»Čuvajte se od lažnih proroka.« Mat. 7, 15. 

Evangjelje sv. Mateja 7, />— 21. 

U ono vrieme reče Isus učenikom svojim: 
Čuvajte se od lažnih proroka, koji dolaze k 
vam u odielu ovčjem, a unutra su vuci grabljivi. 
Po rodovih njihovih poznat ćete ih. Zar se bere 
s trnja groždje, ili sa čička smokve? Tako 
svako drvo dobro rodove dobre radja; a zlo 
drvo zle rodove radja. Ne može drvo dobro 
zlih rodova radjati, ni drvo zlo dobrih rodova 
radjati. Svako drvo, koje ne radja roda dobra, 
izsjeći će se i u oganj baciti. Dakle po rodovih 
njihovih poznat ćete ih. Ne će svaki, koji mi 
govori: Gospodine! Gospodine! ući u kraljevstvo 
nebesko, nego koji čini volju Otca mojega, koji 
je na nebesih, on će ući u kraljevstvo nebesko. 

Kad je Isus počeo javno učiti sliedilo ga uviek 
mnogo ljudi, da čuju njegov božanski nauk. U to si 

odabra i nekoliko učenika. S ovimi učenici uzadje 
jednom na goru, kamo dodje za njim i množtvo na¬ 
roda. Tu drža Isus glasovitu besjedu, koju napisa sv. 
Matej evangjelist u tri poglavja, i to: petom, šestom 
i sedmom. U toj besjedi govoraše Isus o osam bla- 
ženstvih: zatim, što ima svaki raditi, a česa čuvati se,, 
da se spasi. Medju ostalim reče, da je lakše doći u 
pakao nego u nebo; jer su široka vrata i širok put, 
što vodi u pakao, a uzka vrata i tiesan put, što vodi 
u nebo. Napokon opomenu slušaoce, da se čuvaju 
od lažnih proroka, kako to pripovieda današnje sv. 
evangjelje. Ta opomena tiče se i svih nas, da bu¬ 
demo na oprezu, te se ne dademo zavesti od zlih 
ljudi, jer pod lažnim prorokom ima se razumievati 
svaki zao čovjek, koji hoće da drugoga na zlo navede. 

Da nas dakle Isus očuva od tih lažnih proroka, 
pokazuje nam u današnjem sv. evangjelju: 

I. Kakvi su lažni proroci; 

II. Po čem ih možemo spoznati; 

III. Kako ih Bog kazni. 

To troje bit će predmet mojega današnjega go¬ 
vora, a vi me, molim vas, pažljivo slušajte, da vam 
bude duši na spasenje. 

I. 

» čuvajte se od lažnih proroka, koji dolaze k vam 
u odielu ovčjem , a unutra sa vuci grabljivi.« Proroci 
su se zvali oni ljudi, koji su naučali Božji zakon i. 
navieštali buduće dogadjaje. Jesu li ti proroci od Boga 
poslani i razsvietljeni, koji jedini znade buduća, te 
proriču takve stvari, koje spadaju u objavu Božju, 
onda su pravi proroci. Pričinjaju li se pak, da ih Bog 
šalje i po njima govori, onda su to krivi proroci. A 

budući da su proroci u starom zavjetu i tumačili pismo 
i učili narod Božji zakon, zato se pod krivimi proroci, 
o kojih govori današnje sv. evangjelje, imadu razu- 
mievati krivi naučitelji, koji mjesto istine propo- 
viedaju laž, i mjesto kreposti zloću, te su tako z a - 
vodnici puka, a ne vodje. Kad dakle Isus opomi¬ 
nje svoje učenike i narod, da se čuvaju krivih pro¬ 
roka, hoće time da reče, neka se čuvaju krivih nau- 
čitelja i zavodnika, koji šire krive nauke, te tako 
podkapaju vjeru i ćudorednost. Takvih krivih nauči- 
telja i zavodnika bijaše uviek u crkvi. Takav bio je 
Arij, Focij, Luter, Kalvin, a ima ih i danas, koji svo¬ 
jim poganim jezikom ili pismi šire vjerske bludnje i 
opačine. Takvi krivi proroci jesu i oni kršćani, koji 
zavode nedužne duše, predstavljajući im da nije 
toliko zlo griešiti proti čistoći, a najmanje na račun 
buduće ženidbe. Čuvajte se takvih krivih proroka kao 
otrovne zmije, jer vas varaju. Oni hoće samo da se 
nasite tjelesnih naslada, a nije ih briga za vas, pa 
makar vi pali u kakvu god nevolju i sramotu. 

Da pak ti krivi proroci lakše zavedu nedužne, 
kaže Isus, da oni » dolaze u odielu ovčjem, a unutra 
su vuci grabljivi.i Isus je sebe više puta prispodo¬ 
bio pastiru, vjernike svoje ovcam, a sotonu vuku. Bi¬ 
skupi i župnici, koji mjesto Isusa vladaju njegovom 
crkvom, takodjer su duhovni pastiri. Budite dakle i 
vi, dragi kršćani, prave Isusove ovce; a to ćete biti, 
ako budete podložni svojim duhovnim pastirom i slu¬ 
šali njihov nauk. Nego ima i krivih učitelja, koji bi 
vas mogli lako zavesti, ako ne budete oprezni. Da ih 
ne bi prepoznali, oni ne će odmah navaliti na vas, 
već će vam se predstaviti u ovčjem odielu t. j. umi¬ 
ljavati se, kao janjci. Ovce se boje vuka i bježe od 

njega. Kad bi tako zavodnik napao na koju nedužnu 
dušu, ona bi ga se bojala i bježala. Nu on dolazi 
k njoj u ovčjem odielu t. j. najprije joj počne las¬ 
kati sladkimi riečmi, dok se s njom ne sprijatelji. Onda 
hineći pobožnost, hvali ju zbog njezinih pobožnih 
djela. Međjutim pazi s koje je strane slaba, pak ju 
s te strane počne zavoditi. Najprije baci kakvu dvo¬ 
ličnu rieč. Kasnije ide sve dalje, dok neopreznu dušu 
malo po malo ne zavede na toliko zlo, da joj uzme 
pravu vjeru, mir savjesti, liši ju nedužnosti i napokon 
strmoglavi u vječnu propast. Tako se svaki krivi prorok 
i zavodnik izvana zaodjene u ovčje odielo, a unutra 
je grabljiv vuk. Kao što vuk najprije ugrize, onda j 

razkiđa, a napokon pojede, isto tako čine i svi krivi ( 

proroci i zavodnici. Najprije grizu, onda kidaju, a 
napokon uništuju. S toga neka se svaki čuva od njih, 
da ga ne zavedu. 

ii. ! 

i 

Premda je takve krive proroke u obće težko 
prepoznati, pošto, kako veli Isus, obilaze u ovčjem 
odielu, ipak kaže Isus o njima nešto, po čem će ih 
svatko moći lako poznati, da se od njih čuva. On veli: 

•>Po. rodovih njihovih poznat ćete ih. Zar se bere s tr- 
njci groždje, ili sa čička smokve ? Tako svako drvo 
dobro rodove dobre radja; a zlo drvo zle rodove ra- 
dja. Ne može drvo dobro zlih rodova radjati, ni drvo 
zlo dobrih rodova radjati . . . Dakle po rodovih nji¬ 
hovih poznat ćete ih .« Ovdje se pod drvom razumieva 
svaki čovjek, a pod rodovi njegova dobra ili zla djela. 

Ovom slikom dakle hotio je Isus kazati ovo: kako 
god se svako drvo pozna po svom rodu, isto tako 
pozna se i svaki čovjek po svojih djelih. Čovjek koji 


dobro radi, jest dobar, a koji zlo radi, jest zao. Prema 
tomu, da možemo prosuditi proroke kakvi su, da li 

su pravi ili krivi, izpitajmo njihov život, njihova djela. \ 

Ako su njihova djela dobra, onda su pravi pro¬ 
roci; jesu li njihova djela zla, onda su krivi. Je 
li kada tko vidio, da se s trnja bere groždje ili 
sa čičaka smokve? Sigurno nije. Tako nije mo¬ 
guće ni od krivih proroka očekivati dobrih djela. 

Oni se do duše mogu neko vrieme pretvarati, ali 
napokon izide na vidjelo njihova zloća. Tako se na¬ 
pokon Focij pokazao oholim, Luter razuzdanim i t. d. 

Neka se obuče vuk koliko mu drago u ovčju kožu, 
uviek ostaje vuk. S toga se i veli, da vuk mienja 
dlaku, ali ćudi nikada. Ovce su mirne i umiljate, do- 
čim je vuk okrutan i grabežljiv. Kad se vuk ušulja 
medju ovce, grabi i raztjerava ovce, premda mu ovce 
ništa ne čine. Tako su i krivi proroci bez svakoga 
uzroka napadali i raztjeravali stado Kristovo, te pro¬ 
uzročili u crkvi razdor, progonstvo i vjerske ratove. jj 

To su njihovi plodovi. A život njihov?! Joj, kolikimi 
je griesi okaljan! Pa takvi se ljudi nametali stadu Kri¬ 
stovu za proroke i htjeli popraviti njegovu crkvu! 

Ako i medju vami, dragi kršćani, ima takvih ljudi, 
koji drugčije govore, nego vam se s ovog svetog 
mjesta propovieda, pazite na njih i čuvajte se od 
njih. Ako vam vele, da je vjera samo za prosti puk; 
molitva i post da su samo ženske muhe; da su prošla 
sredoviečna vremena, da treba svojom glavom misliti 
i t. d., čuvajte se, jer su vam to sigurno krivi proroci. 

U ostalom još ćete ih bolje spoznati, ako pogledate 
na njihov život. Ti ljudi obično ne dolaze u crkvu, 
ne poznaju ni svetka ni petka, ne primaju sv. sakra¬ 
menta, ne mole se Bogu, živu kojekako, tražeći u svem 

samo svoju korist i t. đ. To su vam sigurni znakovi, 
da su krivi proroci; pa takvi ljudi još se usudjuju 
govoriti o vjerozakonu. Čuvajte se dakle od takvih 
krivih proroka, da ne budete s njim' skupa kažnjeni. 

III. 

Kakva kazan čeka krive proroke i sve zavodnike, 
kaže Isus jasno, kad veli: „ Svako drvo, koje ne rcidjct 
roda dobra, izsjeći će se i u oganj baciti A i drugom 
jednom zgodom reče Isus: »Koji sablazni jednoga 
od ovih malenih, koji u me vjeruju, bolje bi mu bilo, 
da se objesi kamen vodenični o vratu njegovu, i da 
potone u dubinu morsku. Težko svietu od sablazni, 
jer je potrebno da dodju sablazni; ali težko onom 
čovjeku kroz koga dolazi sablazan.« (Mat. 18, 6. 7.} 
Krivi proroci i zavodnici jesu zlo drvo, koje ne samo 
ne nosi dobra roda, već samo zao rod, kao što su: 
»preljubočinstvo, blud, nečistoća, bezsramnost, krivo- 
božtvo, čaranja, neprijateljstva, svadje, pakosti, srdi- 
tosti, prkosi, razpre, sablazni, krivovjerstva, zavisti, 
ubojstva, pijanstva, žderanja i ostala ovakova.« (Gal. 
5, 19—21.) Pa kao što se svako zlo drvo, koje ne 
nosi dobra roda, izsieče i baci u oganj, tako će Bog 
učiniti i sa krivimi proroci i zavodnici, koje će, kad 
se budu najmanje nadali, maknuti s ovoga svieta i 
baciti u vječni oganj pakla. 

A da se ne bi možda ufali, da će ih ono malo 
dobrih rieči, koje su kada u svojoj himbenosti izrekli, 
spasiti od vječne propasti, doda Isus: -»Ne će svaki, koji 
mi govori: Gospodine! Gospodine! ući u kraljevstvo 
nebesko, nego koji čini volju Otca mojega, koji je na 
nebesih, on će ući u kraljevstvo nebesko .« To neka 
si zapamte osobito i oni, koji misle, da je za spasenje 

dosta moliti. O koliki se u tom varaju! Mnogi do 
duše mole, ciele satove ostaju u crkvi, obhadjaju 
križni put, putuju na prošteništa i t. d., a srce im 
kipi od mržnje; bližnjega svojega ogovaraju; žive 
nečisto, neumjereno, nepravedno. Sto koriste takvim 
sve njihove molitve i pobožnosti? Ništa! Sv. Jakob 
apostol veli: »Koji sav zakon održi, a sagrieši u 
jednom, kriv je za sve.« (Jak. 2, 10.) Dakle tko se 
hoće spasiti, nije dosta da samo moli, već treba da 
vrši zakon i to sav zakon. Isus kaže: » koji čini volju 
Otca mojega, koji je na nebesih, on će ući u kraljev¬ 
stvo nebesko. « Pod voljom Božjom razumievaju se 
njegove zapoviedi. Dakle ni sama vjera nije dosta za 
spasenje, već treba da bude združena s dobrimi djeli. 
Sv. Jakob veli: »Kakva je korist, braćo moja, ako 
tko reče, da ima vjeru, a djela nema? Zar ga može 
vjera spasiti?« (Jak. 2, 14.) 

To budi na utjehu onim pobožnim dušam, koje 
se brižno čuvaju grieha, i rada bi se više Bogu moliti, 
ali nemaju kada, pošto su zapriečene kućnim gospo¬ 
darstvom, uzgojem djece i drugimi potrebitimi poslovi 
svoga zvanja. Neka znadu, da sama molitva ne vodi 
u nebo, već vršenje volje Božje. A volja je Božja, 
ne samo da se mole, nego i da vrše dužnosti svoga 
zvanja; pače ove su prve. Ukor bi zaslužila ona mati, 
koja bi ciele dane sprovodila u crkvi ili na prošte- 
ništih, a zapustila bi svoju djecu, neka rade što ih 
volja. To sigurno ne bi bila Božja volja. 

Od svega, što ste danas čuli, dragi kršćani, 
spletite dvie kitice: prvo da se čuvate krivih proroka 
i zavodnika; drugo, da budete dobro drvo, i to čvrsto 
vjerom, ravno ufanjem, i zeleno ljubavlju, da tako 
uviek dobar rod radjate. Roditelji, gospodari i gospo- 

darice! čuvajte svoju djecu i služinčad od zavodnika, 
i tjerajte ih od svoje kuće. Vi pak djeco, a osobito 
vi djevojke, čuvajte se od zla družtva, bježte od po- 
siela, da ne zaglavite i nedužnost svoju ne izgubite. 
Ne vjerujte zavodniku, jer će vas upropastiti. Svi 
pak, dragi kršćani, potvrdite svoju vjeru dobrimi djeli, 
da tako izvršite volju nebeskog Otca, te se vriednimi 
učinite vječnoga blaženstva. Amen. 


Na osmu nedjelju po Duhovih. 

»Čovjek neki bijaše bogat, koji imaše upravitelja.« Luk. 16, i. 

Evangjele sv. Luke 16, i — 9. 

U ono vrieme reče Isus učenikom svojim: 
Čovjek neki bijaše bogat, koji imaše upravitelja; 
i ovaj bi ozloglašen kod njega, da mu prosipa 
dobra njegova. I dozvavši ga reče mu: šta ovo 
čujem za tebe? Daj račun, kako si upravljao; 
jer više ne možeš biti upravitelj. A upravitelj 
reče u sebi: šta ću činiti, kad gospodar moj 
uzima od mene upravljanje? Kopati ne mogu, 
prosjačiti stidim se. Znam šta ću činiti, da bi 
me primili u kuće svoje, kad mi se oduzme 
upravljanje. Dozvavši dakle redom dužnike go¬ 
spodara svojega, reče prvomu: koliko si dužan 
gospodaru mojemu? A on reče: sto oka ulja. 
I reče mu: uzmi zadužnicu svoju, i sjedi brzo 
te napiši petdeset! Po tom reče drugomu: a 
ti koliko si dužan ? On reče: sto oka pšenice. 
Reče mu: uzmi pismo svoj e, i napiši osamdeset. 
I pohvali gospodar nepravednoga upravitelja, 
da mudro učini; jer su sinovi ovoga vieka mu- 

driji od sinova svjetla u svojem naraštaju. I ja 
vam kažem: načinite sebi prijatelje nepraved¬ 
nim bogatstvom, kad dodjete na kraj, da vas 
prime u vječne stanove. 


Ovo što nam pripovieda današnje sv. evangjelje 
nije dogadjaj, već priča. Pod bogatim čovjekom razu- 
mieva se Bog, a pod upraviteljem svaki čovjek. Kad 
to znate, ne će vam biti težko razumjeti današnjega 
tumačenja. Da, bogat je Bog, jer je gospodar neba 
i zemlje. Sam veli: »Moja je zemlja i sve što je na 
njoj.« (Ps. 49, 12.) Čovjek pak sve što ima, ima od 
Boga. Sv. Pavao veli: »Šta imaš što nisi primio? A 
ako si primio, što se hvališ kao da nisi primio?« 
(I. Kor. 4, 7.) Sve dakle što god čovjek ima, ima od 
Boga: tielo, dušu, život, zdravlje, razum, časti, bogat¬ 
stva, vjeru, milost i t. d. Sve mu je to Bog dao, da 
time dobro upravlja služeći se njemu na čast, a sebi 
i bližnjemu na spasenje, te će ga o svemu tome pitati 
za strog račun. 

Ovom pričom hotio nas je Isus potaknuti na 
djela milosrdja, a osobito na ljubav k siromahom i 
tako pokazati nam najlakši i naugodniji put, kojim 
možemo doći u nebo, na ime: dobrom uporabom 
vremenitih dobara. I zaista, koliko imađe bogataša, koji 
si kupiše nebo djelima milosrdja! Kako dobar je dakle 
Bog, koji hoće, da nas svimi mogućimi načini dovede 
u nebo!—-Kako je vidjeti, ovom nam pričom pred¬ 
stavlja Isus dvoje i to: 

I. Božju pravednost; 

II. Božje m i 1 o s r d j e. 

To će biti dva diela našega današnjega raz¬ 
matranja. 

I. 

Pravednost svoju pokazuje nam Bog: i. u tu žb i; 
2. u saslušanju; 3. u odsudi nepravednoga 
upravitelja. 

I. „Čovjek neki bijaše bogat, koji imaše upravi¬ 
telja ; i ovaj bi ozloglašen kod njega, da mu prosipana 
dobra njegova.“ Svaki upravitelj treba da dobro i 
vjerno upravlja s onim, što mu gospodar njegov po¬ 
vjeri. Sv. Pavao piše: »Od upravitelja ne traži se 
drugo, nego da se tko vjeran nadje.« (I. Kor. 4, 2.) 
Nego ne bijaše takav onaj upravitelj, 0 kom govori 
današnje sv. evangjelje. On je tako dugo prosipavao 
imetak svojega gospodara, dok napokon njegove ne¬ 
marnosti i krađje ne dodju na vidjelo, tako da su 
ga mnogi tužili gospodaru za njegova nedjela. 
Odatle neka se uče svi sluge .i služkinje, radnici i 
kalfe da budu vjerni svojim gospodarom, jer će inače 
njihova nevjernost prije ili kasnije izaći na vidjelo, a 
doznat će za nju sigurno i njihovi gospodari. 

Tako ćemo i mi biti tuženi Bogu, što smo nje¬ 
gova dobra prosipavali i njimi se na zlo služili; premda 
on ne će trebati nikakvih tužitelja, pošto će i sam 
sve dobro znati, tako da mu ništa ne će biti nepo¬ 
znato. A tko će nas tužiti? Najprije će nas tužiti 
naši vlastiti griesi. Tako je za osvetom k nebu 
vikala krv Abelova proti ubojici Kainu, gnjusne ne¬ 
čistoće proti Sodomljanom i Gomoranom; a viču 
tako k nebu za osvetom i tlačenje ubogih, udovica i 
sirota, i zaustavljanje ili uzkraćivanje zaslužene plaće. 
Nadalje tužit će nas naša vlastita savjest. Sv. Pavao 
kaže, da svaki ima napisano u srcu svojemu ono što 
čini po zakonu, budući da mu savjest svjedoči i misli 


se medju sobom tuže ili pravdaju na dan, kad će 
Bog suditi tajne ljudske preko Isusa Krista.« (Rim. 2, 
15. 16.) Napokon tužit će nas angjeli i to dobri i 
zli. Dobrim angjelom zapovjedio je Bog, da nas ču¬ 
vaju po svih putovih naših; ako ne ćemo da ih slu¬ 
šamo, oni nas tuže. Nego i zli angjeli nas tuže. Sv. 
Ivan apostol kaže, da djavo tuži braću svoju dan i 
noć. (Apok. 12, 10.) Strašne će biti te tužbe, koje će 
toliki dignuti na nas pred priestolom Božjim. Groza 
i trepet hvatat će nas, kad se domislimo, da smo se 
tolikimi Božjimi darovi na zlo služili. 

2. Za tužbom sliedi saslušanje. ,,I dozvavši 
ga reče nm: šia ovo čujem za tebe ? Daj račun, kako 
si upravljao Kako je ovaj gospodar bio pravedan! 
Ne će da odsudi svojega upravitelja na same tužbe, 
već hoće da ga prije sasluša i osvjedoči se o svem. 
Tako treba da rade svi poglavari, i da svakomu 
tužitelju tako lako ne vjeruju, te nikoga ne odsude 
prije, nego ga saslušaju i osvjedoče se o njegovoj 
krivnji. 

Kako je strašno to moralo biti za neboga upra¬ 
vitelja, kad se morao predstaviti svojemu gospodaru 
i dati mu račun o svem svojem upraviteljstvu. Tako 
će biti i s nama. Premda nas Bog već sada zove 
po izpovjednicih, propovjednici, roditeljih i poglavarih, 
da damo račun o svom životu; za pravo pozvat će 
nas na račun onda, kad nam bude hotio suditi; a to 
će biti odmah poslie smrti i na sudnjem danu. Tada 
će nam svakomu reći: „Daj račun , kako si upravljao.“ 
Daj račun, kako si držao zapoviedi Božje i crkvene ? 
Jesi li sagriešio kojim glavnim griehom ili proti Duhu 
svetomu; jesi li počinio koji grieh u nebo vapijući ili 
tudji grieh ? Koliko si puta sagriešio mišlju, riečju, 
Dr. M. Štiglić, Homilije. 20 


306 


Homilij a 


na osmu nedjelju po Duhovih 


307 


činom, ili propustio učiniti ono, što si bio dužan ? Daj 
račun, kako si vršio dužnosti svoga stališa, kako si 
molio, postio, milostinju dielio, primao sv. sakramente? 
Daj račun, kako si se služio vremenom, bogatstvom, 
čašću, milošću Božjom? Kako si se služio tielom, 
dušom, zdravljem, očima, ušima, rukama, jezikom? Joj, 
kolika zla djela doći će tada na vidjelo! Koliko će tu 
biti grieha! Kako će stišnjena biti tada neboga duša 
pred Božjim sudom! Sv. Efrem sirski veli: »Joj meni, 
kako će me biti tada strah!« A sv. Anselmo kaže: 
»Ja se već sada plašim, pamet mi se mieša, srce mi 
se stište od straha, kad pomislim, da ću jednom morati 
stajati pred sudom strahovitoga sudca.« Ako su se 
tako bojali svetci, a što će tek biti od nas nevoljnih 
grešnika ? 

3. Nepravedni upravitelj, o kom govori da¬ 
našnje evangjelje, nije se mogao opravdati. Pri sa¬ 
slušanju dokazalo se, da bijaše istina sve, što se 
proti njemu govorilo. S toga ga i stigla pravedna 
kazan. Kazan ta sastojala se u odpustu iz službe. 
Gospodar mu reče: „Više ne možeš biti upravitelja 
Kako se morao taj nepravedni upravitelj odrveniti, 
čuvši tu osudu! Kad je najbolje živio i mislio da 
sigurno stoji, gospodar mu uzme službu i odtjera ga 
od sebe. Tako bi učinio svaki gospodar. 

Tako će se dogoditi i svim onim, koji se Božjimi 
darovi na zlo služe. Bog će im uzeti sve, Što im je dao. 
Napokon uzet će im i život, i odtjerati će ih od sebe, 
ako se za vremena k njemu ne obrate. Ta je kazan 
posve pravedna. Kao što majka punim pravom uzme 
djetetu nož iz ruku, kad se boji da će se porezati, 
isto tako uzima i Bog čovjeku svoje darove, kad vidi, 
da se njimi služi na svoju propast. 


Nego kao što je Bog pravedan, tako je i milo¬ 
srdan prema svakomu, koji se k njemu obrati. A 
to ćete čuti u drugom dielu. 

II, 

Kad nepravedni upravitelj vidi, da ga je stigla 
pravedna kazan, da si barem donekle nesreću svoju 
ublaži, utječe se k milo srdi u, i to neđopuštenimi 
sredstvi. Čujte samo što o njem dalje pripovieda sv. 
evangjelje. - 

I. »A upravitelj reče u sebi: šta ću činiti, kad 
gospodar moj uzima od mene upravljanje ? Kopati ne 
mogu, prosjačiti stidim se. Znam šta ću činiti , da bi 
me primili u kuće svoje, kad mi se oduzme uprav¬ 
ljanje. Doznavši dakle redom dužnike gospodara svo¬ 
jega, reče prvomu: koliko si dužan gospodaru mojemu ? 
A on reče: sto oka ulja. I reče mu: uzmi zadužnicu 
svoju, i. sjedi brzo te napiši petdeset! Po tom reče 
druff-omu : a ti koliko si dužan ? On reče: sto oka 

o 

pšenice. Reče mu: uzmi pismo svoje, i napiši osam¬ 
deset .« Tako se dogadja i svim onim, koji se u mla¬ 
dosti ničemu dobru ne nauče, ili si ništa ne prištede. 
Kopati im se ne da, prosjačiti se srame, a ipak hoće 
da udobno žive. Pa da tako mogu živjeti, kradu i 
varaju kako najbolje znadu. O koliko imade takovih 
bezdušnih varalica i medju kršćani! Onomu nepra¬ 
vednomu upravitelju u današnjem sv. evangjelju ne 
bijaše dosta, što je prosipao imetak svojega gospodara, 
već hoće sada, da ga još i prevari i okrade, izkrivlju- 
jući njemu na štetu zadužnice njegovih dužnika. Premda 
je time ugodio dužnikom svoga gospodara, ipak je 
njemu nanio veliku štetu; jer nije smjeti jednomu 
nkrasti, da se drugomu pomogne. Koji će drugomu 

štogod pokloniti, neka pokloni od svoga, a ne od 
tuđjega. 

2. »/ pohvali gospodar nepravednoga upravitelja, 
da mudro ličini; jer su sinovi ovoga vieka mudriji 
od sinova svjetla u svojem naraštaju .» Vam se sigurno 
čudno čini, kako je mogao gospodar pohvaliti ovoga 
nepravednoga upravitelja. Nu imate znati, da ga go¬ 
spodar nije pohvalio za njegovu nepravdu, već za 
njegovu mudrost, što se tako lukavo pobrinuo za 
svoju budućnost. Bog ne će da budemo nepravedni, 
već da budemo mudri i lukavi, kako da dodjemo u 
nebesko kraljevstvo. Pazite što veli Isus, da „su si¬ 
novi ovoga svieta mudriji od sinova svjetlaš ‘ Sinovi 
svieta su zli ljudi, nevjernici, grešnici; a sinovi svjetla 
jesu ljudi dobri, vjernici, pravednici. Oni traže ono 
što je na zemlji, a ovi ono što je na nebu. Nu kolika 
je razlika medju jednimi i drugimi glede mudrosti i 
lukavosti! O koliko se više brinu sinovi svieta za 
ovaj zemaljski život i njegove udobnosti, nego sinovi 
svjetla za nebesko kraljevstvo! Ta koja se čedna i 
pobožna djevojka toliko trudi za svoje dušno spasenje, 
koliko se trudi ohola, da se što ljepše naresi? Koji 
se siromah skrbi toliko za nebeska dobra, koliko se 
skrbi bogataš, da poveća svoje bogatstvo? Koji se 
pravednik na ovom svietu toliko brine da ugodi 
Bogu, koliko se brinu bludnik i pijanac, da ugode 
svojemu tielu? O kad bismo mi u svojih dobrih đje- 
lih bili tako mudri, kao što su mudri zli ljudi u svojih 
činih! Ovi dan i noć snuju, kako će udobnije živjeti 
i naužiti se ovoga svieta, a mi niti mislimo na po¬ 
boljšanje života, niti kako ćemo si većih zasluga 
steći za nebo. Pravo dakle veli Isus, da »su sinovi 
ovoga svieta mudriji od sinova svjetla ,« Mi, koji smo- 

sinovi svjetla, ugledajmo se u sinove svieta, pak se 
od njih učimo mudrosti. Skrbimo se za dušno spa¬ 
senje barem toliko, koliko se oni skrbe za vremeniti 
život. Kako ćemo se pak za to poskrbiti, znat ćete 
ako poslušate zaključak današnjeg sv. evangjelja. 

3- »/ ja vam kažem: načinite sebi prijatelje ne¬ 
pravednim bogatstvom , kad dodjete na kraj, da vas 
prime u vječne stanove .« Time hoće Isus da reče: 
kako god seje onaj nepravedni upravitelj, kad izgubi 
službu, patvorenjem zadužnica pobrinuo kod dužnika 
svojega gospodara, da se smiluju na nj i da ga prime 
u svoje kuće, tako treba da si i mi milostinjom pri¬ 
bavimo prijatelja, da nas poslie smrti prime u nebesko 
kraljevstvo. Pod *prijateljimai razumievaju se ovdje 
siromasi, svetci, angjeli, pa i sam Isus, pošto sv. pismo 
veli: kad siromahom što dajemo, kao da bismo njemu 
dali. (Mat. 25, 40.) Sv. Petar Hrisolog veli: »Ruke 
su siromaha ruke Isusa Krista. Preko ruku siromaha 
šaljemo svoja dobra u nebo, gdje ćemo ih naći poslie 
smrti. Molitva siromaha, koje si učinismo prijateljima, 
pomoći će nam, da nam Bog dade milost blažene 
smrti.« Prijatelji su nam dakle ne samo siromasi, kojim 
pomažemo, nego i sveti i angjeli, koji se takodjer 
vesele, kad dielimo milostinju, jer je to djelo Bogu 
ugodno. 

Kad pak Isus veli, da si načinimo prijatelje 
»nepravednim bogatstvom *, ne razumieva, da dielimo 
milostinje od krivo stečenog imetka. Ovdje se bo¬ 
gatstvo zato zove nepravednim, jer je to zemaljsko 
dobro, koje napram nebeskim dobrom nije pravo 
dobro. A zove se nepravedno i zato, jer se često 
puta stječe i čuva nepravedno, a i mnogi se njim ne¬ 
pravedno služi t. j. na grieh. Kad dakle Isus kaže, da 


310 


Homilija 


na devetu nedjelju po Duhovih 


311 


si » nepravednim bogatstvom « učinimo prijatelje, hoće 
da reče, da od ovoga prolaznoga, prevarljivoga i 
pogibeljnog zemaljskog blaga dielimo milostinju, da 
nas tako » prime u vječne stanove .« Nu pita se, kako 
će nas siromasi, sveti i angjeli primiti »7/ 7 ječne sta¬ 
nove « ? Primit će nas svojimi molitvami, t. j. molit će 
se Bogu, da nam bude milosrdan, kao što smo mi 
bili milosrdni prema siromahom. I on će ih uslišiti 
i nas uzeti u nebo, pošto sam reče: »Blago milosrdnim,, 
jer će oni milosrdje postići« (Mat. 5, 7.) Budimo dakle 
milosrdni, pak ćemo i mi naći u Boga milosrdje, koje: 
vam svim od srca želim. Amen. 


Na devetu nedjelju po Duhovih. 

»Kad se približi Isus Jerusalemu, ugleda grad i zaplaka nad 
njim.« Luk. 19, 41. 

Evangjelje sv. Luke ig, 41 — 47. 

U ono vrieme kad se približi Isus Jerusa¬ 
lemu, ugleda grad i zaplaka nad njim govoreći: 
Kad bi i ti znao i to u ovaj tvoj dan, što je 
za mir tvoj; a sad je sakriveno od očiju tvo¬ 
jih! Jer će doći dani na tebe, i okružit će te 
neprijatelji tvoji obkopom, i obkolit će te; i 
obuzet će te odasvud; i o zemlju lupit će to¬ 
bom i sinovi tvojimi, koji su u tebi, i ne će 
ostaviti u tebi kamena na kamenu; zato što 
nisi poznao vremena pohoda svojega. I ušavši 
u hram stade izgoniti one, što prodavahu u 
njem i kupovahu, govoreći: Pisano je: dom 
moj dom je molitve; a vi načiniste od njega 
pećinu razbojničku. I učaše svaki dan u hramu. 


Koga da ne gane današnje sv. evangjelje, koje 
pripovieda o Isusu nešto neobična, žalostna! Da sada 
medju nami koji odrastao, ozbiljan čovjek zaplače, mi 
bismo sigurno pitali: šta mu je, zašto plače? A gle, 
današnje sv. evangjelje pripovieda, da je Isus plakao. 
A zašto je plakao? Plakao je zbog propasti grada 
Jerusalema, ali mnogo više zbog njegove tvrdokor¬ 
nosti, što ne htjede primiti njegova nauka i obratiti 
se. Jerusalem je prava slika grešnika, koji odbija 
milost Božju. Grieh dakle! to je uzrok zašto Isus plače. 
Griesi, što se počinjahu u svetom gradu; griesi, koji 
se zbivahu u hramu — kući Božjoj — nagnaše Isusa 
na plač. Razor otvrdnutog Jerusalema predstavlja 
strašan konac otvrdnuta grešnika, koji ni na času smrti 
ne će da se obrati, a predstavlja i strogu kazan, što 
čeka one, koji oskvrnjuju hram Božji. 

Sve to razmišljat ćemo danas, da se prenemo 
od grešnog sna, i obratimo se k Bogu, da nas ne 
stigne kazan, koja zadesi grad Jerusalem i oskvrni- 
telje hrama Božjega. Da si pak to lakše zapamtite, 
kazat ću vam: 

I. Što proreče Isus o propasti grada 
Jerusalema; 

II. Kako obrani čast kuće Božje. 

I. 

„ U ono vrieme kad se približi Isus Jerusalemu 
ugleda grad i zaplaka nad njim govoreći: Kad bi i 
ti znao i to u ovaj tvoj dan, što je za mir tvoj; a 
sad je sakriveno od očiju tvojih ! Jer će doći dani na 
tebe, i okružit će te neprijatelji tvoji obkopom, i obkolit 
će te; i obuzet će te odasvud; i o zemlju lupit ce 
tobom i sinovi tvojimi, koji su u tebi, i ne će ostaviti 


312 Homilija 


u tebi kamena na kamenuzato što nisi poznao vre¬ 
mena pohoda svojega Ovimi riečmi proreče Isus 
propast grada Jerusalema. A prorekao je to na cvjetnu 
nedjelju, kad je svečano ulazio u Jerusalem. Gleda¬ 
jući ljepotu i veličinu toga grada, domisli se na nje¬ 
govo razsulo. To ga tako razžalosti, da je udario u 
plač. Malo je kad plakao Isus. Plakao je kad se rodio, 
i to zbog nevolja, koje svakoga čovjeka čekaju po¬ 
čevši od poroda, a te su nevolje posljedice grieha. 
Plakao je nad grobom Lazarovim, a to bijahu suze 
ljubavi i milosrdja prema grešniku, kojega je Lazar 
predstavljao. Plakao je nad otvrdnutim gradom Jerusa- 
lemorn, jer nije htio poznati „vremena pohoda svojega“ 
t. j. obećanog Mesiju. A bio je tako zasliepljen, da 
nije uviđjao svoje koristi ni onaj dan, kad je Mesija 
svečano u nj dolazio. 1 tako je Isus plakao samo zbog 
grieha. I zaista, nigdje ne čitamo, da bi bio plakao, 
kad su ga ljudi progonili, mučili, razpinjali, premda 
to bijahu strašne muke. Plakao je pak za grieh, da 
nam, kako veli sv. Ambrosij, pokaže, koliko ga ža¬ 
losti grieh, i da se mi ganemo na plač nad griehom. 
Povod dakle Isusovu plaču ovaj put bijaše propast 
otvrdnutoga grada Jerusalema, koje se dogodi trideset 
i sedam godina poslie smrti Isusove. 

Čujte žalostim poviest toga dogadjaja. Jerusalem 
bio je najčvršći grad u cieloj židovskoj zemlji. Sav 
grad bijaše obkoljen trimi jakimi zidovi od samog 
ogromnog kamenja. Kamenje bijaše spojeno željeznimi 
motkami i olovom. Prvi i drugi zid bio je utvrdjen 
svaki sa devetdeset, a treći sa šestdeset tornjeva. Sje¬ 
verna vrata bijahu tako čvrsta, da ih jedva dvadeset 
ljudi moglo otvoriti i zatvoriti. A i naravni položaj 
grada izgledao je kao kakva tvrdjava, tako da nitko 

nije mogao ni pomisliti, da bi se taj grad mogao 
razoriti. Usried grada na briegu Morija dizao se veli¬ 
čanstven i prekrasan hram, kojega su zvali čudovištem 
svieta. To je bio najveći ponos naroda židovskoga. 
Do tog hrama toliko držahu Židovi, da su mislili, da 
će ih Bog zbog njega uviek čuvati, i da ih ne će 
nikada zapustiti. U samom gradu živjelo je mnogo 
naroda. Nego taj narod bio je do kraja pokvaren. 
Bog ga je zvao na pokoru, čekao, nu on se ne htjede 
obratiti. Bog ga je više puta predavao neprijateljem, 
koji su ga tlačili i zlostavljali na sve moguće načine; 
nu sve uzalud, on ostade tvrdokoran. Napokon do¬ 
pusti Bog, da im neprijatelji razore grad, a njih ubiju, 
zasužnje i raztepu po cielome svietu. Izvede to sin 
rimskoga cara Vespasijana imenom Tito godine 70. 
poslie Kristova narodjenja. Baš se bijahu Židovi sa 
ciele zemlje sakupili na vazmenu svečanost u Jeru¬ 
salem, kad Tito 14. travnja obkoli grad od strane 
Maslinske gore. Budući da je bilo težko rušiti gradske 
zidine, Tito zapovjedi, da se novim visokim zidom 
obkoli grad, tako da ne može ni od kuda dobiti hrane. 
Zid bi za čudo u tri dana podignut. I tako se izpu- 
nilo što reče Isus: „ Okružit će te neprijatelji tvoji 
obkopom, i obkolit će te.“ Sad bijahu Židovi u gradu 
zatvoreni kao divljač u krletki, tako da nitko nije 
mogao ni unutar ni na polje. Pošto se Židovi nisu ni 
iz daleka nadali neprijatelju, nisu bili niti pripravni, 
da se brane. Većina njih bila je bez oružja. Sad na- 
staše grozni dani za Židove. Rimljani bijahu za njih 
pravi bič Božji. Svakoga Židova, kojega bi zatekli 
s oružjem u ruci, osakatili bi i razpeli. A razpinjali 
su svaki dan do pet sto Židova, tako da već nisu 
imali ni drva za križeve, ni mjesta, kamo bi ih na- 

sadili. Židovi bijahu u gradu zatvoreni i obkoljeni 
blizu pol godine dana. Tu nasta tolik glad, da su 
ljudi kao snopovi padali od glada. Jedan vagan zobi 
stajao je jedan talenat t. j. preko 2000 naših forinti, 
težina povrća plaćala se sa težinom zlata. Sinje otcu 
kidao iz ustiju, a otac sinu. Tu se jelo sieno, slama, 
podplati, koža. Jedva je niknula trava iz zemlje i lišće 
sa drveća, i već ga izjedoše. Sto više! jedna bogata 
žena, imenom Marija, zakolje svoje vlastito diete, iz- 
peče ga i pojede. Sto su tek morale činiti druge 
žene? Pravo dakle reče Isus onimženam, koje su ga 
sprovadjale na Kalvariju: »Kćeri Jerusalemske! ne 
plačite za mnom, nego plačite za sobom i za djecom 
svojom. Jer gle idu dani u koje će se reći: blago 
nerodkinjam, i utrobam koje ne rodiše, i sisani koje 
ne dojiše.« (Luk. 23, 28. 29.). Jedan milijon i sto tisuća 
Židova pogine tada smrću; devetdeset i sedam tisuća 
bude ih prodano u roblje; tristo i trideset i sedam 
tisuća raztrka se po svietu. Kad Tito udje s vojskom 
u grad, morali su skakati preko čitavih gomila mrtvaca, 
tako da je sam Tito tronut uzdisao i od žalosti lamao, 
ruke. A koliki su mrtvaci bili po kućah i bačeno ih 
preko zidina! To bijaše takav prizor, da se i sam 
Tito snebivao i kazao, da to mora biti kazan Božja. 
A što je sa veličanstvenim hramom, u koji su se 
Židovi najviše nadali? Ni on, premda si je bio Bog 
u njem odabrao svoje prebivalište, ne mogaše ih 
očuvati od kazni za griehe, nego i njega samoga 
nesta. Čujte kako! Tito hotio je na svaki način uzdržati 
hram -— to čudo svieta — te strogo naloži vojnikom,, 
da ga čuvaju. Nu Bogu se drugčije svidje. Jedan 
drzoviti vojnik baci kroz prozor goruću baklju u hram, 
koji obložen cedrovinom, odmah prihvati vatru, te bi 

za čas sav hram u vatri, tako da ni Tito ni sva nje¬ 
gova vojska nis.u mogli zapriečiti požara. Hram bi 
porušen, a tako i sav grad. I tako se obistiniše rieči 
Isusove, da „ne će ostaviti kamena na kamenn.“ Sve 
to pripovieda židovski povjestničar Josip Flavij, koji 
je bio u taboru Titovom. 

Dopusti pak to Bog na Židove kao pravednu 
kazan, što ne htjedoše priznati Mesije, već ga i sami 
odsudiše i razpeše. A odmjeri im Bog upravo onako, 
kao što i oni učiniše Isusu. Kako god su oni napali 
Isusa na veliki četvrtak na Maslinskoj gori, tako i 
njih obkoliše Rimljani u isto doba s Maslinske gore. 
Kako god su oni odsudili Isusa na smrt križa, tako je 
i njih na tisuće dao razpeti Tito. Možda su i mnogi 
bili tada razpeti, koji vikaše proti Isusu: »Razpni, 
razpni ga.« Kako god je Isus bio na umoru napojen 
žučju i octom, tako su i oni na tisuće poskapali od 
glada. I tako težko pade na njih krv Isusova, koju 
su toliko zazivali: »Krv njegova na nas i na djecu 
našu.« (Mat. 27, 25.). 

To je prava slika otvrdnuta grešnika, koji ni na 
koncu života ne će da se obrati. Bog ga zove i čeka 
na pokoru. Veli mu: »Ne ću smrti grešnika, nego da 
se obrati od svog puta i živi,« nu on ne će da čuje. 
Šalje k njemu svećenike, pohađja ga bolešću, no sve 
uzalud. Grize ga savjest, ali on ne mari. Pa kad sve 
to odbija, dodju nečisti duhovi i obkole ga, kako su 
Rimljani „obkolili c ‘ grad Jerusalem. Dodju mu na pamet 
tolike nepravde, zločini, i on je u velikoj stisci. Ne 
zna bi li vjerovao Bogu ili ne; bi li u njega ufao 
ili zdvojio; bi li ga ljubio ili mrzio. U njem nastaje 
tolika borba, da je kao grad Jerusalem »obuzet oda¬ 
svud .« Sve ga ostavi i dobra, i prijatelji, i časti, tako 

da ne ostane » kamena na kamena ,« dok napokon ne 
propadne kao i grad Jerusalem, a to sve zato, jer 
nije „poznao vremena pohoda svojega“ t. j. jer se nije 
hotio obratiti, kad ga je Bog zvao. 

Kršćani braćo! pazite, da se to komu od vas 
ne dogodi. Strašna bijaše propast grada Jerusalema, 
ali još je veća propast za dušu, koja na vieke propadne 
u pakao. Svemu tome možete izbjeći, dok ste u ovom 
životu. Obratite se dakle k Bogu, dok vas zove. Sada 
je on još milosrdan s vama, i sve će vam oprostiti. 
Umrete li jednom u griehu, za vas bit će za uviek 
svršeno, i Bog će vršiti samo svoju pravdu. Bog voli 
oprostiti, nego kazniti; s toga učinite ono što je Bogu 
milije, i za vas bolje. 

Čuli ste, kako se je izpunilo Isusovo proročtvo 
o propasti Jerusalema, sad pak čujte, kako je obra¬ 
nio čast kuće Božje. 

II. 

»/ ušavši u hram stade izgoniti one, što pro- 
davalia ti njem i kupovahu, govoreći: Pisano je: dom 
moj, dom je molitve; a vi načiniste od njega pećinu 
razbojničku .« Strašna bijaše propast grada Jerusa¬ 
lema, što ju Isus proreče; nu strašan bijaše takodjer 
i čin, kad izagna oskvrnitelje iz hrama Božjega. Jedno 
i drugo bijahu posljedice grieha. Time nam je hotio 
pokazati Isus, da Bog nijedan grieh ne ostavlja, da 
ga ne bi kaznio. Premda je Isus uviek blag i umiljat, 
ovaj se put pokaza oštar. A i zaslužili su to oskvr- 
nitelji hrama Božjega. Sta više! možda su upravo ova 
svetogrdja pospješila propast naroda židovskoga. Sv. 
Pavao veli: »Tko oskvrne crkvu Božju, pogubit će 
ga Bog.« (I. Kor. 3, 17.) 

Kakva se tu svetogrdja počinjahu, navodi toč¬ 
nije sv. Ivan evangjelist (2, 13—17.). Lakomost židov¬ 
ska obrati onaj veličanstveni hram u tržište. Ovdje se 
prodavahu volovi, a ondje ovci i janjci; u ovom su uglu 
kozlići, a u onom krletke s golubovi i grlicami. Nu 
ni to još nije sve. Tu ima sila stolova, za kojimi sjede 
m J en j a či t. j. takvi ljudi, koji mienjaju novac uz do¬ 
bitak, te baš na židovsku lihvare i varaju. Tamo pje¬ 
vaju svećenici Bogu pjesme, a ovdje muču volovi, 
bleju ovce i janjci. Tamo se vrši najsvetiji čin, a ov¬ 
dje se trgovac i kupac pogadjaju vičući. Dakle za 
trgovinu i mienjanje novaca nisu dosta dućani i 
mjenjačnice, nego se to mora obavljati u hramu, mje¬ 
stu Bogu posvećenome. A gdje ste barem vi, židov¬ 
ski svećenici ? Zašto dopuštate, da se kuća Božja tako 
oskvrnjuje? Ta barem vama je najsvetija dužnost, 
da na to pazite, i takva bezakonja zapriečite! Da, da 
dužnost im je paziti, i takva svetogrdja ukloniti, ali 
oni ne čine svoje dužnosti. One volove, ovce, kozliće, 
janjce i golubove kupovahu Židovi za žrtve, od ko¬ 
jih svećenici dobivahu veliku korist, pak dopuštahu 
takvu trgovinu u hramu, premda su znali i vidjeli, da 
se tu pod krinkom bogoslužne prodaje počinja naj¬ 
veće svetogrdje. A sjedjeli su tamo uz stolove i mje¬ 
njači, koji mienjahu novac, što ga je svaki mužkarac 
morao platiti kao pristojbu za sv. hram. Svećenici su 
znali, da ovi mjenjači narod varaju, ali su mučali i 
dopuštali im raditi tako u samom hramu, jer i to im 
bijaše od velike koristi. Dopuštali su pak to svećenici 
pod raznimi izlikami, jer govorahu, da su one živo- 
tinje ljudem potrebite za žrtve, a onim novcem muž- 
karci mogu platiti zakonom propisanu pristojbu za 
hram. No Isusu se ovi razlozi ne svidješe. Pa kad 

vidje kuću svojega nebeskoga Otca ovako pogrdjenu, 
užgan velikom revnošću za slavu Božju, pograbi ne¬ 
koliko komada užeta, što bijahu ondje na podu, gdje 
stajahu privezani telići, janjci i kozlići, splete bič i 
njim izgoni na polje sve štogod mu je pod ruku do¬ 
šlo, pa i one ljude, koji ondje prodavahu i kupovahu. 
Kad izgna one trgovce i živinu, okrene se k mjenja¬ 
čem; prevrne im stolove sa svimi njihovimi novci i 
pokara ih. Napokon pristupi k onim siromašnim lju- 
dem, koji prodavahu golubove i grlice, te i njih pro¬ 
tjera iz crkve. Svim pak reče: -»Pisano je: dom moj, 
dom je molitve; a vi učiniste od njega pećinu raz¬ 
bojničku,« kao da bi hotio reći: Ovo je sveto mjesto, 
odredjeno za molitvu i žrtve; ne pristoji se dakle, da 
ovdje trgujete i takve stvari prodavate, pa bile one 
i za svete žrtve potrebite; s toga nosite se van i tamo 
prodavajte i mienjajte novac, a ne ovdje. Komu što 
treba neka kupi vani a ne u crkvi, jer u crkvi se smije 
samo žrtvovati, a ne kupovati. Sve to učini Isus, a da 
mu se nitko ne uzprotivi. I time pokaza on najvišu 
vlast, što ju ima nad svimi ljudmi i svimi stvarmi 
ovoga svieta. I tako obrani Isus čast i poštenje kuće 
Božje! 

I mi smo, kako veli sv. Pavao apostol »hram 
Božji, i Duh sveti stanuje u nami.« (I. Kor. 3, 16.) 
Čuvajmo se dakle, da taj hram ne oskvrnemo smrt¬ 
nim griehom, jer će nas Bog protjerati od sebe, kao 
što je protjerao Adama i Evu iz zemaljskog raja i 
one oskvrnitelje iz hrama. 

Napokon čujte što veli današnje sv. evangjelje 
o Isusu na koncu: »/ učaše svaki dan u hranili.«. Oči¬ 
stivši dakle Isus crkvu Božju od oskvrnitelja, bavio 
se u njoj svaki dan, učeći narod božanske istine. Time 

zaključujem i ja te velim: Očistite i vi dušu svoju od 
grieha, pak će se i u vami nastaniti Isus, razsvietlit 
će vam pamet svojim svetim naukom, i ugrijati srce 
svojom svetom ljubavlju, da budete hram svet i do¬ 
stojan, da vas Bog primi u svoje vječne dvorove. 
Amen. 

Na desetu nedjelju po Duhovih. 

»Svaki, koji se podiže, ponizit će se, a koji se poriizuje, po¬ 
dignut će se.« Luk. 18, 14. 

Evangjelje sv. Luke 18, g — 14. 

U ono vrieme reče Isus nekim, koji se 
uzdahu u sebe, da su pravednici, i prezirahu 
druge, priču ovu: Dva čovjeka uđjoše u hram, 
da se mole, jedan Farisej a drugi carinik. Fa- 
risej stade i moljaše se u sebi ovako: Bože! 
zahvaljujem ti, što nisam kao ostali ljudi: raz¬ 
bojnici, nepravednici, preljubočinci, ili kao i ovaj 
carinik. Postim dva puta u tjednu; dajem dese¬ 
tinu od svega, što imam. A carinik iz daleka 
stajaše, i ne šćaše ni očiju podignuti na nebo, 
nego bijaše prsi svoje govoreći: Bože! milostiv 
budi meni grešniku. Kažem vam, da ovaj otide 
opravdan kući svojoj a ne onaj; jer svaki, koji 
se podiže, ponizit će se, a koji se ponizuje, 
podignut će se. 

Priču, koju ste sada čuli, kaza Isus u Jerusa- 
salemskom hramu na godišnjicu njegove posvete. Ovom 
pričom hotio je pokazati Isus, kakva ima biti molitva, 
da bude uslišana. Pa da to bolje predoči, opisao 

je molitvu Farisejevu i'carinikovu. Rekao je pak to 
Isus onim, „ koji se uzdahu u sebe, da su pravednici, 
a preziraku druge. 11 Tom pričom hotio nas je podu¬ 
čiti, da se čuvamo oholosti i budemo ponizni. Osobito 
pak treba da se čuvamo, da ne bismo sebe držali 
za pravedne, pošto nikad ne znamo, da li zaslužujemo 
Božju mržnju ili ljubav. A čuvajmo se i toga, da 
nikad nijednoga ne odsudimo zbog grieha, jer se mo¬ 
žemo prevariti, kao što se prevario Farisej na cari¬ 
niku. Isus hoće da navlastito kod molitve budemo 
ponizni, pošto tada obćimo s Bogom. Pače molitvom 
svaki najbolje pokazuje kakvoga je duha. Tako je u 
današnjem sv. evangjelju Farisej odao svoju oholost 
a carinik svoju poniznost. Njegovu je molitvu Bog 
odbio zbog oholosti, a ovoga uslišio zbog poniznosti. 
Da se i mi naučimo kakva ne smije biti naša molitva 
i opet kakva treba da bude, razmatrat ćemo: 

I. Molitvu Farisejevu. 

II. Molitvu carinikovu. 

I. 

»Dva čovjeka udjoše u hram, da se mole, jedan 
Farisej a drugi carinik .« Židovi su sasvim protivno 
mnienje imali o Fariseju i cariniku. Farisej bio u 
njihovim očima čovjek svet, koji se strogo držao 
zakona i pravice; pače on je na čelu i na svom 
odielu nosio napisan zakon, da pokaže, kako mu 
ništa toliko ne leži na srcu, koliko točno obdržavanje 
zakona. Carinik bio im čovjek pokvaren, nepravedan, 
velik grešnik, dostojan svakog prezira. Tko se dakle 
ne bi nadao, da će molitva Farisejeva biti dobra, a 
carinikova zla? Pa ipak dogodi se protivno. Čujte 
kako je molio Farisej. 

i. »Farisej stade i moljaše se u. sebi ovako : Bože / 
zahvaljujem ti, što nisam kao ostali ljudi: razbojnici, 
nepravednid, preljubočinci, ili kao i ovaj carinik. Po¬ 
stim dva puta u tjednu, dajem desetinu od svega 
što imam. 11 Da prosudimo potanje ovu Farisejevu 
molitvu. 

a) Da je Farisej ušao u hram, da se tamo 
moli, to je hvale vriedno. Ta već u starom zavjetu 
reče Bog: »Dom moj zvat će se dom molitve svim 
narodom.« (Is. 56, 7.) I Isus i apostoli išli su u hram, 
da se mole. I naše crkve su zato, da se u njih mo¬ 
limo, pa ipak koliki kršćani dolaze u crkvu ne da se 
mole, već da koga vide ili da drugi njih vidi; dolaze 
kao na kakvu zabavu, da se porazgovore, i tako gdje 
bi morali dobiti oprost grieha, još više grieše; gdje 
bi morali ublažiti srdjbu Božju, još ga više srde. 

b) I to je dobro, što je Farisej molio: Bože! 
zahvaljujem ti. Ta i Isus je mnogo puta hvalio 
svome nebeskom Otcu. I sv. Pavao opominje sve 
kršćane: »Na svačemu zahvaljujte; jer je ovo volja 
Božja u Kristu Isusu od svih nas.» (I. Tes 5, 18.) A 
svećenik svaki dan na oltaru pozivlje vjernike veleći: 
Hvalu dajmo Gospodinu Bogu svojemu. 

c) Da Farisej nije razbojnik, nepravedan, 
p reljub o činac, to je sasvim u redu, jer sam Bog 
veli: »Ne ubij; ne sagrieši preljubom ni bludom; ne 
ukradi; ne poželi nikakve stvari bližnjega svojega.« 
A sv. Pavao apostol kaže, da takvi ne će nasliediti 
kraljevstva Božjega. 

d) I to je liepo, što je Farisej dva puta po¬ 
stio u tjednu. Ta i Isus je postio. A postili su i 
svetci staroga i novoga zavjeta. A zapovieda nam i 
crkva, da postimo u stanovite dane. 

Dr. M. Štiglić , Homilije , 21 

e) I to zaslužuje svaku hvalu, stoje Farisej da¬ 
vao desetinu od svega, što je imao. To či- 
njahu najsvetiji ljudi kao Abraham, Melhiseđek, Tobija 
i drugi. I Isus kaže: »Dajte carevo caru, i Božje 
Bogu.« (Mat. 22, 21.) 

Da je dakle Farisej. ušao u hram, da se moli; 
daje Bogu hvalio; da nije razbojnik, nepravedan, 
preljubočinac; da posti i desetinu daje; to je sve 
liepo i dobro. Zašto je dakle odbio Bog njegovu 
molitvu ? Čujte zašto. 

2. Oholost priliepila se njegovih djela kao 
rdja gvoždja, te mu je sva njegova dobra djela po¬ 
kvarila. To je onaj mraz, koji je ofurio sav cviet 
njegovih kreposti. Taj Farisej bijaše jedan od onih, o 
kojih veli Isus na početku današnjega sv. evangjelja, 
da „se uzdahu u sebe, da su pravednici, i prezirahu 
druge.'' 1 On kaže: „Bože! zahvaljujem ti, što nisam 
kao ostali ljudi." Kolika oholost! On samo sebe drži 
za pravednoga, a sve druge za grešnike. Da je re¬ 
kao: nisam kao neki ljudi, još, još! ali on veli: 
nisam kao drugi ljudi, t. j. kao svi drugi ljudi. On 
u sebi vidi samo dobro, a u svih drugih samo zlo, 
pa zato se došao hvaliti u hram. Nije dakle hvalio 
Boga, već sama sebe. On si utvara, da nije raz¬ 
bojnik, nepravedan, preljubočinac, kao da nema još 
i drugih grieha. A nabraja samo neke najveće i vanjske 
griehe, da se može što više pohvaliti. A značajno je 
što veli Isus o njem, da se je u sebi molio t. j. 
kako kaže sv. Basilij, sam se sa sob cm razgovarao, 
a ne s Bogom. Značajno je i to, što je, kako veli 
Isus, stojeći molio, jer Fariseji su običavali moliti 
stojeći, samo da ih ljude vide. (Mat. 6, 5.) U svem 
dakle svojem držanju i u svakoj rieči oč'tuje samu 


oholost. Baš prava slika oholosti. A liepa zgoda pru- 
.žila mu se za to i u samom hramu. Tamo dolje kod 
vrata vidi poništena i zasramljena carinika. Pogleda 
na nj poprieko i veli u sebi: » kao i ovaj carinik.€ 
Dakle i njega broji medju one sve ljude, međju greš¬ 
nike, i to razbojnike, nepraveđnike, preljubočince. 
Kolika đrzovitost! 

Farisej se hvali da nije razbojnik, nepravednik, 
preljubočinac, a zar nema i drugih grieha? Zar nije 
grieh druge prezirati, ogovarati, mrziti, potvarati? A 
zar nije najveći grieh oholost, koja je početak svakoga 
grieha? Nu koliko imade takovih Fariseja i medju 
kršćani, koji nabrajaju samo ono što nisu, a što jesu, 
o tom muče. Vele: nisam ubio, nisam ukrao i t. d. a 
zar psovati, bližnjega ogovarati, prezirati nisu tako- 
djer griesi? Po tom da ne padnete u farisejsku oholost, 
nemojte se nikada uzpoređjivati sa grešnici, već sa 
svetci, s Isusom Kristom. Medjutim ako na drugom 
opazite kakvo zlo, nemojte misliti, da ste vi prosti od 
svakoga grieha. Ako drugi zasluži pakao, zato si vi 
još niste zaslužili nebo. Pa kojim pravom smijete 
osudjivati bližnjega zbog grieha? Možda nije tako 
zlo mislio, kako vam se čini; ili se već možda za 
svoj grieh pokajao; ili ako to još nije, može se, do- 
klegod je živ, obratiti i spasiti, dočim vi, bili koliko 
mu drago pravedni,’ možete jako sagriešiti i izgubiti 
se. Zašto dakle osudjujete onoga, koji se još može 
spasiti? Radje se za svoje spasenje brinite, i gradite 
ga, kako veli sv. Pavao, sa strahom i đrktanjem. 
.{Filip 2, 12.) A znajte i to, da ima deset zapoviedi 
Božjih, pet zapoviedi crkvenih, sedam glavnih grieha, 
■šest grieha proti Duhu svetomu, četiri grieha u nebo 
vapijuća i t. d. Jedan može sagriešiti u ovom, drugi u 

onom. A dok sve zapoviedi ne održimo, dotle nismo 
savršeni. I da se tko izgubi, dosta je da proti jednoj 
zapoviedi sagrieši, dosta je samo jedan smrtni grieh, 
Sv. Jakov (2, 10.) veli: »Koji sav zakon održi, a sa¬ 
grieši u jednome, kriv je za sve.« Što hasni čuvati 
tvrđjavu sa svih strana, ako se na jednih vratili dopusti 
neprijatelju ulaz? Ili zar može tko zapriečiti da lađja 
ne potone, ako sve luknje začepi, a samo jednu ostavi 
otvorenu ? 

Zapamtite si i to: ako je Bog odbacio od sebe 
Fariseja, koji se hvalio za svoja dobra djela, što tek 
čeka one kršćane, koji nemaju nikakvih dobrih djela. 
Farisej je ipak išao u crkvu, molio se, postio, čisto i 
pravedno živio; dočim mnogi kršćani ne dolaze u 
crkvu, psuju, pijančuju, kradu, varaju, nečisto živu, 
ne znadu ni za svetak ni za petak. Pače mnogi se 
time jošte hvastaju i ponose. Joj! kako će takve krš¬ 
ćane mnogi Fariseji osuditi na sudnjem danu kao gore 
od sebe. Sv. Petar apostol veli: »Ako će se praved¬ 
nik jedva spasiti, bezbožnik i grešnik gdje će se ja¬ 
viti?« (I. Pet. 4, 18.) 

Čuli ste molitvu Farisejevu, sad pak čujte mo¬ 
litvu carinikovu. 

II. 

Ako današnje sv. evangjelje hvali carinika, ne 
hvali ga kao grešnika, već kao pokornika. Da su ca¬ 
rinici i Isusu bili poznati kao grešnici, to je pokazao 
time, što ih je prispodabljao poganom i nevjernikom. 
Jednom reče: »Tko crkve ne posluša, da ti bude kao 
neznabožac i carinik.« (Mat. 18, 17.) Zašto dakle hvali 
današnje evangjelje carinika? Hvali ga zbog njegove 
poniznosti, zbog njegove pokore. Čujte što veli o njem: 

i. -»A carinik iz daleka stajaše, i ne šćaše ni 
očiju podignuti na nebo, nego bijaše prsi svoje govo¬ 
reći: Bože! milostiv budi menigrešniku. « Kolika raz¬ 
lika medju molitvom farisejevom i carinikovom! On 
se moli tamo blizu svetišta dignuv glavu visoko, a ovaj 
blizu vrata oborenih očiju u zemlju. On se oholo hva- 
liše, a ovaj se tuče u prsi. On na dugo nabraja svoja 
dobra djela, a ovaj sa pet rieči: » Bože ! milostiv budi 
■meni grešniku « izpovieda, da je grešnik i moli oprost. 
Stojeći s daleka, drži se nevriednim da pristupi pred 
lice Božje. Oborivši oči u zemlju, pokazuje, da gaje 
stid za griehe, i da se boji neba, proti kojemu je sa- 
griešio. Tukući se u prsi izpovieda, da je veliki greš¬ 
nik i da zaslužuje kazan Božju. Veleći: » Bože milo¬ 
stiv budi meni grešniku, « kaže što jest i što želi. Po- 
nizujući sebe, uzvisuje Boga. Ne govori sa sobom 
kao Farisej, već s Bogom; ne tuži druge, već sa¬ 
moga sebe; ne slavi sebe, već Boga i njegovo milo- 
srdje. I to mu je dosta da dobije oprost grieha. U 
ovo pet rieči: »Bože! milostiv budi meni grešniku« 
izražena su sva svojstva prave molitve. Njegova 
je molitva ponizna, jer se priznaje grešnikom; 
pobožna, jer mu polazi iz srca; pouzdana, jer 
zaziva milosrdje Božje; skrušena, jer se tuče u 
prsi; Bogu odana, jer ga moli za oprost grieha. 
Takova treba da bude svaka naša molitva. Ponizimo 
se dakle i mi pred Bogom, tucimo se u prsi, izpo- 
viedajmo svoje griehe, i molimo Boga, da se smiluje 
na nas. I mi smo grešnici, možda veći od carinika, 
ali Bog nam je pripravan oprostiti, samo ako se pred 
njim ponizimo i skrušeno pokajemo za griehe, te ih 
iskreno Ispovjedimo. Tko da to ne učini, kad se tako 
Iako može riešiti grieha! 

2. Sad čujte, kako prima Bog carinikovu molitvu. 
»Kažem vam, da ovaj otide opravdan kući svojoj , a ne 
onaj; jer svaki, koji se podiže, ponizit će se, a koji se 
ponizuje, podignut će se .« Time je hotio kazati Isus, 
da je Bog cariniku oprostio griehe, jer se ponizio i 
pokajao; dočim ih oholome Fariseju nije oprostio, jer 
na njem ne samo da nije našao ništa, što bi ga moglo 
ganuti na milosrdje, već je dapače našao ono, što ga 
je moralo razsrditi. Po tom Farisej, koji se sam na¬ 
zvao pravednikom, nađjen je pred Bogom krivac; a 
carinik, koji se priznavao krivcem, nadjen je pred Bo¬ 
gom pravedan. Odatle se vidi. kako je Bogu mrzka oho* 
lost, a kako mila mu je poniznost. I zaista, što hasne 
čovjeku sve kreposti, ako nema poniznosti, koja je 
temelj svim krepostim. Pače gdje je oholost, tu nema 
nikakve kreposti, jer ih oholost uništuje: Sv. Petar 
apostol veli: »Bog se oholim protivi, a poniznim daje 
milost.« (I. Pet. 5. 5.) Bez milosti dakle ne može biti 
ni kreposti ni kakva dobra, i jao onome, kojemu se 
Bog protivi. 

Koliko vas dakle, dragi moji župljani, molim, da 
se čuvate oholosti Farisejeve, toliko vas zaklinjem, 
da sliedite poniznost carinikovu. A čime da se i hva¬ 
lite, kad od sebe nemate ništa dobra, već sve što 
imate, imate od Boga. Samo jedno imate od sebe, a 
to je grieh. Priznajte to, pak se poput carinika po¬ 
nizite pred Bogom, i molite ga, da vam oprosti. A 
znajte, da što se više ponizite ovdje, da će vas Bog 
to više uzvisiti u nebeskom kraljevstvu, »jer svaki, 
koji se podiže, ponizit će se, a koji se ponizuje, po~ 
dignut će se .« Amen. 

Na jedanaestu nedjelju po Duhovih. 

»Sve dobro učini; i gluhe učini da čuju, i nieme da govore.« 

Mark. 7, 37. 

Evangjelje sv. Marka 7, 7/—77. 

U ono vrieme izišavši Isus iz krajeva Tir- 
skih, dodje kroz Sidon na more Galilejsko medju 
krajeve Desetogradske. I dovedoše k njemu 
gluha i niema, i moljahu ga, da metne na nj 
ruku. I uzevši ga iz naroda na samo, metnu 
prste svoje u uši njegove, i pijunuvši dohvati 
se jezika njegova, i pogledavši na nebo uz¬ 
dahnu i reče mu: Efeta, to jest: otvori se! I 
odmah mu se otvoriše uši, i razdrieši se sveza 
jezika njegova, i govoraše dobro. I zapovjedi 
im, da nikomu ne kazuju. Ali što im on za¬ 
branjivaše, oni još većma razglašivahu i većma 
se divljahu govoreći: Sve dobro učini; i gluhe 
učini da čuju, i nieme da govore. 

Današnje sv. evangjelje pripovieđa nam opet 
jedno veliko čudo, kako je Isus izliečio gluhoniema 
čovjeka, davši mu sluh i govor. Čudo ovo dogodi 
se preko Jordana u tako zvanoj okolici Desetogradskoj. 
Isus iz grada Tira ode u grad Sidon. Odavle uputi 
se mimo južnih obronaka Libanona prema jugo-istoku, 
gdje kod mjesta Leontes predje preko Jordana. Sada 
se krene prema jugu i dodje u pokrajinu Deseto- 
gradsku naproti moru Galilejskomu. Premda tu sta¬ 
novahu s veće strane pogani, ipak bijaše već Isus 
tu poznat sa svojih čudesa, imenito što je u Gerazi 

oslobodio obsjednute od đjavola. Čuvši ljudi, da je 
tamo došao Isus, dovedoše k njemu čovjeka gluho- 
niema t. j. takvoga, koji niti je čuo niti govorio, te 
ga moljahu, da bi ga ozdravio. Isus usliši njihovu 
molitvu, i čudom ga ozdravi. U ovom čudu imademo 
paziti osobito na troje i to: 

I. Kako su k Isusu doveli gluhoniema; 

II. Kako ga je Isus uzevši ga na samo izliečio 
uz razne vanjske obrede; 

III. Kako je Isus Ijudem zabranio, da nikomu 
ne kazuju čuda, a oni to još većina razglašivahu. 

Sve to tumačit ću vam redom, kako pripovieda 
današnje evangjelje, a vi me, molim vas, pomno 
slušajte, da se okoristite na svoje dušno spasenje. 

I. 

»7 dovedoše k njemu gluha i niema, i moljahu 
ga, da metne na nj ruku .« Kako dobri bijahu 
ovi ljudi, premda bijahu pogani. U njih neka se 
ugledaju mnogi kršćani, i uče se tvoriti djela milo- 
srdja. Sv. Grgur Vel. kaže, da je Bogu najugodnija 
žrtva, kad pomažemo bližnjemu u njegovih duševnih 
i tjelesnih potrebah. Osobito neka se nikad nitko ne 
usudi ovakovim nesretnikom, kao što su gluhi i niemi, 
rugati se ili ih prezirati. To je grieh, koji Bog strogo 
kazni. Mojsij veli: »Nemoj psovati gluha, ni pred 
sliepca metati što da se spotakne; nego se boj Boga 
svojega.« (III. Moj. 19, 14.) 

Sad razmotrimo malko ovoga gluhoniemog 
čovjeka. Taj čovjek bio je zaista vriedan sažaljenja. 
Mogao je biti ma kako jak, ma kako liep, ma kako 
bogat, sasvim tim bio je nesretan, jer nije mogao ni 
čuti ni govoriti. On je imao uši, ali nije čuo; jezik. 

ali nije govorio. Jesu li mu ljudi kada što govorili, 
on ih nije čuo ni razumio; je li im on hotio što go¬ 
voriti, nije mogao. 

Nam je dobri Bog dao i sluh i govor. To su 
zaista dva velika dara Božja. Tko se od nas ne veseli^ 
kad čuje milozvučnu glasbu ili pjevanje? A tko se 
ne nasladjuje slušajući liepe pripoviesti osobito o Bogu 
i Božjih stvarih? A kolik je to dar, da možemo go¬ 
voriti. Govorom očitujemo svoje potrebe, pitamo za 
savjet i pomoć, branimo svoju neđužnost, što sve 
ne bismo mogli, kad ne bismo imali dara govora. 
Koliki su ljudi tako nesretni, da ne mogu ni čuti ni 
govoriti, a mi i čujemo i govorimo i to liepo i dobro, 
da si mi sami bolje ne želimo. Odatle znajmo, koliku 
smo hvalu dužni Bogu za te njegove velike darove. 

Nu koliki se, žalibože, služe ovimi Božjimi darovi 
na zlo, njemu na uvredu! Koliki vole slušati ogovore 
i klevete, laži i psovke, gnjusne razgovore, nego 
propoviedi i kršćanski nauk! O, koliko bi takvim 
bilo bolje, da su gluhi, jer bez sluha mogli bi doći 
u kraljevstvo nebesko, dočim ovako mogu se lako 
na vieke srušiti u pakao. A koliki opet lažu, bliž¬ 
njega ogovaraju, psuju da je grozota slušati, nečisto 
razgovaraju! O, za koliko bi im bilo bolje, da su se 
niemi rodili, jer bez govora mogli bi doći u vječno 
blaženstvo, dočim ovako mogu propasti u vječne muke. 

Bog nam je dao sluh i govor, da se njimi 
samo na dobro služimo. Najbolje pak služit ćemo se 
sluhom, ako budemo rado slušali rieč Božju. Isus 
propoviedajući Ijudem nebeske istine, obično bi im 
govorio: »Koji ima uši da čuje neka čuje.« (Mat. 11, 
15; 13) 9-) Nego isto tako treba da slušamo i spaso¬ 
nosne opomene svojih roditelja, učitelja, izpovjednika, 

poglavara. Jezikom pak najbolje posluž't ćemo se, 
ako budemo rado govorili o Bogu i Božjih stvarih. 
David veli: »Gospode! otvori ustne moje i usta moja 
navieštat će hvalu tvoju.« (Ps. 50, 17.) Nego govorimo 
rado osobito i o onom, što spada na duševno dobro 
bližnjega. Karajmo grešnike, učimo neuke, tješimo 
žalostne. Tako ćemo se najbolje odužiti Bogu za taj 
njegov osobiti dar. 

II. 

»/ uzevši ga iz naroda na samo, metnu prste 
svoje u uši njegove, i pljunuvši dohvati se jezika 
njegova, i pogledavši na nebo uzdahnu i reče mu: 
Efeta, to jest: otvori se! I odmah mit se otvoriše uši, 
i razdrieši se sveza jezika njegova, i govoraše dobro.« 
Pita se zašto je Isus ovoga gluhoniemog uzeo ma 
samo ?« Valja znati, da ovaj gluhoniemi čovjek znači 
grešnika. Uzevši ga dakle Isus na samo. hotio je po¬ 
kazati, da grešnik, koji se hoće obratiti, mora ostaviti 
grešne prigode, svući svoje grešne navade, i daleko 
od zla družtva zabavljati se s Bogom i razmišljati o 
svom dušnom spasenju. Tako treba da učine svi 
grešnici. Pijanac valja da ostavi onu krčmu; bludnik 
treba da se kani onoga družtva, posiela, osobe i 
povuče se.koliko mu je više moguće u samoću, da 
tamo nastoji o svom spasenju. To je prvi korak po¬ 
trebit za obraćenje. I koji toga ne učini, obraćenje 
njegovo nije iskreno, i sve mu ništa ne pomaže. — 
Odveo je Isus onoga gluhoniemog čovjeka na samo 
i iz poniznosti, da izbjegne hvali, kojom bi ga mogao 
proslaviti narod, vidjevši toliko čudo. S toga i zabrani 
kasnije narodu, da ne razglasuju čuda, jer nije hotio, 
da za nj doznadu Fariseji i književnici. 


Pita se nadalje, zašto je Isus kod ovoga čuda 
upotrebljavao tolike obrede: metnuo svoje 
prste u uši onoga gluhoniernoga, slinom svojom dotak¬ 
nuo se njegova jezika, pogledao na nebo, uzdahnuo 
i rekao Efeta? Ta mogao ga je bez svega toga 
samo svojom voljom izliečiti. Isus upotrebljavao je te 
obrede, da onoga gluhoniemog čovjeka, koji je bio 
jamačno poganin, pripravi na izliečenje, pošto kao 
takav niti je znao za Mesiju, niti za što su ga k Isusu 
doveli; pak mu je trebalo sve to vanjskimi znakovi 
pokazati. I zbilja Isus je činio samo takve čine, kojimi 
je mogao u gluhoniemog pobuditi želju za izlječenjem. 
Metnuo je prste svoje u njegove uši, kano da će mu 
ih otvoriti da čuje; dotaknuo se slinom njegova jezika, 
kano da će mu ga omekšati i time pobuditi na govor. 
Učinio je to Isus i zato, da nam pokaže, kako imamo 
štovati svete obrede, što ih upotrebljava crkva oso¬ 
bito kod svete mise i u podjeljivanju sakramenata. A 
baš ove iste obrede uzima crkva kod krštenja, pošto 
ovo čudo predstavlja sakramenat krsta. Kako god su 
oni ljudi doveli gluhoniema k Isusu, moleći ga da na nj 
metne ruke, isto tako nose kumovi krštenika k svećeniku 
s molbom, da ga krsti. I kako je Isus onoga gluho¬ 
niemog uzeo na samo i na samu ga izliečio, isto 
tako se i krštenik odjeljuje od svieta i uvodi u crkvu- 
Pa kako je onaj gluhoniemi preko onih vanjskih 
znakova dobio sluh i govor, isto tako vraća se i 
kršteniku vrhunaravni život, kojega je bio izgubio 
istočnim griehom. 

Odatle se vidi, da su sva uda tiela Isusova 
imala božansku krepost, koju su dobivala od njegove 
božanske naravi združene sa čovječjom. To je kao 
kad razžarenim željezom hoćemo da štogod ugrijemo 

ili zapalimo. I zaista, ono grije i upaljuje premda nije 
vatra. Sv. Grgur Vel. kaže, da prsti Isusovi znače 
moć Božju, a slina mudrost Božju. Uzeo je pak Isus 
kod ovog čuda prste svoje i slinu, da nam pokaže, 
kako je težko obraćenje grešnika, kojega je ovaj 
gluhoniemi predstavljao. I grešnik je gluh, jer ne će 
da čuje poziv na pokoru; niem je dokle god svoje 
griehe ne će da izpovjedi. Hoće se pak velike milosti 
Božje, da se takvomu grešniku otvore uši i jezik, 
t. j. da čuje glas, koji ga zove na pokoru, i iskreno 
i skrušeno izpovjedi svoje griehe. 

Isus, kad god je tvorio čudesa, običavao je po¬ 
gledati na nebo i pomoliti se svomu nebeskomu 
Otcu. Činio je to zato, da nam pokaže, da je poslan 
od Otca, i da čini čudesa zato, jer tako hoće njegov 
nebeski Otac. Pogledao bi na nebo i zato, da nas 
poduči, da svako dobro dolazi odozgor. I mi treba 
da često gledamo na nebo i za njim težimo, jer 
gore je naša domovina. Aleksandro Veliki bio je 
glasovit kralj svieta. Kad mu rekoše, da ima još i 
drugih svietova, koje si nije podjarmio, stao je plakati, 
što to nije prije znao. Plakao je, jer ih držao za sebe 
izgubljenimi. Ako se čovjek poganin toliko žalostio 
za izgubljenim zemaljskim kraljevstvom, koliko više 
treba da mi plačemo za izgubljenim nebeskim kraljev¬ 
stvom. Pa ako je on toliko težio za zemaljskimi 
kraljevstvi, koliko više treba da mi težimo za nebeskim 
kraljevstvom, i nastojimo da ga dobijemo. 

Riečmi: » Efeta, to jest: otvori se l« zapovjedi 
Isus, da se onomu gluhoniemome otvore uši i jezik. 
Kako god kad Bog stvarajući sviet reče: Neka bude! 
i bijaše, isto tako i sada čim reče Isus: » Efeta ,« 
gluhoniemi proču i govoraše, i to ne kako god, već, 

kako veli sv. pismo, » dobro ,« t. j. tako razgovietno 
i razumno, kao da nije bio nikada gluhoniem. Odatle 
sliedi, da ga je Isus na jedan put t. j. u jedan čas 
sasvim izliečio. Koliko je to čudo ! Kako moćna je 
rieč Isusova! I nam govori Isus čestoputa: otvori se; 
ali njegove rieči ostat će mrtve, ako mi ne ćemo ono 
što on veli. Da se dakle njegove rieči obistine, valja 
da posluhnemo i njegovu se pozivu odazovemo. 
Navlastito pak treba da otvorimo srce svoje, oči, uši, 
usta i ruke. Srce, da vjerujemo i ljubimo Boga; 
oči, da spoznamo Boga i svoju svrhu; uši, da 
slušamo njegove zapoviedi; usta, da ga slavimo i 
izpoviedamo svoje griehe; ruke, da pomognemo si¬ 
romahom. Blago onim, koji drže srce svoje uviek 
otvoreno Bogu, a zatvoreno svietu; oči uprte u Boga, 
a zatvorene himbenostim ovoga svieta; uši napete na 
rieč Božju, a zatvorene izpraznim govorom; usta otvo¬ 
rena za slavu Božju, a zatvorena kletvam; ruke otvo¬ 
rene za milostinju, a zatvorene za kradju i prevaru! 

Učinivši Isus to čudo čujte što reče: »/ zapovjedi 
im, da nikomu ne kazuju. Ali što im on zabranjivaše, 
oni još većina razglašivahu i većina se divljahu go¬ 
voreći: Sve dobro učini; i gluhe učini da čuju, i 
nieme da govore. « Rekao je to Isus iz poniznosti, da 
nas pouči, da u svojih djelih ne tražimo ljudske slave. 
Medjutim vi ćete za cielo oprostiti ovome priprostom 
narodu, što je proti zabrani Isusovoj razglasio ovo 
čudo. On je to učinio iz zahvalnosti prema tolikom 
dobročinitelju, i da ga proslave kao velikoga čudo¬ 
tvorca. A proslaviše ga ne samo zbog ovog čuda, 
nego i zbog drugih čudesa, koja se već bijahu po 
svoj onoj okolici razglasila. I tako bi Isus zbog svojih 
čudesa proslavljen i preko Jordana medju poganima. 

Proslavimo ga i mi, dragi kršćani, i zahvalimo 
mu za dobivena tolika duševna dobra, koja više vriede 
nego tjelesna osjetila. Osobito zahvalimo mu za milost 
sv. krsta, na kojem bijasmo duhovno, preporodjeni. 
Molimo ga, da nam otvori uši, da marljivo slušamo 
rieč njegovu; da nam razdrieši jezik da slavimo 
njegovo ime. Bježimo od ljudske slave, da zavriedimo 
nebesko blaženstvo. Amen. 

Na dvanaestu nedjelju po Duhovih. 

»Idi, i ti čini tako.« Luk. io, 37- 
Evangjelje sv. Luke io, 23 — 37. 

U ono vrieme reče Isus učenikom svojim: 
Blago očima, koje vide, što vi vidite. Jer vam 
kažem, da mnogi proroci i kraljevi htjedoše vi¬ 
djeti, što vi vidite, i ne vidješe; i čuti, što vi 
čujete, i ne čuše. I gle neki zakonoznanac ustade, 
da ga kuša, te reče: Učitelju, šta ću činiti, da 
dobijem život vječni? A on mu reče: U za¬ 
konu što je pisano? Kako čitaš? On odgova¬ 
rajući reče: Ljubi Gospodina Boga svojega 
svim srcem svojim, i svom snagom svojom, i 
svom pameti svojom; i bližnjega svojega kao 
samoga sebe. I reče mu: Pravo si odgovorio; 
to čini pa ćeš živjeti. A on hotjevši, da se 
opravda, reče Isusuj A tko je bližnji moj ? A 
Isus uze govoriti: Čovjek neki silažaše s Jeru- 
salema u Jeriho, i dodje medju razbojnike, koji 
ga svukoše i izraniše, pa otidoše, ostavivši ga 
pola mrtva. A dogodi se te onim putem sila¬ 
žaše svećenik neki; i vidjevši ga, prodje. A 

tako i levit, kad dodje na mjesto te ga po¬ 
gleda, prodje. A Samaritanac neki putujući 
dodje do njega, i vidjevši ga, sažali mu se. 
I pristupivši zavi mu rane i zali uljem i vinom; 
i posadivši ga na kljuse svoje, dovede u gostio¬ 
nicu, i pobrinu se za nj. I sutradan izvadi dva 
dinara i dade krčmaru i reče: Brini se za nj, 
i što više potrošiš, ja ću ti platiti, kad se vra¬ 
tim. Šta misliš, koji je od one trojice bio bliž¬ 
nji onomu, koji dodje medju razbojnike? A on 
reče: Koji mu učini milosrdje. I reče mu Isus: 
Idi, i ti čini tako. 

Isus bio si odabrao sedamdeset i dva učenika. 
Ove posla u razna mjesta Palestine, da propoviedaju 
njegov nauk. Povrativši se k Isusu, pohvališe mu se 
s velikih uspjeha, a navlastito, što im se i nečisti du¬ 
hovi pokoravaju. Isus se razveseli i prozva ih blažene 
veleći im: »Blago očima, koje vide, što vi vidite. Jer 
vam kažem, da mnogi proroci i kraljevi htjedoše vi¬ 
djeti, što vi vidite, i ne vidješe; i čuti, što vi ču¬ 
jete i ne čuše .« I zaista, kolika je sreća vidjeti Spa¬ 
sitelja svieta! Patriarsi i proroci željahu ga vidjeti tje¬ 
lesnim očima, ali ne doživješe te sreće. Učenici pak 
Isusovi, ne samo da ga vidješe, već i blagovahu s njim, 
govorahu s njim, slušahu njegov božanski nauk, vidješe 
tolika njegova čudesa. 

Ovom zgodom reče Isus učenikom, neka se 
mnogo više raduju, što su njihova imena upisana u 
knjizi života t. j. u nebu, nego što im se nečisti 
duhovi pokoravaju. »I gle neki zakonodavac ustade, 
da ga kuša, te reče: Učitelju, šta ću činiti , da dobi¬ 
jem život vječni? A on mu reče: U zakonu što je 

pisano? Kako čitaš? On odgovarajući reče: Ljubi 
Gospodina Boga svojega svim srcem svojim, i svom 
dušom svojom, i svom snagom svojom, i svom pameti 
svojom; i bližnjega svojega kao samoga, sebe. I reče 
mu: Pravo si odgovorio; to čini pa ćeš živjeti. A on 
hotjevši, da se opravda, reče Isusu: A tko je bližnji 
moj ?«■ Židovi su pod bližnjim razumievali samo Ži¬ 
dove, te mišljahu, da nisu dužni ljubiti pogane i Sa- 
maritance. Time se hotio opravdati i onaj zakonoda¬ 
vac. Na to reče Isus divnu priču o milosrdnom Sa- 
maritancu, kojom pokaza, da se pod bližnjim ima ra- 
zumievati svaki čovjek, bio on domaći ili stranac, pri¬ 
jatelj ili neprijatelj, bogat ili siromah, vjernik ili ne¬ 
vjernik. 

Nego vi biste rada znati, tko se razumieva pod 
onim milosrdnim Samaritancem ? 

I. Pod onim milosrdnim Samaritancem razumieva 
se najprije Isus, koji je sve ljude neizmjerno ljubio, 
i to će biti prvi dio našega današnjega razmatranja. 

II. Onda se može pod milosrdnim Samaritancem 
razumievati svaki kršćanin, koji po nauku Isu¬ 
sovu ima ljubiti sve ljude bez razlike, i to će biti 
drugi dio. 

Budući da je taj nauk za sve nas vrlo znamenit, 
držim da bi bilo suvišno opominjati vas danas na po¬ 
zornost, to više što će vas za cielo i sam predmet vrlo 
zanimati. 

I. 

Pod milosrdnim Samaritancem razumieva se naj¬ 
prije Isus. Čujte kako uze Isus govoriti: 

i. »Čovjek neki silcizaše s Jerusalema u Jeriho, 
i dodje medju razbojnike, koji ga svukoše i izraniše, 

pa otidoše, ostavivši ga pola mrtva«.. Ovo što kaza 
Isus ili se dogodilo ili se moglo lako dogoditi, pošto 
je sve naravski predočeno. Židovski svećenici i leviti 
ne stanovahu samo u Jerusalemu, već i u drugih po¬ 
većih mjestih, te se poslie sedmične službe vraćahu 
kući. Medjutim, bilo kako mu drago, sv. otei tumače, 
da se pod ovim čovjekom, koji dodje medju razboj¬ 
nike, ima razumievati Adam i sav rod ljudski, kojega 
je na ovom zemaljskom putu napao nečisti duh i za- 
vedavši ga na grieh, lišio ga posvećujuće milosti, 
svega na duši i na tielu izranio, i kao polumrtva osta¬ 
vio u pogibelji vječne smrti. Uči tako i sv. sabor tri- 
dentski, koji govoreći o istočnom griehu ovako kaže: 
»Prvi čovjek Adam, prekršivši u parađizu zapovied 
Božju, izgubi svetost i pravednost, kojom bijaše na¬ 
daren; griehom zasluži srdjbu i nemilost Božju, a po 
tom i smrt, kojom mu se bio prije Bog zagrozio, 
smrću pak sužanjstvo pod vlašću onoga, koji od onda 
imadijaše oblast nad smrću, to jest, djavola, i tako bi 
onim griehom cio Adam na tielu i na duši izkvaren.« 
(Sab. trid. sess. 5. n. 1. decr. de pecc. orig.) Pod 
onim dakle izranjenim čovjekom razumievamo se i mi, 
dragi kršćani, koji smo istočnim griehom izgubili mi* 
lost posvećujuću, razum nam potamnio, i volja nam 
se k zlu nagnula, te smo postali podvrženi smrti. 

2. »A dogodi se te onim putem silažaše sveće¬ 
nik neki; i vidjevši ga, prodje. A tako i levit, kad do. 
dje na mjesto, te ga pogleda, prodje .« Je li moguće 
da su dva židovska crkovnjaka: svećenik i levit tako 
tvrda srca, da mimo onoga ranjenika prolaze, a da 
se na nj niti ne obaziru ? Ova dva crkovnjaka znače 
stari zakon: njegovo svećeničtvo i obrede, koji bijahu 
tako slabi, da nisu mogli pomoći ranjenomu rodu 
Đr. AI. Štijlić, Homilije. 22 

ljudskome. Židovi su dobro znali, da je Adam sagrie- 
šio, i time cio rod ljudski unesrećio; nu svi njihovi 
zakoni i obredi ne mogahu - ga od grieha izliečiti i 
spasiti. Stari zakon vidje nevolju, u koju pade rod 
ljudski, ali on prodje mimo, a da mu ne pomogne. 

3. »A Samaritcinac neki putujući dodje do njega, 
i vidjevši ga, sažali mu se. I pristupivši zavi mu rane 
i zali uljem i vinom; i posadivši ga na kljuse svoje, 
dovede u gostionicu i pobrinu, se za nj. A sutradan 
izvadi dva dinara i dade krčmaru i reče\ Brini se 
za nj, i što više potrošiš, ja ću ti platiti, kad se vra¬ 
tim. « Kako dobar i milosrdan bijaše ovaj Samarita- 
nac! Vi biste za cielo rada znati tko je taj Samari- 
tanac, da ga možete pohvaliti za njegovo dobro djelo. 
Vi svi poznate toga Samaritanca, znate dobro, kako 
se zove. To vam je Isus Krist. On je sašao iz Jeru- 
salema u Jeriho t. j. s neba na ovu zemlju. Na putu 
t. j. u ovoj dolini suza našao je nas ljude sve izra- 
njene i na po mrtve. On se smilova na nas, zavi nam 
rane i zali uljem i vinom, kad nam razsvietli potam- 
njen razum svojim božanskim naukom, i okriepi oslab¬ 
ljenu volju svojom milošću, naredivši za naše spase¬ 
nje sv. misu i sv. sakramente, čemu treba vino i ulje. 
Posadi nas na svoje kljuse, kad uzme griehe naše na 
se i umre za nas na križu. Dovede nas u gostionicu 
i pobrinu se za nas, pozvavši nas u svoju svetu cr¬ 
kvu, u kojoj možemo dobiti sve što trebamo za spa¬ 
senje. Krčmar, kojemu nas izruči, jesu svećenici ili ti 
duhovni pastiri, kojim naloži, da nas propoviedanjem 
njegova božanskog nauka i dielenjem sv. sakramenata 
lieče i spase. Plati za nas dva dinara i koliko god je 
trebalo za liečenje, kad svoju neprocienjenu krv proli 
za nas na križu. 

Vi hvalite onoga evangjeoskoga Samaritanca, 
■Što se smilovao na onoga nevoljnog čovjeka izba¬ 
vivši ga od tjelesne smrti; nu mnogo više treba da 
hvalite Isusu, koji se dostojao nas ljude odkupiti od 
vječne smrti. Premda nam sv. evangjelje ništa ne kaže, 
•kako je onaj nevoljnik morao zahvaljivati milosrdnom 
Samaritancu za ljubav, ipak si možemo misliti, kako 
mu je morao biti zahvalan. A sigurno ne bi mu bio 
odviše uzvratio, kad bi mu bio i život svoj darovao, 
pošto je jedino njemu imao zahvaliti, da još živi. 
Odatle možete zaključiti, koliku smo ljubav mi dužni 
Isusu. Mi smo griehom postali njegovi neprijatelji; 
mogao nas je na vieke osuditi u pakao, ali nije ho- 
•tio, nego je za nas trpio i umro da nas spasi. Premda 
*se od nas nije mogao .nadati nikakvoj plaći, dao je 
•život svoj za nas. Ljubav pak zahtieva ljubav. Neza¬ 
hvalni smo, ako mu se sasvim ne predamo i život mu 
svoj ne darujemo. 

Nu pod ovim milosrdnim Samaritancem ima se 
razumievati i svaki kršćanin; kako to? čut ćete u 
drugom dielu. 

II. 

Kazav Isus priču o milosrdnom Samaritancu, 
reče zakonoznancu: „Sta misliš, koji je od one trojice 
bio bližnji onomu, koji dodje medju razbojnike ? A on 
■ reče: Koji mu učini milosrdje .. I reče mu Isus: 
Idi, i ti čini fakoć‘ Onaj zakonoznanac znao je, da 
valja Boga ljubiti nada sve, i bližnjega svojega kao 
samoga sebe, samo se je varao u tom, tko je njegov 
Bližnji. Isus da mu to pokaže, reče onu divnu priču 
-o milosrdnom Samaritancu. Onaj čovjek, koji je pu¬ 
tovao iz Jerusalema u Jeriho i pao medju razboj- 

nike, bio je Žid. Mimo njega prodje židovski svećenik: 
i levit, dakle njegova braća i prijatelji, pošto bijahu 
s njim iste vjere i narodnosti, nu ni jedan se na nj 
niti ne obazre. Samaritanac pak, čovjek tudj, smilova 
se na nj i pomože mu. A imate znati, da su Židovi 
mrzili na Samaritance kao krivovjerce, te ih zato ne 
smatrahu za svoje bližnje. Sad zapita Isus onoga 
zakonoznanca: „Sta misliš, koji je od one trojice bio 
bližnji onomu, koji dodje medju razbojnike ?‘‘ Zakono- 
znanac znajući da treba bližnjega svojega ljubiti kao 
samoga sebe, dakle pomoći mu u nevolji, nije mogao 
odgovoriti, da je onome ranjenom Židovu bio bližnji 
židovski svećenik ili levit, pošto mu nisu izkazali 
nikakvog milosrdja; već je nuždno morao odgovoriti, 
da mu je bližnji bio onaj Samaritanac, „koji mu učini ' 
milosrdje.“ Time je hotio Isus pokazati, da bližnji naš,, 
kojega treba da ljubimo, nije samo onaj, koji nanije 
u rodu ili s nama iste vjere i narodnosti, već svaki 
čovjek bez razlike, pa bio on i naš neprijatelj. S toga 
i reče Isus onomu zakonoznancu: „Idi, i ti Čini tako“ 
t. j. kako je učinio onaj Samaritanac onome nevoljnom, 
Židovu. 

Ovo što reče Isus zakonoznancu, veli svima nama.. 
Svi treba da budemo Samaritanci. Pa kako je bila 
Samaritančeva ljubav obćenita, djelotvorna i 
postojana, tako mora biti i naša. 

i. Najprije naša ljubav prema bližnjemu ima biti 
obćenita. Kako god se onaj Samaritanac smilovao 
na Židova, svojega neprijatelja, isto tako treba da i 
mi ljubimo svakoga čovjeka, bio koje mu drago vjere 
ili narodnosti, pa makar i naš neprijatelj. Dužni smo 
pak ljubiti sve ljude: a) jer Bog tako hoće; b) jer 
Smo svi djeca jednoga Otca; c) jer je svaki čovjek 


•stvoren na sliku i priliku Božju; d) jer smo svi po¬ 
zvani na isto blaženstvo; e) jer nas je Isus ljubio, 
premda bijasmo njegovi neprijatelji; i napokon f) jer 
se inače ne možemo spasiti. 

2. Nadalje ljubav naša k bližnjemu mora biti 
djelotvorna t. j. da ne stoji samo u riečih, već 
da bližnjemu i zbilja činimo dobro, koliko možemo. 
Onaj Samaritanac nije samo motrio onoga nevoljnika 
i tješio ga, već mu je upravo i pomagao. Najprije 
: „zavi mu rane i zali uljem i vinom.“ Onaj Samari¬ 
tanac bio je jamačno trgovac. Takvim je ljudem vrieme 
zlato. Morao se žuriti na put, pa ipak silazi sa svojega 
kljuseta i ide k ranjenomu, i zavi mu rane. Možda si 

je i svoje vlastito liepo odielo morao derati, da uz¬ 
mogne onome nevoljniku zaviti rane. Ulje i vino trebao 
je za svoju okrepu na putu, pa i toga se lišava, da 
može nevoljniku pomoći. Od trgovca postao je lieč- 
nikom. Privezavši mu tako rane » posadi ga na svoje 
.!»' kljuse. « Kako mu je to moralo biti težko! A kakva 

ga tek sada žrtva čeka! On mora ići pješice i držati 
nevoljnika na kljusetu, da ne padne. Tako ga vodi 
sve do prve gostionice, uvede ga unutra i > pobrinu 
se za nj .« Tako treba da i mi pomožemo bližnjemu 
u nevolji. Šta hasni da ga tješimo, ili da mu reknemo: 
»Bog ti pomozi!« ako mu mi ne ćemo da pomognemo? 
Sv. Ivan apostol veli: »Djeco moja! da se ne ljubimo 
riečju ni jezikom, nego djelom i istinom.« (I. Iv. 3, 
18.) To je prava ljubav, koju treba da ima svaki 
od nas. 

3. Napokon ljubav naša mora biti p o s t oj ana. 
Samaritanac dovedavši nevoljnika u gostionicu, još ga 
ne ostavlja. On ostaje s njime cio onaj dan i noć, 
brinući se za njega. Tek drugi dan nastavi svoje 

putovanje. Nu prije nego će otići dalje, » izvadi dva-, 
dinara i dade ih krčmaru i reče: Brini se za nj, ii 
što više potrošiš, ja ću ti platiti kad se vratim. « Ova. 
Samaritančeva ljubav ne ima granica. On se za ne¬ 
voljnika tako dugo skrbi, dok mu sasvim ne pomogne.. 
Skrbi se za nj ne samo sada, već i u buduće. U na- 
pried daje novac potrebit za njegovo liečenje, i obe- 
ćaje, da će ga opet pohoditi, i platiti sve što bude- 
trebalo dok podpuno ozdravi. Divne li ljubavi, koju- 
Isus s mjesta pohvali. Čujte, što reče: » Idi, i ti čini' 
tako.« To isto veli Isus i svima nama. Daje Zid učinio. 
Samaritancu ono, što je učinio Samaritanac Židovu,, 
isto tako bio bi pohvalio i Židova, kao što je po¬ 
hvalio Samaritanca, jer obojica imadu jednake međju- 
sobne dužnosti. Ako je tomu tako, onda i mi imadema- 
iste dužnosti; i ako se želimo spasiti, treba da sliedimo. 
milosrdnog Samaritanca, a ne onog židovskog sveće¬ 
nika i levita, koji se ne htjedoše smilovati na ne¬ 
voljnika. Budimo dakle milosrdni, pa ćemi i mi dobiti, 
milosrdje. Amen. 

Na trinaestu nedjelju po Duhovih. 

»Sretoše ga deset gubavih ljudi.« Luk. 17, 12. 

Evangjelje sv. Luke i~], 11 — ig. 

U ono vrieme kad idjaše Isus u Jerusa- 
lem, prolažaše posred Samarije i Galileje. I 
kad ulažaše u neko selo, sretoše ga deset gu¬ 
bavih ljudi, koji stase iz daleka. I podigoše 
glas govoreći: Isuse učitelju, pomiluj nas! I 
kad ih vidje, reče: Idite, pokažite se svećeni¬ 
kom. I dogodi se, kad idjahu, očistiše se. A. 

jedan od njih vidjevši, da je očišćen, povrati 
se hvaleći Boga iza glasa, i pade ničice pred 
noge njegove, i zahvali mu; i to bješe Sama¬ 
ritanac. A Isus odgovarajući reče: Zar se ne 
očistiše desetorica? A devetorica gdje su? Ne 
nacije se, koji bi se vratio i dao slavu Bogu, 
nego ovaj tudjin. I reče mu: Ustani, idi; vjera 
tvoja ti pomože! 

To je zadnji put, što ide Isus u Jerusaiem. 
Išao je pak ovaj put Samarijom i Galilejom prema 
Jordanu; onda istočnom obalom Jordana preko Pereje, 
Jeriha i Betanije, gdje uskrisi Lazara. Prolazeći Sama¬ 
rijom i Galilejom zalazio je u sela. Blizu jednoga 
takvog sela učini veliko čudo, ozdravivši deset guba¬ 
vaca, kako nam to pripovieda današnje sv. evangjelje. 
Od tih deset gubavaca bilo ih je devet Židova ili 
Galilejaca, a jedan Samaritanac. Po tom se može 
zaključiti, da je ono selo, gdje ih Isus ozdravi, bilo 
u Galileji, a zvalo se, kako neki hoće, Ginea (Ain 
Gannim). Premda se Židovi i Samaritanci nisu dru¬ 
žili, nego su dapače jedan drugoga zbog različitosti 
vjere i narodnosti izbjegavali i mrzili, ipak su okuženi 
gubom stanovali skupa. Učini pak Isus to čudo iz 
milosrđja prema nesretnikom, onda zbog njihove vjere 
i zaufanja. 

Pripoviedao sam vam na treću nedjelju po Bo- 
gojavljenju, kako je bio Isus ozdravio jednoga gubavca. 
Tada sam vam pokazao, kako strašna bijaše ta bolest. 
Rekao sam vam i to, da guba znači grieh, a gubavac 
grešnika. Velika je nesreća guba, ali još veće zlo je 
grieh. Pa kako god je onih deset gubavaca željelo 
očistiti se od gube, lako više treba da se trsimo mi 

očistiti se od grieha. Čistimo se pak od grieha u 
sakramentu pokore ili ti na sv. izpoviedi. Onih deset 
dakle očišćenih gubavaca neka služe za primjer, kako 
se imate vladati prema sakramentu pokore i to: 

I. Prij e izpoviedi; 

II. Kod izpoviedi; 

III. Poslie izpoviedi. 

I. 

»U ono vrieme kad idjaše Isus u Jerusalem, 
prolažaše posred Samarije i Galileje. I kad ulažaše 
u neko selo, sreioše ga deset gubavih ljudi, koji stase 
iz daleka. I podigoše glas govoreći: Isuse učitelju, 
pomiluj nas!«. Od ovih deset gubavaca valja da se 
učite, prije nego idete k sv. izpoviedi: i, spoznati 
svoje griehe; 2. pokajati se za griehe. 

i. Najprije treba da spoznate svoje griehe. 
Onih deset gubavaca upoznaše svoje žalostno stanje. 
Znadijahu da su gubavi, s toga i stanovahu izvan 
mjesta, da se ne bi drugi ljudi od njih okužili. Pa 
kad je Isus hodio onuda mimo, ne htjedoše hiniti da 
su zdravi i umiešati se medju one ljude, koji ga pra- 
tiše, već iz daleka stase i povikaše za pomoć. Tako 
treba da svaki grešnik, prije nego podje k sv. izpo¬ 
viedi, upozna svoje griehe. Najveća pogibelj za bo- 
lestnika jest ta, ako misli daje zdrav; jer onda ne će 
da uzima ljekarija. Tako je i s grešnikom. Koji ne će 
da upozna svoje grešno stanje, taj se nikad ne će 
pravo obratiti, jer se ne trsi, da se rieši grieha. 

Po tom kad god, dragi kršćani, hoćete da idete 
na sv. izpovied, izpitajte dobro svoju savjest za sve, 
a osobito smrtne griehe. Izpitajte se, jeste li sagriešili 
proti kojoj zapoviedi Božjoj ili crkvenoj ? Jeste li 


počinili koji glavni grieh, ili proti Duhu svetomu, ili 
u nebo vapijući grieh? Jeste li sagriešili mišlju, riečju 
ili činom? Koliko puta ste koji smrtni grieh učinili? 

Možete se izpitati i tako, da najprije promislite, 
kako ste sagriešili proti Bogu, onda kako proti bliž¬ 
njemu, a napokon kako proti sebi; ili kako ste se 
vladali u crkvi, kod kuće, vani i t. d. Da pak to sve 
uzmognete dobro spoznati, sazovite najprije Duha 
svetoga, da vas razsvietli. 

2. Drugo što imate činiti prije izpoviedi jest 
to: da se za griehe svoje pokaje te. Onih deset 
gubavaca jamačno su već čuli za Isusova čudesa; 
pa kad doznaše da prolazi mimo, stase iz daleka i 
povikaše mu: » Isuse učitelju, pomiluj nas!« Žao im 
bilo svoje bolesti, pa ga zamoliše da ih ozdravi. To 
je glavno što učinile, i to im pomogne. A da se 
kasnije čuvahu te bolesti, možemo si i sami misliti. 

To isto treba da radite i vi. Iza kako ste raz¬ 
mislili svoje griehe, valja da se za njih pokajete i 
prosite Boga, da vam ih oprosti, te tvrdo odlučite, 
da ne ćete više griešiti. Recite skrušeno s onih deset 
gubavaca: Isuse, Bože moj i Spasitelju, pomiluj me 
i oprosti mi težke griehe moje. Žao mi je što sam 
te uvriedio, ali obećajem tvrdo, da te više nikada ne 
ću uvriediti 

II. 

Izpovied treba da obavite s dužnom poniz¬ 
no š ć u i tvrdim zaufanjem. Čujte, što nadalje 
veli sv. evangjelje: »/ kad ih vidje, reče: Idite, po¬ 
kažite se svećenikom. I dogodi se kad idjahu, očistiše 
■se.« U starom zavjetu b'o je zakon, da se svaki očiš¬ 
ćeni gubavac ima pokazati svećeniku da ga pregleda, 

pa ako ga je pronašao očišćenim, da mu o tom izđade 
svjedočbu, da smije opet stanovati s drugimi zdravim? 
ljudmi. Naložio to isto i Isus onoj desetorici guba¬ 
vaca, da pokaže, kako on štuje stari zakon i pravo, 
svećeničko. A naloži im to i zato, da kuša njihovu; 
vjeru i posluh; a napokon i zato, da si i sami svojim, 
sudjelovanjem zasluže očišćenje. Oni posluhnuše- 
i vjerovaše. I tako njihovo očišćenje bila je na¬ 
grada za njihov posluh i njihovu vjeru. Dok je Isus- 
s njimi govorio, nisu bili očišćeni, kako su se ja¬ 
mačno od njega nadali; nego oni njemu vjerovaše,, 
i odmah se uputiše k svećenikom. I gle čuda! » Kad 
idjahu, očistiše se.« Da nisu posluhnuli i išli k sve¬ 
ćenikom, sigurno se ne bi bili očistili. Nu i sam posluh, 
bez vjere ne bi im bio ništa pomogao. S toga i reče- 
Isus onomu očišćenomu Samaritancu, kad mu se dodje- 
zahvaliti za očišćenje: » Vjera tvoja ti -ponio žek kao- 
da bi mu hotio reći: ja te izliečih, nu tomu ti je po¬ 
mogla tvoja vjera, pošlo je ona mene ganula da te 
izliečim, i tebe učinila vriednim tolike milosti. 

Tako treba da čini svaki grešnik, t. j. da kle¬ 
li svećeniku, da ga očisti od duševne gube t. j. od. 
grieha, i da tvrdo vjeruje, da će ga očistiti. Nego 
mnogi vele: zašto bih ja išao k svećeniku na izpo- 
vied ? Ta i on je grešnik kao i ja! Istina je, da je i. 
on grešnik, nu Bog je dao svećenikom vlast, da mogu 
opraštati i zadržati griehe, kad reče: »Primite Duha 
svetoga! Kojim oprostite griehe, oprostit će im se, i 
kojim zadržite, zadržat će se.« (Iv. 20, 22. 23.) Po¬ 
tom samo onomu su oprošteni griesi, komu ih sve¬ 
ćenici oproste. Ne smiju pak svećenici po svojoj volji 
opraštati ili zadržati griehe, već tko je vriedan, treba 
da mu ih oproste, a tko nije vriedan, valja da nm 

ih zadrže. Da pak mogu svećenici suditi, tko je vriedan. 
a tko nije vriedan, i da znadu što će oprostiti, a što 
zadržati, treba da im svaki izpovjedi svoje griehe, 
inače oni se tom dvostrukom vlašću od Boga dobi¬ 
venom ne bi mogli služiti. Tko dakle hoće, da mu 
budu griesi oprošteni, taj ih po Božjoj odredbi mora 
izpovjediti svećeniku, i tek onda, kad mu ih ovaj. 
oprosti, oprošteni su mu i kod Boga. 

III. 

Poslie izpoviedi, treba da zahvalite Bogu,, 
što vam je oprostio griehe. Čujte, kako svršuje da¬ 
našnje sv. evangjelje: »A jedan od njih vidjevši, da 
je očišćen, povrati se hvaleći Boga iza glasa, i pade 
ničice pred noge njegove , i zahvali mu; i to bješe Sa- 
maritanac. A Isus odgovarajući reče: Zar se ne oči¬ 
stiše desetorica ? A desetorica gdje su ? Ne nadje se 
koji bi se vratio i dao slavu Bogu, nego ovaj tudjin.« 
Sva desetorica gubavaca posluhnuše Isusa i odoše; 
k svećenikom. Devetorica Židova uputiše se u Jeru- 
salem, a Samaritanac u Samariju. Nego svi se očistiše 
putem, i to, kako si možemo lako misliti, iza kratkog 
putovanja, pošto je Isus brz u darivanju svojih milostL 
Vidjevši onaj Samaritanac, da je ozdravio, odmah se. 
vrati k Isusu, da mu se zahvali na tolikom dobro¬ 
činstvu. A zahvali mu se što je bolje mogao: iza 
svega glasa i padavši ničice pred njegove noge. Kako 
je dobar dakle morao biti taj Samaritanac, premda 
su Židovi držali Samaritance za najgore ljude. On 
se jamačno, vjerujući u Isusovo božanstvo, i obratio 
na pravu vjeru. Devetorica pak Židova izostaše možda 
po nalogu ili od straha pred židovskimi svećenici, ili 
iz pomanjkanja poniznosti. Nu bilo što mu drago,. 

svakako ne uradiše liepo, i Isus se javno potuži na 
njihovu nezahvalnost. 

Onaj Samaritanac i onih devet Židova predstav¬ 
ljaju pogane i Židove. Njihova zajednička guba znači,, 
da su i jedni i drugi bili okaljani griehom. A budući 
da Isus jedne i druge izlieči, to znaraenuje, da Židovi 
i pogani imadu jednoga istoga Spasitelja: Isusa Krista. 
Židovi premda su primili od Isusa mnoga veća do¬ 
bročinstva, nego drugi, i zato mu morali biti mnogo 
više zahvalni, ipak se ne obratiše na pravu vjeru, jer 
bijahu oholi i nezahvalni, te ostaše radje uz svoje 
nevjerne i tvrdokorne svećenike; dočim pogani sa 
zahvalnošću primiše Isusovu vjeru. Odatle se vidi 
kako Bog cieni i nagradjuje zahvalnost. Onoga 
Samaritanca pohvali Isus za njegovu zahvalnost: 
» Ustani, idi; vjera tvoja ti pomože!« dočim se proti 
ostaloj devetorici potuži radi njihove nezahvalnosti: 
»Zar se ne očistiše desetorica ? A devetorica gdje su ?« 
I zaista, zahvalnost je čin pravednosti i pristojnosti. 
Zahvalnost je naravska dužnost, i tko ne će da bude 
zahvalan, neka ni ne prima dobročinstva. Zahvalnost 
je krepost, a nezahvalnost ne samo nepristojnost i 
neugladjenost, već i zloća. Zahvalnost oplemenjuje 
čovjeka i pribavlja mu prijatelje, dočim nezahvalnost 
odaje čovjeka surova, i odbija ga od ljudi. Zahvalnost 
otvara nam vrata novim blagodatim, dočim nam ih 
nezahvalnost zatvara. Zahvalnost je Bogu i ljudem 
mila, a nezahvalnost mrzka i odurna. 

Odatle učite se, dragi kršćani, da budete z a- 
hvalni za dobročinstva, to više, što svi ta dobro¬ 
činstva veća. Budući pak da najveća dobročinstva 
primate od Boga, zato njemu morate biti najviše 
zahvalni. Osobito pak treba da mu hvalite poslie sv. 

izpoviedi, što vas je očistio od duševne gube t. j. od 
grieha. Zaista je žalostno vidjeti, kako mnogi tek što 
su se izpovjedili i pričestili, odmah bježe iz crkve, a. 
da se ni najmanje ne zahvale Bogu za tolika dobro¬ 
činstva. Kad vi pružite siromahu koricu kruha, oče¬ 
kujete, da vam na tom zahvali, a vi ne ćete da 
zahvalite Bogu, što vas je nahranio svojim vlastitim 
tielom. S toga kad god se izpovjedite i pričestite, 
ostanite još nekoje vrieme u crkvi, bacite se poput: 
onoga Samaritanca pred Isusa u presv. oltarskom 
sakramentu, i zahvalite mu što vas je đostojao očistiti 
od grieha i dati vam samoga sebe u sv. pričesti.. 
Najbolje pak zahvalit ćete Isusu za to dobročinstvo,, 
ako se budete čuvali grieha. Joj! kolika bi to bila 
nezahvalnost, kad bi tkogod brzo poslie izpoviedi, 
ili možda još onaj isti dan, počeo griešiti, kao što je. 
griešio prije! Onaj Samaritanac ostao je za cielo 
Isusu do smrti vjeran i zahvalan. U njega se ugledajte,, 
pa kako je njega Isus doveo na pravu vjeru, molite 
ga, da bi tako i vas uveo u vječno blaženstvo. Amen. 

Na četrnaestu nedjelju po Duhovih. 

»Nitko ne može dva gospodara služiti.« Mat. 6 , 24 . 

Evangjelje sv. Mateja 6 , 24 — 43- 

U ono vrieme reče Isus učenikom svojim: 
Nitko ne može dva gospodara služiti ; jer ili će 
na jednoga mrziti a drugoga ljubiti, ili će jed¬ 
nomu voljeti a za drugoga ne mariti. Ne mo¬ 
žete Bogu služiti i mamoni. Zato vam kažem: 
ne brinite se za život svoj, šta ćete jesti, ni za 
tielo svoje, u što ćete se obući. Nije li život 

pretežniji od hrane, i tielo od odiela? Pogle¬ 
dajte na ptice nebeske, kako ne siju, niti žanju, 
ni sabiru u žitnice; pa ih Otac vaš nebeski 
hrani. Niste li vi mnogo pretežniji od njih? A 
tko od vas brinući se može primaknuti rastu 
svojemu lakat jedan? I za odielo što se brinete? 
Pogledajte na ljiljane u polju, kako rastu; ne 
trude se, niti predu; a kažem vam, da se ni 
Salomon u svoj slavi svojoj ne obuče kao je¬ 
dan od njih. A kad travu po polju, koja danas 
jest a sutra se u peć baca, Bog tako odieva, 
a kamo li vas, malo vjerni! Ne brinite se dakle 
govoreći: šta ćemo jesti, ili šta ćemo piti, ili 
čim ćemo se odjenuti ? Jer sve ovo pogani ištu. 
Jer zna Otac vaš, da vam treba sve ovo. Ištite 
dakle najprije kraljevstvo Božje i pravdu nje¬ 
govu; i ovo će vam se sve dodati. 

Svi ljudi diele se u dva tabora. Jedni služe Bogu 
a drugi svietu, jedni se skrbe za dušu a drugi samo za 
tielo, jedni za vječnu sreću a drugi lih za vremenitu. 
Tako je bilo uviek, tako je i sada, i bit će tako do 
konca svieta. No čemu se čovjek kod toga najviše čuditi 
mora, jest to, da se njih mnogo više skrbi za tielo 
nego za dušu, i da su oni, koji se brinu za ova 
vremenita dobra mnogo marljiviji od onih, koji se 
brinu za duševno spasenje. Kad bi se ovi toliko 
• skrbili za svoju dušu, koliko se oni skrbe za tielo, 
koliki bi to bili svetci! Razlog zašto se toliki ljudi 
brinu toliko za ovaj sviet, jest taj, što slabo pojimlju 
Boga i njegovu providnost. Da to čine pogani, još 
bi se nekako mogli izpričati, ali da se kršćani tako 
malo uzdaju u Boga, koji se brine i za nerazumne i 

nećutljive stvorove, to se nikako ne može izpričati, 
•pače takovi su kršćani vriedni najstrožeg ukora. 

Da dakle Isus pokaže svojim sljedbenikom, da 
se imadu mnogo više skrbiti za dušu nego za tielo, 
upućuje ih na providnost Božju, koja ako se toliko 
skrbi za ptice nebeske i liljane na polju, to će se 
više brinuti za nas ljude. Po tom da nas odvrati od 
prekoredne brige za ovimi vremenitimi dobri, reče 
krasnu propovied, što ste ju malo prije čuli iz pro¬ 
čitanog evangjelja. Tu propovied ja ću vam redom 
ponoviti i protumačiti, a vi si ju duboko utisnite u 
srce, da uzmognete po njoj svoj život upraviti. 

* 

* * 

i. ,, U ono vrieme reče Isus učenikom svojim: 
.Nitko ne može dva gospodara služiti; jer ili će na 
jednoga mrziti a drugoga ljubiti, ili će jednomu vo¬ 
ljeti a za drugoga ne mariti. Ne možete Bogu služiti 
i mamoni.“ Svi su ljudi dužni služiti Bogu, jer on je 
njihov najveći gospodar. Služiti pak Bogu znači vršiti 
njegovu volju t. j. vjerno i iz ljubavi prema njemu 
činiti što on hoće. Nego ne čine svi ljudi tako. Mnogi 
služe mamoni t. j. bogu bogatstva. Bog pak i ma- 
mona jedan su drugomu sasvim protivni, jer im je 
protivna svrha za kojom teže i sredstva, kojimi na¬ 
stoje da do svrhe svoje dodju. Po- tom kao što sluga 
ne može u isto vrieme služiti dva protivna gospodara 
i ugoditi objema, jer ako je jednomu poslušan, dru¬ 
gomu mora biti neposlušan; isto tako ne možemo ni 
mi služiti Bogu i bogatstvu. Prevelika briga za bo¬ 
gatstvom prieči čovjeka, da nema kada misliti na Boga 
i svoje dušno spasenje, pače, kako veli sv. Pavao 
apostol, ona ga vodi i na idolopoklonstvo. (Ef. 5, 5.) 

Čovjek koji služi bogatstvu kao drugomu bogu, taj 
ne drži ni Božje ni crkvene zapoviedi. On vara i 
krade gdjegod može, u nedjelju i blagdan mjesto da 
počiva i sluša sv. misu i propovied, obavlja težački 
posao samo da si svoj imetak poveća; a ako kada i 
dodje u crkvu, misli samo na svoj dobitak. Kako 
može takav čovjek služiti Bogu kad radi sve probvno. 
nego što Bog hoće? Pravo dakle veli Crkvenjak (10, 

9. 10.), da ništa nije gorega od skupca, jer on 1 dušu 

svoju prodaje za novac. .. 

Neo-o dobro valja razlikovati onoga, koji posje¬ 
duje bogatstvo, i onoga koji služi bogatstvu Imati 
bogatstvo i njim se dopušteno služiti nije ništa zla.. 
Pače koliki si bogatstvom kupiše nebo, dieleci milo¬ 
stinje! Kolike koristne zavode podigla je kršćanska 
darežljivost i još uviek diže! Isus osudjuje samo one,, 
kojima je srce tako priliepljeno za bogatstvo, da zab 
ravljaju na Boga i svoje dušno spasenje, koji u bo¬ 
gatstvu nalaze jedinu svoju sreću i smatraju ga svojom, 
zadnjom svrhom, tako da ne samo ne mare za siro¬ 
maha, već su i pripravni na svaku nepravdu. S toga 
čuvajte se, dragi kršćani, skuposti, 1 ne dajte 
kada zasliepiti od novca, da biste zbog njega izgu¬ 
bili dušu. , , . 

2 A zašto se mnogi ljudi toliko skrbe za bo¬ 
gatstvo? To čine zato, jer su odviše zabnnub 
svoj život, šta će jesti, 1 u sto ce se obuci. g 
takvim veli Isus: „Ne brinite se za život svoj, s ta 
ćete jesti, ni za tielo svoje, u što ćete se obuću 
Ovimi riečmi osudjuje Isus samo prekomjernu g 
za hranu i odielo, zbog koje čovjek zaboravi na Bo & a 
i svoje dušno spasenje. Nu skrbiti se umjereno za 
ono što nam je nuždno, da prema svojemu staležu 

pošteno živemo, ne samo da smijemo, nego nam je 
i dužnost. Ta sam Bog odredi, da si čovjek znojem 
lica svojega zasluži hljeb. (I. Moj. 3,19.); a sv. Pavao 
veli: »Ako tko ne će da radi, da i ne jede.« (II. 
Tes. 3, 10.). 

A da se ne bi tkogod prekomjerno brinuo za 
hranu i odielo, kaže Isus dalje: „Nije li životpretežniji 
od hrane, i tielo od odiela ?“ Ovdje se pod životom 
razumieva duša združena s tielom. Hoće pak Isus 
time da reče: Duša i tielo za cielo su plemenitiji, 
nego hrana i odielo. Ta koji si čovjek ne bi dao 
n. pr. radje svući odielo, nego pustiti da ga ubiju? 
Ako nam je dakle Bog dao dušu i tielo, za što ga 
nismo niti molili, niti si to mogli zaslužiti, onda će 
nam sigurno dati i ono što nam je potrebito da mo¬ 
žemo živjeti, ako ga budemo za to molili. Zašto da 
se dakle toliko brinete za hranu i odielo? Radje uz- 
dajte se u Boga, koji će vam sigurno dati ono što 
je manje vriedno na ime hranu i odielo, kad vam je 
dao ono što više vriedi t. j. život. 

3. Da pak Isus još jasnije pokaže, kako se Bog 
brine za nas, te nikoga ne zapušta, a najmanje dopušta 
da tkogod od glada pogine bez njegove volje, reče 
ovu priliku: » Pogledajte na ptice nebeske, kako ne 
siju, niti žanju, ni sabiru u žitnice; pa ih Otac vaš 
nebeski hrani. Niste li vi mnogo pretežniji od njih ?« 
To je najjači dokaz, da se uzdamo u Boga. Ptice ni 
ne siju, ni ne žanju, ni ne spremaju u žitnice, pa ipak 
ih hrani nebeski Otac. Ne razumievam ovdje one 
ptice, koje vi kod kuće hranite, već ptice u zraku, 
koje Bog hrani svojom rukom. Koliko ima takovih 
ptica, pa ipak nijedna ne pogine bez volje Božje! 
Vrabac je zaista neznatna ptica, pa i njega Bog hrani. 

Dr. M. Štiglić , Homilije , 23 

Kad ga u gniezdu zapuste stari vrabci, čini Bog da 
oko njega lete mušice ili da blizu njega izidje koji 
crvić, da se njime prehrani. Ako se dakle Bog toliko 
skrbi za nerazumne stvorove, kao što su ptice u zraku, 
koliko će se većma brinuti za nas razumne stvorove? 
Pamtite dobro čijim otcem zove Isus nebeskoga Otca 
govoreći učenikom. Veli im: » Otac vaš nebeski hrani 
ih,«, đake vaš Otac a ne Otac ptica. Time hoće Isus 
da reče: Ako se Bog, koji je vaš Otac, toliko skrbi 
za ptice, kojim nije Otac, koliko će se više brinuti 
za vas, koji ste njegova djeca! Kad je tomu tako, 
koji se ne će izručiti njegovoj otčinskoj brizi? Kao 
što se diete u svakoj nuždi i pogibelji baca materi 
svojoj u naručaj, isto tako treba da se i mi u svakoj 
potrebi izručimo u providnost Božju, to više što su 
nam sve suvišne brige bezkoristne, pošto sami od 
sebe ništa ne možemo. Isus veli: ,,A tko od vas 
brinući se može primaknuti rastu, svojemu lakat 
jedan?' Čovjeku bi mnogo puta dobro došlo daje 
viši, pa je ipak tako nemoćan, da si svojemu rastu 
ne može nikakvimi sredstvi dodati ma samo jedan 
lakat, ili pedalj, ili prst. Ako dakle ne možemo svo¬ 
jega vlastitoga rasta povisiti, kako ćemo onda dobiti 
stvari, koje su izvan nas, ako nam ih ne će dati onaj 
čije su. Pa ipak koliki ljudi od prevelike brige za 
timi stvarmi i osiede! 

4. Kao što se ne smijemo prekomjerno brinuti 
za hranu, isto se tako ne smijemo prekoredno brinuti 
niti za odielo. Isus veli: » A za odielo što se brinete ? 
Pogledajte na ljiljane u polju, kako rastu; ne trude 
se, niti predu; a kažem vam, da se ni Salomon u 
svoj svojoj slavi ne obuče kao jedan od njih. A kad 
travu na polju, koja danas jest a sutra se u peć baca. 

Bog tako odieva, a kamo li vas, malovjerni /« Opet 
nov dokaz, kojim Isus osudjuje prekorednu brigu za 
ove prolazne stvari. Jeste li kada motrili cvieće na 
polju, kako je liepo? Ne ću da govorim o cvieću u 
kakvom liepom vrtu ili perivoju, koje marljivo zalieva 
i njeguje ljudska ruka, već koje je samo niknulo na 
polju, i ni jedan se čovjek za nj ne brine. Koga da 
ne začara njegova raznovrstnost, boja, miris? Koji ga 
umjetnik na svietu može narisati onako, kao što je u 
naravi? Ono niti se trudi niti prede, pa ipak nijedna 
tvornica ne može proizvesti onako liepu svilu ili bar¬ 
šun, kao što je ono cvieće. Salomon bio je najboga¬ 
tiji kralj na svietu. Oblačio se u samu svilu, skrlet i 
zlato. Nu u svoj svojoj slavi ne bijaše tako liepo 
obučen, kao ono poljsko cvieće. Pa kako dugo traje 
to cvieće? Život njegov je samo od jednog dana. 
Noću bijaše još pupoljak. U jutro pala na nj jutarnja 
rosa i sunčani ga traci ugrijali, dok se nije razcvje- 
talo. Kad je danju najbujnije cvalo, sunčana ga žega 
pripekla, dok napokon nije uvehnulo i tako se osušilo 
te se u večer moralo baciti u vatru. Ako dakle Bog 
tako liepo odieva poljsko cvieće, da ni sam Salomon 
u svoj svojoj slavi nije bio tako liepo obučen, i ako 
ga tako liepo odieva, premda mu je život samo od 
jednog dana, koliko većma će odievati vas, koji ste 
stvoreni na sliku i priliku njegovu, i koji ste odre- 
đjeni za vječno uživanje neba! Zar će Onaj, koji se 
brine za tako sitne stvari, zaboraviti na vaše potrebe? 
O kako ste „malovjerni," kad mislite, da vas ne će 
hraniti Onaj, koji hrani ptice u zraku; ili da vas ne 
će oblačiti Onaj, koji odieva poljsko cvieće! 

5. Ljudi, koji se prekomjerno brinu za hranu i 
odielo, ne uzdajući se u Boga, zaslužuju ponovni Isu- 

sov ukor. Čujte kako Isus još jače opetuje ono što 
je već rekao: »Ne brinite se dakle govoreći-, šta ćemo 
jesti, ili Čim ćemo se odjenuti? Jer sve ovo pogani 
ištu. Jer zna Otac vaš, da vam treba sve ovo. i. Ne 
uzdati se u Boga, odaje slabu vjeru u njegovu pro¬ 
vidnost, sveznanstvo i svemogućstvo; a to je pogan¬ 
ski. Pogani nemaju sveznajućih i svemogućih bogova. 
Ne mogu dakle očekivati od njih ni hrane ni odiela; 
s toga se moraju sami brinuti za sve što im je po¬ 
trebito, niti ih možemo tako lako koriti, ako se za to 
odviše brinu. Nu vi, koji poznate pravoga Boga, koji 
vjerujete da je on sveznajuć i svemoguć, koji ga zo¬ 
vete Otcem svojim, zaslužujete najoštriji ukor, ako se 
za svoju hranu, odielo i druge potrebite stvari pre¬ 
komjerno brinete, pošto biste morali znati, da On kao 
sveznajući znade za vaše potrebe, kao svemogući 
može vam pomoći, a kao dobri Otac hoće vam'"po¬ 
moći. Ciela današnja Isusova propovied može se sve¬ 
sti na ovu kratku izreku: » Jer zna Otac vaš, da vam 
treba sve ovo .« To si zapamtite i vi, pak se sigurno 
ne ćete prekoredno brinuti za ove zemaljske stvari, 
već ćete se u svakoj potrebi i nevolji izručiti u pro¬ 
vidnost Božju. 

6 . Nego da ne bi možda tkogođ odatle zaklju¬ 
čio: ako se dakle Bog za nas brine, ne treba da se 
mi brinemo; tada nam ne treba ni moliti, ni raditi, ni 
skupljati, ni šteđiti. Ne tako! Čujte kako zaključuje 
Isus svoju propovied: »Ištite dakle najprije .kraljev¬ 
stvo Božje i pravdu njegovu; i ovo će vam se sve 
dodati '.« Ovdje se pod kraljevstvom Božjim razurnieva 
nebo i sve što u nebo vodi, ili ti drugimi riečmi dušno 
spasenje. Nego Isus ne veli, da ištemo samo kraljev¬ 
stvo Božje, već da ištemo ,,najprije“ kraljevstvo Božje.. 

Time je hotio kazati, da se prije svega najviše imamo 
brinuti za spasenje duše, a onda za tjelesne potrebe. 
Pravda pak Božja zahtieva, da radimo dobro i ču¬ 
vamo se zla, kako nam to Bog zapovieda. Nalaže nam 
pak Bog da molimo i radimo, a zabranjuje lienost i 
bezbrižnost. Dakle on hoće da si mi sami pomog¬ 
nemo kad možemo, a kad to ne možemo, onda nam 
obećaje svoju pomoć. Pa ako se budemo u prvom 
redu brinuli za dušu, onda će nam kao dodati ono 
što nam je potrebito za tielo. Kako dobar je Bog! 
Nudi nam kraljevstvo nebesko, da si ga kupimo prav¬ 
dom, a ostalo kao hranu, odielo i t. d. obećaje, da 
će nam dati kao dodatak. Ove vremenite dakle stvari 
daje nam Bog kao dodatak k vječnoj nagradi, kao 
kad trgovac običnim svojim kupcem nad kupnju što¬ 
god pridoda. Nije li dakle ludo skupimi prekomjer- 
nimi brigami kupovati dodatak, a što je poglavito 
t. j. kraljevstvo nebesko zapustiti. Nego upravo zato 
se obično dogadja, da koji se ne brinu za vječno 
blaženstvo, nemaju ni vremenitoga blagoslova, i tako 
su obojega lišeni. Budemo li uviek imali na pameti, 
da prava naša sreća stoji u spasenju duše, a hrana, 
odielo i druge slične stvari da su samo dodatak 
k tomu, onda ćemo se za cielo najprije i najviše bri¬ 
nuti za dušno spasenje, a u drugom redu za tjelesne 
potrebe, to više, što nam Isus obećaje, da ćemo sve 
što trebamo za tielo dobiti kao dodatak, ako se bu¬ 
demo najprije brinuli za dušu. » Ištite dakle najprije 
kraljevstvo Božje i pravdu njegovu; i ovo će vam se 
sve dodati.«. Amen. 

Na petnaestu nedjelju po Duhovih. 

»Iđjaše Isus u grad, koji se zove Naim.« Luk. 7> 11 • 
Evcmgjelje sv. Luke 7, u — 16. 

U ono vrieme idjaše Isus u grad, koji se 
zove Naim, i s njim idjahu učenici njegovi i 
množtvo naroda. A kad se približavaše k vra- 
tam gradskim, gle, iznošahu mrtvaca, jedinca 
sina matere njegove, i ona bješe udovica; i 
naroda iz grada mnogo idjaše s njom. I vi¬ 
djevši ju Gospodin sažali mu se za njom, i 
reče joj: Ne plači! I pristupi i prihvati za mrt¬ 
vački lies (a nosioci stadoše). I reče: Mladiću,, 
tebi govorim, ustani! I sjede mrtvac i stade 
govoriti. I dade ga materi njegovoj. A strah 
obuze sve, i hvaljahu Boga govoreći: Velik 
prorok ustade medju nami, i Bog pohodi 
narod svoj. 

Grad Naim leži u Galileji na obronku briega 
Hermona, odakle je divan vidik na Tabor i dolinu 
Esdrelonsku. To je tako liep grad, da ga zovu gra¬ 
dom ljepote. Tu življaše vrlo ugledna i bogata udo¬ 
vica, koju je sve štovalo i ljubilo. Ona imadijaše jedinca 
sina, čija se mladost upravo razpupala i razcvjetala. 
Možete si misliti, kolik ponos bijaše taj mladić za 
udovicu majku. On joj bijaše najveća radost i utjeha. 
Ali evo nesreće! Kao što ruža u najljepšem cvietu 
vehne i padne, isto tako i nemila smrt pokosi ovoga 
mladića u cvietu mladosti i obori ga u grob. Tko da 
sada utješi majčino srce. nad tolikim gubitkom; tko 

da joj otare suze žalostnice? Tješilo ju sve, ali ona 
se utješiti ne može, jer joj nitko ne može povratiti 
jedinca sina, svu radost i nadu njezinu. 

Znao je to Isus; pa koji nije ni jednoga koraka 
učinio, a da ne bi bio štogod uradio Bogu na slavu i 
utjehu svojega naroda, uputi se sa svo jimi učenici i 
množtvom naroda iz Kafarnauma, gdje je malo prije 
ozdravio slugu satnikova, u Naim, da tu još veće čudo 
učini. Upravo zapadalo sunce, kad dodje u Naim. 
Hoće da ide kroz vrata u grad, al kad tamo, baš sada 
nose 11a ista vrata mrtvaca u grob. Sav grad bio 
je na sprovodu. Baš bijaše liepa zgoda, da Isus što 
većim čudom dokaže svoje Mesijstvo. A prijale su 
tomu sve okolnosti, kao večernja tišina, položaj mjesta: 
turoban sprovod, množtvo naroda; I zbilja, do sada 
je Isus samo bolestne ozdravljao, da pokaže, da je 
on gospodar zdravlja; ali sada hoće da pokaže, da 
je on i gospodar života. Na očigled dakle one bez¬ 
brojne svjetine, koja je sprovadjala mrtvoga mladića 
u gro!), i one koja ga je pratila u grad, uskrisi mladića 
i dade ga materi njegovoj. Videći ljudi to čudo, strah 
ih obuze i hvaljahu Boga; a to je Isus baš i namje¬ 
ravao. Sv. pismo spominje samo tri takva Isusova 
čuda, medju kojima je ovo prvo. Čini pak Bog 
takva čudesa u vrlo riedkih slučajevih, kad na ime 
hoće time štogod vanredna da postigne. I nas je to 
čudo zadivilo. Nu nije dosta da mu se samo divimo, 
već treba da ga i razumijemo, a razumjet ćemo ga, 
ako ga pobliže promotrimo. Da si pak to sve lakše 
zapamtimo, razmatrajmo: 

I. Sprovod onog mrtvaca; 

II. Kako Isus onog mrtvaca uskrisi; 

III. Kakav utisak učini to čudo na prisutne. 

I. 

Najprije razmatrajmo sprovod mrtvaca. »U 
ono vrieme idjaše Isus u grad, koji se zove Naim, i 
s njim idjahu učenici njegovi i mnoštvo naroda. A 
kad se približavaše k vratam gradskim, gle, iznošahu 
mrtvaca, jedinca sina matere njegove, i ona bješe 
udovica; i naroda iz grada mnogo idjaše s njom.«. 

i. Mrtvac, kojega nošahu u grob, ne bijaše siedi 
starac, već mladić u najljepšoj dobi. Taj mladić se 
je sigurno nadao, da će još dugo živjeti. Bio je zdrav, 
jak, bogat i ugledan. Sve mu to obećavalo ugodan 
život. Nu Bogu se drugčije svidjelo. Posije na nj 
bolest, od koje i umre. Dakle ni mladost, ni zdravlje, 
ni bogatstvo, ni ugled nije ga mogao očuvati od 
smrti. Odatle učite se, dragi kršćani, da smrt ne 
gleda ni na koga, niti ju može što zapriečiti. Pod 
njezinom kosom padaju i mlade ruže. Zapamtite sito 
dobro osobito vi mladići, koji živite kao da nikada 
ne ćete umrieti. Znajte, da vaš život visi na slabom 
končiću, koji se svaki čas može prekinuti, kao što 
se dogodilo onomu evangjeoskomu mladiću. Budite 
dakle uviek pripravni na smrt. Nemojte odgadjati 
pokore do muževne dobe ili ćak do starosti, jer ne 
znate hoćete li ovu dočekati. Mogli biste umrieti u 
mladosti, kao i ovaj evangjeoski mladić, a možda i 
nenadano. 

2. Ovaj mladić bio je jedinac sin matere 
svoje. Po tom materinja žalost bijaše to veća, što je 
izgubila jedinca sina, jer svakoj majci je jedinac 
draži, nego ako imade više sinova. K tomu ona bijaše 
i udovica. Kad kakav križ dodje na čovjeka, riedko 
je sam; obično ih dodje više skupa. Ovoj dobroj 

ženi ne bijaše dosta, što joj umre muž, već joj sada 
umre i jedinac sin, jedina podpora njezine starosti- 
Zidovi su mnogo držali do toga, da imadu potomaka 
u svojih obiteljih, navlastito ako su te obitelji bile 
bogate i ugledne; a gle, smrću ovoga mladića izumrla 
je slava one bogate i ugledne obitelji. Kolika bijaše 
ta nesreća! Pa tko je skrivio, da se u toj obitelji 
dogodila tolika nesreća? To se ne može reći. Kad 
jednom Isus sliepcu od poroda dade vid, zapitaše ga 
učenici njegovi: »Učitelju! tko sagrieši, ovaj ili rodi- 
telji njegovi, te se rodi sliep ? Isus odgovori: niti on 
sagrieši ni roditelji njegovi, nego da se jave djela 
Božja na njemu.« (Iv. 9, 2. 3.) Po tom nije svaka 
nesreća, koja dolazi na ljude, kazan Božja. Bog i na 
pravednike šalje križ i nevolju, budi da sebe proslavi, 
budi da njihovo spasenje osigura. On hoće da si 
trpljenjem zaslužimo nebo. Razžalošćuje nas, da nas 
može još više razveseliti, kako se to dogodilo i evan- 
gjeoskoj udovici. Kad dakle i vas, dragi kršćani, 
stigne kakva nesreća, nemojte duhom klonuti, već se 
uzdajte u Boga. On zna što je za vas dobro, pak 
vas kuša, da vas može kasnije više nagraditi. 

3. Onoga mrtvaca sprovadjalo je veliko 
množtvo naroda iz grada. To je najbolji dokaz 
kako ugledna bijaše ta obitelj, kojoj evo i zadnji 
potomak umre. Onaj narod pokazao je u tom djelo 
ljubavi, milosrdja i iskrenog prijateljstva. I pobož- 
noga Tobiju pohvali arhangjeo Rafael, stoje mrtvace 
danju sakrivao u kući i noću ih pokapao. I David 
pohvali stanovnike Jabes Galaada, što pokopaše kralja 
Saula. Tako se u svetom pismu hvale i učenici svetoga 
Ivana Krstitelja, što pokopaše svoga učitelja, i 
Nikođem i Josip od Arimateje, što pokopaše Isusa. 

Ugledajte se i vi u ove primjere, pak sprovadjajte 
rado mrtvace, i molite se za pokoj njihovih duša. 

II. 

Sad razmatrajmo, kako Isus uskrisi onog 
mladića. »I vidjevši ju Grospodin sažali mu se za 
njom, i veće joj: Ne plači! I pristupi i prihvati za 
mrtvački lies (a nosioci stadoše). I reče: Mladiću, 
tebi govorim, ustani! I sjede mrtvac i stade govoriti. 

I dade ga materi njegovoj. « To je kratka poviest, 
kako Isus uskrisi onoga mladića. Kako je vidjeti, za 
liesom išla je i majka onoga mrtvoga mladića, a 
možemo si lako misliti, kako je za njim naricala i 
tugovala. Ta njezina bol je opravdana, jer polazi iz 
materinske ljubavi. Isus ju pogleda i smili mu se. 
Možda je onda pomislio i na svoju vlastitu majku, 
kako će i ona njega, i to dosta brzo sprovadjati u 
p-rob. O, kako dobar i milostiv bijaše Isus ! Nu on onu 
razcviljenu udovicu ne žali samo u srcu, već hoće 
da joj i činom pomogne. Ide k njoj i utješi ju veleći: 
»Ne plači!«. Dvie samo rieči, ali dva najdragocienija 
melema za ono raztuženo materinsko srce. Ako su 
tako sladke rieči prijatelja, kad nas u tuzi utješi, kako 
su tek ove Isusove rieči morale ublažiti tugu one raz- 
cviljene majke! Na te Isusove rieči već nije imala 
uzroka da plače. Ne reče joj pak to Isus zato, kao 
da on osudjuje njezine suze za umrlim sinom, već, 
kako veli sv. Ambrosij, zabrani joj plakati za onim, 
koji će skoro oživjeti. Nu svakako nam je time hotio 
pokazati, da ne tugujemo odviše za mrtvimi poput 
pogana, koji ne vjeruju u uskrsnuće života. Radje se 
molimo za pokojne. To će im mnogo više koristiti, 
nego sve naše suze. 


na petnaestu nedjelju po Duhovih 365 


No lako je reći: »ne plači.« Tako rekoše si¬ 
gurno i mnogi drugi onoj žalostnoj udovici. Nu Isus 
znade svojim riečim dati i krepost. On može lako 
ukloniti uzrok plača, i učini to. Čujte kako! Pristupi 
k mrtvačkom liesu i dotače ga se. Nosiocem reče da 
stanu. Oni stadoše i položiše lies na zemlju. Sad su 
svi okolo stojeći uprli oči i misao svoju u Isusa, da 
vide i čuju što će učiniti. Pače i oni koji su već.na- 
pried išli, kao i oni koji su za liesom hodili, dodjoše 
k liesu, da vide što je. Lies je izgledao kao i naša 
nosila. Naokolo bio ogradjen da mrtvac ne može pa¬ 
sti. Mrtvaca nisu nosili zatvorena u škrinji, već samo 
zamotana u platno. Ruke i noge bijahu mu svezane. 
Svi okolo stojeći gledahu na mrtvaca i Isusa. Sad će 
Isus mrtvacu: » Mladiću, tebi govorim, ustani!« Mladić 
se odmah probudi, ustade i poče govoriti sa svo¬ 
jom majkom, rodjaei i drugimi. Kako moguć je Isus! 
Da su svi oni ljudi zvali onoga mrtvaca još jačim 
glasom, ne bi ih bio čuo; dočim Isusov glas čuje i 
na njegovu zapovieđ ustaje. I drugi neki sveti ljudi 
kao Ilija, Elisej, Petar i Pavao uskrisiše mrtvace, nu 
sasvim drugčijim načinom. Oni se prije moljahu Bogu, 
baciše se na mrtvaca, i u imenu Božjemu učiniše čudo; 
dočim Isus ovomu mrtvacu u svoje ime zapovieda da 
ustane, i on ustaje. Time je pokazao Isus, da je on 
neograničeni gospodar života i smrti i da ga sve 
sluša. To je dakle čudo prvoga reda. Ako je tomu 
tako, onda on nije samo čovjek već i Bog. Kad m'a- 
dić ustade, odriešiše mu ruke i noge, Isus ga prime 
za ruku i dade ga materi njegovoj. Možete si misliti 
radost materinju, a i kako se presenetiše svi, koji to 
gledahu. Isus je mogao onoga mladića pridržati za 
sebe, i upotrebiti ga barem kao pratioca na putu. 

pošto je imao pravo na njegov život, nu on toga nije 
hotio učiniti. On štuje pravo majke na svoga sina, 
kao što je štovao njezinu žalost, pak joj ga natrag 
vraća. Je li mogla dobiti dragocieniji dar od ovoga? 
S kolikim veseljem i zahvalnošću morala je pritisnuti 
svoga uskrsnulog s ; nka na svoje materinske grudi! 
Uzhićena od radosti povede ga kući, i veselo spro¬ 
vede s njime dneve starosti svoje. Tko bi mogao 
opisati njezinu radost? 

Blago vam, žalostile udovice, kad imate takvog 
utješitelja i pomoćnika! Znam da je vaše stanje ku¬ 
kavno. Nu zato nemojte duhom klonuti, jer imate 
mogućeg zaštitnika, pa makar vas sve na svietu osta¬ 
vilo. Isus da može udovici otrči suze, uskrisi joj je¬ 
dinca sina. U Boga dakle ufajte, pa će vam on po¬ 
moći. Sliedite savjet sv. Pavla, koji veli: »Prava udo¬ 
vica i osamljena uzda se u Boga, i živi u molitvah i 
u moljenju dan i noć.« (I. Tim. 5, 5.) Već u starom 
zavjetu kaza David, da je Bog otac sirota i sudac 
udovica. (Ps. 67, 6.) Kao otac pak brine se za za¬ 
puštenu djecu, a kao sudac štiti udovice proti tlači- 
teljem. Sam Bog kaže, da počinja grieh u nebo vapi¬ 
jući, koji tlači udovice i sirote. (I. Moj. 22, 22. 23.) Eto 
dakle kako se Bog za vas skrbi, siromašne udovice 
i sirote. Nego odatle učite se i vi drugi dragi krš¬ 
ćani, da medju svimi žalostnimi i siromašnimi najviše 
tješite siromašne udovice i sirote, i da im pomažete 
koliko više možete. Tako ćete najbolje omiljeti Bogu. 
Pokazao vam je to Isus svojim primjerom s evangje- 
oskom udovicom. A čujte takodjer što veli sv. Jakov 
apostol (1, 27.): »Vjera čista i bez mane pred Bogom 
i otcem jest ova: obilaziti sirote i udovice u njihovih 
nevoljah.« 

Nego još nešto valja da se učimo od ovoga 
Isusova čuda. Sv. Auguštin kaže, da se pod onim 
umrlim mladićem razumievaju grešnici, koji su du¬ 
hovno umrli, a pod onom žalostnom udovicom da 
se razumieva crkva, koja plače zbog gubitka tolikih 
svojih sinova. Kako se dakle Isusu sažalilo za onom 
udovicom zbog smrti njezina jedinca, neka se sažali 
i nam za crkvom zbog gubitka tolike njezine djece. 
Da pak ublažimo žalost svoje mile majke, nastojmo 
barem mi, da budemo uviek njezina živa djeca, i mo¬ 
limo Boga: kako se dostojao razveseliti onu evan- 
gjeosku udovicu uskrisivši joj sina, da bi se tako do¬ 
stojao na radost svoje zaručnice od duhovne smrti 
uskrisiti grešnike. O kolike duhovne mrtvace uskri- 
suje Isus svaki dan, nad kojima se crkva neizmjerno 
raduje! On bi rada sve grešnike uskrisiti na duhovni 
život, nu mnogi mu se opiru. O koliko je puta i nam 
rekao: ustani, ustani iz groba grieha svojih, a mi 
smo voljeli spavati u svojih opačinah. Zatvorismo pred 
njim uši, da ne čujemo glasa njegova; ne htjedosmo 
otvoriti očiju, da ne moramo spoznati njegova nauka 
i opomena; zatvorismo usta, samo da ne moramo sla¬ 
viti njegovu dobrotu i milosrdje. Kolika je žalost mo¬ 
rala razdirati srce njegovo i njegove zaručnice ta 
naša sljepoća i tvrdokornost! Nu ako smo im do sada 
zadavali toliku žalost, razveselimo ih barem od sadaj 
čujmo glas Isusov, upoznajmo svoje žalostno stanje, 
ustanimo od grieha, i hvalimo Boga. Veće je zlo, kad. 
tko smrtno sagrieši, nego kad umre; po tom i veće 
je Božje dobročinstvo, kad koga uskrisi od duhovne 
smrti, nego kad ga uskrisi od tjelesne smrti. Vi otci 
i matere plačete, kad vam umre sin ili kći, nu mno cr o 

. ' o 

više plačite, ako vam je sin opak, ili kći zavedena;. 

Blanka, pobožna francuzka kraljica, reče svome mla¬ 
dom sinu Ludo viku kad polažaše u rat: »Sinko moj! 
koliko god te ljubim, ipak bih te radje vidjela namah 
mrtva, nego da čujem, da si smrtno sagriešio.« Sv. 
Augustin bio je dugo vremena nevjernik i veliki greš- 
nik. Majka njegova sv. Monika uviek je za njim pla¬ 
kala i molila Boga, da ga obrati. Bog usliši njezine 
molitve i otare njezine suze. Sveti se Augustin obrati 
i postade velik svetac i naučitelj crkve. Roditelji! 
ako i vi imate zločestu djecu, plačite i molite Boga 
za nju; Isus će vas uslišiti, i uskrisiti djecu vašu od 
orieha na duhovni život, a to morate cieniti više, nego 

o 

da vam mrtvo diete uskrisi. 

Prije nego Isus uskrisi onoga evangjeoskoga 
mladića, nosioci moradoše stati. To znači: koji hoće 
da ga Isus uskrisi na duhovni život, taj treba da stane 
t. j. da prestane griešiti. Pijanac dakle valja da ostavi 
onu krčmu, bludnik ono posielo i osobu, tat treba 
da povrati ukradeno i t. d.; inače pokajanje nije 
iskreno i izpovied ništa ne valja. 

Ona četvorica što nošahu mrtvaca u grob znače 
one zločine, koji čovjeku pospješuju smrt, a to su: 
neumjerenost u jelu i pilu, blud, srdjba i neposluh. 
Čujte što veli sv. pismo o neumjerenosti: »Zbog pi¬ 
janstva mnogi pomrieše; a koji je umjeren, produljuje 
si život.« (Crk. 37, 34.) Kako je pak Bog zbog blud- 
nosti kaznio rod ljudski obćim potopom, a Sodomu 
i Gomoru ognjem iz neba popalio, svim vam je poz¬ 
nato. O jadu veli Job (5, 2.): »Ludjaka usmrti njegova 
srdjba.« Kako pak Bog obećaje dug život onim, koji 
slušaju svoje roditelje', poznato vam je iz četvrte za- 
poviedi Božje. Po tom čuvajte se svih tih grieha, da 
vas prije dobe ne bace u grob. 

III. 

Napokon razmatrajmo, kakav utisak učini to 
čudo na prisutne? »A strah obuze sve, i hvaljahu Boga 
govoreći: Velik prorok ustade rnedju nami, i Bog po¬ 
hodi narod svoj.« Kako je vidjeti, sv. Luka ovimi 
riečmi iztiče osobiti učinak toga čuda. » Strah obuze 
sve« t. j. i one koji pratijahu Isusa, i one koji spro- 
vadjahu mitvaca, a sigurno i mater onoga uskrsnu¬ 
loga mladića, pa i njega samoga. A obuze ih strah 
zato, jer se nalažahu u blizini Onoga, koji, kao što 
je jednom riečju dao život mrtvomu, može i njima 
zamieniti život smrću. U tom činu upoznaše u Isusu 
božansku moć, pak » hvaljahu Boga,« što im je u Isu¬ 
sovoj osobi poslao onoga velikoga proroka, kojega 
je po Mojsiju obećao svomu narodu. (V. Moj. 18, 15.) 
Po tom čudu dakle vjerovaše Židovi, da je Isus pravi 
Bog i obećani Mesija. (Iv. 5, 21.) Ako su svi hvalili 
Boga, kako ga je tek morala hvaliti ona razveseljena 
udovica .i njezin sin! I to je najveći uspjeh, što gaje 
Isus ovim čudom mogao postići. Kako se morao nad 
tim uspjehom i on sam veseliti! 

Kad bismo i mi bili kod onoga čuda, sigurno 
bio bi i nas obuzeo strah, i hvalili bismo Boga Otca, 
što je svoga Sina tako uzveličao. Medjutim hvalimo 
ga i sada, kad znamo još i za druga tolika Isusova 
čudesa. Učvrstimo se u vjeri, kad vidimo toliku nje¬ 
govu moć, da i mrtve uskrisuje; uzdajmo se u njega, 
kad je tako milosrdan, da svakoga rado tješi; ljubimo 
ga, kad je tako dobar, da svakomu i neuprošen po¬ 
maže. Molimo ga, kao što je onoga mrtvoga mladića 
uskrisio od tjelesne smrti, da bi tako i sve grešnike 
uskrisio na duhovni život, da ga tako svi uzmog- 
nemo u nebu slaviti i hvaliti u vieke. Amen. 

Na šestnaestu nedjelju po Duhovih. 

»Svaki, koji se podiže, ponizit će se, a koji se ponizuje, po¬ 
dignut će se.« Luk. 14 , u. 

Evcmgjelje sv. Luke 14, 1 — u. 

U ono vrieme kad dodje Isus u subotu u. 
kuću jednoga kneza farisejskoga da jede hljeb, 
i oni motrahu na njega. I gle, bješe pred njim 
nekakov čovjek, na kojem bješe vodena bolest. 
I odgovarajući'Isus reče zakonoznancem i Fari- 
sejem govoreći: Je li slobodno u subotu izcje- 
ljivati? A oni zašutješe. On pak dohvativši ga 
se, izcieli ga i odpusti. I odgovarajući reče im 
Koji od vas ne bi svojega magarca_ ili vola, 
da mu padne u zdenac, odmah izvadio u dan 
subotni? I ne mogoše mu odgovoriti na to. A 
uzovnikom kaza priču, kad opazi kako izbirahu 
začelja, i reče im: Kad te tko pozove na svadbu, 
ne sjedaj u začelje, da ne bude medju uzovnici 
tko poštovaniji od tebe, i da ne bi došao onaj, 
koji je pozvao tebe i njega, i rekao ti: podaj 
mjesto ovomu! i onda bi sa stidom morao sjesti 
na posljednje mjesto; nego kad te tko pozove, 
došavši sjedni na posljednje mjesto, da ti reče, 
kad dodje onaj, koji te pozva: prijatelju, po- 
makni se više! tada će ti biti čast pred onimi, 
koji sjede s tobom za stolom. Jer svaki koji 
se podiže, ponizit će se, a koji se ponizuje, 
podignut će se. 

Ono što nam pripovieda današnje sv. evangjelje- 
dogodi se jamačno u Pereji, i to zadnje godine života 


Isusova. Pereja je najljepša i najrodnija pokrajina u 
Palestini, koja se protezala onkraj Jordana uzduž 
rieke nešto niže od Genesaretskog jezera do mrtvoga 
mora. Stanovnici Pereje, premda jako pomiešani s po¬ 
gani, bijahu u živahnom doticaju sa stanovnicima 
Judeje. I u Pereji bijaše mnogo Fariseja i književnika. 
Pereja spadala je pod kralja Heroda Antipu. Tu je 
sv. Ivan Krstitelj propoviedao i kršćavao. Tu bi bačen 
u tamnicu i odrubljena bi mu glava. Isus je tamo 
takodjer zalazio, ali redje, pošto mu je Herod radio 
o glavi. (Luk. 13, 31.) Tu pozove jedan ugledan Farisej 
Isusa u subotu na objed, ne da ga počasti, već da 
ga kuša, ne bi li možda na njem štogod opazio, što 
se protivi farisejskim nazorom. Farisej je znao, da je 
Isus već mnoge bolestnike izliečio u subotu. Dovede 
dakle po svoj prilici i sada u blagovalište jednoga, 
na kojemu bješe vodena bolest, te si misli: ili će ga 
Isus ozdraviti ili ne će. Ako ga ozdravi, osvadit ću 
ga kao pogrditelja subote; ne ozdravi li ga, pred- 
bacit ću mu, da nema milosrdja za čovjeka nemoćnika. 
Tako mišljahu sigurno i drugi Fariseji i zakonoznanci, 
koji bijahu pozvani na gostbu, a jamačno se o svem 
tom još prije dogovoriše, kako će Isusa kušati. Isus 
je znao za tu njihovu zlobnu namjeru, nu on ipak 
ode k Fariseju u goste, da ih, kako kaže sv. Ciril, 
poduči. 

Kako je vidjeti, Isus bijaše za čitave gostbe u 
velikoj kušnji. Nego on se divno snadje i izbavi. 
Ozdravi bolestnika, a da mu nitko ništa nije mogao 
predbaciti. Pače videći, kako oni izabiraju samo prva 
mjesta za stolom, prihvati zgodu, da ih poduči o 
grdobi oholosti, i ljepoti poniznosti. 

Dr. M. Štiglić, Homilije. 

L Kako je Isus ozdravio onoga, koji imađijaše 
vodenu bolest, kazat ću vam u prvom dielu; 

II. Kakav je pak nauk dao Farisejem gdje valja 
sjedati na svadbi, čut ćete u drugom dielu. 

I. 

i. „U ono vrieme kad dodje Isus u subotu u 
kuću jednoga kneza farisejskoga da jede hljeb, i oni 
motrahu na njega.“ U ovo malo rieči zrcali se: a) 
Isusova mila dobrota, koji je i k neprijatelju išao 
na gostbu; b) ali ujedno vidi se i zloba Fariseja, 
koji motrahu na Isusa. 

a) Isus je rado obćio s ljudima, pače i pozvan 
išao k njima u goste i to ne samo k pravednikom 
već i grešnikom, ne samo k prijateljem već i k ne¬ 
prijateljem, kao stoje išao i danas knezu farisejskomu. 
Nego on nije išao u goste toliko da jede i pije, koliko 
da ljude uči i dobro im čini. Tako je na s.vadbi u 
Kani Galejskoj obratio vodu u vino; u kući Levijevoj 
obratio ovoga od carinika u Mateja apostola; u kući 
Simona gubavoga obratio Marija Magdalenu od velike 
grešnice u veliku pokornicu; u kući Zahejevoj obratio 
je ovoga od varalice u darežljivog milostinjara; idući 
k Marti i Mariji uskrisio je im brata Lazara; a danas 
došavši u kuću kneza farisejskoga izliečio je čovjeka, 
koji imađijaše vodenu bolest, i dao svojim neprijateljem 
mnogo liepih nauka o svetkovanju nedjelje i o poniz¬ 
nosti. Tako je Isus svuda gdje je god bio ostavljao 
za sobom tragove svojega svemogućstva i dobrote. 

Odatle učite se, dragi kršćani, ljubiti sve ljude i 
dobro im činiti, bili oni vaši prijatelji ili neprijatelji, 
jer svi su ljudi djeca Božja, stvoreni na sliku i priliku 
njegovu. Nego kao što je Isus svuda tražio samo 

spasenje ljudi, tako treba da i vi obćeći s ljudima 
ne ištete toliko svoje koristi, koliko sreću i spasenje 
bližnjega. 

b) Družtvo ovo sastojalo se od strogih Fariseja i 
zakonoznanaca. „Oni motrahu na njega,“ ne da se 
od njega čemu dobru nauče, već ne bi li možda što 
god rekao ili učinio, što se ne slaže s njihovimi na¬ 
čeli i običaji, da ga mogu pred narodom ocrniti i 
tužiti poglavarstvu. Kako neugodno je to moralo biti 
za Isusa! A pružila im se za to baš liepa zgoda, 
pošto bješe upravo subota, židovski blagdan, u koji 
se dan može po njihovu mnienju lako ogriešiti o 
zakon. Mjesto da paze na njegov uzoran i svet život, 
te se okoriste za svoje spasenje, oni vrebaju na njega, 
da ga uhvate u zamku. Kolika zloba! Kolika lukavost! 
O kad bi u tom na sebe više pazili nego na Isusa! 
Koliko bi grieha na sebi našli, dočim na Isusu nisu 
mogli naći niti sjene zla. Da i nisu imali nikakvoga 
drugoga grieha, već to bijaše dosta, što nisu imali 
nikakve ljubavi. Sv. Pavao apostol veli: »Ljubav ne 
misli zla.« (I. Kor. 13, 5.) Tko pravo ljubi, taj uviek 
drži druge ljude za bolje od sebe. Opazi li na bliž¬ 
njemu kakvu manu, znade ju izpričati. Ne može li je 
izpričati, pokrije ju plaštem ljubavi. O sve to ogriešiše 
se oni Fariseji i zakonoznanci. 

Čuvajte se, kršćani braćo, od te farisejske kuge. 
Nemojte paziti i prosudjivati samo druge, već pazite 
mnogo više na sebe, pak se popravite. 

2. ,,I gle, bješe pred njim nekakov čovjek, na 
kojem bješe vodena bolest. I odgovarajući Isus reče 
zakonoznancem i Farisejem govoreći: Je li slobodno 
u subotu izcjeljivati ? A oni zašutješe.“ Ovaj bolestnik 
bio je jamačno od Fariseja navlas doveden pred Isusa, 

da ga kušaju, šta će učiniti. Kako se vidi, onaj bolestnik 
nije ništa govorio ni prosio, valjda od straha pred 
Fariseji, jer bijaše subota. Medjutim ako su Fariseji u 
ovom bolestniku i htjeli zlobno kušati Isusa, to on ne 
samo suzbi njihovu zlobu, nego ih i liepo uhvati u zamku. 
Isus ne pita, kako je bolestnik došao tamo, niti čeka, 
da ga ovaj prosi za pomoć, već ganut milosrđjem 
prema njemu pita Fariseje i zakonoznance: „Je li 
slobodno u subotu izcjeljivati ?“ Pitao ih tako, jer je 
znao da oni ne odobravaju, što on u subotu liečh 
Tim pitanjem pozvao se Isus na njihov razum i sa- 
vjest, da vidi kako sude, i da li su pripravni prigrliti, 
istinu i dati se od njega podučiti. Isusu je bilo lako.. 
Odgovore li mu da se smije liečiti u subotu, onda. 
će ga izliečiti bez svakog obzira. Odgovore li mu pak 
da se ne smije, on će ga i tada izliečiti a njih o boljem 
podučiti. Nego za njih bila je to velika kušnja. Jer 
ako mu odgovore da' se smije liečiti u subotu, ne 
će imati uzroka da ga tuže; reknu li mu da se ne 
smije, bojahu se da će ih pobiti. Kad se toga ne bi 
bili bojali, po svojem osvjedočenju morali bi mu bili 
odgovoriti, da nije smjeti liečiti u subotu. No ne 
odgovaraju mu ni da se smije liečiti -u subotu, jer 
tada bi si sami sebi protuslovili. Mišljahu dakle: bit 
će najbolje, ako mučimo. I tako ne odgovoriše ništa. 
A to sigurno nije bilo liepo od njih, koji se toliko- 
hvastahu poznavanjem zakona i motrahu svakoga 
kako ga vrši. Medjutim kad oni ništa ne odgovaraju,. 
Isus sam rieši stvar i odgovori na svoje pitanje. Eto 
kako: 

a ) »On pak dohvativši ga se, izcieli ga i od- 
pusti.“ To je opet veliko čudo, kojim Isus pokaza, 
ne samo svoju moć i dobrotu, već i pravi duh kako 


na šestnaestu nedjelju po Duhovih 


373 


treba posvetiti subotu. Vi ste već sigurno kada čuli 
za vodenu bolest. U takvom se bolestniku sakupi 
voda medjo meso i kožu, uslied koje tielo oteče, što 
čovjeka strašno muči. K tomu ta se bolest vrlo težko 
lieči. Isus je ondje pred Fariseji i zakonoznanci sa 
samim doticajem, bez svakog liekau jedan čas izliečio 
jednog takvog bolestnika. Kolika je to moć! Takvoga 
liečnika za cielo još nikad nitko ne doživi! Tko da 
ne vjeruje u Isusa, koji čini takva čudesa? A valja 
.znati, da je onoga bolestnika ozdravio, a da nije bio 
ni od koga zato umoljen, pače se još odatle mogao 
nadati samo prigovorom i progonstvu. Sto više! On 
od onoga ozđravljenoga bolestnika nije očekivao ni 
hvale, pošto ga odmah odpu'sti. Kako dobar i poni¬ 
zan je Isus! 

Odatle se učite, dragi moji, pomagati nevoljnikom 
a da vas i ne prose za pomoć. Sama nužda i nevolja 
neka vam omekša srce i sklone na milosrdje, kao što 
je sklonula Isusa. A činite dobro ne zato, da vas 
ljudi hvale, nego zato, jer Bog tako hoće, pak će 
vas on zato obilno nagraditi. 

Sv. Otci kažu, da onaj čovjek, koji je bolovao 
od vodene bolesti, znači bludnika. Kao što se vodena 
bolest težko lieči, tako se i bludnik težko ostavlja od 
svoga grieha. Nego ako se predstavi Isusu t. j. nje¬ 
govu namjestniku u izpovjedaonici, može dobiti oprost 
od grieha. Izpovjednik će ga odpustiti zdrava, ako se 
skrušeno obrati k Bogu. A tako i svakoga drugoga 
grešnika, koji se takodjer može razumievati pod onim 
bolestnikom. 

b) Na svoje pak pitanje čujte kako divno odgo¬ 
vori Isus: »Koji od vas ne bi svojega magarca ili 
vola, da mu padne u zdenac, odmah izvadio u dan. 

subotni? I ne mogaše mu odgovoriti na to. lc Time 
hotio je kazati Isus: »Ako vam u subotu vol, magarac, 
ili drugo kakvo živinče padne u zdenac, odmah trčite 
da ga izbavite, ne toliko zbog živinčeta da ne pogine,, 
već da svojoj skuposti zadovoljite jaja da ne izliečim 
čovjeka, koji je mnogo dragocjeniji od živine? Vaše 
je djelo samo djelo pohlepe i lakomosti, a moje je 
djelo, djelo ljubavi.« (Beda.) Slika baš jaka, stvarna 
i istinita, proti kojoj nitko nije mogao ništa prigo¬ 
voriti. Nego oni po svojem običaju opet mučahu, a 
to njihovo sveudiljno mučanje je i razlog, zašto nikad 
ne mogahu doći do istine, i tako napokon i pro- 
padoše. 

Sad pamtite dobro, dragi moji župljani, što ću 
vam reći. Što je Židovom subota, to je nam nedjelja. 
Da nedjelju moramo svetkovati, to je treća zapovieđ 
Božja. Nego to nije prva i najveća zapovieđ. Prva i 
najveća zapovieđ jest: ljubiti Boga nada sve i bliž¬ 
njega kao samoga sebe. Ako smo dakle u nedjelju i 
blagdan dužni učiniti štogod iz ljubavi prema Bogu 
ili bližnjemu, to se onda ne protivi svetkovanju nedjelje. 
Po tom smjeti je u nedelju i blagdan kod kuće čuvati 
malenu djecu, dvoriti bolestnike, paziti na kuću i živinu 
i t. d. pa makar tkogod zbog toga ne mogao doći u 
crkvu, da sluša sv. misu i propovieđ. Koji u te dane 
ne može u crkvu, može se i kod kuće moliti, te nema 
nikakvoga grieha, ako zbog takvih i sličnih uzroka 
ne dodje u crkvu. 

Eto kako su se Fariseji i zakonoznanci sami 
uhvatili u onoj zamci, koju su Isusu pripravili, tako 
da mu ne mogahu ni odgovoriti. Nego još jače ih 
osramoti Isus glede reda, kako valja sjedati na 
svadbi, a to ćete čuti u drugom dielu. 

II. 

i. ,,A uzovnikom kaza priču, kad opazi kako iza- 
birahu začelja, i reče im: Kad te tko zove na svadbu, 
ne sjedaj u začelje, da ne bude medju uzovnici tko 
poštovaniji od tebe, i da ne bi došao onaj, koji je po¬ 
zvao tebe i njega, i rekao ti: podaj mjesto ovomu! i 
onda bi sa stidom morao sjesti na posljednje mjesto; 
nego kad te tko pozove, došavši sjedni na posljednje 
mjesto, da ti reče, kad dodje onaj, koji te pozva: 
prijatelju, primakni se više! tada ce ti biti čast pred 
onimi, koji sjede s tobom za stolom.“ Fariseji i zakono¬ 
znanci motrahu Isusa, ne bi li na njem opazili što 
god, za što bi ga mogli ocrniti i tužiti. E pa dobro I 
i on motraše njih; pa što opazi? Opazi da su oholi 
i to ne samo u mišljenju, nego i u činu. Trgaju se 
tko će za stolom sjesti na častnije mjesto. Svaki hoće, 
da sjedi na prvom mjestu. (Mark. 12, 39.). Ni prisut¬ 
nost stranoga visokoga gosta ne mogaše ih odvratiti 
od te nepristojnosti. Nu to bijaše malenkost. Oni 
držahu, da im i u carstvu Božjem pripadaju prva 
mjesta. Od te oholosti hotio ih odvratiti Isus, ali kako 
ljubežljivo i mudro. On, koji je svuda samo dobro 
činio, hoće da i ondje za stolom bude ne samo tje¬ 
lesni liečnik već i duhovni. Kao što je ozdravio onog 
čovjeka od vodene bolesti, hoće da ozdravi i one 
Fariseje od duševne bolesti. Oni Fariseji bijahu jako 
bolestni na duši; njihova bolest bijaše teža i pogi- 
beljnija nego onoga čovjeka, koji bolovaše na vodenoj 
bolesti. Njemu se bila samo koža napuhnula od vode, 
ali njim je kipjelo i srce i pamet od oholosti. Drugi 
gost ne bi se možda bio ni usudio u tudjoj kući, za 
tudjim stolom davati nauke pristojnosti domaćinu i 

njegovim jednonvšljenikom. Nego Isus ne pazi na to. 
On neustrašivo prihvaća svaku zgodu, gdje se radi 
o spasenju duša. Pa da ih lakše obrati, govori tako 
obćenito i mudro, kao da se to njih i ne tiče, već 
nekih drugih, koji su pozvani na svadbu. Medjutim 
valja znati i to, da je u Židova bio običaj za stolom 
govoriti o takvih stvarih. Toga se držao i Isus. A da 
Fariseje ne odbije od sebe, govorio im osobito čedno, 
kao da im savjete daje. Divno je pak što reče: Kad 
te tko pozove na svadbu, ne sjedaj odmah na prvo 
mjesto, jer bi ti se moglo dogoditi da dodješ na 
zadnje mjesto, i tako budeš pred svimi gostovi po¬ 
nižen; već sjedi radje na zadnje mjesto, jer tada bi 
mogao sa čašću doći na prvo mjesto. Bolje je od manje 
častnoga mjesta doći na častnije, nego od častnijega 
biti premješten na manje častno. Tko nizko stoji, ne 
može pasti; dočim tko se visoko digne, u pogibelji 
je da padne, i to dublje, što se više popne. Naša 
poslovica veli: »Tko visoko leti, nizko padne.« 

Odatle se učite i vi, dragi kršćani, kad vas tko 
pozove u goste, da sami ne prebirete častnija mjesta. 
Bolje je da vas domaćin počasti. A učite se i to, 
kad koga opominjete, da to činite uviek mirno i sa 
svom ljubavlju. Tako ćete mnogo više opraviti, nego 
da se ljutite ili ćak psujete. Blaga rieč prodire u 
srce, a ugrižljiva ga još više razpaljuje i otvrdjuje. 

Značajno je zašto govori ovdje Isus o svadbi 
a ne o gostbi. Time je hotio dati priči svrhunaravni 
biljeg. Zidovi su si kraljevstvo nebesko predstavljali 
kao kakvu svadbu. Izraz je sasvim umjestan. Kao što 
na svadbi posjeđaju gostovi po časti, tako su u nebu 
razredjeni po zaslugah. Po tom red sjedenja na svadbi 
predstavljao je red blaženstva u nebu. A buduć da 

su si Fariseji na gostbah prisvajali prva mjesta, mi- 
šljahu da će i na nebeskoj svadbi imati pravo na 
takva mjesta. S toga ih je Spasitelj hotio odvratiti od 
te oholosti, da ne budu posramljeni u nebu. I tako 
je priča, što ju kaza Isus, bila ujedno i proročtvo, 
kako će Fariseji zbog svoje oholosti biti izključeni iz 
nebeskoga kraljevstva. 

2. Na koncu čujte, kako zaključi Isus svoju priču: 
„Jer svaki koji se podiže, ponizit će se, a koji se po¬ 
nizile, podignut ce se.“ Malo rieči, ali mnogo zna- 
menovanja. lime je hotio Isus ne samo Farisejem, 
nego i svim nam pokazati, kako treba da se ne samo 
na gostbah već i u obće čuvamo oholosti i sliedimo 
poniznost. Da, ne samo u družtvu, već i u svakom 
činu, govoru i mišljenju treba da budemo ponizni. A 
i ponizit ćemo se za cielo t. j. malo do sebe držati, 
i nikada sebe precjenjivati, kad promislimo, da sve 
što imamo, imamo od Boga, i da od sebe nismo 
vrstni ni misliti što god kao od sebe, nego daje naša 
vrstnoća od Boga. (II. Kor. 3, 5.) Pa ako se tako 
uviek i u svem ponizimo, bit ćemo uzvišeni; dočim 
ako se uzdignemo, bit ćemo poniženi. Isus sam reče :■ 
„Svaki koji se podiže, ponizit će se, a koji se ponizuje, 
podignut će se.“ Što pak Isus kaže, to se za cielo i 
izpunjava. Lucifer se pooholio, pa ga Bog strmoglavio 
u pakao. Prečista djevica Marija se ponizila do službe¬ 
nice, pa ju Bog uzvisio na čast matere Božje. Po¬ 
niznost je temelj i čuvarica svih kreposti. Naša srca 
treba da budu nizke doline, da se u njih mogu sa¬ 
kupljati rose milosti Božje. 

Nego spomenuvši Isus svadbu, pod kojom se 
razumieva kraljevstvo nebesko, hotio je ovimi riečmi 
kazati: tko se na ovom svietu ponizi, bit će u nebu 

povišen, a tko se ovdje uzvisi, bit će ponižen t. j. 
izključen iz kraljevstva nebeskoga. I to je posve 
pravedno. Jer kraljevstvo se nebesko daje samo kao 
plaća onomu, koji ga zasluži. Zaslužiti pak može se 
samo poniznošću, podnipošto pak ohološću, koja nije 
nikakva zasluga, već dapače grieh, na koji Bog ljuto 
mrzi. Budimo dakle ponizni. Učinimo se ovdje maleni, 
da budemo u nebu veliki. Odabirajmo ovdje zadnje 
mjesto, da dodjemo gore na što častnije mjesto. A 
da to polučimo, imajmo uviek na pameti što reče 
Isus: „Svaki koji se podiže, ponizit će se, a koji se 
ponizuje, podignut će se.“ Amen. 

Na sedamnaestu nedjelju po Duhovih. 

»Učitelju, koja je zapovied najveća u zakonu?« Mat. 22, 36. 

Evangjelje sv. Mateja 22, 34 — 46. 

U ono vrieme pristupiše k Isusu Fariseji,. 
i upita ga jedan od njih zakonoznanac, kuša¬ 
jući ga: Učitelju, koja je zapovied najveća u 
zakonu? Reče mu Isus: Ljubi Gospodina Boga 
svojega svim srcem svojim i svom dušom svo¬ 
jom i svom misli svojom. Ovo je prva i naj¬ 
veća zapovied. A druga je ovoj jednaka: Ljubi 
bližnjega svojega kao samoga sebe. O ove dvie 
zapoviedi visi sav zakon i proroci. A kad se 
sabraše Fariseji, upita ih Isus govoreći: Šta 
mislite za Krista, čiji je sin? Rekoše mu: Da- 
vidov. Reče im: Kako dakle David njega u 
duhu naziva Gospodinom govoreći: Reče Go¬ 
spodin Gospodinu mojemu: sjedi meni s desne., 
dok položim neprijatelje tvoje podnožje nogama 

tvojim? Kad dakle David naziva njega Gospo¬ 
dinom, kako mu je sin? I nitko mu ne mogaše 
odgovoriti rieči, niti smijaše tko od toga dana 
da ga zapita više. 

Ovo, što nam pripovieđa današnje sv. evangjelje, 
dogodi se u Jerusalemu u sriedu pred smrću Isusovom. 
To je zadnji sastanak Isusov s Fariseji. Neposredno 
pred ovim događjajem došli su k Isusu Saduceji, koji 
ne vjerovahu u uskrsnuće tjelesa. Nego on im zatvori 
usta, tako da se narod čudio njegovu nauku. Htjedoše 
i Fariseji pokušati sreću, pak stupiše da se s njime 
prepiru. Nu Isus ih sjajno pobiedi. Fariseji ga ob- 
koliše, a u ime sviju, zapita ga jedan zakonoznanac, 
kušajući ga: » Učitelju, koja je zapovied najveća u 
zakonu ?« Kako je vidjeti, Fariseji su uviek bacali 
Isusu klipove pod noge. Nu Isus ne samo da bješe 
uviek slavodobitnik, već ih svojimi pitanji tako zatjera 
u tjesnac, da mu napokon nisu mogli msta odgovoriti. 
Tako se dogodilo i sada. Oni ga zapitaše: „Koja je 
zapovied najveća u zakonu ?« a on ih zapita: »Šta 
mislite za Krista, čiji je sin?« Pitanje Fariseja ticalo 
se ćudoredja, koje Isus sjajno rieši; a pitanje Isusovo 
spadalo je na vjeru, koje im tako predstavi, da su 
lako mogli upoznati istinu, kad bi bili htjeli. Jedno i 
drugo pitanje je vrlo stvarno i znamenito, te zaslužuje 
da ga ozbiljno promotrimo. Ta dva pitanja bit će dva 
diela našega današnjega razmatranja. 

I. U prvom dielu razložit ću vam pitanje: koja 
je zapovied najveća u zakonu? 

II. U drugom: šta mislite za Krista, čiji 
j e s i n ? 

Slušajte pažljivo, da vam bude na dušno spasenje.. 

I. 

1. »U ono vrieme pristupiše k Isusu Fciriseji, i 
upita ga jedan od njih zakonoznanac, kušajući ga: 
Učitelju, koja je zapovied najveća u zakonu ?« Kako 

je vidjeti ovaj je zakonoznanac, koji upita Isusa, bio 
Farisej. U židovskom zakonu bilo je mnogo zapo- 
viedi, preko šest stotina. U rabinskih se školah živahno 
prepiralo, koja je glavna zapovied, u kojoj su uklju¬ 
čene sve druge. Nekojim bijaše glavna zapovied ona, 
koja se tiče obrezovanja; drugim, koja se odnosi na 
posvetilišta; trećim, koja nalaže svetkovati subotu itd. 
Fariseji držahu, da glavna zapovied stoji u vanjskom 
štovanju Boga. Čuvši Fariseji, kako je Isus sjajno 
pobio bludnju Saduceja glede uskrsnuća tjelesa, htje¬ 
doše od njega saznati, koja je najveća zapovied. 
Nego ne ufahu ga svi upitati, da ih ne bi kao i Sa- 
duceje pred narodom osramotio, već izabraše naj¬ 
mudrijega izmedju sebe, koji će ga to zapitati. Po 
pripoviedanju drugih evangjelista ovaj Farisej ne bijaše 
tako zloban, kao što bijahu drugi Fariseji. On je 
istina pitao Isusa iz radoznalosti i da ga kuša, nu 
bio je pripravan, da se dade od njega podučiti. S toga 
i pohvali Isus njegov odgovor, i utješi ga kraljevstvom 
Božjim. (Mark. 12, 32—34.) — Odatle učite se, dragi 
moji, kad o čem dvojite, da pitate pametne ljude, 
osobito svećenike, i oni će vam kazati istinu. Nu 
pitajte ih uviek s dobrom nakanom, da vas poduče, 
i da ćete ih sliediti. Bolje je devet puta pitati, nego 
jedan put pogriešiti. 

2. » Reče mu Isus: Ljubi Gospodina Boga svojega 
svim srcem svojini i svom dušom svojom i svom 
misli svojom. Ovo je prva i najveća zapovied. A druga 

je ovoj jednaka: Ljubi bližnjega svojega kao samoga 
sebe.«. Ovime nije Isus ništa nova kazao. Za ovu 
zapovied znali su i drugi. Sv. Luka evangjelist pri- 
povieda, kako je još prije jedan zakonoznanac došao, 
k Isusu pitajući ga, što mu je raditi, da dodje u život 
vječni. Isus mu reče: »Šta je napisano u zakonu, 
kako čitaš?« A on odgovarajući reče: »Ljubi Gos¬ 
podina Boga svojega svim srcem svojim, i svom 
dušom svojom, i svom snagom svojom; i svom misli 
svojom, i bližnjega svojega kao samoga sebe.« Reče 
mu Isus: »Pravo si odgovorio; to čini i živjet ćeš.« 
(Luk. 10, 25—28.) Kako je ovaj zakonoznanac mogao 
iz zakona znati, da je zapovied o ljubavi Boga i 
bližnjega prva i najveća zapovied, tako je mogao 
znati i onaj, o kom govori današnje sv. evangjelje, 
te nije trebao da kuša Isusa, pošto Isus ne dodje da 
stari zakon ukine, već da ga usavrši. Medjutim Isus 
u svojoj dobroti odgovori s mjesta to isto i današ¬ 
njemu zakonoznancu liepo, jasno i točno. I tako pokaza 
Isus, da ni jedna od onih zapoviedi, o kojima se 
prepirahu rabinske škole, i što učahu Fariseji, ne 
sačinjava prvu i glavnu zapovied, već ljubav Boga 
i bližnjega jest prva zapovied. Nego ovu zapovied 
treba da malko pobliže promotrimo. 

a) Ljubiti Boga znači: držati njegove zapo¬ 
viedi: Ljubiti ga svim srcem reći će željeti i na¬ 
stojati, da ga ne samo mi nego i svi ljudi što više 
spoznaju, i vrše njegovu volju. Ljubiti ga svom du¬ 
šom znači podvrći razum svoj njegovu objavljenju, i 
volju svoju njegovu zakonu. Ljubiti ga svom m išli to- 
liko je, koliko sjećati se uviek njega, i hvaliti mu za nje¬ 
gova nebrojena dobročinstva te se njima uviek na dobro 
služiti. Napokon ljubiti ga svom snagom isto je 

što i govoriti i raditi po njegovoj svetoj volji; sve 
suprotivštine strpljivo podnositi, i ne dati se ničim od¬ 
vratiti od njegove ljubavi, pače ako uztreba i isti svoj 
život treba dati rađje nego Boga uvriediti. — Lju¬ 
bimo li mi tako Boga? Ako ga dosele nismo tako 
ljubili, ljubimo ga barem odsele, te skrušenim srcem 
uzkliknimo sa sv. Augustinom: »Vječna ljepoto! tako 
stara pa uviek nova! Kako kasno sam te upoznao, 
kako kasno sam te obljubio! Razplamti mi srce svo¬ 
jom svetom ljubavi!« 

b) Za drugu zapovied današnji zakonoznanac ne 
upita Isusa, nu Isus ju sam doda, jer su ju Fariseji 
često kršili, držeći da su dužni ljubiti samo svoje pri¬ 
jatelje. S toga mu reče Isus: » Druga je zapovied pr¬ 
voj jednaka. : Ljtibi bližnjega svojega, kao samoga sebe .« 
Pod bližnjim razumieva Isus, kao što je drugda re¬ 
kao, osobito u onoj priči o milosrdnom Samaritancu, 
svakoga čovjeka bez razlike, bio naš prijatelj ili ne¬ 
prijatelj. Kako se pak. ima razumievati ono: » ljubi 
bližnjega svojega, kao samoga, sebe,« tumači sam, kad 
veli: »Sve što hoćete, da čine vama ljudi, činite i vi 
njima.« (Mat. 7, 12.) Kako god dakle što čovjek želi 
•sebi sva dobra tjelesna i duhovna, isto tako mora ta 
dobra željeti i drugomu; i kako god što želi, da ga 
drugi u nevolji tješi i pomaže, tako treba da i on 
drugoga u nevolji tješi i pomaže. Nego Isus nije to 
samo riečima učio, nego je i primjerom svojim po¬ 
tvrdio. Ta cio njegov život bio je posvećen dobro¬ 
činstvom ne samo za prijatelje nego i za neprijatelje. 
Sv. Luka veli o njem, da je »prolazio čineći dobro i 
izcjeljujući sve.« (Dj. ap. 10, 38.) Tvrdeći pak Isus, da 
je ova druga zapovied jednaka onoj prvoj, hoće da 
pokaže, da je ova druga zapovied isto tako zname¬ 

nita i potrebita, kao i ona prva. Jedna i druga zapo- 
vied jesu kao dva kotašca na jednih istih verugah, 
ili kao dva traka jednog istog sunca, tako da tko ne 
ljubi bližnjega, ne ljubi ni Boga, pošto Bog zapovieda 
ljubiti bližnjega, a ljubiti Boga znači držati njegovu 
zapovied. S toga i veli sv. Ivan apostol: »Ako tko 
reče: ja ljubim Boga, a mrzi na brata svojega, laža 
je; jer koji ne ljubi brata svojega, koga vidi, kako 
može ljubiti Boga, koga ne vidi?« (I. Iv. 4, 20.) A 
sv. Grgur Vel. kaže, da ljubav Boga radja ljubav 
bližnjega, a ljubav bližnjega hrani i kriepi ljubav Boga. 
Nu pošto je Bog izvor i svrha svake ljubavi, po sebi 
-se razumieva, da je samo ona ljubav prava, koja se 
temelji na kreposti, svetosti i pravednosti, đočim svaka 
druga ljubav kriva je i zabranjena. — Sad se pitajte, 
jeste li vi uviek vršili ljubav k bližnjemu kako treba; 
pa ako niste, odlučite tvrdo i stalno, da ćete ju od 
sada točno vršiti, jer gdje nema ljubavi bližnjega, ne 
može biti ni ljubavi Boga. 

3. Napokon čujte, što o tih dvih zapoviedih veli 
Isus: »O ove dvie zapoviedi visi sav zakon i proroci.« 
Ovimi riečmi hoće Isus da kaže, da je u zapoviedi 
ljubavi Boga i bližnjega sadržano sve, što Bog za¬ 
povieda, i što su proroci u Božje ime naučali, tako 
da tko ove dvie zapoviedi vrši, vrši i sve druge: 
prema Bogu, sebi i bližnjemu. I zaista, tko ljubi Boga 
nada sve, taj će ga za cielo i štovati, čuvati se psovke, 
taj će svetiti dan svetačni, vršiti crkvene zapoviedi, 
jer znade da Bog tako hoće. A tko ljubi bližnjega 
kao samoga sebe, taj će takodjer štovati svoje rodi- 
telje, čuvat će se da bližnjemu svojemu ne nanese 
kakve štete ili krivice, da ne učini štogod nepristojna i 
da bližnjega svojega ne ogovara, ne poželi što je 

njegovo, ne bude mu zavidan, da bude prema njemu 
milosrdan, te mu pomogne duševno i tjelesno gdje i 
kako može. 

Tako je Isus pobio Fariseje, koji mišljahu, da 
glavna zapovied stoji samo u vanjskih obredih što¬ 
vanja Boga. Nego ovim odgovorom osramotio je Isus 
i sve one kršćane, koji misle, da je dosta obavljati 
neke vanjske pobožnosti, a nisu ni iz daleka pro¬ 
niknuti pravim duhom njegova nauka. Tako mnogi 
kršćani trape svoje tielo postom, idu marljivo na Božje 
putove, po ciele satove sprovode u crkvi, upisuju 
se u svakojake bratovštine, brižno nose o vratu svo¬ 
jem skapular i druge pobožne znakove, dočim im srce 
kipi od mržnje na bližnjega, ogovaraju ga gdje god 
mogu, te bi ga, kako je rieč, u žlici vode utopili da 
mogu. Psu neka znadu takovi, da im bez ljubavi sva 
njihova dobra djela ništa ne vriede. Sv. Pavao veli: 
»Ako govorim jezike čovječje i angjeoske . . . ako 
imam proročtvo, i znam sve tajne i sva znanja, i ako 
imam svu vjeru da i gore premještam ... i ako raz¬ 
dani sve imanje svoje, i ako predam tielo svoje da 
se sažeže, a ljubavi nemam, ništa mi ne pomaže.« 
(I. Kor. 13, 1—4.) Jer samo onaj koji ljubi izpuni za¬ 
kon. Ljubav ne čini zla bližnjemu; dakle je ljubav 
izvršenje zakona. (Rim. 13, 8. 10.) 

Čuli ste odgovor na Farisejevo pitanje: koja je 
najveća zapovied u zakonu? Ostaje nam još, da u 
kratko promotrimo pitanje Isusovo na Fariseje: šta 
mislite za Krista, čijije sin? 

II. 

1. »A kad se sabraše Fariseji, upita ih Isus go¬ 
voreći: Sta mislite za A rista, čiji je sin ?» Onaj za- 

konoznanac pitajući Isusa u ime Fariseja: koja je za¬ 
povied najveća u zakonu? mislio si možda, da će mu 
Isus odgovoriti, da treba ljubiti Boga, koji je na ne- 
besih. Odgovori li mu tako, onda nema prava gra¬ 
diti se Bogom ih Sinom Božjim, pošto je on na zem¬ 
lji. Odgovori li pak, daje on Bog ili Sin Božji, onda 
bi se mogao tužiti kao javni bogohulac. Znajući Isus 
što Fariseji misle, pred svim narodom stavi im vrlo 
važno pitanje, koje se tiče čitavog vjerskog života 
ljudi: j>Šta mislite za Krista, čiji je sin?« t. j. šta mi¬ 
slite za Mesiju, tko je on? Oni ga pitahu, da ga ku¬ 
šaju, a on ih pita, da ih poduči. Židovi su znali, da 
Mesija ima doći; a mogli su lako znati iz proročtva 
i čudesa Isusovih, da je on taj obećani Mesija. Nego 
oni su u Mesiji očekivali samo čovjeka od roda Da- 
vidova, koji će se pojaviti kao kakav mogući kralj, 
dočim je Isus ne samo bio ponizan i siromašan, već 
je i propoviedao da njegovo kraljevstvo nije od ovoga 
svieta. Pitanje dakle, da li je Mesija samo čovjek ili 
ujedno i Bog vrlo je znamenito, kojim pitanjem ho- 
tio ih Isus neposredno pred smrću svojom upozoriti 
na Mesiju i iz vlastitih njihovih pisama dokazati, da 
je on obećani Mesija, pravi Bog i čovjek, ne bi li ih 
tako odvratio od naumljena ubojstva. Isusovo pitanje 
u prvi mah čini se neznatno, ali u sebi je vrlo škak¬ 
ljivo, na koje će Fariseji morati odgovoriti, da je Me¬ 
sija ih samo čovjek ili ujedno i Sin Božji. A kako 
mudro je to pitanje sastavljeno! Isus ih ne pita: šta 
mislite za Krista t. j. Mesiju, čiji će biti sin? već čiji 
j e sin? pošto je on već tu, s vama. — Oni ne slu¬ 
teći ni iz daleka u kakvo će se protuslovje zaplesti, 
sasvim sigurno i odrešito »rekoše mu: Davidov.« Od- 
govoriše mu pak tako, jer je Bog obećao Davidu, 
Dr. M. Štiglić , Homilije. 25 

da će se od njegove krvi roditi Mesija. Kad bi Me¬ 
sija bio samo čovjek, bili bi Fariseji sasvim dobro 
odgovorili, pošto Isus, kao čovjek jest zaista sin Da- 
vidov t. j. od njegova roda; jer prečista djevica Ma¬ 
rija, od koje se rodi Isus, vuče lozu od roda Judina 
iz kuće Davidove. Po tom i sv. Matej evangjelist opi¬ 
sujući rodoslovje Isusovo odmah na početku zove ga 
sinom Davidovim, jer kao čovjek poteče zbilja od 
Davida. 

2. Nu čujte što im na to reče Isus: » Kako da¬ 
kle David njega u duhu naziva Gospodinom govoreći: 
Reče Gospodin Gospodinu mojemtc: sjedni meni s desne, 
dok položim neprijatelje tvoje podnožje nogama tvo¬ 
jim ? Kad dakle David naziva njega Gospodinom, kako 
mu je sin ?« Imate znati, da se to sve, što Isus reče, 
nalazi u sv. pismu staroga zavjeta, i to u psalmu Da- 
vidovu sto i devetom. Židovi su to često puta čitali 
i molili iz svojih svetih knjiga, ali kako je vidjeti nisu 
mnogo o tom razmišljali. David u svom proročan¬ 
skom duhu zove Mesiju svojim Gospodinom, i to ta¬ 
kvim, koji sjedi ob desnu Božju, t. j. koji s Bogom 
imade istu vlast. Dakle Mesija je veći od Davida, po¬ 
što ga David zove svojim Gospodinom, koji sjedi 
Bogu s desne. Ako je tomu tako, onda Mesija nije 
samo čovjek; pače on je veći, nego koji angjeo, jer 
ni jednomu angjelu ne reče Bog: sjedni meni s desne. 
On je Bog, a pošto je kao čovjek došao na zemlju, 
onda je zajedno Bog i čovjek. 

3. Kad Isus tako sjajno odgovori Farisejem, 
čujte kako zaključuje sv. Matej današnje svoje evan- 
gjelje. »/ nitko mu ne mogaše odgovoriti rieči , niti 
smijaše tko od toga dana da ga upita više.«. Fariseji 
hoteći Isusa uhvatiti u zamku, sami se u nju uloviše, 


tako da osramoćeni ne samo ne mogahu mu ništa od¬ 
govoriti, već ih i za uviek prošla volja, da ga pitaju 
.za što. Kako liepo i jasno im je dokazao, da Mesija 
mora biti Bog. Iz proročtva pak i Isusovih djela mo¬ 
gli su lako uvidjeti, da je on taj. Nu oni zatvoriše 
svoje oči pred svjetlošću istine. U svojoj sljepoći 
ostaše tvrdokorni i čekahu jedva čas, kad će ovoga 
Boga—čovjeka smaknuti. 

Vi za cielo osudjujete Fariseje zbog njihove slje¬ 
poće i tvrdokornosti. Nu koliki kršćani zaslužuju to 
isto. Mi vjerujemo sa Židovi, da je Isus sin Davidov, 
a vjerujemo, da je i Sin Božji. Nu mi ga samo ustima 
izpoviedamo, a čini ga tajimo. On je naš učitelj, 
a mi ne ćemo da ga slušamo i držimo njegove za- 
poviedi. Obratimo se na vrieme, pak će se i on obra¬ 
titi k nama. Ljubimo Boga nada sve, a bližnjega kao 
same sebe. Izpoviedajmo svoju vjeru ne samo ustima, 
već i činom, pak će nam Isus biti milostivi sudac. Amen. 

Na osamnaestu nedjelju po Duhovih. 

;>Uzđaj se, sinko, opraštaju ti se griesi tvoji.« Mat. 9, 2. 

Evangjelje sv. Mateja g, 1 —8 . 

U ono vrieme ušavši Isus u ladjicu priedje 
i dodje u svoj grad. I gle, donesoše mu uzeta 
(gutom udarena), koji ležaše na odru. I vidjevši 
Isus vjeru njihovu reče uzetomu: Uzdaj se, 
sinko, opraštaju ti se griesi tvoji! I gle, neki 
od književnika rekoše u sebi: Ovaj huli na 
Boga. I videći Isus pomisli njihove reče: Za¬ 
što zlo mislite u srcih svojih? Šta je lakše reći: 
opraštaju ti se griesi tvoji; ili kazati: ustani i 

hodi? Ali da znate, da sin čovječji ima vlast 
na žemlji opraštati griehe; — tada reče uze¬ 
tomu: Ustani, uzmi odar svoj i idi u kuću 
svoju! I ustade i otide u kuću svoju. A ljudi 
videći bojaše se i hvališe Boga, koji je dao 
vlast takovu ljuđem. 

Dvostruka je bolest, koja kini rod ljudski: tjelesna 
i duševna. Toj dvostrukoj bolesti podvrženi su svi 
ljudi: i kraljevi, koji sjede na zlatnom priestolu kao 
i siromasi, koji se bore s gladju. Tjelesna je bolest 
zla, jer nam ogorčaje veselje i pokraćuje život; nu 
još je gora duševna bolest t. j. grieh, jer nam otimlje 
posvećujuću milost t. j. prijateljstvo Božje i pribavlja 
nam vječnu smrt pakla. Isus, Spasitelj svieta, došao 
je, da lieči obje bolesti. Do sada liečio je samo tje¬ 
lesne bolesti, ali sada hoće da lieči i duše od grieha. 
Učini to oboje, kako nam pripovieđa današnje sv. 
evangjelje, na jednom uzetom čovjeku, koji bijaše 
bolestan ne samo na tielu, već i na duši. Hotio je 
pak Isus tim čudom pokazati svoje božansko poslanje 
i narodu i Farisejem, ne bi li uvidjeli da je on pravi 
Mesija t. j. pravi Bog i čovjek, koji je došao spasiti 
sviet od grieha. S toga i učini Isus to čudo pred 
nebrojenim množtvom naroda i na očigled mnogih 
Fariseja i književnika, tako da se čudo ovo brzo raz. 
glasi po čitavoj Galileji i Judeji, te dopre ćak do 
glavnoga grada Jerusalema. Svi se čudjahu tolikoj 
Isusovoj moći i hvaljahu Boga, samo Fariseji i knji¬ 
ževnici mrmljahu i ostadoše tvrdokorni. 

I nas je to čudo zadivilo, jer do sada se još 
nikad nije čulo, da bi tko god samom riečju izcjeljivao 
bolesti i opraštao griehe. Nego što je u ovom doga- 

djaju znamenito jest to, da u njem opažamo tri Isu¬ 
sova čuda. Isus: 

I. Oprašta griehe uzetomu; 

II. Znade što misle Fariseji; 

III. I z c j e 1 j u j e uzetoga. 

Svakim tim čudom dokazuje Isus svoje božan¬ 
stvo. A uvjerit ćete se o tom za cielo i vi, kad vam 
sve to troje potanje protumačim, samo me pažljivo 
•slušajte. 

I. 

i. „ U ono vrieme ušavši Isus u ladjicu priedje 
i dodje u svoj grad. I gle, donesoše mu uzeta (gutom 
udarena), koji ležaše na odru.« Isus otide preko jezera 
Genesaretskoga, gdje je mnoge bolestnike izliečio. 
Sad se na ladjici opet vrati natrag i dodje u svoj 
grad t. j. Kafarnaum. Kako znate, Isus se rodi u 
Betlehemu, a do tridesete godine živio je u Nazaretu. 
Nego u toj dobi ode u Kafarnaum, gdje je najviše 
propoviedao i tvorio najviše čudesa. Pa budući daje 
zadnje tri godine svoga javnoga života sproveo 
većinom u Kafarnaumu, taj se grad zove njegov 
grad. Nazarenci su prosili, da bude kod njih i čini 
čudesa, koja je činio u Kafarnaumu, ali nije hotio, 
znajući da ga ne bi htjeli slušati. (Luk. 4, 23. 24.) 
Volio je biti u Kafarnaumu, jer se stanovnici one 
okolice bijahu uslied neprestanog obćenja s nevjernici 
pokvarili, pak mu bijahu na srcu, te ih htjede obratiti. 

I zbilja om ga ne samo rado slušahu i divljahu se 
njegovim čudesam, nego ga i riedkom gostoljubivošću 
uzdržavahu. Taj grad dakle kao glavni grad Gali¬ 
leje bio je Isusu kao Galilejcu glavno pozorište nje¬ 
gova rada. 

Dok je tu Isus u jednoj kući, kako to opisuju 
sv. Luka i Marko, propoviedao, četvorica njih ganuti 
milosrđjem donesu na nosiljci čovjeka uzeta s na¬ 
kanom da ga Isus izlieči. Nego kuća bijaše dubkom 
puna ljudi. Kad vidješe da ne mogu nikako do Isusa, 
uzpnu se na krov, otvore ga koliko im je trebalo 
te na uzetih spustiše onog uzetog čovjeka pred 
Isusa, kao kad vi spuštate mrtvaca u grob. Možete 
si misliti, kako su na to morali presenećeni ostati oni 
Isusovi slušaoci. — Od ove četvorice, koji bijahu- 
jamačno bolestnikovi rođjaci ili prijatelji, učite se, 
dragi kršćani, pomagati bolestnikom, da im ublažite 
njihove boli. Nego ne zaboravite tada ni na njihovu 
dušu, koja mnogo više vriedi od tiela. Nastojte, da 
se tada okriepe sv. sakramenti. O koliko se puta do¬ 
godi, da se rodjaci i prijatelji skrbe samo za tjelesno 
zdravlje bolestnikovo, a ne ufaju mu se reći, da primi 
sv. sakramente, samo da ga tobož ne raztuže. To su 
okrutni rodjaci i krivi prijatelji, jer dopuštaju da ne¬ 
voljnik za uviek izgubi i dušu i tielo. 

2. ,,I vidjevši Isus vjeru njihovu reče uzetomu: 
Uzdaj se, sinko, opraštaju- ti se griesi tvoji." Sta to 
govori Isus?! Gn, kojega ljudi drže samo za jedno¬ 
stavnog čovjeka, oprašta griehe, što samo Bog može. 
Grieh je uvreda Boga; dakle griehe može oprostiti 
samo Bog, koji se njimi vriedja. Kako može n. pr. 
sestra oprostiti uvredu bratu, koju je ovaj nanesao 
otcu? To može samo otac i nitko drugi. Kad dakle 
Isus uzetomu oprašta griehe, time očito pokazuje, da 
je on Bog. A tako razumješe i Židovi. Nego zašto 
oprašta Isus onomu uzetomu najprije griehe, dočim 
su ga ona četvorica pred njega spustili zato, da ga 
■ozdravi od tjelesne bolesti? Isus učini to zato, da 


pokaže kako je grieh mnogo veće zlo od tjelesne 
bolesti, i da je grieh često puta uzrok bolesti, kao 
što to bijaše jamačno i na ovom uzetom čovjeku, pak 
je trebalo najprije odstraniti uzrok bolesti, a tek onda 
samu bolest. A zavriedio je to bolestnik svojim po¬ 
kajanjem, i nosioci njegovi svojom vjerom i zaufanjem. 

Ovaj uzeti znači grešnika, koji dokle god je u 
smrtnom griehu, ne može ništa zaslužna raditi za nebo. 
Blago vam grešnici, kad imadete takvoga liečnika i 
utješitelja! Isus onoga grešnika zove sinkom svojim. 
Veli mu: „ Uzdaj se, sinko, opraštaju ti se griesi 
tvoji." Kako je to utješljivo za sve grešnike! Nijedan 
dakle grešnik neka ne klone duhom i ne zdvaja, već 
neka se skrušeno obrati k Bogu, pak će dobiti oprost 
od grieha. Isus već doduše ne živi na ovoj zemlji 
vidljivim načinom, nu on je vlast opraštati griehe 
predao apostolom i njihovim nasljednikom t. j. sve¬ 
ćenikom. Njim reče: »Sto god razdriešite na zemlji, 
bit će razdriešeno i na nebu« (Mat. 18, 18.); »Kojim 
oprostite griehe, oprostit će im se.« (Iv. 20, 23.) 
Opraštati pak griehe može samo Bog i koje on na 
to ovlasti. A pošto je Isus dao tu moć apostolom i 
njihovim nasljednikom, on mora biti Bog. Kad god 
dakle idete na sv. izpovied i svećenik vas odrieši, 
znajte, da su vam griesi isto tako oprošteni, kao da 
bi vam ih sam Bog oprostio, pak se time tješite, kao 
što se za cielo i onaj uzetnik utješio, kad mu Isus 
oprosti griehe. 

II. 

„/ gle, neki od književnika rekoše u sebi: Ovaj 
ludi na Boga. I videći Isus pomisli njihove reče: Zašto 
zlo mislite u srcili svojih ?“ Književnici su dobro 

znali, da opraštati griehe može samo Bog. Kad dakle 
čuše, gdje Isus oprašta griehe, moradoše ga priznati 
za Boga. A nukao ih je na to njegov sveti život i 
njegova čudesa, samo kad bi bili htjeli ljubiti istinu. 
Nu oni u svojoj sljepoći pomisliše, da si prisvaja 
pravo Božje, koje ga ne. ide, pak zlobno zaključiše, 
da huli na Boga, đočim su oni hulili na njega, sudeći 
krivo o njemu. Nego ipak ne usudiše se da to javno 
izreku već samo mišljahu u sebi. Znajući pak Isus nji¬ 
hove misli, reče im: » Zašto zlo mislite u sr tih svojih ?« 
Time hotio im je Isus dokazati upravo ono što oni 
ne vjerovaše, a to, da je on pravi Bog. U sv. pismu 
veli se, da samo Bog znade srca sinova ljudskih (II. 
Par. 6, 30.), i poznaje srca svih. (Dj. ap. 1, 24.) Ako 
dakle Isus u njihovih srcih čita njihove zle misli, onda 
je on pravi Bog, i ne huli na Boga, kad oprašta griehe. 
Kako pokunjeni moradoše ostati književnici na ove 
Isusove rieči! 

Odatle učite se, dragi kršćani, da nikada ne 
dopustite u srcih svojih mjesta zlim mislim, jer Bog 
za njih znade, te će ih kazniti. To neka si dobro za¬ 
pamte osobito oni, koji drže da se zle misli ne moraju 
izpovjediti svećeniku. Po tom kad vas napadnu kakve 
zle misli, kao oholosti, nečistoće, zavisti i t. đ., odbijte 
ih odmah, da ne privolite na njih; i tada ne samo 
nisu vam grešne, već su vam na veću zaslugu za 
nebo. 

Ostaje nam jošte da promotrimo treće Isusovo 
čudo, kako je izcielio uzetoga. 

III. 

1. Braneći se Isus protiv potvore književnika 
nastavi dalje: „Sta je lakše redi: opraštaju ti se griesi 

tvoji; ili kazati: listani i hodi? Ali da znate, da sin 
čovječji ima vlast na zemlji opraštati griehe; — tada 
reče uzetomu: Ustani, uzmi odar svoj i idi u kuću 
svoju! I ustade i otide u kuću svoju.“ Književnici su 
si mislili: Isus ne može ozdraviti uzetoga, pa da tu 
svoju nemoć pokrije, hini kao da mu čisti dušu od 
grieha. Nu Isus ih osramoti veleći: „Sta je lakše reći: 
opraštaju ti se griesi tvoji; ili kazati ustani i hodi?“ 
Opraštati griehe i čudom ozdravljati bolesti ljudem 
jednako je težko i nemoguće; dočim Bogu je oboje 
jednako lako. On to može samo kad hoće. Nu ljudem 
premda je u sebi teže izcieliti dušu od grieha, nego 
tielo od bolesti, čini se ipak da je ozdraviti bolestnika 
samom riečju veće čudo, nego oprostiti griehe, pošto 
se prvo vidi, a drugo se ne vidi. Kad Isus reče onomu 
uzetomu: „Opraštaju ti se griesi tvoji, (< Fariseji nisu 
mogli dokazati, da mu griesi nisu oprošteni, pošto 
toga nisu mogli vidjeti; dočim kad bi mu bio rekao: 
»Ustani ,« a on ne bi bio ustao, vidjeli bi da je vara¬ 
lica. Hoteći pak Isus dokazati, da on živeći na zemlji 
imade vlast opraštati griehe t. j. da je on Bog, čini 
vidljivo čudo, koje samo Bog može učiniti. Dakle 
ovim drugim čudom, izcjeljivanjem bolestnika, hoće 
da potvrdi prvo čudo, da može opraštati griehe. Po¬ 
tvrdi li to, onda je jasno da je on pravi Bog, obećani 
Mesija. Cilja na to i sam Isus, kad izrično kaže: » Ali 
da znate, da sin čovječji ima vlast na zemlji opraštati 
griehe; — tada reče uzetomu : Ustani, uzmi odar svoj 
i idi u kuću svoju! I ustade i otide u kuću svoju .« 
I tako su Fariseji i književnici sasvim pobiti i osra¬ 
moćeni, i kad bi htjeli ljubiti istinu, bili bi morali pri¬ 
znati Isusa za Boga, nu oni i nadalje ostaju tvrdokorni. 
Da, Isusu je lako samom riečju opraštati griehe, 

ozdravljati bolestnike, uskrisivati mrtvace, samo jedno' 
kano da mu je težko: izliečiti na ime tvrdokorne Fari- 
seje od njihove sljepoće. Bog je bez svake muke 
samo svojom svemogućom voljom stvorio sav sviet, 
a otvrdnutoga grešnika ne može obratiti na pokoru, 
ako ovaj ne će, pošto Bog štuje njegovu slobodu. I 
tako sve Božje nastojanje, da se grešnici obrate na 
pokoru, ostaje često puta bezuspješno, tako da se ne¬ 
brojene duše na vieke izgube. Pazite, da se to komu 
od vas ne dogodi, jer veće nesreće od te za čovjeka 
nema. 

Nego povratimo se radje od ovog zmijskog fari- 
sejskog plemena k onome uzetom bolestniku. Uzetost 
bijaše takva bolest, da se čovjek nije mogao ni jednim 
udom ganuti, kamo li stojati ili hoditi. Liečnici, da 
mogu od te bolesti koga izliečiti, trebaju mnogo sred¬ 
stava i dugo vremena. Isus pak ozdravljuje jednoga 
takvoga bolestnika na očigled bezbrojnog množtva i 
mnogih Fariseja, bez svakog sredstva, u jedan čas, 
jednom samo riečju: » Ustani /« Ovaj čovjek ustane, 
na zapovied Isusovu oprti na svoje rame onaj krevet, 
na kom bješe donesen k Isusu, sam si prokrči put 
kroz ono množtvo naroda, i kličući od veselja, što 
je izliečen na duši i na tielu, dotrči kući svojoj. Ako 
je dakle čovjek, koji do zadnjega časa nije mogao' 
maknuti ni rukom ni nogom, na samu zapovied Isu¬ 
sovu sam ustao, sam oprtio krevet na svoja ledja, i 
bez ičije pomoći otišao kući, onda nema sumnje, da 
je onaj bolestnik čudom posvema ozdravio. Je li 
mogao Isus jasnije dokazati svoje božanstvo? Ta sami 
Fariseji kazaše, da samo Bog može opraštati griehe. 
Ako je pak Isus jednom samo riečju mogao ozdraviti 
uzetoga čovjeka, onda mu je isto tako mogao i jednom 


samo riečju oprostiti griehe. Valjda nije njegova moć 
na dušu slabija, nego na tielo; dočim ljudi obično 
drže, da je teže čudom izcieliti čovjeka od tjelesne 
bolesti, nego mu oprostiti griehe. 

2. Napokon čujte kakav utisak učini ovo čudo 
na narod. »A ljudi videći bojaše se i hvališe Boga , 
koji je dao vlast takovu Ijudem .« Pazite dobro što 
veli ovdje sv. Matej evangjelist. On kaže, da su se 
»ljudi«, divili Isusu i hvalili Boga; ali se nisu divili 
Fariseji, koji kod svih tih čudesa ostadoše jednako 
tvrdokorni i nevjerni. Sta više! Od ovoga se časa 
Fariseji uviek sablažnjivahu o Isusa, kad god bi' ga 
čuli da oprašta komu griehe, te ga osudjivahu kao 
bogohulca. (Luk. 7, 49.) Tri čuda učini Isus u jedan 
put na njihove oči, pa da bi se bio ma samo jedan od 
njih obratio i u njega vjerovao: nego ga odsad još 
više mrziše i progoniše. Grozno, ali istinito! No koliko 
imade takovih otvrdnutih Fariseja i dan danas medju 
kršćani, koji na sva čudesa i propoviedanja rieči 
Božje ostaju tvrdokorni u svojih zloćah i ne će da 
se obrate! O koliki kršćani psuju i grde Isusa gore 
od Fariseja. Jao njima, ako se na vrieme k Bogu ne 
obrate; urnriet će u svojoj tvrdokornosti i na vieke 
propast će u pakao. 

Danas čuste, dragi kršćani, tri Isusova čuda, od 
kojih je za cielo najznamenitije ono, kako je uzetome 
oprostio griehe. Nego to čudo ponavlja se i danas, 
a ponavlja se i na nama. O kako je potrebito to 
čudo, jer imade mnogo više ljudi bolestnih na duši, 
nego na tielu! No dobri se Isus poskrbio za duhovne 
liečnike, pa ih ovlastio da mogu skrušenim grešnikom 
opraštati griehe, a ovi ovlaštenici Kristovi jesu kato¬ 
lički svećenici. Blago vam, dragi moji, koji imate pri- 

godu, da si možete, kad god vas volja, izliečiti dušu 
svoju od grieha! Hvalite Bogu, što je dao takovu 
vlast Ijudem; ali okoristite se takodjer tom milošću, 
te dajte često puta priliku svećenikom, da se mogu 
služiti dobivenom vlašću. Nemojte kao onaj gutom 
udareni ležati dulje u krevetu svojih grieha, već 
ustanite od svojih opačina, razkinite verige, koje vas 
za grieh sapinju, te naprćeni plienom svladanih ne¬ 
prijatelja duše, idite putem, koji vas vodi u dom vaš 
t. j. u nebesko kraljevstvo. Amen. 

Na devetnaestu nedjelju po Duhovih. 

»Jer su mnogi zvani, ali je malo izabranih.« Mat. 22, 14. 

Evangjelje sv. Mateja 22, 1 — 14. 

U ono vrieme reče Isus glavarom sveće¬ 
ničkim i Farisejem u pričah govoreći: Kraljev¬ 
stvo je nebesko kao čovjek kralj, koji načini 
svadbu sinu svojemu. I posla sluge svoje zvat 
uzovnike na svadbu, i ne htješe doći. Opet 
posla druge sluge govoreći: kažite uzovnikom: 
evo sam objed svoj ugotovio, junci moji i hra- 
njenici poklani su, i sve je gotovo; dodjite na 
svadbu! A oni ne marivši otidoše ovaj u polje 
svoje, a ovaj k trgovini svojoj. A ostali uhva¬ 
tiše sluge njegove, i izruživši ih ubiše. Kad li 
to ču kralj, razgnjevi se, i poslavši vojsku 
svoju, pogubi krvnike one, i grad njihov upali. 
Tada reče slugam svojim: Svadba je do duše 
gotova, ah uzovnici ne biše dostojni. Idite dakle 
na razkršća i koje god nadjete, dozovite ih na 
svadbu. I izišavši sluge njegove na putove, sa- 

braše sve, koje nadjoše, zle i dobre; i napuni 
se svadba gostiju. Ušavši pak kralj da vidi 
goste, ugleda ondje čovjeka neobučena u svad¬ 
beno ruho. I reče mu: prijatelju! kako si došao 
amo nemajući ruha svadbenoga ? A on zamuknu. 
Tada reče kralj slugam: svežite mu ruke i 
noge, pa ga bacite u tamu najkrajnju; ondje 
će biti plač i škrgut zuba. Jer su mnogi zvani, 
ali je malo izabranih. 

Priča što ju pripovieda današnje sv. evangjelje 
jako je slična onoj, koja se čita na drugu nedjelju 
po Duhovih t. j. u nedjelju medju osminom tielova. 
Nego ipak ona se priča razlikuje u mnogom od ove 
priče u današnjem evangjelju. U ovoj je priči govor 
o svadbi, a u onoj je govor o velikoj večeri. Da¬ 
našnju svadbu priredi kralj, koji ima veliku vojsku, 
a onu veliku večeru ugotovi neki čovjek. Svadba znači 
j' trpeću crkvu na zemlji, a velika večera pobjedonosnu 

crkvu u nebu. Od velike se večere pozvanici napro¬ 
sto izpričaše po slugi zbog vremenitih briga i tjeles¬ 
nih naslada, dočim današnji pozvanici ne samo ne do- 
djoše k svadbi, već i kraljeve sluge izružiše i poubi¬ 
jaše. Oni, koji prezreše poziv na veliku večeru, na¬ 
prosto se od nje izključuju, dočim oni, koji se ne htje¬ 
doše odazvati pozivu na današnju svadbu, budu po¬ 
gubljeni. Od prisutnih gostova na velikoj večeri ni 
jedan se ne izključuje, dočim se od svadbe izključuje 
onaj, koji nije imao svadbenog odiela. Priču o veli¬ 
koj večeri kaza Isus na svom putovanju u kući jed¬ 
nog Fariseja, današnju pak priču reče Isus u Jeru- 
salemskom hramu, i to u sriedu prije svoje gorke 
muke i smrti. Ovom pričom htjede Isus zadnji put da 

opomene Židove na obraćenje t. j. na pristup u nje¬ 
govu crkvu. Ali Isus vidje u napried njihovu tvrdo¬ 
kornost, i kako će se mjesto njih mnogi pogani obra¬ 
titi na pravu vjeru, s toga im i proreče njihovu vre¬ 
menitu propast. Pod onimi osobami, koje bijahu 
pozvane na svadbu a ne dodjoše, razumievaju se 
dakle oni Židovi, koji se ne htjedoše obratiti na Isu¬ 
sovu vjeru; a pod onimi osobami, koje se odazvaše 
pozivu, razumievaju se svi oni, koji prigrliše Isusov 
nauk t. j. kršćani. 

I. Sto govori Isus o nevjernih Židovih, kazat 
ću vam u prvom đielu, 

II. Što pak veli o kršćanih, čut ćete u dru¬ 
gom dielu. 

I. 

Govoreći Isus o Židovih spominje: i. njihovo 
zvanje k pravoj vjeri; 2. njihovu tvrdokornost; 
3. kazan, koja će ih stići. 

1. »Kraljevstvo je nebesko kao čovjek kralj, koji 
načini svadbu sinu svojemu. I posla sluge svoje zvat 
uzovnike na svadbu, i ne htješe doći. Opet posla druge 
sluge govoreći: kažite uzovnikom: evo sam objed svoj 
ugotovio, junci moji i branjenici poklani su, i sve je 
gotovo; dodjite na svadbu .« Ovdje se pod čovjekom 
kraljem razumieva Bog Otac, a pod njegovim Sinom 
Isus Krist. Pripravi Bog Otac Sinu svomu svadbu, 
kad ga posla u sviet, da se uputi u prečistoj utrobi 
bi. dj. Marije. Posla pak dva puta sluge, da zovu 
uzovnike na svadbu. Pod prvimi sluganu razumievaju 
se patriarke i proroci, koji prorekoše dolazak Mesi- 
jin; a pod drugimi slugami razumievaju se apostoli 
i njihovi nasljednici, koji propoviedaše Isusovu vjeru. 

Bog je najprije Židove pozivao na vjeru u budu¬ 
ćega Mesiju sklopivši s njihovim otcem Abrahamom 
ugovor i obećavši mu, da će u njem biti blagoslov¬ 
ljeni svi narodi. Onda im je u razna vremena poši- 
Ijao proroke, koji su opisivali službu Mesijinu i na nj 
pripravljali odabrani narod. Napokon im posla sv. 
Ivana Krstitelja, koji ih je propoviedanjem i životom 
svojim pozivao na pokoru i pripravljao ih na dola¬ 
zak Mesijin, a na posljedku im ga samoga prstom 
pokazao. Kako je dakle ljubežljivo Bog postupao sa 
Židovi! Kako sretni bili bi narodi, kad bi svi imali 
tako ljubežljive kraljeve! 

Nego prava svadba za Židove nastala je đolaz- 
kom Mesijinim, navlastito kad se na križu vjenča sa 
svojom milom zaručnicom crkvom. Tada bješe svad¬ 
beni stol nakićen najdragocienijimi jestvinami, njego¬ 
vim izmučenim tielom i njegovom presvetom krvlju. 
Iz otvorena njegova rebra poteče sv. mati crkva bez 
ljage i presveti sakramenti, najsladja hrana duše. Tada 
bješe zaista » sve gotovo .« Došao Isus na zemlju, ži¬ 
vio je najviše medju Židovi, propoviedao im svoj 
božanski nauk, činio mnoga čudesa. Od njih se nije 
tražilo drugo, nego da se odazovu njegovu pozivu 
t. j. da ga priznaju za Mesiju i sliede njegov nauk. 
Kako sretni bijahu Židovi! Nego Božjoj dobroti još 
ni to ne bijaše dosta. Bog ih još i po apostolih i nji¬ 
hovih nasljednicih pozivao k vjeri Isusovoj. Kako lako 
mogahu doći u vječni život, da su samo htjeli! Nego 
oni sve to prezreše i ostaše tvrdokorni. 

2. Čujte što dalje pripovieda sv. evangjelje o 
uzovnicih na svadbu. »M oni ne marivši otidoše ovaj 
u polje svoje, a ovaj k trgovini svojoj. A ostali uhva¬ 
tiše sluge njegove, i izruživši ih ubiše. « Židovi što 

iz ljubavi k vremenitim dobrom, a što iz oholosti i 
zavisti ne htjedoše slušati proroke niti primiti Mesiju 
i njegov nauk. Oni očekivahu u Mesiji zemaljskog 
kralja, koji će uzpostaviti židovsko kraljevstvo i svla¬ 
dati njihove neprijatelje. Buduć pak da Isus bijaše 
siromašan, i sam reče da njegovo kraljevstvo nije od 
ovoga svieta, ne mariše Židovi za nj. Drugi Židovi 
bijahu još gori. Progoniše i ubiše svoje vlastite pro¬ 
roke: sv. Ivanu Krstitelju odrubiše glavu; sv. Stjepana 
prvoga mučenika kamenovaše; sv. Jakova apostola 
zvanog Mladjeg s visoka strmoglaviše i ubiše, druge 
pak apostole zlostaviše, a samog Isusa razpeše. To- 
likimi zločini počinjenimi na samom Mesiji i njegovim 
službenicima izazvaše Židovi srdjbu Božju na se i 
pravednu njegovu kazan. 

3. »Kad li to ču kralj, razgnjevi se, i poslavši 
vojsku svoju, pogubi krvnike one, i grad njihov upali .« 
Težka kazan, ali pravedna. Pod vojskom razumievaju 
se ovdje Rimljani, koji pod Titom sinom rimskoga 
cesara Vespasiana, kako ste čuli na devetu nedjelju 
po Duhovih, obkoliše grad Jerusalem, Židove stranom 
pomoriše, stranom odvedoše u sužanjstvo, a stranom 
razpršiše po svietu, Jerusalem, njihov glavni grad s ve¬ 
ličanstvenim hramom spališe, tako da ne ostade ka¬ 
men na kamenu. I tako se nad njimi obistini Isusova 
priča. Nego oni su još i danas otvrdnuti te ne vje¬ 
ruju u Isusa, pak s toga trpe zasluženu kazan. Raz- 
pršeni su po cielom svietu; ni jedan ih narod ne trpi, 
svuda su mrženi; nemaju ni kralja, ni hrama, ni po- 
svetilišta. Oni su kao djeca bez otca, kao ovce bez 
pastira. Nedužna krv Isusova, koju pozivahu na se i 
na djecu svoju, još uviek viče za osvetom protiv njih 
i vikat će do konca svieta za znak njihova zločinstva. 


na devetnaestu nedjelju po Duhovih 401 

Koliko puta smo i mi bili po Božjih službenicih 
pozvani na svadbu sv. pričesti, a mi smo to sve pre¬ 
zreli i tvrdokorno ostali u kalu grieha svojih. Je li 
dakle čudo, ako nas je Bog kaznio boleštini i đru- 
gimi nevoljami, koje su sve posljedice i kazne grieha. 
Nego ako smo do sada sliedili Židove u tvrdokor¬ 
nosti, barem odsele odazovimo se Isusovu pozivu, da 
nas ne stigne posvemašna propast, kao što je stigla 
nesretne Židove. Mi smo tako sretni te nas je Bog 
pozvao, da na svadbi zauzmemo mjesta nezahvalnih 
Židova, nu pazimo se, da ne dodjemo bez svadbenog 
odiela, jer će nam se dogoditi još gore, nego što se 
dogodilo Židovom. Kakvo je to zlo, čut ćete u dru¬ 
gom dielu. 

II. 

Sad čujte što veli Isus: 1. o kršćanih u obće; 
2. o onom gostu, koji ne imadijaše svadbene 
o dj eć e. 

1. »Tada reče slugani svojini : Svadba je doduše 
gotova, ali uzovnici ne biše dostojni. Idite dakle na 
razkršća i koje god nadjete, dozovite ih na svadbu. I 
izišavši sluge njegove na putove, sabraše sve, koje 
nadjoše, zle i dobre ; i napuni se svadba gostiju .« Kad 
Židovi odbiše Mesiju, i ne htjedoše stupiti u jurve 
utemeljenu Isusovu crkvu, apostoli po njegovoj zapo- 
viedi, odoše u cio sviet, da svuda svim narodom pro- 
poviedaju evangjelje i privedu ih na kraljevsku svadbu 
t. j. u Isusovu crkvu. Oni propoviedahu s tolikim 
uspjehom, da su se svi narodi i Samaritanci i pogani, 
koji življahu na razkršću svakojakih bludnja i na ce- 
stah valjahu se u blatu grieha, odazvali njihovu po¬ 
zivu, tako da se brzo napunila svadba gostiju, t. j. 

Dr. M. Štiglić, Hoviilije. 26 

Isusova crkva postala je obćenitom ili katoličkom. Dakle 
u Isusovu crkvu pozvani su svi, domaći i strani, do¬ 
bri i zli, govorili kojim god jezikom i nalazili se gdje 
mu drago. Medju timi posljednjimi pozvanici nalazimo 
se i mi. Kolika je to milost, kojom nas je Bog po¬ 
zvao, da na njegovoj svadbi zauzmemo prazna mje¬ 
sta nezahvalnih Židova! Nu pazimo se da ne bu¬ 
demo izbačeni, i naše mjesto ne zauzmu drugi, a to 
bi nam se moglo dogoditi, ako na svadbi ne budemo 
imali svadbene odjeće. 

2. » Ušavši pak kralj da vidi goste, ugleda ondje 
čovjeka neobučena u. svadbeno ruho. I reče mu: pri¬ 
jatelju ! kako si došao amo nemajući ruha svadbe¬ 
noga? A on zamuknu. Tada reče kralj slugani: sve- 
žite mu ruke i noge, pa ga bacite u tamu najkrajnju; 
ondje će biti plač i škrgut zuba.« Kralj, koji dodje 
da vidi svadbene goste, jest Bog, koji će jednom 
doći suditi sve ljude. Čovjek, koji dodje na svadbu 
bez svadbenoga odiela, jest kršćanin grešnik. On do 
duše vjeruje u Isusa i u njegov nauk, ali nema lju¬ 
bavi. Zbog vjere zove ga kralj prijateljem, nu zbog 
njegovih zlih djela kazni ga oštro, ali pravedno. 

Kod istočnih naroda bio je običaj na svadbu 
doći u posebnom svečanom odielu. Da si pak svatko 
može pripraviti potrebito odielo, bio je uviek pozvan 
nekoliko dana prije. Gdje gdje bio je još običaj, da 
je onaj,, koji je imao svadbu, sam svakomu pozva- 
niku poslao takvo odielo. Čovjek dakle, koji je na 
današnju evangjeosku svadbu došao bez svadbenoga 
odiela, pokazao je, da malo cieni dobrotu i dostojan¬ 
stvo kraljevo. Uvidio je to i sam; s toga i » zamuknu,« 
kad mu kralj spočitnu tu njegovu nezahvalnost i dr- 
zovitost, tako da se ni jednom riečju nije mogao bra- 

-miti ili izpričati. Time je hotio Isus pokazati, da će i 
medju kršćani, koji će stupiti u njegovu crkvu biti 
nevriednih, koji će biti kažnjeni zbog svoje nevred- 
note. Nije dosta vjerom pripadati Isusovoj crkvi, već 
s vjerom treba imati i ljubav ili posvećujuću milost. 
Pa kao što onaj nezahvalni gost zamuknu, kad ga 
kralj ukori što nema svadbenog ruha, isto tako za- 
muknut će i grešnik, kad se predstavi pred Božji sud. 

I kako god je onaj evangjeoski kralj zapovjedio slu- 
.gam, da onome nevriednom gostu, koji nije imao svad¬ 
benog ruha, svežu ruke i noge i bace ga u najkraj¬ 
nju tamu, gdje je plač i škrgut zuba, tako će i Bog 
tada zapovjediti angjelom, da grešnika bace u pakao 
ma vječne muke. 

Jao nama, ako pred Božji sud ne donesemo 
-svadbenog ruha. Vječni sudac zapovjedit će angje¬ 
lom svojim, da nam svežu ruke i noge; ruke, jer se 
u životu nismo htjeli boriti protiv neprijatelja duše; 
noge, jer nismo htjeli hoditi putem njegovih zapo- 
viedi. Tako svezane bacit će nas u najkrajnje tmine, 
gdje će biti plač i škrgut zuba t. j. u vječne muke 
pakla. Sad još možemo izbjeći tim mukam, ako do 
smrti sačuvamo odjeću nedužnosti, kojom smo bili 
na krstu zaodjenuti, ili ako smo ovu smrtnim griehom 
izgubili, operemo griehe suzami pokore. 

3. Napokon veli Isus: » Jer su mnogi zvani , ali 
je malo izabranih .« Strašan je to zaključak današnje 
priče! Nego pita se, koji se ovdje imadu razumievati: 
da li samo Židovi, o kojih je bio govor u prvom 
dielu, ili samo kršćani, o kojih je govor u drugom 
đielu, ili jedni 1 drugi. Da je ova izreka glede Židova 
više nego istinita, to je posve jasno, pošto ne bijahu 
-samo mnogi nego svi Židovi pozvani u Isusovu crkvu, 

nu pozivu se tomu odazvaše njih vrlo malo. Što se 
tiče kršćana, ne može se za cielo uztvrditi, da se : 
samo na njih proteže ova izreka, pošto izmedju toli¬ 
kih gostova samo jedan bi izključen od svadbe, premda 
se pod onim jednim imadu razumievati svi grešnicL 
Pod onom dakle izrekom imadu se razumievati i Ži¬ 
dovi i kršćani i pogani t. j. svi ljudi. Jer svi su po¬ 
zvani na svadbu t. j. u Isusovu crkvu, a preko ove 
u kraljevstvo nebesko; nu prema tolikom množtvu 
ljudi, malo ih je, koji se nalaze u Isusovoj crkvi, a još 
manje, koji se spase. 

Premda će se dakle po svjedočanstvu Isusovu, 
mnogo više ljudi izgubiti nego li spasiti, ipak se mi 
možemo lako spasiti, samo ako hoćemo. Mi se svi 
nalazimo na kraljevskoj svadbi t. j. u pravoj Isusovoj 
crkvi. Na toj svadbi nalazi se gotovo sve što nam 
treba za spas. U katoličkoj crkvi pripovieđa nam se 
pravi Isusov nauk i dieli nam se milost Božja po. 
svetih sakramentih. Slušajmo dakle marljivo rieč Božju 
i primajmo dostojno svete sakramente. Budimo čvr¬ 
sti u vjeri, a zasvjedočimo svoju vjeru dobrimi djeli, da 
kada dodje Gospodin na svadbu, nadje nas zaogr- 
nute svadbenim ruhom i uvede u rajsku svadbu. Amen.. 

Na dvadesetu nedjelju po Duhovih. 

»Bješe neki kraljev čovjek, čiji sin bolovaše u Kafarnaumu.«; 

Iv. 4, 46. 

Evangjelje sv. Ivana 4, 46 — 

U ono vrieme bješe neki kraljev čovjek,, 
čiji sin bolovaše u Kafarnaumu. Ovaj čuvši da 
Isus dodje iz Judeje u Galileju, dodje k njemu. 


i moljaše ga, da sidje, i da mu izcieli sina ; jer 
bijaše na smrti. Reče mu dakle Isus: Ako ne 
vidite znaka i čudesa, ne vjerujete. Reče mu 
kraljev čovjek: Gospodine! sidji, dok nije umro 
■sin moj. Reče mu Isus: Idi, sin tvoj žive! I 
vjerova čovjek rieči, koju mu reče Isus; i podje. 
A kad on već silažaše, sretoše ga sluge i ja¬ 
više mu govoreći, da sin njegov žive. Pitaše 
dakle za uru, u koju mu lakše bi. I rekoše 
mu: Jučer o sedmoj uri pusti ga groznica. 
Tada razumje otac, da bijaše ona ura, u koju 
mu reče Isus: sin tvoj žive; i vjerova on i sva 
kuća njegova. 

Čudo što ste ga sada čuli, dragi moji, učini 
Isus u Kani Galilejskoj i to tri godine prije svoje 
■smrti, kad se iz Jerusalema sa' vazmene svečanosti 
vratio u Galileju, Kraljev čovjek, o kom govori da¬ 
našnje sv. evangjelje, bijaše u službi kralja Heroda 
Agripe, ili poslanik rimskoga cesara, a kako je vidjeti 
bio je dosta bogat, pošto se njegovo kućno stanje 
dva puta spominje. To je prvo čudo, što ga učini 
Isus u tjelesnoj nuždi na osobnu molbu. Ovaj kra¬ 
ljevski čovjek stanovaše u Kafarnaumu, te je valjda 
čuo a možda i vidio koje Isusovo čudo; pak sada, 
kad mu je na smrt obolio sin, kojega svi liečnici nisu 
mogli izliečiti, čuvši da se Isus vratio iz Jerusalema 
i da se zadržao u Kani, ode k njemu, da ga zaprosi 
ne bi li mu došao ozdraviti sina u grad Kafarnaum, 
koji bijaše osam sati daleko od Kane. Ovaj čovjek 
dakle, bio Žid ili poganin, morao je biti dobre ćudi, 
te je mnogo držao do Spasitelja. Nu ipak samo vre¬ 
menita nesreća nagna ga, da u njega zatraži pomoć, 

i to kad mu već nitko drugi nije mogao pomoći. Pa. 
mnienju dakle ovoga čovjeka jedini Isus mogao mu. 
je spasiti sina od sigurne i očevidne smrti. 

Isus u svojoj dobroti smilovao se na kraljeva; 
čovjeka i čudom ozdravi mu umirućeg sina. Nego. 
uvjet toga čuda, kao što u obće kod svih čudesa, 
bijaše otčeva vjera i zaufanje. Viđeći sluge onoga, 
kraljeva čovjeka, kako mu je sin za njegove od¬ 
sutnosti na jednom ozdravio, veseli odtrčaše javiti to 
svojemu gospodaru, da ne bi mučio Isusa na tako. 
dalek put. Uspjeh toga čuda bijaše taj, da se na 
Isusovu vjeru obratio onaj kraljev čovjek i sva nje¬ 
gova kuća. Sve osobe, koje spominje današnje sv.. 
evangjelje, zaslužuju našu osobitu pozornost, da se 
učvrstimo u vjeri i potaknemo na dobro. Ove osobe 
dakle bit će predmet našemu današnjem razmatranju,, 
tako da ću govoriti: 

I. O Isusu; 

II. O ostalih osobah. 

I. 

Glavna je osoba današnjega sv. evangjelja Isus.. 
U današnjem čudu pokazao je on: i. svoju mudrost;-, 
2. svoju poniznost; 3. svoje s v emo gućstvo. 

1. Velika bijaše Isusova mudrost, kojom je 
kraljeva čovjeka sa svom njegovom kućom doveo 
k pravoj vjeri a po njoj i k vječnome spasenju. Da 
Isus to poluči, dopusti najprije da mu najmilije diete 
oboli na smrt. Da ovome kraljevu čovjeku nije bio 
sm obolio, ili da su mu ga drugi mogli izliečiti, on £ 
njegova kuća jedva bi se bili kada obratili na pravu 
vjeru. Nego s početka bijaše vjera ovoga čovjeka 
slaba. On je mislio, da mu Isus umirućeg sina može ; 


izliečiti tek onda, ako dodje k njemu i položi na nj 
ruku. S toga došavši k njemu » moljciše ga, da sidje, 
i da mu izcieli sina Kad bi on bio vjerovao, da 
mu Isus može i odsutan ozdraviti sina, bio bi rekao 
kao i onaj satnik, koji je bio došao k Isusu po istom 
poslu: Gospodine nisam dostojan, da pod krov moj 
udješ; nego samo reci rieč, i ozdravit će sluga moj. 
S toga i ukori Isus blago ovoga kraljeva čovjeka, a 
s njim ukori i sve one, koji ne će da vjeruju prije 
nego vide čudesa: »Ako ne vidite znaka i čudesa, ne 
vjerujete .« Nego onaj kraljev čovjek svladan tugom 
za svojim milim sinom ne klonu zato duhom. On 
uztraje u svojoj molitvi, te opet zamoli Isusa: » Go¬ 
spodine! sidji, dok nije umro sin moj,« kao da bi mu 
hotio reći: Gospodine! ne gubimo vrieme. Moj je sin, 
za koga sam te došao moliti, ostao na umoru. Sidji 
dakle, molim te, odmah bez otezanja, jer inače će 
sin moj umrieti prije nego ti dodješ k njemu. Ovimi 
riečmi odaje onaj kraljev čovjek još više svoju slabu 
vjeru; jer kad bi bio Isusa spoznao za Sina Božjega, 
morao bi bio znati, da bi mu Isus mogao i mrtvoga 
sina uskrisiti na život. Nego Isus se u svojoj mu¬ 
drosti zadovoljava s početka i sa slabom njegovom 
vjerom, pak čujte kako ga nagradjuje za njegovu 
uztrajnu molitvu: »Idi, sin tvoj žive. I vjerova čovjek 
rieči, koju mu reče Isus ; i podje ... i vjerova on i sva 
kuća njegova.« I tako je Isus u svojoj mudrosti malo 
po malo pobudjivao u onome kraljevu čovjeku vjeru, 
dok nije i njega i svu njegovu kuću doveo do pođ- 
pune i čvrste vjere. Onaj kraljev čovjek samo je u 
nuždi zahtievao čudo. Isus u svojoj dobroti učini mu 
ga; nu pošto je duša plemenitija od tiela, prije je njega 
izliečio od nevjerstva, a onda sina mu od bolesti. 

Ako i vas kada, dragi kršćani, snadje kakva 
nesreća, znajte da vas je Bog njom pohodio za vaše 
dobro. Nemojte tada klonuti duhom, već se k Bogu 
utecite s poniznom molitvom; pa ako vas odmah ne 
usliši, nemojte zato zdvajati, već mu se još svesrdnije 
molite. Onaj današnji evangjeoski čovjek bio je ža¬ 
lostan zbog bolesti svoga sina, ali ga Isus brzo raz¬ 
veseli podielivši mu žudjeno zdravlje. Tako šalje i na 
vas Bog nevolje, da vas može kasnije razveseliti. 

2. Sad razmotrimo poniznost Isusovu kod 
ovog čuda. Njega je bogat i ugledan čovjek zvao u 
svoju kuću. Možete si misliti, kako liepo bi ga bili 
ukućani dočekali; a bio bi za cielo i liepu nagradu 
dobio od otca, kad bi mu bio ozdravio sina. Nego 
Isus iz poniznosti ne ide u njegovu kuću. Jednom 
zamoli Isusa neki satnik, da mu ozdravi slugu. Isus 
mu reče: »Ja ću doći i izcielit ću ga.« (Mat. 8, 7.) 
K siromašnomu sluzi dakle bio je pripravan da ide, 
a k sinu kraljeva čovjeka ne će da ide, premda je 
obojicu ozdravio. Odatle se vidi kako ponizan bijaše 
Isus, i kako je rado imao siromahe. Veselite se vi 
siromašni ljudi, sluge i služkinje, koji imate tako do¬ 
bra prijatelja. Premda vas sviet možda prezire zbog 
vašeg siromaštva, Bog vas ipak ima radje nego boga¬ 
taše, samo ako ste pobožni. 

Ovim činom hotio je Isus osramotiti našu oho¬ 
lost i podučiti nas, da imamo cieniti siromahe i po¬ 
magati im osobito u bolesti. Tko bogatašem služi, 
taj već od njih dobije plaću; dočim tko služi siroma¬ 
hom, tomu će Bog naplatiti tako kao da je njemu 
služio. Sam Isus veli: »Zaista vam kažem: kad uči¬ 
niste jednome od ove moje najmanje braće, meni 
učiniste.« (Mat. 25, 40.) 

3. Napokon razmotrimo Isusovo svemogu ćstvo. 
Isus izcjeljulje sina kraljeva čovjeka bez svake lje¬ 
karije, osam sati daleko od njega, samom riečju, kad 
veli otcu: » Idi, sin tvoj žive /« Kako se morao otac 
razveseliti na ove utješne rieči! Veseo ide kući, ne 
sumnjajući ni najmanje o istinitosti rieči Isusovih. Još 
na putu doznaje od sluga svojih, da mu je sin posve 
ozdravio i to upravo u onaj čas, kad mu Isus kaza, 
da njegov sin » žive « t. j. da je zdrav. Isus nije činio 
čudesa kao n. p. proroci ili apostoli u ime Božje, 
već sam svojom moću. Kad je dakle onog umirućeg 
mladića odsutan samom riečju izbavio od sigurne i 
očevidne smrti, onda je to dokaz, da je on gospodar 
■života i smrti, i da ga sve sluša. 

To je što i nas treba da učvrsti u vjeri, jer Isus 
još i danas Čini mnoga čudesa preko svećenika. Oni 
u njegovo ime pretvaraju u sv. misi kruh i vino u 
pravo njegovo tielo i krv; oni u njegovo ime opra¬ 
štaju griehe. To su sve velika čudesa, koja ni naj¬ 
manje ne zaostaju za onim čudom, što smo ga danas 
čuli. Po tom kad god ta čudesa gledate ili im pri¬ 
sustvujete, domislite se, da je tu moć svećenikom dao 
Isus, koji je svemoguć. 

Razmotrivši u današnjem čudu Isusovu mudrost, 
poniznost i svemogućstvo, ostaje nam još da pro¬ 
motrimo druge osobe, koje spominje današnje sv. 
evangjelje. 

II. 

Najprije razmatrat ćemo kraljeva čo vj e k a, 
onda njegova sina, napokon njegove sluge. 

1. Kraljev čovjek bio je zabrinut za svog 
■ sina. Kad mu ovaj oboli, čini sve moguće da ozdravi. 

Napokon, kad mu već nitko nije mogao pomoći, ide 
pješice iz Kafarnauma u Kanu, osam sati daleko,, 
k Isusu, i srdačno ga moli, da bi mu došao izliečiti 
umirućeg sina. Tako su se brinuli Židovi i pogani za 
svoju djecu. Nego mi vidimo da se i nerazumne ži¬ 
votinje brinu za svoje mlade. Sramota je dakle neo¬ 
prostiva, ako se kršćanski roditelji manje skrbe za. 
svoju djecu, tako da često puta njihovom krivnjom 
propadnu na tielu i duši. Pa ipak ima, žalibože, i 
takvih roditelja. Nego onaj evangjeoski otac nije se- 
brinuo samo za tjelesno zdravlje svoga sina, već i 
za njegovo duševno spasenje. Sv. evangjelje veli, da. 
je vjerovao i on i sva kuća njegova. On je za cielo 
došavši kući pripoviedao svome sinu a i svim uku- 
ćanom, kako je došao k Isusu, i što mu je Isus kazao,, 
te je sve podučio, da je Isus Mesija, u koga imadu. 
vjerovati, a napose preporučio je sinu, da bude Isusu, 
zahvalan za toliko dobročinstvo. Kako dobar i pobo¬ 
žan dakle bijaše ovaj evangjeoski otac! O, kolike 
kršćanske roditelje i gospodare mogao bi ovaj evan¬ 
gjeoski otac zasramiti! Ima roditelja i gospodara, koji 
svoju djecu i družinu ni čemu dobru ne uče, koji im. 
nikad ne govore o Bogu, koji se pred njimi nikada, 
ne mole, koji ne mare, da li im djeca i družina idu. 
u crkvu ili ne idu. O kako težko će takvi roditelji i 
gospodari odgovarati pred Bogom, što su zanemarili 
svoju djecu i družinu! A što tek čeka one roditelje 
i gospodare, koji djecu svoju i družinu uče lagati, 
krasti, psovati! A na veliku žalost takvih roditelja i 
gospodara ima mnogo. Ako se Isus grozi: bolje je 
čovjeku da mu se objesi vodenični kamen o vratu 
njegovu i da potone u dubinu morsku, nego da prezre 
jednoga od malenih, koji u nj vjeruju (Mat. 18, 6—10.)„ 

kakva će kazan stići one nesretne i zločeste rodi¬ 
telje i gospodare, koji svojoj djeci i družini daju zao- 
primjer! 

Današnji evangjeoski otac tražio je sinu svojemu 
pomoć u onoga, koji ga je mogao izliečiti, a ne u 
kojekakvih cigana i vračara, kao što to čine mnogi 
kršćani, te često puta skupo plaćaju kojekakve zapise- 
Takvi praznovjerni kršćani grieše protiv prve zapo- 
viedi Božje. Nego s druge strane ne smiju se opet 
prezreti liečnici te kazati: šta će mi liečnik, Bog ako 
hoće, dat će zdravlje, ako pak ne će, ne će dati. Ne 
tako! Bog hoće da se i mi sami brinemo za zdravlje 
odredio je pak liečnike da nas lieče; treba dakle da. 
i ove zovemo u pomoć, a ne samo Boga. Onaj da¬ 
našnji evangjeoski otac za cielo se i k liečnikom 
utjecao, da mu ozdrave sina, a napokon se uputio 
na dalek put k Isusu tražeći u njega pomoć. Isus 
pak, koji uviek mnogo više daje nego ga prosimo,, 
ne samo da mu izcieli sina, nego ga još sa svom nje¬ 
govom kućom obrati na pravu vjeru. A obratili su. 
se svi po primjeru gospodarevu. Najprije vjerovao je 
on, onda njegovi ukućani. I zaista, po primjeru do¬ 
maćina vlada se ciela družina. Ako je on pobožan 
i marljiv, svi su ukućani obično pobožni i marljivi. 
Je li on miran i milosrdan, sva mu je kuća takova;, 
dočim ako je on svadljivac, psovač, pijanac, ne moli 
se Bogu, ne ide u crkvu i t. d., bilo bi čudo, kad bi 
n J e g ov ^ podložnici bili dobri i pobožni, pošto se po 
domaćinu vlada sva kuća. Kuće gospodari! kad do 
vašeg primjera stoji sreća ili nesreća ciele vaše kuće, 
budite dobri i pobožni, da tako i svi u vašoj kući 
budu takvi. Čuvajte se, da svojoj djeci i družini ne 
dadete kakov zao primjer, jer će vas težka odsuda. 

stići na sudnjem danu, a mogli biste time i cielu svoju 
kuću strmoglaviti u vječnu propast. 

2 . Sad razmotrimo malko onog bolestnog sina. 
Bio je sin kraljeva čovjeka, mlad, bogat, jak i ugledan, 
pak je obolio, i to jako, na smrt. Odatle učite se, 
draga djeco, vi mladi ljudi: sinovi i kćeri, da možete 
i vi u mladosti oboljeti i umrieti. Onog evangjeoskog 
sina nije mogla od bolesti sačuvati ni mladost, ni 
jakost, ni bogatstvo, ni ugled, a bio bi zaista i umro 
u cvietu svoje mladosti, da ga nije Isus izliečio. Ne¬ 
mojte se dakle ni vi oslanjati na svoju mladost i 
jakost; jer je sve to preslabo. Život vaš visi na tan¬ 
kom končiću, koji se može svaki čas prekinuti. Kao 
što pod kosu padaju i mlade ruže, isto tako i smrt 
grabi ljude u mladosti. Sv. pismo nam spominje više 
mladih nego starih ljudi, koje je Isus izliečio ili us¬ 
krisio. Budite dakle uviek dobri i pobožni, jer svaki 
čas možete oboljeti i umrieti. Ugledajte se u onog 
evangjeoskog sina. On bijaše za cielo dobar i po¬ 
slušan, kad ga je otac toliko ljubio, da je tako bio 
za nj zabrinut, te mu na daleko išao tražiti pomoć. 
Budite dobri i pobožni, pak će vas imati rado vaši 
roditelji i svi dobri ljudi; nu najviše budite dobri za¬ 
to, da Bogu omilite. Čuvajte se dakle svega, čime 
biste mogli uvriediti dragoga Boga ili razžalostiti svoje 
mile roditelje. Budete li uviek tako živjeli, sretno ćete 
umrieti, pa makar umrli i u mladosti. 

3. Napokon čujte što pripovieda današnje sv. 
evangjelje o slugah onoga kraljeva čovjeka. »A 
kad on silažaše, srcfoše ga sluge i javiše mu govoreći, 
da sin njegov žive. Pitaše dakle za uru, u koju mu 
lakše bi. I rekoše mu: Jučer 0 sedmoj uri pusti ga 
groznica. Tada razumje otac, da bijaše ona ura, u 

koju nm reče Isus: sin tvoj žive; i vjer ova on i sva 
kuća njegova .« Kako dobre bijahu te sluge! Kad vide 
da je gospodarevu sinu bolje, od veselja trče k go¬ 
spodaru na putu da ga razvesele. Sad si možete 
misliti otčevu radost, kad dozna da mu je sin ozdra¬ 
vio, premda nije ni najmanje dvojio o Isusovih riečih. 
Sv. Ciril veli, da je Bog dopustio, da sluge izidju u 
susret svomu gospodaru, da ih ovaj upita o načinu, 
kako mu je sin ozdravio, i o vremenu, kad je ozdra¬ 
vio, da se tako osvjedoči, da je ozdravio upravo 
onda, kad mu Isus reče: »sin tvoj žive.«. A bijaše to 
dan prije i to u sedam sati t. j. u naš jedan sat 
poslie podne, pošto Židovom bijaše u podne šest 
sati. U onaj isti dakle čas, kad Isus reče otcu: »sin 
tvoj žive,« otac povjerova i sina ostavi groznica, i 
tako, kako veli sv. Oril jednom riečju izlieči Isus 
dvojicu: u otcu pobudi duh, da vjeruje i sina oslo¬ 
bodi od tjelesne nemoći. Sad počne gospodar pri- 
povieđati slugam, što mu je rekao Isus i kada, te se 
i on i oni uvjeriše, da je umirućeg mladića izcielio 
Isus svojim svemogućstvom. Sve to pripoviedaše i 
otac i sluge kod kuće i drugim, tako da se svi obra- 
tiše k Isusovoj vjeri. 

Ja bih morao još mnogo o tom govoriti, nu da 
više ne duljim, reći ću još samo vam koju drage 
sluge i služkinje. One evangjeoske sluge bijahu za 
cielo tužne zbog nesreće svojega gospodara, što mu 
je sin obolio; nu razveseliše se, kad ovaj ozdravi. 
Tako se i vi morate žalostiti nesreći svojih gospodara 
i veseliti se njihovoj sreći, pošto i vi spadate u njihovu 
obitelj. Nemojte reći: šta me briga, kako ide mome 
gospodaru, samo da ja imam svoju hranu i plaću. 
Nisu tako govorile današnje evangjeoske sluge, premda 

bijahu Židovi ili pogani, jer to nije ni malo liepo i po¬ 
šteno. I sluge i služkinje treba da sa svojimi gospo¬ 
dari i gospođaricami diele žalost i radost. Nego još 
nešta treba da vam kažem. One se sluge ugledahu 
u svoga gospodara i po njegovu primjeru vjerovaše u 
Isusa. Tako treba da se i vi ugledate u svoje dobre 
gospodare i gospodarice, te ih nasljedujete u njihovoj 
pobožnosti. Slušajte rado njihove dobre opomene i 
nauke, pak će vas Bog i ljudi rado imati. 

I tako mislim, da nema nijednoga ovdje danas, 
koji ne bi bio za sebe čuo kakov liep nauk. Živite 
dakle svi po čuvenom nauku, pak će i vas Bog usli- 
-šiti u vaših nevoljah, i podielit će vam ne samo 
tjelesno dobro, već i spasenje duše. Amen. 

Na dvadeset i prvu nedjelju po Duhovih. 

»Imaj sa mnom uztrpljenje, i sve ću ti vratiti.« Mat. iS, 26. 

Evangjelje sv. Mateja 18, 23 — 33. 

U ono vrieme reče Isus učenikom svojim 
ovu priču: Kraljevstvo je nebesko kao čovjek 
kralj, koji namisli, da se proračuni sa sluganu 
svojimi. I kad se poče računiti, dovedoše mu 
jednoga dužnika od deset tisuća talenata. A 
buduć da nemaše čim platiti, zapovjedi gospo¬ 
dar njegov, da ga prodadu, i ženu njegovu i 
djecu, i sve što ima; i da mu se plati. No 
sluga taj pade ničice i moljaše ga govoreći: 
imaj sa mnom uztrpljenje, i sve ću ti vratiti. 
A gospodaru se sažali za tim slugom, pusti ga, 
i dug mu oprosti. Kad li izidje sluga taj, nadje 
jednoga od svojih drugara, koji mu bješe dužan 

.sto dinara, i uhvativši davljaše ga govoreći: 
plati, što si dužan! I padavši ničice drugar nje¬ 
gov moljaše ga govoreći: uztrpljenje imaj sa 
mnom, 1 sve ću ti platiti! A on ne htje, nego 
ode, 1 baci ga u tamnicu, dok ne plati duga. 
Vidjevši pak drugari njegovi, što se dogodi, 
žao im bi vrlo; i otišavši kazaše gospodaru 
svojemu sve, što se dogodi. Tada ga dozva 
gospodar njegov, i reče mu: zli slugo! sav 
dug opiostih tebi, jer si me molio; nije li tre¬ 
balo,. da se i ti smiluješ na drugara svojega, 
kao 1 ja na tebe što se smilovah? I razgnjevi 
se gospodar, njegov, i predade ga mučiteljem, 
dok ne plati sav dug. Tako će i Otac moj 
nebeski učiniti vam, ako ne oprostite svaki 
bratu svojemu od srdaca svojih. 

Jednom pristupi sv. Petar apostol k Isusu, te ga 
zapita. »Gospodine! koliko puta ako sagrieši brat 
moj proti meni da mu oprostim? zar do sedam puta?« 
Odgovori mu Isus: »Ne velim ti do sedam puta, nego 
do sedam puta sedamdeset,« t. j. koliko te god puta 
uvriedi. Odmah za ovim liepim naukom kaza Isus 
divnu priču, što nam ju pripovieda današnje sv. evan¬ 
gjelje. Ova priča govori o oprostu uvreda i uztrpljenju, 
koje imade Bog s ljudima, i kako treba da i mi ljudi 
jedan drugomu oprostimo i imademo s njim uztrpljenje, 
ako ne ćemo da budemo od Boga kažnjeni. U ovoj 
priči zrcale se dva glavna Božja svojstva: milosrdje 
i pravednost; milosrdje prema onim koji se skrušeno 
kaju za svoje griehe, a pravednost prema onim koji 
su otvrdnuta srca, te ne će da bližnjemu oproste. 
To će biti dva diela našega današnjega razmatranja. 

I. U prvom dielu govorit ću vam dakle o Božjem, 
mil o s r dj u; 

II. U drugom o njegovoj pravednosti. 

Slušajte pažljivo, da zaslužite Božje milosrdje, L 
izbjegnete njegovoj pravednosti. 

I. 

»U ono vrieme reče Isus učenikom svojim ovu. 
priču: Kraljevstvo je nebesko kao čovjek kralj , koji 
namisli, da se proračuni sa slugami svojimi .« Ovdje 
se pod čovjekom kraljem razumieva Bog kao sudac,, 
a pod slugami razumievamo se mi ljudi; proračun 
pak jest sud, na kojem će nam Bog suditi, a dugovi 
su griesi, zbog kojih će nas suditi. Nego Bog je: 
prema nama milosrdan, te nam je pripravan oprostiti t 
i.inajveće griehe; 2. čim ga za to skrušeno 
zamolimo. 

i. »/ kad se poče računiti, dovedoše mu jednoga 
dužnika od deset tisuća talenata. A buduć da nemaše 
čim platiti, zapovjedi gospodar njegov, da ga prodadu, 
i ženu njegovu i djecu, i sve što ima ; i da mu plati .« 
Talenat nije bio novac već komad kovi. Ovdje se 
pod talentom razumieva komad srebra, koji je vriedio 
oko dvie tisuće forinti. Deset tisuća dakle talenata 
vriedilo je oko dvadeset milijona forinti. Bio to sva¬ 
kako jako veliki dug. Dakako da je jedva moguće, 
da bi jedan sluga mogao biti toliko dužan svojemu 
gospodaru, ali Isus to reče u priči, da pokaže težkoću 
velikoga grieha i u koliki dug pred Bogom pada onaj, 
koji smrtno sagrieši. I zaista nema veće nesreće i zla, 
nego što je smrtni grieh. To je veće zlo nego da 
n. p. najbogatijemu čovjeku na svietu propadne sve 
njegovo blago. Sad si pomislite, kolik dug imadu 


pred Bogom grešnici za tolike svoje smrtne griehe: 
za griehe počinjene U/ djetinjstvu, mladosti, starosti; 
za griehe počinjene u kući, vani; za griehe počinjene 
proti Bogu, sebi, bližnjemu; za griehe počinjene 
mišlju, riečju, djelom i propuštenjem dobra, što su ga 
bili dužni učiniti. To je dug, kojega nitko izplatiti 
ne može. 

Kad onaj evangjeoski dužnik nije mogao izplatiti 
svomu gospodaru duga, gospodar po židovskom pravu 
i običaju zapovjedi, da se proda kao rob i on, i žena 
njegova, i djeca, i sve što ima, dok izplati dug. Tako 
će i Bog učiniti grešnikom. Lišit će ih slobode, prija¬ 
teljstva angjela i svetaca, milosti i svih zasluga, te će 
ih baciti kao robove nečistoga duha u pakao, dok 
dug ne izplate; a pošto ga nikada ne će moći izplatiti, 
zato će se na vieke morati mučiti. 

Ne čudite se ni malo, dragi kršćani, što tako 
strogo kazni Bog grieh. Kad pomislite tko je Bog, a 
tko čovjek; koliko puta i kako čovjek vriedja Boga, 
za cielo ćete upoznati, da je grieh najveće zlo i da 
zaslužuje neizmjerno veliku kazan. Svaka uvreda mjeri 
se po onom, koji je uvriedjen. Ako tko jednu istu 
uvredljivu rieč reče bratu svomu i otcu, veća je uvreda 
što ju je rekao otcu, nego što ju je rekao bratu. 
Kad dakle mi griešimo, vriedjamo Boga. Taje uvreda 
tolika, kolik je Bog sam. A Bog je neizmjeran, dakle 
i uvreda, koja mu se griehom nanosi, jest neizmjerna. 
Kolika je uvreda, tolika mora biti i zadovoljština, 
dakle neizmjerna; a budući da čovjek ne može dati 
neizmjerne zadovoljštine, valja da trpi koliko i kako 
dugo može; pošto pak ima bezsmrtnu dušu, mora se 
mučiti u vieke. 


Dr. M. Štiglić, Homilije . 

Kad bi se Bogu svidjelo sada učiniti s nama 
račun, joj, koliko bi se tu našlo duga! A naš je dug 
veći nego n. p. od pogana, jer mi poznamo pravoga 
Boga, pa ga ipak vriedjamo, dočim ga oni ne po¬ 
znaju. Griesi naši jesu crna nezahvalnost proti Bogu. 
Mi nevoljni zemaljski crvi usudjujemo se psovati Boga 
javno u njegovoj prisutnosti. Psujemo ga onda, kad 
nam najviše dobra čini. Psujemo ga jezikom, kojim 
uživamo tolika njegova dobročinstva. Psujemo ga ne 
jedan put, već tako često, možda i svaki dan. Psujemo 
ga za svaku malenkost. Psujemo ga hotice i pro¬ 
mišljeno na najgadniji način, tako da se čovjeku koža 
ježi samo pomisliti na one bogumrzke kletve, koje toliki 
nezahvalni kršćani izgovaraju proti Bogu. Sudite sami, 
da li su paklene muke za takve psovke prevelike. A 
šta da rečem o tolikih drugih griesih, kao kradji, pi¬ 
janstvu, ubojstvih, paležu, bludovanju i t. d. ? Što 
drugo zaslužuju takvi grešnici nego vječnu propast ? 

2. Čujte sad što dalje veli današnje sv. evan- 
gjelje o onom dužniku i njegovu gospodaru: „No 
sltiga taj pade ničice i moljaše ga govoreći: imaj sa 
mnom uztrpljenje, i sve ću ti vratiti. A gospodaru se 
sažali za tim slugom, pusti ga, i dug mu oprosti 
Kako dobar i milosrdan bijaše taj gospodar! Zato 
što mu se sluga bacio pred noge i molio ga za uz¬ 
trpljenje, oprosti mu sav dug. Time je hotio pokazati 
Isus, kako je milosrdan Bog skrušenim grešnikom. 
Bio njihov dug još veći, zaslužili oni još veću kazan, 
on im oprašta sve, čim se k njemu obrate. Tako je 
oprostio našim prvim roditeljem Adamu i Evi, kralju 
Davidu, Zaheju, Mariji Magdaleni, Petru apostolu, 
razbojniku na križu, Augustinu i nebrojenim drugim 
grešnikom. 

Blago dakle vama, grešnici, kad imate tako milo¬ 
srdna vjerovnika. Bili vaši griesi još veći, nemojte 
zdvojiti. On vam ih je pripravan oprostiti, samo ako 
se skrušeno k njemu obratite. Čujte što sam reče 
po Isaiji proroku: »Ako griesi vaši budu kao skrlet, 
-postat će bieli kao snieg; ako budu crveni kao crvac, 
postat će bieli kao vuna.« (Is. i, 18.) 

Nego kako god je Bog milosrdan skrušenim 
grešnikom, tako je i pravedan prema otvrdnutim 
grešnikom, o čem u drugom dielu. 

II. 

i. Najprije čujte što uradi onaj sluga, komu 
■oprosti gospodar onaj veliki dug. „Kad li izidje sluga 
taj, nadje jednoga od svojih drugara, koji mu bješe 
dužan sto dinara; i uhvativši davljaše ga govoreći: 
plati, što si dužan! I padavši ničice drugar njegov 
moljaše ga govoreći: uztrpljenje imaj sa mnom, i sve 
*ću ti platiti! A on ne htje, nego ode, i baci ga u 
tamnicu , dok ne plati duga.‘ l Sto dinara od prilike je 
naših dvadeset forinti. Onomu sluzi odpusti gospodar 
-dug od dvadeset milijona forinti, a ovaj se ne htjede 
-smilovati na svoga druga, da ga počeka samo za dva¬ 
deset forinti, već ga uhvati za grlo i baci u tamnicu, 
-dok ne izplati duga. Kolika zloba! Svoje tražiti nije 
grieh; ali ovako nečovječno postupati s drugom svojim, 
.koji se takodjer bacio ničice pred njega kao pred 
-kakvoga kralja, i molio ga za uztrpljenje, ružno je 
i neoprostivo. On, koji je malo prije našao milosrdje 
-u svojega gospodara za milijon puta veći dug, ne 
pozna milosrdja za druga svojega, koji mu je dužan 
-tako malenu svotu, već ga okrutno tuče, zlostavlja i 
baca u tamnicu, dok mu sve ne izplati. A tko je taj 

nezahvalni i okrutni čovjek? To si ti lakomče, koji 
siromaha loviš za grlo i bez milosrdja vučeš ga po* 
sudovih, da ga uništiš; koji globiš udovice i sirote,, 
te ne ćeš da se ganeš na njihove suze. To si ti 
grešniče, koji ne ćeš da oprostiš uvredu bližnjemu 
svojemu. Ti si svojimi griesi Boga neizmjerno uvriedio,. 
i on ti sve oprosti, a ti ne ćeš da oprostiš bližnjemu 
svomu, koji te je mogao samo malo uvriediti, pošto 
si ti prema Bogu vrlo malen. O, koliko se puta ljudi 
svadjaju za malenkost, za jednu uvredljivu rieč, za pe¬ 
dalj zemlje, tako da ne samo ne će da se pomire, već 
godine i godine goje osvetu u srcu svome, dok se : 
napokon jedan drugomu ne osvete, pa često puta i 
prolićem krvi. A biva to ne riedko i medju najbližnjimi 
susjedi,^ pa i medju rodjenom braćom. A tko tako. 
radi? Čovjek, koji toliko treba Božjega milosrdja, i 
komu je Bog već toliko puta oprostio. Nego čujte 
što se takvim dogadja. 

2. „ Vidjevši pak drugari njegovi, što se dogodi,, 
žao mi bi vrlo; i otišavši kazaše gospodaru svojemu- 
sve, što se dogodi. Tada ga dozva gospodar njegov, i 
reče mu: zli slugo! sav dug oprostili tebi, jer si me 
molio; nije li trebalo, da se i ti smiluješ na drugara 
svojega, kao i ja na tebe što se smilovah ? I razgnjevi 
se gospodar njegov, i predade ga mučiteljem, dok ne 
plati sav dug.“ Što se dogodilo ovome bezdušnom. 
sluzi, to će se dogoditi svim onim, koji ne će da 
oproste uvrede bližnjemu svojemu. Tužit će ih pak 
Bogu angjeli, svećenici, njihova vlastita savjest. Na 
sudnjem danu spočitnut će im Bog, koliko puta im, 
je oprostio tolike griehe, a oni ne htjedoše oprostiti 
bližnjemu male uvrede. Tada će ih Bog po svojoj 
strogoj pravednosti kazniti zbog njihova jada,. 

■osvete, nemilosrdja, kao što je evangjeoski kralj kaz- 
:nio onoga bezdušnoga slugu, predavši ga mučiteljem 
»dok ne izplati sav dug.« A budući da onaj sluga 
ne će moći nikada izplatiti svog duga, morat će se 
na vieke mučiti. Isto tako rnučit će sć na vieke i svi 
■oni, koji ne će da oproste neprijatelju svomu. Tu 
■osudu već je izrekao Isus, budući sudac svih ljudi, 
koji rieči svoje ne opozivlje i osude svoje ne mienja. 
Čujte još što napokon kaže Isus u današnjem sv. 
evangjelju. 

3. „Tako će i Otac moj nebeski učiniti vam, ako 
■ne oprostite svaki bratu svojemu od srdaca svojih.“ 
Dakle ili od srca oprostiti neprijatelju ili na vieke 
; gorjeti u paklu 1 Ugledajte se u prvoga mučenika sv. 
Stjepana, koji je klečeći molio za one, koji ga kame¬ 
novahu: »Gospodine! ne primi im ovo za grieh.« 
(Dj. ap. 7, 59.) Ugledajte se i u Isusa, koji umirući 
na križu moljaše se za one, koji ga razpeše: »Otče! 
oprosti im; jer ne znadu što čine.« (Luk. 23, 34.). 
Ako dakle Bog oprašta svojim najvećim neprijateljem, 
tko će od nas biti tako tvrda srca, da' ne bi hotio 
oprostiti bližnjemu svojemu. To je tako potrebito, da 
ni Bog ne će nama oprostiti, ako mi ne oprostimo 
neprijateljem. Pa i mi sami m limo u Otčenašu, da 
nam Bog onako odpusti duge naše, kako i mi od- 
puštamo dužnikom svojim. Ako dakle mi oprostimo 
neprijateljem, i Bog će nam oprostiti; ne oprostimo 
li mi neprijateljem, ni Bog ne će nam oprostiti, pa 
bili mi inače kako dobri i pobožni. Bez toga nam 
sve naše molitve, svi postovi, sve milostinje i Božji 
putovi ništa ne vrieđe; a ni isti sv. sakramenti 
nam ništa ne koriste, već su nam na veće naše 
pogubljenje. 


V‘ 


422 Homilija 


Ako dakle živite s kime u neprijateljstvu, dragi 
kršćani, pomirite se odmah, još danas, prije nego- 
sunce zapadne. Muž neka se pomiri sa ženom, žena, 
s mužem; otac sa sinom, sin s otcem; majka s kćerju,, 
kći s majkom; nevjesta sa svekrvom, svekrva s ne¬ 
vjestom; zet s tastom, tast sa zetom; brat s bratom; 
sestra sa sestrom; susjed sa susjedom. Pomirite se 
jedan s drugim, pak će se i Bog s vama pomiriti.. 
Oprostite jedan drugomu, pak će i Bog vam oprostiti.. 
No pazite što reče Isus, da morate jedan drugomu 
oprostiti -»od srca« t. j. iskreno, a ne samo na izliku; 
ne samo za danas, već za uviek; onako, kako biste, 
rada da vama Bog oprosti. Dajte dakle, recite sa. 
mnom svi skupa od srca: »Ođpusti nam, Bože, duge. 
naše, kako i mi odpuštamo dužnikom našim.« Amen.. 

Na dvadeset i drugu nedjelju po Duhovih. 

»Podajte cesarevo cesaru, i Božje Bogu.« Mat. 22 , 21 . 

Evangjelje sv. Mateja 22, 15 — 21. 

U ono vrieme otidoše Fariseji i načiniše- 
vieće, kako bi uhvatili Isusa u rieči. I poslaše. 
k njemu učenike svoje s Herodovci govoreći: 
Učitelju! znamo, da si istinit, i putu Božjemu, 
doista učiš, i ne mariš ni za koga; jer ne gle¬ 
daš tko je tko; kaži nam dakle, šta ti misliš:, 
je li slobodno porez dati cesaru ili nije? A 
razumjevši Isus lukavstvo njihovo, reče: Što me 
kušate, licemjeri? Pokažite mi novac porezni! 
A oni mu dadoše dinar. I reče im Isus: Čiji 
je obraz ovaj i nadpis? Rekoše mu: Cesarev.. 
Tada im reče: Podajte dakle cesa.revo cesaru,, 
i Božje Bogu! 

Ovo što ste sada čuli, dogodi se u sriedu pred 
smrću Isusovom. Neposredno pred ovim dogadjajem 
kazao je Isus u Jerusalemskom hramu svećeničkim gla¬ 
varom i Farisejem priču, kako je čovjek kralj pripra¬ 
vio svadbu svojemu sinu, i kako je kaznio uzovnike, 
koji ne htjedoše doći na svadbu, i napokon kako je 
na njihovo mjesto pozvao druge goste. Pod onim 
kraljem razumievao je Isus svoga nebeskog Otca, pod 
onim sinom razumievao je sebe; pod svadbom crkvu 
svoju, od koje će Židovi biti izključeni radi svoje 
tvrdokornosti, a mjesto njih bit će pozvani i prim¬ 
ljeni pogani. Tu priču protumačio sam vam pred tri 
tjedna na devetnaestu nedjelju po Duhovih. Tu priču 
razumješe dobro Fariseji i glavari svećenički, pak 
posramljeni odlučiše smaknuti Isusa, što im je tako 
žuhku istinu govorio. Ali se bojahu naroda, jer su 
ga držali za proroka. Sad se sastaše Fariseji u vieće 
i dogovarahu se, kako bi Isusa uhvatili u rieči, da ga 
na tom temelju mogu predati svjetskoj rimskoj vlasti. 

Pružila im se za to baš liepa zgoda, na ime po¬ 
rezno pitanje. Rimski cesar August bijaše još dvade¬ 
set godina prije narodjenja Isusova podjarmio Židove, 
pa je naložio da mu imadu plaćati porez kao glava¬ 
rinu. Jedni Židovi, medju koje spadahu i Fariseji, učiše, 
da su Židovi kao odabrani narod Božji podložni samo 
Bogu, te samo njemu imadu plaćati porez t. j. za nje¬ 
gov hram i svećenstvo, podnipošto pak tudjoj kojoj 
vlasti, a najmanje poganskoj. Povrh toga Fariseji 
učahu, da ni jedan ne može biti pravi Žid, koji za¬ 
govara taj porez, jer se to protivi židovskoj vjeri. 
Drugi pak učahu protivno t. j. da se mora plaćati 
porez rimskomu cesaru. Medju ove spadahu i Hero¬ 
dovci t. j. prijatelji Herodova dvora. Ti ljudi bijahu 

u obće slabe savjesti ili, kako se veli, kosmate duše. 
Sad htjedoše Fariseji zlobno uhvatiti Isusa pitajući 
ga: »j'e li slobodno porez dati cesaru ili nije ?« No 
Isus im ne samo odkri njihovu zlobu, nego i tako 
mudro odgovori, da su opet ostali posrSmljeni. To će 
biti dva diela našeg današnjeg razmatranja. Prema 
tomu promatrat ćemo: 

I. Zlobu F ariš ej a, da ju oduravate i ču¬ 
vate je se; 

II. Mudrost Isusovu, da joj se divite i 
sliedite ju. 

I. 

Fariseji odaše svoju zlobu: i. u namisli, 
kako da uhvate Isusa u rieči; 2. u poslanstvu, koje 
k njemu odaslaše; 3. u licemjernoj pohvali, koju 
mu dadoše; 4. u pitanju, koje*mu zadaše. 

1. »U ono vrieme otidoše Fariseji i načiniše vieće, 
kako bi uhvatili Isusa u rieči .« Budući daje Isus če¬ 
sto puta korio Fariseje zbog njihovih zločina i na- 
vieštao im Božju kazan, ako se ne obrate, gledahu i 
oni, ne bi li ga možda mogli ukoriti zbog kakvoga 
grieha, pak mu s toga podmetahu svakojake zamke, 
kušajući ga na sve moguće načine. Nu pošto nisu na 
njem mogli opaziti ni sjenke zla, skupiše ge u skup¬ 
štinu, te odlučiše uhvatiti ga u rieči t. j. staviti mu 
takvo pitanje, da mora pasti u zamku, odgovorio 
ovako ili onako. A odlučiše mu staviti takvo pitanje, 
koje zasieca i u čast židovskoga naroda i u pravo 
rimske vlasti, tako da nikako ne će moći izbjeći, a 
da ne uvriedi ili svoj narod ili rimskog cesara. I za¬ 
ista, ništa zgodnijega nisu mogli ti zlobni ljudi izmi¬ 
sliti nego ovo. Jer čovjek ničim prije i lakše ne padne 


nego jezikom. I nehotice izbjegne mu iz ustiju rieč, 
zbog koje ga mogu neprijatelji lako uhvatiti i tužiti. 
S toga i veli sv., Jakov apostol: »Tko u rieči ne po- 
greši, onaj je savršen čovjek .. . Jezik je vatra, sviet 
nepravde . . . nerpirno zlo, puno smrtonosnog otrova« 
(Jak. 3, 2. 6. 8.); a mudri Salomon kaže: »U mnogim 
riečima ne biva bez grieha.« (Prič. 10, 19.) Znali su 
to dobro Fariseji, pak odlučiše Isusa u tom kušati, 
ne bi li mu se mogli osvetiti. 

Ako se i proti vama, dragi kršćani, koji urote, 
da vas progone, što im za njihovo dobro istinu ka¬ 
žete, nemojte se tomu ni malo čuditi. Tako se, a i 
još gore, godilo najsvetijemu i najnedužnijemu Isusu. 
On sam reče: »Nema učenika nad učitelja svojega, 
ni sluge nad gospodara svojega« (Mat. 10, 24.); »Ako 
mene progoniše, i vas će progoniti.« (Iv. 15, 20.) Što 

I ćete pobožnije živjeti, to ćete biti veći trn u oku tak¬ 

vim opakim ljuđem. Sv. Pavao kaže: »Svi, koji hoće 
pobožno da žive u Kristu Isusu, bit će progonjeni.« 
(II. Tim. 3, 12.) S toga nemojte zato nikada klonuti 
duhom, pače radujte se s apostoli, što ste zavriedili 
trpjeti sramotu za ime Isusovo.« (Dj. ap. 5, 41.) Da 
pak uzmognete uviek trpjeti progonstvo radi pravde, 
te si tako zaslužite nebo, živite kao i Isus bezpri- 
korno i nedužno, da vam nikad nitko ne može ništa 
zla prigovoriti. 

2. »/ poslaše k njemu tičenike svoje s Herodovci .« 

I u tom poslanstvu odaju Fariseji svoju zlobu. Ne 
idu sami k Isusu, da se ne bi domislio na kakvu 
varku, već šalju k njemu svoje učenike, dakle ljude 
pouzdane, koji bijahu istih načela kao i oni, držeći 
da Židovom nije slobodno plaćati poreza rimskomu 
cesaru. A šalju s njimi i Herodovce, koji bijahu ve- 

liki prijatelji Rimljana, pa i sami poreznici. Sve to- 
pak bijaše tako udešeno, kao da su ovi poslanici to- 
bož slučajno došli k Isusu, da im rieši njihovu dvojbu, 
i umiri njihovu savjest, hineći pred njim ljubav k pra¬ 
vednosti i vjernost spram zakona. Dakle dva protivna, 
tabora urotiše se proti Isusu, da ga prisile na odgo¬ 
vor, kojim mora protusloviti ili jednim ili drugim. Od¬ 
govori li u prilog Herodovcem, pograbit će ga fari- 
sejski učenici i ocrniti pred narodom ; izrazi li se fa- 
risejskim učenikom po ćudi, tužit će ga Herodovci 
svojemu kralju, a ovaj namjestniku rimskoga cesara. 
Pilatu, ili možda ćak i samomu cesaru u Rim. I tako. 
su Isusa htjeli natjerati u takav škripac, iz kojega se. 
je mogao izbaviti jedino svojom božanskom mudrošću.. 

Tako biva i danas, da se ljudi, koji se inače ne: 
trpe, više puta dogovore i slože, kako će nedužnoga, 
napasti i uništiti. Ako se kada i na vas urote takvi 
ljudi, budite oprezni, i dobro prije promislite, kako 
ćete se vladati, da im ne padnete u zamku. Oni su. 
nesložni u dobru, ali kad se radi o tom. da se komu. 
osvete ili naude, odmah se slože. Čuvajte ih se dakle, 
da ne postanete žrtvom njihove zloće. 

3. Sad čujte, kako oni poslanici stadoše hvaliti 
Isusa: » Učitelju ! znamo da si istinit, i putu Božjemu, 
doista učiš, i ne mariš ni za koga; jer ne gledaš 
tko je tko.« To je najbolje svjedočanstvo za Isusa,, 
kad sami njegovi neprijatelji izpoviedaju, da je istinit,, 
i da bez straha uči ljude put Božji, i kaže im istinu. 
Nego u toj hvali sakrivena je velika zloba. Lukavi, 
ljudi, kad hoće koga da zavedu, počnu ga hvaliti. I 
zaista čovjeka pohlepna za čašću najlakše je preva¬ 
riti i predobiti hvalom; pa tako htjedoše i ovi posla¬ 
nici uhvatiti Isusa u zamku, ne bi li možda pokazao, 

da se on ni rimskoga cesara ne boji, i tako rekao, 
da cesaru ne treba plaćati poreza. Nu što koriste 
tim zlobnim Ijudem sve njihove zamke protiv Isusa, 
kad on znade za sve njihove zle naume i misli ? On 
znade da ga samo jezikom hvale, a u srcu da ga. 
mrze, te ne žele drugo, nego da ga uhvate i smaknu. 

Odatle učite se, dragi kršćani, da ne vjerujete- 
svakomu, koji vas u lice hvali i laska vam. Često- 
puta pod laskavom hvalom sakrivena je lisičja luka¬ 
vost. Kolike nedužne duše uhvatiše se već tako na. 
Ijepak, te za uviek izgubiše nedužnost! Osobito vi, 
neizkusne i lakovjerne djevojke, čuvajte se takvih la- 
skavaca, da vas ne zavedu; jer zavodnici znadu otrov 
posipati šećerom, da bude slastan, a ipak usmrti. 

4. Sad su poslanici stavili Isusa na najveću kuš¬ 
nju. Pitaju ga: uKaži nam dakle, šta ti misliš; je li 
slobodno porez dati cesaru ili nije?« To je religiozno 
političko pitanje; pitanje vrlo težko i škakljivo. Od¬ 
govori li Isus da je slobodno dati porez cesaru, ocr- 
nit će ga Fariseji pred pukom kao neprijatelja svo¬ 
jega naroda i tlačitelja njegove slobode; rekne li da. 
nije slobodno plaćati porez cesaru, tužit će ga rim¬ 
skoj vlasti kao buntovnika, a za svjedoke pozvat će 
Herodovce, koji su se s Rimljani dobro pazili i sla¬ 
gali. S toga su jamačno Fariseji i poslali k Isusu He¬ 
rodovce, da ga u tom slučaju tuže, a i da ih oni sami 
mogu kao svjedoke upotrebiti protiv Isusa. A kako 
lukavo pitaju Isusa, neka im kaže makar samo svoje, 
osobno mnienje, šta misli on o tom porezu. Njim 
će i to biti dovoljan uzrok, da ga mogu tužiti. Još. 
prije Isusa bio je neki Juda Galilejac, kako to pri- 
povieda Josip Flavij, pobunio narod, da je taj porez 
nepravedan, jer su Židovi podložni samo Bogu. Uslied. 

toga narod ne htjede plaćati poreza. Ali Rimljani po¬ 
hvataše i pogubiše sve buntovnike, a na čelu im Judu 
Galilejca. Stavivši dakle ovi poslanici Isusu pitanje: 
»Je li slobodno porez dati cesarn ili nije ?« mislili su, 
da će kao pravi Žid ; koji štuje Mojsijev zakon, od¬ 
govoriti, da to nije slobodno, pak će mu se dogoditi 
ono što se dogodilo i Judi Galilejcu. Nadali su se od 
Isusa takvomu odgovoru to više, što je govorio da 
je Mesija, a oni držahu, da će Mesija osloboditi ži¬ 
dovski narod od rimskoga sužanjstva. 

O koliki kršćani i dan danas prosudjuju ne samo 
svjetske, nego i crkvene naredbe i zakone. Vele: za¬ 
što je to tako? zašto nije ovako? i t. d. Vi, kršćani 
braćo, čuvajte se toga. Nemojte nikada prosuđjivati 
naredbe svojih poglavara, već im se radje iz ljubavi 
k Bogu podvrgnite od srca. Znajte da poglavari vla¬ 
daju u Božje ime, a vas nije nitko ovlastio, da im 
budete sudci. Njihov poglavar i sudac je Bog. 

Čuli ste kako zlobni bijahu oni poslanici, koji 
htjedoše Isusa uhvatiti u rieči; sad pak čujte, kako 
im mudro odgovori Isus. 

II. 

i. ,,A razumjevši Isus lukavstvo njihovo, reče: 
Sto me kušate licemjeri ?“ Tko da se ne čudi božan¬ 
skoj mudrosti i sveznanstvu Isusovu, koji znade 
što oni židovski poslanici u srcu svom misle i snuju 
protiv njega! Ta oni su sami rekli o njem, da je 
istinit; e pa dobro, sad im on to i protiv njih samih 
dokazuje, ođkrivajući im njihovo licemjerstvo. Ovimi 
riečmi hotio je dakle Isus da im kaže: vi sami velite, 
da sam ja istinit, i učim’ljude put Božji, te ne gledam 
ni na koga tko je tko; kako dakle možete misliti, da 

ćete mene svojom lukavosću prevariti? Vi ste licemjeri, 
jer drugo govorite, a drugo mislite. 

O koliki su kršćani isto tako licemjeri, kao i oni 
Židovi! Priznaju Isusa za svoga Boga i Spasitelja, 
pa ga ipak grde i psuju, kako ga se nisu usudili 
grditi i psovati najveći njegovi neprijatelji. Znadu 
dobro za njegov nauk, pa ga se ne drže. Isus zapo- 
vieda da budemo ponizni, strpljivi, čisti, umjereni, pa 
ipak koliki rade sasvim protivno. U crkvi mu se mole, 
a vani se ^srame njegova imena. Nisu li to pravi 
licemjeri? Čuvajte se, dragi kršćani, takvog licemjer- 
stva, da vas ne ukori Isus, kao što je ukorio one 
licemjerce Židove. Štujte iskreno Isusa ne samo srcem, 
nego i riečju i činom. 

2. Nadalje reče Isus onim zlobnim poslanikom: 

„Pokažite mi novac porezni! A oni mu dadoše dinar. 
I reče im Isus: Čiji je obraz ovaj i nadpis ? Rekoše 
mu cesar ev.“ Pravo se veli: Tko pod drugim jamu 
kopa, sam u nju padne. Židovi htjedoše uhvatiti Isusa 
u zamku, pak se sami u nju uloviše. Pokazujući po¬ 
rezni novac, sami riešiše pitanje, kojim htjedoše uhva¬ 
titi Isusa. — Podjarmivši rimski cesar Židove, dao im 
je svoj novac. Dinar vriedio je nešto više od naših 
dvadeset novčića. Na jednoj strani toga novca bijaše 
glava rimskoga cesara i njegov nadpis, na drugoj 
pak kočija sa dva ili četiri konja. Židovi su taj novac 
primili i u obće se njim služili. Kovati pak novac, 
opredieliti mu vrednotu i dati ga u promet, spada samo 
na najvišu vlast u zemlji. Primivši dakle Židovi taj 
novac i služeći se njim u prometu, pripoznaše rimsku 
vlast nad sobom. Rimski pak cesar imao je pravo 
zahtievati od Židova, da mu kao podanici plaćaju 
porez njegovim novcem. A plaćali su mu na godinu 

po jedan dinar i to mužkići počevši od četrnaeste go¬ 
dine, a žene počevši od dvanaeste, pak sve do devet- 
deset i pete. 

3. Sad rieši Isus sa svom mudrošću to škakljivo 
pitanje, o kom su se Židovi toliko prepirali, i njega 
htjeli uhvatiti, veleći im: „ Podajte dakle cesarevo 
cesaru,“ kao da bi htio reći: novac, kojim plaćate 
rimskomu cesaru porez nije vaš, nego njegov: dajte 
mu onda što je njegovo. No Židovi imadijahu još 
jedan srebrni novac, koji je po prilici vriedio isto to¬ 
liko, koliko i rimski dinar. Taj novac nije imao nika- 
kove slike, a zvao se sveti novac, jer su njim Židovi 
plaćali porez za hram Božji. Premda oni poslanici 
nisu Isusa ništa pitali o tom porezu, ipak još Isus 
sam doda: „ Podajte ... i Božje Bogu!“ I tako je 
Isus svečano izrekao da su dvie vlasti, kojim kršćani 
imadu biti pokorni: duhovna i svjetska. Obje te vlasti 
od Boga su i imadu se slagati. Ali, pošto je duhovna 
vlast znamenitija od svjetske, jer nas ravno vodi 
k zadnjemu cilju t. j. k vječnomu spasenju, svjetska 
se vlast nikada ne smije protiviti duhovnoj, i ako bi 
se kada protivila, podložnici su dužni više pokoravati 
.se duhovnoj vlasti nego svjetskoj, kako to rekoše 
apostoli: »Većma se treba pokoravati Bogu nego 
Ijudem«. (Dj. ap. 5, 29.) 

Današnja propovied bijaše gotovo sva o svjet¬ 
skoj stvari, na ime o plaćanju poreza. Isus se u svojoj 
dobroti dostojao i na to pitanje odgovoriti, da nam 
pokaže, da je porez, koji se daje i svjetskoj vlasti, 
pravedan, i da smo ga dužni plaćati. No on nije 
nikada govorio o svjetskih stvarih, a da ne bi rekao 
štogod i o svom nebeskom Otcu. S toga i reče: 
„Podajte cesarevo cesaru, i Božje Bogu !“ Odatle učite 


-■se, dragi kršćani, da ne govorite samo o svjetskih 
stvarih, kao stoki, gospodarstvu i t. d., već mnogo 
više o Bogu, nebu, spasenju duše itd. Zaista sramota 
je za kršćane, koji se o svem više razgovaraju, nego 
o Božjih stvarih. Veli se, da usta govore od punoće 
srca t. j. da čovjek obično govori o onom, što mu 
je na srcu. Ako ste dakle do sada govorili odviše o 
svjetskih stvarih, govorite odsele više o duhovnih 
stvarih, da vam tako donesu utjehu ne samo u ovom 
vremenitom životu, nego i u vječnosti. Amen. 

Na dvadeset i treću nedjelju po Duhovih. 

»Otiđe glas ovaj po svoj zemlji onoj.« Mat. 9 , 26 . 

Evangjelje sv. Mateja g, 18 — 26. 

U ono vrieme kad govoraše Isus narodu, 
gle, knez nekakov dodje i klanjaše mu se go¬ 
voreći: Gospodine! kći moja sada umrie; nego 
dodji, metni ruku svoju na nju, i oživljet će. I 
ustavši Isus podje za njim i učenici njegovi. 
I gle žena, koja je dvanaest godina bolovala 
od tečenja krvi, pristupi sastrag, i dohvati mu 
se skuta od haljine njegove; jer govoraše u 
sebi: samo ako se dotaknem haljine njegove, 
ozdravit ću. A Isus obazrevši se i vidjevši ju 
reče: Uzdaj se, kćeri, vjera tvoja pomogla ti 
je. I ozdravi žena od toga časa. I došavši Isus 
u dom knežev i vidjevši svirače i ljude zbu¬ 
njene, reče: Odstupite! jer djevojka nije umrla, 
nego spava. I podsmievahu mu se. I kad iz- 
tjeraše ljude, udje, i uhvati ju za ruku. I usta 
djevojka. I otide glas ovaj po svoj zemlji onoj. 

Adamovu djecu taru razne nevolje, počevši od 
njihova poroda, pa sve do hladnoga groba. Nego 
najveće njihove nevolje jesu bolest i smrt. Današnje 
sv. evangjelje spominje nam to oboje, na ime. dugo¬ 
trajnu bolest jedne žene, koja je bolovala dvanaest 
godina od tečenja krvi, i ranu smrt jedne dvanaest- 
godišnje djevojčice, jedine kćeri uglednih i bogatih 
roditelja. Jedna i druga nesreća bijaše zaista velika. 
No Gospodin naš Isus, koji je došao iz neba u ova 
dolinu suza, da ljudern čini dobro i ublaži njihovu 
nevolju, doskoči jednoj i drugoj nesreći. Ženu čudom 
ozdravi od bolesti, i djevojčicu uskrisi od mrtvih. 
Time pokaza, da je on gospodar bolesti i smrti, i da 
ga sve sluša. Ovo su zaista dva velika čuda božan¬ 
ske moći Isusove, što ih učini jedino iz milosrdja 
k nevoljnikom i zbog njihove vjere. Ta dva čuda bit 
će predmet našeg današnjeg razmatranja: 

I. U prvom dielu govorit ću vam, kako je Isus; 
izcielio ženu od tečenja krvi; 

II. U drugom kazat ću, kako je uskrisio dje¬ 
vojčicu od mrtvih. 

I. 

i. ,;I gle, žena koja je dvanaest godina bolovala 
od tečenja krvi, pristupi sastrag, i dohvati mu se 
skuta od haljine njegove; jer govoraše u sebi. samo 
ako se dotaknem haljine njegove, ozdravit ću.“ Tumači- 
telji sv. pisma, kad god se u sv. pismu kaže „gle ,. 
vele, da se nešta vanredna i neobična dogadja. I zaista 
to se još nije nikada čulo, da bi tko ozdravio, taknuvši 
se samo tudjega odiela. Ova žena, o kojoj nam pripo-- 
vieda današnje sv. evangjelje, bila je po svoj prilici 
poganka, i to iz Cesareje Filipove, 40 kilometara ili ti 

oko deset sati daleko od Kafarnaumske. okolice, gdje 
je Isus ovaj put boravio. Ova žena bolovala je od 
tečenja krvi dvanaest godina. To je ružna i neugodna 
bolest, radi koje se takve žene obično stide. Kraj 
toga bijaše takva žena po Mojsijevu zakonu nečista. 
(III. knj. Moj. 15, 25.) Sv. Marko (5, 26.) i sv. Luka 
(8, 43.) pripoviedaju, da je ova žena mnogo trpjela 
od mnogih liečnika, koji su ju liečili, nu nijedan nije 
joj mogao pomoći, nego bolest sve išla na gore. Na 
liečnike i ljekarije potrošila je sav svoj imetak, ali 
badava. Ođtuda se vidi, da je bolest te žene bila 
već zastarjela i neizliečiva; jedina smrt mogaše ju od 
nje osloboditi. Napokon čuvši ta siromašna i nevoljna 
žena, da Isus izcjeljuje od svake bolesti, uputi se 
k njemu, da u njega zatraži pomoć. 

Isus bio je upravo na putu k Jairovoj kući, da 
mu uskrisi jedinicu kćerku. S njim idjaše veliko množ- 
tvo, tako da su ga mnogi turkali. (Luk. 8, 42) Možete 
si misliti, kako je to Isusu moralo biti mučno i težko. 
I žena ona tura se kroz svjetinu napried, da dodje 
bliže k Isusu. Od želje da ozdravi bila bi pripravna 
baciti se pred njega i zamoliti ga, daju ozdravi. No 
kako su žene već po naravi svojoj obično plahe i 
sramežljive, nije se to usudila učiniti, da ne doznadu 
drugi za njezinu bolest; već pomisli u sebi: kad je 
Isus tako čudotvoran čovjek, meni će biti dosta, ako 
se samo odtraga dotaknem skuta njegove haljine; ja 
ću ozdraviti, a da toga ljudi i ne opaze. Velika bi¬ 
jaše zaista vjera u te žene. —■ Kolike ondašnje Ži¬ 
dove, a i sadašnje kršćane, mogla bi ta poganka za¬ 
sramiti ! Židove, koji uprkos tolikim čudesima Isusovim 
ne htjedoše u njega vjerovati; kršćane, koji u svojih 
tugah i nevoljah svuda i od svakoga traže utjehu i 
Dr. M. Štiglić, Homilije, 28 

pomoć, samo ne u onoga, koji im najprije i najlakše 
može pomoći — u Boga. 

Sad gledajte onu ženu, kako se već doturala do 
Isusa. Još samo koji korak, pak mu je sasvim blizu. 
Čini mi se, da ju vidim, kako se sva zacrvenila, trese 
se od straha i srce joj jače tuče, kad se prigiblje 
da se dotakne skuta one svete haljine. Valja da znate 
da su Židovi, dakle i Isus, na plastu nosili lanene 
skute i kitice, i time se razlikovali od drugih naroda. 
Od želje dakle za zdravljem i čvrsto uvjerena, da će 
joj to pomoći, prigne se i dotače se skuta haljine 
Isusove. U taj čas izidje iz Isusa sila (Luk. 8, 46.), 
uslied koje prestade onoj ženi teći krv. Zaista ve¬ 
liko čudo dobrote i svemogućstva Isusova! Nu zar 
ne čini Isus takva čudesa i danas na duši ? O kolikim 
daje on milost obraćenja, koji samo na njega milo 
pogledaju, spuste skrušenu suzu, uzdahnu pobožno ! 

2. »A Isus obazrievši se i vidjevši ju reče: Uz- 
daj se, kćeri, vjera tvoja pomogla ti je. I ozdravi žena. 
od onoga časa.« To je prvo čudo, što ga učini Isus 
preko svojih haljina. Kasnije se to više puta dogodilo. 
(Mat. 14, 36.) Ona žena čim se dotaknu skuta haljine 
Isusove, osjeti da je ozdravila, te se sva vesela i za¬ 
dovoljna htjela malo po malo povući natrag i otići. 
No na jednom se obazre Isus, i kako drugi evangje- 
listi pripoviedaju, reče: »Tko se to dotače mojih ha¬ 
ljina?« Na to mu reče sv. Petar i drugi učenici: 
»Vidiš narod gdje te turka, a ti pitaš: tko te se dotače«. 
Na to reče Isus: »Netko se dotače mene, jer ja osjetih 
silu, koja izidje iz mene,« i pogleda onu ženu. Time 
je Isus pokazao svoje sveznanstvo i hotio potvrditi 
čudo, što ga je učinio. Videći žena, da ju je Isus 
prepoznao, i da se više sakriti ne može, sva drkćući 

.Od straha pade pred njega i pred svinu 
što -a se dotače i kako je odmah ozdravila. Možda 
se poboja ukora, pošto bijaše poganka 1 nečista. No 
čujte kako ju Isus u svojoj dobroti utjesi 1 za nje¬ 
zinu vjeru pohvali: ,Uzdaj se, kćeri, vjera tvoja po- 
mogla ti je.« Time ju je uvjerio, da je sasvim ozdra¬ 
vila a sve je to pripisao njezinoj vjeri, pak premd 
bijaše poganka, zove ju »kćeri« zbog njezine velike 
vjere I tako je Isus onoj ženi pomogao ne samo 
na tielu, već i na duši. Ona poganka posta krscan- 
kom a od zahvalnosti za dobiveno dobročinstvo po¬ 
diže’u svom rodnom mjestu pred svojom kućom mje¬ 
den kip, predstavljajući Isusa, pred kojim kleči žena, 
Cj Isus podaje ruku, da ju digne. Medju oba kipa 
do skutova haljine Spasiteljeve raste ^kovita bdjka. 

Možda je i od vas komu, dragi kršćani koj_ 
stradate od kakve bolesti, palo na um: o kad bi 1 
sada živio Isus na zemlji, ja bih potekao k njemu 1 
dotaknuo bih se skuta haljine njegove, da mi pomogne. 
Što zar ne možete i sada k Isusu, da ga zaprosite 
za pomoć? Ili zar je Isus sjedeći na desnu stranu 
Otčevu manje moguć, nego što bijaše živući na zem j . 
Ui Z ar je više dotaći se skuta njegove haljine, nego 
primiti ga na jezik i spustiti ga u srce u presvetoj 
pričesti ? O kad biste vi imali onakvu vjeru kao sto 
je imala ona evangjeoska žena, 1 na vami bi Isus 1 
sada činio čudesa, ako i preko ljudske umjetnosti 
kreposti naravi; ali u mnogih je kršćana slab *^ 
nikakva vjera. Oni se uzdaju samo u sebe 1 u j 
sku pomoć• je li po tom čudo, ako ne nadju utjehe. 
Kao P što je Isus onoj ženi rekao: »Vjera tvoja po¬ 
mogla ti je,« tako bi se nmogun krscanom mora 

dan danas kazati: Nevjera tvoja kriva je, da ti nije 

pomoženo. Uzdajte se dakle u Boga, njemu se izru¬ 
čite, molite ga za pomoć, pak će i vas utješiti, i nad 
vami se izpuniti ono, što reče evangjeoskoj ženi: 
» Vjera tvoja ti je pomogla .« 

To je što sam vam hotio kazati o čudu, kako. 
ie Isus izliečio bolestnu ženu od tečenja krvi; sad 
pak čujte još veće čudo, kako je o d mrtvih us¬ 
krisio dvanaestgodišnju djevojčicu. 

II. 

i. » U ono vrieme kad govoraše Isus narodu, gle., 
knez nekakov dodje i klanjaše mu se govoreći: Go¬ 
spodine! kći moja sada urnrie; nego dodji, metni ruku 
svoju na nju, i oživjet će. I tištavši se podje za njim 
i učenici njegovi.«. Sv. evangjelisti Marko i Luka kažu,, 
da je taj knez bio predstojnik smagoge u Kafarnaumu,. 
imenom Jair. Imao je pak jedinu kćer. Ova mu u 
dvanaestoj godini oboli i urnrie. U svojoj nevolji, 
uteče se za pomoć k Isusu. Isus baš učaše ljude u. 
onoj okolici, a bijaše ih veliko množtvo. To je naj¬ 
bolji dokaz, kako je narod ljubio i štovao Isusa, da, 
ga je svuda sliedio, rada slušao i k njemu se za 
pomoć utjecao. Sad gledajte onoga uglednoga Žida, 
kako pred cielim onim narodom pada Isusu pred. 
noge, klanja mu se do crne zemlje, i moli ga za 
pomoć, premda su Fariseji govorili: »Tko od kne¬ 
zova vjerova u Isusa?« (Iv. 7, 48.) No kako su sada 
morali ostati posramljeni, gledajući ovoga kneza, kako. 
se klanja Isusu. —- O kako su riedki i danas oni ve¬ 
likaši i bogataši, koji služe Bogu, i dobrim primjerom 
prednjače puku, tako da bi se i na njih moglo pro¬ 
tegnuti ono što rekoše Fariseji: »Tko od knezova, 
vjeruje u Isusa?« Nu kad je na žalost tomu tako.. 

barem vi, dragi kršćani, ljubite i slušajte Isusa, kao 
što ga je ljubio i slušao onaj pobožni narod. A ugle¬ 
dajte se i u onog evangjeoskog kneza, pak se u 
svojih nevoljah utecite k Isusu i klanjajte mu se, oso¬ 
bito u presv. oltarskom sakramentu. 

Nego onaj se evangjeoski knez samo u tjelesnoj 
nuždi obratio k Isusu za pomoć. Tek vremenita ne¬ 
sreća nagnala ga na to. Nu Isus u svojoj dobroti 
prima i to, i zadovoljava se njegovom vrlo kratkom 
molitvom. Čim ču njegovu molitvu: -»Gospodine! kći 
moja sada urnrie; nego dodji, metni ruku svoju na 
, nju, i oživjet će«, odmah ustaje, prekida propoviedanje 

i neodvlačno ide k njegovoj kući sa svojimi učenici 
i množtvom naroda. Kolika se tu zrcali Isusova do¬ 
brota i milosrdje k nevoljnikom! Onaj knez bio je 
prijatelj Fariseja, pa ipak, čim zamoli Isusa za pomoć, 
Isus bez ikakve opazke, kao što je to običavao činiti 
đrugda u ovakovih slučajevih, uputi se s njim odmah 
( u njegovu kuću, da mu pomogne. No pošto Isu 

s tjelesnimi đobročinstvi spaja uviek i duševna, da u 
onom knezu pobudi čvrstu vjeru, putem izlieči po¬ 
ganim, koja je dvanaest godina bolovala od tečenja 
krvi, kako ste to čuli u prvom đielu. 

Komu da se ne napuni srce radošću, na ovakvu 
Spasiteljevu dobrotu, kad se toliko brine za naše 
tjelesno i duševno dobro! Tko da zdvoji u tugah i 
nevoljah, kad imademo tako milosrdna utješitelja! Bile 
naše nevolje još veće, nemojmo nikada klonuti duhom, 
već tvrdim pouzdanjem utecimo se k Isusu i molimo 
ga za pomoć. On će našu poniznu molbu uslišiti i 
ozdravit će nas ne samo od tjelesnih bolesti, ako 
nam to koristi duši, nego i griehe nam oprostiti. —■ 
Odatle učite se takodjer i vi, dragi kršćani, da rado 

pomažete nevoljnikom, ako možete. Nemojte se dati 
dugo moliti, niti nevoljnikom odgadjati pomoć. Ota- 
rite odmah žalostnim suze i ublažite im nevolju, pak 
će i vam Bog pomoći. 

2. »/ došavši Isus u dom knežev i vidjevši svi¬ 
rače i ljude zbunjene, reče: Odstupite! jer djevojka 
nije umrla, nego spava. I podsmievahu mu se. I kad 
iztjeraše ljude, udje, i uhvati ju za ruku. I usta dje¬ 
vojka .“ U Židova bio je tada običaj, kad bi im tko 
u kući umro, da najme svirače i narikuše, koje bi 
plačući hvalile vrline pokojnikove. Tako bijaše i u 
Jairovoj kući, a to bijaše dokaz, da je ona djevojčica 
bila zaista umrla. Tu žalostnu svirku i plač ču Isus 
već iz daleka. Budući da se kod te buke i vike ništa 
ne može mirno raditi, stupivši Isus u kuću reče pri¬ 
sutnim: ..Odstupite! jer djevojka nije umrla, nego 
spava.« Reče pak tako Isus, da čuje što će mu reći 
prisutni, te tako čudo bude očevidnije. A reče to i 
zato, da pokaže, da je njemu tako lako uskrisiti 
mrtvoga, kao što je lako probuditi koga od sna. 
Čuvši to prisutni podsmievahu se Isusu i rugahu mu 
se, pošto bijahu osvjedočeni, da je djevojčica bila 
umrla. Nego Isus, ne mareći za to, zapovjedi da svi 
izidju iz kuće. Što više, iz obzira prema tako uglednoj 
obitelji, da joj ne bude dosadan, kako pripoviedaju 
drugi sv. evangjelisti, uzme sa sobom u sobu gdje je 
djevojčica ležala samo njezine roditelje i tri svoja 
najmilija apostola: Petra, Jakova i Ivana, da budu 
očevidni svjedoci čuda. Sad gledajte ono mrtvo tielo 
na odru. Gledajte i one žalostne roditelje, kako milo 
gledaju na svoje milo diete, kako im gorke suze kvase 
raztuženo lice. A gledajte i apostole, kako zadivljeni 
gledaju sad na Isusa a sad na mrtvu, očekujući šta 

će biti. Koji kist na svietu može naslikati taj prizor 
onako, kao što se zbivao ? Svakako glavne su osobe 
Isus i mrtva djevojčica. Uprite i vi oči svoje u njih 
i ne mičite ih nikamo, jer ćete vidjeti veliko čudo. 
Gledajte kako je Isus pristupio k mrtvoj djevojčici. 
Evo, kako ju uhvatio za mrzlu ruku i veli joj: »Dje¬ 
vojko ustani.« Čim to Isus izusti, djevojka ustade; 
kao da se probudila od sna, i potrči k roditeljem 
svojim u naručaj, koji ju presenećeni zagrliše i izlju- 
biše. Onda, kako pripovieđa sv. Luka (8, 55.), zapo¬ 
vjedi Isus, da joj dadu neka jede. Jeste li kada vidjeli 
takvo čudo? Pomislite s : , kako su se prisutni, a oso¬ 
bito roditelji one djevojke morali čuditi i slaviti Isusa! 

3. Napokon čujte zaključak današnjeg sv. evan- 
gjelja: »/ otide glas ovaj po svoj zemlji onoj.« Isus je 
iz poniznosti hotio da to čudo ostane tajno. (Luk. 8, 
56.) No ljudi koji bijahu u dvorištu i oko kuće Jairove 
videći kako djevojčica, koju su malo prije oplakivali 
kao mrtvu, zdrava i vesela skače, razglasiše to čudo, 
tako da se pročulo po čitavoj okolici. 

Dragi kršćani! danas ste opet čuli dva velika 
čuda, što ih učini Isus: kako je izliečio ženu od tečenja 
krvi, i uskrisio mrtvu djevojčicu. Sv. otci vele, da 
ona žena znači pogane, a ona djevojčica Židove. Kao 
što je ona žena bolovala dvanaest godina od nečiste 
bolesti, tako su i pogani dugo čamili u tjelesnih i 
duševnih nevoljah, nečistoći i neznanstvu, dok se na¬ 
pokon nisu obratili k Isusovoj vjeri. A kao što je 
ona djevojčica u dvanaestoj godini umrla i Isus ju 
uskrisio, tako će se i Židovi, premda su odbili vjeru 
Isusovu, napokon obratiti na pravu vjeru. (Rim. 11. 
25.) Vi ste tako sretni, da se nalazite u pravoj crkvi 
Isusovoj. Blago vama, ako budete čvrsti u vjeri, te 

budete po njoj živjeli. Isus će vam biti u pomoć u 
ovom vremenitom životu, a na sudnji dan probudit 
će vas na bolji život i uvesti u vječnu slavu. Amen- 

Na dvadeset i četvrtu nedjelju po Duhovih. 

»Nebo i zemlja proći će, ali rieči moje ne će proći.« 

Mat. 24 , 35 . 

Evangjelje sv. Mateja 24, 15 — -45. 

U ono vrieme reče Isus učenikom svojim: 
Kad ugledate mrzost opustošenja, o kojoj go¬ 
vori Daniel prorok, gdje stoji na mjestu sve¬ 
tom, — koji čita neka razumije! — tada koji 
budu u Judeji, neka bježe u gore; 1 koji bude 
na krovu, neka ne silazi uzet što iz kuće svoje; 
i koji bude u polju, neka se ne vrati natrag, 
da uzme haljinu svoju. A težko trudnim (nose- 
ćim) i đojilicam u one dane! A molite se, da 
ne bude bieg vaš u zimu ili u subotu. Jer će 
biti nevolja velika, kakova nije bila od postanka 
svieta do sada, niti će biti. I da se oni dani 
ne skrate, ne bi se izbavilo ni jedno tielo; ali 
izabranih radi skratit će se dani oni. Tada ako 
vam tko reče: evo ovdje je Krist ili ondje! ne 
vjerujte. Jer će ustati lažni kristi i lažni pro¬ 
roci, . i pokazat će znake velike i čudesa, tako 
da bi prevarili, ako bi bilo moguće, i izabrane. 
Eto vam kazah napried! Ako vam dakle reku: 
evo ga u pustinji, nemojte izlaziti; evo ga u 
sobah, nemojte vjerovati! Jer kao što munja 
izlazi od istoka i pokazuje se do zapada, tako 
će biti i dolazak sina čovječjega. Gdjegod bude 

strvina, onamo će se i orlovi kupiti. A odmah 
će po nevolji dana onih sunce pomrčati, i mje¬ 
sec ne će dati svjetlosti svoje, i zviezde će s 
neba pasti, i sile će se nebeske pokrenuti. I 
tada će se pokazati znak sina čovječjega na 
nebu; i tada će proplakati sva plemena na 
zemlji, i ugledat će sina čovječjega gdje ide 
na oblacih nebeskih sa silom velikom i slavom. 
I poslat će angjele svoje sa trubom, s glasom 
velikim; i sabrat će izabrane njegove od četiri 
vjetra, od kraja do kraja nebesa. A od smokve 
naučite se priči: kad se već njezine grane po¬ 
mlade i ulistaju, znate, da je blizu ljeto. Tako 
i vi kad vidite sve ovo, znajte da je blizu kod 
vrata. Zaista vam kažem: ovaj naraštaj ne će 
proći, da se ovo sve ne zbude! Nebo i zemlja 
proći će, ali rieči moje ne će proći. 

Izišavši Isus u sriedu pred svojom smrću iz Je- 
rusalemskoga lirama rekoše mu učenici njegovi: »Uči¬ 
telju! gle, kakvo je kamenje i kakva gradjevina!« I 
odgovarajući Isus reče im: »Vidite li ove velike gra- 
djevine i sve ovo? Zaista vam kažem, da kamen na 
kamenu ne će ostati, koji se ne će razmetnuti.« Tada 
pod večer otide Isus po običaju sa svojimi učenici 
na goru Maslinsku i sjedne prema hramu, možda na 
onom istom mjestu, gdje je već jednom plakao raz- 
mišljajući razor grada Jerusalema. A divan je odatle 
vidik na Jerusalem i hram osobito kad sunce zapada. 
Tu ga na samu zapitaše Petar, Jakov, Ivan i Andrija, 
govoreći: »Učitelju, kaži nam, kad će to biti? i kakav 
je znak tvojega dolazka i svršetka svieta?« 

Kako je vidjeti, apostoli staviše Isusu dva pi¬ 
tanja: prvo o razorenju Jerusalemskoga hrama i grada; 
drugo o svršetku svieta. Isus im na oba ta pitanja 
odgovori dosta potanko i jasno, kako to pripovieda 
današnje sv. evangjelje. Ta dva odgovora bit će dva 
diela našeg današnjeg razmatranja. 

I. U prvom dielu kazat ću vam što proreče Isus 
o razorenju Jerusalema; 

II. U drugom pak što proreče o svršetku 
svieta. 

I. 

Proričući Isus razor Jerusalema ne samo da 
zadovoljava izvjedljivosti svojih učenika, već i opo¬ 
minje sve, koji to budu doživjeli, da se biegom spase. 
Veli im na ime: i. kad treba da bježe; 2. kako 
moraju bježati, i 3. zašto moraju bježati. 

1. Kad treba da bježe? Isus kaže: „Kad ugledate 
mrzost opustošenja, 0 kojoj govori Daniel prorok, gdje 
stoji na mjestu svetom, — . koji čita neka razumije! 
— tada koji budu u. Judeji, neka bježe u gore.“ Kako 
je ponizan Isus! On ne će da sam proriče, već se 
pozivlje na Daniela proroka, koji življaše pred njim 
šest sto godina. Ovomu proroku očitova Bog po 
arhangjelu Gabrielu: »da će Židovi pogubiti i zatajiti 
Mesiju. I drugi narod doći će sa svojim vodjom i 
razorit će grad i svetinju, i konac bit će opuštenje 
do svršetka rata ... I u hramu bit će mrzost opusto¬ 
šenja.« (Dan. 9, 26. 27.) Sto ovdje veli Daniel o sve¬ 
tinji i hramu, to se ima razumievati o svetom gradu 
Jerusalemu i njegovu hramu. Isus pak oboje to ozna¬ 
čuje pod svetim mjestom. Time hotio je Isus kazati 
svojim učenikom i drugim kršćanom: kad vidite da 

su se počela u Jerusalemu dogadjati bezakonja i hram 
se počeo obezčašćivati, tada znajte, da će brzo biti 
porušen grad. Kad dakle to opazite, bježite u gore 
da se spasite. I zaista, trideset i sedme godine poslie 
smrti Isusove, dogadjala su se u Jerusalemu grozna 
zločinstva kao: ubojstva, razbojničtva, svetogrdja, 
kletve i t. d. to od strane Židova, to od strane po¬ 
gana. Židovski povjestničar Josip Flavij pripovieda, 
da je Jerusalem tada naličio groblju, jer tu bijaše 
stjecalište krvnika, pače i sami su se ljudi medju. 
sobom klali. Sam pak hram bijaše oskvrnjen time, što 
u njem bijahu podignuti kipovi rimskih careva kao: 
Hadrijana i Vespasijana, kojim se mnogi klanjahu kao 
bogovom. Tada se kršćani sjetiše na proročtvo Isu¬ 
sovo, te po njegovu nalogu sa svojim biskupom Sime- 
onom pobjegoše u gore, dočim zasliepljeni Židovi 
padoše iznenada neprijateljem u šake. A dogodi se 
to upravo o vazmu, kad bijahu Židovi sakupljeni u 
Jerusalemu. Tada ih Rimljani tako obkoliše, da nitko 
nije mogao ni na polje ni u grad. Josip Flavij pri¬ 
povieda, da je tada poginulo milijon i sto tisuća Ži¬ 
dova, a zarobljeno ih bijaše devetdeset i sedam tisuća, 
medju kojima ne bijaše ni jednoga kršćanina, jer svi 
pobjegoše preko Jordana u Pellijske planine, gdje 
bijahu zaštićeni i proti Židovom i proti poganom. 

Eto, kako je dobro slušati dobre savjete i spaso¬ 
nosne opomene. Kad oni kršćani ne bi bili posluhnuli 
Isusa, bili bi ili ubijeni ili zarobljeni kao i Židovi? 
koji do duše to čitahu, ali ne htjedoše razumjeti. 
Odatle učite se da sliedite dobre savjete i opomene, 
pak vas ne će zlo stignuti. 

2. Sad čujte, kako treba da bježe? Isus kaže: 
„Koji bude na krovu, neka ne silazi uzet što iz kuće 

svoje; i koji bude u polju, neka se ne vrati natrag, 
da uzme haljinu svoju. A težko trudnim (nosećim) i 
dojilicam u one dane! A molite se, da ne bude bieg 
vaš u zimu ili u subotu.“ Treba znati, da su u Ži¬ 
dova krovovi kuća bili ravni, te se po njima moglo 
šetati. Na te krovove uzlazilo se i silazilo stepenicami 
iz vana, tako da nije ni trebalo ići u kuću. Isus je 
dakle hotio reći, koji tada bude na krovu, neka brže 
bolje stepenicami pobjegne i ne zalazivši u kuću, da 
iz nje što uzme. Koji pak bude na polju, neka se ne 
vraća u kuću ma ni po vlastito svoje odielo, već 
neka ravno bježi u goru, da ga Rimljani u gradu ne 
zatvore. — Najgore pak bit će tada nosećim i đojećim 
ženam, jer ne će moći tako brzo bježati. Nosećim 
ženam bit će utroba proparana i one će skupa sa 
začetim plodom biti pogubljene. Dojeće pak žene 
gledat će na svoje oči, kako im čedo u naručju umire 
ili od gladi ili od mača, pače mnoge će majke na- 
gnane od gladi svoju vlastitu djecu poubijati i jesti, 
dok napokon i one ne poginu buđ od gladi bud od 
mača. — A opominje Isus, neka se mole, da ne moraju 
bježati u zimi ili u subotu. Ne u zimi, jer su tada 
dani kraći, putovi zločesti, vrieme kišovito i studeno 
osobito u gorah. Ne u subotu, jer Židovom bijaše 
zabranjeno taj dan putovati preko četvrt sata. Nu na 
nesreću, kako povjestničari kažu, Rimljani zauzeše 
grad u zimi i to zadnjega zimskoga mjeseca i to 
upravo u subotu. Sad si možete misliti kolika bješe 
to kazan za one, koji se nalažahu u gradu. Ali smrtnim 
griehom zasluži čovjek još veću kazan. Vi zaisto stre¬ 
pite zbog nesreće, koja je snašla Židove u Jerusalemu 
kad ih Rimljani obkoliše; nu mnogo više treba da se 
bojite smrtnoga grieha, koji pribavlja čovjeku pakao- 

3. Napokon čujte zašto treba da bježe? 

a) Prvi uzrok bijahu velike nevolje, koje će 
snaći Jerusalem i čitavu židovsku zemlju. Isus veli; 
„Jer će biti nevolja velika, kakova nije bila od po¬ 
stanka svieta do sada, niti će biti. I da se oni dani 
ne skrate, ne bi se izbavilo ni jedno tielo; ali iza¬ 
branih radi skratit će se dani oni." Kakve su se sve 
nevolje dogodile kad Rimljani obkoliše i razoriše grad 
Jerusalem, kazao sam vam na devetu nedjelju po Du¬ 
hovih. To bijaše takva strava i bieda, kakve sviet 
još nikad nije vidio, niti će je vidjeti. Milijon i sto 
tisuća ljudi da u jednom gradu umre ponajviše od 
gladi u malo mjeseci, to se još nije nikad čulo, pa 
ni za vrieme najveće kuge. Da su matere svoju 
vlastitu djecu ubijale i jele, tko je to kada čuo? A 
to i još gore dogodi se, kad Rimljani razoriše Jeru¬ 
salem. Zaslužili su to Židovi svojimi opačinami, a oso¬ 
bito što su ubili Sina Božjega. A da nije Bog izabra¬ 
nih radi t. j. onih, koji su se bili obratili na Isusovu 
vjeru, skratio dneve nevolje, bili bi svi Židovi poginuli. 

b) Drugi uzrok zašto su morali bježati iz Jeru- 
salema bijaše pogibelj za vjeru. Isus im kaza: 
„Tada ako vam tko reče; evo ovdje je Krist ili ondjel 
ne vjerujte. Jer će ustati lažni kristi i lažni proroci, 
i pokazat će znake velike i čudesa, tako da bi pre¬ 
varili, ako bi bilo moguće, i izabrane. Eto vam kazah 
napried! Ako vam dakle reku: evo ga u pustinji, ne¬ 
mojte izlaziti; evo ga u sobah, nemojte vjerovati!“ 
Ta opomena za prve kršćane nije bila bez temelja; 
jer kako svjedoči sam židovski povjestmčar Josip 
Flavij, već tada se mnogi Židovi izdavahu za Mesiju. 
A potrebita bijaše ta opomena i za kršćane sviju 
vremena, pa i za sadašnje kršćane, jer bijaše uviek 

a i sada imade krivih naučitelja, koji bi rada vjernike 
odvratili od prave vjere. Ako bi i vas, dragi kršćani, 
ma koji god hotio odvratiti od katoličke vjere, ne¬ 
mojte mu vjerovati, već čvrsti ostanite u vjeri, i ču¬ 
vajte se takovih krivih proroka, da vas ne zavedu. 

c) Treći uzrok, zašto treba bježati iz Jeru¬ 
salema, navodi Isus ovimi riečmi: „Jer kao što munja 
izlazi od istoka i pokazuje se do zapada, tako će biti 
i dolazak sina čovječjega. Gdje god bude strvina, onamo 
će se i orlovi kupiti." Time hotio je Isus kazati, da 
će Rimljani doći iznenada, te tako brzo obkoliti grad, 
da nitko ne će moći više izići iz njega. Pa kao što 
se orlovi i druge grabežljive ptice sakupljaju ondje, 
gdje imade mrtvih tjelesa, tako će i pravda Božja 
stignuti Židove, gdje god se budu nalazili. I zaisto, 
Židovi su svuda progonjeni. Ni jedan ih narod ne 
trpi. Nemaju ni kralja, ni žrtve, ni hrama. Kao što su 
Židovi iznenada pali neprijateljem u šake, tako će i 
Sin Božji na koncu svieta doći u jedan hip, da sudi 
svim ljudem. I kao što se izpunilo proročtvo Isusovo 
o razoru Jerusalema tako će se izpuniti i njegovo pro¬ 
ročtvo glede svršetka svieta, o čem u drugom dielu. 

II. 

Ono, što nam pripovieda sv. Matej evangjelist u 
drugoj polovici današnjeg sv. evangjelja o svršetku 
svieta, kaže nam, samo drugimi riečmi, i sv. Luka 
evangjelist u evangjelju, koje se čita u prvu nedjelju 
adventa. Pa buduć da ću vam danas osam dana kao na 
prvu nedjelju adventa to obširnije tumačiti, danas 
reći ću vam o tom samo koju u kratko. A da si ba¬ 
rem kakvu sliku o skončanju svieta stvorimo, nare¬ 
dila je crkva, da se na današnju nedjelju pred pro- 

ročtvom Isusovim o svršetku svieta čita njegovo pro¬ 
ročtvo o razorenju Jerusalema. I kako god su neki 
znakovi imali naviestiti razor Jerusalema, tako će na- 
viestiti i konac svieta. Čujte što o tom veli evangjelje: 

1. »/ odmah će po nevolji dana onih sunce ponir- 
čati, i mjesec ne će dati svjetlosti svoje, i zviezde će 
s neba pasti, i sile će se nebeske pokrenuti .« Ovdje 
se pod riečju » odmah « ne razumieva, da će svršetak 
svieta sliediti odmah iza razorenja Jerusalema, već 
poslie mnogo vremena. To govori Isus kao Bog, a 
kod Boga nema razlike u vremenu, tako da je pred 
njim — kako veli sv. Petar (II. 3, 8.) —jedan dan kao 
hiljada godina, i hiljada godina kao jedan dan. Tada 
će se pokrenuti sve sile nebeske i izgubiti svoju lje¬ 
potu, da navieste svršetak svieta: sunce i mjesec će 
pomrčati, zviezde potamnjeti i maknuti se sa svoje osi, 
te će se činiti kao da padaju. 

2. » Tada će se pokazati znak sina čovječjega na 
nebu; i tada će proplakati sva plemena na zemlji, i 
iigledat će sina čovječjega gdje ide na oblačili nebes¬ 
kih sa silom velikom i slavom. I poslat će angjele 
svoje sa trubom, s glasom velikim; i subrat će iza¬ 
brane njegove od četiri vjetra, od kraja do kraja ne¬ 
besa .« Kad se tako nebeske sile pokrenu, pokazat će 
se znak Sina čovječjega t. j. križ, na kom nas je 
Isus odkupio. Kad ljudi ugledaju križ, proplakat će od 
straha, a osobito grešnici, što ne htjedoše vjerovati 
u razpetog Isusa, i živjeti po njegovu nauku. Tada 
će ugledati i samoga Isusa, kako ide na oblacih, ali 
ne kao siromašan čovjek, kao kad dodje prvi put na 
ovaj sviet, već kao Bog sa svom svojom silom i ve¬ 
ličanstvom, da sudi svim ljudem. Tada će zapovjediti 

angjelom, da trubom i velikim glasom pozovu sve 
ljude sa svih strana svieta, dobre i zle, da dodju na 
sud. Sv. Matej evangjelist govori do duše samo o 
dobrih njihove pohvale radi, dočim o zlih muči zbog 
ukora, što ga zaslužuju. 

3. * Od smokve naučite se priči: kad se već nje¬ 
zine grane pomlade i ulistaju, znate, da je blizu ljeto. 
Tako i vi kad vidite sve ovo, znajte da je blizu, kod 
vrata. Zaista vam kažem: ovaj naraštaj ne će proći, 
dok se ovo sve ne zbude /« Isus je ovim hotio kazati, 
kako god se po smokvi, kad lista, znade da je blizu 
ljeto, tako će se i po ovih znakovih znati, daje blizu 
svršetak svieta i vrieme obćega suda. Sto pak veli 
Isus o naraštaju, da » ne će proći, dok se sve ono ne 
zbude,«. to se proteže na razor Jerusalema. Time ho¬ 
tio je Isus kazati, da će mnogi od onih, koji ga slu¬ 
šahu, taj razor doživjeti. No to se može razumievati 
i o svršetku svieta, tako da će mnogi Židovi sve do 
tog dana ostati u židovstvu. 

4. Rieči » Nebo i zemlja proći će, ali rieči moje 
ne će proći«, znače: kako nije moguće da nestane neba 
i zemlje, pošto će se samo pretvoriti u drugi oblik, 
tako nije moguće, da se rieč Božja ne izpuni. 

Danas ste čuli, dragi kršćani, dvie užasne istine: 
razor grada Jerusalema i svršetak svieta. Jerusalem 
je već odavna razoren; svršetak pak svieta ima tek 
sliediti. Razor Jerusalema bi strašan, ali svršetak svieta 
bit će još strašniji. U onom poginuše nebrojeni Ži¬ 
dovi; u ovom pak poginut će bezbrojni grešnici. Svr¬ 
šetak svieta čeka i nas. Molimo se Bogu, da u taj 
dan ne padnemo žrtvom nečistoga duha, već da nas 
postavljene na desnu stranu pozove Isus s praved¬ 
nici u svoju vječnu slavu. Amen. 

Ki\ sveučilišta knjižara Fr. Suppana 

Fcrcl. Auer u Zagrebu, Ilica liv. 1<>^ 


Uprava trećeg svjetovnjeg reda Sv. O, Franje 55 no. 

Voršak Nik. Dr. čitanja i evangjelja za sve nedelje, blagdane i 
svetce, 1877. 80'no, sada 55 nč. vezana fr. 1.20, sada 80 n. 

Voršak Nik. Dr. Naputak izpovjednikom fr. 1.60, sada 80 nč. 

Wiesetnan N. Fabiola ili crkva u pođzemnicah fr. 1.70. 

Žerjavić Jos. Dr. Nepogrešlivost papina fr. I.— 

„ Plaoetum regium 25 nč. 

Žice Pape Pija IX., 50 nč. 

Missale romanum sa svimi novimi misami u kvart formatu 
u ornoj koži vezan fr. 18,54, sa zlatorezom fr. 19.50 u crve¬ 
noj koži zlatorezom fr. 2010, u folio formatu u crnoj 
koži vezan fr. 22,60, sa zlatorezom fr. 24.80 itd. do 120 fr_ 

Breviarum romanum, 4 svezaka u maloj osmini u koži vezan 
fr. 15.60, sa zlatorezom fr. 17.40. 

Kanonske tablice počam od 70 nč. do 8 for. 

Molitvenici uvezani: 

Angjeo čuvar, u polu koži 50, u koži 75, sa zatvorom 90 no, 

Jais. Isus prijatelj malenih, za dječake ili za djevojke 25 nč. 

Jariš Ant. Dr. Bože moje milje i omilje, za djecu, 1867. 25 nč., 
u polu platno 40 nč. 

Molitve, koje duhovni pastiri s pobožnim ljudstvom skrbi svo¬ 
joj duhovnoj zaufanem oboinski moliti imaju, 1864. 70 nč. 

Rubetić C. Razgovor s Bogom u raznih uveza i uz raznih oiena. 

Sabolović Ant. Prava kršćanska (za ženski spol) 70 nč. u platno 
90 no. u koži zlatorezom fr. 1,30 i zatvorom fr, 1 50. Fino 
izdanje u raznih finih uveza sa zlatorezom fr. 2 50 do 10 f. 

Sabolović Ant. Svagdanje zabavljenie s Bogom ili molitvena 
knjižica za đjetcu u školu hodeou 30 nč. 

Šimončio Gj Molitvena knjižica za kršć. katolički puk u koži po 
95 nč for. 1,30, 150 u baršun for. 1,80. 

Stadler Jos. Dr. Put u nebo po 90 nč. u koži for. 1.30 sa zlato¬ 
rezom u koži for. 2,50 for. 3.—- do 5 for. 

Starčević. Svagdanja pobožnost, 1S64. 60 novč. u platno 75 u 
koži for. I.—. 

Zvonćec nebeski u polu koži 50 n. u koži 75 n. sa zlaior. fr. I.— 

■ Isto tako imademo molitvenike u bielim koricam slične slcmo- 
voj kosti kao i u pravoj kosti u raznih ciena. 
























Kr. sveučil-ižtna knjižara Fr. Suppana 

Rob. Ferd. Auer u Zagrebu, Ilica br. 16. 


Poviest Rusije sa preko 100 slika i dva zemljovida od A. Ram- 
bauda, sveuč. profesor parižki i član petrograd. akad. 

Ovo je djelo nagradila francezka akademija. — (’o tre¬ 
ćem izdanju preveo .Julijo Adamović, gimn. profesor. — 
Ciona je tog djela for. 6.30, tvrdo uvezano hrliat i ugli 
kožom for. 7 50. 

Vinogradarstvo od Drag, Stražimira, drugo pomnoženo i poprav¬ 
ljeno izdanje sa 71 slikom, for 120 

Nikola Subić Zrinjski. G-lasbona tragedija u 8 čina od Ivana pl. 
Zajca. primljeno za glasovir ujedno s pjevanjem sa hr¬ 
vatskim i talijanskim tekstom, stoji sada samo fr. 4.50, 
uvezano sa zlatorezom for. 6.—. 

Praktische Gramatik, der kroatisćh-šterbischen Sprache von Fr. 
Marn, Profossor am kon. Agramor Gymnasium, dieselbe 
oignet sich lmuptsilchlieh fur den Selbstunterricht — Preis 
90 kr., gebunđen in Leimvand H. 120. 

Prirodno liečenje ili savjetnik i učitelj, kako ćeš si u svih bo¬ 
lesti sam pomoći, vodom, zrakom, dietom i kretnjom. Sa¬ 
stavio nakon praktično porabe gotovo od šestdeset, godina 
A W. Kiinig, ciena 70 nč. tvrdo uvezanoj 90 no. 


Veliko skladište knjiga: 

raznih literatura, naučne i zabavne struke kao : zakone i pravna 
djela, bogoslovna djela, romane, novele, pripoviesti, pjesme, spise za 
mladež, muzikalije, slikovnike itd. 

Skladište svili školskih knjiga, učevnih sredstava, učila za 
školu i t. d. 

,Ujedno preporuča svoje veliko skladište sviju vrsti pisa¬ 
ćeg, risaćeg i omotnog papira, kao i svake vrsti pisaćih i risaćih 
stvari uz najjeftinije eienn, svake vrsti trgovačkih (upisnih) 
knjiga uz tvorničke ciene. 

Skladište papira Dečke tvornice Smilha i Meyniera na ve¬ 
liko i malo 

Skladište papira bielackp tvornice A. L, Morića na ve¬ 
liko i malo. „ 

Skladište svih školskih pisaćih i risaćih sprava na ve¬ 
liko i malo. 

Skladište Gj. Esterovih pisanka i risanka 

Skladište pisanka od M. Greineru u Beču za trojednu kra¬ 
ljevinu, Bosnu i Hercegovinu i t. d. 

Na zahtjev šaljemo naš ilustrovaui cienik kao i kata¬ 
log knjigah bezplatno. 


Tisak Scjiol/.a i Kralja (A. Scliolz) u Zogrcbu, 












